
PRATARTIS 


Religinei šiandienos sąmonei svyruojant tarp „Dievo 
mirties“ (F. Nietzsche) ir „Dievo išnirimo“ (J. Ortega) 
mūsų akiratyje, žmogaus santykis su šiuo „mirusiuoju“ ar 
„vos įžiūrimu“ Dievu savaime esti svarstomas arba psi- 
chologiškai, ieškant jo pergyvenimo sieloje, arba sociolo- 
giškai, klausiant jo vertės mūsosios būklės gerovei. Be 
abejo, tai išvaduoja šį santykį iš sekmadienio iškilmių 
pirmenybės ir perkelia jį į šiokiadienio kančios bei netei- 
sybes plotme. Šia prasme psichologinė bei sociologinė 
religijos sklaida gali būti mūsų amžiaus laimėjimas. 

Tačiau kaip senoji metafizika religiją buvo per daug 
nuo žmogaus atsiejusi, taip dabartinė psichologija bei 
sociologija religiją per daug su žmogumi susieja — net 
tiek, jog Dievas virsta tik antruoju Žmogaus vardu. Sena- 
jame religijos apmąstyme vyravo Aristotelis, naujajame 
vyrauja Feuerbachas: pirmasis iškėlė Dievą į nejudančio- 
jo judintojo rangą, tarsi šventybė susiteptų, įsijungusi į 
pasaulio judesius; antrasis nuleido Dievą į kasdienos ju- 
desius, tarsi šventybė būtų patys šie judesiai. Šia prasme 
psichologinis bei sociologinis religijos svarstymas gali 
būti mūsų amžiaus pralaimėjimas. Aristoteliškoji prieiga 
prie religijos pralaimėjo žmogų, feuerbachiškoji prieiga 
prie tos pačios religijos graso pavojumi pralaimėti Dievą. 

Ir vis dėlto Dievas — ne Žmogus — yra religijos pra- 
dininkas. Ir vis dėlto žmogus — ne Dievas — atsiliepia 
į šią pradmę, padarydamas religiją sava būsena. Religija 
laikosi tik Dievo ir Žmogaus sąveika. Suvokti gi šios są- 
veikos esmę bei prasmę galima tik filosofinio klausimo 
būdu. Religija atsiskleidžia tik religijos filosofijoje, nie- 
kad ne religijos moksluose, nors šie jai būtų ir labai nau- 
dingi. | 
Tai gairė, kurios vedamas autorius ir mėgina šioje 
knygoje apmąstyti religiją santykio kategorijos šviesoje: 

Dievą žmogaus atžvilgiu ir žmogų Dievo atžvilgiu. Užtat 
metodiškai religijos apmąstymas ir suskyla į dvi dalis: 
pirmoji svarsto Dievą, kuris kuriamuoju savo veiksmu 
santykį su žmogumi pagrindžia ir savo ištikimybe jį am- 
žinai palaiko; antroji sklaido žmogų, kiek jis laisvu savo 
apsisprendimu Dievą kaip santykio narį priima ir savo 
tikėjimu šį priėmimą regimai išreiškia. 

Pradžioje autorius buvo norėjęs abi dalis suimti į vie- 
na tomą. Tačiau berašant paaiškėjo, kad vieno tomo ré 
mai yra per siauri išvystyti klausimams taip, jog jie ne- 
virstų sausa bei nuobodžia santrauka. Dėl šios priežasties 
„Religijos filosofija“ yra leidžiama dviem tomais, kurių 
pirmasis svarsto „Religijos esmę ir religijos Dievą“, o 
antrasis —,Žmogaus laisvę ir tikėjimą“. 

Tuo būdu autorius tikisi mūsų meto psichologinį bei 
sociologinį susidomėjimą religija papildysiąs viena kita 
filosofine įžvalga ir kritine pastaba. 

Sia proga autorius nuoširdžiai dėkoja Lietuvių Kata- 
likų Mokslo Akademijai, kuri įglaudė knygą į savo lei- 
dinių rinkinį „Krikščionis gyvenime“. 


Antanas Maceina 
Muensteris, 1975 m. gruodžio 1 d. 


Įvadas 


RELIGIJA IR JOS FILOSOFIJA 


Kas yra religijos filosofija? — Atsakyti į šį klausimą 
reiškia spręsti daug žadančią, sykiu ir gana painią filoso- 
fine užduotį: ji gali atskleisti mums nelaukty akiračių, 
bet ji gali įvilioti mus ir į neišbrendamus klystkelius: 

Religija, kaip ją vadina F. Heileris, yra „bendravimas 
su giliausia bei galutine tikrove“ t. Kas ši tikrovė yra sa- 
vyje, galima, kaip matysime vėliau, suvokti labai įvairiai. 
Tačiau niekas neneigia, kad tai pati gilioji ir pati pas- 
kutinioji tikrovė. Nuosekliai tad ir bendravimas su ja sa- 
vaime virsta irgi pačia pastarąja žmogaus sąsaja: užu re- 
ligijos nebėra. nieko, ko reikėtų dar ieškoti ir ką būtų ga- 
lima dar rasti. Religija yra nebeperžengiama. Užtat ir jos 
filosofija, vaizdingų E. Brunnerio posakiu, sudaro „visos 
«filosofijos iškilią viršūnę“ 2. Įvairios filosofinės šakos, gre- 
tinamos su religijos filosofija, pasirodo esančios tik pa- 
ruoša bei pakopa šiai viršūnei pasiekti — bent Vakarų 
mąstymo erdvėje, kurioje nuo pat pradžios yra ieškoma 
daiktų pradmens (archė); tai nuolatinė pastanga, suda- 
ranti, pasak W. Weischedelio, „pagrindinį filosofijos is- 
torijos vyksmą“ 3 ir apsprendžianti metafiziką, nes ši pa- 
jėgianti aprėpti būtybę jos visumoje tik todėl, kad ran- 
danti tašką, iš kurio ana visuma skleidžiasi ir kuriuo ji 
laikosi. O tasai ieškomas pradmuo ir tasai rastas taškas 
Vakarų mąstymui visados yra buvęs dievybė: „Didieji 
mąstytojai mielai tapatino savus aukščiausius pradmenis 
su dievybe“ * kaip galutiniu filosofavimo laimikiu. Vaka- 
rų metafizika, pasiekusi tam tikrą aukštį, savaime virs- 
davusi, W. Weischedelio žodžiais tariant, „filosofine teo- 
logija“ 5, vadinasi, Dievo apmąstymu prigimtojo proto 
priemonėmis. Ir atvirkščiai, Dievo apmąstymo- nuosmukis 

visados rodęs ir į pačios filosofijos nuosmukį ®, Tai įgali- 
na W. Weischedelį daryti reikšmingą išvadą: „Filosoline 
teologija yra metafizika savo esme, ir metafizika yra filo- 
sofinė teologija savo siekiu“ 7. Kitaip sakant, religijos fi- 
losofija slypi metafizikoje ir išsiskleidžia kaip jos viršūnė. 
Formali religijos filosofijos apibrėžtis yra labai pa- 
prasta. Kaip jau pats pavadinimas rodo, ji yra ne kas 
kita, tik filosofinis religijos svarstymas. Būdamas vykdo- 
mas filosofiškai, šis svarstymas savaime jungiasi į filoso- 
favimo vyksmą ir į filosofijos sąrangą, paversdamas re- 
ligijos filosofiją vienu iš filosofijos istorijos klausimų ir 
viena iš filosofijos sistemos dalių. Kiek tačiau šis svars- 
tymas atsideda religijai, tiek jis religijos filosofiją skiria 
nuo visų kitų filosofavimo rūpesčių ir nuo visų kitų filo- 
sofijos šakų, kurios religijos arba visiškai negvaldo, arba 
ją liečia tik kaip antrinį joms dalyką. Šia prasme religijos 
filosofija yra nuosekli filosofavimo pasėka ir teisėtas su- 
dedamasis filosofijos pradas: ji laikosi bendrojo filosofi- 
nio kelio ir turi savitą objektą. O atsimenant, kad vidinė 
metalizikos slinktis savaime eina Dievo kaip pradmens 
linkui, aiškėja ir religijos filosofijos svarba: religijos fi- 
losofija yra metafizikos slinkties susiklostymas sąvokiniu 
pavidalu; metalizika įvykdo joje savą siekį. Visa tai di- 
desnių neaiškumų nesudaro ir painesnių abejonių nekelia. 
Sunkenybės betgi prasideda atsikreipus į anos forma- 
lios apibrėžties turinį. Religijos filosofija, kaip sakyta, 
yra filosofinis religijos svarstymas. Tačiau kas gi yra re- 
ligija? Ir ką reiškia religiją svarstyti filosofiškai? 
Religijos sąvoka nėra tokia vienaprasmė, jog be nie- 
kur nieko galėtų būti laikoma savaime suprantamu filo- 
sofijos objektu. Dialektinei protestantų teologijai paskel- 
bus, kad religija esanti žmogaus sukilimas prieš Dievą, 
pasidarė iš viso nebeaišku, kas gali ar privalo būti vadi- 
nama „religijos“ vardu. Anksčiau buvo tikima, esą Krikš- 
čionybė yra aukščiausia religinio reiškinio lytis ir todėl 
geriausiai gali atskleisti šio reiškinio esmę. Nūnai gi, jei- 
gu „religija yra netikėjimas“ (K. Barthas), jeigu ji yra ` 
„Dievo apgrobimas ir tuo pačiu atkritimas nuo Dievo“ 
(K. Barthas), jeigu „Dievo apreiškimas yra religijos pa- 
naikinimas“ ir tuo pačiu visiška jos negalimybė po Kris- 
taus, nes „Kristus yra kiekvienos religijos teismas“ (E. 
Brunneris),— tai suprantama, kad tokiu atveju Kriks- 
čionybė nebegali jungtis į religiją kaip bendrinę katego- 
riją ir reikšti šios kategorijos aukščiausią laipsnį *. Tokiu 

atveju „Krikščionybė yra bereliginė“ (D. Bonhoefferis). 
Tuomet ir religijos filosofija yra nebe Dievo ir žmogaus 
bendravimo, o greičiau žmogaus sukilėlio apmąstymas, 
išreiškiąs ne tiek metafizikos, kiek antropologijos slinktį. 
Religijos filosofijos likimas visados priklauso nuo jos 
objekto sampratos. Šiai temstant, silpsta ir atida kiek gi- 
liau patį objektą pasklaidyti. Štai kodėl pastaraisiais. de- 
šimtmečiais. religijos filosofija vis labiau traukėsi filoso- 
favimo užnugarin; net patys jos rėmai kažkaip išbluko, 
taip kad šiandien tiesiog nedrįstama svarstyti religijos jos 
visumoje: religijos esmės 'apmastymo vieton dabar vis 
ryškiau braunasi religinių apraiškų kritika °. 

Dar painesnis yra antrasis klausimas, ką reiškia reli- 
giją svarstyti filosofiškai. Formaliai žiūrint, tai reiškia 
padaryti ją filosofijos objektu. Bet štai P, Tillichas krei- 
pia mūsų dėmesį į tai, kad religija kaip tik nesiduodanti 
„būti filosolijos objektu“; ji užsisklendžianti filosofiniam 
mąstymui; ir juo arčiau ji stovinti prie pradžios, juo pri- 
mygtiniau ji spiriantis „apibendrinančioms sąvokoms“ "8 
Tuo būdu religijos filosofija. patenkanti į Labai keblią pa- 
dėti: arba ji sunaikinanti savą objektą, kurį norėtų ap- 
mąstyti, arba pati esanti šio objekto sunaikinama, nes 
„jeigu religijos filosofija nepaiso apreiškimo reikmės 
(Anspruch), ji prasilenkia su savo objektu ir kalba ne 
apie tikrovinę religiją; jeigu betgi ji apreiškimo reikmę 
pripažįsta, ji virsta teologija“ (p. 8). Apreiškimas die- 
viškosios valios skelbimo prasme grindžia kiekvieną, net 
ir labiausiai neišsivysčiusią religiją. Tikrovinė religija 
be apreiškimo —ta ar kita lytimi —yra suvis nejmano- 
ma, kadangi apreiškimu kaip tik ir byloja ana giliausia 
bei galutinė tikrovė, su kuria bendraujame. Be apreiški- 
mo, kaip matysime vėliau, ši tikrovė būtų bežadė, ir joks 
bendravimas su ja arba religija būtų neįmanomi. Užtat 
„visos religijos ir remiasi tikru ar tariamu apreiškimu“; 
jo turinys visad įvairus; jo buvojimas betgi niekad neabe- 
jojamas; „kur tik esama religijos, ten esama ir įsitikini- 
mo apreiskimu; apreiškimo sąvoka — nesvarbu kokiu 
pavidalu — yra tiek pat paplitusi, kiek ir Dievo sąvoka“ tt, 

Šisai ankštas religijos ryšys su apreiškimu ir sukuria 
religijos filosofijai aklavietės (aporia) būklę. Jeigu religi- 
jos filosofija apreiškimo nepaiso, tai ji tuo pačiu ne- 
paiso nė savo objekto pobūdžio ir todėl jį nutikrovina 
kalbėdama apie religiją ne tokią, kokia ji yra, o apie to- 
ka kokią ją savo sąvokomis yra surentes pats. mąstyto- 

jas. Jeigu tačiau religijos filosofija įtraukia apreiškimą 
į savo svarstybas, padarydama jį savo objektu, tai ji virsta 
teologija, kadangi teologijos objektas ir yra anos. galuti- 
nės tikrovės atsiskleidimas gamtoje bei istorijoje ir šio 
atsiskleidimo skelbimas religijos atstovų lūpomis. Tai tik- 
ra, pasak P. Tillicho, aklavietė, „kadangi religijos filoso- 
fija neprivalo rinktis nė vieno kelio“ (p. 8): ji neprivalo 
apreiškimo svarstyti kaip.savo objekto, bet ji neprivalo 
nė praeiti pro jį, tarsi jo iš viso nebūtų. 

Kur rasti išeitį iš šios aklavietės? — Tai klausimas, 
nuo kurio, P. Tillicho pažiūra, priklauso ne tik pačios 
religijos filosofijos, bet ir filosofijos apskritai likimas, 
nes „jeigu esama bent vieno objekto, filosofijai esmiškai 
neprieinamo, tuomet tampa abejotina ir jos teisė į bet 
kokį objektą“ (p. 9). Ši pastaba visu ryškumu atskleidžia 
dviprasmį filosofijos vaidmenį religijos atžvilgiu. Juk ap- 
reiškimas ir yra toksai filosofijai esmiškai neprieinamas 
objektas. Bet įeigu apreiškimas lieka už filosofinio mąs- 
tymo sienų, tuomet susvyruoja ir patys filosofijos pagrin- 
dai. P. Tillichas teisingai pastebi, kad apreiškimas nėra 
dalinis: „jo reikšmė apima visas sritis“ (p. 9). Apreiški- 
mas skelbia bei reikalauja besąlyginiu ir visuotiniu būdu. 
Tad jei apreiškimas yra filosolijai užsklęstas, tai jis už- 
sklendžia jai ir visa, ką apima. O jis apima visa. Besą- 
lyginės reikmės valdomoje erdvėje filosofijai vietos nebe- 
lieka, nes čia nebelieka objekto, kuris būtų laisvas nuo 
šios reikmės ir todėl filosofijai prieinamas. Tokioje erd- 
vėje yra galima tik teologija — tiek bendrine dogmatikos, 
tiek skirtina pavienių sričių prasme, pvz., pažinimo teolo- 
gija, meno teologija, technikos bei darbo teologija, revo- 
liucijos bei išlaisvinimo teologija ir įvairių įvairiausios 
kitos teologinės aišakos, kurių gausa mūsų dienomis kaip 
tik ir liudija apreiškimo reikmės visuotinumą. 

Šiuo atžvilgiu religijos filosofijai tenka sunkus uZda- 
vinys: įgalinti save pačią, įgalinant tuo ir filosofiją ap- 
skritai. Jeigu mums pasisektų pripažinti besąlyginę bei 
visuotinę apreiškimo reikmę ir sykiu sukurti religijos fi- 
losofiją kaip neabejotinai tikrą filosofinę šaką, tuomet ji 
savaime išsilaisvintų iš minėtos aklavietės ir tuo pačiu iš 
teologijos grėsmės. Bet jau iš anksto galima nujausti, kad 
šisai uždavinys nėra lengvas. Atrodo, kad jį įveikti būtų 
galima tik kitaip keliant pačius klausimus ir einant ki- 
tokiu keliu, negu yra ėjusi įprastinė religijos filosofija, 
nes kol P. Tillicho teiginys, esą' religija: nesiduoda filo- 

sofiSkai svarstoma, kadangi apreiškimas yra filosofijai 
užsklęstas,— kol šis teiginys nėra atremtas, tol religijos 
filosofijai visados grės pavojus nešioti filosofijos kaukę, 
o savo viduje būti slapta teologija. Todėl mes toliau ir 
mėginsime visu įtaigumu ryškinti čia dėstomų minčių fi- 
losojinį pobūdį, nes tik tai padarius bus galima šias 
mintis vadinti bent religijos filosofijos apmatais, neturin- 
čiais teologinių ataudų. 


1. RELIGIJA KAIP ATOVEIKSMIS 
a. Religijos nuovoka | 


Būdama istorinė žmonijos apraiška, religija tuo pa- ` 
čiu yra akivaizdybė: galima klausti jos kilmės, jos sąran- 
gos, jos lyčių bei apraiškų, tačiau negalima klausti jos 
buvimo. Senas teiginys, kad nesą tautos be religijos, yra 
sąvokinė šios akivaizdybės išraiška. Sykiu ji nurodo, kad 
religija ne tik iš viso yra, bet kad ji ir gausingai yra: 
religija buvoja daugybe pavidalų. Istorikas regi ne religi- 
ig, o religijas ir susiduria su nemaža sunkenybių jas 
rūšiuodamas, nes jos tiek skiriasi viena nuo kitos, jog 
kaskart priešinasi būti apjungiamos tuo ar kitu vardikliu. 

Šisai religijos buvojimas istorijoje gausos būdu kaip 
tik ir kelia abejonių, ar tokiu atveju yra apskritai įmano- 
ma bendrinė religijos sąvoka, vadinasi, loginė jos api- 
brėžtis. Ar įmanoma apibrėžtis, kuri rastų ir savin jimty 
tokį religijų pradą, kuris glūdi jų visų pagrinduose ir be 
kurio kiekviena būtų nereligija? Ne vienas yra linkęs at- 
sakyti į tai neigiamai 12. Tai esą patvirtinanti ir religijos 
apibrėžčių aibė (apie 150!), užtinkama religiją gvilde- 
nančiuose įvairaus pobūdžio veikaluose. Kitaip tariant, 
religijų daugybė pridengianti religijos esmę, ir nesą būdo 
šiai esmei išlukštenti iš skirtingiausių, ne sykį tiesiog 
priešingų ir net prieštaraujančių jos apraiškų. 

Si pažiūra yra, be abejo, teisi, kiek ji teigia religijų 
gausą ir iš jos kylančius kliuvinius susivokti šioje gau- 
soje. Tačiau ji yra neteisi, kiek ji neigia galimybę religi- 
jų įvairybėje rasti religijos esmę; neteisi todėl, kad iš- 
leidžia iš akių mūsų turimą religijos nuovoką. Iš kur ži- 
notume, kad istorijoje esama religijų gausos, jei nenu- 
voktume, kas yra religija pati savyje? Kodėl kai kuriuos 
istorijos reiškinius jungtume į vienį ir vadintume juos 


13 


religiniais, skirdami juos nuo ükiniy, techniniy, teisiniy, 
mokslinių, meninių reiškinių? Kas būtų šios jungties ir 
šios skirties mastas? Jei neturėtume religijos nuovokos, 
iš kur žinotume, kad, sakysime, aukojimas yra religinis, 
o ne estetinis veiksmas, juoba kad jis beveik visur ir vi- 
sados esti apvelkamas meninio pobūdžio Iytimis: giesmė- 
mis, muzika, šokiais, eitynėmis? Religija kaip istorinė 
akivaizdybė savaime atsiremia į mūsų sąmonėje esančią 
religijos nuovoką, be kurios nebūtų galimas joks religijos 
pažinimas ar tyrimas, nes nebūtų suvokiama, kas gi čia 
pažįstama ar tiriama. Teigti tad religijų gausą ir sykiu 
neigti galimybę suvokti religijos esmę yra prieštaravimas, 
nes norint tarti apie tą ar kitą reiškinį, kad jis esas re- 
liginis — religijų gausos teigimas kaip tik ir yra toksai 
tarimas,— reikia jau nuvokti, kas yra pati religija. 

Be abejo, nuovoka dar nėra sąvoka. Nuovoka yra tik- 
ra, tačiau logiškai dar neišskleista ir nepagrįsta pažintis. 
Ji išreiškia dialektinį mūsojo pažinimo pobūdį: mes klau- 
siame, kad galėtume žinoti; bet mes žinome, kad galėtu- 
me klausti 3. Jau Platonas „Menone“ yra pastebėjęs, kad 
dalykas, kurio nepažįstame, tačiau kurį klausiame, kas 
esąs, turi savotišką sąrangą, nusakomą nuovokos ir sąvo- 
kos dvilypumu (plg. 86c). Klausimas įungia nuovoką su 
sąvoka, pervesdamas jas vieną į kitą. Joks klausimas ne- 
galėtų kilti, jei nežinotume, ko klausiame, vadinasi, jei 
neturėtume klausiamojo dalyko nuovokos. Nuovoka slypi 
kiekviename klausime kaip jo grindėja bei vedėja, teik- 
dama jam ir objektą, ir kryptį. Šį gi nuovokos vedamą 
klausimą logiškai išgvaldžius, nušvietus bei pagrindus, 
susidaro sąvoka kaip atsakymas. Sąvoka yra nuovokos 
savimonė. Klausimu nuovoka atsigrjZta pati į save ir per- 
sikelia loginio vyksmo eigon, tuo įgydama ir loginį pa- 
vidalą. Tai, kas nuovokoje glūdi kaip neišskaidyta vieny- 
bė, įgyja sąvokoje sudėtinę sąrangą, turinčią pagrindinius 
apibrėžties pradus: bendrąją giminę ir rūšinį skirtumą. 

Religijų gausos akivaizdoje kyląs klausimas, kas yra 
religija savyje, kaip tik ir atskleidžia šią Platono minimą 
pažinimo dialektiką. Religinė gausa iš tikro pridengia re- 
ligijos esmę, ir mes klausiame, kad šią esmę atskleistume. 
Tačiau mes galime klausti tik todėl, kad jau nuvokiame 
šią esmę slypint religiniuose reiškiniuose, kurių anaiptol 
netapatiname su įvairiais kitais, tuo aiškiai parodydami, 
kad žinome, kas religija yra. Tiesa, šis nuovokinis mūsų 
žinojimas prašosi sąvokos pavidalo bei apibrėžties tikslu- 

mo. Užtat mes ir susimąstome religinių reiškinių akivaiz- 
doje. Ir vis dėlto šisai mūsų susimąstymas yra galimas 
tik tuo atveju, kai žinome, aplinkui kę jisai telkiasi. Nuo- 
sekliai tad religijos filosofija anaiptol nėra sugluminama 
religijų gausos. Priešingai, ji regi joje išeities tašką sa- 
viems svarstymams, prasidedantiems religijos nuovoka ir 
užsibaigiantiems religijos sąvoka bei jos apibrėžtimi. 

Nūn. religijos, kaip ir bet kurio kito reiškinio nuo- 
voka yra jausta į jos pavadinimą, nes, anot M. Heidegge- 
rio, „žodžiai ir kalba nėra tūtelės, į kurias būtų sukai- 
Sioti daiktai kalbamajam ar rašomajam vartojimui; Zody- 
je bei kalboje daiktai kaip tik tampa ir būna“ 14, Žinoma, 
kasdieninis žodžio naudojimas blukina gramatines lytis, 
paversdamas jas, kaip M. Heideggeris sako, „savotiškais 
mechanizmais“, kurie suveržia esmę „tarsi plieno vielų 
tinklas“ (p. 40). Tačiau prasiskverbę pro šį tinklą, tenai 
giliau, anapus anų mechanizmų, paregime daikto esmę, 
tünandia kalbiniame jo varde, ypač tuo atveju, kai šis 
vardas žymi pačius pirmykščius žmogiškojo gyvenimo 
reiškinius, kaip gimimą ir mirtį, sąžinę ir teisę, meilę ir 
šeimą, tiesą ir teisybę, grožį ir meną. Todėl kelias is. 
nuovokos į sąvoką ir eina per daikto pavadinimo sklaidą. 
O kadangi religija, be jokios abejonės, priklauso pačių 
pradinių žmogaus būklės reiškinių sričiai, tai visai pa- 
grįstai galime tikėtis, kad jos vardas atskleis mums jos 
nuovokos prigimtį, tapdamas nuoroda ir į jos esmę. 

Kas tad glūdi žodyje „religija“? Ką mes iš tikro ma- 
nome, šį žodį tardami? Savo metu E. Husserlis reikalavo, 
kad kiekviena teorinė pastanga, siekianti pažinti esmę, 
visų pirma išsiaiškintų pagrindines prielaidas, ant kurių 
ji rymo, arba, paties E. Husserlio žodžiais tariant, „noe- 
minį pagrindinių sąvokų turinį“, vadinasi, „tai, kas pra- 
džioje buvo manyta“ P. Tai tinka ir religijai. Ir čia, no- 
rint patirti, kaip yra buvęs suprastas religijos dalykas, 
reikia kelti aikštėn pradinę prasmę, įdiegtą religijos „noe- 
moje“ arba jos pavadinime. Šiuo keliu tad ir mėginsime 
dabar eiti klausdami: kas manyta pradžioje, vadinant 
tam tikrus reiškinius „religija“? 


b. Religijos vardo reikšmė 
Zodis „religio“ yra veiksmažodinis lotynų kalbos ve- 
dinys. Iš kokio veiksmažodžio jis išvestas, yra betgi ne- 
aišku. Šiuo klausimu turime tris senovės etimologinius 

bandymus, kurių kalbotyra ligi šiolei nėra nei patvirti- 
nusi, nei paneigusi, būtent Cicerono, Laktancijaus ir Au- 
gustino. 

Savo rašte „De natura deorum“ Ciceronas žodį „reli- 
gio“ kildina iš veiksmažodžio „relegere“, kuris, kaip lotynų 
kalbos veiksmažodžiams įprasta, turi daugybę viena nuo 
kitos stipriai nutolusių reikšmių: surinkti, siūlą suvynio- 
ti, praeiti, pravažiuoti, perskaityti, apsvarstyti, paisyti... 
Ciceronas turi galvoje pastarąsias tris reikšmes ir todėl 
teigia, kad žmonės, kurie visa, kas priklauso dievų gar- 
binimui, rūpestingai svarsto ir tarsi vis iš naujo skaito, 
yra pavadinti religininkais: „Qui autem omnia guae ad 
cultum deorum pertinerent diligenter retractarent et tam- 
quam relegerent, sunt dicti religiosi ex relegere“ (lib. I, 
28). Tai aiškinimas, teikiąs „religijos“ žodžiui daugiau 
formalios drausmes prasmę: religija esanti rūpestingas 
kulto taisyklių svarstymas bei jų vykdymas. 

Laktancijus rašte „Divinae institutiones“ sąmoningai 
neigia šią Cicerono etimologiją: žodis „religio“ kyląs ne 
iš „relegere“, o iš „religare“: surišti, pririšti, apvynioti, 
pakinkyti... Kaip rodanti pirmųjų dviejų vertinių prasmė, 
religija esanti žmogaus ryšys su Dievu: „Hoc vinculo 
pietatis obstricti Deo et religati sumus, unde et ipsa reli- 
gio nomen accepit, non ut Cicero interpretatus est a rele- 
gendo, sed a religando“ (lib. IV, 28). Šiuo aiškinimu 
Laktancijus pagilina stabmeldiškąją grynai drausminę re- 
ligijos sampratą, regėdamas jos esmę ne kulto taisyklių 
taikyme, o žmogaus sąsajoje su Dievu, kurį vienintelį pa- 
žinome ir kuriuo todėl turime sekti: „Hunc solum noveri- 
mus, hunc sequamur“ (t. p.). Be abejo, ir Laktancijus rei- 
kalauja, kad žmogus teiktų Dievui tai, ką privalo: „Nos 
Deo justa et debita obsequia praebeamus“ (t. p.). Tačiau 
teikti ką nors Dievui jau yra išvestinis dalykas, kyląs iš 
ano gilesnio ryšio kaip iš pirmykščio savo šaltinio. 

Augustinas svyruoja tarp Laktancijaus etimologijos ir 
savosios. Raštuose „De vera religione“ ir „Retractationes“ 
jis pasisako už „religio“ kilmę iš „religare“, abejur tais 
pačiais žodžiais kalbėdamas, esą mes savo sielas rišame 
su Dievu; šis ryšys ir esąs vadinamas religijos vardu: 
„Religantes animas nostras Deo, unde religio dicta cre- 
ditur“ (De vera relig. cap. 55; Retr. I, cap. 13, nr. 9). 
Tuo tarpu veikale „De civitate Dei“ Augustinas mėgina 
eiti jau kitu keliu. Čia jam „religio“ kyla iš veiksmažodžio 
„Teeligere“: išrauti, išravėti, iš naujo rinktis... Būdamas 

Dievo sukurtas ir pripažindamas savą kūriniškumą, Zmo- 
gus buvęs Dievą pasirinkęs iš pat pradžios. Tačiau puoli- 
mu jis vėl jį praradęs. Dabar, Kristui atpirkus žmoniją, 
žmogus turįs Dievą iš naujo rinktis, meile jo siekdamas 
ir jame nurimdamas. Religija tad ir esanti šisai naujasis 
Dievo rinkimasis ir už jį apsisprendimas: „Hunc ergo re- 
eligentes, unde et religio dicta perhiberetur, ad eum di- 
lectione tendimus, ut perseverando quiescamus“ (lib. X, 
cap. 3). Tai aiškinimas, įnešąs į religiją naują pradą, 
būtent išganymą, kurį, tiesa, kiekviena religija skelbian- 
` ti, bet tiktai Kristus įvykdąs. Sio tad istorijoje vykdomo 
išganymo akivaizdoje žmogus ir turįs Dievą iš naujo rink- 
tis, kad šiuo pasirinkimu ir pats įsijungtų į išganomąjį 
vyksmą. Religija todėl esanti atnaujintas Dievo pasirinki- 
mas ir paties žmogaus atgimimas. 

Lygindami šiuos tris etimologinius religijos vardo 
aiškinimus vieną su kitu, lengvai pastebime, kad jie ski- 
riasi ne tiek lilologiškai, kiek visų pirma filosofiškai: 
juose jausti vis gilėjanti religijos esmės nuovoka. Cicero- 
no sampratoje religija išsisemia kulto taisyklių vykdymu; 
todėl jis ir veda žodį „religio“ iš veiksmažodžio „relegere“. 
Laktancijui religija jau yra žmogaus sąryšis su Dievu; 
tuomet, be abejo, žodis „religio“ turįs kilti iš veiksmažo- 
džio „religare“. Augustinas apibūdina aną ryšį kaip at- 
naujintą žmogaus apsisprendimą už Dievą, todėl elgiasi 
nuosekliai, tikėdamas žodį „religio“ kilus iš veiksmažo- 
džio „reeligere“. Visi šie aiškinimai vienas kito neneigia, 
o greičiau papildo, vis giliau nuvokdami religijos esmę ir 
vis aiškiau atskleisdami religijos vaidmenį, einantį nuo 
rūpestingai atliekamo kulto iki likiminio žmogaus apsi- 
sprendimo. Tačiau kalbiškai žodis „religio“ lieka ir toliau 
neišaiškintas. Kalbotyros šviesoje kiekviena minėta etimo- 
logija gali būti tikra ir netikra, kadangi nė viena iš jų 
nėra skirtingai filologine. Jų visų esmėje slypi ne kas kita, 
kaip jų autorių turimos sampratos, perkeltos į žodį „reli- 
gio“, pasiieškant paskiau šiai sampratai reikalingo atitik- 
mens veiksmažodžių srityje. ; 

Ar tai reiškia, kad religijos vardas mums nieko ne- 
gali pasakyti apie jame glūdinčią pradinę religijos nuo- 
voką? Iš sykio atrodo, kad taip. Įsižiūrėję ‘betgi geriau į 
žodį „religio“, rasime vieną būdingą jo požymį, galintį 
būti kelrodžiu mūsų ieškomai pirminei šio žodžio pras- 
mei: tai priešdėlis „re-“. Ar daiktavardis „religio“ yra kilęs 
iš veiksmažodžio „relegere“, ar iš „religare“, ar iš „reeli- 

gere“, ar iš kurio kito, tikrai pasakyti negalime. Kiekvie- 
nu tačiau atveju tasai veiksmažodis, iš kurio „religio“ 
kilo, turės turėti priešdėlį „re-“, kadangi jį turi ir šis jo 
vedinys. O jei kas manytų, kad galgi žodis „religio“ pri- 
klauso anai labai mažai lotynų kalbos žodžių grupei, kur 
skiemuo" „re“ yra ne priešdėlinis, bet kamieninis, kaip: 
remus — irklas, renes — inkstai, res — dalykas, restis — 
lynas, rete — tinklas, reus — kaltininkas, rex — karalius, — 
tai šią prielaidą paneigtų Cicerono autoritetas: būdamas 
didelis kalbos žinovas bei stiliaus kūrėjas, jis jauste jau- 
tė, kad žodyje „religio“ skiemuo „re“ yra ne kamieninis, 
o priešdėlinis, nes kaip tik todėl ir galėjo šį daiktavardį 
kildinti iš veiksmažodžio „relegere“, kuriame „re-“ yra 
aiškus priešdėlis. 

Ką tad sako šis priešdėlis? — Priešdėlinis lotynų kal- 
bos skiemuo „re“ geriausiai atitinka lietuviškąjį priešdėlį 
„ūl-“ grįžtamojo veiksmo prasme 18 recalefacere — atšil- 
dyti, recantare — atsišaukti, recedere — atsitraukti, recel- 
lere — atšokti, reddere — atiduoti, reducere — atvesti, re- 
ferre — atnešti, relaxare — atpalaiduoti, remittere — at- 
siųsti, renovare — atnaujinti, replicare — atsukti, respi- 
cere — atsižvelgti, restituere — atstatyti, revalescere — 
atsigauti ir t. t. Šių žodžių šaknys reiškia vis ką kita. Ta- 
čiau priešdėlis „re-“ teikia joms — net ir didžiai skirtin- 

. goms savo reikšme — bendrą vardiklį arba jas jungiančią 
bendrą žymę, būtent atoveiksminį pobūdį. Lotynų kalbos 
veiksmažodžiai, turį priešdėlį „re-“, nusako veiksmo ryšį 
su kuo nors kitu: mes atveikiame todėl, kad kitas savo 
ruožtu veikia mus. Užtat atoveiksmis nėra tik paprastas 
jau sykį atlikto veiksmo pakartojimas: „ateiti“ anaiptol 
nereiškia antrą kartą „eiti“. Atoveiksmis yra santykinis 
veiksmas, krypstąs į kitą, kuris yra jo šaltinis, paskata 
ar bent proga. Veiksmažodis priešdėliu „re-“ taria, kad 
juo reiškiamas veiksmas apima du polius, buvojančius 
ryšium vienas su kitu ir kaip tik šiuo ryšiu įtaigaujančius 
vienas kitą. Sakysime, mes negalėtume tam tikro veiksmo 
vadinti veiksmažodžiu „reddere — atiduoti“, jei nebūtu- 
me nieko iš kito gavę ir jei šis kitas mūsų neskatintų — 
nors ir tik tyliu mūsų pačių įsipareigojimu — gautą daly- 
ką jam grąžinti. Be abejo, kasdienos kalboje kito poliaus 
įtaka ne -visados esti priešdėlyje „re-“ sugaunama pirmu 
žvilgsniu. Bet svarstant šį priešdėlį giliau atoveiksminis 
jo pobūdis visados išeina aikštėn ir nurodo į juo reiškia- 
mą dvipolį veiksmą. 

Jeigu dabar šią priešdėlio „re-“ reikšmę pritaikinsime 
religijos žodžiui, tai bus aišku, kad ir šiojo skiemuo „re“ 
nešasi su savimi atoveiksmio prasmę. Religijos filosofijai 
yra vis tiek, iš kokio veiksmažodžio žodis „religio“ yra 
kilęs, nes, turėdamas priešdėlį „re-“, šis žodis kiekvienu 
atveju žymi veiksmą, kuris yra kito poliaus Zadinamas. 
Religijos vardas sako, kad religijos dalykas nėra uždaras 
ir vienašalis, bet atremtas į du polius, tarp kurių susiku- 
ria grįžtamasis veiksmas. Sie gi poliai yra Dievas ir 
žmogus. Štai religijos nuovoka, įausta į kalbinį jos pava- 
dinimą. Pagal šią nuovoką religija nėra nei tik dieviš- 
kasis, nei tik žmogiškasis, bet dievažmogiškasis dalykas. 
Tai Dievo ir žmogaus susitikimas tam tikroje erdvėje, 
kurią įprasta vadinti šventa. Tai anasai E. Husserlio 
reikalaujamas noeminis turinys arba tai, kas manyta pra- 
džioje, tariant žodį „religija“. 

Be abejo, pats šis žodis dar nieko nesako apie Dievo 
ir žmogaus susitikimą arba jų ryšio atoveiksmį patį sa- 
vyje. Tai atskleisti yra tolimesnio svarstymo uždavinys. 
Tačiau religijos varde glūdinti jos nuovoka nurodo šiam 
svarstymui kryptį, būtent: jeigu religija yra dievažmogiš- 
kasis atoveiksmis, tai jo esmė negalės būti pažinta ap- 
mąstant anuos du polius skyrium vieną nuo kito. Tai 
pagrindinė nuoroda, kylanti iš religijos nuovokos, kaip 
ją mums atskleidžia religijos vardas. Religija yra „dvi- 
pusis dydis“ (F. Heileris), ir šis jos pobūdis yra gairė jos 
turiniui sklaidyti. Net ir metodinis vieno katro poliaus 
apmąstymas skyrium turi būti vykdomas su didele bei 
nuolatine atodaira į kitą polių, nes tik šitaip gali būti 
išsaugota tikroji religijos kaip atoveiksmio sąranga. 

Šiuo atžvilgiu religijos filosofijai gresia nuolatinis 
pavojus neįžvelgti religijos dvilypumo ir todėl nesugauti 
nė jos esmės. F. Heileris teisingai prikaišioja dabartiniams 
religijos tyrinėtojams, esą „jie suvokia religijos esmę vis 
per siaurai“ 17; ta prasme per siaurai, kad ją suveda arba 
į vieno tik Dievo, arba į vieno tik žmogaus veiklą. Iš šios 
sąsiauros tad ir kyla arba grynai transcendentinė, arba 
grynai imanentinė religijos samprala, kurioje dingsta ar- 
ba žmogus, arba Dievas; dingsta todėl, kad čia religija 
esti suvokiama kaip kažkoks substancinis, vadinasi, pats 
savyje buvojąs dalykas (subsistens), kuris, žinoma, tokiu 
atveju tegaljs būti arba dieviškas, arba žmogiškas. Tokiu 
atveju arba dieviškoji substancija susiurbia savin Zmogi$- 
kąją ligi visiško šiosios neveiklumo, arba žmogiškoji sub- 

stancija pastümi šalin dieviškąją ligi visiško Siosios ne- 
paisymo ir net neradimo. 

Transcendentinę religijos sampratą gražiai apibūdina 
P. Tillicho žodžiai: „Religija yra ne žmogaus padaras, 
o Šventosios Dvasios dovana. Žmogaus dvasia gali sueiti 
į santykį su savimi pačia ir su savu pasauliu, bet ne su 
Dievu. Dievo atžvilgiu žmogus yra gaunantysis ir tik 
gaunantysis. Jis neturi laisvės kreiptis į Dievą“ 18. Todėl 
Tillichas ir norėtų regėti religiją buvojančią „anapus kul- 
tūros“ 1%, vadinasi, anapus bet kokio kūrybinio žmogaus 
veikimo bei šiojo pasėkų. Imanentinę religijos sampratą 
būdingai išreiškia D. Bonhoefferio reikalavimas veikti pa- 
saulyje taip, tarsi Dievo nebūtų, nes „Dievas skelbia 
mums, kad mes turime gyventi taip, jog susidorotume su 
gyvenimu ir be Dievo. Dievas, kuris yra su mumis, yra 
Dievas, kuris yra nuo mūsų pasitraukęs. Dievas, kuris 
mums leidžia gyventi pasaulyje be Dievo kaip darbo hipo- 
tezės, yra Dievas, kurio akivaizdoje nuolatos stovime, Die- 
vo akivaizdoje ir su Dievu gyvename be Dievo“ 29. Kaip 
Tillicho sampratoje žmogus yra tik gaunantysis, taip Bon- 
hoetierio sampratoje žmogus yra tik veikiantysis. Trans- 
cendentinėje religijoje neveikia žmogus, imanentinėje ne- 
veikia Dievas. Abiejų šių sampratų išeities taškas yra ne 
religijos nuovokoje glūdįs atoveiksmis, bet tiktai vieno ar 
kito poliaus — Dievo ar Žmogaus — vienašalis veiksmas. 

Suardžius betgi religijos dvilypumą ir pabrėžiant ar- 
ba tik Dievo malonę, arba tik žmogaus veiklą, ir pats 
religijos apmąstymas netenka filosofinio pobūdžio: trans- 
cendentinėje sampratoje jis virsta teologija, o imanenti- 
nėje — psichologija bei sociologija. Nes Bievas, atitrauk- 
tas nuo žmogaus, gali būti pažintas tik apreiškimo dėka 
ir todėl apmąstomas tik teologiškai tikėjimo lytimis, o 
žmogus, atitrauktas nuo Dievo, virsta „psichiniu daiktu“ 
(G. Marcelis) bei socialiniu padaru, kurio pažinimas iš- 
sisemia psichologija ir sociologija. Filosofinis religijos 
svarstymas yra galimas tik tuo atveju, kai religija išsi- 
laiko dievažmogiškojo atoveiksmio matmenyje, netapda- 
ma nei „žmogiškąja gyvenimo lytimi“ (E. Brunneris), 
nei nebuvodama „anapus kultūros“ (P. Tillichas), nes 
tik dievažmogiškumo plotmėje religija įgyja ontologinį 
pobūdį ir tuo pačiu tampa tikru filosofijos objektu, o jos 
apmąstymas — tikru filosofavimu. 

2. RELIGIJA KAIP SANTYKIS 
a. Santykio dvipoliskumas 


Rade pradineje religijos nuovokoje atoveiksmj kaip 
tai, kas manoma, tariant žodį „religio“, galime dabar pra- 
dėti pamažu sklaidyti anos nuovokos reikšmę ir artėti prie 
religijos sąvokos. Pirmas žingsnis šiuo keliu yra nustatyti 
atoveiksmio vietą filosofinių kategorijų eilėje ir tuo su- 
vokti, kas jis iš tikro yra. 

Atoveiksmis, kaip minėta, nėra paprastas veiksmas — 
net nė pakartoto veiksmo prasme, Jis yra atsakytasis veiks- 
mas, vadinasi, toks veiksmas, kuris yra kito kildinamas 
bei laikomas: atoveiksmio kilmė bei trukmė yra apspren- 
džiamos kito. Kitaip tariant, aioveiksmis būna kitam. Ir 
štai šis atoveiksmio buvimas kitam kaip tik ir. įjungia jį 
į santykio kategoriją, nes santykis, kaip Aristotelis yra 
įžvelgęs, yra polinkis kitam (pros ti): „Habitudo vel re- 
spectus ad aliquid“ ®!; polinkis, suprastas pačia tiesiogi- 
niąja veiksmažodžio „linkti“ reikšmė: santykio apspren- 
džiamas dalykas savu buvimu linksta arba svyra į aną 
kitką, kas ir sudaro santykinės būsenos esmę. Nuosekliai 
tad atoveiksmis yra pačia savo prigimtimi santykis. Jis 
tik skirtiniau nusako santykio kategorijos pobūdį, kelda- 
mas aikštėn veikliąją jos pusę. 

Nūn, jeigu atoveiksmis slypi pradinėje religijos nuo- 
vokoje ir jeigu jis visu plotu telpa santykio kategorijoje, 
tai savaime aišku, kad ir religija plačiausia prasme yra 
santykis, būtent santykis tarp Dievo ir žmogaus. Tai 
bendriausia ir tuo tarpu dar tik grynai formali religijos 
aptartis. Tiesa, ne sykį jai prikišama, kad ji jau pačioje 
pradžioje įvedanti Dievą, kurio samprata juk kiekvienoje 
religijoje esanti vis kitokia: todėl ši aptartis neįstengianti 
išreikšti religijos kaip tokios 22, Priekaištas iš tikro būtų 
pagrįstas, jei minėta aptartis jau teiktų Dievui kokį nors 
išskirtinį turinį. Tačiau „Dievas“ čia žymi tik anąjį „kitką“, 
į kurį Žmogus linksta bei svyra kurdamasis religinę bū- 
seną. Kiekviena religija šį „kitką“ aiškinasi, be abejo, 
daugiau ar mažiau savotiškai, tačiau kiekviena pripažįsta 
jo buvimą ir laiko jį anuo antruoju poliumi, kuris įtai- 
gauja žmogų, kad šis atveiktų. Todėl Dievas minėtos ap- 
tarties nė kiek nesiaurina. . 

Priešingai, pakeitus žodį „Dievas“ kuriuo kitu, yra 
anam „kitkam“ kaip tik teikiama jau skintina prasmė ir 

tuo būdu žalojama pati pradinė religijos apibrėžtis. Sa- 
kysime, religijos aptartyse užuot Dievo neretai sutinkame 
žodžius „begalybė“, „galutinybė“, „gelmė“, „nelygstamy- 
bė“, „neregimybė“, „šventenybė“, „visuma“ ir daugelis ki- 
lų, iš kur kaip tik ir kyla beveik neaprėpiama religijos 
apibrėžčių daugybė. Bet kiekvienas šis žodis jau nusako 
aną antrąjį santykio polių išskirtine prasme, kuri galioja 
vienai religijai, o negalioja kitai, padarydamas ir pačią 
aptartį netinkamą religijai kaip tokiai. Tuo tarpu žodis 
„Dievas“ taria tik tai, kad anas antrasis polius arba anas 
„kitkas“ yra ir kad jis yra ne pats žmogus. Štai kodėl žo- 
džiui „Dievas“ mes ir teikiame pirmenybę formalioje reli- 
gijos apibrėžtyje. Jis tinka visoms religijoms, kadangi jose 
visose Dievas yra tikrovinis kitas polius, nepaisant turi- 
ninės šio poliaus sampratų įvairybės. Kiek pačios šios 

sias ir todėl įgalinąs šią apibrėžtį apimti visas religijas. 

Religijos pavadinimas „santykiu“ paprastai esti pripa- 
žįstamas. Tik dažnai mėginama santykis, kaip ir Dievas, 
irgi skirtiniau nusakyti, keičiant šį bendro pobūdžio žodį 
kuriais nors siauresniais, pvz., „atsidavimas“, „bendravi- 
mas“, „įsitikinimas“, „pagavimas“, „patyrimas“, „pergyve- 
nimas“, „pripažinimas“, „susitikimas“, „tarpininkavimas“, 
ir įvedant juos į religijos aptartj. Nėra abejonės, kad visi 
šie pavadinimai išreiškia tą ar kitą žmogaus santykio su 
Dievu savybę: religijos žmogus Dievui iš tikro ir atsiduo- 
da, ir su juo bendrauja, ir jį pripažįsta, ir jį pergyvena, ir 
su juo susitinka, ir vykdo visą eilę dar kitų veiksmų. Ta- 
čiau taip pat nėra abejonės, kad nė vienas iš šių pavadi- 
nimų neišreiškia santykio pilnatvės. Būdama santykis, re- 
ligija savaime yra visuma, vadinasi, nenusakoma jokiu 
skirtinu žodžiu. Mėginant gi bendrinį žodį „santykis“ keisti 
kuriuo kitu, religija esti suvedama į vieną kurią savo ypa- 
tybę ir tuo užsklendžiama, netekdama pilnatvės pobūdžio. 
Stai kodėl visos apibrėžtys, kuriose nėra žodžio „santy- 
kis“, yra taip lygiai ydingos, kaip ir tos, kuriose nėra 
žodžio „Dievas“. Be abejo, tolimesnėje šios formalios 
apibrėžties sklaidoje mėginsime turiniškai atskleisti, ir kas 
yra Dievas, ir kas yra santykis. Tačiau pradžioje religijos 
apibrėžtis tegali būti tik bendriausio. pobūdžio, kad ap- 

imtų visą ja nusakomą reiškinių plotą. Bendriausia tad 
prasme religija yra Dievo ir žmogaus santykis. 

Imantis nūn kiek įsakmiau sklaidyti šios aptarties tu- 
rinį, visų pirma kyla klausimas, ką reiškia, kad Dievas 
ir žmogus yra susiję tarp savęs santykiu? Kas yra šis san- 
tykis ir kaip jis riša Dievą ir žmogų? 

Santykis yra būtinė kategorija ir todėl viena iš pa- 
grindinių oniologijos problemų *3. Tačiau religijos filoso- 
fijoje jis nėra buvęs kiek giliau apmąstomas — gal todėl, 
kad jam vis būdavo teikiamas dorinis pobūdis, aiškinant 
jį pareigos Dievui prasme. Nuo to laiko, kai Tomas Ak- 
vinietis įrikiavo religiją į dorybių eilę, pavadindamas įą 
teisingumo dorybe, reikalaujančia atiduoti Dievui tai, kas 
jam priklauso 24, Dievo ir žmogaus santykis aiškiai pakry- 
po antropologijos linkui, netekdamas ontologinio pobū- 
džio ir virsdamas arba dorinių, sielovadinių, kultinių 
veiksmų suma (scholastikoje), arba kategoriniu pareigos 
jausmu (kantizme), arba psichiniu vertės pergyvenimu 
(vertybių filosofijoje). Kiekvienu atveju būdavo žvelgia- 
ma į šį santykį iš žmogaus taško, klausiant, kuriuo būdu 
žmogus jį vykdo, tačiau beveik neklausiant, kokį vaid- 
menį jame turi Dievas. Kitaip sakant, religija buvo pa- 
versta religingumu nepastebint, kad religingumas Dievo 
ir žmogaus santykio anaiptol negrindžia, o pats yra šiojo 
grindžiamas. Žmogaus pareigos Dievui — garbinimas, au- 
kojimas, įsakymų vykdymas, šventumo puoselėjimas — 
įgyja prasmės tik tada, kai: jos esti santykio su Dievu iš- 
raiškos, vadinasi, kai jos šį jau esantį santykį regimai 
vykdo. Pats gi santykis glūdi žymiai giliau negu visa 
antropologinė jo regimybė. Religija yra „gelmės matmuo“ 
(P. Tillichas), o religingumas — tik antropologinis šios 
gelmės paviršius. Jeigu tad norime suvokti, ką reiškia, 
kad žmogus siejasi su Dievu, turime prasilaužti pro šį 
antropologinį paviršių ir leistis į aną gelmės matmenį. 


b. Ontologine religijos pusė 


Savo visumoje religija gali būti tiriama įvairiais at- 
žvilgiais. Tai rodo gana greitas atsiradimas bei išsivysty- 
mas tokių religijos tirties šakų, kaip religijos fenomeno- 
logija, religijos psichologija, religijos sociologija, religijų 
istorija, religijų etnologija ir t.t. Savo santykį su Dievu 
žmogus juk gali pergyventi sieloje, apipavidalinti visuo- 
menėje, išvystyti laiko-eigoje; jis gali teikti jam dogmos; 

įstatymo, apeigos lytis; jis gali kurti šias lytis pagal 
savo amžiaus ar tautos dvasią; jis gali jas kritiškai vertin- 
ti ir keisti. Visa tai ir tiria įvairūs religijos mokslai. Vis 
dėlto nė vienas religijos mokslų pasirinktas religijos at- ` 
žvilgis netinka religijos filosofijai, nes nė vienas šis at- 
žvilgis nėra filosofavimo objektas. Tas ar kitas dalykas — 
tegu jis būtų ir santykis su Dievu — gali tapti filosofa- 
vimo objektu tik tada, kai yra susiejamas su pagrindiniu 
ir pradiniu filosofijos klausimu, būtent eu būties klausi- 
mu. Bet kuri skirtina bei dalinė filosofijos šaka visados 
yra tik šio bendriausio klausimo išskleidimas. Tai tinka 
ir religijos filosofijai. Ir religijos filosofija esmėje sklaido 
ne ką kita, kaip būties klausimą: ji tik ryškina šį klausi- 
mą Dievo ir žmogaus santykiu, klausdama, kaip siejasi 
Dievas ir žmogus būties atžvilgiu ir kas yra ši sąsaja 
būties šviesoje, nes tik ryšys su būtimi atskleidžia religiją 
kaip gelmės matmenį ir tik -būties akivaizdoje ryškėja, 
kas yra anie du poliai — Dievas ir žmogus — sujungti 
santykiu kaip būtine kategorija. 

Atsakymas į klausimą, kas yra religija kaip Dievo ir 
žmogaus sąsaja, pasirodo esąs dvijulė (dilema): Dievas 
ir žmogus siejasi arba dviejų būtybių, arba būties ir bū- 
tybės santykiu. Religijos filosofijoje nėra vietos plačiau 
dėstyti vad. „ontologine skirtybę“ tarp būties ir būtybės: 
tai metafizikos ar ontologijos uždavinys. Todėl čia pasi- 
tenkinsime tik priminę ją pačią ir su ja susijusias arti- 
miausias išvadas. Kiekviena būtybė yra būtybė tuo, kad 
būna. Tai reiškia: kiekviena būtybė yra būtybė ne kuo 
kitu, kaip tik būtimi; tai būtis daro, kad būtybė iš viso 
yra. Kitaip sakant, būtis grindžia būtybę šiosios buvime. 
Tačiau grįsti ir būti grindžiamam anaiptol nėra tas pat 
dalykas: pagrindas neišsisemia pagrįstuoju, todėl ir būtis 
neišsisemia būtybe; patys jų buvimai nėra tapatūs, ka- 
dangi vyksta ne toje pačioje plotmėje. Tarp būties ir bü- 
tybės esama ontologinio skirtumo. Sykiu tarp jų esama 
ir ontologinio ryšio. Būdamos grindžiąs ir pagrįstasis, bu- 
vimai, būtis ir būtybė niekad nesutampa. Bet kaip tik to- 
dėl, kad pagrįstasis buvimas laikosi grindžiančiuoju bu- 
vimu, būtis ir būtybė niekad nė nepersiskiria. Aiškinda- 
miesi toliau Dievo ir žmogaus santykį, atskleisime ryškiau 
būties bei būtybės ir skirtumą, ir ryšį. O tuo tarpu grįž- 
kime prie minėtos dvijulės. 

Jeigu Dievas ir žmogus santykiauja vienas su kitu 
kaip dvi būtybės, tai juodu buvoja toje pačioje ontologi- 

nėje plotmėje ir yra to paties ontologinio rango — net ir 
tuo atveju, jeigu Dievą suvoktume kaip pirmąją, aukš- 
čiausiąją, tobuliausigja, galutinę būtybę, nes jokia būty- 
bei teikiama savybė ar šių savybių gausa nepakelia jos į 
kitą ontologine plotme. Jau Spinoza yra įžvalgiai paste- 
bėjęs, kad žmogaus negalima aptarti, priskiriant jam 
dramblio ar asilo savybes aukščiausiame laipsnyje; net ir 
tobuliausias dramblys ar asilas netaptų žmogumi, nors 
jo tobulybes paverstume ir begalinėmis ®. Būtybę galima 
statyti eilės pradžioje ar pabaigoje, kiekvienu atveju ji 
šios eilės neperžengs, nes kiekvienu atveju ji liks būtybė, 
ontologiškai lygi visoms kitoms būtybėms, kadangi bünan- - 
ti būtybės buvimu. Buvimo gi laipsniuoti negalima. Buvi- 
mas nėra požymis (praedicatum) ar savybė (gualitas), 
todėl negali būti nei didinamas, nei mažinamas: negalima 
„daugiau“ ar „mažiau“, „geriau“ ar „blogiau“ bžti. Bu- 
vimas yra visas kartu. Būtybės skiriasi viena nuo kitos ne 
buvimu (kad yra), bet esme (kas yra). Esmė, be abejo, 
gali turėti įvairių įvairiausių savybių bei savos išraiškos 
tobulumo laipsnių. Tačiau dėl šio įvairumo ji niekad ne- 
peržengia esmės matmens ir nepereina į kitokį buvimo 
matmenį. Vis dėlto esmės savybių laipsniavimas ne sykį 
mus suvilioja, ir mes linkstame manyti, esą ir buvimas 
galįs įvairėti, kurdamas ontologinių rangų būtybės kate- 
gorijoje. Tačiau tai apgaulė, kylanti iš buvimo ir esmės 
sankaitos. Užtat filosofiškai yra nepateisinama kalbėti apie 
Dievą kaip būtybę ir apie jo skirtumą nuo kitų būtybių 
tuo, kad jis suimąs savin jų tobulumą. Net ir būdamas 
tobuliausia būtybė, Dievas liktų vis dėlto būtybė ir stovėtų 
su mumis toje pačioje ontologinėje plotmėje. Dievo ir 
žmogaus santykis būtų tokiu atveju. tik dviejų būtybių 
santykis, vargu ar vadintinas „religija“, kurioje, kaip vė- 
liau matysime, garbinimas sudaro esminį pradą. Tačiau 
kaipgi būtų galima garbinti būtybę, kuri yra mums on- 
tologiškai lygiaprasmė ir lygiateisė, nors ir pralenkianti 
mus mūsųjų savybių laipsniu? Pirmoji tad minėtos dviju- 
lės pusė yra religiškai neįmanoma: ji sunaikina pačią 
religiją. 

Visiškas kas kita, jeigu Dievo ir žmogaus santykis yra 
būties ir būtybės santykis, nes būtis, kaip minėta, santy- 
kiauja su būtybe kaip grindėjas su grindžiamuoju, kaip 
nešėjas su nešamuoju, kaip kūrėjas su kuriamuoju. Abu 
jie, tiesa, būna. Tačiau grindėjo buvimas pačiu savimi 
skiriasi nuo pagrįstojo buvimo, taip kad šiuodu nesiduoda 

net palyginamu, kadangi kiekvienas palyginimas reika- 
lauja iapatybės bent vienu kuriuo atžvilgiu. Tuo tarpu 
būties ir būtybės buvimai neturi jokio to paties atžvilgio, 
kadangi buvimo kaip tokio negalima skaldyti atžvilgiais. 
Būdamas vientisas jis ir lyginamas gali būti tik kaip 
vieniisas. O šitaip lyginamas būties kaip grindėjos buvi- 
mas visu savimi peržengia buvimą būtybės kaip pagrįs- 
tosios. Nusakyti teigiamai šį peržengimą yra iš viso ne- 
įmanoma, nes tai reikštų perskverbti mūsų pagrindą, ko 
mąstymas nejstengia, kadangi jis ir pats yra pagrįstas, 
todėl negali suimti savin to, kas jį grindžia. Aną peržen- 
gimą galima nusakyti tik neigiamai: lyginant būties bu- 
vimą su būtybės buvimu, šiajam paneigti visa, kas anam 
teigiama, kaip tai yra daręs Augustinas, kuriam daiktai, 
palyginti su jų kūrėju, nėra nei gražūs, nei geri, nei iš 
viso esantieji: „Cui comparata, nec pulchra sunt, nec bona 
sunt, nec sunt“ (Conf. XI, 4, 1). Tai reiškia: nė vienas 
iš šių buvimų negali būti mastas kitam, nes vienas, iš- 
matuotas kitu, pasirodo esąs niekis. Jei būties buvimas 
yra tikras buvimas, tuomet būtybės buvimas yra nebuvi- 
mas, nes pagrindo buvimas niekad negali rasti atitikmens 
pagrįstajame buvime, Ir atvirkščiai, jei būtybės buvimas 
yra Tikras buvimas, tuomet būties buvimas yra niekis, nes 
pagrindo buvimas niekad negali išsitekti pagrįstojo buvi- 
me. Tai ir yra M. Heideggerio pabrėžtoji „ontologine skir- 
tybė“ 29, nors jis pats jos ligi galo ir neišvystė — kaip tik 
todėl, kad būtybės buvimą laikė mastu ir tuo būdu būties 
buvimą sutapaiino su grindimo veiksmu: būtis esanti ne 
būtybės grindėja, būnanti viršum būtybės, o tiktai būtybės 
grindimas, neperžengiąs būtybės matmens. Nuosekliai 
tad, nepaisant ontologines skirtybės tarp būties ir būtybės, 
Heideggeris transcendencijos nepažįsta 27. 

Jeigu tad klausiame, kokio pobūdžio yra Dievo ir 
žmogaus santykis, tai tiek filosofiškai, tiek religiškai at- 
sakymas tegali būti vienas: Dievas taip santykiauja Su 
žmogumi, kaip būtis su būtybe. Tai reiškia: Dievas yra 
žmogaus buvimo pagrindas, o žmogus Dievo atžvilgiu yra 
pagrįstasis buvimas. Šioje vietoje paliekame dar neaiški- 
nę, kas yra šis grindimas pats savyje. Tai padarysime vė- 
liau, nes tai atskleisti yra iš tikro visos religijos filosofi- 
jos prasmė. Tačiau jau ir šioje vietoje yra pakankamai 
aišku, kad Dievo ir žmogaus santykis yra ontologinio po- 
būdžio, nes tai paties buvimo santykis, kuriamė pagrindas 
susitinka su pagrįstuoju. Tai susitikimas tarp žmogaus ir 

tojo, kuris jį grindžia jo buvime; susitikimas kaip nuola- 
tinė abiejų polių būsena: būtis kaip būtybės pagrindas 
buvoja šioje nuolatos, nes kitaip būtybė liautųsi buvusi. 
Kiek būtybė būna, tiek. ji būna būtimi. Būtybės buvimo 
trukmė yra jos grindimo būtimi trukmė: būti apskritai ir 
būti grindžiamam yra būtybei vienas ir tas pats dalykas. 
Religijos sampratai tai turi didžią reikšmę. 

Visų pirma, būdama Dievo ir žmogaus kaip būties ir 
būtybės santykis, religija atsiskleidžia kaip pats pradinis 
dalykas. Ji nėra žmogui kokia nors savybė, net jeigu šią 
vadintume ir esmine, kuri jam būtų atėjusi paskiau negu 
jis pats. Nėra taip, kad žmogus jau būtų — nors ir „na- 
tura prius“,— o tik paskiau sueitų į santykį su Dievu: 
pats žmogaus buvimas yra šis santykis. Ne žmogus grin- 
džia savo santykį su Dievu, bet santykis su Dievu grindžia 
žmogų jo buvime. Tai suvokti mums truputį kliudo įpras- 
tinė santykio kaip prietapos (accidens) samprata scholas- 
tinėje filosofijoje. Perkeldama santykį į prietapos katego- 
riją *8, scholastika jį aptemdė tuo, kad žmoguje perskyrė 
santykio nešėją ir patį santykį: santykio nešėjas esąs sub- 
stancija, pats gi santykis — tik prietapa šiai substancijai. 
Sitokia betgi santykio samprata yra galima ir pateisinama 
tiktai būtybės plotmėje: santykis tarp būtybių iš tikro yra 
šioms prietapa, vėlesnė — bent prigimtimi — už jų sub- 
stanciją. Tačiau šitokia samprata yra visiškai neįmanoma 
būties ir būtybės ryšio plotmėje, nes būtybė būties atžvil- 
giu anaiptol nebuvoja savyje ir savimi: „in se et per se“, 
todėl ir nėra „ens in se stans“, kaip paprastai substancija 
esti aptariama 2%. Būties ir būtybės ryšio plotmėje būtybė 
ne sueina į santykį, bet yra santykis ir tik šiuo santykiu 
su būtimi ji laikosi savame buvime. Todėl negalima kal- 
bėti apie būtybės santykį su būtimi kaip apie prietapą 
būtybės substancijai: pati būtybės substancija yra santy- 
kis. Būtybės substancija nėra „ens in se stans“ (J. B. 
Lotzas), o „ens in relatione stans“. Būtybė būna santy- 
kiškai. Santykis yra jos būsena. 

Nuosekliai tad ir religija kaip Dievo ir žmogaus san- 
tykis jokiu būdu nėra prietapa žmogaus substancijai. At- 
virkščiai, religija yra jo substancijos grindimas ir jos bu- 
vimo trukmė. Žmogui religija nėra kažkas, kas jį papil- 
dytų, patobulintų, atbaigtų, bet jis pats yra religija, vadi- 
nasi, Dievu pagrįstasis buvimas. Per maža yra tarti, kaip 
norėtų M. Scheleris, esą „žmogaus santykis su dievybe“ 
yra „sudedamoji jo esmės dalis (constitutivum)“ 3. Reli- 

gija yra ne sudedamasis pradas (elementum), o pats 
pradmuo (principium, arche), vadinasi, pati žmogiškojo 
buvimo pradžia ir pasiliekanti jo būsena (modus essen- 
di): žmogus būna religiškai, kaip kad būtybė būna san- 
tykiškai. Tik antropologiniu atžvilgiu (apie tai netrukus) 
galima kalbėti, kad žmogus religiją turi arba kad jis jos 
neturi. Ontologiškai tačiau jis visados yra religinis, nes 
visados yra santykyje su Dievu kaip su savo buvimo grin- 
dėju. Ontologiškai nėra įmanomas nei žmogus prieš reli- 
giją, nei žmogus po religijos. Šia prasme religijų istorikai 
yra teisingai įžvelgę, kad „religijos pradžia sutampa su 
žmonijos pradžia“ ir kad „žmonijos tarpsnis be religijos 
yra gryna išmonė“ 31. 

Religija kaip santykis riša šio santykio polius tarp 
savęs ir sąlygoja juos šiuo ryšiu. Tai skamba supranta- 
mai žmogaus atžvilgiu, tačiau tai skamba neįprastai Dievo 
atžvilgiu. O vis dėlto šitaip yra. Juk jeigu religija yra 
Dievo kaip būties ir žmogaus kaip būtybės santykis, tai 
tik šiame santykyje atsiskleidžia ir Dievas kaip grindėjas, 
ir žmogus kaip grindžiamasis. Be šio santykio Dievas iš 
viso negalėtų būti pažintas, nes jį esant sužinome tik iš 
jo grindimo. Dievas yra prieinamas mūsajam suvokimui 


tiktai kaip būtis, grindžianti būtybės buvimą. Atsietas nuo. 


grindimo, jis išnyksta iš mūsų akiračio. Šis teiginys taps 
mums aiškesnis, jei užbėgsime saviems svarstymams kiek 
už akių ir pastebėsime, kad būtybės grindimas jos buvime 
yra tapatus kūrimui iš nebūties. Tai reiškia: religija kaip 
santykis padaro Dievą kūrėju, o žmogų — kūriniu. Tai 
sąlyga tiek Dievui sueiti į santykį su žmogumi, tiek žmo- 
gui Dievą pažinti ir jo atžvilgiu atitinkamai nusistatyti. 
Tuo būdu tarp Dievo ir žmogaus susidaro tam tikra są- 
saja, sąlygojanti juodu abu: Dievą, kad taptų prieinamas, 
žmogų, kad susivoktų, kas esąs. 


c. Antropologinė religijos pusė 


Žmogus betgi yra būtybė, kuriai savita ne tik būti, bet 
ir sąmoningai būti, vadinasi, atsigręžti į patį save ir susi- 
vokti, kad jis yra ir kas jis yra. Ir ši atogrąža savęspi esti 
žmogaus vykdoma visose jo -būklės srityse. Ji esti vyk- 
doma ir religijoje. AtsigreZes į religiją, žmogus suvokia, 
kad jis yra pagrįstasis buvimas ir kad Dievas yra šio 
buvimo grindejas; kad žmogus savimi pačiu yra santykis, 
vadinasi, ne savyje esanti ir savimi besilaikanti uždara 

substancija, bet pati atvirybė savam pagrindui. Nūn jis 
gali šią religinę savimonę apmąstyti logiškai, skleisti vi- 
suomeniškai, apipavidalinti meniškai. Kitaip sakant, jis 
gali religiją arba savo santykį su Dievu reikšti savoje 
kasdienoje arba vad. kosmologinėje plotmėje, teikdamas 
religijai religingumo pobūdį. Savo buvimu žmogus yra 
religinis, vadinasi, priklausąs santykio su Dievu matme- 
niui ir niekad negalįs iš šio matmens iškristi. Savo sąmo- 
ne jis gali pasidaryti religingas, vadinasi, sava laikysena 
atitikti aną santykį ir jį regimai išreikšti. Tarp „religinis“ 
ir „religingas“ esama tokio pat ryšio kaip ir tarp „vaisinis“ 
ir „vaisingas“. Vaisinis yra medis, kuris priklauso vais- 
medžių rūšiai. Vaisingas yra medis, kuris šią priklauso- 
mybę apreiškia vaisių gausa kasdienoje. Taip ir su žmo- 
gumi. Religinis yra žmogus, kadangi jis priklauso būtimi 
arba Dievu pagrįstajam buvimui. Religingas yra žmogus, 
kai jis šią priklausomybę sąmoningai paverčia savos kas- 
dienos. būsena. 

Tačiau žmogus, būdamas laisvas, gali šią priklauso- 
mybę ir paneigti. Kitaip sakant, jis gali likti religinis, 
bet netapti religingas. Kadangi religija kaip ontologinis 
santykis yra pirinesnė už bet kokį pažinimą bei apsispren- 
dimą, tai žmogus gali jaustis esąs šio santykio savo kas- 
dienoje nepaliestas ir šią kasdieną taip tvarkyti, tarsi ano 
santykio iš viso nebūtų. Nereikia nė aiškinti, kad religijos 
pripažinimas ar nepripažinimas, vadinasi, jos pavertimas 
religingumu ar nepavertimas, ontologinio žmogaus santy- 
kio su Dievu nei sukuria, nei sunaikina. Net ir įtampiau- 
sio teigimo (šventumas) ar neigimo (ateizmas) atveju 
religija kaip būties santykis su būtybe pasilieka ta pati, - 
nes žmogaus laisvė ontologinės plotmės nejtaigauja. Lais- 
vė tik padaro, kad religija kaip ontologinis dalykas antro- . 
pologinėje plotmėje įgyja arba religingumo, arba bedie- 
vybės pavidalą. Religingumas yra teigiamoji, bedievybė — 
neigiamoji būtybės ryšio su būtimi regimybė. Štai kodėl 
religingumas gali virsti bedievybe ir bedievybė pereiti į 
religingumą, kadangi anasai ontologinis santykis pasilie- 
ka kiekvienu atveju nepajudintas. 

Pripažindamas religiją, žmogus gelmės matmenį pa- 
verčia kasdienos matmeniu. Religija kaip ontologinis san- 
tykis tokiu atveju pasidaro istorinė, tautinė, individualinė 
žmogiškosios būklės lytis. Ji susiklosto tam tikrų tiesų 
skelbimu, tam tikrų visuomeninių pavidalų organizavi- 
mu, tam tikrų garbinimo bei aukojimo, prašymo bei dė- 

kojimo apeigų kūrimu. Religijoje kaip onfologiniame san- 
lykyje vienintelis veikėjas yra Dievas: tai jis grindžia 
žmogaus buvimą, tuo padarydamas religiją gryna dova- 
na arba malone, kuriai gauti žmogus visiškai nieko ne- 
įneša — ničnieko, kadangi jis pats būna šia malone. Tuo 
tarpu religijoje kaip kosmologinėje kasdienos apraiškoje 
svarbiausias veikėjas jau yra žmogus — tiek mąstyme, 
tiek veikime, tiek estetinėje kūryboje. Antropologinė reli- 
gijos pusė yra paties žinogaus padaras. Tai žmogaus at- 
sakymas į aną jam Dievo suteiktą dovaną bei malonę. 
Šiuo atžvilgiu pagrįstasis buvimas nelieka grynai pri- 
imantysis, kaip jį norėtų suprasti dialektinė teologija. 
Grynai priimantysis jis yra tik ontologinėje plotmėje. Ta- 
čiau suvokęs savo pagrįstumą žmogus darosi veiklus kos- 
mologinėje plotmėje ir čia prabildo savo pagrįstumą įvai- 
rių įvairiausiais būdais. Religingumas, kaip jis reiškiasi 
istorijoje, yra ne kas kita, kaip pagrįstojo buvimo išsklei- 
dimas kasdienoje. Iš tiesų, juk jeigu esame grindžiami 
savo buvime ir jeigu šį grindimą suvokiame, tai pati Zmo- 
giškoji mūsų garbė reikalauja paisyti pagrįstumo samo- 
nės ir savą kasdieną taip tvarkyti, jog mūsų buvimo pa- 
grįstumas išeitų aikštėn. Kitaip megintume buvoti laip, 
tarsi būtume nepagrįsti, vadinasi, būną patys savimi. Sia 
prasme galima ir reikia kalbėti apie religiją kaip pareigą, 
kuri mūsų kasdieną paverčia tiesa, vadinasi, atitikmeniu 
tarp ontologinės ir antropologinės mūsojo buvimo plot- 
mes. Kitaip ši kasdiena būtų melas. Religingumas kaip 
tik ir yra šios liesos, o bedievybė — šio melo lytys. 
Antropologine tad religijos pusė priklauso religijos 
sąrangai taip lygiai, kaip ir ontologinė pusė, nes anoji 
iš tikro yra ne kas kita, kaip šiosios proveržis sąmonės 
švieson bei valinga išraiška regimais pavidalais — visų 
pirma malda kaip sudedamuoju kiekvienos religijos pra- 
du, kuriuo pagrįstasis buvimas geriausiai atskleidžia savą 
pagrįstumą bei jo laikymąsi Dievu kaip pagrindu. Šios 
dvi pusės sudaro vieną vienintelį religinį reiškinį ir ne- 
gali buvoti skyrium viena nuo kitos. Religingumas yra 
religijos regimybė. Atsipalaidavęs nuo religijos, vadinasi, 
nuo ontologinio santykio su Dievu, religingumas virsta 
šmėkla, kaip tai yra, sakysime, Feuerbacho ar dabartinės 
vad. „ateistinės krikščionybės“ (D. Sėlle) atvejais. Reli- 
ginga bedievybė yra iš tikro didžiausia žmogaus išjuoka. 
Bet išjuoka yra ir nereliginga religija, vadinasi, ontologi- 
nio žmogaus santykio su Dievu pripažinimas, nerandąs 

regimos išraiškos kasdienoje. Pirmuoju atvėju žmogus el- 
giasi nenuosekliai: neigdamas savo ryšį su Dievu kaip 
nesančiuoju, jis vis dėlto pasilaiko šio ryšio kaukę kas- 
dienoje. Antruoju atveju Žmogus elgiasi nenuoširdžiai: 
pripažindamas savo ryšį su Dievu kaip grindžiančiuoju 
jo buvima, jis vis dėlto savą kasdieną apipavidalina taip, 
tarsi ano ryšio nebūtų. 

Sujungę nun ontologinę ir antropologinę religijos pu- 
ses, gausimę mūsų ieškomą religijos aptartį: religija yra 
pažintas ir pripažintas santykis tarp Dievo kaip būties ir 
žmogaus kaip būlybės. Vienas tik pažinimas bei pripaži- 
nimas religijos neišsemia, nes religija yra daugiau negu 
tik sąmoninga bei valinga žmogaus laikysena Dievo atžvil- 
giu, kadangi ir Dievas žmogaus atžvilgiu yra daugiau 
negu tik tikslas, prasmė, laimė, teisybė, atbaiga ir kiti 
antropologinio matmens pradai. Dievas yra žmogui būtis. 
Kas tad išleidžia iš akių ontologinę religijos pusę arba jos 
tinkamai nepabrėžia bei nevertina, tas išsekdina ir antro- 
pologine jos pusę: tokiu atveju religinga žmogaus būsena 
darosi lėkšta ir net tuščia. Malda kaip ryškiausia antropo- 
loginės pusės išraiška yra prasminga tik tada, kai ji esti 
pagrįstojo buvimo savimonė, o ne tik pagalbos šūksnis, 
siunčiamas į „stipresnę“ būtybę. Štai kodėl pilnutinėje re- 
ligijos sampratoje ir žmogus Dievo atžvilgiu yra daugiau 
negu tik ieškanlysis, klystantysis, nelaimingasis, kenčian- 
tysis, nelobulasis. Žmogus yra Dievui būtybė. Todėl ir 
žmogaus atžvilgiu ontologinė religijos pusė turi grindžia- 
mąją reikšmę, nes Dievo akivaizdoje būti būtybe yra 
nepalyginamai daugiau negu būti ieškančiam ar klystan- 
čiam, nusidėjusiam ar atgailaujančiam. Būties ir būtybės 
santykyje kaip tik ir slypi mūsų minimas religijos kaip 
gelmės matmuo. O šiame matmenyje keroja šaknys ir re- 
ligijos kaip kasdienybės religingumo pavidalu. 


3. RELIGIJOS FILOSOFIJOS KLYSTKELIAI 


Suvokę, kad religija yra Dievo ir žmogaus santykis, 
galime klausti toliau, kas yra religijos filosofija arba fi- 
losofinis šio santykio apmąstymas. Tai klausimas, kuris, 
kaip ir kiekvienas kitas, esti apsprendžiamas savo objekto 
ne tik materialiai, bet ir formaliai: nuo atsakymo, kas 
yra religija, priklauso ne tik tai, kad mes ją, o ne ką kitą, 
svarstome, bet ir tai, kaip mes ją svarstome, būtent kaip 

santykį. Sia prasme religijos filosofijai graso tas pat pa- 
vojus kaip ir religijos sampratai: užuot apmąsčius reli- 
giją kaip santykį, apmąstyti kiekvieną šio santykio polių 
skyrium. Tokiu atveju religijos filosofija ima žygiuoti 
dviem klystkeliais, atsidėdama arba tik Dievui, arba tik 
žmogui ir todėl religijos esmės ne tik neatskleisdama, bet 
ją dar net aptemdydama bei nustumdama į šalį. Nes kaip 
religijos nesudaro nei vienas tik Dievas, nei vienas tik 
žmogus, taip ir religijos filosofijos neišsemia nei vieno 
tik Dievo, nei vieno tik žmogaus svarstymai. Šiuodu klyst- 
keliu vadiname: Dievo metafizika ir religijos fenomeno- 
logija. 


a. Dievo melafizika 


Jau esame mineje, kad Vakarų metafizika, pasiekusi 
tinkamą aukštį, savaime virsdavusi Dievo apmąstymu 
arba „filosofine teologija“ (Weischedelis). Kitaip sakant, 
Dievas Vakarų metafizikai tapdaves šiosios objektu. Tai 
betgi gali reikšti du dalyku: 1) mąstymas peržengia bū- 
tybės plotme ir pereina į būties matmenį, pereidamas tuo 
pačiu iš metafizikos į ontologiją (apie jų skirtumą kal- 
bėsime truputį vėliau); 2) mąstymas žengia būtybių są- 
rangos laiptais aukštyn ir randa Dievą šios pakopos vir- 
šūnėje, pasilikdamas tačiau metafizikos rėmuose. Vakarų 
mąstymas yra vykęs ir tebevyksta šiuo antruoju būdu. 
Jis neperžengia metafizikos Dievo apmąstymo dėlei; prie- 
šingai, jis nutraukia Dievą į metafiziką ir kuria skirtiną 
filosofijos šaką, vadinamą įvairiais vardais: prigimtoji 
teologija, filosofinė teologija, o nuo Leibnizo laikų ir teo- 
dicėja. Tuo būdu Dievo metafizika atsistoja šalia gamtos 
metafizikos ir sielos metafizikos. Pasaulis, žmogus ir Die- 
vas — štai Vakarų metalizikos skirtinų klausimų bendra- 
sis laukas arba ana „metafizinė trejybė“ (K. Löwithas), 
kurios rėmuose, pasak M. Heideggerio, sukasi visa, kas 
metaliziškai mąstoma apie būtybę jos visumoje?2. Ne vi- 
sur ir ne visados ši trejybė buvo įgijusi aiškiai išvystytą 
pavidalą, tačiau visur ir visados ji yra buvusi gyva prob- 
ema. 

Kokiu betgi būdu yra galima įjungti Dievą į metafi- 
zikos rėmus, nesusprogdinus jų tokiu objektu? Kokios rū- 
Sies yra tasai mąstymas, jei jis, svarstydamas Dievą, su- 
siklosto skirtina metafizikos dalimi šalia kitų dalių, ne- 
virsdamas visiškai kitokiu, kaip kad ir Dievas yra visiš- 

kai kitoks — pasak Augustino: „Aliud est, longe aliud 
est“ (Conf. XI, 6, 1)? Štai klausimas, kurį atsakius pa- 
aiškės Dievo metafizikos pobūdis ir jos skirtumas nuo 
religijos filosofijos. 

Dievo metafizikos pradininkas yra Aristotelis. Rem- 
damasis savo mąstymo prielaidomis, kad kiekvienas judė- 
jimas turįs turėti judintoją, esantj šalia judančiojo, ir kad 
šių judintojų eilė negalinti eiti ligi begalybės, jis daro 
visiškai logišką išvadą, esą turįs būti pirmasis nejudąs 
judintojas (Met. XII: „pröton kinoun akineton“), kurį 
tiek jis pats, tiek vėlesnieji jo aiškintojai bei sekėjai va- 
dina dievybe. Šitoks judintojas turįs bazi, nes kitaip ne- 
būtų pasaulyje jokio judėjimo, kuris juk esąs akivaizdy- 
bė; tačiau šisai judintojas turįs būti nejudąs, nes priešingu 
atveju klaustume toliau, kas judina jj patį. Pirmasis tad 
judintojas buvojąs šalia bet kokio judėjimo, užtat įtaigo- 
jąs kiekvieną judėjimą. „Kas yra judėjimo pradžia sie- 
loje?“ — klausia Aristotelis ir čia pat atsako: „Aišku, Die- 
vas; kaip pasaulyje, taip ir joje“ (Eth. Eud. 1248; A 
20—29). 

Tačiau kaip gali dievybė visa judinti, pati buvodama 
šalia bet kokjo judėjimo? Atsakymą į tai Aristotelis ran- 
da medžiagos kaip grynos galimybės polinkyje pereiti į 
formą kaip gryną tikrenybę: tapsmas esąs formos sieki- 
mas. Visa stengiasi virsti forma. O kadangi anasai pir- 
masis judintojas esąs pati tikrenybė be jokių galimybių, 
tai jis stovįs visų būtybių akivaizdoje kaip jų siekinys 
(telos) ir tikslo trauka judinąs šiąsias savęspi. Dievas 
judinąs pasaulį taip, kaip mus judinanti idėja: mes esame, 
sakysime, judinami gėrio, grožio, teisybės, kadangi visa 
tai mums patinką. Šitaip judings visa ir pirmasis judinto- 
jas, kadangi jis, būdamas gryna forma, viskam patinkąs, 
tapdamas visų siekiniu. Vaizdingai tariant, Dievas judina 
pasaulį ne jį stumdamas, bet jį traukdamas, tarsi būtų 
magnetas medžiagos pasaulyje ar mylimasis bei mylimoji 
dvasios pasaulyje. Platoniškoji eros galia, I. Dueringo pa- 
žiūra, esanti čia jausta į dievybės sampratą 3. Todėl Aris- 
totelis ir galėjo pirmąjį judintoją vadinti protu bei gy- 
venimu, o vidurinių amžių mąstytojai teikti jam net as- 
mens bruožų. 

Tai betgi, kas šioje Dievo ınetafizikoje yra likę nepa- 
kankamai išmąstyta, yra Aristotelio mintis, esą pirmasis 
judintojas neturįs jokio veiklaus santykio su pasauliu: 
jis nei grindžiąs jo buvimo krikščioniškojo kūrėjo pras- 

me, nei kildinąs jo sąrangos platoniškojo Ziedejo (demiur- 
go) prasine. Pasaulis, Aristolelio pažiūra, esąs amžinas 
ne tik kaip pirminė medžiaga (protė hylė), bet ir kaip 
regima tvarka su savais dėsniais bei pavidalais. Būtybės 
kilimas iš nebūties Aristoteliui yra neįmanomas ir nerei- 
kalingas, kadangi ir pati nebūtis jam esanti tik gryna ato- 
trauka (ens rationis), neturinti atitikmens anapus sąmo- 
nes. Dievas ir pasaulis stovį šalia vienas kito kaip du 
amžini pradmenys, tarp kurių esama tik tobulybės skirtu- 
mo: pasaulis tikrenybe tampas, Dievas tikrenybė esąs. 
Tačiau ontologiškai, vadinasi, paties buvimo atžvilgiu 
šiedu pradmenys yra vienas nuo kito nepriklausomi: tarp 
jų nesą būties ir būtybės skirtumo arba anos, jau minėtos, 
ontologinės skirtybės, kadangi šios skirtybės Aristotelis 
nepažino, nepažindamas nė būtybės grindimo būtimi. 
Klausimas, kurį savo metu kėjė Leibnizas, „kodėl yra 
kas nors, o ne greičiau niekis“, ir kurį M. Heideggeris 
laiko „pagrindiniu metafizikos klausimu“ 3, Aristotelio 
mąstyme vietos nerado. O kol ontologinė skirtybė tarp 
būties ir būtybės lieka neaiskleista, tol Dievas ir pasaulis 
neišvengiamai buvoja toje pačioje plotmėje: juodu abu 
tada yra būtybės, nors ir skirtingos savo, tobulybėmis. 
Tačiau tobulybių sankaupa, net ir pakelia į begalybės 
laipsnį, nieko, kaip jau sakyta, nekeičia ontologiškai, nes 
ji įtaigauja tik būtybės esmę, bet ne jos buvimą. Net ir 
be galo tobula būtybė buvoja vis dėlto kaip būtybė. Nuo- 
sekliai tad Aristotelio mąstymas tebevyko būlybės plot- 
méie ir todėl susiklostė metafizika kaip būtybės mokslu 
(epistėmė tou ontos hē on). Tai ir įgalino Aristotelį 
įjungti Dievą į metafizikos plotą. Aristoteliškoji Dievo 
metalizika yra baigiamoji būtybės apmąstymo išvada. 
Čia metalizika iš tikro savaime virsta filosofine teologija, 
vis tiek kokiu vardu ją vadintume. 

Pagrindiniai aristoteliškosios Dievo metafizikos bruo- 
žai yra pasilikę kiekvienoje vėlesnėje Dievo metafizikoje, 
ypač scholastinėje: „Dievo metafizika jai, kaip ir Aris- 
toteliui, yra būtybės mokslo tęsinys“, — teigia filosofijos 
istorikas J. Hirschbergeris 35. Sakysime:  kosmologiniai 
Dievo buvimo įrodymai (ex motu, ex ratione causae suf- 
ficientis, ex possibili et necessario) yra esmėje aristoteliš- 
ki, nors ir papildyti Avicenos ir Maimonido mintimis. 
Nuostabiausia tačiau, kad scholastineje Dievo metafiziko- 
je yra pasilikęs ir Aristotelio teiginys, esą dievybė netu- 
rinti veiklaus santykio su pasauliu. Sj.teigin; Tomas Ak- 

vinietis. net praplėtė mokydamas, kad Dievas iš viso ne- 
turįs fikrovinio (realis) santykio su būtybėmis; tokį san- 
tykį turinčios tik būtybės su Dievu, bet ne Dievas su jo- 
mis: „Dievo santykiai su kūriniu nėra jame tikroviniai — 
non sunt realiter in ipso“ (S. c. gent II, 18). Ši mintis, 
nors ir sudarydama nepergalimų sunkenybių, yra išlikusi 
scholastiniame mąstyme ligi pat mūsų dienų: „Iš savęs 
esančioje Bütybeje (in Esse subsistenti),— rašo jėzuitas 
J. B. Lotzas,— nėra jokio pagrindo likroviniam santykiui, 
todėl nėra nė paties santykio, nes iš savęs esanti Būtybė, 
jungdamasi su aprėžtomis būtybėmis, nekinta ir tuo būdu 
neturi jokio tikroviniam santykiui pagrindo. Savyje esanti 
Būtybė kiekvienu atžvilgiu ir tiesioginiu būdu (simplici- 
ter) yra atsieta (ab-solutum)“ *. Kitaip tariant, Dievas 
pasaulio atžvilgiu yra.be saniykio”. Kaip „atsietasis“ 
(abscivere=aisieti, atjungti, atrišti) „jis buvoja visiškai 
tik sau pačiam ir nieku būdu ne kitam, todėl nėra nė nu- 
kreiptas į ka nors kita (ad aliud ordinatur)“ 38. 

Ši mintis, tokia nuosekli Aristotelio mąstyme, nes čia 
Dievas pasaulio buvimo negrindžia ir jo tvarkos nekildi- 
na, yra visiškai svetimas kūnas scholastikai, kuri į savą 
Dievo metaliziką yra jemusi M. Maimonido teiginį, esą 
kūrimas iš nebūties yra ne tik apreiškimo tiesa, bet ir 
prigimtojo proto išvada iš būtybės sklaidos. Tai reiškia: 
scholastinei Dievo metalizikai Dievas yra ir būtybės grin- 
dėjas jos buvime, o ne tik jos judintojas kaip siekinys. 
Tuo tarpu buvimo grindimas, būdamas kūrimas iš nebū- 
ties ir todėl nesiliaujantis Dievo veiksmas, susieja Dievą 
su kūriniu kuo labiausiai tikroviškai: nėra ir negali būti 
tikroviškesnės ir ankštesnės sąsajos, kaip teikti kam nors 
buvimą arba daryti, kad kas nors būtų. Jeigu tad Dievas 
yra pasaulio kūrėjas jo buvime, tai kaip jis galėtų netu- 
rėti tikrovinio santykio su tuo, ką jis pats iš nebūties pa- 
šaukia ir buvime laiko? Neturint kūrėjui tikrovinio san- 
tykio su savo kūriniu, ir pats kūrimas virstų netikroviniu, 
vadinasi, nesančiu už mūsų sąmonės. Jeigu kuriamasis 
santykis yra tik „ens ralionis“, tuomet „ens rationis“ yra ir 
pats kūrimas. Tuomet ir kūrinys nėra savarankiška tikro- 
vinė būtybė, o tik Dievo santykio su savimi pačiu apraiš- 
ka. Dievo santykio su pasauliu paneigimas, išmąstytas 

ligi galo, neišvengiamai veda į plotiniškąją emanaciją. 
Visa tai svarstysime vėliau išsamiai, Sioje vietoje norime 
tik parodyti, kad teiginiai „Dievas neturi tikrovinio santy- 
kio su pasauliu“ ir „Dievas kuria pasaulį iš nebūties“ 

prieštarauja vienas kitam ir todėl negali būti suvesti vie- 
nybėn toje pačioje mąstymo sistemoje. Stai kodėl scho- 
lastinėje Dievo metafizikoje juodu ir stovi visiškai sky- 
rium ir padaro šią metafiziką suskilusią savo pagrin- 
duose. 

Dievo metafizika, kaip matome, apmąsto Dievą savy- 
je arba atsietai — net ir tuo atveju, kai jis suvokiamas 
kaip pasaulio kūrėjas. Tiesa, jau nuo Aristotelio laikų 
metafizika priskiria Dievui eilę mūsosios plotmės savybių, 
kaip tiesa, gėris, grožis, meilė, galybė, protas, valia, lais- 
vė ir t. t. Tačiau visos šios savybės yra ir gali būti Dievui 
teikiamos tik analogiškai. Tuo tarpu analogija įgyja pras- 
me tik tada, kai tai, kam ji taikoma, tam tikru būdu bu- 
voja mūsų plotmėje: kas mūsų plotmės nepaliečia, to nė 
analogija nepaliečia. Kitaip sakant, kalbėti apie Dievą 
analogiškai galima tik tada, kai jis yra santykyje su žmo- 
gumi, iš kurio plotmės juk visos analogijos ir yra imamos. 
Be santykio su žmogumi Dievas būtų svarstomas tik kaip 
grynai transcendentus ir todėl visiškai nesuvokiamas, nes 
transcendencija- ir reiškia bet kokio suvokimo bei buvimo 
peržengimą. Žmogus niekaip — net nė mąstymu — negali 
pakilti Dievo plotmėn ir svarstyti Dievą iš jojo pusės. 
Žmogus gali apmąstyti Dievą tik iš savo pusės, vadinasi, 
tik tokiu atveju, kai Dievas nusileidžia žmogaus ploimėn, 
sueidamas su juo į santykį ir kaip tik šiame santykyje 
randamas. Tai reiškia: pažintas gali būli tiktai religijos 
Dievas. Meiafizikos Dievas kaip gryna atotrauka greičiau 
išreiškia paties žmogaus negu Dievo būseną. Visos analo- 
gijos apie Dievą transcendencijoje nieko nepasako, nes 
visos jos Dievo, nesančio santykyje, nepaliečia ir negali 
paliesti. Dievo metafizika yra nesėkmė ne tik istoriškai, 
bet ir esmiškai. Neapmąstydama Dievo ryšium su Zmo- 
gumi, ji jo neatskleidžia nė kaip tikrovinio bei gyvojo. 

Šia prasme M. Heideggeris teisingai pastebi: „Tokiam 
Dievui žmogus negali nei melstis, nei aukoti. Prieš Causa 
sui žmogus negali nei nusižeminęs pulti ant kelių, nei to- 
kio Dievo akivaizdoje groti bei šokti“ 39, Tiesa, Tomas 
Akvinietis mėgino kiekvieną metafizikos prieitą pradmenį 
— pirmąjį judintoją, pirmąją priežastį, būtybę iš savęs, 
būtiną būtybę — tapatinti su Dievu, nuolatos pastebėda- 
mas, esą kiekvieną iš šių pradmenų visi suvokią, nusaką 
ir žymį kaip Dievą: „Hoc omnes intelligunt Deum <...>, 
omnes Deum nominant <...>, omnes dicunt Deum“ 
(plg. S. Th. I, 2). Nepaisant tačiau šių pastangų, liko 

neatsakylas klausimas, kuo gi grindžiamas šisai šuolis 
nuo atitrauktinių pradmenų į gyvąjį Dievą, kuriam mel- 
džiamės, aukojame, grojame ir šokame? Kokiu būdu žmo- 
gus galėtų sueiti į tokį santykį su anais pradmenimis, 
jog tarp jų ir Dievo jis galėtų be niekur nieko dėti lygy- 
bės ženklą? Kas yra anie pradmenys man, jei jie yra 
mano Dievas, kadangi religijos Dievas ir tegali būti „ma- 
"no Viešpats ir mano Dievas“ (Jn 20, 28)? Šio klausimo 
Dievo metafizika neatsakė ir todėl minėto šuolio logiškai 
nepateisino bei nepagrindė. Jei Tomas Akvinietis ir būtų 
teisus tvirtindamas, esą pirmąjį judintoją visi vadina 
Dievu, tai tas anaiptol dar nereikštų, kad jis ir yra Die- 
vas. Tai tinka visiems metalizikos pradmenims, kurių ji 
pasiekia sklaidydama visatą. Kol metafizikos Dievas lieka 
esmiškai nesusietas su žmogumi, tol jis lieka anapus 
žmogiškojo buvimo ir tuo pačiu anapus religijos. 

Čia tad ir glūdi priežastis, kodėl nuo B. Pascalio lai- 
kų vis aštriau imama skirti religijos Dievą nuo metalizi- 
kos Dievo. „Abraomo, Jokūbo, Izaoko Dievas, bet ne filo- 
sofy ir mokytojų Dievas“,— šis įrašas Pascalio „Me- 
morial’e* (1654) yra virtęs gaire pastarajam mąstymui 
Dievo atžvilgiu. Tai mąstymas, pradėtas Augustino, ėjęs 
per Bonaventūrą, Malebranche ir Pascalį, o Kierkegaar- 
do Newmano ir Schelerio mintimi pasiekęs ir mūsų die- 
nas. Jis yra buvęs ir religijos filosofijos šaltinis, nes, kaip 
teisingai sako M. Scheleris, „kol buvo atsidedama skirti- 
nai metafizikos šakai, kurios tiesioginis objektas yra Die- 
vo esmė bei buvimas, tol apie religijos filosofiją nebuvo 
nė kalbos“ 28 Dievo metafizika yra kliūtis religijos filo- 
solijai ta prasme, kad ji neįstengia suvesti Dievo į san- 
tykį su žmogumi ir tuo nutiesti pagrindus apmąstyti šio 
santykio esmei bei jo apraiškoms. 


b. Religijos fenomenologija 


Ta patį — tik atvirkštiniu būdu — užtinkame ir pa- 
stangose kurti religijos filosofiją, sklaidant konkrečias 
religijų apraiškas tiek istorijoje, tiek asmeniniame žmo- 
gaus gyvenime. Eidama šiuo keliu, religijos filosofija, sa- 
koma, esanti „reikalinga nefilospfinių mokslų, visų pirma 
religijų istorijos ir religijos psichologijos, į kurias alsirė- 
musi ji mėgina kelti aikštėn tai, kas savita religiniam 
pergyvenimui bei veikimui“ *. Šiais -Žodžiais yra tiksliai 
nusakomas vad. fenomenologinio metodo taikymas. religi- 

jos sričiai, būtent: nuo apraiškų (phainomena) sklaidos 
eiti prie esmės sampratos; metodo, kuris, pasivadinęs „re- 
ligijos fenomenologija“, nustūmė pastaruoju metu Dievo 
metafiziką visiškai į šalį, pats užimdamas religijos ap- 
mąstymo vidurkį. Religijos fenomenologija yra atoveika 
svarstymui Dievo, kaip jis yra savyje. Bet ar iš tikro ji 
pajėgia atskleisti Dievo ir žmogaus atoveiksminį santykį? 

Fenomenologijos pradininkas yra Edmundas Husserlis 
(1859—1936). Buvęs matematikas, vėliau perėjęš į filo- 
sofijg, jis pastebėjo, kad tarp grynosios matematikos ir 
formaliosios logikos esama vidinio giminingumo: abi šios 
žmogaus ınastymo sritys augančios savo pačių dėsningu- 
mu. Ar tad nebūtų galima šitokio dėsningumo rasti ir ki- 
tuose moksluose, tarp jų ir filosofijoje? Nepaisant vir- 
šinių laimėjimų, mokslai, Husserlio nuomone, gyveną vi- 
dinę krizę ta prasme, kad jie neapmąstą savų prielaidų 
ir todėl nesukurią tvirtų pagrindų, ant kurių jie nepaju- 
dinamai rymotų; jie didžiuojasi tik savo duomenimis, 
virsdami tuo būdu pozityvistiniais ir net pragmatistiniais, 
kadangi nesirūpiną -kritiškai persvarstyti prielaidų, iš ku: 
rių jie anuos duomenis laimi. Užtat filosofijos uždavinys, 
pasak Husserlio, ir būtų perkratinėti mokslų pagrindus, 
išaiškinti esmines jų sąvokas ir tuo būdu padaryti moks- 
lus tikrais mokslais; o ne tik priemonėmis technikai. Nuo- 
sekliai tad filosofija šiuo atžvilgiu virsta pažinimo kriti- 
ka, „tiksliau sakant, gamtinio pažinimo kritika visų gam- 
tos mokslų atveju; ji įgalina mus gamtos mokslų duome- 
nis interpretuoti būtybės atžvilgiu teisingai ir galutinai“ *2. 

Tai įvykdyti filosofija galinti betgi tik tada, kai ji su- 
sikurianti tinkamą šiam kritiniam uždaviniui metodą, ku- 
rio ligi šiol ji vis dar nesanti radusi; griežtai mokslinį 
metodą, vadinasi, galimą patikrinti bei pakartoti, kuria- 
me nebūtų jokios mąstančiojo sauvalės ir kurio duomenys 
junglųsi su praėjusiomis mąstytojų kartomis bei tiesių 
ranką būsimosioms, tuo laiduodamos filosofijai pažangą 
kaip ir visoms kitoms žmogiškojo pažinimo sritims. Hus- 
serlis manėsi tokį metodą radęs: „Fenomenologija reiškia 
mokslą arba visų mokslinių sričių sąsają; fenomenologija 
reiškia tačiau kartu ir net visų pirma metodą bei mąsty- 
seną; tai skirtinai filosofinė laikysena ir skirtinai filoso- 
finis metodas“ (p. 23). 

Kaip šis metodas esti naudojamas? — Visų pirma čia 
klausiama daikto pavadinimo reikšmės. Sakysime: gam- 
tos mokslai vartoja tokius žodžius, kaip „medžiaga“, 

„energija“, „erdvė“, „laikas“; istorijos mokslai kalba apie 
„asmenis“, „tautas“, „valstybes“, „žmoniją“. Tačiau nei 
gamtos, nei istorijos mokslai nenagrinėja, ką gi galų gale 
reiškia žodžiai „medžiaga“, „energija“, „erdvė“, „laikas“, 
„asmuo“, „tauta“, „valstybė“. Užtat šios galutinės bei 
tikrosios žodžio prasmės ir imasi ieškoti fenomenologija. 
Ji skverbiasi pro kalbinių reikšmių įvairybę, kol randa 
esminę reikšmę, nusakančią patį daiktą. Tai nėra ling- 
vistinis tyrinėjimas; tai „grynoji gramatika“, kaip šį 
veiksmą vadina pats Husserlis (p. 19). Šios „gramatikos“ 
tikslas yra ne pats vardas, bet juo žymimas dalykas. To- 
dėl fenomenologija ir atsikreipia į dalyką, tačiau į dalyką 
ne kaip į mūsų patyrimo ar pergyvenimo objektą, bet kaip 
į esmę arba idėją, buvojančią tiek kiekviename atskirame 
dalyke, tiek anapus jo ir nepriklausomai nuo jo: net ir 
visai pasaulio masei dingus, traukos dėsnis, pasak Hus- 
serlio, nedingtų. Tuo būdu atsikreipimas į dalyką virstų 
fenomenologijoje esmės įžvalga (Wesensschau). „Feno- 
menologija veikia įžvelgdama ir nušviesdama, prasmę ap- 
spręsdama ir ją atskirdama. Ji palygina, skirsto, jungia, 
suveda į santykį, skaldo į dalis, atjungia momentus. Ta- 
čiau visa tai ji daro gryna įžvalga (in reinem Schauen)“ 
(p. 58). Fenomenologija nėra pojūtinis stebėjimas ar ty- 
rinėjimas, bet grynai dvasinis veiksmas, todėl Husserlio 
ji ir buvo laikoma „išskirtine filosofijos nuosavybe“ (t. p.). 
Pažinti ką nors filosofiškai iš tikro reiškia tai pažinti 
fenomenologiškai. Tarp fenomenologijos ir filosofijos 
Husserlis dėjo lygybės ženklą, kaip kad jis jį dėjo tarp 
fenomenologijos ir moksliškumo. 

Savaime supraniama, kad fenomenologija stipriai įtai- 
gavo ir religijos filosofiją, nes ir šioje srityje, kaip ir 
kitur, vyravo maišatis. O. Niemeyeris, kalbėdamas apie 
religijos filosofijos metodus bei klausimus, pastebi, esą 
„vargu ar kurioje kitoje mokslo srityje esama tokio me- 
todinio jvairumo bei skirtingumo, klausimus keliant bei 
juos sprendžiant, kaip religijos filosofijoje“ *. Tai patvir- 
tina ir nuostabiai greitas religijos mokslų išsivystymas: 
vieno šimtmečio eigoje dygte pridygo įstaigų, mokymo 
katedrų, veikalų, organizacijų, atsidėjusių religijai tyri- 
nėti įvairių įvairiausiais atžvilgiais. Juo labiau pasaulyje 
plito ateizmas, juo aistringiau religija virto mokslinio ty- 
rimo objektu. Tai buvo aiškus ženklas, kad religinė žmo- 
gaus sąmonė gyvena gilią krizę, nes kol religija nėra abe- 
jojama, tol ji nėra nė tyrinėjama. Suklestėjęs jos tyrimas 

ir sykiu plintąs jos pagrindų neigimas sąlygoja vienas 
kitą ir yra pati būdingiausia mūsosios istorijos apraiška. 
Religijos fenomenologija savaime įsijungia į šį bendrą 
religijos tyrimo sąjūdį, mėgindama esmės įžvalga kelti 
aikštėn tikrąją religijos prigimtį. 

To ji tikisi pasieksianti, pasak F. Heilerio, trimis ke- 
liais: 1) apžvalgos keliu, 2) skerspjūvio keliu ir 3) gelmės 
keliu. Pirmoji galimybė „prasiskverbti ligi religijos es- 
mės“ yra „apžvelgti atskiras religijas geografiškai istori- 
niu požiūriu“ ir mėginti išlukštenti iš jų tai, kas joms 
yra bendra. „Šis kelias veda labiau į plotį negu į gylį. 
Jis atskleidžia istorines sąsajas, atskirų religijų išsivysty- 
ma ir vienos religijos priklausomybę nuo kitos. Jis parodo 
religijų sistemas, kaip jos buvoja šalia viena kitos ir kuo 
jos skiriasi viena nuo kitos. Bet jis neleidžia aiškiau pa- 
žinti visuotinio joms bendrumo arba religijos esmės“ *4.— 
Antrasis kelias „yra skerspjūvio kelias: čia esti ryškina- 
mi įvairūs religijos pavidalai“, būtent: a) pagal sociolo- 
ginį pobūdį — „giminės, tautos, valstybės, žmonijos reli- 
gija; tradiciškai bažnytinė ir kūrybiškai individualinė re- 
ligija“; b) pagal Dievo sampratą —,burtininkiškoji, po- 
lidemonistinė, animistinė, politeistinė, monoteistinė, pan- 
teistinė arba monistinė religija“, c) pagal gyvenimo pa- 
jautimą — „pasaulį teigiančioji, pasaulį neigiančioji, pa- 
saulį valdančioji religija“; d) pagal psichologinį pobūdį 
— „siapusine ir anapusinė, pojūtinė ir dvasinė, estetinė, 
protinė, socialinė, dorine ir mistinė religija“ (p. 19) — 
Trečiasis kelias yra skverbimasis gelmėn ratų būdu. „Čia 
žmonijos religija yra imama kaip visuma; žemesnioji ir 
aukštesnioji religija stebima ryšium viena su kita. Kiek- 
viena apraiška yra atsekama nuo pačių paprasčiausių ligi 
pačių dvasingiausių lyčių. Nuo viršinių reiškinių sten- 
giamasi eiti į vidų iki pergyvenimų ir galop ligi mąsto- 
mojo objekto“ (t. p.). Trys ratai esti čia peržengiami: 
„pojūtinis pasaulis“ arba „institucinis religijos pradas; 
minčių pasaulis arba protinis pradas; galop psichinio 
pergyvenimo pasaulis“ arba „mistinis religijos pradas“ 
(t. p.). Visų šių ratų vidurkyje, juos peržengus, randamas 
„religijos objektas“ arba „dieviškoji tikrovė“ (t. p.). Šių 
pastangų išdava esąs atskleidimas „tobuliausios religijos“, 
kurioje „yra sujungti instituciškai kultinis, protinis ir 
mistinis pradai ir kurioje aprėžta būtybė yra pasiekusi 
kuo didžiausią artumą neribotai Paslapčiai“ (p. 21). 
Trumpai tariant, religinis reiškinys istorijoje yra feno- 

menologijos išeities taškas ir ateities gairė. Ne kiekvienas 
iš minėtų trijų kelių yra vienodai vaisingas: tai pripa- 
žįsta ir religijos fenomenologai. Tačiau kiekvienas siekia 
to paties, būtent: įžvelgti religijos esmę, sklaidant religinį 
reiškinį. 

Kaip šių kelių aprašymas rodo, fenomenologija atsi- 
deda religijai tik tiek, kiek ji yra žmogiškoji apraiška. 
Nes ar mes religiją apžvelgsime geograliškai bei istoriš- 
kai, ar apibūdinsime bei surūšiuosime jos pavidalus, ar 
galop žiūrėsime į jų gausą kaip vienybę ir atseksime šios 
vienybės išsiskleidimą, visur čia turėsime reikalo tik su 
žmogumi bei jo veikla. Dievas kaip religinių apraiškų 
pagrindas ir dalyvis pradingsta iš mūsų akiračio neišven- 
giamai, nes fenomenologija pradeda juk reiškiniu. Dievas 
tačiau nėra reiškinys, kuris leistųsi sklaidomas bei gval- 
domas. Todėl mes ir teigiame, kad fenomenologija nėra 
pajėgi pasiekti religijos esmės kaip Dievo in žmogaus 
santykio, kadangi ji pačia savo prigimtimi yra priversta 
išjungti Dievą iš savo įžvalgų ploto. Išjungus gi Dievą, 
religija lieka grynas žmogiškas padaras. Be abejo, mes 
galime šį padarą aprašinėti bei tyrinėti. Tačiau kadangi 
jis savo esme yra dvipolis santykis ir buvoja tik šių dvie- 
jų polių nešamas, tai santykinio jo pobūdžio nepaisymas 
savaime jį iškreipia ir tuo pačiu užtveria fenomenologijai 
kelią į tikrąją jo prigimtį. Iškreiptas reiškinys juk negali 
būti kelias esmės įžvalgai; iškreiptas reiškinys rodo ir iš- 
kreiptą esmę. Kaip Dievo metafizika nieko nepasako apie 
žmogų religijoje, kadangi ji susitelkia tik aplink Dievą, 
taip religijos fenomenologija nieko nepasako apie Dievą, 
kadangi ji susitelkia iik aplinkui žmogų. O religijos nėra 
nei be Dievo, nei be žmogaus. Mes neturime nei tik die- 
viškųjų apraiškų, kurias galėtume suvokti, atsieję jas nuo 
žmogaus, nei tik žmogiškųjų apraiškų, kurias galėtume 
vadinti religinėmis, atsieję jas nuo Dievo. Užtat religijos 
fenomenologija yra toks pat religijos filosofijos klystkelis 
kaip ir Dievo metafizika: kiekviena iš jų palieka užu 
savo apmąstymo sienų antrąjį religijos kaip santykio po- 
lių. Tai turininis religijos filosofijos trūkumas, kuris visą 
šį metodą galų gale padaro nevaisingą. 

. Tačiau religijos fenomenologijoje slypi dar ir loginė 
yda, kuria serga Husserlio pastanga, būtent: galinis šio 
metodo taškas buvoja jau pradiniame taške; esmės įžval- 
ga čia nėra išvada, o prielaidinė išeitis; esmę, kurią sie- 
kiama pažinti, jau naudojama kaip mastą apspręsti pa- 

čiam reiškiniui; pradžia ir pabaiga čia yra viena ir ta 
pati. Tokį gi mąstomąjį vyksmą, kurio pabaiga glūdi jo 
pradžioje, vadiname ratilu (circulus). Ir štai fenomeno- 
logija pasirodo esanti ištisas didžiulis ratilas. Religijos 
fenomenologijoje šis ratilas išeina aikštėn ypač akivaiz- 
džiai. Religijos fenomenologija imasi, kaip sakyta, sklai- 
dyti religinį reiškinį: tai esąs jos išeities taškas ir eities 
gairė. Iš tikro betgi yra kaip lik atvirkščiai: ne religinis 
reiškinys įgalina religijos esmės įžvalgą, bet jau turima 
— tokia ar kitokia — religijos samprata įgalina tyrinėto- 
ją tam tikrą reiškinį suvokti kaip religinį. Sią loginę ydą 
gražiai atskleidžia magijos pavyzdys. 

Ar magija yra religinis reiškinys? — Atsakyti į šį 
klausimą yra įmanoma tik tada, kai visų pirma žinome, 
kas yra religija. Jei religijos esmę regėsime gamios įsie- 
linime, tai magija bus aiškus religinis reiškinys ir įsiglaus 
į religijos plotą, nes maginiais veiksmais žmogus prabyla 
į gamtą kaip į protingą būtybę. Žodis čia yra tarpininkas 
tarp mago ir gamtos, todėl aiškiai rodo, kad gamta ma- 
gijoje yra pergyvenama asmens prasme, nes tik asinuo 
gali būti prakalbintas. Šiai kodėl 19 šimtmečio religijos 
mokslininkai magiją ir laikė tikru religiniu reiškiniu: 
animistinė religijos samprata, vyravusi anuo metu, to bū- 
tinai reikalavo. Jeigu tačiau religiją suprasime kaip gar- 
binamąjį žmogaus nusilenkimą absoliutinei Galybei arba 
Būčiai, tai magija anaiptol nebus religinis reiškinys, ka- 
dangi magijoje aiškiai išeina aik$ten žmogaus noras gam- 
tą apvaldyli. Mago žodis yra ne garbinamasis, bet keri- 
masis: magas mėgina gamtą užkerėti, kad ji jám pasi- 
duotų -gydydama ligą, silpnindama priešą, teikdama vai- 
singumo moteriai ir dirvai. Tai, ko aukštesnės kultūros 
žmogus siekia mokslo bei technikos priemonėmis, pirmi- 
nis žmogus bando pasiekti kerimuoju žodžiu. Skiriasi ke- 
liai, bet ne norai ir tikslai: palenkti gamtą žmogaus tar- 
nybai. Dėl šios priežasties dauguma dabartinių religijos 
mokslininkų — tarp įų ir sovietiniai — laiko magiją grei- 
čiau techniniu negu religiniu reiškiniu: magijoje jie regi 
mokslo užuomazgą. 

Kas čia pasakyta apie magiją, linka kiekvienam kitam 
reiškiniui, norint sužinoti, ar jis yra religinis. Ar malda, 
sakysime, yra religinis reiškinys, jei ji atliekama kaip 
priemonė susitelkt prieš darbą, kaip tai šiandien siūlo 
įmonių psichologai? Ar pasninkas yra religinis reiškinys, 
jei jo laikomasi. norint pagydyti skrandžio žaizdas? Ar 

išpažintis yra religinis: reiškinys, jei ji atliekama norint 
pašalinti neurozes savistaba bei savisklaida? Nėra jokios 
abejonės, kad į visus šiuos klausimus atsakysime neigia- 
mai. Tačiau kodėl? Kuo gi grįsime mūsąjį „ne“, jei ne 
tuo, kad jau žinome, kas yra religinis reiškinys, ir kad 
minėtuose pavyzdžiuose jo kaip tik pasigendame? Tai 
reiškia: reiškinys yra religinis, jeigu jis (um religijos es- 
me. Šiosios neradę, tą ar kitą reiškinį ir neigiame kaip 
religinį. Kitaip tariant, ne religijos esmę randame sklai- 
dydami religinius reiškinius, bet reiškinius išmatuojame 
religijos esme. Ieškoti religijos esmės religiniame reiški- 
nyje yra loginė yda, vadinama „idem per idem — tas pat 
iuo pačiu“. Tai lygų žmogaus esmės ieškoti žmoguje. 
Kurgi kitur ji galėtų būti, jei ne žmoguje? Tačiau iš kur 
žinotume, kad šisai stačiomis vaikščiojąs gyvūnas yra 
žmogus, jei žmogaus esmės iš tikro eitume ieškotų, o ne 
ją jau turėtume ir taikytume kaip mastą apspręsti, kuris 
gi iš gyvūnų yra žmogus, o kuris ne? Jeigu, pavyzdžiui, 
F. Heileris teigia, kad „magija yra profaninė“, kadangi 
jos „objektas niekad nėra šventenybė“, kad magija pa- 
sižyminti „visiška pagarbos stoka“ ir kad todėl ji nesanti 
religinis reiškinys *,— tai ši išvada yra galima tik tuo 
atveju, kai jau iš pat pradžios žinome, kas yra šventeny- 
bė. Ne magiją -sklaidydami šventenybę randame ar jos 
nerandame, o turėdami šventenybės bent nuovoką, sklai- 
dome magiją ir šventenybės joje nerandame, todėl magi- 
ją ir vadiname profanine. 

Tuo būdu religijos fenomenologija patenka į keblią 
padėtį: ji ieško reiškiniuose to, ka ji iš tikro jau turi ir 
kuo ji savuose ieškojimuose bei savose įžvalgose vado- 
vaujasi. Štai kodėl šį metodą mes ir vadiname ratilu ir 
štai kodėl šis metodas jokių ypatingų jZvalgy į religijos 
esmę neteikia. Be abejo, fenomenologija turi nemaža 
nuopelnų, religinius reiškinius aprašinėdama bei siste- 
mindama. Tačiau religijos esmės kaip Dievo ir žmogaus 
santykio ji nepasiekia ir todėl religijos filosofijos atstoti 
negali. Religijos fenomenologija, kiek ji atsideda religi- 
niam reiškiniui tirti, yra greičiau religijos mokslas, o ne 
religijos filosofija. 

4. RELIGIJOS FILOSOFIJOS POBŪDIS 


Tikroji religijos filosofijos plolmė, kaip matome, lié- 
ka nepaliesta nei Dievo metafizikos, nei religijos feno- 
menologijos. Tai savarankiška plotmė, kurią religijos fi- 
losofija savarankiškai ir apmąsto. Tačiau kas yra šis ap- 
mąstymas pats savyje? Kokį pobūdį jis įgyja bendrame 
filosofavimo plote? Kaip svarsto religijos filosofija savą 
objektą arba aną Dievo ir žmogaus atoveiksmį? 


a. Metafizika ir ontologija 


Jau esame sakę, kad bet kurios filosofinės šakos po- 
būdį apsprendžia jos objektas, religijos filosofijos atveju 
— religija. Nūn, kas yra religija, jau žinome, būtent pa- 
žinias ir pripažintas santykis tarp Dievo kaip būties ir 
žmogaus kaip būtybės. Šis santykis, kaip minėta, yra on- 
tologinis, nes tai santykis tarp būlies ir būtybės. Jeigu tad 
religijos esmė apsprendžia religijos filosofijos pobūdį 
ir jeigu pati religija yra ontologinio pobūdžio, tai tuo 
pačiu ji padaro, kad ir toji filosolijos šaka, kuri religiją 
apmąsto, įgyja ontologinį pobūdį. Trumpai tariant, reli- 
gijos filosofija pačią savo prigimtimi yra ontologija. Sis 
pavadinimas betgi reikalauja dar kiek paaiškinamas bei 
patikslinamas. 

Ontologijos vardas filosofijos istorijoje yra palyginti 
gana jaunas. Tai J. Claubergo (1622—1665) darinys, sa- 
vo reikšme tiksliai nusakąs tai, ką Aristotelis vadino 
„pirmine filosofija“ (protė philosophia), skirdamas ja nuo 
„antrinės filosofijos“ (deutera philosophia), kurią jam 
sudarė fizika (physik& philosophia). „Pirminė filosofija“ 
apmąstė bendrąsias sąvokas bei kategorijas būtybės kaip 
tokios, vadinasi, tai, kas tinka visam, kas yra. Vėliau 
Boecijus (470—525) Aristotelio „pirminę filosofiją“ pava- 
dino „metafizika“, kadangi jos svarstomas objektas buvo- 
ja anapus arba viršum fizinės regimybės (meta ta physi- 
ka). Tuo būdu bendrieji būtybės kaip tokios klausimai 
buvo apjungti metafizikos vardu ir šimtmečius svarstomi 
šio vardo priedangoje. Kadangi tačiau „būtybė“ graikiš- 
kai vadinasi „to on“, tai Claubergas buvo visiškai teisus, 
senąjį terminą „metafizika“ pakeisdamas naujadaru „on- 
tologija“, kuris žymiai tiksliau nusako Aristotelio „pirmi- 
nės filosofijos“ pobūdį: „metafizika“ tik formaliai nurodo, 
kad jos objektas buvoja nebe fizinėje plotmėje arba turi 

kitą matmenį; tuo tarpu „ontologija“ jau aiškiai nusako, 
kas jos objektas iš tikro yra, būtent būtybė kaip būtybė. 
Tačiau apimties arba turinio atžvilgiu abu pavadinimai 
yra visiškai tapatūs. Aristotelio „pirminė filosofija“, Boe- 
cijaus „metafizika“ ir Claubergo „ontologija“ yra vienas 
ir tas pats apmąstymas būtybės kaip tokios. 

Šia prasme, vadinasi, įprastine metafizikos prasme, 
religijos filosofija nėra ir negali būti ontologija, kadangi 
Dievas, kaip anksčiau svarstyta, nėra būtybė ir tuo pačiu 
negali būti metafizikos objektas. Dievo metafizika, nors 
ir trukusi ilgus amžius, yra graikiškoji atgyvena, priešta- 
ringa pati savyje, nes kilusi iš Dievo ir pasaulio kaip 
dviejų lygiagrečiai amžinų pradmenų sampratos. Kadangi 
šitokia lygiagretė yra negalima, tuo pačiu yra negalima 
nė Dievo metalizika kaip skirtinas bendrosios metalizikos 
atvejis.. Tačiau net ir formaliai svarstant nėra įmanoma 
Dievo patalpinti metafizikos rėmuose. Nuo Aristotelio lai- 
kų „pirminė filosofija“ arba „metafizika“, arba „ontologi- 
ja“ svarsto bendrąsias sąvokas bei kategorijas būtybės. 
kaip būtybės. Dievas betgi nejeina į jokią: sąvoką ir į 
jokią kategoriją: „non est in genere“ (Tomas Akvinietis). 
Yra tiesiog loginis nesusipratimas kalbėti -apie „Dievo 
sąvoką“, nes Dievas, būdamas vienas vienintelis, negali 
turėti sąvokos kaip atotraukos: nuo ko gi ir ką gi ati- 
traukę galėtume tokią sąvoką susikurti? Tai būtų įmano- 
ma tik politeizmo atveju. Tačiau politeizmas yra loginė 
nesąmonė, tuo pačiu ir ontologinė negalimybė. Monoteiz- 
mo gi atveju „Dievas“ reiškia ne sąvoką, o vardą, būtent 
tikrinį vardą, kuriuo yra pavadinamas anas Vienintelis. 
Neturėdamas bendrinės giminės, Dievas negali būti api- 
brėžtas; jis gali būti tik pavadintas. Tai primename čia 
todėl, kad būtų aiškiau, kodėl Dievas jokiu atvejų — nei 
materialiai, nei formaliai — negali būti metafizikos objek- 
tas. O jeigu Dievas negali būti metalizikos svarstomas, 
tai religijos filosofija savaime negali būti ontologija 
Claubergo arba senąja metafizikos prasme. 

Tačiau mūsų laikais žodis „ontologija“ įgijo naują 
reikšmę, būtent M. Heideggerio pastangomis kurti vad. 
„iundamentine ontologiją“ (Fundamentalontologie)“. Mat 
šalia sąvokos „būtybė“ (ens, on) Vakarų mąstyme visą 
laiką yra slypėjusi ir sąvoka „būtis“ (esse). Tai regėti, 
pavyzdžiui, kad ir tokiame mūsų dienų sakinyje: „In- 
quantum ergo alicui enti esse competit, intantum ei etiam 
unitas competit — taigi kiek kuriai bütybei (enti) pri- 

tinka būtis (esse), tiek jai pritinka ir vienybė“ *. Simt- 
mečius beigi sąvoka „būtis“ buvo suprantama kaip trans- 
cendenialine, vadinasi, peržengianti visas būtybės savybes 
ir visa apibendrinanti. Būdama bendriausia, ji, sakoma, 
glūdinti visų kitų sąvokų pagrinde ir esanti pirmoji pa- 
žinime. Būdama visuotiniausia, ji savo apimtimi esanti 
plačiausia, savo turiniu betgi tuščiausia, nes nusakanti 
gryną buvimą, neteikdama jam jokio požymio. Šią bend- 
riausią bei visuotiniausią sąvoką ir nagrinėja metaiizika 
bendrojoje savo dalyje. Ir štai ryšium su šitokia būties 
samprata M. Heideggeris kelia didžios svarbos klausimą: 
„Ar būties kaip bendriausios sąvokos taikymas (Anse- 
tzung) atitinka būties esmę <...>; ar būtis galioja tik- 
tai kaip bendriausia sąvoka <...>, o gal būtis yra visiš- 
kai kitos esmės?“ *7 M. Heideggeris neneigia, kad Vakarų 
mąstymas suprato būtį kaip bendriausią sąvoką ir ją savo 
istorijoje nuolatos svarstė. Jis tik klausia, ar šitoks bū- 
ties kaip bendriausios sąvokos svarstymas iš tikro yra 
galutinis mąstymu pasiekiamas dalykas. Kitaip tariant, ar 
būtis iš tikro išsisemia kaip transcendentalinė sąvoka? 

M. Heideggerio atsakymas yra neigiamas: būtis ne- 
gali būti tiktai transcendentalinė sąvoka arba grynai lo- 
ginis būtybės apibendrinimas; ji esanti ir transcendentinis 
būtybės pagrindas, būtent pagrindas apskritai, kuris at- 
sako į patį pradinį filosofijos klausimą, kodėl yra šis tas, 
o ne niekis, — todėl, kad būtis grindžia būtybę josios 
buvime ir tuo padaro, kad šis tas yra. Šia prasme, vadi- 
nasi, pagrindo apskritai prasme, Vakarų mąstymas, Hei- 
deggerio įsitikinimu, būties nesvarstęs; šia prasme būtį 
svarstę tik mąstytojai, gyvenę prieš Sokratą. O jau nuo 
Sokrato būtis įgijusi bendriausios sąvokos prasmę, ding- 
dama iš Vakarų mąstymo kaip būtybės buvimo pagrindas. 
Čia tad ir glūdi M. Heideggerio priekaištas Vakarų filo- 
sofijai, esą ji pamiršusi būtį *. Sava būties kaip transcen- 
dentalinės sąvokos samprata ji pridengusi būtį kaip pa- 
grindą. Dabar betgi jau laikas grįžti į pradžią ir atskleisti 
būtį, mąstant ją ne kaip bendriausią sąvoką, o kaip tai, 
kas padaro, kad yra šis tas, o ne niekis; atėjęs laikas 
apmąstyti patį buvimo pagrindą. 

Sį būties kaip buvimo pagrindo apmąstymą M. Hei- 
Aeggeris ir vadina „ontologija“ apskritai arba „fundamen- 
tine ontologija“. Pamiršę būtį pagrindo prasme, Vakarai 
ėmėsi metafizikos, vadinasi, būtybės svarstymo. Norint 
tačiau atskleisti būtį kaip pagrindą, reikia imtis ontolo-- 

gijos — taip lygiai skirtingos nuo metafizikos, kaip būtis 
yra skirtinga nuo būtybės. Reikia „klausti būties esmės“ 
ir pačią „būtį prabildinti“ 49, kad ji pasakytų, ar ji esanti 
„grynas žodis, o jos reikšmė — tik dūmelis (Dunst), ar 
žodžiu „būtis“ išreikštas dalykas slepia savyje Vakarų li- 
kimą“ (p. 32) 5. Pats M. Heideggeris šitokios ontologijos 
plačiau neišvystė; jis norėjo atsisakyti net paties „ontolo- 
gijos“ vardo, kadangi, kaip nusiskundė, „įvairūs mokykli- 
nės filosofijos mokytieji primygtinai jį atmetė“ (p. 31): 
jie pripažino ontologiją „tiktai tradicine prasme“ (t. p.), 
vadinasi, metafizikos kaip būtybės svarstymo prasme; ta- 
čiau jie nesuprato ontologijos kaip buvimo pagrindo arba 
būties svarstymo. 


b. Religijos filosofija kaip ontologija 


Šia tad naująja arba, tiksliau sakant, M. Heideggerio 
atnaujintąja prasme religijos- filosofija ir yra ontologija. 
Religijos filosofija nėra metafizika, nes Dievas nėra bü- 
tybė. Religijos filosofija gali būti tik ontologija kaip 
svarstymas būties pagrindo apskritai, nes jeigu būtį svars- 
tome ne bendriausios sąvokos, o pagrindo apskritai pras- 
me, tai turime būti nuoseklūs ir būtį tapatinti su Dievu. 
Nes kas kalba apie būtį ne Dievo prasme, tas kalba arba 
apie būtybę, arba apie transcendentalinę sąvoką. Kalbė- 
damas apie būtį būtybės prasme, mąstymas sujaukia pa- 
grindą su pagrįstuoju ir tuo pačiu terminu vadina du į 
vienas 'kila nesuvedamu dalyku. Kalbėdamas apie būtį 
transcendenlalinės sąvokos prasme, mąstymas pasilieka 
tradicinės metafizikos rėmuose ir nepasiekia buvimo pa- 
grindo, kadangi jokia sąvoka — taigi nė transcendenta- 
linė — tokiu pagrindu būti negali. Sąvoka visados yra 
atotrauka. Jeigu betgi būtybė kaip pagrįstoji yra tikrovė, 
tai ir būtis kaip būtybės pagrindas yra tikrovė. O tikro- 
vinis pagrindas, kuris darytų, kad būtybė yra ir būna, gali 
būti tik Dievas. Štai kodėl mes tarp būties ir Dievo deda- 
me lygybės ženklą, nes būtis kaip tikrovė, kuri nebūtų 
nei būtybė, nei Dievas, yra išmonė. ` 

Sitokios išmonės pavyzdys gali mums būti tolimesnis 
teiginys: „Iš tikro yra tik būtis, kuri visa apima, ką tik 
stebime ar mąstome: -pasaulį ir Dievą, kūną ir dvasią, 
galimybę ir tikrenybę, laiką ir amžinybę“; Dievas „bū- 
tyje yra tai, kas yra savyje ir iš savęs, tuo tarpu kiekvie- 
na. kita būtybė būna iš jo .ir juo“; tai yra „modalinės 

skirtybės (modi essendi)“ *!. Tai reiškia: esama dviejų 
būties būsenų: vienos, kuri būna iš savęs ir savimi (ens 
a se), ir kitos, kuri būna iš kito ir kitu (ens ab alio); pir- 
moji būties būsena vadinasi Dievas, antroji — pasaulis 
plačiausia prasme. Pati gi būtis esanti bendra tiek Dievui, 
tiek pasauliui ir apimanti juodu abu. Tačiau kaip tik čia 
ir kyla klausimas: kas gi yra būtis, jeigu ji iškyla net 
viršum Dievo? Jeigu ji yra tikrovė, tuomet Dievas yra 
žemesnis už ją, nes sudaro tik vieną jos būseną ir yra jos 
šioje būsenoje laikomas. Kokiu betgi būdu Dievas galėtų 
būti tuomet „iš savęs ir savimi“? Tuomet jis būtų iš bū- 
ties ir būtimi. Tokiu atveju būtis virstų Dievo grindėja, 
padarydama jį būtybe kaip ir visas kitas būtybes ir tuo 
sunaikindama jį kaip Dievą. Kas iškelia būtį viršum Die- 
vo kaip bendrą tikrovinę jungtį, tas paneigia Dievą kaip 
tikrovę. O jeigu būtis yra sąvoka, apjungianti tiek Dievą, 
tiek pasaulį, tuomet Dievas įeina į šią sąvoką arba į bū- 
ties kategoriją, kas reiškia, kad mūsų mąstymas Dievą 
perskverbia kaip jis yra savyje, nes sugeba jam teikti są- 
vokos pavidalą. Šiuo atveju mąstymas iškyla viršum Die- 
vo, padarydamas šį savo objektu tokia pat prasme, kaip 
ir pasaulio dalykus, kadangi teikia Dievui būties kaip visa 
jungiančios sąvokos lytį. Tačiau jau minėjome, kad Die- 
vas sąvokos turėti negali, kadangi jis yra vienas vienin- 
telis. Savo vieninieliškumu Dievas kaip tik ir peržengia 
visas sąvokas ir visas kategorijas. Užtat nė būties kale- 
gorija jo neapima. . 

Būties tad klausimas pastato mus prieš griežtą dviju- 
le: arba būtis yra tik būtybę apibendrinanti sąvoka, ne- 
turinti jokios grindžiamosios galios bei reikšmės, kadangi 
pali reikalauja būti grindžiama būtybės kaip kiekvieno 
apibendrinimo nešėja; arba būtis yra tikrovinis būtybės 
buvimo pagrindas ir tuo pačiu Dievas. Jokios trečios iš- 
eities iš šios dvijulės nėra ir negali būti. Atskleisti būtį 
reiškia atskleisti Dievą. Būtis kaip pagrindas iš tikro yra 
paskutinis dalykas, kurį galime mąstyti, o santykis su 
būtimi yra paskutinis, į kurį žmogus gali sueiti. Apmąs- 
tydami šį pagrindą ir žmogaus santykį su juo, mes tuo 
pačiu susiduriame su paskutine tikrove, kurios peržengti 
nebegalime. Nuosekliai tad ir tą filosofinę šaką, kuri ap- 
masto šią paskutinę tikrovę arba būtį, vadiname ontolo- 
gija. O tai ir yra religijos filosofija. Ji siekia žymiai gi- 
liau negu tik aprašyti religinį veiksmą ar kritikuoti reli- 
gines apraiškas, kaip tai šiandien norima religijos filoso- 

fijai ek Së Tikrasis religijos filosofijos uždavinys yra 
atsakyti į klausimą, ką reiškia grįsti būtybę jos buvime 
ir ką reiškia suprasti šį grindimą kaip santykį tarp Dievo . 
ir žmogaus. Todėl būties kaip pagrindo ir būtybės kaip 
pagrįstosios klausimas gali būti keliamas bei atsakomas 
tik religijos filosofijos. Užtat ontologinis religijos filosofi- 
jos pobūdis yra jai ne atsitiktinis, bet plaukia iš paties jos 
objekto arba religijos esmės. To nekeičia nė pastaba, esą 
kiekviena religija visų pirma yra išganymas; taigi reli- 
gijos filosofija turėtų ją kaip išganymą ir apmąstyti, kas 
ontologinį jos pobūdį pakeistų aksiologiniu: būtybė čia 
užleistų vietą vertybei. Bet į tai gražiai atsako P. Tilli- 
chas: „Nėra jokios išganomosios ontologijos, tačiau on- 
tologinis klausimas glūdi išganymo klausime; todėl ir yra 
būtina ontologinį klausimą kelti“ 5. Vadinasi, net ir tuo 
atveju, jei religiją pabrėžtume kaip išganymą, šiojo sklai- 
da būtų taip pat ontologinė, kadangi ir pats išganymas 
yra būtinio pobūdžio, ką krikščioniškoji religija ypatin- 
gai pabrėžia, kas betgi yra randama ir visose religijose: 
psrkeldama išganymą į anapusinę tikrovę, religija tuo 
pačiu jį suontologina tuo, kad jį nukosmologina kaip šioje 
tikrovėje neįvykdomą. Jokiu tad atžvilgiu religijos filo- 
sofija ontologinio savo pobūdžio išvengti negali. 

Šia prasme religijos filosofija kaip tik ir turi pradžio- 
je minėtą ypatingą reikšmę visai filosofijai. „Religijos 
filosofija,— kaip pastebi U. Mannas,— nėra apmąstymas 
kurio nors vieno objekto šalia kitų objektų, bet apmąsty- 
mas visuminio santykio su visuma apskritai. Užtat yra 
suprantama, kodėl idealizmo laikais, kai visumos mintis 
turėjo grindžiamąją reikšmę, religijos filosofija galėjo 
tapti visą filosofijos statinį vainikuojančiu kupolu“ 54,- 
Tačiau ir mūsų laikais filosofinis mąstymas vis labiau 
telkiasi aplinkui būtį kaip pagrindą: ne būtybė, o būtis 
virsta pagrindiniu filosofijos klausimu, nes filosofija įvyk- 
do savo prasmę tik tada, kai ji būties klausia ir atsakymą 
į šį klausimą teikia. Būties atskleidimas reiškia galutinį 
filosofijos laimėjimą. O kadangi šisai atskleidimas yra 
įvykdomas tik religijos filosofijoje, suvokiant būtį Dievo 
prasme, todėl religijos filosofija ir reiškia filosofijos sie- 
kio įvykdymą. Tačiau tai ji įstengia tik tada, kai suvokia 
save ne kaip Dievo metafiziką scholastine prasme ir ne 
kaip religijos fenomenologiją vertybių filosofijos prasme, 
bet kaip ontologiją, svarstančią būtį būtybės pagrindo 

prasme. Šitaip mes suprantame religijos filosofiją ir ši- 
taip meginsime ją toliau skleisti. 

Būdama ontologinio pobūdžio, čia "dėstoma religijos 
filosofija stipriai skiriasi nuo dabartinio įprasto religijos 
apmasiymo, kadangi jokia religijos filosofija nėra abe- 
jinga savam amžiui: arba ji savo tarpsnio dvasią jima ir 
ją savo pobūdžiu apreiškia, arba jai priešinasi ir skinasi 
naują kelią. Religinė mūsų meto dvasia yra pažymėta iš 
dalies moraliniu, iš dalies psichologiniu, iš dalies socio- 
loginiu, kiekvienu atveju an/ropologiniu ženklu. Imanen- 
tinė religijos samprata, kurią anksčiau trumpai apibūdi- 
nome, yra mūsų dienomis aiškiai vyraujanti: „pergyve- 
nimas“ yra pagrindinė sąvoka, aplinkui kurią šiandien 
telkiasi beveik kiekvienas religijos apmąstymas. Tuo tarpu , 
„pergyvenimas“ yra esmiškai antropologinis dalykas: jis 
žmoguje kyla ir žmoguje pasilieka negalėdamas būti nei 
kito patiriamas, nei paties pergyvenimo nešėjo pakartoja- 
mas. Kadangi čia dėstoma religijos filosofija eina aiškia 
ontologine linkme, tai tuo pačiu ji atsidaužia į taip pat 
aiškią antropologinę dabarties linkmę kaip šiosios prie- 
šingybė. Tai nėra priešinimasis tyčiomis; tai savaiminga 
išvada iš kitokio pačios religinės problemos kėlimo bei 
sprendimo. Ontologinis žvilgis savaime teikia Dievui pir- 
imenybę, nes pagrįstoji būtybė gali būti tinkamai suprasta 
tik pagrindo šviesoje, 


c. Religijos filosofijos apimtis ir metodas 


Ką religijos filosofija apima? Koks yra jos svarstymų 
plotas bei žvilgis į šį plotą? 

Kadangi religijos filosofijos objektas, kaip sakyta, 
yra religija, tai šiosios apimtis savaime sutampa su reli- 
gijos filosofijos apimtimi. Religijos filosofija siekia tiek, 
kiek siekia religija. Religija betgi yra Dievo kaip būties 
santykis su žmogumi kaip būtybe, suprantant šį santykį 
kaip žmogaus buvimo grindimą iš Dievo pusės ir kaip 
šio grindimo pažinimą bei pripazihimg iš žmogaus pusės. 
Kitaip sakant, religijos filosofija apmąsto visa, kas yra 
būties pagrįsta ir todėl santykio su Dievu susieta. Santy- 
kis su Dievu yra tikrasis formalus religijos filosofijos 
objektas arba tasai atžvilgis, kuriuo ji svarsto būtį ir bū- 
tybę. Kiek būtybė būna ryšium su Dievu, tiek ji ir įsi- 
glaudžia į religijos filosofijos turinį. Religijos filosofija 
nemasio.bütybes jos esmėje, vadinasi, kaip šios ar kitos 

būtybės, atsietos nuo santykio su Dievu. Tai uždavinys 
bendrosios metafizikos ar skirtinų jos dalių. Religijos fi- 
losofija apmąsto būtybę jos duvime, kuris ir yra ne kas 
kita, kaip sanlykis su Dievu kaip būtimi. 

Savaime suprantama, kad Dievas kaip buvimo grin- 
dėjas užima pačią pirmąją bei pagrindinę vietą religijos 
filosofijos apmąstymų plote, tačiau — ne Dievas savyje, 
kaip jį svarstė ir tebesvarsto Dievo metafizika, bet Dievas 
santykyje su žmogumi. Religijos filosofijos Dievas yra 
religijos Dievas, vadinasi, su žmogumi susietasis Dievas. 
Tačiau kuo Dievas susisieja su žmogumi, sueidamas su 
juo į nesuardomą santykį? Štai pagrindinis religijos filo- 
sofijos klausimas. Mūsų atsakymas yra: tuo, kad jis grin- 
džia buvimą žinogaus kaip Aš-būtybės. Šisai grindimas 
yra vadinamas kūrimu. Tuo būdu religijos filosofijos Die- 
vas yra žmogaus kūrėjas. Visos Dievo sampratos, kurios 
nesvarsto jo kaip žmogiškosios Aš-būtybės kūrėjo, nėra 
pajėgios išaiškinti religijos reiškinio ir pagrįsti religijos 
filosoiijos. 

Jeigu Dievas kūrimu grindžia žmogų kaip Aš-būtybę 
šiosios buvime, tuo sueidamas su juo į santykį, tai savaime 
klausiame toliau, kas yra šisai grindimas arba kūrimas 
tiek Dievo, tiek žmogaus atžvilgiu. Formaliai žiūrint, kū- 
rimas yra ne kas kila, kaip niekio pakeitimas būtybe. Ta- 
čiau kaip galima kalbėti apie niekį ryšium su Dievu, ka- 
dangi būtis ir niekis išskiria vienas kitą? Kokiu būdu yra 
įgalinamas niekis, kad jis Dievo visagalybės būtų pakeis- 
tas būtybe? Mūsų atsakymas: tuo, kad Dievas pats ap- 
rėžia savo visagalybę, prisiimdamas kenotinę būsęną. Ke- 
nozė kaip Dievo Kūrėjo buvimo būdas sudaro vieną iš 
svarbiausių religijos filosofijos problemų, kurios išspren- 
dimas atskleidžia tiek Dievo buvojimą pasaulyje, tiek 
žmogaus galimybę apsispręsti Dievo akivaizdoje. Be Die- 
vo kenozės būtų negalimas žmogaus tikėjimas, o be tikė- 
jimo.büty negalima religija. 

Kūrimu pagrįstas žmogus kaip Aš-būtybė suvokia sa- 
ve kaip kūrinį. Užtat religijos filosofija ir klausia: kas 
yra žmogus kaip kūrinys, buvojąs, iš vienos pusės, akivaiz- 
doje Dievo kaip būties, iš kitos — akivaizdoje niekio kaip 
nebūties? Mūsų atsakymas: žmogus buvoja: šių dviejų po- 
lių akivaizdoje kaip neaprėžtybė, būdamas atviras tiek 
Dievui, tiek niekiui ir sava laisve sugebąs apspręsti pats 
save. Tuo būdu laisvės problema virsta religijos filosofi- 
jos branduoliu. Ji- veda į tikėjimo klausimą kaip apsi- 

sprendimą Dievo atžvilgiu ir į blogio klausimą kaip nu- 
sistatymą niekio atžvilgiu. i 

Religijos filosofijoje tad esama dviejų pagrindinių 
klausimų, būtent: Dievo ryšium su žmogumi įr žmogaus 
ryšium su Dievu. Šie du klausimai atitinka pačios religi- 
jos dvilypumą, N. Berdiajevo gražiai išreikštą žodžiais: 
„Religinis reiškinys turi du veidu: tuo pačiu metu jis ap- 
reiškia ir Dievą žmoguje, ir žmogų Dievuje; ir ilgesį, ku- 
ris verčia žmogų judėti Dievo artumon, ir ilgesį, kuris 
veda Dievą žmogaus linkui“ 55. Šisai dvilypis religijos vei- 
das ir šie neatskiriami Dievo ir žmogaus ilgesiai į vienas 
kitą apsprendžia religijos filosofijos metodą svarstyti sa- 
vo objektą visados dvilypumo šviesoje, nepamirštant bet- 
gi, kad žmogaus ilgesys Dievo linkui yra atremtas į Die- 
vo ilgesį žmogaus linkui. Štai kodėl religijos filosofiją 
pradėti Dievu yra ne tik pagarbos pirmenybės, bet ir pa- 
ties metodo reikalavimas. 


5. RELIGIJOS FILOSOFIJA IR APREISKIMAS 


Prieš imdamiesi betgi sklaidyti šį dvilypį religijos po- 
būdį turinio atžvilgiu, turime visų pirma išbristi iš anos 
pradžioje minėtos aklavietės, į kurią patenka religijos fi- 
losofija apreiškimo akivaizdoje ir kuri užtveria jai kelią 
į bet kokį religijos-svarstymą, nes, kaip teisingai pastebi 
K. Jaspersas, „tik mokslas neturi su apreiškimu nieko 
bendro, bet ne filosofija“ 5. Mokslui yra vis tiek, ar ap- 
reiškimo esama ir kokio jo esama, kadangi mokslas, kiek 
jis pasilieka savoje plotmėje, apreiškimo klausimų ne- 
sprendžia ir negali spręsti: mokslo metodu jie yra nepa- 
siekiami, net jeigu savo turiniu kartais ir patektų jo sri- 
tin, sakysime, mirusiojo prikėlimas, dominąs tiek biolo- 
giją, tiek mediciną, neprieinamas tačiau nei biologiniam, 
nei medicininiam tyrimui. Mokslas visų pirma yra meto- 
das, tuo tarpu filosofija visų pirma yra turinys. Todėl 
šiuo turiniu ji ir susisiekia su apreiškimu, rasdama jame 
tuos pačius klausimus, nors dažnai ir ne tuos pačius at- 
sakymus. Ypač religijos filosofija ir apreiškimas turi tų 
pačių klausimų aibę. i 

Kaip tad religijos filosofija gali ir turi šio bendro 
turinio atžvilgiu nusistatyti? Jau sakėme, kad jeigu filo- 
sofija apreiškimo turinio nepaiso, tai ji negali nagrinėti 
nė religijos, kadangi kiekviena religija apreiškimu — 

tikru ar tariamu — remiasi. Apreiškimo nepaisydama, re- 
ligijos filosofija sunaikina savą objektą. Padarydama gi 
apreiškimą savu turiniu, ji sunaikina pati save, nes virsta 
teologija. Tai ir yra ana P. Tillicho keliama aklavietė, iš 
kurios turime religijos filosofiją išvesti, kad galėtume ja 
toliau vystyti religijos linkui. 


a. Apreiškimas kaip filosofavimo akiratis 


Kiekvienas filosofavimas vyksta konkrečioje istorinėje 
padėtyje. Nors filosofijos objektas ir yra būtybė kaip to- 
kia, tačiau kelias į šį objektą niekad nėra atsietas nuo is- 
torinių sąlygų, kuriose buvoja filosofas: jis artinasi prie 
būtybės kaip savo laiko ir savo erdvės augintinis. Todėl 
M. Scheleris ir galėjo savo metu kalbėti tiek apie „socia- 
line pažinimo prigimtj“ apskritai, tiek apie „metafizikos 
sociologiją“ skirtinai, pastebėdamas, kad metafizika „yra 
esmiškai palenkta kultūros tipams (kulturkreishait)“ *7. 
Nors savo šaknimis ji ir esanti „apspręsta asmeniškai“ 
(p. 85), vadinasi, kuriama bei palaikoma ne bendruo- 
menės, net jeigu ši vadintusi ir „filosofų mokykla“, o me- 
tafiziko asmens (plg. p. 87), vis dėlto filosofuojąs žmo- 
gus visados jaučiasi „sutariąs su pasauliu“ (p. 86) ir 
dalyvaująs „ligšiolinės istorinės pasaulėjautos visumoje“ 
(t. p.). Tai reiškia: filosofas visados mąsto tam tikro isto- 
rinio -akiračio rėmuose — vis tiek ‘ar jis šį akiratį teig- 
damas plėstų, ar neigdamas keistų. Kiekvienu atveju jis 
mąsto savos istorijos matmenyje. 


vo 


nebuvo Vakarų kilmės, Krikščionybė atėjo iš Azijos neši- 
na helenistinei dvasiai svetima izraeline kultūra, Vaka- 
rams yra būdinga, kad jie išvystė didžių minties sistemų, 
pradėjo bei stūmė priekin mokslą, sukūrė nuostabaus me- 
no paminklų bei stilių, tačiau jie nekildino jokios reikš- 
mingesnės religijos. Palyginta su graikų, romėnų, keltų, 
germanų, baltų, slavų religijomis, krikščioniškoji religija 
iš tikro pasirodė kaip „gelmės matmuo“. Todėl Vakarų 
minties galynėjimasis su Krikščionybe virto gyvybiniu fi- 
losofijos klausimu, nes filosofija čia susiėjo akistaton su 
savotiška mąstomojo turinio visuma, kuri savarankiškai 

aiškino pasaulį bei žmogų, skelbdama šį aiškinimą kaip 
galutinę tiesą ir plėsdama „šios tiesos vaidmenį ligi visuo- 
tinumo. Niekur apreiškimo reikmės nelygstamumas neiš- 
eina taip griežtai aikštėn kaip Krikščionybėje. Tuo būdu 
apreiškimas įsiveržė Vakarų filosofavimo akiratin visa 
savo galia ir virto mąstymo varikliu ligi pat mūsų dienų; 
varikliu, kuris apsprendžia ne tik filosofinių klausimų 
išvadas, bet ir patį šių klausimų kėlimo būdą: tas pats 
klausimas apreiškimo akivaizdoje yra keliamas kitaip, ne- 
gu jis būtų buvęs ir iš tikro būdavo keliamas prieš Krikš- 
čionybei pasirodant. „Vakarų filosofija,— sako K. Jasper- 
sas,-- negali neigti, kad koks nors didis jos srities mąsty- 
tojas, neišskiriant nė Nietzsche's, būtų filosofaves, nebü- 
damas iš pagrindų susipažinęs su Biblija“ 58, vadinasi, su 
pagrindiniu krikščioniškojo apreiškimo šaltiniu. Ar jis 
šio šaltinio, atžvilgiu buvo nusistatęs teigiamai ar neigia- 
mai, nė vienu betgi atveju jis nemąstė taip, tarsi ano šal- 
tinio iš viso nebūtų. Filosofijos susidūrimas su apreiški- 
mu virto viena iš didžiųjų Vakarų mąstymo problemų, 
svarstoma bei atsakoma čia neigiamai (Tatjanas Sirietis, 
Tertulianas), čia teigiamai (Justinas Kankinys, Klemen- 
sas Aleksandrietis); čia palenkiant filosofiją apreiškimui 
kaip jo tarnaitę (Petras Damianis), čia padarant ją ap- 
reiškimo pirmtake ir jo tiesų saugotoja (Jonas Italas) 5. 
Nepaisant šių svyravimų, pati problema yra likusi gyva 
ir mūsų dienomis, ką rodo pastarasis jos sklaidymas stam- 
bioje K. Jasperso knygoje „Filosofinis tikėjimas apreiški- 
mo akivaizdoje“ (1963 m.). Trumpai tariant, apreiškimas 
krikščioniškąja lylimi era Vakarų filosofijai istorinė tik- 
rovė, pro kurią ji nieku būdu negali praeiti nepaversda- 
ma savo akiračio dirbtine atotrauka. 

Tačiau galynėjimas su apreiškimu filosofijai yra ne- 
išvengiamas ir Zurinio atžvilgiu. K. Jaspersas, kuris atvi- 
rai prisipažįsta: „AS netikiu apreiškimu“ 9, vis dėlto tvir- 
tina, esą mes negalį būti apreiškimui abejingi „del di- 
džios jo turinio svarbos“, kadangi jis yra „nepakeičiamos 
egzistencinės reikšmės ligi šiolei“ (t. p.). Apreiškimas, 
pasak Jasperso, buvęs akstinas kilti „mintims, paskatoms, 
veikalams, veiksmams, kurie vėliau ir be jo pasidarė žmo- 
giškai prieinami sava tiesa“ (t. p.). Tai „galinga įtaka 
istorijai“, kuri paverčia apreiškimą rimtu mūsų mąsty- 
mo objekiu (t.p.). Filosofiškai žiūrint, ši įtaka reiškiasi 
visų pirma tuo, kad Krikščionybė teikia visiškai naują 
metafizikos sampratą. Ligi Krikščionybės metafizika su- 

kiojosi toje pačioje bülybes kaip tokios plotmėje, kurioje 
visos būtybės būna vienaprasiniškai. Todėl Aristotelis nė 
nenaudojo analogijos būtybei bei jos kategorijoms apra- 
šyli íí. Analogija yra skirtinai krikščioniškoji sąvoka, ku- 
ria mėginama reikšti būties ir būtybės arba Dievo kaip 
kūrėjo ir pasaulio kaip kūrinio mąstymas. Išnirus gi bū- 
lies sąvokai, nepažįstamai graikiškajam mąstymui, išsky- 
rus priešsokratinį tarpsnį, jei M. Heideggeris jį teisingai 
aiškina, metafizika pakito iš pagrindų, nes čia atsivėrė 
dvi buvimo plotmės, nesuvedamos viena į kitą: būtis būna 
ne ta pačia prasme kaip būtybė. Todėl ir metafizika, 
Krikščionybės įtaigaujama, savaime buvo verčiama per- 
žengti pati save ir virsti ontologija, norėdama apmąstyti 
ne tik būtybę, bet ir būtį kaip būtybės buvimo pagrindą. 
Ji turėjo atsakyti į klausimą, kas yra būtybės grindimas 
jos buvime, Tuo pačiu išniro ir tasai vėliau Leibnizo nu- 
sakylas klausimas, kodėl yra šis tas, o ne greičiau niekis; 
klausimas, kuris šiandien yra laikomas pagrindiniu meta- 
fizikos klausimu ir kuris savo kilme yra įmanomas tik 
krikščioniškajame akiratyje, nes klausti, kodėl būtybė iš 
viso yra, reiškia masiyli galimybę, kad jos kaip tokios 
galėtų ir nebūti, kas yra įmanoma krikščioniui, bet kas 
buvo neįmanoma graikui: būtybės buvimo atsitiktinybė 
(contingentia) yra taip pat skirtinai krikščioniškoji są- 
voka, savaime išplaukusi iš būtybės grindimo būtimi. 

Šitoks Vakarų metafizikos pakitimas apreiškimo jta- 
koje savaime skatina filosofiją vienaip ar kitaip atveikti 
į šios įtakos pažadinias sampratas. Filosofijai, pasak W. 
Weischedelio, „yra anaiptol ne vis tiek, kad jos kaimy- 
nystėje kitaip kalbama apie tiesą ar kad kas kita laikoma 
galutine tiesa. Jai nėra vis tiek, kad kitas visą tikrovę regi 
kitaip negu ji pati. Filosolija visu rimtumu turi klausti, 
kaip santykiauja vienas su kitu šie du būdai kalbėti apie 
tiesą ar net šie du pačios tiesos būdai“ 9ž. Filosofija per- 
gyvena apreiškimą kaip savotišką varžovą, kuris graso 
jai paneigti palį jos buvimo pateisinimą, nes apreiškimui 
tarus, kad tai ir tai yra galutinė tiesa, bet koks filosofijos 
tarimas darosi neprasmingas: jis virsta arba kartojimu, 
arba neigimu, t.y. klaida, Jei tu tiki, tai kam dar filo- 
sofuoji? 

Bet ir egzistenciniu atžvilgiu apreiškimas ‚supurto fi- 
losofiją ligi pat gelmių. Filosofija visados juk mėgina 
teikti mums atsakymus į pačius svarbiuosius mūsų būklės 
klausimus. Šiais atsakymais ji įsikūnija gyvenime, tap- 

dama ne tik teorine paZiüra, bet ir praktine büsena. Tokia 
ji yra buvusi ypač graikuose — pagal Platono perteiktą 
Sokrato dėsnį: „Kas padoriai nefilosofuoja, ir pats nebus 
padorus“ (Faidras, 260a—26lc). „Bet Stai,— pastebi 
K. Jaspersas, — girdime tam tikrus žmones skelbiant, kad 
jie iš jų tikimo 'apreiškimo patyrę atsakymą į mums kaip 
žmonėms esminius klausimus; tai mus nustebina“ 6. Filo- 
sofija suklūsta ir kartu suglumsta išgirdusi šių žmonių 
atsakymą į klausimus, kuriuos ji pati yra kėlusi ir į ku- 
riuos ji yra atsakiusi; suklūsia, kad patirtų, ar apreiški- 
mo atsakymas atitinka jos pačios atsakymą; suglumsta, 
nes šalia jos atsiranda kitas atsakymo šaltinis, kurio ji 
negali nei neigti, nei apeiti, kadangi tiek filosofijos, tiek 
apreiškimo kreipinys yra tas pats žmogus. Čia apreiški- 
mas pasirodo kaip tolimesnis filosofijos varžovas, grasąs 
paveržti iš jos ne tik tai, ką ji kalba, bet ir tai, kam ji 
kalba. Zinomas Tertuliano posakis „nobis curiositate 
opus non est post Jesum Christum nec inquisitione post 
Evangelium — mums nėra reikalo ieškoti po Jėzaus Kris- 
taus ir tyrinėti po Evangelijos“ būdingai nusako apreiš- 
kimo vykdomą žmogaus paveržimą iš filosofijos: jtikeje, 
pasak to paties Tertuliano, mes nieko daugiau negeidžia- 
me, tik tikėti —,„cum credimus, nihil desideramus ultra 
credere“ (De praescr. haeret. 7). Susidurdama su apreiš- 
kimu, filosofija susiduria su visiškai tikroviniu veiksniu, 
skelbiančiu tą patį turini tiems patiems klausytojams. 
Užtat ji ir klausia apreiškimą, kaip kadaise stoikai, fi- 
losofijos atstovai, klausė Paulių, apreiškimo atstovą, Atė- 
nuose: „Norėtume sužinoti, kas tai būtų?“ (Apd 17, 20). 

Kokiu tačiau būdu šis filosofijos klausimas, kreipia- 
mas į apreiškimą, galėtų būti atsakytas, kad filosofija ne- 
patektų minėton aklavietėn? Kaip filosofija turėtų šį at- 
sakymą priimti ir su juo elgtis, neprarasdama savęs kaip 
filosofija? 


b. Apreiškimas kaip idėjinis turinys 


Apreiškimas, kaip sakyta, visados pasirodo istorijoje 
nešinas tam tikru idėjiniu turiniu. Siuo atžvilgiu jis buvo- 
ja taip lygiai, kaip ir visi kiti istoriniai pavidalai: jis yra 
tam tikru metu kilęs, laikosi tam tikro tarpsnio mąstyse- 
na bei tam tikros tautos kalba, skelbia savo turinį mums 
suvokiamu būdu, įsikūnija žodžiu bei papročiu, kad ga- 
lėtų istorijoje pasilikti ir būti perteikiamas iš kartos į 

kartą; apreiškimas pasidaro istorinis, tik prisiemes Zmo- 
giškąją lytį. Tai betgi, ką ši lytis mums turiniškai teikia, 
yra, sakoma, dieviškosios kilmės; tai esą atėję iš Dievo 
kaip jo paties žodis ar veiksmas. Užtat apreiškimo skel- 
bėjai ir kalba ne savo, o Dievo vardu, grįsdami savą 
skelbimą nelygstamu dieviškuoju autoritetu. Todėl savo 
sąranga apreiškimas yra dvisluoksnis: savo istorine lytimi 
jis yra ZmogiSkas, sava kilme jis yra dieviškas. Užtat ir 
gnoseologinis mūsų santykis su šiais dviem apreiškimo 
sluoksniais yra kitoks: žmogiškąjį apreiškimo pavidalą 
pažistame, dieviškąją jo kilmę tikime. Būdamas žmogiš- 
kasis istorine savo būsena, apreiškimas yra palenktas vi- 
siems paZinimo dėsniams, nes yra viena tik logika, būtent 
žmogiškoji, kuriai paklūsta kiekviena tiesa, net jeigu ji 
būtų ir dieviškos kilmės. Įėjusi istorijon, dieviškoji tiesa 
prisiima loginę mūsojo pažinimo sąrangą; kitaip ji nega- 
lėtų būti nei paskelbta, nei suvokta. Dieviškoji tiesa yra 
dieviška ne gnoseologine savo lytimi, o ontologiniu savo 
šaltiniu. Šį tačiau pažįstame nebe mūsojo pažinimo prie- 
monėmis, o tikime laisvu apsisprendimu. Tikėjimo objek- 
tas apreiškimo atveju yra ne istorinis jo pavidalas, o ant- 
istorinė jo kilmė. Apreiškime susitinka Dievas kaip šal- 
tinis ir žmogus kaip apipavidalintojas to, kas iš šio šalti- 
nio yra ištekėję. Žmogaus suteiktą apreiškimui pavidalą 
pažįstame ir sava logika tikriname: Dievo siųstąją šio 
pavidalo tiesą tikime ir nelygstamai jos reikšmei nusilen- 
kiame. l 

Dvisluoksnė apreiškimo sąranga apsprendžia ir filo- 
sofijos nusistatymą jo turinio atžvilgiu; nusistatymą, ku- 
rį būtų galima šitaip nusakyti: filosofija galynėjasi su 
apreiškimo luriniu, žmogiškuoju jo pavidalu istorijoje, 
bet ji pasilieka už jo, ribos kaip dieviškosios kilmės da- 
lyko. Kitaip tariant, apreiškimas patenka į filosofavimo 
plotą, kiek jis yra pažįstamas, ir pasilieka už filosofavimo 
pastangų, kiek jis yra tikimas. Pažįstamas jis yra gnoseo- 
logine savų tiesų sąranga; tikimas jis yra ontologine šių 
tiesų kilme. Apreiškimo tiesų gnoseologinė sąranga yra 
žmogiška ir tuo pačiu filosolijai prieinama. Apreiškimo 
tiesų ontologinė kilmė yra dieviška ir tuo pačiu filosofijai 
nepasiekiama, kadangi ši neturi masto skirti, kuri Zmo- 
giškai išreikšta tiesa yra dieviškos kilmės, o kuri ne. To- 
dėl filosofija yra pajėgi svarstyti apreiškimo turinį, tapusį 
istoriniu, nes šis turinys jau turi žmogiškąjį pavidalą. Bet 
filosofija yra nepajėgi ką nors tarti apie šio turinio kil- 

me, nes ši kilmė yra laikoma dieviškąja ir tuo pačiu da- 
rosi prieinama tik tikėjimui, kuris nėra ir negali būti 
filosofijos sandas: filosofijos uždavinys yra pažinti, ne 
tikėti. Užtat apreiškimo atveju filosofija ir apsirėžia tik 
žmogiškuoju jo pavidalu arba idėjiniu jo turiniu istori- 
joje kaip jo buvojimo bei sklidimo erdvėje. 

Sitoks filosofijos elgesys su apreiškimu yra galimas 
todėl, kad tikėjimas ar netikėjimas dieviška jo turinio 
kilme nė kiek nejtaigauja žmogiškos šio turinio išraiškos 
bei sąrangos. Filosofija nepažįsta tokios idėjos ar idėjų 
sistemos, kuri jai būtų neprieinama tuo pagrindu, kad 
kas nors tiki, esą ši idėja ar sistema yra dieviškos kilmės. 
Tai ryškiai rodo Parmenido atvejis. Nors graikų religija 
šventųjų raštų ir neturėjo, vis dėlto atskiri mąstytojai, 
atrodo, buvo įtikėję, kad ta ar kita jų mintis esanti jiems 
iš aukšto — mūzų ar dievų — įkvėpta, kurios jie paiys 
nebūtų prieje ir kuri todėl peržengianti žmogaus suvoki- 
mo galią. Parmenido raštas „Apie gamtą“ (apie 480 m. 
pr. Kristų) kaip tik ir yra tokio tikėjimo pavyzdys. Pa- 
rašytas epinės poemos būdu, jis turi savotišką įvadą, ku- 
riame Parmenidas pasipasakoja, kaip jis buvęs žirgų ve- 
žamas, lydint saulės mergaitėms (heliadėms), iš nakties 
namų į dienos namus; vežamas saulės, vadinasi, dievybės 
keliu, kurio pats žmogus rasti negalįs. Įvažiavęs į šviesos 
rūmus, jis buvęs meiliai sutiktas deivės — jos vardo ne- 
Zinome,— paimtas už rankos ir pamokytas, kame glūdi 
tikrasis pažinimas. Šisai deivės pamokymas ir sudaro vi- 
są tolimesnę poemą D. 

Be abejo, galima šį įvadą aiškinti kaip poetinę prie- 
monę; šitaip jis ir yra dažnai suprantamas. Vis dėlto 
W. Jaegeris įspėja mus nelaikyti jo „gryna metafora“ 65 
arba „nuolaida epinianı stiliui“ (p. 111) ir „lengva ranka“ 
nepastumti jo į šalį (t. p.); taip pat nežiūrėti į jį kaip į 
filosofo norą „save patį įspūdingai įvesti scenon: vizija 
paslaptingo įvykio šviesos karalijoje yra,—pasak Jaege- 
rio,— tikras religinis pergyvenimas“ (p. 114); tai vidinis 
dievybės patyrimas, kuris verčia filosoią „asmeniškai 
apreikštą tikinčiajam tiesą skelbti toliau“ (t. p.); tai „re- 
liginės išraiškos perteikimas filosofine forma“ (p. 115). 

Mūsų reikalui nėra svarbu, ar Parmenidas iš tikro ti- 
kėjo, kad jo rašte reiškiamos mintys, kaip teigia Jaegeris, 
yra gautos „tiesioginiu, vienkartiniu dieviškuoju apreiš- 
kimu“ (p. 111). Mums. tik svarbu parodyti, kad net ir 
tikras Parmenido „tikėjimas dieviškąja savo minčių kilme 

nė kiek nepakeistų filosofijos santykio su šiomis minti- 
mis. Nel jeigu dievybė ir būtų jam apsireiškusi ir jį pa- 
mokiusi, kad esama tik būties, o nebūties nėra ir negali 
būti; kad mąstomasis ir. esamasis objektai yra vienas if 
tas pats; kad būtis neturi nei praeities, nei ateities, o tik 
gryną dabartį; kad yra tik būsmas, o ne tapsmas ir t. t., 
— tai visos šios mintys būtų ir liktų tikrasis filosofavimo 
objektas, toksai ir buvęs visą Vakarų mąstymo istoriją. 
Niekam nėra atėję nė į galvą atsisakyti filosofiškai svars- 
tyti Parmenido raštą todėl, kad jis, jo autoriaus įsitikini- 
mu, buvęs dievybės apreikštas. Galimas daiktas, kad ti- 
kėjimas dieviškąja savų minčių kilme turi didžią vidi- 
nę reikšmę pačiam autoriui: jis atitolina savikritiką, nes 
perieikiamos mintys tokiu atveju esti pergyvenamos kaip 
atėjusios iš aukšto, vadinasi, nesavos ir todėl neabejo- 
tinos ir nekritikuotinos. Tačiau objektyviam tokių subjek- 
tyviai įtikėtų minčių svarstymui autoriaus tikėjimas ne- 
turi nė mažiausios įtakos. Nekeisdamas gnoseologinės 
apreikštojo turinio sąrangos, tikėjimas dieviškąja jo kil- 
me anaipiol nėra kliūtis filosofinei šio turinio sklaidai bei 
filosofiniam jo naudojimui. Štai kodėl apreiškimas žmo- 
giškuoju savo pavidalu gali būti tikras filosofijos, pir- 
moje eilėje religijos filosofijos, objektas. 

Parmenido raštas „Apie gamtą“ nėra vienintelis, ku- 
riame religinis tikėjimas susitinka su filosofiniu svarsty- 
mu. Visos didžiosios pasaulio religijos turi šventųjų raš- 
tų, tikimų dieviška jų- kilme: induizmas — Bhagavadgitą, 
budizmas — Palikanoną (Tripitaka), islamas — Koraną. 
Šie raštai apsprendžia tiek tikinčiųjų nusistatymą Dievo, 
žmogaus ir pasaulio atžvilgiu, tiek jų elgesį gyvenime. 
Šiuo atžvilgiu jie turi anų religijų išpažinėjams tolygią 
reikšmę, kaip kad Biblija krikščionims — ne tik turinio, 
bet ir kilmės prasme, nes, Fr. Heilerio teigimu, „visose 
religijose, kuriose yra pripažįstamas raštų kanonas, šie 
raštai irgi pripažįstami dieviškais, šventais, amžinais ir 
nekintamais... Kur tik, sakysime, didžiosiose religijose, 
yra buvęs gyvas Dievo įvaizdis (Vorstellung), ten. šie 
raštai yra buvę laikomi dieviškosios kilmės“ 8, 

Ir vis dėlto sakralinis visų tų raštų pobūdis nė kiek 
nekliudo filosofijai imtis juos sklaidyti mėginant susekti 
jų atstovaujamos pasaulėžiūros pagrindus, Tiesa, vyravus 
įsitikinimui, esą filosofija yra skirtinas Vakarų kultūros 
padaras, kitose kultūrose arba iš viso nerandamas, arba 
randamas tik kaip įvežtinis iš Europos, būdavo praeina- 

ma pro minėtus raštus tylomis taip lygiai, kaip šiandien 
praeinama pro Naująjį Testamentą. Bet pastebėjus, kad 
filosofija anaiptol nėra grynai europinis, o bendrai žmo- 
giškasis reiškinys, suskasta ją tyrinėti ypatingai Indijos 
ir Kinijos kultūrose. Ir štai šventieji šių kraštų raštai yra 
dabar tapę pagrindiniu jų filosofijos — tiek istorijos, tiek 
sistemos — šaltiniu 57. Jau net ir Senasis Testamentas yra 
naudojamas kaip izraelinės filosofijos versmė ®. Kodėl tad 
filosofija turėtų praeiti pro krikščioniškojo apreiškimo 
šaltinį, juo nesidomėdama, ir kokiu pagrindu ji tai dary- 
tų? Juk šio šaltinio idėjos yra tokia pal istorinė tikrovė, 
kaip induizmo, budizmo, islamo ir kitų religijų šventieji 
raštai. Krikščionių gi tikėjimas dieviška šios tikrovės kil- 
me nieko nekeičia idėjinėje jos iurinio sąrangoje. 

Tuo būdu, atrodo, ir būsime išbridę iš aukščiau mi- 
nėtos aklavietės, kuri graso religijos filosofijai ryšium su 
apreiškimu. Religijos filosofija įglaudžia apreiškimo £u- 
rinį į savo svarstymus taip lygiai, kaip kad ji įglaudžia 
ir kitas žmonijos istorijoje buvojančias religines idėjas. 
Tuo ji atitinka religijos prigimtį, visados atsiremiančią į 
apreiškimą, ir todėl nenutikrovina savo objekto. Tačiau 
dėl to religijos filosofija anaiptol nevirsta teologija, ka- 
dangi apreiškimo turinio kilmės ji nepaverčia šio turinio 
tiesos mastu: apreiškimo turinys, gražiu C. Tresmontant'o 
posakiu, „yra palenktas metafizikos teismui“ 99. Apreiški- 
me glūdinčios idėjos religijos filosofijai yra svarbios ne 
viršiniu Dievo autoritetu, kaip teologijai, o vidinių savo 
pajėgumu išaiškinti tą ar kitą religinį reiškinį. Tuo reli- 
gijos filosofija išgelbsti pati save kaip filosofiją. Ji arti- 
nasi prie apreiškimo vedama ne tikėjimo, bet žinojimo 
ir elgiasi su jo idėjomis kaip ir su visomis kitomis, kadan- 
gi net ir dieviškos kilmės atveju šios idėjos negali turėti 
kitokios gnoseologinės sąrangos, kaip tik žmogiškąją. Fi- 
losolijos elgesys su apreiškimu yra tolygus, vaizdžiai kal- 
bant, elgesiui gydytojo, kuris gydytų Kristų, susirgusį, 
sakykime, plaučių uždegimu. Net jeigu gydytojas ir tikė- 
tų Kristų esant tikrą Dievą, jis gydytų jį vis dėlto taip, 
kaip gydo ir kitus žmones, kadangi ir liga ZmogiSkojoje 
jo prigimtyje būtų tokia pat kaip ir kiekviename kūne. 
Šitoks elgesys anaiptol nėra dieviškosios apreiškimo kil- 
mės neigimas, kaip ir gydytojo medicininės priemonės 
nebūtų Kristaus dievybės neigimas.. Tai tik filosofijos 
prisipažinimas neturint masto išspręsti kilmės klausimui 
pažinimo priemonėmis ir todėl paliekant šį klausimą ti- 

kejimui, nes jeigu filosofija iš tikro būtų pajėgi atpažinti, 
kuri idėja yra Dievo apreikšta, o kuri ne, tuomet ji ne tik 
sunaikintų tikėjimą, padarydama jį nebereikalingą, bet 
ir taptų išganymo vykdytoja žinojimu: „pažinimo me- 
dis“ čia atstotų „gyvybės medį“. Nenorėdama šio gundy- 
mo pakartoti 79, filosofija tegali atsidėti turiniui, palikda- 
ma atvirą kilmės klausimą kaip turinio nejtaigaujantj ir 
todėl filosofijos nejpareigojantj jį spręsti ar apskritai 
juo rūpintis. 

Sia prasme toliau ir naudosimės ta ar kita krikščio- 
niškojo apreiškimo idėja kaip metafiziskai pagrįsta Dievo 
ir žmogaus santykiui sklaidyti. Apreiškimo turinį supra- 
sime kaip istorinį paminklą, bylojantį žmogiškuoju būdu. 
Užtat juo naudosimės ne savo mintims grįsti, o tam ar 
kitam religijos pradui aiškinti. Tai ypač akivaizdžiai pa- 
sirodys, kai kalbėsime apie kūrimo iš nebūlies ir kenozės 
idėjas, kurios vienintelės išaiškina tiek pasaulio sąsają 
su Dievu, tiek Dievo būseną pasaulyje. O antropologinėms 
religijos apraiškoms pavaizduoti krikščioniškasis apreiš- 
kimas kaip istorinis aruodas teiks mums nepakeičiamos 
medžiagos. Tuo būdu tikimės nei nepraeisią negirdomis 
pro apreiškimą, nei nepaversią religijos filosofijos slapta 
teologija. 


in ne nen D 
———-— ve o 


Pirmas skyrius 


RELIGIJOS DIEVO SAMPRATA 


Pats pirmasis religijos filosofijos uždavinys yra at- 
skleisti, kas yra religijos Dievas, nes ne kiekviena Dievo 
samprata pasirodo esanti tinkama bei pajėgi su- 
vesti Dievą į santykį su mumis ir tuo padaryti 
jį religijos Dievu. R. Guardini teisingai pastebi, kad 
„istorinės ir psichologinės sąlygos gali įtaigauti Dievo 
sampratą, ja praskiesdamos, perdėdamos, iškreipdamos;- 
galima kalbėti net apie Dievo sampratos patologiją“, 
atsirandančią „ir labai aukštos kultūros metu“ '. Tai 
reiškia: mūsų religijos tiesa priklauso nuo mūsų Dievo 
tiesos. Tik tikras Dievas gali ir mūsų santykį su juo 
padaryti tikrą. Todėl minėtas religijos filosofijos užda- 
vinys atskleisti religijos Dievą savaime virsta uždaviniu 
atskleisti Zikrojo Dievo sampratą. Tačiau kur rasti mastą, 
kuris parodytų, ar mūsų religijos Dievas yra tikras Dievas, 
ar tik stabas, tuo pačiu ar mūsų vykdomas su juo san- 
tykis yra tikra religija ar tik stabmeldybė? 

Prieš atsakydami į šį klausimą ir tuo apiardami ieš- 
komą mastą, turime pastebėti, kad šiandien ne kartą ma- 
noma, esą filosofija iš viso negalinti pasakyti, „kuri iš 
religijų yra tikra; filosofija kaip filosofija čia turi tylė- 
ti“ (p. 37); „ji nėra pajėgi išvaduoti žmogų iš suglumi- 
mo, jį ištinkančio religijų įvairybės akivaizdoje“ (p. 42); 
šiuo atžvilgiu filosofija buvoja „tikroje aklavietėje ir pa- 
gal savo metodą, vadinasi, pagal savo galimybes ji negali 
spręsti“ (p. 38); „religijų gausos akivaizdoje ji turi atsi- 
sakyti teikti aisakymą į žmogų taip egzistenciškai jau- 
dinantj tiesos klausimą“ ž. Istorijos požiūriu šis nusivy- 
limas yra visiškai suprantamas. Mat Apšvieta mėgino rasti 
tikrąją religiją, eidama atrankos keliu: ji rankiojo iš visų 
religijų tai, kas esą geriausia. Deja, ji nepasiklausė, kas 
gi yra tasai mastas, kuris apsprendžia, kad ias ar kitas 

dalykas toje ar kitoje religijoje esąs geriausias. Todėl 
Apšvietos pastangų vaisius ir buvo, pasak K. Jasperso, 
„ne tikroji tiesa, apvalyta nuo istorinių atsitiktinybių, o 
tiktai Apšvietos praskiestų atotraukų rinkinys. Visuotinio 
tikėjimo šaltiniu tapo kritiškai matuojąs protas; turinys 
betgi dingo, žavingumas pranyko, liko tik nuvalkiotos 
bendrybės“ 3. Tai atsitiko todėl, kad religijos tiesa glū- 
dinti, kaip sako Jaspersas, „ne jos teiginių sumoje, bet 
jos kilmėje“ (t. p.). Išleidus gi iš akių tos ar kitos reli- 
gijos istorinę pradžią, dingsta ir jos teiginių pagrindas 
kaip jų tiesos nešėjas. 

Vis dėlto ši Apšvietos nesėkmė dar anaiptol neduoda 
mums teisės teigti, esą filosofija esmiškai negalinti turėti 
masto religijos tiesai atskleisti. Jetgu iš tikro taip būtų, 
tai reikštų, kad filosofija, atsisakydama duoti atsakymą į 
tiesos klausimą, paneigia pačią save ir kad religijos filo- 
solija, prisipažindama esanti nepajėgi susivokti religijų 
gausoje, nusioja buvusi filosofija ir virsta religijų moks- 
lu, kuris pačia savo prigimtimi iš tikro yra aprašomojo 
pobūdžio ir todėl nesiima spręsti apie savo objekto tiesą 
ar netiesą. Jeigu tačiau religijos filosofija nori būti tikra 
filosofinė šaka, o ne praskiesias religijų mokslo pakaita- 
las, tai ji religijų tiesos klausimą neišvengiamai kelia ir 
į jį atsako ieškodama masto šiai tiesai ir jį rasdama. Be 
abejo, kiekvienas mąstytojas gali šio masto ieškoti ten ar 
kitur; jis gali kito rastą bei siūlomą mastą keisti, tačiau 
jis negali iš principo atsisakyti jo kaip neįmanomo. 
H. R. Schlette teisingai suvokia, kad tiesos klausimas 
religijų gausos akivaizdoje yra egzistencinis klausimas. 
Kaip tad religijos filosofija pateisintų save pačią, alsisa- 
kydama, pasak to palies Schlette's, šį klausimą spręsti? 
Stai kodėl mes dabar ir mėginsime religijų tiesos mastą 
teikti — pagal aukščiau minėtą dėsnį, kad religijos tiesa 
priklauso nuo mūsų Dievo tiesos; religija yra tikra, kai 
jos Dievas yra tikras. 


D GARBINIMAS KAIP TIKROJO DIEVO MASTAS 


M. Scheleris, vienas i$ religijos fenomenologijos grin- 
dejy bei atstovų, yra nustatęs tokį, kaip jis pats vadina, 
„esminį dėsnį“, būtent: „Kiekviena aprėžta dvasia tiki 
arba Dievą, arba stabą“ *. Ji tiki Dievą, kai savam religi- 
niam veiksmui teikia tolygų objektą, būtent absoliutą; ji 

tiki stabą, kai šiam veiksmui ji teikia suabsoliutintą re- 
liatyvų dalyką: „valstybę, meną, moterį, pinigą, mokslą 
ir t.t“, elgdamasi šios reliatyvybės akivaizdoje taip, 
„tarsi ji būtų Dievas“ (p. 262). Norint atitiesti šią iš- 
krypą, reikia, pasak Schelerio, „sudaužyti žmogui stabą, 
kurį jis pasistatė tarp Dievo ir savęs“; tuomet jam atsi- 
vers akys, ir jis „savaime grįš prie Dievo idėjos bei tik- 
rovės“ (t. p.). Kokiu betgi būdu būtų galima tokį stabą 
sudaužyti, vadinasi, parodyti, kad žmogus tiki netikrą 
Dievą? Tai ne psichologinis klausimas, įvairuojąs pagal 
kiekvieną asmenį ir todėl nesuvedamas į jokį pastovų at- 
sakymą. Tai filosofinis klausimas, į kurį atsakius kaip tik 
ir būtų laimėtas mūsų ieškomas mastas, turįs atskleisii, 
kas Dievas, o kas stabas. 


a. Teocentrinis garbinimo pobūdis 


Filosofinj atsakymą tikrojo Dievo mastui aptarti tei- 
kia, mūsų pažiūra, garbinimo sklaida. Tik truputį kitaip 
nusakydami minėtą M. Schelerio dėsnį — užuot „tikėti“ 
tarkime „garbinti“,— galime juk teigti: kiekviena aprėžta 
dvasia garbina arba Dievą, arba stabą. Bet štai šį dėsnį 
ištarę, staiga suklūstame: ar iš tikro žmogaus dvasia gali 
garbinti stabą? Fakto prasme — taip, nes stabmeldybė yra 
per daug aiškus dalykas,-kad būtų galima neigti šią gali- 
mybę. Ir vis dėlto ji trunka tik tol, kol žmogus suvokia, 
kas jis pats garbinime yra. O tai suvokęs jis savaime 
įžvelgia, kad garbinti jis gali tik tikrąjį Dievą. Kitaip 
sakant, garbinimas reikalauja ypatingos Dievo sampra- 
tos. Garbinimui yra anaiptol ne vis tiek, kaip Dievas yra 
suprantamas. O kuo ši garbinimui būdinga Dievo sam- 
praia pasižymi, žmogui nurodo kaip tik jo paties garbina- 
moji savimonė. Stai kodėl mes ir tikimės garbinime rasią 
mastą tikrajai Dievo sampratai, o tuo pačiu ir tikrajai re- 
ligijai arba tikram žmogaus santykiui su tikru Dievu. 

Garbinimas yra bet kurio religinio veiksmo pagrindas. 
Religijos filosofijoje jis užtat ir yra vadinamas „visų re- 
liginių veiksmų siela“ 5 ir net pačios. „religijos esme“ ®, 
nes visi kiti religiniai veiksmai — prašymas, dėkojimas, 
aukojimas, atgailojimas — arba veda į garbinimą, arba 
iš garbinimo kyla kaip skirtinos jo lytys, pvz., aukojimas. 
Garbinime religiniai veiksmai susijungia vidinėn vieny- 
bėn ir tuo būdu akivaizdžiausiai išreiškia žmogaus santykį 
su Dievu, atverdami pačią jo gelmę. Niekur kitur neregėti 

taip aiškiai; kas yra Dievas Žmogui ir žmogus Dievui, 
kaip garbinime. Tik garbinime žmogus stovi prieš Dievą 
kaip prieš Dievą, kreipdamasis į jį dėl jo paties. Jeigu 
prašydamas ir dėkodamas, gailėdamasis ir atgailaudamas 
žmogus yra daugiau ar mažiau atsikreipęs į kurį nors 
dalyką, kuris nėra Dievas — į savą artimą (gyvą ar mi- 
rusį), į kūną, į sveikatą, į savęs aprūpinimą, į savą kaltę, 
— tai garbinime jis visas yra susitelkęs tiktai aplink Die- 
vą. Garbinime Dievas žmogui yra tik Dievas, neatitvertas 
nuo jo kokiu nors tarpininku, kurio žmogus iš Dievo pra- 
šytų, už kurį jis Dievui dėkotų, kurį jis Dievui pavestų. 
Visi šie nedieviški religinio veiksmo sudedamieji pradai, 
ne sykį tokie svarbūs žmogaus gyvenimui, garbinime pa- 
sitraukia į šalį, kad neužstotų Dievo savo atsitiktinybe. 
Garbindamas: žmogus žvelgia į Dievą ne per kurį nors 
dalyką, bet tiesiog, kiek Dievas yra santykyje su žmo- 
gumi. Vykdydamas kitus religinius veiksmus, žmogus įter- 
pia ką nors trečią — daiktą ar asmenį, dorybę ar ydą, 
kalte ar nuopeiną. Viename tik garbinime šio trečiojo nė- 
ra. Viename tik garbinime buvoja Dievas kaip vienintelis. 
Stai kodėl garbinimas yra teocentrinis ne tik savo link- 
me, kaip prašymas, dėkojimas, aukojimas, bet jis yra teo- 
centrinis pačią savo esme: garbinimas ne tik krypsta į 
Dievą, bet ir savo turiniu turi tiktai Dievą. Tuo garbini- 
mas skiriasi nuo-visų kitų religinių veiksmų ir tuo jis 
peržengia visus kitus religinius veiksinus. 

Tas pat atsitinka ir su žmogumi. Ir žmogus garbinime 
išsivelka iš savo reikalų, rūpesčių, lūkesčių, pasilikdamas 
tiktai kaip žmogus gryna savo esme. Garbindamas jis stovi 
prieš Dievą ne kaip prašytojas, ne kaip dėkotojas, ne 
kaip aukotojas, net ne kaip kaltininkas, o tik kaip tasai, 
kuris yra išėjęs iš Dievo, dar nepaliestas jokio 4rečiojo 
dalyko — gero ar blogo,— įsiterpiančio tarp jo ir Dievo. 
Jeigu, kaip jau trumpai esame minėję ir kaip tai svarsty- 
sime vėliau išsamiai, Dievas grindžia žmogų kaip Aš-bū- 
tybe, tai garbinimas kaip tik ir perkelia šią pagrįsląją 
Aš-būtybę į aną grindimo akimirką, kai Dievas ir žmogus 
stovi vienas priešais kitą tiktai kaip juodu: grindėjas ir 
pagrįstasis. Kaip garbinamas Dievas nėra jungiamas su 
įokiu trečiuoju, taip ir garbinąs žmogus nesineša jokio 
trečiojo: garbintų žmogus eina vienintelis. Todėl garbi- 
nimas yra kartu ir giliausias antröpocentrinis veiksmas — 
taip pat ir savo esme, o ne tik savo kilme: jis ne tik iš 
žmogaus kyla, bet ir išskleidžia žmogų kaip tokį Dievo 

akivaizdoje. Garbinime žmogus yra ne tik visas susitelkęs 
aplink Dievą, bet ir visas atsivėręs Dievui: visas kaip žmo- 
gus be jokių jo žmogiškumo atsitiktinybių, net jeigu šios 
būtų jo kasdienai ir labai reikšmingos. Aukščiau minėti 
du religijos poliai — Dievas ir žmogus — garbinime su- 
sitinka vienas su kitu pačiu savo artybe todėl, kad su- 
sitinka tokie, kokie jie yra vienas kitam, o ne kam nors 
trečiajam. 

Čia slypi pagrindas, kodėl žodinė garbinimo lytis yra 
grynas arimas arba sakymas, paprastai susiklostąs himno 
pavidalu. Himno esmę, kaip teigia literatūros žinovai, 
sudarąs „lyrinis vadinimas (Nennen): Aš stovi prieš Tai, 
prieš būtybę, suima ja savin ir vadina“ 7. Garbinime tai 
ypač ryšku. Religinių raštų mums perteikti žodinio gar- 
binimo pavyzdžiai yra visi šios rūšies: visi jie taria, kad 
tas ir tas, taip ir taip — paprasčiausiai yra. Ar imsime 
Senojo Testamento Mozės giesmę (Iš 15, I—18), ar Debo- 
ros giesmę (Ts 5, 1—81), ar Elkano žmonos Onos giesmę 
(1 Sam 2, 1—10), ar Juditos giesmę (Jdt 16,1—17), ar 
trijų įaunikaičių giesmę ugnies krosnyje (Dan 3, 52—90), 
ar garbinamąsias psalmes (plg. 94, 95, 97, 99, 103, 144, 
148, 150), ar Naujojo Testamento Marijos giesmę (Lk I, 
47—55), ar Zacharijo giesmę (Lk I, 86—79), ar galop li- 
turgines giesmes, kaip „Gloria“, „Sanctus“, „Te, Deum, 
laudamus“,— visur čia rasime aną sakymą bei tarimą, 
virstantį galų gale Viešpaties savybių bei darbų (magna- 
lia) išskaičiavimu ir net pasakojimu, kaip tai regime 104- 
ojoje psalmėje, kuri ragina šlovinti Viešpatį ne kuo kitu, 
kaip pasakojimu: „Giedokite jam, skambinkite jam, pa- 
sakokite visus jo stebuklus“ (Ps /04, 2). Ir iš tikro ji 
juos išpasakoja, pradėdama Dievo sandora su Abraomu 
ir baigdama Izraelio maitinimu mana ir putpelėmis. O 
kas gi yra Juditos giesmė, jei ne Dievo savybių pasakoji- 
mas: „Aukščiausiasis Viešpatie, Tu esi didis ir garbina- 
mas dėl savo galybės. Tegu Tau tarnauja visi kūriniai, 
nes Tu tarei, ir jie atsirado; Tu pasiuntei savo Dvasią, ir 
jie buvo sukurti... Kalnai pakyla nuo savo pamatų sykiu 
su vandenimis, uolos tirpsta kaip vaškas nuo Tavo veido... 
Niekas negali atsispirti Tavo balsui“ (Jdt 16, 16—18). 

Būdingiausias beigi garbinimo kaip tarimo bei sakymo 
pavyzdys yra Pranciškaus Asyžiečio himnas „Dievo gar- 
bė“ (Lodi di Dio, 1224 m.). Čia žmogaus siela tarsi stik- 
lo prizmė suskaldo vieną dieviškąjį spindulį į daugybę 
šviesų ir mėgina jas tarti kiekvieną skyrium: „Tu esi 

šventas, Viešpalie Dieve; Tu esi vienintelis Dievas, kuris 
daro didžių dalykų; Tu esi galingas; Tu esi didis; Tu esi 
aukščiausias; Tu esi galingiausias; Tu esi Tėvas, dangaus 
ir žemės Karalius; Tu esi gėris, vienintelis gėris, aukš- 
čiausiasis gėris, Viešpats, gyvasis Dievas; Tu esi meilė; 
Tu esi išmintis; Tu esi nusižeminimas; Tu esi kantrumas; 
Tu esi gražumas; Tu esi saugumas; Tu esi ramumas; Tu 
esi linksmumas; Tu esi mūsų viltis ir mūsų džiaugsmas; 
Tu esi teisingumas ir saikingumas; Tu esi švelnumas; Tu 
esi gynėjas, apsauga ir globa; Tu esi mūsų priebėga ir 
stiprybė; Tu esi tikėjimas, viltis ir meilė; Tu esi didi mū- 
sų laimė; Tu esi neapsakomas gerumas; Tu esi didis ir 
nuostabus, Viešpatie mano Dieve, galingasis, geraširdis 
ir gailestingasis Išganytojau“ 8. Kaip matome, veiksma- 
žodis „esi“ čia valdo visą šią pavadinimų srovę, nes 
Dievas yra; todėl ir visa, kas apie jį sakoma, taip pat yra; 
ir nėra kito žodžio žmogui Dievą tarti, kaip tik veiksma- 
žodis „būti“. Būdamas būtis, Dievas šiuo veiksmažodžiu 
ir yra geriausiai išsakomas. Pavadinimų aibe suskilęs 
žmogiškasis Dievo tarimas yra ne kas kita, kaip mūsoji 
pasianga išreikšti neišreiškiamybę, Tai mėginimas dalių 
gausa tarti visumą, sykiu betgi žinant, kad visuma anaip- 
tol nėra suma ir kad todėl joks pasakojimas ar išskai- 
čiavimas pilnatvės tolygiai nusakyti negali. Kiekvienas 
garbinamasis tarimas arba vadinimas staiga užlūžia ir 
nutyla. Tyla garbinime yra ženklas, kad begalybę tarti 
ligi galo yra prieštaravimas pats savyje. 

Dėl šios priežasties /yla yra sudedamoji kiekvieno kul- 
to kaip garbinamojo veiksmo dalis. „Tyla kulte,— sako 
F. Heileris,— yra giliausios pagarbos išraiška. Dievo esmė 
yra neištariama; jis pats yra didesnis už kiekvieną žodį, 
jo didybės akivaizdoje žinogus nutyla (p. 335)... Dievy- 
bės neišsakomybei bei nesuvokiamybei (ineffabile ir incom- 
prehensibile) nėra jokios kitos kalbos kaip tik tyla“ ?. 
Rytų Bažnyčios vad. Jokūbo liturgijoje prieš perkeitimą 
kunigas kviečia tikinčiuosius: „Tenutyla kiekvienas mir- 
tingasis, nes ateina karalių Karalius, valdovų Valdovas, 
Kristus, mūsų Dievas, kad būtų nužudytas ir virstų valgiu 
tikintiesiems“ 1%. Ankstesniojoje Vakarų Bažnyčios liturgi- 
joje konsekracijos metu taip pat nutildavo choras ir bet 
koks garsus meldimasis: šią akimirką šventykla paskęs- 
davo gilioje tyloje. Tai buvo nuoroda į eschatologinę tylą: 
Avinėliui atplėšus septintąjį anispaudą, „danguje pasida- 
rè pusvalandį tylu“ (Apr 8, 1). Teisingai tad pastebi 

F. Heileris, kad „esama atitikmens tarp švento žodžio ir 
šventos tylos“ it. Garbinamasis žodis baigiasi tyla, o iš 
gilaus nutilimo Dievo akivaizdoje kyla garbinamasis žo- 
dis, anasai „šventas, šventas, šventas“, kuris „be perstojo, 
dieną ir naktį“ (Apr 4, 8) yra tariamas visų būtybių. 

Tai pirmoji garbinimo pusė, arba pirmasis sudedama- 
sis jo pradas: žmogus stovi prieš Dievą kaip didybę ir 
prabyla į jį patį tuo, kad jį taria bei vadina teikdamas 
jo savybėms būties prasmę. Veiksmažodis „būti“ virsta pa- 
grindiniu garbinimo žodžiu, nes nėra nieko didesnio kaip 
būtis. Sykiu betgi ir žmogus išeina aikštėn garbinime gry- 
nu savo žmogiškumu. Ir jis tarja čia save kaip žmogų. 
Užtat dabar ir klausiame: kas yra šisai Dievo akivaizdoje 
stovįs ir jam atsivėręs žmogus? Ką ištaria žmogus savęs 
alžvilgiu, garbindamas Dievą? 


b. Niekybės sąmonė garbinime 


Yra didžiai būdinga, kad garbindamas žmogus taria 
bei vadina Dievą įvairių įvairiausiai, tačiau nutyli patį 
save. Kituose religiniuose veiksmuose, atskleisdamas Die- 
vui savo rūpesčius bei reikalus (prašymas), savo pasise- 
kimus (dėkojimas), savo kalies (gailėjimasis), žmogus 
kalba apie save beveik be paliovos: „Lydek mane savo 
teisybėje“ (Ps 5, 9), „nekaltink manęs savo A 
(Ps 6, 2), „nebūk kurčias mano ašaroms“ (Ps 27, 18), 
„paskubėk man padėti“ (Ps 39, 14), „artėki prie mano 
sielos ir atpirki ją“ (Ps 68, 19), „pamokyk mane vyk- 
dyti tavo valią“ (Ps 142, 10)... . Visi šie kreipiniai yra 
kitokio pobūdžio ir turi kitokią prasmę negu, sakysime: 
„Tu esi didis, Tu esi apsivilkęs didybe bei puošnumu, 
apsisupes šviesa lyg apsiausiu“; „Tu išliesei dangų kaip 
skraistę“; „Tu vaikščioji vėjų sparnais“; „Tu pastatei 
žemę ant jos pamatų“ (Ps 108, I—5); „aš skelbsiu Tave, 
mano Dieve, Karaliau, ir šlovinsiu tavo vardą per amžių 
amžius“ (Ps 144, I). Abiem atvejais žmogus kreipiasi į 
Dievą. Tačiau pirmuoju alveju kreipinys, pasiųstas į Die- 
vą, grįžta atgal į patį žmogų: lydėk mane, nekaltink ma- 
nes, padėk man, išgirski mane, pamokyk mane, artėk prie 
manęs, atpirki mane... Antruoju atveju kreipinys į Die- 
vą ir lieka pas Dievą: Tu esi didis, Tu esi apsivilkęs, Tu 
esi apsisupęs, Tu vaikščioji, Tu Dievas, Tu Karalius... 
Garbinamasis kreipinys nesineša su savimi jokio žmo- 
giškojo rūpesčio, jokios padėkos, jokios kaltės, todėl ir ne- 

grįžta atgal į žmogiškąją būklę, iš kurios anas rūpestis, 
ana padėka, ana kaltė yra kilę. Garbindamas žmogus nie- 
ko iš Dievo nenori, nes nežvelgia j save. Jis tik taria Die- 
vą, dingdamas užu šio tarimo, tarsi paties žmogaus visiš- 
kai nebūtų. Kitaip sakant, garbinime esama tylos ne tik 
Dievo akivaizdoje, bet ir žmogaus akivaizdoje. Dievo aki- 
vaizdoje žmogus nutyla. Savęs akivaizdoje žmogus save 
nuiyli. Tyla Dievo akivaizdoje reiškia, kaip sakėme, ne- 
galimybę tarti begalybę ligi galo. Tačiau ką reiškia tyla 
žmogaus atžvilgiu? Kodėl žmogus garbinime, tardamas 
Dievą visokeriopu būdu, nieko nepasako apie patį save? 
Savo „Išpažinimuose“ Augustinas pasakojasi, kaip jis 
su savo motina netrukus prieš jos mirtį kalbėjęsis apie 
Dievą bei būsimąjį gyvenimą ir kaip pokalbio metu juodu 
kilę savo mintimi vis aukščiau, kol pasiekę būtybės tylą. 
Tada Augustinas suvokęs, ką ši tyla reiškianti, būtent: 
sava tyla būtybė taria save kaip būlybę. „Jei kam nors,— 
rašo Augustinas, — nutilty kūno nerimastis, nutilių žemės, 
vandenų ir oro vaizdai, nutiliy ir dangaus poliai, nutiltų 
net ir siela, save peržengdama ir savęs nemąstydama; jei 
nutilių sapnai ir vaizduotės kuždėjimai, nutilių kiekviena 
kalba, kiekvienas ženklas, kiekviena tampanti praeinamy- 
bė; jei visa nutiltų visiškai, — lai tuomet, kas įsiklausytų 
(į šią tyla.— Mc.), išgirstų, kaip visa sako: „Ne mes 
patys save padarėme, o Tasai, kuris pasilieka amžinai““ 
(Conf. IX, 10, 3). Tai reiškia: būtybės tyla yra jos kūri- 
niškumo prabilimas. Peržengusi savo galias, savybes, ap- 
raiškas, prietapas ir pasiekusi save tiktai kaip esančią, 
būtybė nutyla, nes čia ji patiria, kad ji būna ne savimi 
pačia, o Dievu ir kad lodel neturi nieko, ką galėtų vadinti 
sava ir apie ką galėtų tarti, kad „yra“. Dievo akivaizdoje 
būtybė gali tarti tik Dievą: „Tu esi...“, bet ji nebegali 
tarti savęs: „Aš esu...“, kadangi buvimas yra ne jos nuo- 
savybė, o Viešpaties dovana. Sykiu tačiau ši būtybės tyla 
anaiptol nėra nebylė; ji kalba sakydama savą kūriniškumą 
arba aną mūsų jau anksčiau minėtą ontologinę skirtybę 
tarp būties ir būtybės. Bütybes tyla yra šios ontologinės 
skirtybės savimonė. Nutilus visai kosmologinei plotmei 
— aplinkai, kūnui, sielos veiksmams,— prabyla ontologi- 
nė ploimė kaip pagrįstoji savame buvime ir taria, kad 
ji laikosi ne savimi, o Tuo, kuris yra pagrindas savyje 
ir todėl „pasilieka amžinai“, tuo tarpu ji pati tampa pra- 
eidama: „transeundo fit“ (t. p.). i l 

Stai kodel Zmogus garbinime nutyli patj save. Susi- 
tikdamas su Dievu tiktai kaip Dievu ir išskleisdamas 
prieš jį save liktai kaip žmogų be jokio trečiojo prado, 
žmogus iš tikro patiria, kad jis neturi visiškai nieko: Dievo 
akivaizdoje žmogus stovi kaip niekybė. Tai daugiau nei 
psichologinis pergyvenimas, vadinamas nusižeminimu. Be 
abejo, garbings žmogus nėra puikuolis. Tačiau esmėje 
niekybės patyrimas yra ontologinė žmogaus savimonė, 
kuri jam atskleidžia, kas jis iš tikro yra kaip būlybė, 
būtent niekybė, kadangi iš nieko yra kilęs ir niekio „erd- 
vėje“ buvoja. Šalia Dievo didybės, kurią žmogus taria aibe 
pavadinimų, išnyra garbinime ir žmogaus niekybė, kurios 
žmogus tarti nebegali ir todėl nutyla. Savęs nutylėjimas 
Dievo akivaizdoje yra vienintelė jmanoma žmogaus lai- 
kysena. Dar daugiau: niekybės sąmonė yra esminė sąlyga, 
kad žmogus galėtų Dievą tikrai garbinti, nes tik tada, kai 
žmogus susivokia esąs niekis, jis gali nemeluotai tarti, 
kad Dievas yra viskas, ir mėginti šią visumą skaičiuoti 
bei pasakoti dalimis. Be niekybės sąmonės žmogus niekad 
negalėtų atvirai tarti Dievui „Tu esi didis“, nes kažkur 
žmogiškojoje slaptoje tūnotų kuždesys: „Bet ir aš esu ne- 
mažas“. Tik kai žmogus savimi pačiu patiria, kad jis kaip 
būtybė yra niekis, vadinasi, kad pats buvimas yra ne jo, 
ir kai jis šį patyrimą išreiškia tyla savęs atžvilgiu, jis 
puola ant kelių ir ant veido: garbinamieji mostai, kurie, 
F. Heilerio pažiūra, „yra net reikšmingesni negu žo- 
džiai“ 12, yra anos ontologinės savimonės arba niekybės 
sąmonės regimybė. 


c. Žmogaus alsiliesimas garbinime 


Tačiau čia pat reikia pastebėti, kad ontologinė Zmo- 
gaus niekybės sąmonė neturi nieko bendro su jo antropo- 
loginės tikrovės nevertingumu ar žemumu, kas ne sykį 
kaip tik ir yra pabrėžiama fenomenologinėse ar dorinėse 
garbinimo sklaidose. „Garbinimo veiksme,— rašo, pvz., 
J. Hessenas,— žmogus puola ant kelių. Jis tarsi paskęsta 
savo niekybės, negalios, nevertingumo bedugnėje... Jis 
suvokia savo bejėgiškumą bei silpnumą, nepergalimą savo 
esmės bei valios nepajėgumą. Šį ontinį savęs nuvertinimą 
atitinka aksiologinis: žmogus žinosi neturįs jokios vertės; 
jis jaučiasi Dievo akivaizdoje kaip nevertybė“ 2 Tas pat 
girdėti ir C. Vagaggini'o žodžiuose, pasak kurių „pirmasis 
garbinimo jausmas“ esąs „pasivergimas (servitus) šiai 

baisingai būtybei (Dievui.— Mc.), kuri žmogų be galo pra- 
šoksta ir prislegia“ 14, Tai dažnai sutinkama pažiūra: re- 
geti ontologinę Dievo didybę antropologinėje žmogaus 
menkybėje. Šios pažiūros klaida yra ta, kad čia nejučio- 
mis esti peršokama iš ontologinės plotmės į antropologinę, 
vadinasi, į žmogiškąją tikrovę, kuri anaiptol nėra nei be- 
jėgė, nei bevertė — net ir Dievo akivaizdoje. Čia prade- 
dama lyginti tai, kas iš viso negali būti palyginama, 
būtent Dievas ir žmogus, kurie yra kitokio buvimo ir. ku- 
riems todėl nei galios, nei vertės mastas netinka. Kalbė- 
dami apie Dievo didybę ir žmogaus menkybę, mes mąsto- 
me pirmąjį kaip būtį, kuri grindžia, o antrąjį kaip būtybę, 
kuri yra grindžiama, Tai grynai ontologinis santykis, ku- 
rio šviesoje pagrįstoji būtybė iš tikro pasirodo kaip nie- 
kybė, kadangi niekis yra jos kilmės ir jos trukmės „erdvė“: 
žmogus buvoja apreZlas nebūlimi. Būdamas kūrinys, žmo- 
gus neturi nieko sava; todėl kūriniškumo sąmonė ir yra 
niekybės sąmonė. Tačiau šisai kūrinys turi visa, ką jam 
Dievas grindžiamuoju savo veiksmu yra suteikęs, nes 
Dievo kūrinys anaiptol nėra tuščias. Būdamas iš niekio ki- 
lęs, Dievo kūrinys yra niekybė. Tačiau būdamas tikrovinė 
būtybė, jis yra vertybė jau tuo, kad yra. Todėl ontologinė 
niekybė niekados nėra tolygi kosmologinei nevertybei. 
Dar daugiau: taikydami šių dviejų plotmių skirtybes 
žmogui, turime teigti, kad žmogus kaip antropologinė bū- 
tybė yra pati galingiausia ir pati vertingiausia iš visų bū- 
tybių, kadangi jis yra asmuo, vadinasi, tikslas pats sau ir 
vertybė pati savyje. Šios savo vertės žmogus negali išsi- 
žadėti nei nė Dievo atžvilgiu: ir garbinimo veiksme Zmo- 
gus stovi prieš Dievą kaip laisvas bei kūrybiškas asmuo, 
kaip tikslas pats sau, negalįs niekam — net nė Dievui — 
būti priemone; jis stovi prieš Dievą kaip vertybė savyje, 
negalinti virsti nevertybe net ir didžiausio nusikaltimo 
atveju. Stai kodėl išinonė yra kalbėti, esą Dievas sava 
didybe prislegiąs žmogų ar esą žmogus sava niekybe pa- 
sivergigs Dievui. Garbinimo veiksme yra kaip tik priešin- 
gai: ne bejėgis ir bevertis, ne prislėgtas ir pasiverges Zmo- 
gus taria Viešpačiui „Tu didis“, bet aukščiausios vertės, 
kūrybinės galios ir laisvo apsisprendimo vedamas, nes 
garbinimo vertas turi būti ne tik garbinamasis, bet ir gar- 
bintojas. Stabas yra nevertas būti garbinamas, vergas ne- 
vertas yra garbinti; abiem atvejais todėl, kad tuo yra iš- 
niekinama antropologinė žmogaus kilnybė — būti asme- 
niu, vadinasi, tikslu savyje ir vertybe savyje. O ši kilnybė 

reikalauja nenulinkti prieš nieką, kas buvoja toje pačioje 
plotmėje. Tik laisvės ir vertės sąmonė padaro, kad garbi- 
nimas yra nemeluolas. Staba garbinti reiškia meluoti to- 
dėl, kad jo vertė yra arba žemesnė negu asmens (daikto 
atveju), arba mažų mažiausiai lygi asmeniui (žmogaus — 
sakysime: senovinio karaliaus — atveju). Vergui garbin- 
ti reiškia meluoti todėl, kad jo laisvė yra sutrypta; todėl 
garbinamasis jo veiksmas kyla iš prievartos — bent psi- 
chologine prasme — ir užtat taip pat pažeidžia žmogiš- 
kajj kilnumą. Garbinimas yra tikras tik tuo atveju, kai jis 
krypsta į tikrąjį Dievą ir kyla iš tikrojo žmogiškumo, 
kuris laikosi savo laisve ir savo verte. 

Štai kodėl garbinimas visados prasiveržia džiūgavimo 
lytimis: giesmėmis, muzika, šokiais, eitynėmis. Čia žmo- 
gus gieda Dievui himną ne tik pats, bet kviečia jį giedoti 
ir kitus pasaulio padarus, kaip tai gražiai nusako 148-0ji 
psalmė arba trijų įaunikaičių giesmė, kur šlovinti Vieš- 
patį skatinami saulė, mėnulis ir žvaigždės, „banginiai ir 
visos jūros gelmės; kruša, sniegas, ledai, audros vėjai, 
kalnai ir visi kauburiai, vaismedžiai ir visi kedrai, žvėrys 
ir visi gyvuliai, šliužai ir sparnuočiai“ (Ps 148, 7—10); 
„lietūs ir rasos“, „ugnis ir karštis“, „šaltis ir šilima“, 
„žaibai ir debesys“, naktys ir dienos“, „šviesa ir tamsa“ 
(Dan. 3, 64—72),— taigi visa gamta su savo jėgomis, 
apraiškomis, pavidalais, daiktais. Džiūgavimas yra savai- 
minga garbinimo lytis, aiškiai rodanti, kad žmogus čia ne 
tik nusilenkia, bet ir atsitiesia; kad Dievo didybė. jo kil- 
nybės ne tik nenuslegia, bet jį pakelia ir pastato visos 
kūrinijos priekyje kaip šiosios atstovą bei kalbėtoją jos 
vardu. Džiūgavimas kaip garbinimo regimybė kyla iš 
žmogiškosios . pilnatvės ir visu akivaizdumu apreiškia 
antropologinę jos kilnybę. Prasmingai tad J. Hessenas 
mėgina apibrėžti žmogų kaip „ens adorans — garbinan- 
čiąją būtybę“ 15, vadinasi, kaip būtybę, kuriai garbinimas 
anaiptol nėra alsitiktinybe, bet priešingai, jos gelmių iš- | 
raiška, apreiškianti šių gelmių galingumą bei turtingumą, 
kurie džiūgavimu kaip tik ir išeina aikštėn visu ryškumu, 
nes džiūgauti pajėgia tik tas, kas savyje yra vertingas. 
Nevertybė visados yra bedžiaugsmė. 

Sklaidydami tad garbinimą kaip religinį veiksmą, 
randame jame du esminius pradus: 1) Dievo kaip grin- 
džiančiosios būties didybę ir žmogaus kaip pagrįstosios 
būtybės niekybę, 2) žmogaus kaip antropologinės būtybės 
kilnybę, kurią sudaro asmens maimuo, esąs tikslas sau ir 

vertė savyje. Garbinimas yra galimas tik ten, kur šiedu 
pradai esti išsaugojami nepaneigti ir nesužaloti. Jie tad 
ir padaro, kad garbinimas virsta mastu tikrojo Dievo sam- 
pratai, o tuo pačiu ir tikram santykiui su juo arba reli- 
gijai, būtent: tikrasis Dievas yra tasai, prieš kurį žmogus 
gali nusilenkti kaip onlologine niekybė ir atsitiesti kaip 
antropologinė kilnybė. Kiekviena kita Dievo samprata, 
kuri ontologinės skirtybės tarp Dievo ir Žmogaus neat- 
skleidžia ar kuri antropologinę žmogaus kilnybę ana 
ontologine menkybe sužlugdo, yra ne Dievo, bet stabo 
samprata. Trumpai tariant, tikrasis Dievas yra tasai, ku- 
ris yra vertas, kad žmogus jį garbintų. Užtat toliau svars- 
tydami, kas yra religijos Dievas, mes ir vaduosimės šiuo 
mastu, nuolatos klausdami, ar tos bei kitos sampratos 
siūlomas „Dievas“ iš tikro yra vertas Žmogaus garbės. 


2. DIEVAS KAIP RŪSIES SAVIMONĖ | 


Religijos filosofija nėra įpareigota atskleisti Dievo 
buvimo: tai metafizikos uždavinys, kylas, kaip minėta, iš 
jos vidinės slinkties. Religijos filosofija atsiremia: į šia 
slinktimi pasiektą Dievą ir. apmąsto jį ryšium su Zmogu- 
mi. Jos tad objektas yra ne Dievas kaip esąs savyje, bet 
Dievas kaip santykiaująs su žmogumi. Užtat juo“ labiau 
religijos filosofija saugo, kad šis santykiaująs Dievas iš- 
laikytų savą tikrovę, nedingdamas arba žmogaus, arba 
kurios. nors atotraukos dėlei, nes filosofinis religijos ap- 
mąstymas yra logiškai pateisinamas ne tuo, kad esama 
religijos, bet tuo, kad esama Dievo, kurio akivaizdoje re- 
ligija įgyja prasmę ir pasidaro verta svarstyti. Todėl nors 
religijos filosofija apie Dievo buvimą ir nekalba, tačiau 
ji laiko jį savo prielaida bei išeitimi, be kurios ji būtų taip 
lygiai beprasmė, kaip, sakysime, „astrologijos filosofija“. 
Dievo buvimas stovi ne religijos priekyje kaip siekinys — 
tai metalizikos atvejis,— bet jos užnugaryje kaip laimė- 
jimas. Užtat ji ir rūpinasi, kad šis laimėjimas nebūtų 
prarastas, 

Bet štai M. Buberis kreipia mūsų dėmesį į būdingą 
dabarties meto apraišką: „iš vienos pusės, puoselėti die- 
vybės idėją kaip tikrąjį religijos reikalą, iš kitos — 
naikinti tikrovinį Dievo idėjos pobūdį, o tuo pačiu ir mūsų 
santykio su Dievu tikrovę“ *. Modernus mąstymas, pa- 
sak Buberio, nebepakelia tokio Dievo,. kuris būtų randa- 


73 


mas ne tik mumyse, bet ir už mūsų sąmonės: „tai dabar- 
tinio meto ženklas“ (p. 29). Todėl religijos filosofijai ir 
tenka pasklaidyti šio ženklo prasmę klausiant, ką gi reiš- 
kia teigti Dievo idėją kaip religijos reikalą ir kartu neigti 
ontologiškai tikrovinį šios idėjos atitikmenį. 


a, Dievo ir žmogaus tapatybė 


Dievo tikrovė yra pati pirmoji religijos sąlyga: reli- 
gijos Dievas yra tikrovinis Dievas. Pirmu požiūriu šis tei- 
“ ginys atrodo esąs gryna nuodėva. Argi galėtų žmogus san- 
tykiauti ir su nesamu Dievu, vadinasi, turėti religiją, 
Dievui nesant? Prisiminus tačiau, kad „tikrove“ ne sykį 
yra vadinamas ir mūsų sąmonės turinys, net pabrėžiant, 
esą „psichologinė tikrovė yra daug aktualesnė, įtakinges- 
nė ir mums artimesnė negu metafizinės esybės (Enti- 
taeten)“ 17, bus suprantama, kodėl religijos Dievo laiky- 
mas tikrove, peržengiančia mūsų sąmonę, mūsų dienomis 
nėra savaime aiškus dalykas. Modernus mąstymas stip- 
riai linksta pripažinti Dievą tikrove mūsosios sąmonės 
turinio prasme, bet jis taip lygiai stipriai neigia jį kaip 
tikrovę sąmonės peršokio prasme. Nuolatos klausdamas, 
ką Dievas „sako“ manai būklei, šis mąstymas beveik 
neišvengiamai sulapdo Dievą su mūsų vidaus turiniu, 
kuris iš tikro yra mūsų tiesiog patiriamas ir mus tiesiog 
įtaigauja, vadinasi, visados ką nors mums „sako“. Tokiu 
atveju religija virsta mūsų santykiu su Dievu kaip są- 
monės turiniu, vadinasi, su Dievo idėja mumyse, neklau- 
siant, ar ši idėja turi oniologiškai tikrovinį atitikmenį 
anapus mūsų vidaus, ir net aiškiai šį atitikmenį neigiant. 
Tuo būdu kyla vienapolė religija, sutelkta tiktai aplink 
žmogų. Šiame bandyme atskirti religiją nuo Dievo są- 
monės peršokio prasme ir slypi M. Buberio minima mūsų 
amžiaus pastanga. Tai pastanga kurti vad. „autonominę 
religiją“, kuri, kaip ją apibūdina P. Tillichas, „nepažįsta 
jokio objektyvaus Dievo“ 1. Kas tad yra tokia religija 
savyje ir kaip ji atitinka žmogaus asmens kilnybę? Kitaip 
tariant, ar yra galimas šioje „autonominėje religijoje“ 
garbinimas kaip kiekvienos religijos pagrindas? 

„Autonominės religijos“, arba religijos be tikrovinio 
Dievo pradininkas yra Liudvikas Feuerbachas (1804— 
1872). Savo jaunystėje jis buvo evangelikų teologas, vė- 
liau tapo Hegelio filosofijos šalininku, galop perėjo į an- 
tropologiją bei psichologiją. Šią savo vidaus kaitą jis 

pats apibūdina trumpu sakiniu: „Dievas buvo mano pir- 
moji, protas antroji ir žmogus trečioji bei paskutinioji min- 
tis“. Tai trys Feuerbacho išsivystymo tarpsniai, žymį ir tris 
Dievo sampratas: visų pirma Dievas yra tikrovė savyje, 
vėliau jis susilieja su absoliutinė idėja, galop jis virsta 
rūšiniu žmogaus atvaizdu, palikdamas savo būtinį kito- 
niškumą ir tapdamas tikrove, kuria esame mes patys. 
L. Feuerbachas buvo pirmutinis, kuris Dievą perkėlė į 
žmogų tikėdamasis, kaip netrukus matysime, tuo padaryti 
žmogų subrendus; arba pilnametį. Tačiau, prasmingai 
pastebi B. E. Benktsonas, esą „yra nepaprastai nuostabu, 
kad pati pirmoji priemonė, kurios griebiasi pilnamečiu 
tapes žmogus, yra paskelbti Dievą nepilnamečiu“ %, Šią 
priemonę betgi suprasime pažvelgę į pagrindinį klausi- 
ma. kurį ano meto žmogus kėlė religijos atžvilgiu. 

Tasai klausimas buvo: iš kur žmogus yra ėmęs Dievo 
idėją? Patenkinamo atsakymo nesugebėjo duoti nei 19 
šimtmečio tikintieji, nei netikintieji. Dievo idėjos kaip 
įgimtos apriorinės kategorijos samprata, į kurią linko 
teologinė Tuebingeno mokykla (A. Guentheris, G. Hermes, 
J. Huhnas ir kt.), buvo per subjektyvi, kad patenkintų 
tikinčiuosius, ir per pigi, kad įtikintų netikinčiuosius, nes 
įgymiu galima išaiškinti viską, išskyrus jį patį. Sios sam- 
pratos priešingybė, esą Dievo idėja žmogui yra perteikta 
tradicijos keliu, tik nustūmė minėtą klausimą į praeitį, 
nepaliesdama jo esmės. O aiškinimas, kad Dievo idėja 
yra gaunama iš būtybės pradmenų sklaidos, kaip tai mo- 
kė scholastinė filosofija, buvo tuo metu rimtai nepaisomas 
dėl šios filosofijos nuosmukio: vokiškojo idealizmo didy- 
bės akivaizdoje scholaslika atrodė tarsi švebeldžiuojąs 
vaikiūkštis.— Bet ir netikinčiųjų padėtis nebuvo geresnė. 
Tiesa, nuo Apšvietos laikų Europoje buvo jau nemaža 
ateistų, neigiančių Dievą kaip tikrovę; pasauliui išaiškinti 
„ši hipotezė buvo nebereikalinga“ (Laplace). Tačiau ir 
šie neigėjai negalėjo atsakyti į klausimą, kokiu būdu ga- 
ėjo žmonijoje susidaryti Dievo idėja, jeigu jo nėra kaip 
tikrovės, ir kodėl ši idėja vis dar tebesilaiko. Išsilavinimo 
ir apskritai kultūrinės pažangos stoka nieko neišaiškina, 
nes šitoks aiškinimas susikerta su istoriniu patyrimu: lai- 
ko eigoje yra buvę nuostabiai aukštų ir sykiu nuostabiai 
religingų kultūrų, kaip Babilonijos, Egipto, Graikijos, 
majų, Kinijos, Indijos ir daug kitų. Ne vienur religija 
yra buvusi vienintelis kultūrinės pažangos variklis. Be to, 
istorijoje yra žinoma eilė gilaus mokslo ir kartu gilaus 

religingumo asmenų. Vadinasi, nei kultūrinė pažanga vi- 
suomenėje, nei mokslingumas asmenyje Dievo idėjos ne- 
naikina. Dvasiškių gi apgaulės teorija yra per aiški ne- 
sąmonė, kad galėtų būti iš viso svarstoma: dvasiškiai juk 
yra paskesni negu Dievo idėja; jie iš jos buvimo kyla, 
o ne ją pačią kildina. 

Tokią surizgusią ano meto padėtį vienu smūgiu kaip 
tik ir pašalino L. Feuerbachas. Savoje 1841 metais išėju- 
sioje knygoje „Krikščionybės esmė“ jis pateikė visiškai 
naują Dievo idėjos, o tuo pačiu ir religijos kilmės bei 
trukmės aiškinimą, kuriuo jis neneigė nei Dievo, nei re- 
ligijos, kaip lai darė netikintieji, tačiau jų nė nesuvokė 
taip, kaip norėjo tikintieji. „Aš niekaip netvirtinu,— rašo 
L. Feuerbachas minėto veikalo pratartyje,— kad Dievas 
yra niekis, kad Trejybė yra niekis, kad Dievo Žodis yra 
niekis ir t.t. Aš tik parodau, kad jie yra ne tai, kas jie 
esti teologijos įvaizdžiuose“ 2°. Tai reiškia: Dievas ir reli- 
gija yra tikrovės, tik ne tokios, kokiomis jos buvo laiko- 
mos lig šiolei. Jos yra paslaptys, tačiau, Feuerbacho žo- 
džiais kalbant, „ne užsieninės, o čiabuvės paslaptys, žno- 
giškosios prigimties paslaptys“ (t.p.). Todėl nevalia, 
pasak Feuerbacho, religijos vadinti „nesąmone, niekiu, 
gryna išmone“ (I,-22). Tiesa, „religija yra žmogiškosios 
dvasios sapnas. Bet juk ir sapno metu esame ne nebūtyje, 
ne danguje, o žemėje — šios tikrovės karalystėje; tik mes 
regime tikrovinius daikius ne tikrovės ir būtinybės, o Za- 
vingoje vaizduotės ir sauvalios šviesoje. Todėl religijai aš 
nieko nė nedarau, aš tik atveriu jai akis arba, tiksliau 
sakant, jos į vidų atkreiptas akis nukreipiu į lauką; tai 
yra: -vaizduotėje esantį objektą pakeičiu tikrovėje esan- 
čiucju“ (pl Kaip vyksta ši pakaita? 

Religijos aiškinimą L. Feuerbachas pradeda pastaba, 
kad „religija remiasi esminiu skirtumu tarp žmogaus ir 
gyvulio, — gyvuliai neturi religijos“ (I, o Tai, kas 
kartais girdima apie dramblių ar kitų . „gyvu! ių religiją, 
priklauso, pasak Feuerbacho, „pasakų sričiai“ (t. p.). 
„Tačiau kas gi sudaro aną esminį skirtumą tarp žmo- 
gaus ir gyvulio?“ -— klausia Feuerbachas. Atsakymą jis 
randa sąmonėje, bet sąmonėje griežta prasme, nes bendrą 
juslinę pagavą turi ir gyvuliai. Tuo tarpu sąmonė griežta 
prasnie yra skirtina žmogaus savybė: tai rūšies arba es- 
mės suvokimas. „Sąmonės. griežta prasme,— sako Feuer- 
bachas,— esama tik ten, kur būtybei jos rūšis arba esmė 
sudaro jos suvokimo objektą“ (t. p.). To gyvuliui kaip tik 

ir stinga. Gyvulys buvoja tik kaip individas; jis jaučia, 
be abejo, patį save, bet jis niekad nesuvokia savos rūšies. 
Zinogus tuo tarpu sugeba mąstyti save .ne tik kaip indi- 
vida, bet ir kaip rūšinę būtybę. Tuo būdu žmogus gyve- 
na „dvilypį gyvenimą“ (I,:36): rūšies ir individo arba, 
Feuerbacho žodžiais kalbant, „vidinį ir viršinį gyvenimą“ 
(t. p.). Vidinis žmogaus gyvenimas esąs „jo santykis su 
sava rūšimi“ arba „su sava esme“ (t. p.). Gyvulys irgi 
vykdąs rūšies funkcijas, tačiau šiam reikalui jis privalo 
kito individo. Tuo tarpu žmogus galįs rūšies funkcijas 
. „Vykdyti ir be kito“ (pl, Prie rūšies funkcijų Feuer- 
bachas visų pirma priskiria mąstymą ir kalbėjimą. Žmo- 
gus mąstąs pats save ir kalbąs pats sau; jis čia esąs ne 
tik subjektas, kaip gyvulys, bet ir objektas, kuriuo gyvu- 
lys niekados negalįs tapti. „Zmogus yra sykiu ir Aš, ir. 
Tu; jis gali pats.save statyti kito vietoje“ pl Tai pats 
svarbiausias Feuerbacho teiginys, kuriuo remdamasis jis 
ir išvysto savąją Dievo bei religijos sampratą. 

Dvilypėje žmogaus sąmonės būsenoje, vadinasi, žmo- 
gaus galioje pergyventi bei mąstyti save ir kaip Aš, ir 
kaip Tu Feuerbachas ir randa Dievo idėjos šaltinį..Rūšies 
funkcijos, pasak jo, esančios neapreZtos: mąstymas, norė- 
jimas, jautimas esą begaliniai. „Bet koks žmogaus esmės 
aprėžimas yra apgaulus“ (t.p.). Be abejo, save kaip in- 
dividą Žmogus pergyvena esant aprezta. Bet ši paties 
savęs aprėžtumo samone galinti, pasak Feuerbacho, kilti 
tik rūšies neapreZtumo akivaizdoje (plg. I, 43). Kitaip 
sakant, žmogus nešioja savyje begalybės vaizdą. Tai idea- 
linis vaizdas, liečiąs betgi ne žmogų kaip individą, o 
žmogų kaip rūšį. Kaip individas žmogus yra aprėžtas ir 
netobulas; kaip rūšis jis yra neaprėžias ir tobulas. Kaip 
rūšis jis yra be galo protingas, be galo geras, be galo 
gražus, be galo teisingas. .. Sąmonė kaip rūšies arba esmės 
suvokimas yra, pasak Feuerbacho, „galima tik prisotin- 
toje, atbaigtoje bütybeje“, tai yra „rūšinėje būtybėje“ 
t p.). 

Šią prisotintą bei atbaigtą žmogiškąją rūšinę būtybę 
Feuerbachas ir vadina Dievu. „Dieviškoji būtybė, — sako 
jis,— yra ne kas kita, kaip žmogiškoji būtybė arba, geriau 
sakant, žmogaus esmė, atsieta nuo individo ribų, tai yra 
nuo tikrovinio, kūninio žmogaus“ (I, 53). Pergyvendami 
bei mąstydami žmogų jo neaprėžtybėje bei tobulybėje, 
mes pergyvename bei mąstome Dievą. Dievas nėra tik- 
rovė anapus žmogaus. ir pasaulio. „Dievas yra subjekty- 

viausia ir nuosaviausia žmogaus esmė“ (I, 77); tai „at- 
siskleidęs jo vidus, tai ištartas žmogaus Pats“ (I, 51). 
„Ką žmogus sako apie Dievą, iš tikrųjų jis sako apie 
save patį“ (t.p.). „Girdamas Dievo kilnybę, tu giri kil- 
nybę savęs paties“ (t.p.). Dievo garbinimas iš tiesų esąs 
ne kas kita, kaip garbinimas žmogiškosios rūšies tobulu- 
mo bei didybės. 

Kodėl tačiau žmogus įsitikino, esą Dievas yra kita tik- 
rovė negu jis pats? Sj žmogaus šuolį nuo savęs paties į 
kitą, už save aukštesnę tikrovę Feuerbachas kaip tik ir 
aiškina minėta žmogaus galia mąstyti bei tarti save kaip 
kitajj, kaip Tu, kaip objektą. Ilgą laiką, pasak Feuer- 
bacho, žmogus nežinojęs, kad „Dievo sąmonė jame yra 
jo esmės savimonė“ (I, 51). Jis kreipęsis į šią esmę kaip 
į Tu ir galvojęs, esą šisai Tu buvojąs šalia jo ar viršum 
jo „kaip kita būtybė“ (t. p.). Vienas modernus filmas, 
vaizduojąs gervių gyvenimą tolimoje Norvegijos šiaurėje, 
gali gražiai mums paryškinti šią Feuerbacho mintį. No- 
rėdami ištirti gervių laikyseną jų pačių atžvilgiu, moks- 
lininkai pastatė ant pievos didžiulį veidrodį ir filmavo, 
kaip gervė elgiasi išvydusi save pačią. Ir štai jos elgesys 
buvo „Ieuerbachiškas“ visu plotu. Zingsniuodama pro 
veidrodį, gervė staiga išvysdavo savo pačios paveikslą; 
nustebusi stabieldavo, akimirką ji stebėdavo, o paskui 
įniršusi jį puldavo, snapu kirsdama ir sparnais tvodama. 
„Priešas“, žinoma, atsakydavo tuo pačiu, ir taip užvirdavo 
aštri „kova“. Kai gervė traukdavosi nuo veidrodžio keletą 
žingsnių aigal naujam smūgiui pasiruoštų, traukdavosi 
ir „priešas“, pranykdamas iš gervės akiračio. Tada gervė 
pašokdavo į šalį ir ieškodavo „priešo“ užu veidrodžio. Jo 
ten neradusi, aprimdavo ir grįždavo į seną padėtį prieš 
veidrodį. Bet štai tą akimirką išnirdavo ir „priešas“. Tada 
„kova“ prasidėdavo iš naujo. Ir tai trukdavo tol, kol ger- 
vė pavargdavo ir pasitraukdavo iš „kovos“ lauko. De- 
šimtys gervių pražingsniavo filme pro veidrodį, ir visų 
jų elgsena jų pačių paveikslo akivaizdoje buvo ta pati: 
nustebti, pulti, ieškoti ir vėl pulti. 

Lygiai taip elgęsis ir žmogus savoje istorijoje. Savo 
sąmonėje tarsi kokiame veidrodyje jis paregėjęs savo 
paties kaip rūšinės būtybės paveikslą ir palaikęs jį kita, 
šalia jo esančia būtybe. Kadangi šis paveikslas, biidamas 
rūšies arba esmės vaizdas, atrodęs kaip visų tobulybių 
pilnatvė, todėl žmogus ir manęs, esą jis radęs aukštesnę 
būtybę — visa galinčią, visa žinančią, visa mylinčią, bau- 

džiančią ar atlyginančią, gelbstinčią ar smerkiančią; jis 
ieškojęs šios būtybės užu savęs ir pasaulio, kaip gervė 
užu veidrodžio; jis kalbėjęsis su ja, daręs su ja sutarčių, 
jai meldęsis ir vadinęs ją Dievu nė nenujausdamas, kad 
tai jo palies vardas. „Žmogus garbino savo paties esmę“ — 
teigia Feuerbachas (I, 52). Dabar betgi turį būti kitaip. 
Žmogus turįs suprasti savo klaidą ir religijos objektą 
regėti nebe už savęs, bet savyje pačiame. „Mūsų užda- 
vinys,— sako Feuerbachas,— yra įrodyti, kad priešingybė 
tarp dieviškumo ir žmogiškumo yra išmonė“ (I, 52—53). 
Ka pirmiau religija laikiusi objektyviu dalyku, dabar turį 
būti laikoma subjektyviu; „kas buvo regima bei garbina- 
ma kaip Dievas, dabar turi būti atpažinta kaip Žmogus“ 
(t. p.). Žmogus turįs įžvelgti, kad ankstesnė religija bu- 
vusi tik vaikiškosios sąmonės išraiška; jis turįs suvokti, 
kad „Dievo sąmonė yra ne kas kita, kaip rūšies sąmonė“ 
(II, 408); kad teologijos paslaptis glūdinti antropologijoje 
ir kad todėl „kiekviena religijos pažanga yra vis gilėjanti 
Zmogaus savižina“ (I, 52). Ateityje žmogus turįs tai drą- 
siai bei atvirai pripažinti, būtent kad užu savęs ar viršum 
savęs jis neturįs jokio Dievo, bet kad žmogus žmogui 
esas Dievas: „Homo homini deus“ (II, 409). „Šitoks at- 
viras išpažinimas bei prisipažinimas“ ir būsiąs, pasak 
Feuerbacho, „neišvengiamas istorijos posūkis“ (Il, 408), 
kuris atskleisiąs subrendusią Žmogaus savimonę. 

Tai ir buvo Feuerbacho atsakymas į klausimą, iš kur 
žmogus ėmęs Dievo idėją: jis radęs ją pats savyje, tačiau 
ne kaip idėją objektyvinės tikrovės, esančios kita negu 
žmogus, bet kaip idėją tikrovės, esančios pačiame žmo- 
guje ir vadinamos rūšimi arba esme. Dievo idėja yra klai- 
dingai suobjektyvinia rūšinė žmogaus savimonė. Ji nėra 
gryna išmonė ar nesąmonė, nes ji turinti tikrovinį atitik- 
menį, būtent žmogaus rūšį. Bet ji yra įvaizdis bei sapnas 
ta prasme, kad ji manosi atitinkanti ne rūšies vaizdą pa- 
čiame žmoguje, o kažkokį objektą anapus jo sąmonės. 

Savo metu ši Feuerbacho teorija buvo sutikta kaip 
didžiulis žmogaus išlaisvinimas. „Reikia būti pačiam per- 
gyvenusiam jos įtaką,— liudija Fr. Engelsas, — kad galè- 
tum visa tai suprasti. Susižavėjimas buvo visuotinis. Visi 
mes staiga tapome feuenbachininkais“ St Sampratoje, esą 
Dievas yra ne kas kita, kaip tobulas rūšinis žmogus, buvo 
įžiūrėtas naujas pradmuo, turėjęs būti žymiai vaisingesnis 
negu grynas Dievo neigimas. Suvokdamas, kad santykis 
su tariamai anapusiniu Dievu iš tikro esąs tik santykis 

su savimi pačiu, žmogus pasiekigs naują savimonės laips- 
nį. Ateizmas virstąs Zmonijos brandos tarpsniu, kuriuo 
atveriamas naujas istorijos laikotarpis kaip pradžia tik- 
rojo žmogaus būvio pasaulyje, nes kol žmogus tikįs 
anapusinį Dievą, ieškodamas jo viršum pasaulio, tol jis 
visko laukiąs iš jo: į jį sudedąs savo viltis, juo grindžiąs 
savo dorovę, jo palaimos prašąs saviems darbams. Tuo 
tarpu suprasdamas, kad visa tai yra tik klaidinga perkėla 
(projectio), kad visa tai buvoja jame pačiame kaip rūši- 
nėje būtybėje, kad Dievo didybė, galybė ir išmintis yra iš 
tikro paties žmogaus didybė, galybė ir išmintis, — visa tai 
suprasdamas žmogus susigrąžinąs aną perkėlimą į save 
patį ir tampas nepriklausomas nuo įsivaizduotos anapu- 
sinės būtybės: jis aisistojąs ant savo paties kojų, prade- 
dąs mąstyti save patį, save patį apspręsti ir pagal save 
patį elgtis. Ir iš tikro, jei anapusinio Dievo nėra, tai nėra 
nė anapusinio gyvenimo kaip būklės, kurioje įvyktų mūsų 
viltys; taip pat nėra tokiu atveju nė anapusinio doriniams 
elgesiams pagrindo; galop nėra jokio amžino bei nekin- 
tamo gamtos bei istorijos plano ar "tikslo. Dievo kaip 
objekiyviosios tikrovės nebuvimo atveju žmogus savaime 
virsta aukščiausia būtybe: vieninteliu pasaulio Seiminin- 
ku, vieninteliu įstatymų leidėju bei vertybių kūrėju, vie- 
ninteliu ateities viešpačiu... Ar tai nėra žmogaus nepri- 
klausomybės paskelbimas? Todėl galima lengvai suprasti, 
kodėl Feuerbacho teorija ano meto žmogui žadino stiprų 
išsivadavimo jausmą. Devynioliktojo amžiaus žmogus 
lengviau atsiduso, tarsi vaikas, ką tik patyręs, ikad Kalėdų 
Senelis, seniau jį bares ar apdovanojęs, esąs ne kas kita, 
kaip persirengęs jo paties tėvas. Šis tad laisvės jausmas 
ir sudaro pagrindinę ateizmo stiprybę ir sykiu didžiausią 
pavojų kiekvienai religijai, kuri žmogų su Dievu sieja 
bet kokios nelaisvės ryšiais. 


b. Religija kaip žmogaus santykis su savimi pačiu 


Kas betgi turėjo atsitikti su religija, kai žmogus jZvel- 
gė, kad Dievas yra jo paties rūšinė esmė ir jo paties idea- 
linis paveikslas, už kurio nėra nieko — tik jis pats? At- 
sakymas į šį klausimą sudaro tikrą staigmeną Feuerbacho 
religijos filosofijoje. Kaip jau minėta, Feuerbachas religi- 
jos anaiptol neneigia. Priešingai, jis nori ją išlaikyti, iš- 
vystyti ir užbaigti kaip tik tuo, kad keičia jos objektą. 
Kol žmogus tikjs, kad begalybės ir absoliuto -paveikslas, 

rastas jo sąmonėje, yra kažkokios anapusinės būtybės 
vaizdas, tol jis santykiaująs su šia būtybę kaip su kita 
negu jis pats. Tačiau tą akimirką, kai jis suvokiąs, kad 
anasai paveikslas yra tik jo paties kaip rūšinės būtybės 
vaizdas, pakintąs jo santykis objekto atžvilgiu, bet pats 
santykis pasiliekas ir toliau, būtent Žmogaus santykis su 
savimi pačiu. Todėl Feuerbachas ir apibrėžia religiją kaip 
„Žmogaus elgseną savo paties atžvilgiu“ .(I, 53) arba, 
tiksliau sakant, „savo rūšinės esmės atžvilgiu“ (t. p-). Re- 
ligijos objektas šiuo atveju buvoja nebe anapus žmogaus 
sąmonės, ne kažkur viršum pasaulio, bet pačiame Zmogu- 
je kaip rūšinėje būtybėje. Juk jeigu žmogus, kaip teigia 
Feuerbachas, sugebąs save mąstyti ir tarti kaip objektą, 
tai jis sugebąs ir sueiti į santykį su savimi kaip objektu. 
Šis tad santykis su savimi pačiu ir esąs religija. Feuerba- 
chas „nekovoja prieš žmogiškąją religijos esmę“, o tik 
prieš jos anigamtinę esmę; žmogus, suprastas kaip rūšinė 
būtybė, esąs net „rinktinis religijos objektas“ (I, 50—51). 

Šis tad rūšinis žmogus ir esąs, pasak Feuerbacho, ver- 
tas visų tų veiksmų, kurie sehiau buvo atlikinėjami Dievui 
kaip kitai būtybei. Skirtumas tik tas, kad dabar fie patys 
veiksmai turėtų büli atlikinėjami pačiam žmogui kaip rū- 
šinei būtybei. Paneigęs Dievą kaip kitą tikrovę, žmogus 
garbinąs paties savęs idealą ir nusilenkiąs savos esmės 
begalybei. Nuosekliai tad ir visos vertybės, anksčiau reli- 
gijos puoselėtos, pasiliekančios galioti ir toliau. Feuerba- 
cho pažiūra, anaiptol nesą būtina, kad ateistas atmestų 
tiesą, teisingumą, gėrį, dorovę... Ateistas esąs ne tas, 
kuris neigias vertybes, o tas, kuris neigiąs anižmogiškąjį 
šių vertybių subjektą (plg. I, 63). Kol žmogus tikįs Dievą 
kaip kitą tikrovę, tol jis1ir vertybes grindžiąs anapusiniu 
Dievu. Tačiau kai Dievas pasirodąs kaip klaidinga rūšinės 
žmogiškosios esmės perkėla į anapus, tai visos vertybės 
savaime atsiskleidžiančios kaip turinčios pagrindą savyje: 
jos galiojančios „dėl savęs pačių; jos paliudija pačios 
save“ (t.p.). „Teisumas, tiesa, gėris turi visur savo 
šventumo pagrindą patys savyje, savoje kokybėje“ (II, 
414). Todėl nors ir sutapdęs Dievą su žmogumi, Feuerba- 
chas vis dėlto skelbia: „Tebūna tau šventas draugiškumas, 
šventa nuosavybė, šventa moterystė, šventa kiekvieno 
žmogaus gerovė“ (II, 410). Sventumas kyląs ne iš ana- 
pusinio Dievo, o iš pačių šiapusinių dalykų bei santykių 
esmės. „Gyvenimas apskritai visomis savo esminėmis są- 
lygomis yra tikrai dieviškosios prigimties. Savo religinį 

paSveniing jis gauna anaiptol ne kunigo palaiminimu 
(t. p.). <...> Giliausios paslaptys glūdi paprastume bei 
kasdieniškume (II, 417). <...> Reikia tik pertraukti pa- 
prastų dalykų eigą, kad paprastume paregėtume nepa- 
prastą reikšmę ir kad įžvelgtume religinę gyvenimo kaip 
tokio prasmę“ (II, 419). 

Užtat Feuerbachas ir kalba apie šią naująją religiją 
senais sakraliniais žodžiais: šventas, dieviškas, palaimin- 
tas, paslaptis, pašventimas, auka, atsidavimas... Šiuo 
atžvilgiu yra ypač būdinga jo knygos užsklanda — tarsi 
viešas šios naujosios religijos išpažinimas: „Valgymas ir 
gėrimas yra Eucharistijos (Abendmahl) paslaptis; valgy- 
mas ir gėrimas palys savyje yra iš tikro religiniai veiks- 
mai. Todėl su kiekvienu duonos kąsniu, kuris malšina tavo 
alkį, su kiekvienu vyno gurkšniu, kuris džiugina tavo 
širdį, galvok apie Dievą, suteikusj tau šių dovanų — tai 
yra apie žmogų! Bet dėkodamas žmogui, nepamiršk pa- 
dėkoti ir gamtai! Nepamiršk, kad vynas yra augalo krau- 
jas, o miltai — augalo kūnas, kurie yra aukojami tavo 
būvio gerovei! Nepamiršk, kad augalas vaizduoja gamtą, 
nesavanaudiškai tau atsiduodančią kaip skanėstas! Nepa- 
miršk padėkos, kurią esi skolingas prigimtosioms duonos 
ir vyno kokybėms... Tebūna tad mums šventa duona, 
šventas vynas, taip pat šventas ir vanduo“ (II, 418— 
419). 

Šia lygiagrete tarp Eucharistijos ir valgymo bei gėri- 
mo kaip paprastų veiksmų Feuerbachas nori aiškiai paro- 
dyti, kaip antgamtinė paslaptis virsta gamtine paslaptimi, 
pasilikdama ir toliau verta religinio pergyvenimo bei re- 
liginių elgesių. Miltų ir vynuogių sunkos pavidalais gam- 
ta pasiaukojanti žmogui taip lygiai nesavanaudiškai bei 
nekaltai, kaip ir Kristus. Valgymas bei gėrimas nurodąs 
į šį pasiaukojimą ir tuo būdu kasdieninius veiksmus pa- 
verčiąs religiniais veiksmais, kurių pagrinde glūdį dėkin- 
gumas ir pagarba. Šių veiksmų kasdieniškumas jų prasmės 
anaiptol nenaikinąs. Tiesa, kasdienybė pridengianti šią 
prasmę, tačiau reikią, pasak Feuerbacho, tik patekti į ku- 
rią nors, moderniškai kalbant, kraštinę padėtį, pvz., badą 
ar troškulį, ir žmogus imas „laiminti bei garbinti prigim- 
tąsias duonos ir vyno kokybes“ (II, 419). Užtai Feuer- 
bachas ir mėgina visas krikščioniškąsias paslaptis — įsi- 
kūnijimą, Dievo kančią, Trejybę, Dievo Motiną, apvaizdą, 
pasaulio sukūrimą, stebuklus, prisikėlimą, sakramentus — 
rasti, kaip jis sako, „paprastuose dalykuose (im Gemei- 

- nen)“ ir aiškinti jas kaip šių paprastų dalykų perkėlimą 
į anapus, Visas žmogaus gyvenimas Feuerbacho religijos 
filosolijoje apsisupa šventumu bei prasmeniškumu, virs- 
damas viena didžiule nuoroda į... Į ką gi? 


c. Religijos be Dievo negalimybė 


Ieškant atsakymo į šį trumputį klausimą, kaip tik ir 
atsiveria mirtina Feuerbacho religijos filosofijos spraga, 
niekais paverčianti visą jo teoriją. Marksizmo grindėjai 
pirmieji šią spragą pastebėjo ir todėl religiją be Dievo 
griežtai paneigė. Jie mielai priėmė Feuerbacho aiškinimą, 
esą Dievas yra žmogiškosios rūšies arba esmės savimonė, 
tačiau jie ryžtingai almel& jo pastangą pasilaikyti santykį 
su šia savimone. Jeigu nėra Dievo kaip tikrovės, tai sa- 
vaime negali būti nė religijos kaip santykio. Norėti pasi- 
laikyti religiją, suvokus, kad Dievas yra tikrai žmogaus 
esmės vaizdas, reiškia, pasak Fr. Engelso, norėti pasilai- 
kyti alchemija kartu su chemija: „Jeigu religija gali bu- 
voti be savo Dievo, tai ir alchemija gali buvoti be savo 
išminčių akmens“ 22. Mat aichemija rėmėsi tuo, kad me- 
talų perkeitimas į auksą vykstąs išminčių akmens galia. 
Kadangi tačiau šisai išminčių akmuo pasirodė esąs gryna 
išmonė, o ne tikrovė, tai tuo pačiu ir alchemija virto iš- 
mone, nustodama būti prasmingas bei tikslingas veikimas, 
Argi tad galėtų protingas žmogus atsidėti alchemijai su- 
vokęs, kad nera jokio tikrovinio išminčių akmens ir kad 
iuo pačiu alchemija neturi jokio tikrovinio pagrindo? 
Chemija yra amžinai nugalėjusi alchemiją. Taip yra, pa- 
sak Engelso, ir su religija. Netekusi anapusinio Dievo 
kaip savo objekto, religija tuo pačiu nebeteko nė prasmės 
buvoti toliau kaip tam tikrų žmogaus elgesių visetas.— 
Tą patį sako ir K. Marxas: „Nusikreipdamas prieš Dievo 
buvimą, žmogus tuo pačiu nusikreipia ir prieš savo pa- 
ties religingumą“ 23. Religingumas juk ir yra ne kas kita, 
kaip žmogaus santykio su Dievu antropologinė regimybė. 
Jeigu betgi Dievo kaip tikrovės nėra, kokiu būdu galėtų 
išsilaikyti ši regimybė, netapdama kauke, vadinasi, ap- 
gaule? 

Čia tad ir išeina aikšiėn Feuerbacho nenuoseklumas. 
Pasak jo, nesama jokio užu sąmonės buvojančio Dievo, 
bet esama religijos, vadinasi, žmogaus santykio su savimi 
pačiu. Tačiau jei net ir sutiktume, kad žmogus sugeba 
santykiauti pats su savimi kaip su objektu, tai kodėl šis 

santykis turėtų vadintis „religija“ ir kodėl jis turėlų būti 
vykdomas religiniu būdu? Iš. kur kiltų tasai šventumas, 
kurį Feuerbachas regi mūsojoje kasdienoje? Ir ką gi Die- 
vo nebuvimo atveju reikštų teiginys, esą gyvenimas gauna 
„religinį šventumą pats iš savęs“? Kad ne kunigas pa- 
švenčia gyvenimo reiškinius, tai žinoma visiems, nes ku- 
nigas veikia Dievo vardu; kitaip sakant, kunigo veiksmu 
pats Dievas nužengia į gyvenimo sritis ir savo buvojimu 
padaro jas šventas, nes šventa yra visa, kame Dievas bu- 
voja. Tačiau jeigu Dievo nėra, kas ir kodėl tada yra šven- 
ta? Ką reiškia „šventas“ draugiškumas, „šventa“ nuosavy- 
bė, „šventa“ moterystė, „šventa“ visų žmonių gerovė? 
R. Oito yra pastebėjęs, kad „šventumas yra skirtina ka- 
tegorija“, randama „tiktai religinėje srityje“ 24. Tiesa, ji 
greitai pereina ir į kitas sritis, pvz., į dorovę, „tačiau ji 
pati iš kitų sričių nekyla“ (t. p.). Todėl bet kokia kalba, 
sakysime, apie pareigos ar įstatymo šventumą, išreiškiantį 
pareigos ar įstatymo galiojimą, yra grynai analoginė kal- 
ba, savo ruožtu atremta į Dievą, kuriuo šis galiojimas 
kaip tik ir yra grindžiamas. Mes galime kalbėti apie pa- 
reigų ar įstatymų šventumą tik todėl, kad laikome juos 
Dievo valios išraiška. Jeigu betgi Dievo nėra, tuomet 
šventumo sąvoka visiškai sutampa su dorumo sąvoka ir 
virsta grynai antropologiniu dalyku, išsisemiančiu žmo- 
giškąja sritimi ir palenktu žmogaus apsisprendimui. 
Tačiau dorumas, atpalaiduotas nuo ryšio su Dievu, 
nieku būdu nepajėgia pakilti viršum asmens, kad galėtų 
šį apspręsti jame pačiame. Dievo nebuvimo atveju žmo- 
gus kaip sąmoninga bei laisva būtybė, vadinasi, kaip as- 
muo, yra pats aukščiausiasis. Kokiu tad būdu galėtų kuri 
nors neasmeninė, atitrauktinė norma įpareigoti asmenį 
jo sąžinėje? Be abejo, asmuo gali bet kokios normos pai- 
syti ir pagal ją elgtis. Tačiau tai yra laisvas jo paties 
apsisprendimas, o ne vidinis jo įpareigojimas. Kalbėti 
apie dorovinę pareigą likra šio žodžio prasme, nesant 
Dievui tikrove užu žmogaus sąmonės, reiškia nesuvokti 
asmens ontologinio rango būtybių sąrangoje, nes įpareigoti 
žmogų jo sąžinėje gali tik ontologiškai už jį aukštesnis 
Tu, vadinasi, Dievas, bet niekad ne kitas žmogus, o tuo 
labiau ne koks nors daiktas, nors jis ir vadintysi dorinė 
norma ar dorinis dėsnis. Jeigu žmogus Dievo nebuvimo 
atveju leidžiasi būti apsprendžiamas savo viduje kokios 
nors atitrauktinės kategorijos, tai tuo pačiu jis kaip asmuo 
pasijungia daiktui. Jeigu jis leidžiasi būti savo viduje ap- 

sprendžiamas rūšies, kaip nori Feuerbachas, tai tuo pačiu 
jis kaip asmuo pasivergia kolektyvui. Kiekvienu atveju 
jis nuasmenina pats save, psichologiškai atsisakydamas 
ontologinio aukščiausios būtybės rango. Dievo nebuvimo 
atveju žmogui belieka rinktis: arba pačiam būti save ap- 
sprendžiančia norma, arba virsti vergu, paklūstančiu čia 
daiktinei atotraukai, čia kolektyvinei valiai. Štai kodėl 
L. Feuerbacho antropologija yra aiškiai kolektyvinio po- 
būdžio. 

Dar svaresnį priekaištą Feuerbacho religijai be Dievo 
yra padaręs marksizmo teoretikas G. Plechanovas ryšium 
su rusiškaisiais „dievdirbiais* (bogostroiteli) 25, kurie, 
sekdami Feuerbachu, taip pat mėgino gyvenimą aiškinti 
religiskai ir religijoje regėti praktinį „žmogaus vietos pa- 
saulyje išsprendimą“ — vis tiek „su Dievu ar be Die- 
vo“ ®, Dievas rusų „dievdirbiams“, kaip ir L. Feuerbachui, 
nėra jokia objektyvi tikrovė; tai lik aukščiausio laipsnio 
žmogiškumas kaip bet kokio grožio visuma. Kodėl tad 
žmogus turėtų atsisakyti šios visumos,: nors Dievo kaip 
tikrovės ir nebūtų? Kodėl jis turėtų visa tai neigti? „Liū- 
desys yra juk žmoguje gyvas nuolatos,— rašo A. Luna- 
čarskis,— ir kas nesugeba mąstyti pasaulio religiškai, yra 
pasmerktas pesimizmui, jei dar nėra visiškai sumiesčio- 
nėjes“ (I, 41). Rusų „dievdirbiai“ todėl ir kvietė mark- 
sistus pasilikti prie šios ZemiSkojo grožio visumos -ir tuo 
susikurti Dievą, kurį galėtų vėl mylėti bei garbinti, nes 
Dievui sutapus su žmogumi bet koks tolimesnis jo ieš: 
kojimas nebetenka prasmės. Užtat juo reikalingesnis da- 
rosi Dievo susikūrimas. „Nera ko ieškoti ten, kur nėra ko 
rasti“, — rašo M. Gorkis, vienas iš veikliausių rusiškųjų 
„dievdirbių“; „kas nesėja, tas nė nepjauna; dievų neieš- 
koma; dievai sukuriami; gyvybė yra ne išmąstoma, o pa“ 
gimdoma“ 27. Tai reiškia: žmogus Dievo rasti negali, ka- 
dangi jo nėra. Tačiau jis gali Dievą susikurti kaip Zno- 
giškumo idealą visa jo grožio pilnatve. Tuomet jis vėl 
turėtų objektą, kuriam galėtų nusilenkti, kurį galėtų ap- 
supti garbe bei šlove, kuriam galėtų net aukotis, nes 
„religija,— pasak Lunačarskio,— yra ir liks gyva: ji keičia 
tik savo pavidalą“ (I, 42). Užuot buvusi santykis su 
transcendentiniu Dievu, ji virsta dabar santykiu su žmo- 
giškuoju idealu. 1 

- Šitoje vietoje kaip tik ir įsijungia G. Plechanovas sa- 
va kritika.. „Sudievinimas,— sako jis,— remiasi religine 
laikysena sudievinto objekto atžvilgiu“ 28, Jeigu Žmogiš- 

kumas yra sudievinamas, tai Zmogus savaime privalo 
tokio sudievinto žmogiškumo atžvilgiu elgtis taip, tarsi 
šis būtų transcendentinis ir asmeninis, nes „sudievinti 
reiškia suasmeninti“ (t.p.). Bet kaip tik todėl žmogus ir 
patenka, pasak Plechanovo, į dvigubą klystkelį: 1) jis 
laiko transcendentiniu dalyku tai, kas yra visiškai ima- 
nentu, būtent žmogiškumą; 2) jis laiko asmeniniu dalyku 
tai, kas yra esmiškai bendra, būtent žmogiškąją rūšį. Tuo 
būdu pats žmogus klastoja savą tikrovę ir pats save ap- 
gaudinėja. Pirmykščiame žmonijos tarpsnyje religija irgi 
buvusi apgaulė, tačiau nesąmoninga, kadangi ano meto 
žmogus nesuvokęs, kad Dievas esąs tik jo paties rūšinė 
savimonė. Tuo tarpu dabar, religiją pasilaikant, ana ne- 
kalia apgaulė virstanti jau sąmoningu savęs paties ap- 
gaudinejimu. Dabartinis žmogus juk žinąs, kad Dievas 
esąs {ik idealinio žmogiškumo vaizdas, o vis dėlto norėtų 
elgtis taip, tarsi šis vaizdas būtų objektyvios ir aukštesnės 
tikrovės idėja. Tai esąs savęs palies išniekinimas, kurį 
Leninas vėliau pavadino savęs paties apsispjaudymu: 
„Kiekvienas žmogus, kuris atsideda kokiam nors Dievui 
kurtį ar tokį kūrimą pakenčia, apspjaudo save pačiu bjau- 
riausiu būdu“ 29, Tai esanti nyki žmogiškojo bailumo ap- 
raiška, neleidžianti atviromis akimis pažvelgti į Dievo 
nebuvimą, padaryti iš to atitinkamų išvadų, jas prisiimti 
ir pakelti. Išauklėtas religinės tradicijos, žmogus bandas 
gelbėti bent religinį jausmą, nors protu ir žinąs, kad toks 
jausmas neturįs tikrovinio atitikmens. Sj Feuerbacho ir 
rusiškųjų „dievdirbiy“ nenuoseklumą marksistiniai mąsty- 
tojai aiškiai matė ir todėl atmetė Lunačarskio siūlymą iš- 
vystyti marksizmą ligi pasaulinės religijos šalia induizmo, 
budizmo, islamo ir Krikščionybės. „Be Dievo nėra nė 
religijos“ (III, 377), tai Plechanovo teiginys, tiksliai nu- 
sakąs ryšį tarp Dievo kaip tikrovės ir religijos kaip san- 
tykio su šia tikrove. Dingus Dievui kaip tikrovei, žmogus 
turįs turėti drąsos bei jėgos išsivilkti ir iš visų ;religinių 
lyčių. 

„Autonominė religija“, kaip ją skelbė L. Feuerbachas, 
rusų „dievdirbiai“ ir vienas kitas humanistinis Vakarų 
sąjūdis, tebegyvena ir mūsų dienomis *9: tai pastanga pa- 
versti Dievą, kalbant K. Jasperso žodžiais, žmogaus šifru 
įvairiose jo būklės padėtyse — tai ryšium su juo pačiu, 
tai su jo artimu, tai su jo rūšimi. Visa, kas antgamtiška, 
įgyja šioje religijoje prigimtąjį pobūdį. Religinės tiesos 
bei paslaptys nebetenka objektyvios tikrovės matmens, 

tapdamos žmogiškojo gyvenimo — jo apraiškų bei veiks- 
ıny — prasmenimis. Jos nėra neigiamos, bet perprasmina- 
mos antropologinė linkme. Būdinga „autonominės religi- 
jos“ savybė yra ne ta, kad čia būtų ypatingai pabrėžiamas 
žmogus kaip vienas religijos polius, bet ta, kad čia yra 
nutikrovinamas Dievas kaip kitas religijos polius, sulie- 
jant jį su pirmuoju poliumi, būtent su žmogumi. Kitaip 
sakant, „autonominė religija“ neigia Dievą kaip tikrovę, 
tačiau pasilaiko jo kaukę žmogiškumo pavidalu. Kadangi 
šios Dievo kaukės akivaizdoje žmogus turėtų atlikti eilę 
tokių veiksmų, kuriuos jis atlikinėjo Dievo tikrovės aki- 
vaizdoje, tai subrendusi žmogaus sąmonė su tokiu savęs 
pažeminimu sutikti negali ir religiją be Dievo teisingai 
neigia. Arba religijos Dievas yra ontologinė tikrovė, bu- 
vojanti anapus sąmonės, arba jokios religijos nėra ir ne- 
gali būti. Šia prasme gili yra H Thielecke's pastaba ry- 
šium su Dievo kaip Sifro samprata: „Visur, kur Dk Die- 
vas yra šifras, vadinasi, kur jis atstovauja kam kitam, o 
ne pats sau, jis ir yra pakeičiamas šiuo kitu“ 31, 


3. DIEVAS KAIP VERTYBĖ IR PRASME 


Ta pačia linkme, nors ir visiškai kitokių prielaidų ve- 
dama, eina ir Dievo kaip vertybės bei prasmės samprata, 
kurios aidų jau girdėti ir L. Feuerbacho, o ypač A. Luna- 
čarskio teorijose. Teigdamas, esą ateistas žmogus pasilai- 
kas religijos puoselelas vertybes, Feuerbachas savaime 
perkelia religiją į vertės plotme: religija neturinti tikrovės 
anapus sąmonės, užtat ji turinti vertę sąmonėje, vertę, ku- 
rią pripažįstą bei palaiką net ir tie, kurie neigią Dievo 
tikrovę. Vadindamas Dievą „amžino grožio įvaizdžiu“ 32, 
Lunačarskis taip pat eina vertės keliu: galima neigti Die- 
vą kaip būtį, tačiau reikią jį teigti kaip vertybę. Visa tai 
betgi buvo dar tik užuomazgos, kurias po Pirmojo pasau- 
linio karo išvystė vad. vertybių lilosolija, prasidėjusi, tiesa, 
jau Feuerbacho laikais (B. Bolzanas, F. Brentanas, 
H. Lotze), išsiskleidusi tačiau tik pokariniais metais 
(M. Scheleris, N. Hartmannas, J. Hessenas). Vertybiy fi- 
losofija nėra Feuerbacho filosofijos tęsinys, tačiau ji yra 
Feuerbacho lygiagretė, pažadinta to paties istorinio vyks- 
mo ir tas pačios laiko dvasios. Kas tad yra Dievas šioje 
filosofijoje? 

a. Dievo idėja kaip vertė 


Vakarų mąstymo istorijoje galima pastebėli aiškią 
slinktį nuo būties į būtybę, nuo būtybės į vertybę. Būtis, 
pasak M. Heideggerio, domino mąstytojus prieš Sokratą, 
todel šie kūrė ontologija, kaip ja aprašėme, kalbėdami 
apie religijos filosofijos pobūdį (Įv. 4a). Būtybė apvaldė 
vėlesnį mąstymą po Sokrato, todėl šiuo metu buvo kuria- 
ma metafizika -— net ir Kanto filosofijos, kurią tik labai 
lygstamai galima vadinti „metafizikos triuškintoja“. Ver- 
tybė įsiveržė į Vakarų mastyıno vidurkį pastarojo šimto 
metų eigoje ir dabar yra būdingiausias šio mąstymo ob- 
jektas. Visais tarpsniais Dievas yra buvęs mąstomas, bet 
kiekvieną sykį vis kitaip. Būties vyravimo metu Dievas 
buvo suvokiamas kaip pradmuo (archė), todėl vadinamas 
bevardės giminės žodžiu „to theion“ 33, galimu sulietuvinti 
tiktai budvardžiu (dieviška), bet ne daiktavardžio lytimi. 
Grindžiamasis šio pradmens vaidmuo — visa iš jo kyla ir 
visa į jį grįžta — čia buvo gana aiškus. Persisvėrus mąs- 
tymui būtybės pusėn, ir Dievas buvo suprantamas kaip 
būtybė, nors ir žymima aukščiausio laipsnio savybėmis: 
būtybių sąrangoje Dievas stovįs šiosios viršūnėje, vis tiek 
ar šią sąrangą suprasime stališkai (Aristotelis, Tomas 
Akvinietis), ar dinamiškai (P. Teilhard'as de Chardinas). 
Nūn, apvaldžius mūsų laikų mąstymą vertybei, Dievas 
perėjo vertės sritin: jo buvimas virlo jo galiojimu, pagal 
būdingą E. Borne's posakį: „Dievas absoliučiai yra todėl, 
kad jis absoliučiai galioja (absolument vaut)“ 3.. Galioji- 
mas iš buvimo ne kyląs, bet buvimą grindžiąs: yra tai, 
kas yra verta, kad būtų. Verltybė ir būtybė nėra vertybių 
filosofijai tolygios, kaip scholastikai, teigusiai, esą būtybė 
ir gėris yra tapatūs: ens et bonum convertuntur. Vertybių 
filosofijai būtybė tampa vertybe tik įgijusi tam tikrą ko- 
kybę arba tapusi verte. Vertė betgi būtybės atžvilgiu reiš- 
kia, pasak N. Hartmanno, „kvietimą ir privalomumą, bet 
ne būtinybę ar tikrovinę prievartą. Vertė sava idėja buvoja 
anapus būtybės ar nebütybes“ 35. Užtat „ar vertė bus jkü- 
nyta, ar ne, tai nė kiek jai nekenkia“ (t.p.). Būdama 
kvietimas ir privalomumas, ji galioja kiekvienu atveju, net 
ir tada, kai būtybė šio kvietimo nepaklauso ir lieka be- 
vertė. Būtybės ir vertybės perskyrimas yra pats būdin- 
giausias vertybių filosofijos bruožas, kaip tik ir žymįs 
pastarąjį Vakarų mąstymo tarpsnį. 

Visa tai iš sykio atrodo labai atsaju. Tačiau vertybių 
filosofijos teiginiai tučtuojau pagyvėja, kai tik esti tai- 
koini Dievui. Jeigu Dievas yra mąstomas vertės matmeny- 
je, tai anaiptol nėra būtina, kad jis būtų būties ar būty- 
bės prasme, nes jis galioja kiekvienu atveju, būtent kaip 
kvietimas ar privalomumas, kaip šauksmas kuriam nors 
uždaviniui. Vertybių filosofijoje net jausti savotiška at- 
grasa Dievo buvimui, sykiu betgi ir didžiulis polinkis 
Dievo reikšmei: Dievas mums. ką nors sako net ir nebuvi- 
mo atveju, nes persiskyrus vertybei ir bütybei ir šiai pas- 
. tarajai atsidūrus šalia vertės (wertfrei} mąstymas savai- 
ine nusigręžė nuo buvimo į galiojimą. „Vertybiy atveju, — 
teigia H Rickertas,— negalima klausti, ar jos iš tikro yra, 
o tik ar jos galioja“ 3%. Vertybės mąstyme „susiduriame 
tik su klausimu „galioja“ ar „negalioja“, bet niekad ne 
su klausimu „yra“ ar „nėra““ 37. Tuomet, be abejo, Dievas 
kaip kvietimas, raginimas, šauksmas galioja visados. Da- 
bartinis toksai įtampus domėjimasis Dievu kaip tik ir yra 
domėjimasis juo kaip verte, kuriai visai vis tiek, ar ji tik- 
roviškai buvoja, ar nebuvoja. Nuosekliai tad ir Dievas 
kaip mūsų sąmonę peržengianti tikrovė šiandien nė nėra 
apmastomas. Senesnieji metafizikos ginčai, ar Dievas yra, 
ar jo nėra, atrodo esą pasibaigę paskelbus, kad -Dievas 
yra vertybė ir kad todel ‚jis tegali būti mastomas bei ap- 
tariamas ne buvimo, o tik vertės kategorijomis. 

Dievo kaip vertybės mąstymo pradininkas yra Maxas 
Scheleris (1874—1928), perkėlęs ienomenologinį metodą 
į religijos sritį ir religinį veiksmą paskelbęs skirtinu žmo- 
giškuoju veiksmu. Jau Pirmojo pasaulinio karo metu 
(1916 m.) išėjusioje vertybių etikoje jis teigia, esą norė- 
dami paregėti žmogaus esmę, turime atsiremti į Dievo 
idėją: Žmogus „yra Dievo ieškotojas“ 38; todėl tik suradę 
tai, ko jis ieško, pažinsime, kas jis pats yra. Tai skamba 
labai augustiniškai, tarsi senas „cor inguietum“ motyvas. 
Iš tikro tačiau tai neturi su Augustinu nieko bendro, nes 
Scheleris čia pat priduria: „Ne Dievo idėja pozityviai 
apspręstos tikrovės prasme yra tai, į ką mes remiamės 
norėdami paregėti žmogaus esmę, o tiktai dieviškumo ko- 
kybė“ (p. 306). Dievo idėja, paaiškina jis toliau, esanti 
„galutinė, būtent aukščiausioji vertės kokybė vertybių 
hierarchijoje; ji vadovauja visoms Dievo sampratoms, 
idėjoms ir sąvokoms susidaryti“ (t. p.). Žiūrint į šias sam- 
pratas bei sąvokas „istoriškai ir psichologiškai“, jos at- 
rodančios labai skirtingos ir esančios ankštai susijusios 

„su atsitiktinio istorinio tautų gyvenimo turiniu“ (t. p.). 
Tačiau žvelgdami pro šį viršinį lukšią giliau pastebime, 
kad Dievo idėją sudaro „vertės kokybė: bet koks Dievas 
yra masiomas bei įsivaizduojamas pagal jo vertės esmę“ 
(t. p.). Kitaip tariant, „vertės pradas sudaro ne jau duo- 
tos Dievo idėjos požymį (Praedikat), bet giliausią jos 
branduolį“ (Loi Visokie šios idėjos kaip tikrovės įvaiz- 
džiai „telkiasi aplinkui šį branduolį tik antroje vietoje“ 
(t. p.). Tai reiškia: Dievo idėją grindžia ne Dievo buvi- 
mas, o Dievo vertė. Dievo grindimas verte pasiliktų, pa- 
sak Schelerio, net ir tuo atveju, jei Dievo kaip tikrovės 
ir nebūtų: „Grynas tikrovės paneigimas visiškai nieko ne- 
keičia vidinėje paneigto Dievo idėjos turinio vertės są- 
rangoje“ (p. 590). Šiuose žodžiuose girdime A. Luna- 
čarskį labai aiškiai, nors Scheleris, be abejo, Lunačarskio 
teorijos nepažino. Užtat ir ateizmą Scheleris supranta ne 
metafiziSkai, o aksiologiškai, būtent kaip Dievo vertės pa- 
neigimą: ateizmas esąs sukilimas „prieš vyraujančios 
Dievo idėjos turinio vertės sąrangą“ (t.p.). Dievo nesą 
todėl, kad turima jo idėja esanti bevertė: „Mes neigiame 
tam tikro „Dievo“ tikrovę todėl, kad neigiame šios tik- 
rovės dieviškąjį (t.y. vertinį. — Mc.) pobūdį“ (t. p.). 
Dievo kaip vertybės samprata grindžia ir griežtą reli- 
gijos Dievo ir metafizikos Dievo skyrimą Schelerio filoso- 
fijoje. Šis skyrimas, kaip minėta, yra žinomas jau nuo 
B. Pascalio laikų. Tačiau joks mąstytojas jo taip neišryš- 
kino bei nesusistemino, kaip Scheleris. Metafizikos Dievas 
` esąs suvokiamas kaip pasaulio pagrindas, religijos Die- 
vas esąs pergyvenamas kaip žmogaus išganytojas. Galimas 
daiktas, kad religijos Dievas ir metafizikos Dievas savyje 
esąs vienas ir tas pats; Scheleris to neneigia 39. Bet jis 
neigia, kad šios dvi sampratos galėtų kilti viena iš kitos: 
niekad nebūsią galima „išganymo nešėjo idėjos“ išvesti 
„iš absoliučios tikrovės idėjos“ (p. 135) „ir atvirkščiai, nes 
šie du dalykai „kaip intencionaliniai objektai“ esą „es- 
miškai skirtingi“ (p. 130). Aiškumo dėlei reikia čia pri- 
durti, kad „intencionaliniu objektu“ fenomenologijoje yra 
vadinamas sąmonės atsikreipimas į objektą, ne kiek jis 
yra pačioje sąmonėje pažinimo pavidalu, o kiek jis yra 
užu jos pačios buvimo pavidalu. Ir štai žmogaus sąmonei 
atsikreipiant į Dievą, šisai virstąs jos siekiniu (intentio) 
ne kaip esąs, o kaip išganąs. „Religijos tikslas — sako 
Scheleris,— yra ne protinis pasaulio pagrindo pažinimas, 
bet žmogaus išganymas gyvenimo sąjungoje su Dievu 

arba sudievinimas“ (t. p.). Todėl religija Scheleriui ir yra 
„visų pirma išganymo kelias“, kuriuo žygiuoja „tiek .pats 
žmogus, tiek visi daiktai“ (p. 134). Nuosekliai tad ir pir- 
macilis religijos siekinys yra „summum bonum, o ne abso- 
liuiinė tikrovė bei jos esmė“ (t. p.). Vertybės ir būtybės 
perskyrimas čia yra labai aiškus: religija teigia Dievą 
kaip vertybę, metalizika — kaip būtybę. „Išganymo klau- 
simas yra antraeilis metafizikui, absoliučios tikrovės pa- 
žinimas yra antraeilis religininkui“ (p. 135). 

Tačiau čia pat kyla klausimas: kokiu pagrindu religija 
laukių iš Dievo išganymo, jeigu Dievas nebūtų visų pirma 
suvokiamas kaip absoliutinė tikrovė? Juk argi išganymo 
viltis būtų protinga, jei Dievas būtų tik idėja, tegu ir pati 
vertingiausioji savyje, tačiau neturinti tikrovės? M. Sche- 
leris sako, kad „religijos kelias visados prasideda absoliu- 
čiai šventojo ir išganyti pajėgiojo turiniu, o tik antroje 
vietoje esti parodoma, kad šisai Ens a se yra taip pat ir 
absoliutinis daiktų pagrindas“ (t. p.). Bet ar nėra kaip tik 
priešingai? Iš kur religija žinotų, kad Dievas yra pajėgus 
mus išganyti, jeigu jis nebūtų visų pirma pažintas kaip 
absoliutinis viso ko, vadinasi, ir mūsų pačių — išganymo 
trokštančiųjų bei ieškančiųjų — pagrindas? Juk tik tuo 
atveju, kai Dievas mus grindžia mūsų buvime, galime 
protingai tikėtis, kad jis mus sustiprins ir mūsų silpnume. 
Kitaip religijos siekinys pakibtų ore ir būtų išduotas vi- 
sokios rūšies Dievo sampratų aikštims, niekuo nepateisi- 
nančioms ano siekinio. Ir Augustinas buvo gundomas 
išganomajai Dievo galiai teikti pirmenybę ryšium su jo 
pažinimu, todėl „Išpažinimuose“ ir rašė: „Leisk man, 
Viešpatie, pažinti ir suprasti, ar man pirmiau Tavęs šauk- 
tis (kad išvaduotum.— Mc.), ar Tave garbinti“ (Conf. I, 
1). Tačiau čia pat jis suvokė, kad nei šaukimasis, nei 
garbinimas nėra grindžiamieji veiksmai, užtat toliau ir 
rašė: „Bet kas gi Tavęs šauksis, Tavęs nepažindamas? 
Tavęs nepažindamas, jis galėtų šauktis visai ko kito“ 
(t. p.). Tik Dievo pažinimas nutiesia pagrindus tiek šau- 
kimuisi, tiek garbinimui, nes teikia šiems religiniams 
veiksmams aiškią kryptį, kad jie eitų tikrojo Dievo, o ne 
stabo — ano „visai ko kito“ — kryptimi. Ši Augustino 
pastaba ir yra geriausia Schelerio ir visos vertybių filoso- 
fijos kritika: be pažinimo Dievo kaip absoliučios likrovės, 
kuri visa grindžia, Dievas išganytojas neturi atramos, kad 
būtų pajėgus gelbėti. Visa tai mus verčia abejoti, ar 
Dievas kaip vertybė iš tikro gali būti laikomas tikruoju 

religijos Dievu, kaip to norety vertybiy filosofijos atsto- 
vai. Vertės pirmenybė prieš būtį, perkelta į Dievo apmąs- 
tyma, sužiugdo, mūsų pažiūra, bet kokią religinę viltį ir 
tuo būdu paneigia tai, ką ji norėtų taip stipriai pabrėžti, 
būtent išganymą *. 


b. Dievo mirtis verliniame jo, mąstyme 


Ką gi iš tikro reiškia mąstyti Dievą kaip vertybę? 
Masiyti Dievą kaip būtį reiškia mąstyti jį kaip viso ko 
pagrindą, kuriuo laikosi būtybė savo buvime. Mąstyti jį 
kaip būtybę reiškia teikti jam visokeriopą pirmenybę bü- 
tybių sąrangoje. Mastyti jį kaip vertybę reiškia mąstyti jį 
kaip kokybę platoniškosios idėjos prasme, nes „vertybės 
sava būsena yra platoniškosios idėjos“, — šitaip jas ap- 
taria N. Hartmannas“!. Tai rodo, kad minėtoji Vakarų 
mąstymo slinktis nuo būties per būtybę į vertybę buvo 
kariu ir slinktis Dievo sampratos nuosmukio linkui: pa- 
grindas, pirmenybė, kokybė — šiai aiškūs šio nuosmukio 
laiptai. Užiat yra suprantama, kodėl M. Heideggeris šią 
slinktį laiko slinktimi į nihilizmą, kuris esąs „pagrindinis 
Vakarų istorijos vyksmas“ #2. Paskutinė šio vyksmo apraiš- 
ka buvusi, pasak Heideggerio, F. Nietzsche's paskelbtoji 
„Dievo mirtis“, nes Dievas miręs ne savaime: jis buvęs 
žmogaus nužudytas. Kokiu iačiau būdu? Ką padaręs žmo- 
gus, kad Dievas mirtų, vadinasi, kad netektų gyvybinės 
reikšmės? Heideggerio atsakymas skamba labai savotiš- 
kai: Dievas mirė iq akimirką, kai buvo paskelbtas aukš- 
čiausiąja vertybe. „Paskutinis smūgis Dievui ir antjusli- 
niam pasauliui glūdi tame, kad Dievas, būtybių būtis, bu- 
vo nužemintas į aukščiausiąją vertybę. Ne tai buvo pats 
smarkiausias smūgis Dievui, kad jis buvo laikomas nepa- 
žįstamu, kad jo buvimas buvo skelbiamas esąs nejrodomas, 
bet tai, kad Dievas, pripažintas tikrai esąs, buvo pakeltas 
į aukščiausios vertybės rangą“ (p. 239—240). Pirmu žvil- 
giu šisai teiginys atrodo esąs prieštaravimas: kaipgi gali 
paskelbimas aukščiausiąja vertybe virsti galutiniu nuže- 
minimu ir net pasmerkimu myriop? Tai suprato ir pats 
Heideggeris klausdamas: „Argi galima ką nors dar la- 
biau pagerbii, kaip kad pakeliant jį į pačios vertės ran- 
ga?" (p. 228). Bet kaip tik šiame pakėlime ir „slypi anas 
nužeminimas ir, pasak Heideggerio, net „didžiausias pik- 
tažodžiavimas“ *. Kodėl? i i i ' 

Dievo kaip vertybės samprata apima du vieno ir to 
paties dalyko atžvilgiu: 1) Dievo palenkimą žmogui ir 
2) žmogaus iškilimą viršum Dievo, nes čia Žmogus yra 
tasai, kuris Dievą apsprendžia. 

Kol Dievas yra mąstomas kaip būtis ar net ir kaip 
būtybė, tol jis būna nepriklausomai nuo žmogaus, nes, 
gražiu Heideggerio posakiu, „žmogus nėra būties vieš- 
pats“ (p. 29). Jei būtis yra, žmogui telieka tarti (op: jei 
būties nėra, jis tegali tarti ze. Nei būties, nei nebūties 
atžvilgiu žmogus neturi galios: esančio buvimo jis nesu- 
naikina, nesančio buvimo jis nepagrindžia. Buvimo aki- 
vaizdoje žmogus tegali nusilenkti. Todėl kiekvienas būtinis 
sprendimas (Seinsurteil) yra šitoks nusilenkimas arba 
žmogaus apsprendimas būtimi, palenkiant šiai savą samo- 
nę. Tardamas: „Ši moteris yra mano motina“, savaime 
nusilenkiu jos būviui, nė mažiausiai neįtaigaudamas jo 
paties: mano sprendimas yra man jos būvio pateiktas būti- 
nu būdu. Štai kodėl Dievo kaip būties mąstymas, išvysty- 
tas ligi galo, baigiasi garbinimu: pagrįstasis buvimas 
savaime klumpa prieš -savo pagrindą. i 

Visa tai virsta betgi savo priešingybe, jei Dievas yra 
mastomas kaip vertybė. Būtis yra savyje ir sau. Tuo tarpu 
vertybė visados yra kieno ir kam, Vertybių filosofijos pa- 
stangą įrodyti vertybių objektyvumą, atskleidžiant kažko- 
- kią nuo būlybės nepriklausomą „vertybių karaliją“ (apie 
tai nuolatos kalba M. Scheleris ir N. Hartmannas), Hei- 
deggeris laiko išmone: „Ji nežino, ką daranti“ (p. 35), 
nes bebūtė vertybė yra taip lygiai neįmanoma, kaip- ir 
bevertė būtybė. Jei tad Dievas yra vertybė — tegu ir aukš- 
čiausioji,— tai jis yra vertybė kieno nors ir kam nors. 
Kas šiuo atveju yra tasai „kas nors“? Be abejo, žmogus. 
Vadinasi, Dievas, mąstomas kaip vertybė, neišvengiamai 
virsta žmogaus reikalu. Jis yra įtraukiamas į žmogiškojo 
būvio matmenį ir palenkiamas šiojo eigai, nes „kiekvienas 
vertinimas,— pasak Heideggerio,— net jeigu vertinama ir 
teigiamai, yra susubjektyvinimas“ (t. p.). Kiekvienas verti- 
nis sprendimas (Werturteil) yra vertinamojo dalyko ap- 
sprendimas vertinančiojo subjekto sąmone. -Tardamas: „Si 
moteris yra graži“, aš tuo pačiu palenkiu jos būvį. manai 
sąmonei, nes ji yra graži man; kitam ji gali būti abejinga 
ir net negraži — tai irgi jos būvio apsprendimai kitų sa- 
mone, nes, pasak Heideggerio, „kainuojant ką nors kaip 
vertybę, įvertinamasis darosi įmanomas tik kaip žmogaus 
kainojimo objektas“ (p. 34). Vertinti reiškia ne leisti bū- 

tybei būti, o tik jai galioti (plg. p. 35). Perkelus vertini- 
mą į Dievą, šisai pradeda būti man ir būna tiek, kiek jis 
man yra vertas, kadangi vertybės tikrovė glūdi jos ga- 
liojime. 

Tai ir yra Nietzsche's skelbtoji „Dievo mirtis“, nes ne 
tai yra svarbu, kad žmogus Dievą leigiamai vertina skelb- 
damas jį aukščiausiąja vertybe; svarbu čia yra tai, kad 
žmogus iš viso imasi Dievą vertinti, pasidarydamas jo tei- 
sėju ir net kainotoju ir nustatydamas, ar jis vertas (verty- 
bė) ir kiek jis vertas (aukščiausioji). Žmogus nuspren- 
džia, kad Dievas galioja. Beigi Dievas, kuris Žmogaus 
sprendimu galioja ar negalioja — komunisto žmogaus 
sprendime Dievas yra nevertybe ir todėl negalioja, — yra 
nebe Dievas. Jeigu šiandien primygtinai yra kartojama, 
esą įrodytas Dievas yra nebe Dievas, kadangi būnąs proto 
malone, tai tuo labiau ši mintis tinka įvertintam Dievui: 
įvertintas Dievas iš tikro būna žmogaus malone, kadangi 
jo tikrovė yra jo galiojimas, kaip ir kiekvienos vertybės. 
O šį galiojimą — teigiamai ar neigiamai — apsprendžia 
juk žmogus, nes tik jis vienintelis vertina. Dievo verti- 
nimas yra todėl ne tik jo klausimo įtraukimas į ZmogiS- 
kąjį matmenį ir tuo jo suantropologinimas, bet ir sykiu — 
nors dažnai ir nesąinoningas — žmogaus viršenybės pa- 
brėžimas. Vertiniu sprendimu žmogus pasikelia viršum 
Dievo. Štai kodėl Dievo vertinimą Heideggeris ir vadina 
piktažodžiaviu, stebėdamasis, kad jį ištarė „ne šalia sto- 
vintieji, kurie Dievą netiki, o tikintieji ir jų teologai“ *. 
Vertinis mąstymas esąs, pasak Heideggerio, „radikalus 
žudymas“, kadangi čia būtis, „kur dar ji reikalinga, ga- 
lioja tik kaip vertybė“ (p. 241—243). „Dievo mirtis“ užtat 
ir yra nuosekli Vakarų mąstymo slinkties užbaiga. Dievo 
kaip vertybės mąstymas, išvystytas ligi galo, baigiasi 
Dievo paskelbimu nevertybe, kas komunizme kaip tik ir 
yra įvykę — pagal Lenino žodžius: „Kiekviena religinė 
idėja, kiekviena kiekvieno dieveklio (boZenjke) idėja 
<...> yra neapsakoma šlykštybė“ 5. Tai teiginys, pri- 
eitas lygiai tuo pačiu Dievo idėjos sklaidos keliu, kuriuo 
eina ir vertybių filosofija. Jis, tiesa, yra griežtai neigia- 
mas. Tačiau kodėl žmogus, imąsis ką nors vertinti, turėtų 
būtinai vertinti tik teigiamai? Teiginiai: „Dievas yra pati 
vertybė“ (Scheleris) ir „Dievas yra pati nevertybė“ (Le- 
ninas) kyla metodiškai iš to paties šaltinio. 

c. Dievo klausimas kaip prasmes klausimas 


Dievo kaip veriybes naujausioji atšaka yra Dievas 
kaip prasmė. Dievas kaip troškulys, traukiąs savęspi mūsų 
būtybę, yra buvęs žinomas visais laikais. Jau psalminin- 
kas dūsavo, kad jo „siela trokšte trokšta gyvojo Dievo“ 
ir todėl jo ieško „tarsi stirna vandens upelio“ (Ps 41, 
1—2). Augustinas savo „Išpažinimuose“ yra įrašęs niekad 
nepamiršsimus žodžius: „Tu mus sau susikürei, užtat ir 
nerami yra mūsų širdis, kol ras poilsio Tavyje“ (Conf. I, 
1). Kryžiaus Jonas eilėraštyje „Tamsi naktis“ vertina naktį 
labiau negu dieną, kadangi ji pagelbėjusi jo sielai, tam- 
soje niekieno nepastebetai, išslinkti iš jau miegančių namų 
Didžiojo Sužadėtinio susitiktų. Ir vis dėlto anas nuolatinis 
Dievo ilgesys yra visai kitokio pobūdžio negu mūsų die- 
nų pastanga atkelti Dievą į prasmės matmenį. Senojo 
troškulio verčiamas žmogus išėjo iš savęs, iš anų, Kry- 
žiaus Jono žodžiais tariant, „nutilusių namų“, vedamas 
ne kurios kitos šviesos, „kaip tik tos, kuri dega širdyje“: 
čia žmogus tarsi peržengė pals save. Tuo tarpu naujojo 
prasinės akstino skatinamas žmogus Dievą nuleisdina į 
savo paties klausimą kaip šiojo atsakymą: mūsasis pras- 
mes matmuo virsta šiuo atveju Dievo gyvenviete. 

Ne vieno įsitikinimu ši gyvenvietė, vadinasi, Dievo per- 
kėlimas į prasmės matmenį, kaip tik ir sudaro „būdingą 
lytį“, kuria šiandienos žmogus „nauju rimtumu bei svaru- 
mu kelia Dievo klausimą“ 46. Norint, kad mūsų dienomis 
Dievo svarstymas apskritai turėtų kokią nors reikšmę, 
reikia jį kildinti „iš žmogiškojo buvimo patirties gelmių 
bei visumos, kuriose atsiskleidžia prasmės pilnybė“, va- 
dinama Dievu (p. 366). Kitaip sakant, „Dievo klausimas, 
turint galvoje antropologine teologinio mąstymo sąrangą, 
šiandien yra įkurdintas visų pirma žmogiškojo prasmės 
klausimo srityje“ *7. Zmogus keliąs prasmės klausimą, o 
atsakymą duodąs Dievas savimi pačiu: Dievas ne nurodąs 
prasmę, bet jis pats esąs prasinė. Šiai kodėl šiandien, sa- 
koma, „Dievo problema yra mažiau buvimo, o daugiau 
prasmės problema“ *; aplenkiant prasmę, esąs aplenkia- 
mas ir Dievas. Dar daugiau: grynai ontologinis kelias, 
vadinasi, kelias nuo būtybės į būtį, yra laikomas nebe- 
įmanomu; jis esąs net nemetalizinis tikra prasme, kadan- 
gi „aplenkti prasmę arba vertę reiškia: išdurti protui akis“ 
(p. 89). O aklas protas Dievo rasti nebepajėgia. Tuo tar- 
pu prasmės klausimas esąs proto žiburys kelyje į Dievą, 

nes protą jauding ne tai, kad kas nors yra, bet tai, kam 
visa tai yra. Senasis Leibnizo klausimas, kodėl yra šis tas, 
o ne niekis, čia esti apkreipiamas visu plotu: kilmės klau- 
simas užleidžia vietą prasmės klausimui; causa efficiens 
pasitraukia į šalį causa finalis naudai. : 

Pagrindas visiems šiems teiginiams yra prasmės klau- 
simo slinktis. Mat prasmės klausimas sudaro tam tikrą 
grandį, kurios nariai, klausimui slenkant, vis platėja savo 
apimtimi ligi visuotinumo. Klausiani, kokią prasmę turi 
tas ar kitas mūsų būklės reiškinys, aisakymą rasti gana 
lengva, kadangi prasmės grandyje antras jos narys jpras- 
mina pirmąjį, trečias antrąjį ir t- t. Sakysime: mokinio iš- 
silavinimas įprasmina mokytojo darbą; būsimos profesijos 
pareigų atlikimas įprasmina mokinio išsilavinimą; visuo- 
meninės santvarkos palaikymas bei išvystymas įprasmina 
profesines pareigas. Tuo būdu ir susidaro minėta grandis. 
Tačiau. kaip tik todėl prasmės klausimas ir neišsisemia nė 
vienu šios grandies -nariu. Jis rieda vis toliau, nes vis to- 
liau klausiame, kokią prasmę turi visuomenės išvystymas, 
valstybės palaikymas, kultūros kūrimas, istorijos. eiga, 
žmogiškašis- gyvenimas apskritai... Kiekvienas tolimesnis 
jprasmintojas yra klausiamas savo prasmės reikalu ir to- 
dėl esti verčiamas nurodyti vis į tolimesnį šios grandies 
narį, kol galop, loginės negalimybės eiti ligi begalybės 
verčiami, turime pripažinti, kad esama visuotinės bei ne- 
lygstamos prasmės ir kad kiekviena dalinė bei lygstama 
atskiro reiškinio prasmė esanti ne kas kita, kaip dalyva- 
vimas šioje visuotinėje bei nelygstamoje prasmėje. 

Ši tad visuotinė bei nelygstama prasmė šiandien ir yra 
vadinama Dievu: „Tasai paskutinysis ir nelygstamasis pra- 
das, kuris sudaro mūsų buvimo prasmės pagrindą bei 
prasmės vidurkį, ir yra turimas galvoje, kai savo kalbos 
negalia bei dužiumu tariame žodį „Dievas““ 4, Tai reiškia: 
ne esantis Dievas yra laikomas viso ko jprasmintoju, bet 
visuotinumą pasiekusi prasmė yra laikoma Dievu. Priėjus 
šią visuotinę prasmę, manoma radus Dievą. Užtat dabar, 
kaip ir aukščiau vertybių atžvilgiu, klausiame: ar iš tikro 
visuotinė bei nelygstama prasmė ir Dievas yra tapatūs? 
Ar galima su šia prasmę megzti religinį santykį? Trumpai 
tariant, ar prasmės. klausimas iš tikro yra kelias į religi- 
jos Dievą, kaip tai šiandien teigia ne vienas religijos fi- 
losofas? 

Prasmės sąvoka yra artima tikslo sąvokai, tačiau šiai 
netolygi. Tikslas žymi daugiau viršinį siekinį, kartais net 

nesąinoningą, kaip- tai regime gyvių gyvenime, pvz. 
paukščiui sukant lizdą ar vorui spendžiant tinklą. Tikslas 
buvoja šalia veiksmo kaip jo pasėka. Tuo tarpu prasmė 
yra vidinis dalykas. Tai veiksmo kokybė, nuo šiojo neat- 
skiriama ir todėl niekad jo neperžengianti, kad buvotų 
šalia jo ar pasiliktų jam pasibaigus. Todėl filosofijoje 
prasmė ir yra apibrėžiama kaip „imanenti ir galutinė bū- 
tybės vertė“ 50. Imanentus šios vertės pobūdis yra jai 
esminis: ji negali būti alsieta nuo jos nešėjo; ji glūdi šio- 
jo viduje būtinu būdu. Statant, pavyzdžiui, šventyklą, esti 
naudojami įvairūs daiktai bei veiksmai kaip priemonės 
tikslui, būtent šventyklai. Šventykla yra visų šių daiktų bei 
veiksmų siekinys, atsirandąs galop šalia jų visų ir buvojąs 
nepriklausomai nuo jų. Šventyklą pastačius, vadinasi, 
tikslą pasiekus, visi daiktai ir veiksmai kaip priemonės 
pasitraukia šalin. Tuo tarpu šventyklos prasmė būti Vieš- 
paties Namais pasilieka joje pačioje visados. Ši prasmė 
niekad negali atsidurti šalia šventyklos: šventykla nėra 
savai prasmei priemonė, bet savos prasmės regimybė. Ji 
neša šią prasmę lol, kol išlieka pati. Net ir ateistiniu mu- 
ziejumi paversta šventykla savos prasmės — būti Viešpa- 
ties Namais — nepraranda: jos prasmė tokiu atveju yra 
tik išniekinama, kaip išniekinamas yra aklatikio spjaudo- 
mas bei mindžiojamas kryžius. Tai tinka ne tik skirtinei 
prasmei, esančiai atskirame reiškinyje, bet ir visuotinei 
bei nelygstamai prasmei, glūdinčiai visatoje. Ir visuotinė 
bei nelygstama prasmė buvoja ne šalia gamtos ar Zmo- 
gaus, bet juose pačiuose, kaip galutinė jų vertė. 


d. Dievo kaip prasmės kritika 


Ką tad reiškia skelbti šią prasmę esant Dievą? Ne ką 
kita, kaip padaryti Dievą visaios kokybe. Vėliau, kalbė- 
dami apie religijos Dievą kaip Kūrėją, matysime, kad kū- 
rėjas iš tikro yra kūriniui imanentus kaip jo buvimo pa- 
grindas. Tačiau grįsti buvimą yra visai kas kita negu 
teikti kūriniui tam tikrą vidinę vertę, vadinamą prasme. 
Kūriniui imanentus Dievas gali būti tik tuo atveju, kai jis 
yra jam visų pirma transcendentus, vadinasi, kai jis buvo- 
ja nepriklausomai nuo kūrinio ir kaip tik šiuo nepriklau- 
somumu laiko jį buvime. Tuo tarpu būti visatos kokybė 
arba vidine jos verte reiškia paneigti transcendentinį sa- 
vo nepriklausomumą ir susilieti su gamta bei žmogumi, 
kadangi prasmė, kaip sakėme, niekad negali buvoti šalia 

savo nešėjo. Jei visala yra prasmės nešėja, o prasmė yra 
Dievas, tai reiškia, kad Dievas yra visalos tiek į šią įsiurb- 
tas, jog apie kokį nors nepriklausomą jo buvimą negali 
būti nė kalbos. Dievas kaip visatos prasmė yra vidinė vi- 
satos pusė, o visata yra viršinė Dievo regimybė. Tai aksio- 
loginis panteizmas. Kaip Dievas, laikomas aukščiausia 
vertybe, esti palenkiamas gnoseologiniam žmogaus spren- 
dimui, taip Dievas, laikomas visuotine prasme, esti pa- 
lenkiamas ontologiniam visatos buvimui: abiem atvejais 
Dievas nustoja buvęs Dievas, vadinasi, būtis, peržengianti 
bet kokį sprendimą ir bet kokį buvimą. Abiem atvejais 
Dievas buvoja kieno nors malone: kaip vertybė — žmo- 
gaus malone, kaip prasmė — visatos malone. Megzti reli- 
ginį santykį su tokiu Dievu, buvojančiu kito malone, reiš- 
kia klaupiis arba prieš palį save, arba prieš neasmenine 
visalą ir tuo pačiu išniekinti save kaip asmenį. 

Antras priekaištas visuotinės prasmės sutapdymui su 
Dievu liečia pačią prasmės slinktį. Pirmu požiūriu atrodo, 
kad minėta prasmės slinktis nusako tą patį kelią, kuriuo 
Aristotelis yra ėjęs nuo atskirų reiškinių judėjimo prie 
pirmojo nejudančio judintojo: kaip vienas judąs daiktas 
nurodo į kitą kaip savo judintoja, taip lygiai vieno reiš- 
kinio prasmė nurodanti į kitą kaip savo įprasmintoją. Ir 
vis dėlto šis panašumas yra apgaulus. Jeigu judėjimas — 
priėmus teiginį, esą visa, kas juda, yra kito judinama, — 
iš tikro sudaro nepertraukiamą grandį, tai prasmės slink- 
tyje perirūkio kaip tik esama. Būdama imanenti savo es- 
me, prasmė dažnu atveju pasilieka to ar kilo reiškinio 
viduje, sutapdama su juo pačiu ir todėl nebenurodydama 
į tolimesnės grandies narį; dažnu alveju prasmės grandis 
užsisklendžia grįždama į išeities tašką. Sakysime: juslinį 
pažinimą įprasmina protinis pažinimas, protinį pažinimą 
įprasmina tiesa. O tiesą? Kas įprasmina tiesą? Tačiau ar 
tiesa iš viso gali turėti prasmę, kuri nebūtų ji pati? Tie- 
sos prasmė juk ir yra būti tiesa. Vadinasi, prasmės slink- 
tis čia ir baigiasi, nes prasmė ir jos nešėjas tiesa šiuo at- 
veju yra vienas ir tas pats dalykas. Pridurkime kaip pa- 
vyzdį estetinę St. Salkauskio slinktį: „Menas grožiui, gro- 
žis gyvenimo tobulumui“ 5t, Tai reiškia: meninę kūrybą 
įprasmina grožis, grožį įprasmina gyvenimo tobulumas. 
O tobulumą? Kas jį įprasmina? Bet ir vėl: ar tobulumas 
apskritai gali turėti kokią kitą prasmę negu jis pats? 
Tobulumo prasmė ir yra būti tobulumu. Ir šiuo atveju 
prasmės slinktis baigiasi pasiekusi tapatybę su savo ne- 

šėju. Tokių prasmės slinkties pertrükiy esama aibės. Net 
ir atvedus prasmės grandį ligi paties buvimo kaip tokio 
ir paklausus, kokia yra šiojo prasmė, galėtume duoti tik 
vieną vienintelį atsakymą: buvimo prasmė yra būti. Ir čia 
nešėjas susilietų su savo prasme, neleisdamas prasmei jo 
peržengti ir tuo pasiekti transcendencijos kaip Dievo. 
Prasmės tad slinktis anaiptol nėra aristotelinis kelias Die- 
vop. Nesama nė vieno judančio daikto, kuris judintų pats 
save. Tačiau esama aibės reiškinių, kurių prasmė yra jie 
patys: tiesa, gėris, grožis, meilė, džiaugsmas, tobulumas, 
laimė, buvimas... Teikti prasmę kaip vienintelį kelią 
Dievop šių dienų mąstymui reiškia todėl eidinti šį mąsty- 
mą klystkeliu. 

Trečia sunkenybė, kuri mums kliudo prasmės keliu 
žengti ligi religijos Dievo, yra žmogaus galia ne tik duotą 
prasmę pažinti, bet ir ją pačią duoli. Teisingai yra sako- 
ma, kad žmogus visa savo būtybės sąranga yra apspręstas 
prasmei. Jis negali pakelti neprasmingo veiksmo ar ne- 
prasmingos būsenos. Tačiau tai kaip tik ir rodo, kad žmo- 
gus turi nepergalimą polinkį prasmę ne tik priimti, bet 
ir pats ją teikti, vadinasi, elgtis prasmės atžvilgiu ne tik 
imliai, bet ir veikliai. Juk daugelis mūsų būklės reiškinių 
prasmės požiūriu yra abejingi: patys savyje jie prasmės 
neturi, užtat jie yra pajėgūs prasmę priimti. Visas gamti- 
nis pasaulis yra šio pobūdžio. Jis visas buvoja šalia pras- 
mės, kadangi prasmė yra skirtinai dvasinė kategorija. Bet 
štai kultūrine savo veikla žmogus gamtą kaip tik įpras- 
mina. Virlusi kultūriniu veikalu, gamta esti įtraukiama į 
žmogiškąją sritį ir padaroma jo matmens dalimi, o tuo 
pačiu ir dalyve prasmėje. Kiekvienas gamtinis daiktas 
buvoja anapus prasmės, bet kiekvienas kultūrinis kūrinys 
jau buvoja prasmės plotmėje. Kitaip tariant, žmogus pa- 
sirodo esąs didžiulis gamtinio pasaulio įprasmintojas: Ir 
juo plačiau kultūrinė veikla apima gamtą, juo labiau 
gamta tampa prasminga savo buvojimu. Gamtos paverti- 
mas kultūra yra betgi žmogaus uždavinys ir žmogaus 
veiklos padarinys. Tuo pačiu ir gamtai teikiama prasmė 
yra žmogaus dalykas. Ji nenurodo į jokią antžmogiškąją 
buvimo plotme. G 

Zmogaus galia teikti prasmę neapsirėžia betgi tik vie- 
nu gamtiniu pasauliu. Žmogus teikia prasmę ir savai būk- 
lei tuo, kad įvairiose jos srityse — šeimoje, auklėjime, la- 
vinime, visuomenėje, valstybėje, ūkyje, technikoje, mene, 
moksle. .. — įkūnija ią ar kitą idėją kaip vidinę šių sri- 

čių vertę, kuri ir tampa šių sričių prasme. Žmogaus gyve- 
nimas yra vienas didžiulis jo paties kūrinys ir tuo pačiu 
prasmės laukas, įdirbamas paties žmogaus pastangomis. 
Kalbėti tad apie prasmę kaip kažką, kas būtų nuo Zmo- 
gaus atsieta, ko žmogus ieškotų ir ką jis tiktai rastų, yra 
alotrauka, neturinti atitikmens tikrovėje, nes kiekviena 
mums prieinama prasmė yra duota paties Žmogaus. Užtat 
ir į dažnai keliamą klausimą, kokia yra mūsų gyvenimo 
prasmė, galime atsakyti: tokia, kokią mes patys gyveni- 
mui teikiame. Juk galima gyventi ir neprasmingai; gali- 
ma, lietuviškai kalbant, „gyvenimą prašvilpti“. Gyvenimo 
prasmė yra sudėta į mūsų pačių rankas. O gyvenimas, 
kuris būtų kažkokia bendrybė, vadinasi, ne mano ir ne 
tavo gyveniinas,— toks gyvenimas yra gryna atotrauka, 
kuriai prasmės kategorija negali būti taikoma, kaip ji ne- 
taikoma nė vienai atotraukai. Būdama dvasinis dalykas, 
prasmė savaime yra ir asmeninis dalykas: prasmė visados 
yra mano prasmė. O mano prasmė priklauso nuo manęs 
paties: teikti vidinę vertę manam veikalui yra mano pa- 
ties uždavinys. 

Bet kaip tik todėl, kad kiekviena mūsų suvokiama 
prasmė yra mūsų pačių duota mūsų darbams ir net visam 
mūsų gyvenimui, ji ir nurodo liktai į žmogų, o ne į kažką, 
kas būtų anapus žmogaus ir ką būlų galima, kaip šian- 
dien ne vienas nori, vadinti Dievu. Žmogaus prasmės ke- 
lias veda tiktai į jį patį. Ir čia prasmės slinktis grįžta į 
savo išeities tašką. Iš žmogaus kaip jo duomuo kilusi, 
prasmė ir lieka žmogaus veiklos rėmuose. Tuo pačiu da- 
rosi labai abejotina visuotinės bei nelygstamos prasmės 
tikrovė. Kiek ši visuotinė prasmė reiškia palies buvimo 
prasmę, tiek ji, kaip minėta, sutampa su pačiu buvimu: 
buvimas neturi jokios aukštesnės vertės negu jis pats. 
Buvimas niekad nėra kam kitam, o visados tik pats sau. 
O kiek visuotinė prasmė reiškia atskirų prasmių apibend- 
rinimą, tiek ji yra atotrauka, vadinasi, grynai gnoseolo- 
ginė kategorija. Kokiu būdu ši atotrauka galėtų būti vadi- 
nama Dievu ir pergyvenama kaip Dievas? Galop jeigu ir 
sutiktume, kad tokios visuotinės bei nelygstamos prasmės 
esama, tai ji neturėtų mums jokios reikšmės, kadangi ji 
liktų mums nepažįstama. Mūsų veiklos bei gyvenimo pras- 
me anaiptol nebūtų nei jos alšvaita, nei dalyvavimas jo- 
je, nes to, kas pasilieka anapus mūsų pažinimo, mes nega- 
lime nei atšviesti, nei jame dalyvauti. Vadinti tad šią mū- 
sų pažinimui užsklęstą prasmę „Dievu“ reikštų ne ką kita, 

kaip statyti aukurą „nežinomam Dievui“. Tačiau nežino- 
mas Dievas nėra religijos Dievas, kadangi nežinomybe jis 
kaip tik ir neturi santykio su žmogumi. 

Prasmės tad klausimas nėra Dievo klausimas. Jis toks 
nėra žmogaus teikiamos prasmės atveju, nes veda atgal į 
patį žmogų. Jis toks nėra nė tariamai esančios visuotinės 
prasmės atveju, nes veda į nežinomybę, kurios negalime 
nei garbinti, nei mylėti. 


4. DIEVAS KAIP NEASMENINĖ TIKROVĖ 


Religijos filosofija, kaip sakyta, nėra Dievo buvimo 
atradėja; užtat ji yra jo sargė, budinti, kad Dievas kaip 
tikrovė nebūtų paaukotas kokiam nors prasmens stabui, 
kaip tai aiškiai matyti L. Feuerbacho teorijoje. Tik Dievo 
tikrovės atveju galima pateisinti religiją žmogaus kilnu- 
mo bei vertingumo akivaizdoje. Kitaip religiniai mūsų 
veiksmai darosi tušti ir pažemina mus kaip asmenis. Štai 
kodėl religijos filosofija ir pabrėžia Dievą kaip tikrovę 
visu įtaigumu. Tačiau kas gi yra šis Dievas tikrovė? Tai 
klausimas, siekiąs ne patirti, kas yra Dievas pats savyje, 
bet atskleisti, kokia tikrovė gali būti dieviškoji ir todėl 
pajėgi sueiti santykin su žmogumi, vadinasi, pagrįsti re- 
ligiją. Juk galima laikyti Dieva tikrove ir vis dėlto | 
teikti šiai tikrovei tokį pobūdį, jog religinis santykis su 
ja darosi neįmanomas. nn 


a. Dievo kaip likroves prasme 


Ligi šiol svarstytos Dievo sampratos laiko Dievą tik- 
rove "ta prasme, kad jis buvoja mūsų sąmonėje, vadinasi, 
yra šis tas, o ne niekis, ką Feuerbachas įsakmiai ir pa- 
brėžia. Tačiau būti sąmonėje idėjos, vertės, prasmės pa- 
vidalu anaiptol nereiškia būti tikrove tiesiogine ir įprasta 
šio žodžio prasme, nes šių dviejų tikrovių būsenos yra 
esmiškai skirtingos. Tikrovė sąmonėje buvoja šiosios grin- 
džiama: dingus sąmonei, dingsta ir jos turinys, vadinasi, 
jos laikoma bei nešama tikrovė. Jeigu tad Dievas buvoja 
sąmoninės tikrovės būdu, tai galima apskaičiuoti jo „am- 
žių“: Dievas atsirado, atsiradus žmogaus sąmonei, ir Die- 
vas išnyks, išnykus žmogaus sąmonei. Tokiu atveju iš tik- 
ro galima kalbėti apie „Dievo mirtį“. Čia dar sykį visu 
ryškumu išnyra Dievo priklausomybė nuo Žmogaus, neiš- 

vengiamai atsirandanti tada, kai Dievas esti tapatinamas 
su kuriuo nors sąmonės turiniu — rūšies idėja, vertybe, 
prasme, laime... Nes tokiu atveju ne Dievas grindžia 
žmogaus buvimą, bet žmogus pašaukia Dievą būti; ne to- 
dėl yra žmogus, kad Dievas taria savo „fiat“, bet todėl 
yra Dievas, kad žmogus jį šia ar kita lytimi mąsto, kad 
jis jo šiuo ar kitu būdu trokšta bei ieško. Kiekvienai ši- 
tokiai Dievo „tikrovei“ tinka K. Marxo žodžiai: „Žmogus 
kildina religiją, o ne religija kildina žmogų“ 52, Kiekviena 
šitokia Dievo „tikrovė“ yra psichologinio, dorinio ar so- 
ciologinio, bet ne ontologinio pobūdžio. Ontologine pras- 
me tikrovė yra sąmonės priešybė. Ji buvoja sąmonei prieš- 
priešiais, būdama nuo šiosios nepriklausoma savo buvime 
ir todėl nedingdama sąmonei dingstant. Ar ši tikrovė kaip 
sąmonės priešprieša bus nusakoma prieveiksmiu „viršum“ 
(sąmonės), ar „šalia“ (sąmonės), ar „aukščiau“ (sąmo- 
nės), ar „už“ (sąmonės), nėra svarbu, kadangi visa tai 
yra tik vaizdinės išraiškos apibūdinti anai kitokiai būsenai, 
kurią turi tikrovė, palyginta su sąmonės turiniu: tikrovės 
buvimas yra sąmonės ne grindžiamas, o tik jos pažinimu 
randamas. 

‚Sisai bendras dėsnis tinka ir Dievui kaip tikrovei. Ir 
Dievas tikrovės prasme būna kaip sąmonės priešybė. Kaip 
tikrovė Dievas nėra tolygus jokiam sąmonės turiniui. Kaip 
tikrovė Dievas yra man ne-Aš tikriausia bei giliausia 
prasme. Aš galiu sueiti su juo į santykį tik todėl, kad jis 
buvoja man priešpriešiais, nesutapdamas su manuoju Aš 
jokiu atžvilgiu ir todėl iš manojo Aš neišvedamas jokiu 
atveju. Dievas nėra jokia sąmonės turinio perkėla į mūsą- 
ją būklę. Klausti tad Dievo kaip tikrovės reiškia klausti 
jo kaip būnančio užu mūsų sąmonės, kuri jį savo veiks- 
mais — paZinimu,. meile, tikėjimu, viltimi — pasiekia, 
bet kurio ji jokiu savo veiksmu jo buvime negrindžia ir 
neapsprendžia. Tai pabreziame todėl, kad šiandieninis 
toks įtampus atsigrįžimas į „Dievą mumyse“ yra nuolatos 
tykomas pavojaus pamiršti Dievo priešybę sąmonei. O juo 
labiau Dievą kaip sąmonės priešybę stumiame šalin, juo 
labiau jį nutikroviname. „Dievas mumyse“ gali būti vaisin- 
gai mąstomas tik tuo atveju, kai jis visų pirma yra mąs- 
tomas kaip „Dievas viršum mūsų“. Tik transcendentinis 
Dievas gali nužengti mūsų sąmonėn, bet niekad ne sąmo- 
ninis Dievas pakilti transcendencijon. P. Tillicho posakis 
„kas suvokia gelmę, suvokia ir Dievą“ 5 yra būdinga šios 

pavojingos ir jau net atvirkštinės mąstymo linkmės iš- 
raiška. 

Pabrėždaini Dievą kaip tikrovę, būnančią nepriklauso- 
mai nuo sąmonės, mes betgi dar neatsakome į aukščiau 
kelią klausimą, kokio pobūdžio yra ši dieviškoji tikrovė, 
kad žmogus galėtų megzti su ja religinį santykį. Šį gi 
klausimą sklaidydami tuojau susiduriame su dviem tik- 
rovės plotmėmis: su daiktais ir su asmenimis. Tikrovė 
kaip sąmonės priešybė buvoja arba kaip daiktas, arba 
kaip asmuo. Jokios trečios kategorijos, kuri nebūtų nei 
daiktas, nei asmuo, nėra ir negali būti. Tiesa, idėja nėra 
nei daiktas, nei asmuo. Užtat ji nėra nė tikrovė mūsąja 
prasme, vadinasi, buvojanti sąmonei priešpriešiais nepri- 
klausomai nuo šiosios. Platoniškoji idėjų karalija yra ne 
kas kita, kaip sąmonės turinio perkėla į transcendentinę 
plotme. Štai kodėl idėja ir negali sudaryti trečiosios ka- 
tegorijos tikrovės sąrangoje, kurioje randame tik arba 
daiktą, arba asmenį. Katrai nūn iš šių dviejų tikrovės 
kategorijų priklauso Dievas kaip tikrovė? 


b. Asmeninio ir neasmeninio pradų įtampa 


Religijų istorijoje yra pastebima aiški įtampa tarp 
sampratų Dievo kaip daiklinės ir Dievo kaip asmeninės 
tikrovės. Pagrindas šiai įtampai yra pažiūra, esą asmuo 
nėra pats pirmykštis dalykas, o kilęs iš kažkokio šaltinio, 
kuris esąs už asmenį gilesnis sava esme ir pirmesnis sava 
kilme. Todėl mąstant Dievą kaip galutinę tikrovę, mąsto- 
mas yra kartu ir šisai šaltinis, ieškant „Dievo užu Dievo“ 
(S. Bulgakovas) kaip paties Dievo pradmens, vokiečių 
mistikoj vadinamo „prodieviu — Urgotlheit“ (Eckhartas, 
Böhme), iš kurio turėtų būti išriedėjęs ir pats Dievas 
kaip asmuo. Nuosekliai tad „grumtynės tarp asmenišku- 
mo ir neasmeniškumo,— sako F. Heileris,— eina per visą 
religijų (istoriją. Jau pačiame pirmykščiame tarpsnyje kry- 
žiuojasi tikėjimas neasmeninę galią, numen, su tikėjimu 
asmeninę dvasinę būtybę. Įspūdingiausią bandymą išryš- 
kinti neasmeninį dievybės pradą sutinkame Indijoje. Kraš- 
tutiniu neasmeniškumo pavidalu Dievo idėja pasirodo se- 
najame budizme, kuriame yra neigiamas bet koks absoliu- 
to nusakymas, nors nirvana kaip išganymo siekinys ir esti 
aprašinėjama labai panašiais žodžiais kaip mistikų die- 
vybe“ 54. Iš kitos betgi pusės, pasak Heilerio, tiek upani- 
šadų „brahman“, tiek „nirvana“ slepia savyje ir asmeni- 

nio Dievo bruožų: „Ramajana kovoja už Dievo asmeny- 
bę“ (p. 468), o Mahajanos budizme „absoliutas pasirodo 
kaip asmeninis „pro-Buda“ arba kaip „didysis Buda“, arba 
kaip „saulės Buda““ (p. 469). Be abejo, Dievas kaip ne- 
asmeninė tikrovė čia persveria asmeninį "šios tikrovės 
pobūdį, visiškai betgi šiojo nesunaikindamas.— Graikų 
religijoje ši įtampa yra ypatingai ryški. Mitologiniuose 
graikų religijos įvaizdžiuose dievai reiškiasi kaip tikros 
asmenybės, turinčios visas žmogiškąsias savybes, veikian- 
čios žmogiškuoju būdu, pasirodančios kiekviena savu pa- 
vidalu, vykdančios savus uždavinius ir buvojančios sava 
būsena. Tuo tarpu graikų filosofijoje Dievo samprata yra 
visiškai neasmeninė: čia Dievas yra arba bendrasis dėsnis 
(Heraklitas), arba darna (Ksenofanas), arba gėrio idėja 
(Platonas), arba nejudąs judintojas (Aristotelis), arba 
daiktų vidinis logos (stoikai), arba galop vienis (Ploti- 
nas). Graikų religijos numitinimas, sąmoningai pradėtas 
Platono (plg. „Teaitelas“, 152e; „Polileia“, 379a, 383a. 
386b), yra buvęs kartu ir Dievo nuasmeninimas.— Ta 
pati įtampa regėti ir Izraelio religijoje. Nors Senojo Tes- 
tamento Jahvė ir yra neabejotinai asmeninio pobūdžio, 
sudarąs su sava tauta sutartį ir jai vadovaująs jos istori- 
jos kelyje, tačiau savo santykiuose su žmonėmis jis kiek- 
vieną kartą reiškiasi gamtinės, vadinasi, neasmenines jėgos 
pavidalais: debesimis, žaibais, griausmais, ugnimi, kurie 
graso mirtimi ne tik žmogui, bet ir gyvuliui (plg. /$ 8, 
2—4; 13, 21; 19, 16—19). Tarp Dievo ir žmogaus Izraelio 
religijoje dar tebetvylo bedugnė. 

Asmeninį Dievo pradą visu įtaigumu iškėlė bei įtvir- 
tino krikščioniškoji religija: įsikūnijimo idėja ji pergalė- 
jo dievybės neasmeniškumą nebegrįžtamai. Dievas, pasak 
krikščioniškojo mokslo, tapo žmogumi, gyveno, kentėjo ir 
mirė kaip atperkamoji auka už žmonių nuodėmes. Tai 
padaryti jis įstengė todėl, kad pats buvo be nuodėmės: 
tai esminė pataisa graikiškojo dievybės asmeniškumo, nes 
graikų dievai buvę tokie pat nusidėjėliai, kaip ir žmonės, 
lodel ir neįstengę išganyti puolusios žmonijos. Galbūt čia 
ir slypi priežastis, kodėl graikų filosofai, pirmoje eilėje 
Platonas, nusigrįžo nuo asmeninio Dievo sampratos, per- 
keldami ja į neasmeninę idėją, kuri iš viso negali būti 
nuodėminga. Juk „nuodėmingas Dievas“ yra prieštaravi- 
mas savyje. Jeigu tad dievybės sampratoje glūdi nuodėmės 
galimybė ar tikrovė, tuomet, aišku, ši samprata yra at- 
mestlina. Graikų filosofijoje tai ir buvo padaryta. Sykiu 

tačiau Krikščionybė pakeitė ir graikiškąją filosofinę die- 
vybės sampratą, sutapdydama bendrinę logos idėją kaip 
dėsnį, darną, protą su Logos dieviškuoju asmeniu. Ir 
krikščioniškajai religijai, kaip ir stoikams, pradžioje yra 
logos, bet šisai krikščioniškasis Logos jau yra nebe bend- 
rinis pasaulio pagrindas, o antrasis Trejybės asmuo, 
būnąs nebe šalia Dievo, o pats esąs Dievas (plg. Jn I, 1). 
Šisai Logos asmuo įsikūnija žmogiškojoje prigimtyje ir 
apsireiškia istoriškai kaip Jėzus iš Nazareto. Pasak Krikš- 
čionybės, Jėzus yra vienintelė tikroji bei galutinė teofa- 
nija, vadinasi, Dievo apsireiškimas žmogui. Krikščionybei 
Dievas kaip tikrovė sąmonės priešpriešos prasme reiškiasi 
ne daikto — vis tiek ar tai būtų gamta kaip stabmeldybeje, 
ar istorija kaip Izraelyje —o asmens pavidalu, būtent 
Kristumi. Tuo būdu Krikščionybė virsta asmenine religija 
giliausia šio žodžio prasme. 

Ir vis dėlto Dievo kaip neasmeninės tikrovės samprata 
nėra visiškai išnykusi nė Krikščionybėje. Kaip budizme 
esama asmeninio Dievo užuomazgų, taip Krikščionybėje 
esama neasmeninio Dievo likučių. Krikščioniškojoje reli- 
gijoje, pastebi F. Heileris, „nuolatos yra buvę slapto galy- 
nėjimosi tarp asmeniškumo ir neasmeniškumo“ ®. Tai 
jausti ypač mistikoje. Juk ir krikščioniškoji mistika kalba 
apie Dievą kaip gelmę, naktį, tamsą, jūrą, ugnį, kuriose 
žmogus paskęsta ligi savojo Aš pamiršimo. IĮšsivilkti iš 
savojo Aš ir pasinerti dievybėje yra net ir krikščioniško- 
sios mistikos kelias: kosminis P. Teilhard'o de Chardino 
Kristus taip pat priklauso šiam keliui. Tačiau pasinerti 
kitame galima tik tuo atveju, jei tasai „kitas“ yra pergy- 
venamas kaip neasmuo, kadangi asmuo negali nei savęs 
pamiršti, nei kitame asmenyje pasinerti, net jeigu šis ir 
būtų dieviškas. Vis dėlto neasmeninio Dievo likučiai Krikš- 
čionybėje yra stipriai nustumti užnugarin ir suvesti ligi 
paties mažiausiojo kiekio. Prasiveržę bent kiek ryškiau, 
jie tuoj pat susilaukia neigiamo atoveikio. Tuo galima iš- 
aiškinti didžiulį Krikščionybės atsargumą visokiems mis- 
tiniams atvejams: krikščioniškoji religija yra blaiviausia 
iš visų religijų. Ji mistikos neneigia, tačiau ji reikalauja, 
kad ir mistikas pergyventų Dievą kaip asmenį ir kad tuo 
ar kitu neasmeniniu įvaizdžiu nenuslėgtų ar neaptemdytu 
asmeninių jo bruožų: kiekvienas neasmeninis žodis apie 
Dievą gali būti Krikščionybėje tiktai prasmuo — ne dau- 
giau. O kur jis yra tariamas kaip dieviškoji tikrovė, ten, 
Krikščionybės pažiūra, mistika virsta pseudomistika. 

Krikščioniškasis Dievas gali būti mąstomas ir pergyvena- 
mas tiktai kaip asmeninė tikrovė. 

Dievo kaip tikrovės pobūdis „suskaldo religijas, — tei- 
singa U. Manno pažiūra,—į dvi stovyklas, kurių vienai 
religinis objektas yra aukščiausias dėsnis, o kitai — aukš- 
čiausias asmuo. Šios stovyklos skiriasi vėliava, kuriai yra 
prisiekusios: ar religija visų pirma ir galutinai klauso as- 
meninio Dievo, ar ji jaučiasi esanti įpareigota neasmeni- 
niam dėsniui?“ 5° Mūsų laikais, pasak Manno, daugėja 
ženklų, kad religija vis labiau esti suvokiama kaip nepa- 
keičiama pilnutiniam žmogiškumui, sykiu tačiau kad 
Dievas kaip asmuo vis labiau esti laikomas mitine atlai- 
ka, taip jog savaime skiriasi „ateistinė religija“, vadinasi, 
religija be asmeninio Dievo (plg. t. p.). Tai reiškia: da- 
barties žmogus vis labiau jaučiasi esąs įpareigotas neas- 
meninio dėsnio. Todėl ir yra būtina kiek arčiau pažvelgti 
į šią Dievo kaip neasmeninės tikrovės sampratą ir pasi- 
klausti, ar iš tikro neasmeniškai suvokta dievybė galinti 
pagrįsti religiją kaip sąlygą pilnutiniam žmogiškumui ir 
ar neasmeninis dėsnis galįs būti asmeninio įpareigojimo 
subjektas, nes įsipareigojama visados kam nors: pareigos 
be „kam nors“ nėra; pareiga savo esme yra santykinė 
sąvoka, vadinasi, reikalaujanti „kito“. Ar gali tad neas- 
meninis dėsnis būti asmeniui šisai „kitas“? 


c. Visata kaip Dievas 


Neasmeninio Dievo samprata yra religijų istorijoje 
išėjusi aikštėn įvairiais pavidalais. Ryškiausias iš jų yra 
panteizmas, arba pasaulio ir Dievo tapatybė: Deus sive 
natura, kalbant Spinozos žodžiais, kuriais jis metaliziškai 
nusakė šią tapatybę. 

Panteizmas yra deizmo priešingybė, išaugusi tačiau iš 
tos pačios klaidos, būtent: neregėti skirtumo tarp būtybės 
buvimo ir jos esmės arba tarp būtybės ontologinės ir kos- 
mologinės plotmės, vadinasi, neskirti, kad būtybė yra ir 
kas ji yra. Išnykus šiam skirtumui ar jo nepaisant, Dievo 
santykis su pasauliu virsta arba grynai transcendentiniu, 
arba grynai imanentiniu; Dievas arba pasitraukia iš pa- 
saulio buvimo, arba virsta pasaulio esme. Pirmu atveju 
turime deistine, antru —- panteistinę šio santykio sampratą. 
Deizme Dievas pasaulio atžvilgiu yra vienkartinis veiks- 
nys; jis buvimą jam, tiesa, yra suteikęs, tačiau tuo savą 
santykį su juo ir baigęs. Dabar pasaulis ir būna, ir veikia 

savarankiškai. Pasaulio kūrimas yra deizmo suvokiamas 
kaip praėjęs veiksmas. Kūrimas kaip pasiliekanti dabartis 
(creatio continua) deizmui yra nepažįstamas. Nepažįsta- 
ma todėl yra jam ir Dievo dabartis arba jo imanencija 
pasaulio buvime. Deizmo Dievas yra tarsi Putino Rex, 
kuris, „į purpurą jsivyniojes“, žiūri, kaip „žvaigždės vai- 
nikan jam klojas“, kartu pykdamas, kam tie žmonės, „rūs- 
čiai šaukdami tame klonyje“, ardo „pasaulio harmoniją“ 
(„Rex“, 1916 m.). 

Panteizmas eina priešinga linkme ir mėgina pergalėti 
Dievo tolybę tuo, kad atkelia Dievą į pasaulio esmę arba. 
į kosmologinę jo plotmę, „padarydamas šiąją Dievo buvo- 
jimo apraiška. Dievas esąs visas visame pasaulyje ir visas 
kiekvienoje jo dalyje. Gamtos daiktai bei veiksmai esą iš 
tikro Dievo veiksmų būdai. Averojaus terminais, kuriuos 
vėliau prisiėmė Spinoza, kalbant, Dievas esąs natura 
naturans, o pasaulis — natura naturata; tai dvi to paties 
dalyko būsenos: veiklioji ir imlioji. Pasaulis savarankišku- 
mo neturįs, nes jo esmė esanti Dievas. Kūrimo iš nebūties 
sąvoka panteizme iš viso dingsta. Čia ji esti pakeičiama 
arba plotiniškąja emanacija, kurioje dieviškoji substanci- 
ja išleidžia iš savęs vis silpnėjančius pavidalus, arba pla- 
toniškąja demiurgo veikla, kurioje Dievas yra tik regimų 
pasaulio pavidalų žiedėjas (apie tai plačiau antrajame 
šios knygos skyriuje). Tačiau panteizme kitaip nė būti ne- 
gali. Sutapdęs Dievą su pasaulio esme, panteizmas tuo 
pačiu užkerta kelią būlybei kilti iš nebūties, nes tai reikš- 
tų, kad ir pats Dievas kyla iš nebūties, kas yra aiški nesą- 
monė. Nuosekliai tad panteizme dingsta ir Dievo trans- 
cendencija. Deizme slypįs Dievo ir pasaulio perskyrimas 
virsta panteizme Dievo ir pasaulio tapatybė. Deizme ne- 
galima Dievo niekur rasti, panteizme jis buvoja visur. Tei- 
singai užtat pastebi E. Berggravas, kad Dievas galįs pra- 
pulti dvejopu būdu: jis galįs pranykti tolybėje ir galįs 
būti įčiulptas artybės 57, Goethe's žodžiai, esą Dievui pri- 
tinką „save puoselėti gamtoje, o gamtą savyje“, yra poe- 
tinis Dievo įčiulpimo į pasaulį vaizdas. š 

Panteizmo metafizikas yra Benediklas Spinoza (1632— 
1677). Vis didesnis ir vis pavojingesnis Dievo ir pasaulio 
artejimas prie vienas kito yra jaučiamas jau visame Nau- 
jųjų amžių mąstyme. Scholastinė filosofija, sekdama 
Aristoteliu, galėjo skelbti, esą pasaulis yra apreZtas, ka- 
dangi begalybė esanti tik galima, bet niekad ne tikra, o 
N. Kuzietis jau aiškiai moko likroving pasaulio begalybę 

kaip Dievo begalybės atvaizdą, ką vėliau gražiai nusakė 
G. Bruno, pradėdamas apsigynimo kalbą inkvizicijos teis- 
me Venecijoje: „Aš skelbiu begalinį pasaulį kaip begali- 
nės Dievo galybės pasėką“ 5. Begalinio pasaulio samprata 
yra pati pirmoji ir būtinoji sąlyga, kad Dievas galėtų būti 
sutapdytas su pasaulio esme, nes į aprėžią pasaulį bega- 
linis Dievas juk įsilieti negali. Praplėtus gi pasaulį ligi 
begalybės, išnyksta loginė kliūtis Dievui tapti pasaulio 
esme. Ir ši Kuziečio pradėta mąstyti pasaulio begalybė, 
H. Heimsoetho liudijimu, „pasiliko melafizikoje, nugalė- 
dama senąjį jo aprėžtumą“ (t. p.) ir „artindama pavojų, 
kad juodu abu (Dievas ir pasaulis.— Mc.) galop susilies“ 
(p. 78). Spinozos filosofijoje tai ir įvyko. Čia pasaulis 
yra jau ne todėl begalinis, kad jis būtų Dievo atvaizdas, 
bei todėl, kad pais Dievas yra pasaulis. Nuo judaizmo 
nutolęs, Krikščionybės betgi nepasiekęs, Spinoza virto 
abiejų religijų apreiškimo kritiku, pasiryžusiu Dievo ir 
pasaulio santykį persvarstyti iš naujo ir šiam reikalui 
„Sugriauti visą statinį ir suręsti naują“ (Ethica, supl.). 
O šis naujasis statinys turėjęs, pasak Spinozos, rymoti 
ant teiginio: „Visų gamtos daiktų galia yra ne kas kita, 
kaip paties Dievo galia, kuria vienintele viskas vyksta ir 
esti apsprendžiama“ (Eth. IV, 4). Abu — ir gamta, ir Die- 
vas — yra iš savęs: causa sui; gamta yra mūsų nusakoma 
tomis pačiomis savybėmis, kaip ir Dievas: „ji yra amžina 
vienybė, buvojanti pati savimi, begalinė, visagalė ir t. t.“ 
(Eth. I, 29). Nuosekliai tad „gamtos daiktai bei veiksmai 
yra Dievo reiškimosi būdai“ (Eth. I, 25). Formulė „Deus 
sive natura — Dievas arba gamta“ yra Spinozos pažiūrų 
esminė santrauka. | 
Dievo ir pasaulio tapatybė savaime patraukia paskui 
save Ir dvasios bei medžiagos tapatybę. Spinoza aiškiai 
teigia: „Atsiminkime, kad mąstanti substancija ir tįsą tu- 
rinti substancija (tai Descartes'o terminai, kuriais jis nu- 
sakė dvasią ir medžiagą.— Mc.) yra viena ir ta pati subs- 
tancija, tik suvokiama čia vienos, čia kitos savybės at- 
žvilgiu“ (Eth. II, 7). Kai substanciją mąstome jos pažini- 
mo galios atžvilgiu, ji yra dvasia; kai tą pačią substanciją 
mąstome jos tįsūmo atžvilgiu, ji yra medžiaga. Descartes 
medžiagą ir dvasią ne tik skyrė, bet ir atskyrė, o Spinoza 
jas ne tik sujungė, bet ir sutapatino: juodvi esančios tos 
pačios vienos vienintelės pradinės šubstancijos dvi būse- 
nos arba du.jos apmąstymo aižvilgiai. ||| R 

Panteizmas tad, kaip matome, yra aiškus. monizmas: 
jame nėra dviejų plotmių — būties ir būtybės, Dievo ir 
žmogaus, dvasios ir medžiagos, — bet visa yra tik viena 
vienintelė substancija, kurią galima vadinti dieviška bei 
dvasine, taip pat lygia teise ir gamtine bei medžiagine. 
Panteizmas yra spiritualizmas ir materializmas kartu. 
Štai kodėl jis ne sykį ir yra laikomas ateizmu, nes kai 
Dievas yra visur, tai iš tikro jo nėra niekur. Tapęs pasau- 
lio esme, jis tiek susipasaulina, jog apie skirtiną jo buvi- 
mą nebetenka kalbėti. Susiliejęs su gamtos veikimu, Die- 
vas virsta nieko nebeišaiškinančia ir niekam nebereika- 
linga hipoteze arba filosofinio mąstymo pertekliumi — 
pagal žinomą dėsnį: „non sunt multiplicanda entia sine 
necessitate — nereikia dauginti dalykų be reikalo“. Pras- 
mingai todėl pastebi K. Löwithas, baigdamas apibūdinti 
Spinozos vietą bei reikšmę Naujųjų amžių mąstymo isto- 
rijoje: „Spinozos „Deus sive natura“ stovi kaip tik ant 
ribos, kur gęsta pasitikėjimas Dievu ir kur žengiama į pri- 
pažinimą visatos be Dievo, be tikslo, vadinasi, be prasmės 
ir be vertės“ 59. Pats Spinoza šią ribą peržengė ia prasme, 
kad padarė Dievą kosmologinės pasaulio plotmės vidine ` 
priežastimi (causa immanens). Tačiau to pakako, kad to- 
limesnis Dievo ir pasaulio santykių apmąstymas persi- 
svertų aiškion pasaulio pusėn ir kad Dievas išnyktų iš šio 
apmąstymo akiračių. i . É 

Ar Dievas, būdamas tapatus visatai, gali būti religijos 
Dievas? Kitaip tariant, ar panteizmas yra religija? 
N. Berdiajevas yra gražiai apie panteizmą pasakęs, kad 
šis visų pirma yra „erezija žmogaus atžvilgiu“ © todėl, 
kad jis reiškia „Zmogaus pavergimą ir jo asmens bei jo 
laisvės paneigimą“ (p. 99). Ir iš tikro panteizmo atveju 
žmogus buvoja priešpriešiais Dievui kaip daiktinei tikrovei, 
kadangi pasaulis su visais savo padarais ir veiksmais yra 
daiktas, o ne asmuo. Tuo darpu daiktinė tikrovė visados 
yra valdoma būtinybės; daiktinėje tikrovėje nėra nei as- 
meniškumo, nei tuo pačiu laisvės. Jeigu tad ši būtinybė 
yra Dievo išraiška arba Dievo būsena, tuomet žmogus, 
jai nusilenkdamas ir net ją garbindamas, savaime išsižada 
savojo Aš su jo laisve, nes prisiima būtinybę kaip dieviš- 
kumą. Garbinimas, tasai pagrindinis religijos veiksmas, 
panteizmę virsta žmogaus susinaikinimu: prisiimti būtiny- 
be kaip dieviškąjį objektą reiškia paneigti laisvę kaip 
priešybę dievybei, kurią garbiname; negalima juk garbin- 
li būtinybės ir sykiu būti bei jaustis laisvam. Tai reiškia 

daiktą iškelti viršum asmens ir šįjį: galop paneigti. Pan- 
teizmas todėl ir yra visų pirma antižmogiškas, nes neigia 
kaip tik tai, kuo žmogus prašoka kiekvieną daiktą. Pan- 
teizmo garbinama visatos galybė yra, be abejo, stipresnė 
už žmogų fiziškai, tačiau ji yra žmogaus neverta dvasiš- 
kai, kadangi joks daiktas nėra vertas asmens, Kitaip ta- 
riant, panteizme žmogus garbina tai, kas nėra verta gar- 
binti. Jis stovi prieš visatą kaip aklą jėgą, veikiančią pa- 
gal griežtus gamtos dėsnius, nežinančius nei meilės, nei 
nuodėmės, o tuo pačiu nei pasigailėjimo ar atleidimo. Ne- 
asmeninė visata mus triuškina savo būtinybės svoriu, ir 
visi asmeniniai mūsų veiksmai jos akivaizdoje darosi be- 
prasmiai ©. Trumpai sakant, panteizme žmogus nusilenkia 
neasmeninei galybei, nebejstengdamas atsitiesti kaip as- 
meninė kilnybė. Tai ir yra ženklas, kad jis nusilenkia ne 
tikram Dievui, o stabui. 

Todėl yra visiškai suprantama, kodėl panteizmas nie- 
kad negali išsilaikyti kaip religinis santykis, nes žmogus, 
įsisąmoninęs, kad visata veikia pagal būtinus dėsnius, 
tuojau sunaikina ją kaip Dievo išraišką arba būseną tuo, 
kad ima šiuos dėsnius tyrinėti, suseka jų veikseną, per- 
organizuoja juos pagal savus reikalus ir tuo būdu visatą 
palenkia pats sau. O žmogui palenkta visata savaime 
netenka dieviškojo pobūdžio. Niekur tad mokslas nėra 
toks griežtas bei teisingas religijos priešas, kaip panteiz- 
me. Stai kodėl panleistinis Dievo ir pasaulio santykis 
Naujųjų amžių mąstyme ir buvo neišvengiamas kelias — 
ne į religiją, bet į ateizmą. „Panteizmas yra tik manda- 
gesnė ateizmo forma“ (A. Schopenhaueris). Juk jeigu 
žaibą galima perkūnsargiu nuleisti į žemę ir padaryti 
nebepavojingą, tai jis anaiptol nėra dieviškosios būsenos 
išraiška. O jeigu jis iš tikro toks būtų, tuomet perkūnsar- 
gis reikštų priemonę, kuria žmogus iškyla aukščiau už 
Dievą ir tuo pačiu atskleidžia, kad Dievo iš viso nėra, nes 
Dievas, kurį žmogus apvaldo sava technika, nėra joks 
Dievas. Religijai todėl yra pavojingas ne Dievo ir pasau- 
lio skyrimas, kaip io ne sykį būgštauja sielovadiškai 
nusiteikę mąstytojai, o Dievo ir pasaulio suliejimas — tiek 
ontologineje, tiek kosmologinėje srityje. Religija gali iš- 
silaikyti tik tada, kai Dievas yra pasauliui imanentus on- 
tologinėje plotmėje, vadinasi, pačiam pasaulio buvimui, 
bet jam transcendentus kosmologinėje plotmėje, vadinasi, 
pasaulio esmei bei veikimui. Panteizmas, kaip ir deizmas, 
šios skirtybės nesuvokia ir todėl religinio santykio pagrįsti 

negali, kadangi šis santykis esmiškai reikalauja tiek pri- 
klausomybės (buvime), tiek savarankiškumo (veikime). 
Kas vieną kurį iš šių pradų sunaikina, tas sunaikina ir 
religiją. 


d. Paslaptis ir absoliulas kaip Dievas 


Neasmeninės tikrovės būdu Dievas esti mąstomas ne 
tik tada, kai tapatinamas su visata, bet ir tada, kai suvo- 
kiamas kaip bendrinė kalegorija, buvojanti, tiesa, tikro- 
viškai, tačiau neturinti asmeninės būsenos, nes asmuo nie- 
kad negali būti bendrybė: asmuo ir bendrybė išskiria vie- 
nas kitą. Tokių taikomų bendrinių kategorijų esama ne 
vienos. Vakarų mąstymo istorijoje jos yra kitusios pagal 
tai, kokios vyravusios to ar kito tarpsnio metafizikoje, 
pradedant platoniškąja gėrio idėja, einant per scholastinę 
pirmąją priežastį ligi kantiškosios dorinės prielaidos (pos- 
tulatum) ir hegeliškosios absoliutinės dvasios. Mūsų dienų 
būdingos kategorijos, kuriomis mėginama Dievą mąstyti, 
yra paslaptis ir absoliutas. Jas tad čia trumpai ir apžvelg- ` 
siine klausdami, ar jos galinčios būti kelias į religijos 
Dievą ir ar religijos Dievas gali būti jomis išreiškiamas. 

Kokiu būdu paslaptis esanti kelias į religijos Dievą, 
gali gražiai pavaizduoti šie K. Rahnerio žodžiai, kuriais 
jis pradeda mūsų dienų žmogui jo siūlomą naują krikš- 
čioniškojo tikėjimo tiesų santrauką (Kurzformel): „Dvasi- 
niame savo būvyje žmogus visados esti kreipiamas į šven- 
tą paslaptį kaip savo buvimo pagrindą, vis tiek ar jis 
apie tai kalbėlų, ar ne, ar leistų šiai tiesai pasireikšti, ar 
ją nuslėptų. Šią paslapiį mes ir vadiname Dievu“ 9ž. Tą 
pačią mintį randame ir kiek ankstesnėje Rahnerio studi- 
joje apie įsikūnijimo teologiją, kurioje teigiama, esą „zmo- 
gus yra paslaptis sava būtybe ir sava prigimtimi“ — ne ta 
prasme, kad jis pats būtų „begalinė pilnybė“, o ta, kad 
„savo tikrąja esme, savo pradiniu pagrindu, savo prigim- 
timi jis yra skurdi, vis labiau įsisąmoninanti nuoroda į 
šią pilnybę“ %. Tai reiškia: savame büvyje žmogus susidu- 
ria su paslaptimi, kuri ir esanti ne kas kita, kaip Dievas. 
Paslapties patyrimas esąs Dievo patyrimas. Paslaptis ir 
Dievas esą vienas ir tas pats. dalykas. Kur susiduriame su 
paslaptimi — patys savyje ar užu savęs — ten susiduria- 
me ir su Dievu. Štai kodėl šiandien mielai kalbama apie 
paslapties patyrimą viliantis, esą jame atsiskleis Dievas, 

nesigriebiant senųjų mąstymo kategorijų. Bet ar tai iš 
tikro yra įmanoma? 

Paslaptis kaip gnoseologinė kategorija anaiptol nėra 
nežinomybė, vadinasi, tai, kas nepažįstama, tačiau kas vis 
dėlto gali būti pažinta. Ar tai kada nors iš tikro ir bus 
pažinta, čia neturi reikšmės. Čia -svarbu tik tai, kad ne- 
žinomybė neperžengia mūsojo pažinimo plotmės ir todėl 
yra jo apimama — bent savo galimybe, nors ir ne visados 
savo tikrenybe. M. Scheebenas laiko nežinomybę net „pa- 
žinimo tobulybe“, nes įsisąmoninę, kad ne visa pažįstamė, 
išvengiame pavojaus vieną kurią tikrovės dalį ar jos at- 
žvilgį laikyti visuma pt Tuo tarpu paslaptis yra nesuvo- 
kiamybė, vadinasi, tai, kas prašoka mūsų pažinimo plotme 
ir todėl lieka šiajam iš .viso neprieinama, ir todėl niekad 
ir niekaip nepažįstama. Šis „niekad“ ir „niekaip“ reiškia 
ne laiko eigą ir ne priemones, o paties objekto buvojimą 
kitoje buvimo plotmėje, į kurią mūsasis pažinimas pačia 
savo sąranga negali pakilti ir ano objekto pasiekti. Paslap- 
tis buvoja ontologiškai kitoje plotmėje negu mes patys. 
Non ši kita buvimo plotmė tinka betgi tik Dievui. Tik 
Dievas kaip būtis peržengia pačiu buvimu mus kaip bū- 
tybę. Todėl tik į Dievo plotmę mes pažinimu negalime 
pakilti. Nuosekliai tad tik Dievas ir yra paslaptis. Visa, 
kas nėra Dievas, savaime nėra nė paslaptis, nės visa tai 
yra to paties buvimo, kaip ir mes. Visa, kas nėra Dievas, 
gali būti nežinomybė, tačiau niekad ne nesuvokiamybė. 

Iš to plaukia didžios svarbos išvada mūsajam klausi- 
mui: nedieviškojoje srityje mes niekur ir niekad nesusi- 
duriame su paslaptimi, kadangi šioje srityje jokios paslap- 
ties nėra ir negali būti. Kol neatskleidžiame Dievo, tol 
nepatiriame nė paslapties, nes be Dievo mes sukiojamės 
tokioje buvimo plotmėje, kuri yra mūsoji. Joje mes gali- 
me daug ko nežinoti, bet joje mes galime visa suvokti. 
Teigti tad, kad kas nors, neišskyrus nė paties Žmogaus, 
šioje plotmėje galėtų būti paslaptis ir kad mes galėtume 
šią paslaptį pergyventi, reiškia nežinomybę tapatinti su 
nesuvokiamybe ir nedieviškajam buvimui priskirti dieviš- 
kul savybių. Norint susidurti su paslaptimi, reikia visų 
‘pirma susidurti su Dievu. O kol aiškiai nežinome, kad tai 
ir tai yra dieviška, tol neturime jokio pagrindo tai ir tai 
laikyti paslaptimi. Todėl teiginys, esą paslapties pergyve- 
nimas yra Dievo pergyvenimas, yra logiškai ydingas ra- 
tilas: čia siekinys (Dievas) yra tas pats, kas ir išeities 
taškas (paslaptis), nes-šalia Dievo nėra jokios paslapties, 

Ir nepergyvendami Dievo, mes negalime pergyventi nė 
paslapties. Teisingas yra tad tik priešingas teiginys: Dievo 
pergyvenimas yra ir paslapties pergyvenimas. Ne paslaptį 
vadiname Dievu, o Dievą vadiname paslaptimi. Jį tad ir . 
reikia visų pirma pergyventi, kad galėtume pergyventi pa- 
slaptį. Paslapties patyrimas Dievu ne baigiasi, o juo prasi- 
deda ir juo remiasi. Teikti paslapties pergyvenimą kaip 
Dievo pergyvenimą reiškia sukiotis ratile ir nieko nepa- 
siekti. Štai kodėl paslaptis ir nėra kelias į Dievą, kadangi 
ji jau prileidžia Dievo turėjimą. Kas neturi Dievo, tam 
nėra nė jokių paslapčių. Šia prasme dialektinio materia- 
lizmo gnoseologija yra labai nuosekli teigdama, kad nėra 
negalimų pažinti dalykų; yra tik nepažintų dalykų. Ateiz- 
mo negalima nugalėti, nurodant į žmogaus būvyje sly- 
pinčią „šventą paslaptį“, kadangi Dievo nebuvimo atveju 
nėra nei šventumo, nei paslapties. 

Tas pat tenka tarti ir apie absoliuig, kuris dabarties 
mąstyme irgi yra laikomas nuoroda į Dievą. Absoliutas 
yra labai savotiška sąvoka jau vien todėl, kad ji nusako 
priešingybę to, kas yra religijos Dievas: „absolutum“ reiš- 
kia tai, kas atsieta, atjungta, atrišta, nesąlygojama, nepri- 
klausoma; tuo tarpu religijos Dievas, būdamas pačia savo 
būsena santykinis, yra kaip tik su žmogumi susietas, su- 
jungtas, surištas, jo prigimties sąlygojamas — krikščio- 
niškojoje religijoje net tiek, jog yra suėjęs su juo neišar- 
domon asmeninėn vienybėn Kristuje. Apskritai nėra jokios 
religijos, kuri garbintų „atsietinį Dievą“, vadinasi, abso- 
liutą žodine prasme. Štai kodėl, apmąstant religiją, abso- 
liutas visados išnyra kaip svetimas kūnas, kuris greičiau 
Dievą nuo mūsų atitolina, negu priartina, nes kai tik mė- 
giname mąstyti Dievą be santykio, vadinasi, kilti ligi ab- 
soliuto plotmės, tuojau visa darosi pilka ir nebegyva. Šį 
savotišką absoliuto vaidmenį religijoje gražiai yra apibū- 
dinęs N. Berdiajevas, kalbėdamas apie žmogaus pasivergi- 
mą Dievui: „Absoliuto sąvoka,— sako jis,— sudaro knaš- 
` tutinę atitrauktos ir objektyvuojančios minties ribą bei 
pasėką. Absoliute dingsta bet koks egzistencijos pėdsakas, 
bet koks gyvybės ženklas. Į absoliutą juk negalima kreipti 
maldų, su juo neįmanoma susitikti dramatiškai. Absoliutu 
juk vadiname tai, kas yra be santykio su kitu ir kas nėra 
kito reikalingas. Todėl absoliutas nėra nei būtybė, nei 
asmuo, nes šis visados atsiremia į galimybę išeiti iš savęs 
ir eiti kito pasitiktų. Tuo tarpu absoliutas nėra pajėgus 
išeiti iš savęs, kad kurtų pasaulį, jam negalima priskirti 

nei judesio, nei kaitos“ 65, Todėl Berdiajevas ir teigia, esą 
„Dievas nėra absoliutas, nes jame vyksta laisvės ir meilės 
drama“ (p. 93). Tik Aristotelio filosofijos įtakoje Vakarų 
mąstymas, pasak Berdiajevo, išjungęs iš Dievo sampratos 
„bet kokį vidinį judėjimą ir bet kokį tragiškąjį pradą“ 
(p. 92). 
Nors šie Berdiajevo žodžiai ir atspindi abejoliną jo re- 
ligijos filosofijos pagrinduose glūdinčią Dievo „vidinės 
dramos“ prielaidą, vis dėlto jie yra teisingi vienu atžvil- 
giu, kad nusako negalimybę mąstyti Dievą kaip absoliutą 
„atsietinio Dievo“ prasme. Dei šios priežasties tiek pats 
Berdiajevas (plg. p. 92), tiek kiti mąstytojai laiko abso- 
liuto sąvoką ne religijos filosofijos, o metafizikos sąvoka, 
kuri netenkanti reikšmės, susidūrusi su religijos Dievu. 
„Filosofas,— pasak M. Buberio,— turėtų pažinti ir pripa- 
žinti, kad jo turima absoliuto idėja baigiasi ten, kur abso- 
liutas yra gyvas, kad jis baigiasi ten, kur absoliutas yra 
mylimas“ 9, nes klausimas, ar galima absoliutą mylėti, 
kadangi jis yra idėja, kaip tik ir sunaikina šią idėją. Tiesa, 
neokantininkas H. Cohenas mėgina absoliutą gelbėti prie- 
Singu klausimu: „Ar galima mylėti ką nors kitą negu 
idėją?“, būdamas įsitikinęs, esą ir mylimajame asmenyje 
mes mylime ne jį patį, o tik jo idėją arba vad. „idealinj 
asmenį“ 57. Tačiau Cohenas nepastebi, kad asmuo niekad 
nevirsta idėja, nes idėja esmiškai yra bendrybė, tuo tarpu 
asmuo yra esmiškai vienkartybė, vadinasi, du vienas kitą 
išskirią dalykai. Priešingai Cohenui, turime teigti, kad 
asmenyje mylime kaip tik jo vienkarlybę, vadinasi, tai, kas 
niekur ir niekad nesikartoja. Mylimas asmuo mums yra 
neatstojamas todėl, kad jis yra vienintelis. O jei taip, 
tuomet absoliutas, būdamas idėja, nė negali būti mylimas. 
Jis negali būti nė garbinamas, nes jis kaip idėja yra mūsų 
proto objektas. Jam nėra reikalo nė apsireikšti, kadangi 
jį mes jau turime savo paZinimu; be to, jis nė negalėtų 
apsireikšti, kadangi apsireikšti reiškia sueiti į santykį ir 
tuo pačiu tapti susijusiu, vadinasi, nebe absoliutu. Užtat 
E. Brunneris teisingai vadina absoliutą pasauliui ima- 
nenčiu: „Jis nėra viršum pasaulio, o šiojo amžina imanenti 
prielaida; mąstomas absoliutas nėra nė paslaptis, kadangi 
jis gali būti mąstomas“ ®, Visa tai ir padaro, kad abso- 
liutas iš tikro yra metafizikos, o ne religijos filosofijos 
sąvoka. Šia prasme jis anaiptol nėra kelias į religijos 
Dievą, kadangi religija kaip santykis yra absoliuto kaip 
nešantykinio prado priešingybė. ` 

Tačiau absoliutas gali būti mąstomas ir kaip pilnybė, 
vadinasi, ne tik neigiamai kaip atsietas nuo visko, bet ir 
teigiamai kaip telkiąs savyje visa. Jau net ir anos neigia- 
mosios absoliuto sąvokos pagrinduose slypi santykis, va- 
dinasi, nurodymas į pilnybę. Juk norėdami mąstyti abso- 
liutą kaip atsietąjį, turime kartu mąstyti ir tai, nuo ko jis 
atsietas, tai yra turime mąstyti ir antrąjį polių, nuo kurio 
absoliutas yra, tiesa, nepriklausomas, kurio buvimo betgi 
absoliutas reikalauja, kad būtų nepriklausomas. Kitaip ab- 
soliuto sąvoka liktų gryna išmonė, nereiškianti jokios tik- 
rovės. Priėmus gi kitą polių, absoliuto sąvoka savaime 
virsta pilnybės sąvoka: absoliutas yra nepriklausomas nuo 
kito poliaus kaip tik todėl, kad suima savin visa, ką šisai 
polius turi. Pilnybės prasme tad galima ir reikia kalbėti 
apie Dievą kaip absoliutą: ne kaip atsietą nuo visko, bet 
kaip pasiturintj viskuo. 

Sia prasme mūsų dienų mąstymas ir mėgina absoliu- 
tines kategorijas laikyti nuorodomis į Dievą ir net pačiu 
Dievo buvojimu mūsų matmenyse. „Kur tik žmogus pri- 
siima absoliutinį atsakingumą už savo būklę, — sako 
K. Rahneris,— kur tik jis galutinės savo prasmės ieško 
bei laukia, ten jis jau yra Dievą radęs, vis tiek kaip jis jį 
vadintų“ Së Kitaip sakant, absoliutinis atsakingumas ir 
absoliutinė prasmė esą tapatūs Dievui. Kur šios kategori- 
jos turimos, ten turimas ir Dievas. Dar vienas šios rūšies 
pavyzdys. Pokalbyje su marksizmo atstovais K. Rahneris 
leigia: „Absoliutinės žmogaus ateities klausimas jima savin 
Dievo kiausimą, taip kad žmogus, atsivėręs absoliutinei 
ateičiai, patiria, kas iš tikro manoma tariant žodį „Die- 
vas““ 70, nes „absoliutinė ateitis yra tik kitas vardas to, 
kas reiškiama žodžiu „Dievas““ (p. 15). Nors palyginta 
su absoliutiniu atsakingumu kaip vidine kategorija, ab- 
soliutinė ateitis yra viršinė kategorija, vis dėlto ir ji esanti 
tik kitas Dievo vardas, ir kas jai atsiveriąs, tuo pačiu 
atsiveriąs Dievui. Bet ir vėl:. ar absoliutinių kategorijų 
tapatinimas su Dievu yra logiškai pateisinamas? Ar tai 
nėra šuolis iš vienos buvimo plotmės į kitą, tuo pačiu 
žodžiu vadinant du vienas į kitą nesuvedamus ir vienas 
iš kito neišvedamus dalykus, būtent Dievą ir žmogų? 

Juk kas gi yra „absoliutinis atsakingumas“ ir „abso- 
liutinė ateitis“? Ką reiškia visais šiais atvejais žodis „ab- 
soliutinis“? Ne ką kita, kaip pilnybę: tai pilnutinis arba 
visiškas atsakingumas ir pilnutinė arba visiškai atbaigta 
ateitis. Žodis „absoliutinis“ čia turi teigiamąją — visa 

apimančią, o ne neigiamąją — atsietinę prasmę. Tačiau 
ar tai reiškia, kad atsakingumo ar ateities pilnybė būtų 
tapati Dievui kaip būties pilnybei? Juk absoliuto katego- 
Tija pilnybės prasme žmogaus būklėje visados yra büly- 
bės kategorija ir tuo pačiu reliatyvi savo esmėje. Ji reiš- 
kia tik pilnutinį būtybės išsiskleidimą. Betgi būtybės es- 
mės pilnutinis išsiskleidimas anaiptol neperžengia būtybės 
buvimo plotmės ir niekados nepereina į būties arba Diė- 
vo plotmę. Kitaip pilnutinis išsiskleidimas reikštų, kad 
žmogus tampa Dievu. Nuosekliai tad imtis absoliutinio 
atsakingumo už savą būklę dar anaiptol nereiškia rasti 
Dievą, ir laukti absoliutinės savo ateities dar nereiškia 
laukti Dievo. Būdama būtybės pilnatvės sąvoka, absoliuto 
kategorija čia nėra ir negali būti kitas Dievo vardas. Čia 
tik tuo pačiu žodžiu vadiname tai, kas nėra tolygu, o tik 
analogiška. Kaip būtybė nėra būtis, taip ir jos pilnybė 
nėra būties pilnybė. Turėti tad būtybės pilnybę dar anaip- 
tol nereiškia būti radus Dievą. 

Šia prasme atsako K. Rahneriui ir jo pokalbio dalyvis 
marksizmo ideologas R. Garaudy. Prieš K. Rahnerio „ab- 
soliutinės ateities“ kaip Dievo sampratą jis stato marksis- 
tinę tos pačios ateities kaip žmogiškosios veiklos sampra- 
ta. „Transcendencija,— sako Garaudy,— krikščioniui yra 
Dievo veikimas, kurio jis laukia ir kuris jį kviečia. Tuo 
tarpu marksistui ji yra matmuo žmogiškojo veikimo, ku- 
riuo žmogus peržengia dabartį tolimosios savo būtybės 
reikalui: tai gamtos peržengimas kultūros linkui. Ši toli- 
moji būtybė, slypinti betgi visų mūsų apmatų akiratyje, 
ir yra absoliutinė ateitis“ 71. Tai „ateitis, kuri pagal mūsų 
pažangos mastą yis labiau išsivysto, vis auga bei platė- 
ja“ (p. 88), nes „begalybė yra marksistui stoka ir todėl 
reikalavimas“ (p. 87). Kitaip tariant, „absoliutinė ateitis 
marksistui yra ne kas kita, kaip begalinė kultūrinė pa- 
žanga. Ji nėra statmeninis kilimas į anapus, o gulstinis 
plėtimasis šiapus; nėra laiko peržengimas, o nuolatinė 
trukmė. Be abejo, galima su šia samprata galynėtis, nu- 
rodant į begalinės pažangos prieštaravimą savyje. Tačiau 
net ir griuvus pažangos begalybei ir priėmus pažangos 
galą, anaiptol nesuduzta Garaudy absoliutinės ateities 
kaip žmogiškosios veiklos samprata, kadangi nėra jokios 
loginės būtinybės žmogaus esmės skleidimąsi ligi pilnat- 
vės sudėti į kažkokio transcendentinio . veiksnio rankas. 
Zinoma, jeigu Dievas yra ir jeigu žmogus yra santykis 
su juo, tuomet, aišku, Dievas įtaigauja ir Žmogiškosios 

esmės skleidimąsi, kaip jis jtaigauja ir visą jo būvį. Ta- 
čiau tam reikalinga Dievą jau turėti ir tik ryšium su šiuo 
jau turimu Dievu apmąstyti ir savo ateitį. Pati viena ši 
ateilis, atilraukta nuo Dievo, tegu ir būtų vadinama ab- 
soliutine, nėra tolygi Dievui, nes ji lygia teise, kaip rodo 
Garaudy pavyzdys, gali būti suprasta ir kaip žmogaus 
veikimas. Tuo būdu absoliutinė ateitis anaiptol nėra tik 
kitas Dievo vardas. Tai tinka ir visoms kitoms kategori- 
joms, žymimoms „absoliutinių savybių“ žodžiu. 


e. Neasmeninio Dievo negalimybė 


Užtat mums dabar ir kyla sprendžiamosios reikšmės 
klausimas: ar Dievas, suvokiamas bendrinės kategorijos 
būdu, gali būti religijos Dievas? Pasak U. Manno, šis 
klausimas esąs „paskutinysis religijos filosofijos klausi- 
mas“ 72; paskutinysis ta prasme, kad jį išsiaiškinus gali- 
ma toliau be kliūčių sklaidyti tikrąjį religijos Dievą, 
klausiant jo būsenos bei veiksenos ryšium su žmogumi. 

F. Heilerio pažiūra, asmeninis Dievo pobūdis esąs re- 
ligijai nebūtinas; dar daugiau: „vienašališkas asmenišku- 
mo pabrėžimas nuskurdina dievybę“ 73, nes neišreiškia vi- 
so jos turtingumo, slypinčio užu jos asmens. Dievybės 
asmuo esąs tik tai, kas į mus atgręžta: tai lyg ir jos veidas. 
Tačiau už šio veido glūdinti neišsemiama gelmė, kuri 
mums dingstanti „amZinosiose tamsybėse“ (R. Otto). Štai 
kodėl net ir krikščioniškieji mistikai (pvz., Eckhartas) esą 
linkę mieliau kalbėti apie. dievybę (deitas) negu apie 
Dievą. Ir pačiam garbinimo veiksmui, pasak Heilerio, 
„asmeninis garbinamojo objekto pobūdis nėra jokiu at- 
veju esminis“ ”*, nes šalia asmeninio Dievo yra garbina- 
ma „gyvybę teikianti saulė, gimdanti bei maitinanti Ze- 
me, grožyje išeinanti aikštėn vienybė ir begalybė“ (t. p.), 
vadinasi, įvairūs įvairiausi neasmeniniai objektai. Tos pa- 
čios nuomonės yra ir M. Buberis. Ir jam atrodo, kad „ne 
asmeninė dieviškumo išraiška apsprendžia religijos tikru- 
ma,.o tai, kad aš santykiauju su dieviškumu kaip buvo- 
jančiu man priešpriešiais. Nors žmogus tikėtų ir neaprėž- 
tą, bevardę, jokio asmeniškumo neapimamą būtybę, jei 
tik ši būtų suvokiama kaip tikinčiojo priešybė, tai toks 
tikėjimas būtų tikras“ 75. Todėl Buberis ir teigia, esą ir 
„nežinomasis Dievas . yra teisėtas religijos .objektas“ 
(p. 35). Čia aiškiai regėti, kad Buberis atmeta tik Feuer- 
bacho bei jo sekėjų teoriją, suvedančią Dievą į sąmonės 

turinį ir tuo paneigiančią jį kaip buvojantį mums prieš- 
priešiais. Nuosekliai tad Buberiui Dievo tikrovė priešybės 
sąmonei prasme ir yra vienintelis religijos tikrumo mastas, 
neklausiant, ar ši tikrovė yra asmeninė, ar daiktinė. 

Tuo tarpu M. Scheleris yra visiškai priešingos pažiū- 
ros. Kalbėdamas apie žmogiškojo asmens laisvę kaip bū- 
tiną sąlygą atsiskleisti dieviškajam apreiškimui, Scheleris 
pagrindinius religijos veiksmus laiko „baigtinio asmens 
santykiavimu su Dievu kaip begaliniu asmeniu“ 76. Prie 
šių pagrindinių veiksmų priklauso, pasak Schelerio, „gar- 
binimas ir malda“ (t. p.), kuriuodu yra nejmanomu Die- 
vo kaip neasmeninės tikrovės akivaizdoje. „Garbinimas, 
skirtingas nuo pagarbaus apmąstymo, yra galimas kreipti 
tik į asmenį, o ne į daiktą. Malda, būdama atremta į gar- 
binimą ir besireiškianti kaip „pokalbis su Dievu“, turi sa- 
vo prielaida visa mylintį asmenį, vadinasi, ne tik Dievą 
kaip asmenį, bet net jau ir vieną dieviškąjį asmenį, kuris 
nebetyli, o kurio esmėje slypi noras atsiskleisti“ (p. 235— 
236). Štai kodėl panteizme, Schelerio pažiūra, joks gar- 
binimas ir jokia malda yra negalimi: čia yra galimas tik 
„pagarbus apmąstymas“, vadinasi, daugiau filosofinis, o 
ne religinis veiksmas tikra prasme (plg. P. 236). | = 

Katra iš šių dviejų priešingų nuomonių gali būti pa- 
teisinta religijos Dievo sampratoje? Ar iš tikro yra.galima 
religija, vadinasi, Dievo ir žmogaus santykis, jei Dievas 
yra neasmeninė tikrovė — vis tiek kokiu pavidalu. ji būtų 
suvokiama? Kitaip sakant, ar yra galimas religinis san- 
tykis tarp žmogaus kaip asmens ir Dievo kaip | daikto? 
Nes neasmeninė tikrovė pačia savo esme visur ir visados 
yra daiktinė: jos pavadinimas „Dievu“ daiktinio. jos po- 
būdžio anaiptol nenaikina. 


Kalbėdami apie panteizmą minėjome, kad daiktinė 
tikrovė visados yra valdoma būtinybės, nes laisvė yra ga: 
lima tik asmeninėje tikrovėje: tik asmuo yra laisvas. As- 
muo išskiria būtinybę, daiktas išskiria laisvę. Jeigu tad 
Dievas yra suvokiamas kaip neasmeninė, vadinasi, daik- 
tinė tikrovė, tai tuo pačiu jis yra palenkiamas būtinybei, 
netekdamas savai būsenai laisvės kaip skirtinai asmeninės 
kategorijos. Neasmeninis Dievas nėra nei pats laisvas, nei 
gali kitam laisvės teikti. Būdamas daiktinė tikrovė, jis yra 
ir pais valdomas būtinų dėsnių, ir šiems dėsniams palen- 
kia žmogų, santykiaujantį su juo. Tai įspūdingai yra išėję 
aikštėn graikiškojoje likimo sampratoje: likimas kaip ne- 
asmeninė galybė valdęs visa, kas. asmeniška: dievus ir 

žmones, taip kad niekas iš jo apsprendimo ištrūkti nega- 
lėjęs. Esant šitokiai galybei tikrove, laisvė virsta apgauliu 
žmogaus įvaizdžiu: jis manosi esąs bei veikiąs laisvai, o 
iš tikro visi jo elgesiai yra apsprendžiami būtinų anos 
galybės dėsnių. Kiekvienas tad neasmeninis Dievas yra 
likimas, iai yra aukščiausioji akla jėga, naikinanti laisvę 
visame mūsų būvyje. 

Betgi religija be laisvės yra nebe religija. Išjungus iš 
religijos kaip santykio su Dievu laisvę, visi religiniai mū- 
sų veiksmai virsta šmėkliškais, vadinasi, turinčiais tikro- 
vės išvaizdą, bet neturinčiais pačios tikrovės. Malda ir 
auka, kaltė ir gailestis, prašymas ir dėkojimas nebetenka 
prasmės, nes visa tai gali būti pateisinama tik tuo atveju, 
jei laisvas žmogus stovi laisvo Dievo akivaizdoje, kadan- 
gi tik laisvas žmogus gali nusikalsti bei atgailauti, prašyti 
bei dėkoti, ir tik laisvas Dievas gali išgirsti maldą, priimti 
auką, teikti malonės, atleisti kaltę. Religija kaip dvipusis 
santykis atsiremia į abipusę laisvę: į žmogaus laisvę Die- 
vo atžvilgiu ir į Dievo laisvę žmogaus atžvilgiu. Kur bent 
viena šios dvilypės laisvės pusė yra pažeidžiama ar su- 
naikinama, ten yra pažeidžiama ar sunaikinama ir religi-. 
ja. Dievas gali būti religijos Dievas tik tada, kai jis žmo- 
gaus niekur ir niekam neverčia — nei tiesioginiu būdu 
kaip regima jėga, nei netiesioginiu kaip neregima įtaka. 
Taip pat ir žmogus gali būti religijos žmogus tik tada,kai 
jis žino, kad savo veiksmus jis vykdo savu apsisprendimu, 
o ne kažkokia — tegu ir nejaučiama — prievarta. Laisvės 
tikrumo sąmonė yra pagrindinė sąlyga religijos tikrumui. 

Visa tai darosi nebeįmanoma, jei Dievas yra neasmeninė 
tikrovė ir jeigu žmogus yra palenktas šios tikrovės büti- 
nybei, nes tokiu atveju žmogus stovi ne Dievo asmens, 
o Dievo daikto akivaizdoje, ir bet koks laisvas jo apsi- 
sprendimas šio daikto atžvilgiu yra neįmanomas. Kaip pats 
daiktas neturi laisvės, taip ir žmogus neturi laisvės jo at- 
žvilgiu: apsisprendimas daikto atžvilgiu visados vyksta 
pagal daikto dėsnius. Daikto tiesa yra proto atitikimas jį 
patį. Jokios laisvės apsispręsti čia nėra. Laisvas apsispren- 
dimas yra galimas tik kitos laisvės akivaizdoje. Bet Die- 
vas, jeigu jis yra neasmeninė tikrovė, tokios laisvės kaip 
tik neturi, tuo pačiu jos neturi nė žmogus Dievo daikto 
atžvilgiu. O jeigu žmogus vis dėlto manytųsi šiuo atveju 
veikiąs laisvai, atlikdamas eilę religinių veiksmų, tai jis 
tik apgaudinėtų pats save, paversdamas šiuos veiksmus 
religinės tikrovės kaukėmis. Suvokti tad Dievą kaip ne- 

asmeninę tikrovę reiškia nutikrovinti religiją, paverčiant 
ją šmėkla, neverta žmogiškojo asmens. Užuot atskleidusi 
giliausią mūsų kaip asmens kilnybę, šios rūšies „religija“ 
atskleistų didžiausią mūsų pažeminimą bei pavergimą. 

Štai kodėl neasmeninio Dievo samprata niekad negali 
būti tikrojo Dievo samprata, o ja paremta religija niekad 
negali būti tikroji religija. Religijos tikrumui nepakanka, 
kaip norėtų M. Buberis, kad žmogus pergyventų dievybę 
tik kaip savos sąmonės priešybę. Religijos tikrumui rei- 
kia, kad dievybės akivaizdoje žmogus galėtų atsiskleisti 
kaip laisvas asmuo. O tai jis gali padaryti tik Dievo irgi 
kaip laisvo asmens atveju. Šiuo atžvilgiu yra didžiai pras- 
mingi G. Marcelio žodžiai, įrašyti metafiziniame jo die- 
noraštyje 1918 m. liepos 28 dieną: „Dievas, suprastas 
kaip neasmeninė tiesa, yra pati skurdžiausia ir pati negy- 
viausia išmonė (fiction)“ 77, nes jeigu Dievas, sako Mar- 
celis, „yra jis, kuris niekad negali virsti fu, tuomet jis 
yra niekis man, ir aš esu niekis jam“ (t. p.). Dievas gi 
niekad negali virsti Zu, jeigu jis yra daiktinė tikrovė. Iš 
tikro, koks gi gali būti santykis tarp daikto ir asmens? 
Religija kaip santykis su Dievu daiktu gali laikytis tik 
tol, kol šis daiktas yra jasmeninamas. Taip yra visose re- 
ligijose, kurios garbina saulę, mėnulį, žemę, gyvybę... 
Kadangi tačiau įasmeninimas yra grynai psichologinio 
pobūdžio, nė kiek nekeičiąs paties garbinamojo daikto 
prigimties, tai išsivysčius Žmogaus sąmonei ir suvokus 
daiktinį garbinamojo objekto pobūdį, religinis santykis 
su tokiu objektu neišvengiamai žlunga. 

Grįždami tad prie klausimo, katrai iš dviejų tikrovės 
sričių — daikto ar asmens — priklauso Dievas, kad ga- 
lety būti religijos Dievas, vadinasi, žmogaus garbinamas 
bei mylimas, turime aiškiai atsakyti: Dievas, su kuriuo 
žmogus gali vertai sueiti į religinį santykį, tegali būti as- 
meninė tikrovė. 


5. DIEVAS KAIP KITAS AS 


Teigdami, kad religijos Dievas tegali būti asmuo, mes 
dar neatsakome į aną pradinį klausimą galutinai. Mums 
dar reikia išsiaiškinti, kas yra šis Dievas asmuo žmogui 
taip. pat kaip asmeniui. Tiesa, religija tegali būti tikra tik 
dviasmenio santykio lytimi. Tačiau kas gi yra šie du as- 
menys — dieviškasis ir žmogiškasis — vienas kitam? Tai 

klausimas, kurio paprastai net nekeliame, kuris tačiau 
yra esminis, nes tik jis religijos filosofijoje iš tikro yra 
sprendžiamasis ir pats paskutinysis. Todėl tik į jį atsakius 
galima leistis svarstyti religijos Dievą žmogaus atžvilgiu, 
kadangi tik tada žinome, kas yra Dievas žmogui ir žmo- 
gus — Dievui. 


a. Dviejų Aš santykiausena 


Asmuo gali santykiauti su asmeniu dvejopu būdu: ar- 
ba kaip kitas Aš, arba kaip manasis Tu. Tai skirtybė, ypač 
pabrėžtina Dievo ir žmogaus santykyje, nes esame įpratę 
manyti, kad kiekvienas mūsų sutinkamas asmuo jau pa- 
čiu savo buvojimu yra mūsasis Tu. Mums atrodo, kad Tu 
esąs toks pat duomuo, kaip ir Aš. Užtat M. Scheleris, 
svarstydamas subjekto ir Aš santykį Naujųjų amžių filo- 
sofijoje, ir sako: „Kiekvienas Aš yra iš esmės ir būtinai 
individualus; kiekvienai būtybei, kuri yra Aš, buvoja 
priešpriešiais ir galimas Tu“ ”®, Pirmasis Schelerio tei- 
ginys iš tikro nekelia abejonių, kadangi bet koks „su- 
telktinis Aš“ visados yra tik metafora; antrasis jo tei- 
ginys prašosi patikslinamas, o šis patikslinimas — pa- 
aiškinamas. Tiesa, kiekvienos kalbos gramatika sekdina 
„tu“ po „aš“ tiek įvardžio, tiek veiksmažodžio srityse, įtai- 
gaudama mums objektyvią šių dviejų asmeninių plotmių 
sąsają. Atrodo, kad jau pačioje kalbos sąrangoje slypi Aš 
ir Tu artimybė vienas kitam. Iš kitos betgi pusės, reta kal- 
ba vartoja „tu“ kaip kreipinį į kiekvieną asmenį: paprastai 
„tu“ ėsti aprėžiamas tokiais asmenimis, kurie su mumis 
yra ypatingai susiję. Asmuo, vadinamas „tu“, jau turi 
tam tikrą savybę, skiriančią jį nuo to, į kurį kreipiamės 
kitaip. Ir beveik visos kalbos turi šios kitokios rūšies krei- 
pinių: tai trečiasis vienaskaitos asmuo (jis), kaip ispa- 
niškai; tai trečiasis daugiskaitos asmuo (jie), kaip vokiš- 
kai; tai antrasis daugiskaitos asmuo (jūs), kaip lietuviš- 
kai, prancūziškai, rusiškai. Visi šios rūšies kreipiniai nu- 
sako tam, tikrą nuotolį, esantį tarp Aš ir Tu, nes „jis“ — ar 
„jie“, ar „jūs“— yra anaiptol ne „tu“. Taigi pati kalba 
taip pat nurodo, kad ne kiekvienas asmuo yra mūsų Tu. 
Kitaip tariant, Aš ir Tu gyvena tam tikrą įtampą: juodu 
yra apspręsti vienas kitam, sykiu tačiau juodu gali taip 
buvoti šalia vienas kito, jog pajėgia vienas kitą vadinti 
net „jis“ kaip ir bet kurį daiktą. ` 

Asmens buvojimas šalia asmens ir yra santykis tarp 
vieno Aš ir kito Aš. Tai būdingas santykis, kurį yra apra- 
šęs J. P. Sartre savo veikale „Būtis ir nebūtis“ (1943). 
Siame veikale esama skyriaus, pavadinto „Žvilgis“ ir 
skirto sklaidai vieno Aš laikysenos kito Aš atžvilgiu. Kas 
yra man kitas žmogus? — klausia Sartre. „Ši moteris, 
kurią matau besiartinančią; šis vyras, kuris gatvėje eina 
man pro šalį; šis elgeta, kurį girdžiu giedant už mano 
lango,— visi jie yra man objektai (p. 172)... Žmones, 
kuriuos regiu, aš sustingdau į objektus“ "9. Pavertimas 
objektu yra pirmasis: bruožas, žymįs vieno Aš santykį su 
kilu Aš: kiekvienas Aš žvelgia į kitą Aš kaip objektą. Ką 
gi tačiau reiškia šis mano žvilgis į kitą Aš kaip ob- 
jektą? Sartre prasmingai pastebi, kad „aš negaliu būti 
objektas objektui“ (178). Tai reiškia: objektas iš viso ne- | 
žvelgia į objektą. Kad kitas Zvelgiy į mane kaip objektą, 
yra būtina, kad pais save jis laikytų subjektu. Vadinasi, 
žmogaus virtimas objektu vieno Aš santykyje su kitu Aš 
yra vienapusis: kiekvienas Aš laiko tik kitą objektu, bet 
niekad ne pats save. Užtat šitokia laikysena ir yra savo- 
tiška. Juk kiekvienas Aš gerai žino, kad kitas Aš yra toks 
pat Aš, kaip ir jis-pats. „Kitas negali žvelgti į mane taip, 
kaip jis žvelgia į pievelę“,— sako Sartre (p. 178). Kitas 
Aš aiškiai suvokia, kad esama esminio skirtumo tarp 
manęs ir pievelės ar kurio nors kito daikto, kuris nėra 
asmuo. Objekto plotmė, į kurią jis mane savo Zvilgiu per- 
kelia, glūdi todėl ne manyje, bet jame: tai jis — šisai kitas 
Aš — padaro mane objektu, nors pats savyje aš ir nesu 
objektas. Pats savyje aš lieku ir toliau Aš. Bet kitas Aš, 
buvojąs šalia manęs, mėgina sunaikinti mano asmenišku- 
mą ir elgtis su manimi — bent savo žvilgiu — taip, tarsi 
ašen iš tikro ir būčiau objektas. Štai kodėl Sartre kitą Aš 
ir vadina „slaptu manojo Aš žudiku“, nes kitas Aš „ty- 
kojąs manęs užmuštų“ (p. 188). Tačiau lygiai taip el- 
giuosi ir ašen su kitu Aš: vieno Aš elgsena su kitu Aš 
yra vienoda abipusiai. Iš to kyla įtampa ir net kova, ku- 
rios metu kiekvienas Aš stengiasi pakilti viršum savojo 
bendro, teigti savą viršenybę bei jėgą, kitam betgi šiąją 
paneigti. Kito Aš nuslėgimas yra antrasis dviejų Aš san- 
tykio bruožas. 

Kito Aš nustūmimas į objekto kategoriją ir jo nuslė- 
gimas kasdienoje kelia abiem šio santykio nariams sa- 
votišką nejaukumą: du Aš jaučiasi nemaloniai bendroje 
savo buvojimo erdvėje. „Faktas, kad esama kito, man tie- 

siog gildo širdį“ (p. 203), sako Sartre; gildo todėl, kad 
kitas Aš išnyra mano buvojimo akiratyje kaip mane nei- 
gianti priešybė. Pasilikdamas šiame akiratyje ir versda- 
mas mane dalintis su juo buvojimo erdve, jis savaime ug- 
do mano nejaukumą ligi neapykantos kaip jausminės ato- 
veikos į buvojimą drauge-su juo, nes kiekvienas Aš trokš- 
ta būti vienintelis subjektas buvojimo erdvėje, todėl ir 
žemina kitą. į objektą. O kadangi anasai nejaukumas yra 
abipusis, todėl iš jo išaugusi neapykanta irgi yra abipusė. 
Neapykanta yra pagrindinis jausmas dviejų Aš vienas kito 
atžvilgiu. Vienas Aš pergyvena kitą Aš kaip savo būvio 
grobiką. Tokią būseną Sartre teisingai vadina pragaru — 
pagal garsų jo posakį: „Pragaras — tai kiti“. 

Si Sartre'o pažiūra į žmogų, kuris drauge su juo bu- 
vojantįjį kila Aš laiko savo būvio grobiku ir todėl jo-ne- 
kenčia, nėra, istoriškai žiūrint, nauja. Jau daugiau negu 
prieš 120 metų ją yra išreiškęs F. Dostojevskis viename 
laiške N. D. Fonvizinai (1854). Būdamas paleistas iš ka- 
lėjimo, bet paimtas kariuomenen ir išsiųstas į Semipala- 
tinską, Dostojevskis rašo, kad ten būdamas jis netrokštąs 
jokių žemiškųjų gėrybių, o tik knygų ir „keletos valandų 
vienatvės“, kuri sudaranti jam: daugiausia rūpesčio, nes 
„jau penkeri metai, kai esu nuolatos sergimas ir gyvenu 
drauge su daugeliu, negalėdamas nė valandėlės pabūti 
vienas. Tuo tarpu vienatvė yra toks pat prigimtas reikalas, 
kaip ir valgymas ar gėrimas. Kitaip, buvojant nuolatos 
šiame priverstiniame komunizme, neišvengiamai tampama 
žmonių priešu. Nuolatinė žmonių draugė veikia kaip nuo- 
dai ar antkrytis. Tai mane pastaruosius ketverius metus 
kaip tik labiausiai ir. kankino. Būdavo akimirkų, kai aš 
kiekvieno žmogaus — gero ar blogo — neapkenčiau ir 
žiūrėjau į jį kaip į vagį, kuris nebaudžiamas grobia ma- 
no gyvenimą“ 8, Vėlesnis Dostojevskio romanas „Velniai“ 
(1871) ir yra literatūrinė žmogaus kaip buvojimo vagies 
išraiška: čia vienas veikėjas naudoja kitą kaip objektą 
saviems planams bei savoms idėjoms. Todėl yra beveik 
tikra, kad J. P. Sartre sąmoningai perėmė aname laiške 
Fonvizinai atvaizduotą kito Aš pergyvenimą ir jį filoso- 
fiškai apipavidalino, nes Sartre, kaip pats prisipažįsta, 
yra perėmęs ir ne vieną kitą Dostojevskio idėją, sakysime, 
jo pažiūrą, kaip Dievui nesant dorovė yra negalima ši. 

"Asmens kaip kito Aš samprata paprastai susilaukia 
nemaža priekaištų: joje stingą bendravimo, atsidavimo, 
meilės, vadinasi, kaip tik tokių savybių, kurios žymi as- 


123 


menų buvojimą drauge. Tačiau visi šie priekaištai išlei- 
džia iš akių tai, kad asmenų buvojimas drauge nėra vie- 
naprasmis: Aš ir Aš buvoja drauge visiškai kitaip negu 
Aš ir Tu. Nėra abejonės, kad minėtos savybės iš tikro yra 
esminės Aš ir Tu santykiui. Tačiau taip pat nėra abejo- 
nės, kad Aš ir Tu santykis anaiptol nėra tapatus Aš ir Aš 
santykiui. Kaip ne kiekvienas Aš jau tuo pačiu yra mano 
Tu, taip lygiai ir ne kiekviena asmenų draugė yra Aš ir 
Tu draugė. Asmuo visų pirma buvoja man kaip kitas Aš, 
ir aš jam esu taip pat tik kitas Aš. O kad iš šių dviejų 
Aš susikurtų Aš ir Tu draugė, reikia skirtino nusistatymo 
bei santykio tarp anų dviejų Aš; reikia, kad vienas Aš 
nežiūrėtų į kitą kaip į objektą, bet kaip į sau lygų sub- 
jektą ir tuo būdu pasidalintų su juo savo buvojimo erdve, 
jį jimdamas į šią erdvę, o ne iš jos jį stumdamas ir tuo 
jį apgrobdamas pačiame jo būvyje; reikia, kad užuot ne- 
jaukumo atsirastų šilima, ir užuot neapykantos išaugtų 
meilė vienas kitam. Tačiau visa tai yra ne duotis, bet 
užduotis. Asmuo kaip Tu negema; jis gema tik kaip Aš. 
Asmuo kaip Tu pasidaro savo paties ir kito Aš pastan- 
gomis, atverdami vienas kitam savo būvį. Užtat Sartre 
apibūdinta Aš ir Aš santykiausena, pasižyminti asmens 
pavertimu į objektą, jo nuslėgimu, jo neapykanta, jo kaip 
grobiko pergyvenimu, anaiptol neneigia Aš ir Tu draugės, 
o tik parodo, kad šioji nėra Aš ir Aš draugė. 


b. Dievo kaip kito Aš apraiškos 


Skirtumas tarp asmens kaip kito Aš ir asmens kaip 
mano Tu yra reikšmingas ne tik santykiui tarp žmogaus 
ir žmogaus, bet ir santykiui tarp žmogaus ir Dievo arba 
religijai, nes žmogus gali suvokti bei pergyventi Dievą 
. kaip kitą Aš savęs atžvilgiu ir jis gali taip pał ir save 
patį suvokti bei pergyventi kaip kitą Aš Dievo atžvilgiu. 
Tarp žmogaus ir Dievo gali susikurti dviejų Aš santykis 
su visomis minėtomis tokio santykio pasėkomis. Tada ir 
religija kaip tokio santykio regimybė įgyja savotiškų 
bruožų. 

Dievas, pergyvenamas kaip kitas Aš manęs atžvilgiu, 
paverčia mane objektu, nepakęsdamas manęs kaip subjek- 
to ir tuo nepripažindamas man asmeniškumo. Tai ypač 
aiškiai regėti Indijos upanišadų Dievo sampratoje. Čia 
jis yra, tiesa, asmuo, kuris pasivadina net „Aš“, tačiau, 


124 


kaip rašo V. Bagdanavičius, „šitas Aš stovi didelėje vie- 
numoje, nes šalia jo nėra nieko kito“; o nėra todėl, kad 
„Šis asmuo bijo šalia savęs kito asmens. Jis ne tik jo ne- 
pripažįsta, su juo nesantykiauja, bet jį naikina“ 3ž. Šiame 
apibūdinime gražiai išeina aikštėn Sartre'o aprašytas 
vieno Aš nusistatymas kito Aš atžvilgiu, perkeltas į Dievo 
sampratą. Štai kodėl „upanišadininkai neturi kuriančiojo 
Dievo“, pastebi Bagdanavičius (t.p.), nes kurti reiškia 
teikti buvimą kitam, kuris visų pirma būtų ne daiktas, o 
asmuo, ir kuriam kūrėjas būtų ne kitas Aš, o Tu: kam 
gi jis kurtų tą, kurio nepripažįsta ir net naikina? Kurti 
galima tik iš meilės kitam. Kūryba iš tikro yra ne tiek 
Dievo visagalybės, kiek Dievo meilės veiksmas, kuriame 
visagalybė yra daugiau, sakytume, „techninė“ kūrimo pu- 
sė: reikia būti visagaliu, kad galėtum kurti, bet reikia 
būti meile, kad norėtum kurti. Betgi ten, kur Dievas yra 
pergyvenamas kaip vienišas Aš, nepakenčiąs šalia savęs 
kito Aš, negali būti Dievo Meilės, o tuo pačiu nė Dievo 
Kūrėjo. Dievas kaip kitas Aš pasiekia upanišadose pačią 
viršūnę. Jeigu tad budizme, kaip aukščiau minėjome, ir 
esama asmeninio Dievo užuomazgų, tai jos susibėga į as- 
mens kaip kito Aš sampratą, nužeminančią žmogų į daikto 
matmenį. 

Dievo kaip kito Aš esama ir Senojo Testamento reli- 
gijoje. Ir čia Dievas yra asmuo, kuris įsakinėja (plg. Pr 
12, I), laimina žmogaus ateitį (plg. Pr 12, 2), ištaria 
savo vardą (plg. Iš 3, 13), išvaduoja savo tautą iš Egipto 
vergijos, aprūpina ją žeme bei galia. Sykiu betgi jis bu- 
voja kažkaip atstu nuo Zmogaus, nuolatos pabrėždamas 
savo viršenybę ir savo nepriklausomybę, taip kad, pasak 
A. Deisslerio, Senojo Testamento Dievas iš tikro yra „su- 
verenus Pats apskritai“ 53. Jis aiškiai teigia tiek savo die- 
viškumą: „Aš esu Jahvė, tavo Dievas“ (Iš 20, 2), tiek 
valdoviškumą: „Aš noriu būti jūsų karalius“ (/$ 20, 33), 
tiek galop savavališkumą: „Aš pasigailėsiu to, kurio pa- 
sigailėsiu“ (/$ 33, 19). Psalmėse, kuriose izraelinis Die- 
vo pergyvenimas geriausiai išeina aikštėn, nuolatos Sau- 
kiamasi Dievo kaip galingojo, kuris „savo priešams triuš- 
kina galvas“ (Ps 67, 22), o savo garbintojams leidžia 
„paveldėti žemę“ (Ps 60, 6). Čia yra pagrindas, kodėl 
Izraelio religija buvo ir liko pagrįsta įstatymu, apspren- 
dusiu visą žmogaus santykį su Dievu ir vėliau išsigimu- 
siu į gryną paviršutinybę. Juk suvokiant bei pergyvenant 
Dievą kaip „kariuomenių Viešpatį“ — epitetas, toks daž- 

nas psalmėse,— žmogui nelieka nieko kito, kaip tik nu- 
silenkti jo įsakymams, kurių aiškintojai bei taikintojai iš 
pradžios yra. buvę Aarono kilties kunigai, retkarčiais pra- 
našai, o vėliau fariziejai, sadukejai ir įvairūs kiti sektų 
bei sąjūdžių atstovai. Izraelio religija pačia Dievo sam- 
prata yra elgesio religija, nes Dievo kaip Valdovo aki- 
vaizdoje žmogui reikia mokėti elgtis, net jeigu šis elgesys 
būtų tik įsakymo raidės laikymas, sakysime, draudimas 
subatos dieną gydyti ligonį (plg. Mk 3, I—4) arba skin- 
tis laukuose varpų (plg. Mt 12, 1—2). 

Dievo kaip kito Aš religinė regimybė yra valdovo Rul- 
tas, kaip jis yra buvęs vykdomas dažnoje Rytų ir net ro- 
mėnų religijoje. Žemiškasis valdovas juk geriausiai išreiš- 
kia Dievo kaip kito Aš atstumą žmogaus atžvilgiu, šiojo 
pavertimą objektu ir elgesį su juo kaip objektu. Kaip že- 
miškasis valdovas niekad savo valdinio nelaiko savuoju 
Tu, o tik niekingu kitu Aš, taip ir dieviškajam Aš žmogus 
niekad nesąs jo Tu: jaustis Dievo draugu büly šiose reli- 
gijose didžiausias piktažodžiavimas. Todėl nors, sakysime, 
graikų religijoje žmogus ir buvo vadinamas esąs „dieviš- 
kosios giminės“, kaip tai Paulius priminė Atėnų areopage, 
cituodamas poetą Aratą (Apd 17, 28—29), tačiau jam sti- 
go, teisinga S. Franko įžvalga, „vidinio vieningumo“, ku- 
ris jį rištų su Dievu; jam stigo „vidinio sąlyčio, galimo 
tik visiško pasitikėjimo, vienybės ir dalyvavimo bendrame 
gyvenime pagrindu“ D Senasis pasaulis, teigia Frankas, 
buvęs giliai religingas, tačiau šis pasaulis nuolatos klau- 
ses, ar dievai domjsi žmogaus likimu, ar galima laukti 
jų pasigailėjimo bei pagalbos: dievai turį savų reikalų ir 
savų tikslų; žmonės jiems esą iš principo abejingi. „Die- 
vu ir žmonių valstybė, — sako Frankas,— buvo panaši į 
Ieodalinę santvarką, kurioje žmonės priklausę žemesniajai 
Kas Ia klasei, o dievai buvę visa galintieji senjorai“ 
(p. 144). 

Tuo paliečiame palies žmogaus savimonę Dievo kaip 
kito Aš atžvilgiu. Pažemindamas mane į objektą, Dievas 
kaip kitas Aš savaime žadina manyje, R. Otto žodžiais 
tariant, jo „kaip galybės, jėgos, antjėgės jausmą, galimą 
nusakyti žodžiu „majestas — didybė““ 85, Tai ne visatos — 
žvaigždėto dangaus skliauto, jūros, kalnų — didybė; tai 
didybė asmens: valdovo ir viešpaties. Šios didybės aki- 
vaizdoje žmogus jaučiasi „kaip negalia prieš antjėgę, 
kaip menkybė prieš galybę“ (p. 24), kuri triuškina -žmo- 
gų savo baisa, kas jausti net ir psalmėse: „Tikrai mes 

esame sunaikinli tavo rüstybes — vere consumali sumus 
ira tua“ (Ps 89, 7). Susidūręs su šia galybe, žmogus dre- 
ba: „Prieš tavo didybę drebu tarsi lapas“ (Ps 118, 120), 
nes bijosi būti ištiktas anos rūstybės, žinomos visose reli- 
gijose, kuriose Dievas yra suvokiamas „kaip didybė bei 
jėga, nepakenčianti šalia savęs kito Aš. „Kas lankosi In- 
dijos panteone, — sako R. Otto,— gali rasti dievų statulų, 
kurios atrodo esančios nužiestos iš gryno pykčio“ (p. 21). 
Tai, pasak Otto, neturi nieko bendro su doriniu žmogaus 
elgesiu, dėl kurio žmogus užsitrauktų dievų pyktį. Tai 
esanti paties Dievo savybė: Dievas esąs staigus, neapskai- 
čiuojamas, savavalis, „tarsi slaptinga gamtos jėga ar 
elektros srovė, Zaibu nutrenkianti kiekvieną, kuris prieina 
per arti“ (t. p.). Svarbiausia betgi, kad žmogus negali šiai 
galybei atsispirti, kadangi ji yra asmeninė, vadinasi, ne- 
pasiduodanti jokiam desningumui, kurį žmogus galėtų iš- 
tirti. pertvarkyti ir apvaldyti, kaip tai jis daro su pasaulio 
jėgomis. Būdama asmeninė, ši dieviškoji galybė yra visa 
žinanti, laisva, todėl nukreipta tiesiog į žmogų. Visagalis 
asmuo čia stovi aprėžtam asmeniui priešpriešiais ir Šį 
nuslegia bei nustumia į daikto matmenį. Asmens nuslėgi- 
mas. kyląs iš kito Aš manęs atžvilgiu, pasireiškia Dievo 
atveju ypač sukrečiančiu būdu, kadangi nuo dieviškojo 
Aš neįmanoma pabėgti: „Kur bėgsiu nuo tavo veido?“ — 
klausia psalmininkas, nerasdamas niekur saugios vietos 
— nei danguje, nei požemiuose, nei užu marių, nei nak- 
ties tamsybėse, kadangi Dievui ir „naktis šviečia tarsi 
diena“ (Ps 128, 7—12). Dievas kaip kitas Aš yra grėsmė, 
ir ši grėsmė tampa nuolatine žmogaus būsena jo santy- 
kyje su dieviškuoju Aš, jei äis nevirsta manuoju Tu. Nuo- 
sekliai tad religija, pagrįsta Dievu kaip kitu Aš, visados 
yra baimės religija, ir baimė yra nuolatinis žmogaus pa- 
lydovas Dievo kaip kito Aš akivaizdoje. 


c. Žmogaus aloveika į Dievą kaip kilą Aš 


Ar gali tad žmogus turėti su Dievu, pergyvenamu kaip 
kitas Aš, tokį santykį, kurį būtų galima vadinti religija? 
O jei tokį santykį jis turi, ar galima jį pagrįsti bei patei- 
sinti? Istoriškai šis klausimas yra atsakomas gana leng- 
vai: tokios rūšies religijų yra buvę ir tebėra; Dievo kaip 
grėsmės likučių bei pėdsakų esama net pačioje Krikščio- 
nybėje; net jos teologija, visų pirma protestantiškoji, nuo- 
latos pabrėžia Dievą kaip pasigailintįjį valdovą (gnaedi- 

ger Herr), o žmogų kaip jo veikimo objektą. „Savo apsi- 
reiškimu,— teigia, pavyzdžiui, E. 'Brunneris,— Dievas 
tampa mano Viešpačiu, o aš — jo nuosavybe“ ®..Tai bū- 
dingas posakis dviem atžvilgiais: jame žmogus yra mąs- 
tomas kaip objektas, nes nuosavybė gali būti tik daiktas, 
o niekad ne asmuo; jame apsireiškimas yra mąstomas kaip 
Dievo valdoviškumas. Tuo tarpu vėliau regėsime, kad 
Dievo ir žmogaus santykis anaipto! nėra savininko ir nuo- 
savybės santykis ir kad apreiškimas anaiptol nėra :Dievo 
valdovo regimybė: Dievas yra valdovas kurdamas, bet 
tarnas apsireikšdamas. Tačiau ši esminė protestantiško- 
sios Teologijos paklaida kaip tik ir mMurodo į Dievo kaip 
kito Aš sampratos buvojimą net ir naujausioje krikščio- 
niškojoje sąmonėje. Betgi religijų istorija, kaip ir istorija 
apskritai, neišsprendžia minėto klausimo antropologiškai: 
ar Dievas kaip kitas Aš yra vertas žmogaus? Kitaip sa- 
kant, ar Dievas kaip. kilas Aš yra tikrasis Dievas ir todėl 
vertas garbinti? Nes pulti ant veido iš baimės dar nereiš- 
kia vertai garbinti. Jau minėjome, kad stabas yra never- 
tai garbinamas, o vergas nevertai garbina. Sia prasme, 
atrodo, kalba ir psalmininkas klausdamas: „Argi dulkė 
garbins tave ir skelbs tavo ištikimybę?“ (Ps 29, 10). 
Antropologiškai šis klausimas gali būti atsakytas tik 
žmogiškosios savimonės išsivystymu. Kol žmogaus savi- 
monė yra nesubrendusi, vadinasi, kol žmogus nejaučia sa- 
ves kaip giliausios ir nelygstamos vertybės, tol kitas Aš 
gali jį laikyti objektu ir elgtis su juo kaip su objektu, 
nesulaukdamas vidinio atospyrio, o tik retkarčiais prasi- 
veržiančio viršinio nepasitenkinimo, kuris siekia ne savi- 
monę pakeisti, o tik savąjį Aš pastatyti kito Aš vietoje. 
Tai gražiai paryškina G. Plechanovo nuoroda į vergų su- 
kilimą Romoje (73—71 m. pr. Kristų): „Spartako vado- 
vaujami maištaują vergai kovojo prieš savo ponus, bet ne 
prieš vergiją, ir jeigu jiems būtų pasisekę laimėti laisvę, 
jie ramia sąžine būtų virtę vergų savininkais“ *7. Čia būtų 
tik pasikeitę vergai ir ponai savo vietomis: vergai būtų 
užėmę ponų padėtį ir šiuosius pavertę vergais, o žmogaus 
savimonė, kad kito Aš yra lygus manajam: Aš, nebūtų dėl 
to nė kiek pažengusi priekin. Šioje tad nesubrendusioje 
asmens savimonėje ir keroja baimės religijos šaknys. 
Tačiau kai tik žmogus suvokia nelygstamą savęs 'kaip 
asmens vertę ir pergyvena save kaip nepakartojamą, tuoj 
pat jis pasipriešina bet kokiam mėginimui nukelti jį į 
daikto matmenį ir ten jį doroti tarsi daiktą, nes asmuo 

niekur, niekad ir niekam negali (ontologiškai) ir nepri- 
valo (etiškai) būti daiktas. Žmogaus asmuo nieku būdu 
nėra objektas, bet visur ir visados tiktai subjektas. Ir kai 
savimonė virsta savęs kaip subjekto sąmone, ji pradeda 
neigti visas tas gyvenimo lytis bei sąrangas, kurios buvo 
susikūrusios jo kaip objekto sampratos įtakoje, nes visos 
šios lylys bei sąrangos yra klaidingos pačiuose savo pa- 
grinduose: jos rymo ant žmogaus daikto, tuo tarpu iš tik- 
ro žmogus yra asmuo. Tai tinka ir despotizmui, ir vergi- 
jai, ir rasių, tautų bei klasių nelygybei, ir kultūrinei prie- 
spaudai, ir galop religijai. Kur tik vienas Aš yra nuslėgęs 
kitą Aš, žvelgdamas į jį kaip objektą, visur ten suky- 
la nelygstama asmens vertė bei vienkartybė ir sunaikina 
šios vertės bei vienkartybės neatitinkančius gyvenimo pa- 
vidalus. Žmogaus laisvėjimas istorijos eigoje yra ne kas 
kita, kaip jo savimonės brendimas nelygstamos asmens 
vertės bei vienkartybės kryptimi. 

Tai tinka ir religijos sričiai. Ir religija, kurioje Die- 
vas yra žmogui ne jo Tu, o tik kitas Aš,-negali išsilaikyti 
subrendusios asmens vertės šviesoje, nes ir savo santykyje 
su Dievu žmogus tegali pergyventi save kaip 'subjektą ir 
leisti elgtis su juo irgi tik kaip su subjektu. Užtat jeigu 
kuri nors religija skelbia Dievą kaip kitą Aš, nužemin- 
dama žmogų į objektą, tai tokiu atveju žmogus yra savo 
nelygstamos vertės tiesiog įpareigotas tokią religiją neigti 
ir tokį santykį su Dievu nutraukti: tokios religijos skel- 
biamas Dievas yra netikras ir todėl žmogaus garbinimo 
nevertas. Tai būtina atoveika, kad žmogus galėtų išsiva- 
duoti iš daikto matmens, į kurį jis esti nustumiamas Die- 
vo kaip kito Aš. Ši atoveika reiškiasi dviem būdais: kova 
su Dievu ir Dievo paneigimu apskritai. Suvokęs save kaip 
nelygstamą vertybę bei vienkartybę, žmogus arba stoja 
kovon su grėsmingu dieviškuoju Aš, arba iš viso paneigia 
tokio Aš buvimą. Šias dvi aloveikos lytis vadiname pro- 
melejizmu ir aleizmu. 

Prasmeninė kovos su Dievu išraiška yra Prometėjo 
mitas. Jo turinys yra visiems žinomas: Dzeusui nutarus 
išnaikinti žmonių giminę, vadinasi, nepakenčiant šalia 
savęs kito Aš, Prometėjas pavogė iš dangaus ugnies, at- 
nešė žemėn, išmokė žmones mokslų bei menų ir tuo 
išgelbėjo juos iš gresiančios žūties, nors už tai ir buvo pri- 
kaustytas prie Kaukazo uolos, o paskui nutremtas į po- 
žemius. Paprastai šis mitas yra aiškinamas kaip nuodė- 
mingas sukilimas prieš Dievą, tiesiant lygiagretę krikščio- 

niškojoje religijoje žinomam liuciferio sukilimui. Iš tikro 
betgi šio mito prasmė yra kita: Prometėjas sukyla ne prieš 
Dievą kaip tokį, o prieš savavalį Dievą, kuris tik valdo, 
bet ne tarnauja, vadinasi, kuris yra tik kitas Aš, bet niekad 
ne Tu. Tiesa, Eschilo tragedijoje „Prikaltasis Prometė- 
jas“ okeanidžių choras būdingai klausia: „Kas gi tinka 
Dievui, jei ne amžinai valdyti?“ Tačiau Prometėjas at- 
sako, kad Dievas pakisiąs. Dabartinis Dzeusas esąs rūstus 
ir smurtingas valdovas, bet ateisiąs laikas, kai šis dievas 
pasidarysiąs nuolankaus bei švelnaus nusistatymo; jis pa- 
tirsiąs, „kaip didžiai skirtingi dalykai yra valdyti ir tar- 
nauti“. Ir šitokiam nuolankiam, tarnaujančiam bei my- 
linčiam Dievui Prometėjas yra pasiryžęs nusilenkti. Okea- 
nidžių choras atstovauja dar anai nesubrendusiai žmogaus 
savimonei, tikinčiai, esą Dievui tinka tik valdyti. Tuo 
tarpu Prometėjo pranašystė yra išraiška jau subrendusios 
savimonės, kuri Dievuje regi nebe atstu nuo mūsų buvo- 
jantį kitą Aš, bet prie mūsų priartėjus; ir mums tarnau- 
jantj mūsąjį Tu. Visa tai rodo, kad savame santykyje su 
Dievu žmogus nepasitenkina tik samprata, kad Dievas yra 
asmuo, nusakomas įvardžiu „jis“; žmogus ieško Dievo, ku- 
ris jam būtų Tu, vadinasi, asmuo, turįs ypatingą su juo 
ryšį, neleidžiantį Dievui buvoti atstu nuo žmogaus. Die- 
vas ir aš visados esava mudu, ir tik šiame „mudviejų“ 
santykyje atsiskleidžia tikrasis Dievas ir tikrasis jo garbi- 
nimas, vadinasi, tikroji religija. 

Tačiau žmogaus atoveika į Dievą kaip kitą Aš gali 
būti ir žymiai aštresnė negu prometėjizmas. Žmogus šiuo 
atveju gali paneigti ne tik Dievo sauvalią, bet ir patį jo 
buvimą. Kaip tik šitoje atoveikoje P. Tillichas regi gi- 
liausias ateizmo šaknis. „Nes Dievas kaip subjektas,— 
sako Tillichas,— padaro mane objektu, niekuo daugiau, 
kaip tik objektu. Jis atima man subjektyvumą, kadangi jis 
yra visagalis ir visažinis. Tada aš sukylu prieš jį ir mė- 
ginu paversti jį taip pat objektu. Tačiau sukilimas nepa- 
siseka ir baigiasi nusivylimu. Dievas pasirodo esąs nenu- 
galimas tironas, kurio akivaizdoje visos kitos būtybės yra 
belaisvės ir besubjektės. Tai Dievas, apie kurį Nietzsche 
kalbėjo, esą jis turįs būti nužudytas, nes niekas negali 
pakelti, kad jis absoliutaus žinojimo ir absoliučios galios 
būtų paverčiamas grynu objektu. Čia slypi giliausios 
ateizmo šaknys. Ateizmas yra pateisinamas kaip atoveika 
į teologinį teizmą su žlugdančiomis jo pasėkomis“ %8. Už- 
tat Tillichas siūlo peržengti asmeninę Dievo sampratą ir 

prieiti grynai „neasmeninę dabartj“ kaip žmogaus teigimą - 
iš būties pusės (p. 185). Betgi šitoks siūlymas klausimo 
neišsprendžia ir ateizmo pavojaus nepašalina, nes „neas- 
meninė dabartis“, būdama pati objektas, vadinasi, daiktas, 
negali būti narys santykyje su žmogumi kaip asmeniu. 
Tuo pačiu ji negali pagrįsti nė religijos. „Neasmeninė 
dabartis“ negali būti garbinama, kadangi asmuo negarbi- 
na daikto, nepažeisdamas savo kilnybės. Jeigu tad žmogus, 
kaip to norėtų Tillichas, atsisakytų Dievo kaip asmens ir 
nusilenktų „neasmeninei dabarčiai“, jis išduotų save kaž- 
kokiam neaiškiam bei neaprėžtam objektui, kuris, kaip ir 
kiekvienas kitas objektas, buvodamas pagal būtinybės dės- 
nius, savaime jtrauktu žmogaus asmenį į savo sritį ir tuo 
paneigtų jo laisvę bei asmeniškumą gal net dar labiau 
negu Dievas tironas. P. Tillicho siūloma „neasmeninė da- 
bartis“ esmėje yra ne kas kita, kaip grįžimas į neasme- 
ninio Dievo sampratą, kuri ateizmo ne tik nenugali, bet 
jį savaime skatina, nes Dievo kaip neasmeninės tikrovės 
žmogus iš tikro priimti negali. 

Naujausioji lytis, kuria šiandien reiškiasi žmogaus 
pastanga išsivaduoti iš Dievo kaip kito Aš priespaudos, 
yra „Dievo mirtis“. Paskelbęs Dievą mirus, žmogus tikisi 
jį kaip kitą Aš nugalėjęs galutinai, nes objekto būsena 
niekur kitur neišeina tiek vaizdžiai aikštėn, kaip mirusia- 
jame. Virtęs lavonu, Dievas nebetenka galios grėsti žmo- 
gui, ir šis išsitiesia tuomet visu savo ūgiu — irgi kaip ki- 
tas Aš Dievo atžvilgiu. Ateizme Žmogus apsireiškia anaip- 
tol ne kaip paprastas neigėjas, bet kaip anasai J. P. Sartre’o 
„Slaptas žudikas“ arba F. Dostojevskio „buvimo vagis“ — 
ne kurio nors žmogiškojo Aš, bet Dievo kaip kito Aš at- 
žvilgiu. Ateizmas yra esmiškai dviejų Aš kova: Zmogis- 
kojo ir dieviškojo, ir žmogiškasis Aš tariasi nugalėjęs 
dieviškąjį Aš, sunaikindamas šiojo asmeniškumą savo 
žvilgiu į jj kaip objektą ir paskelbdamas šį objektą esant 
negyvą daiktą. „Dievo mirtis“ yra šio naikinančiojo žmo- 
giškojo Zvilgio antropologinė pasėka. Tuomet, be abejo, 
žmogus pasilieka aukščiausiasis bülybiy sąrangoje. Todėl 
ne be pagrindo ateizmas ir yra laikomas ne tiek Dievo 
neigimu, kiek Žmogaus teigimu: žmogaus kaip kito Aš 
Dievo atžvilgiu. Užuot tapęs Dievui Tu, žmogus ateizme 
pasilieka tik kitas Aš, savaime negalįs pakęsti, kad vir- 
šum jo buvotų kitas Aš, vadinamas Dievu. Todėl žmogus 
kaip kitas Aš tiek susiaurina buvojimo erdvę, jog Dievui 
joje vietos nebelieka: Dievo kaip subjekto negalį būti, nes 

žmogus yra šioje erdvėje vienintelis subjeklas. Užtat Die: 
vas ir „miršta“ kaip subjektas, nužudomas žmogaus žvil- 
giu į jį kaip objektą. Aš ir Aš santykiausena, perkelta į 
Dievo ir žmogaus santykį, neišvengiamai baigiasi „Dievo 
mirtimi“. Tačiau tokia baigmė yra neišvengiama, jei su- 
brendusi žmogaus savimonė pasilieka Dievo kaip kito Aš 
sampratos rėmuose. 


d. Teigiamoji Dievo kaip kilo Aš pergalė 


Prometėjo lūkestis yra įvykęs ir tuo pačiu žmogiško- 
sios savimonės branda yra visiškai apsireiškusi Krikščio- 
nybėje. Tiek prometėjizmas, tiek ateizmas yra grynai nei- 
giamosios Dievo kaip kito Aš pergalės lytys: jos paneigia 
Dievą kaip kitą Aš, tačiau jos nepadaro Dievo manuoju 
Tu. Tuo tarpu krikščioniškoji religija pasirodo istorijoje 
kaip feigiamoji tos pačios pergalės lytis. Dievo įsikūniji- 
mo mintimi ši religija peržengia ne tik Dievą kaip neas- 
meninę tikrovę, bet ir Dievą kaip asmenį kito Aš prasme, 
vadinasi, Dievą kaip grėsmingąjį valdovą ar net tironą. 
Kristaus aprašymas Naujajame Testamenie yra ištisas 
himnas jau tarnaujančiajam Dievui, kuris yra „romus ir 
nuolankios širdies“ (Mt 11, 29), prisiėmęs „tarno išvaiz- 
da“ (Fil 2, 7) ir atėjęs „ieSkoty bei gelbėtų, kas buvo 
pražuvę“ (Lk 19, 10). Kristaus vaizdas yra Dzeuso vaiz- 
do priešingybė. Krikščionybė yra reiigija, kurios Dievas 
žmogaus nežudo, bet jį gaivina; jis nepažemina jo iki ob- 
jekto, bet pakelia jį ligi savęs paties, nebevadindainas jo 
tarnu, o draugu ir aukodamas už jį savo gyvybę kaip di- 
džiausios meilės ženklą (plg. Jn 15, 13—15). Kristaus 
skelbiama Dievo karalystė yra ne organizuotas jėgos vyk- 
dymas, bet Tėvo Namai, į kuriuos grįžta sūnus palaidū- 
nas, dideliu džiaugsmu pasitinkamas ir pavaišinamas 
(plg. Lk 15, 11—832). Plaudamas savo mokiniams kojas, 
Kristus iš tikro parodė, koks didžiulis yra skirtumas tarp 
tarnauti ir viešpatauti, apie ką Prometėjas kaip tik ir 
buvo kalbėjęs. Krikščionybėje valdovas nusilenkia prieš 
valdinį, padarydamas tarnavimą abipusiu santykiu: „Jūs 
vadinate mane „mokytoju“ ir „viešpačiu“ ir gerai darote, 
nes aš toks ir esu. Jei tad aš, Viešpats ir Mokytojas, maz- 
gojau jums kojas, tai ir jūs turite vieni kitiems kojas maz- 
goti“ (Jn 18, 13—14). Kristus anaiptol neneigia, kad jis 
yra Viešpats ir Mokytojas; jis ir kojas plauna ne kaip 
tarnas, o kaip „valdovas. Tuo pačiu betgi, kad Viešpats 

pasilenkia prie žmogaus kojų, jis sulauZo Dievo tirono 
sampratą bei pergyvenimą ir pagrindžia Dievo tarno bei 
Dievo draugo sampratą bei pergyvenimą. Tuo būdu Krikš- 
čionybė virsta esmiškai Dievo Meilės religija. 
Nuosekliai tad, pasirodžius Krikščionybei istorijoje, 
negali išsilaikyti jokia kita religija, kurioje Dievas yra ne 
meilė, o galybė. Dievui nuplovus žmogaus kojas, šisai ne- 
bedreba jo akivaizdoje ir nebepuola ant veido prieš jokį 
žemiškąjį valdovą. Bet koks valdovo kultas Krikščionybės 
šviesoje atsiskleidžia kaip nevertas žmogiškojo asmens 
kilnybės ir todėl reiškia šio asmens pažeminimą. Abipusis 
tarnavimas kaip meilės regimybė Krikščionybės yra pa- 
darytas tiek Dievo ir žmogaus, tiek žmogaus ir žmogaus 
santykio pagrindu. Krikščionybės Dievas yra mylintis ir 
gelbstiniis Dievas, išsivilkęs iš savo didybės, kad priartė- 
ių prie žmogiškojo būvio, dalindamasis jo likimu nuo gi- 
mino ligi mirties. Todėl. šis Dievas neprievartauja žmo- 
gaus jokiu atveju ir jokiu atžvilgiu, nes nelaužo laisvės, 
kuri yra būtina sąlyga, kad žmogus galėtų būti Dievo 
draugas. į . 
Štai kodėl prometėjinė atoveika į krikščioniškąjį Die- 
va kaip žmogaus draugą ir net tarną yra iš viso nejmano - 
ma. Krikščioniškasis Dievas nebegali būti pakeistas kitu 
dievu, kaip to laukė Prometėjas ryšium su grėsmingu bei 
savivaliu Dzeusu, kadangi meilė yra pats aukščiausiasis 
asmenų santykiavimo laipsnis. Meilė negali būti perženg- 
la; meilė gali būti tik atstumta. Tai reiškia: krikščioniš- 
kajame istorijos tarpsnyje yra įmanomas nebe prometė- 
jizmas, bet tiktai ateizmas. Atstūmęs manąjį Tu kaip mane 
gelbstintįjį, nes mylintįjį, aš jį paneigiu iš viso. Aukščiau 
minėtame metafiziniame savo dienoraštyje G. Marcelis 
yra teisingai įrašęs: „Jei patirtinis Aš gali būti paverstas 
„juo“, tai Dievas kaip absoliutinis Tu niekad negali tapti 
„juo““ 89, nes Dievo kaip manojo Tu nustūmimas į tre- 
čiojo asmens (jis) matmenį reiškia jo pavertimą daiktu 
ir tuo pačiu jo dieviškumo paneigimą, vadinasi, paneigi- 
mą jo vertės būti garbinamam. Tuo pačiu tai reiškia Die- 
vo paneigimą apskritai, nes krikščioniškojo tarpsnio žmo- 
gus nebegali grįžti į neasmeninio Dievo religiją, kadangi 
išsivysčiusia savo asmens savimone jis nebegali garbinti -> 
daikto. Sukilimo prieš Dievą atveju šiam žmogui belieka 
tik Dievą, kalbant Nietzsche's žodžiais, „nužudyti“ — be 
vilties, kad jis prisikeltų- kokiu nors tobulesniu pavidalu. 
Po Krikščionybės gali eiti tiktai ateizmas. Kiekviena kita 

Krikščionybės vietoje siūloma religija susikerta su išsi- 
vysčiusia žmogiškąja savimone ir gali büli tik šios savi- 
monės apgaulė — ne daugiau, Čia glūdi pagrindas, ko- 
dėl Nietzsche, paskelbęs „Dievo mirtį“, savaime atidarė 
kelią į nihilizmą kaip istorinę būseną po Krikščionybės. 

Sykiu čia taip pat glūdi pagrindas, kodėl Krikščiony- 
bė primygtinai teigia save kaip paskutinę religiją laiko 
atžvilgiu ir galutinę esmės atžvilgiu. Be abejo, akivaizdo- 
je tebetrunkančios istorijos šitoks teiginys ne vienam at- 
rodo kaip tuščia savigyra ir net jzülumas. Juk argi galima 
būtų aprėžti Dievo veiklą tiek, jog jis santykiautų su Zmo- 
gumi tik krikščioniškuoju būdu? Argi aibė religijų, kilu- 
sių istorinio vyksmo eigoje, nėra įrodymas, kad ir po 
Krikščionybės būtų bent galima nauja religija? Argi šia 
prasme Krikščionybė nėra tik viena — tegu lig šiol ir to- 
buliausia — tarp daugybės Dievo ir žmogaus santykio 
lyčių? Kodėl tad ji turėtų būti paskutinė ir galutinė? Ar 
tuo nesusiaurinamas pats Dievo apsireiškimas? Kas gi ga- 
lėtų nustatyti Dievui kelią į žmogų? 

Ir vis dėlto šis priekaištas nė kiek nejtaigauja Krikš- 
čionybės savimonės, kad ji esanti paskutinė bei galutinė 
religija ir kad po jos yra galimas tiktai ateizmas, o ne 
kokia nors nauja religija. Teigdama, kad ji esanti pasku- 
tinė bei galutinė, vadinasi, nebeperžengiama ir nebepakei- 
čiama, Krikščionybė anaiptol neišsijungia iš religijų is- 
torijos: ji iš tikro laiko save viena iš ligšiolinių Dievo ir 
žmogaus santykio lyčių. Tačiau ji teigia, kad kaip tik 
joje šisai santykis yra pasiekęs tokį aukštį, kuris esąs 
nebeperkopiamas. Nors istorija truktų ir neaprėžtą laiką, 
ji nebegalėtų kildinti jokio santykio žmogaus su Dievu, 
kuris peržengtų krikščioniškąjį santykį, kadangi šiame 
Dievas ir žmogus yra susitikę tokie, kokie jie yra pačia jų 
esme. Pakeisti krikščioniškąjį santykį reikštų pakeisti 
Dievo ir žmogaus esmę, ko nepajėgia jokia, net ir milijar- 
dus metų trunkanti istorija. Tai gerai suvokė M. Schele- 
ris klausdamas, kodėl yra neįmanoma nauja religija. No- 
rint šį klausimą išspręsti, reikią, pasak Schelerio, pasi- 
klausti, ar kartais pačioje religijos esmėje bei kilmėje 
nesama priežasčių, neleidžiančių Krikščionybės pakeisti 
kuria kita nauja religija. Tokių priežasčių Scheleris ran- 
da dvi: „pati Dievo idėjos esmė“ ir „žmogiškosios dva- 
sios išsivystymo linkmė“ *?. Šios priežastys esančios „vi- 
siškai nepriklausomos nuo tikėjimo požiūrio ir suvokia- 

mos proto“ (t.p.); tai yra, jos esančios ne teologinio, o 
grynai filosofinio pobūdžio. 

M. Schelerio nurodytos priežastys visiškai atitinka 
mūsąją religijos Dievo sampratų sklaidą. Scheleris teisin- 
gai pastebi, kad kol Dievas yra suvokiamas kaip neasme- 
ninė tikrovė —,„ kaip idėja neasmeninės visuotinės dva- 
sios, arba pasaulio tvarkos, arba visuotinės gyvybės, arba 
neasmeninės substancijos, arba kaip daiktas ar idėja ap- 
skritai“ (p. 330),— tol visados yra galima, kad istorijoje 
atsirastų naujų Dievo sampratų, kurios teiktų jam kitokių 
savybių ar giliau įžvelgtų jo buvimą bei esmę ir tuo būdu 
pralenktu ligtolines sampratas. Taip esą su kiekvienos ne- 
asmeninės tikrovės pažinimu; taip esą ir su Dievo kaip 
pasaulio pagrindo pažinimu: ir čia kaupiasi žmogiškosios 
pažintys, ir čia „mokinys stiebiasi ant mokytojo pečių“ 
(t. p.). Bet koks didžiulis posūkis padaromas tada, sako 
Scheleris, „kai aukščiausiojo gėrio idėjon jimame asme- 
niškumą kaip esminę jos savybę“ (t.p.), vadinasi, kai 
Dievą suvokiame nebe kaip daiktą, o kaip asmenį! Tokiu 
atveju ne jau esančios Dievo sampratos esti patobulina- 
mos, jas pratęsiant, papildant, pagilinant, bet pats žmo- 
gaus pažinimas Dievo atžvilgiu duoda šuolį iš vieno mat- 
mens į kitą, būtent iš daikto matmens į asmens matmenį, 
nes asmuo yra ne daikto tęsinys, išvystant šį ligi jo gali- 
mybių ribos, o visiškai nauja buvimo kategorija: net ir 
genialiausiai išskleista daikto samprata niekados nevirs 
asinens samprata, kaip kad ir labiausiai ištobulintas daik- 
tas nevirs asmeniu. Užtat ir religija, kuri Dievą suvokia 
kaip asmenį ir juo grindžia žmogaus santykį su Dievu, 
nėra ir negali būti laikoma buvusių religijų pratęsimu ar 
patobulinimu, bet ligtolinio Dievo ir žmogaus santykio 
pertrūkiu (cezūra) ir naujo santykio apraiška. Dievo kaip 
asmens samprata yra ne paprastas tolimesnio religijų is- 
torijos išsivystymo tarpsnis, o Dievo ir žmogaus santykio 
perversmas. 

Krikščionybė todėl ir laiko save tokiu šuoliu ir tokiu 
perversmu. Minėta Dievo įsikūnijimo idėja ji ne tik per- 
žengia Dievo kaip daiktinės tikrovės sampratą, bet ir Die- 
vą kaip asmeninę tikrovę ji suvokia nebe kaip kitą Aš 
žmogaus atžvilgiu, o kaip žmogaus Tu, kuris jį myli ir 
jam tarnauja. Krikščioniškasis Dievo ir žmogaus santykis 
yra, kaip jau sakyta, nebe Aš ir Aš, bet Aš ir Tu santy- 
kis, kuriame kiekvienas asmuo — dieviškasis ir žmogiš- 
kasis — savęs paties atžvilgiu yra Aš (taigi: ne daiktas), 

o kito atžvilgiu yra Tu (taigi: ne kitas Aš), susiję vienas 
su kitu meile ir iarnavimu. Kokiu tad būdu būtų įmano- 
ma šitokį santykį peržengti? Ir kas užu šitokio santykio 
dar būtų galima rasti? Juk asmeniškumas tiek Dievui, 
tiek žmogui yra galutinė jų buvimo kategorija: užu asmens 
nėra nieko, kas būtų galima mąstyti ar kas tikroviškai 
buvolų. Visa, kas kalbama apie Dievo ar žmogaus pri-- 
gimtį, buvoja žemiau negu asmuo, kadangi asmuo yra 
prigimties subjektas bei nešėjas, o ne atvirkščiai. Štai 
kodėl krikščioniškoji religija ir tvirtina, kad Dievo apsi- 
reiškimas Jėzuje iš Nazareto, būdamas dieviškosios ir 
žmogiškosios prigimties sujungimas vienu dieviškuoju 
Legos asmeniu, ir yra galutinis apsireiškimas, nes čia 
Dievas atsiskleidė žmogui kaip asmuo Tu prasme ir to- 
dėl tarė paskutinį Žodį — nebe garso, o savęs paties pa- 
vidalu: „Žodis tapo kūnu ir gyveno tarp mūsų“ (Jn I, 
14).. Kokia tad Dievo samprata galėtų peržengti šiąją 
sampratą ir ką naujo ji galėtų tarti apie Dievą ir žmogų 
kaip asmenis ar apie jų vienybę? Atsiskleidus Dievui 
kaip žmogaus Tu ir įvykdžius šį atsiskleidimą asmenine 
vienybe su žmogaus prigimtimi, yra pasiektas toks atsi- 
skleidimas, kuris išreiškia pačią tiek Dievo, tiek žmogaus 
esmę. Užtat šitokio atsiskleidimo ir negalima pralenkti. 
O jeigu kas vis dėlto mėgintų Krikščionybę keisti kita re- 
ligija, o ne ateizmu, tai jis turėtų grįžti prie neasmeninės 
Dievo sampratos, suvokdamas Dievą kaip daiktinę tikro- 
ve, kas reikštų nepaprastai gilią žmogiškojo asmens savi- 
monės krizę ir tuo pačiu atkritimą barbarybėn, nepaisant 
net ir labai aukštos techninės civilizacijos. Savu teiginiu, 
kad Krikščionybė yra paskutinė ir galutinė religija, ji 
kaip tik visu įtaigumu ir nurodo į jos pakeitimo negali- 
mybę. Religijų istorijoje Krikščionybė yra šuolis į kitą 
Dievo sampratos. matmenį, kuris visą tolimesnę žmonijos 
istoriją pastato neišvengiamos dvijulės akivaizdon: arba 
Krikščionybė, arba aleizınas. Tai nėra jokia savigyra, o 
tik nuosekli bei būtina išvada iš negalimybės kitaip mąs- 
tyti Dievo negu asmens manojo Tu prasme, 


6. DIEVAS KAIP MANASIS TU 
. Religijos Dievas, kaip matome, negali būti suprastas 
bet kaip. Norint sueiti su juo į santykį ir šį santykį pa- 
teisinti asmens vertės bei vienkartybės šviesoje, reikia, kad 

Dievas visy pirma büty suvoktas kaip tikrove, buvojanti 
žmogui priešpriešiais, o ne tik jo sąmonėje, ir kad ši tik- 
rovė buvotų laisvės, o ne būtinybės būdu, vadinasi, kad 
ji būtų asmeninė tikrovė. Tačiau ir asmens matmuo sa- 
vyje yra religijos Dievui dar per platus, kadangi ir asme- 
ninis Dievas nėra religijos Dievas, jeigu jis yra Žmogui 
tik kitas Aš. Tuo būdu religijos Dievas susiveda į vieną 
vienintelį matmenį, būtent į Tu matmenį. Dievas yra re- 
ligijos Dievas tik tada, kai jis yra mano Tu, nes tik tada 
jis yra ir tikrovė sąmonės priešybės prasme, ir asmuo 
nebe kito Aš prasme, vadinasi, nebežvelgiąs į mane kaip 
objektą, bet ešąs mano būvio dalyvis, saugąs mano laisvę 
ir mano apsisprendimą, net jeigu šis būlų nukreiptas ir 
prieš jį patį. Dievo kaip manojo Tu sampratoje susibėga 
visos esminės religijos Dievo žymės, taip kad Dievas kaip 
manasis Tu tampa tiek tikrojo Dievo, tiek tikrojo su juo 
santykio arba tikrosios religijos mastu. Kalbant vaizdin- 
gais M. Buberio žodžiais, žmonės savo istorijos eigoje 
„yra piešę daug bjaurių veidų ir vis po jais rašę „Dievas“; 
tačiau kai visos šios pabaisos bei apgaulės žlunga, kai 
žmonės atsiduria prieš jį vienišoje tamsoje ir nebesako 
„dis“, „jis“, o „Tu“, „Tu“ ir priduria „Dieve“, tuomet jis 
yra tikrasis Dievas, kurio jie šaukiasi, šio vienintelio Gy- 
vojo“ *!. į 
Kokiu tačiau būdu Dievas gali tapti manuoju Tu? 
Kitaip sakant, kokiu būdu vienas Aš tiek priartėja prie 
kito Aš, jog virsta jo būvio -dalyviu? Kame glūdi tokio 
priartėjimo esmė ir kaip vyksta pats šis priartėjimas? Tai 
galutinis klausimas religijos Dievui suprasti ir mūsajam 
santykiui su juo pagrįsti bei pateisinti, nes tik Dievui kaip 
manajam Tu aš galiu nusilenkti, tik Dievą kaip manąjį 
Tu aš galiu garbinti neišduodamas savo žmogiškojo oru- 
mo ir nepaZemindamas savojo asmens dieviškojo asmens 
akivaizdoje. Be? Ž i ` 


a. Kilo Aš virtimas Tu 


Tu yra kito Aš priešingybė. Jei kitas Aš, kaip sakyta, 
žvelgia į mane kaip objektą, tai Tu pergyvena mane kaip 
subjektą. Trumpai tariant, manęs pakėlimas į subjekto 
plotmę paverčia kitą Aš manuoju Tu.— Kaip tai įvyksta? 

Jau minėjome, kad kiekvienas Aš pergyvena save kaip 
subjektą, į kitą betgi žvelgia kaip į objektą, nors ir gerai 
žino, kad kitas Aš savyje taip lygiai yra subjektas, kaip 

ir jis pats. Tačiau šios ontologinės lygybės jis nepripazjs- 
ta egzistenciškai, todėl ir santykiauja su kitu Aš kaip su 
daiktu, o ne kaip su asmeniu, kurio matmeniui abu pri- 
klauso. Jei šitoks vieno Aš santykis su kitu įsikūnija vi- 
suomenine sąranga, gema vergija: vergas esti perkamas 
ir parduodamas, laikomas gyvas ar nužudomas, plakamas 
ar žalojamas — pagal jo savininko įgeidžius, nes vergas 
yra objektas, aptariamas nuosavybės sąvoka. Kilas Aš 
kaip mano nuosavybė,— štai giliausias asmens nusmuk- 
dymas daikto plotmėn. Bet kaip tik šis nusmukdymas ir 
atskleidžia, kokiu būdu vyksta manęs pakėlimas į Tu mat- 
menį ir kaip kinta kitas Aš šio pakėlimo vyksme. 
Sakysime, vergas yra paleidžiamas laisvėn. Tai reiš- 
kia: jis pasidaro toks pat asmuo kaip ir jo savininkas. 
Suteikiant laisvę, yra vergui atstatomas žmogiškasis jo 
orumas kaip bendra savybė tiek vergui, tiek savininkui. 
Vergas liaujasi buvęs vergas, nes nustoja būti laikomas 
daiktu: jis tampa asmeniu, kuris nebegali būti kito as- 
mens nuosavybė. Tuo būdu vergas ir savininkas atsiduria 
toje pačioje plotmėje, kurioje nebėra nei vergo, nei savi- 
ninko, o tik du to paties žmogiškojo rango asmenys. Jeigu 
betgi laisvės suteikimas vergui yra grynai visuomeninio 
pobūdžio, vadinasi, turįs galios tik socialiniu atžvilgiu, 
tai vergas ankstesniam jo savininkui anaiptol nevirsta jo 
Tu, o tiktai kitu Aš — ypač tuo atveju, kai laisvės sutei- 
kimas yra įstatymų išreikalautas, kaip tai yra buvę, pa- 
vyzdžiui, Amerikos pietinėse valstijose A. Lincolno pas- 
tangomis (1862). Tiesa, ir tokiu atveju vergas esti pake- 
liamas į asmens rangą, bet tiktai teisiškai. Antropologiš- 
kai buvęs savininkas ir toliau žvelgia į buvusį savo ver- 
gą kaip į objektą, nors įstatymas jam ir neleidžia šio 
žvilgio jvykdyti kasdienoje, vadinasi, valdyti asmenį kaip 
daiktinę nuosavybę. Kitaip sakant, šiuo atveju buvęs savi- 
ninkas santykiauja su buvusiu vergu ne kaip su savuoju 
Tu, o tik kaip su kitu Aš, kuris yra ištrūkęs iš visuome- 
ninės jo galios. Tačiau antropologiškai jis jo iš šios savo 
galios ir toliau nebepaleidžia; jis ir toliau pergyvena jį 
kaip objektą, pratesdamas tuo būdu jo pavergimą — nors 
ir nebe socialine lytimi. Be abejo, vergas elgiasi buvusio 
savininko atžvilgiu tolygiai: ir savininkas vergui yra ne 
jo Tu, o tik kitas Aš, kurį jis niekina ir net jo nekenčia, 
žvelgdamas į jį irgi kaip į objektą. Tuo būdu susidaro 
labai savotiškas santykis: ir vergas, ir jo savininkas yra 
laisvi visuomeniškai, tačiau jie yra vienas kitą pavergę 

antropologiškai, nes kiekvienas žvelgia į kitą kaip į ob- 
jektą, neigdami vienas kitam subjekto rangą. Ir šitokia 
„antropologinė vergija“ jausti ne tik savininko ir vergo 
santykyje, bet ir visur ten, kur tik susiduria du Aš. Savi- 
ninko ir vergo santykis šią „antropologinę vergiją“ tik 
vaizdžiai išryškina mūsų sąmonėje. 

Ir vis dėlto šis santykis gali esmiškai pakisti. Sakysi- 
me, vergas išgelbėjo savo ponui gyvybę. Jis galėjo leisti 
jam mirti, pavyzdžiui, maudantis prigerti. Tačiau jis to 
nepadarė. Jis nežiūrėjo ramiai, kaip jo ponas kovoja su 
mirtimi, bet šoko jo gelbėtų ir išgelbėjo. Tai sukrėtė visą 
pono būtybę, ir šis ne tik dovanojo vergui laisvę, bet jį 
dar ir įsūnijo. Kas atsitiko šiuo atveju? Šiuo atveju vergo 
asmeniskumo atstatymas nuėjo žymiai toliau negu pir- 
muoju atveju. Čia vergas liovėsi buvęs ne tik vergas, bet 
ir apskritai svetimasis. Užuot kreipęsis į savo savininką 
žodžiu „pone“, dabar jis sako jam „tėve“. Ankstesnis jo 
savininkas taip pat jam sako „mano sūnau“. Vergą įsū- 
nydamas, jo savininkas pripažįsta jį ne tik asmeniu, kaip 
tai esti laisvės suteikimo atveju, vadinasi, tik visuomeniš- 
kai bei teisiškai, bet jis įjungia buvusį vergą į savo paties 
būvį, atskleisdamas jam šį būvį kaip jo buvojimo erdvę. 
Įsūnytas vergas buvoja nebe šalia savo savininko, bet jis 
buvoja dabar kartu su juo, gyvendamas jiems abiem 
bendrą likimą. Buvęs savininkas perkėlė vergą ne tik į 
visuotinę asmeniškumo plotme, bet jis jeme jį ir į indivi- 
dualinę savo paties plotmę, atiduodamas jam pats save 
tėvo vardu. Dabar buvęs vergas buvusiam savininkui ne- 
bėra objektas jokia prasme. Jis nėra kitas Aš, bet naujojo 
savo tėvo Tu, ir naujasis tėvas jam irgi nėra kitas Aš, bet 
jojo Tu. Santykis „ponas—vergas“ ar „AS—AS“ yra dabar 
virtęs santykiu „,„Tu—Tu“. 

Šio pavyzdžio sklaida leidžia mums teigti: kitas Aš 
tampa manuoju Tu, atiduodamas man patį save. Tai tin- 
ka tiek kitam Aš manęs atžvilgiu, tiek ir man pačiam 
kito atžvilgiu. Santykio Tu—Tu esmę sudaro abipusis at- 
sidavimas. Kol žmogus save pasilaiko tik sau, tol jis yra 
tiktai kitas Aš, bet niekad ne Tu. Tik tada, kai žmogus 
kitam atsiskleidžia, kai įsileidžia kitą į save patį, kai 
kitam atiduoda visą save — ne kaip savininkui, o kaip 
bendro būvio dalyviui, ir kai kitas elgiasi lygiai taip pat, 
— tik tada miršta Aš—Aš ir gema Tu—Tu santykis. Dviejų 
būvių suliejimas į vienį yra kelias kitam Aš tapti Tu, 
Tačiau čia pat reikia pabrėžti, kad šis būvių suliejimas 

arba Aš tapimas Tu yra anaiptol ne vienkartinis veiksmas, 
o nuolatinis vyksmas, kadangi mūsų būvis, pratįsdamas 
laike, nesileidžia suliejamas iš sykio visas, kadangi jo 
viso iš sykio nė nėra. Tapti Tu reiškia tad ne pasibai- 
giančią padėtį, bet niekad nesibaigiantį uždavinį. Norė- 
damas buvoti Tu—Tu santykyje, manasis Aš turi nuolatos 
laužii savo užsisklendimą, nieko nepasilaikyti tik sau, 
visa dovanoti kitam. Ir kiek žmogus pajėgia atverti kitam 
savo visumą bei pilnumą, tiek jis ir tampa kitam Tu. 
Kiekvienas užsisklendimas Tu—Tu santykį žaloja ir išduo- 
da, nes apgauna bendro būvio dalyvį: šisai, atsiskleisda- 
mas visas ir visiškai, tiki ir iš kito gaunąs taip pat viską 
ir visiškai; iš tikro betgi jis gauna tik dalį ar net tik tru- 
pinius. Neatvirumas savo būvio dalyviui tučtuojau grą- 
žina žmogų į kito Aš plotmę: neatvirumas yra Tu mirtis. 
Sisai neatvirumas arba Tu mirtis virsta tikra tragika ten, 
kur būvių suliejimas esti pais pilniausias, būtent mote- 
rystėje. 


b. Abipusis Dievo ir žmogaus atsidavimas 


Ką visa tai nūn reiškia religijai kaip Dievo ir žmo- 
gaus santykiui? Žmogaus atžvilgiu šis klausimas yra al- 
sakomas gana lengvai. Žmogus turi tikrą religiją, vadi-- 
nasi, buvoja tikrame santykyje su Dievu tada, kai pergy- 
vena Dievą kaip savąjį Tu ir kai šį pergyvenimą jis ati- 
tinkamai išreiškia; vadinasi, kat jis Dievui atsiveria visas 
ir visiškai, kai aliduoda jam patį save, savimi pačiu jį pa- 
sitinka ir priima jj į savą būvį kaip šiojo dalyvį. Dievo 
kaip manojo Tu atveju manasis būvis virsta Dievo buvo- 
jimo erdve arba Dievo gyvenviete. Todėl bet koks užsi- 
sklendimas iš mano pusės, bet koks noras pasilaikyti ką 
nors tik sau pačiam, bet koks abejingumas :Dievui kaip 
manojo būvio bendrui naikina religiją, nes silpnina Tu— 
Tu santykį ir jį galop sužlugdo. Visiškas bei pilnutinis 
savo būvio atvėrimas Dievui yra pagrindinė sąlyga turėti. 
tikrąją religiją, vadinasi, buvoti tikrame santykyje su 
Dievu. Tai yra teigiamoji šio santykio pusė. | 

Neigiamai kalbant, reikia pastebėti, kad jeigu Dievas, 
yra mano Tu, tai aš neprivalau su juo elgtis taip, tarsi jis ` 
būtų objektas — ne tik ta prasme, kad jį valdyčiau kitų 
objektų būdu, bei ir ta, kad jį naudočiau kaip priemonę 
kokiam nors objektyviam reikalui, kadangi asmuo negali 
būti.nei valdomas, nei naudojamas. .Nuosekliai (od kiek- 

vienas šaukimasis Dievo kaip teorinės ar praktinės užkam- 
šos objektyviam trūkumui pašalinti yra jo kaip manojo 
Tu piktnaudojimas ar net išdavimas. Tai anaiptol nereiš- 
kia, kad savame varge nęieškočiau Dievo, kaip kad tokiu 
atveju ieškau ir kiekvieno žmogiškojo Tu. Šitai savaime 
plaukia iš visiško atvirumo dieviškajam Tu: prieš Dievą 
kaip manąjį Tu aš išsiskleidžiu visą save ne tik laimeje 
bei džiaugsme, bet ir nelaimėje bei suspaudime. Tačiau 
kas kita yra stoti Dievo akivaizdon ir išskleisti jam savą 
subjektyvinį būvį, pilną vargo bei rūpesčio, ir kas kita 
laikyti Dievą objektyvinio pasaulio trūkumų užkamša. 
Yra visiškai suprantama, jei maro metu, netekęs žmonos 
ar vaikų, aš juos apraudu dieviškajam Tu: būdamas ma- 
no būvio dalyvis, Dievas savaime esti įjungiamas ir į šio 
būvio negandus. Bet nepateisinama yra laikyti Dievą ob- 
jektyvia apsauga nuo maro antkryčio, nes tokiu atveju ` 
žimogaus santykis su Dievu virsla maginiu, vadinasi, daik- 
tiniu, nes čia Dievas yra pergyvenamas kaip priešnuodis 
maro baciloms naikinti. Deja, tokių maginių Dievo sam- 
pratos likučių esama nemaža net ir Krikščionybėje, ku- 
rioje Dievas jokiu atžvilgiu nebėra daiktinė jėga, o ma- 
nasis Tu. i i 

Klausimas, kokiu būdu žmogus tampa Dievui Tu, yra 
tad atsakomas dviem atžvilgiais: teigiamuoju — Dievui 
visiškai atsiveriant, ir neigiamuoju — nepaverčiant Dievo 
objektyvinės stokos (teorinės ar praktinės) užkamša. Abi 
šios prielaidos jokių ypatingesnių sunkenybių nesudaro. 

Jau žymiai beigi kebliau yra suvokti, kokiu būdu 
Dievas tampa žmogui Tu, vadinasi, kokiu būdu Dievas 
kaip asmuo, būdamas kitas Aš, tiek priartėja prie Zmo- 
gaus, jog esti pergyvenamas bei vadinamas „Tu, Dieve“. 
O jis turi būti ši/aip pergyvenamas bei vadinamas, jei 
norime, kad religija būtų abipusis santykis, nes tikra re- 
ligija yra ne tik žmogaus atsiskleidimas Dievui, bet ir 
Dievo atsiskleidimas žmogui. Aristotelio nejudąs judinto- 
jas yra nereliginė ir net antireliginė sąvoka kaip tik to- 
dėl, kad jis, kaip aukščiau sakyta (plg. Įv. 3a) neturi jo- 
kio santykio su žmogumi: jis judina šį kaip gryna tikre- 
riybe, tačiau jis neatsiskleidžia ir nepasilenkia prie 
žmogaus kaip asmuo. Tuo tarpu tikrojoje religijoje kaip 
santykyje ir Dievas yra žmogui Tu, ir žmogus yra Dievui 
Tu. Ir tik šis abipusiškumas laiduoja, kad religija „išlieka 
ontologinė savyje ir kad jos veiksmai rievirstų tuščiais mos- 

tais, o yra pagrįstojo mūsų buvimo regimybė. Kas tad 
yra šis Dievo artumas žmogui? 

Jau sakėme, kad kitas Aš tampa manuoju Tu, atiduo- 
damas man patį save. Kelias arba būdas, kaip šis atsida- 
vimas vyksta, yra dviejų būvių suliejimas į vienį: vieno 
Aš būvis virsta kitam Aš šiojo gyvenviete. Šis suliejimas 
gali tačiau būti įvykdytas tik tada, kai du asmens susi- 
tinka. Zmogus, kurio savo gyvenime niekad nesu sutikęs, 
lieka anapus mano būvio: jis nėra man kitas Aš, nes nei 
aš, nei jis nežvelgiame į vienas kitą kaip objektą, kadangi 
neturime šiam žvilgiui erdvės, kuriamos tik susitikus. Bet 
šitoks žmogus nėra nei mano Tu, kadangi taip pat nei aš, 
nei jis neatsiveriame vienas kitam — irgi todėl, kad ne- 
turime erdvės atsiverti. Susitikimas yra būtina sąlyga 
tiek būti kitu Aš, tiek tapti manuoju Tu. Susitikimo ne- 
gali atstoti pasakojimas apie asmenį, kaip išalkusiojo ne- 
gali pasotinti pasakojimas apie duoną. Tiesa, pasakojimas 
perkelia pasakojamąjį į mūsų būvį, bet tiktai vaidinio bū- 
du: jis buvoja mūsų sąmonėje, bet ne mums priešpriešiais, 
todėl ir nepajėgia susilieti su mumis kaip būtybė su bū- 
tybe. Keleivis dykumoje miršta troškuliu prie miraže re- 
gimo šaltinio. Visa tai yra savaime aišku, koi kalbame 
apie žmogaus santykį su žmogumi. . 

Bet tučtuojau atsiranda keblumų, taikant šį dėsnį Die- 
vo ir žmogaus santykiui. Žmogų sutinkame jau būdami: 
vienas jau esantysis Aš susitinka su kitu taip pat jau esan- 
čiuoju Aš. Susitikimas buvimo negrindžia; priešingai, 
buvimas įgalina susitikimą. Susitikimas tik padaro, kad 
du jau esantieji asmens stoja vienas prieš kitą, kad arba 
išsiskirtų kaip AS AS arba susijungtų kaip Tu—Tu. 
Visiškai kitaip betgi yra tada, kai kalbame apie Dievo ir 
žmogaus susitikimą. Žmogus sutinka Dievą kiekviename 
religiniame savo veiksme, nes kiekvienas šis veiksmas yra 
Dievui. Sia prasme M. Scheleris yra teisus tvirtindamas, 
kad „religinio veiksmo objektas yra kartu ir jo priežas- 
tis“ 92, Mes veikiame religiškai todėl, kad atveikiame į 
Dievo veiksmą: užtat pradžioje ir teigėme, kad religija 
pačia savo esme yra atoveiksmis. Tačiau kada gi Dievas 
įvykdo savo veiksmą, kad galėtume į jį atveikti? Kitaip 
sakant, kada Dievas sutinka mus? Žmonių susilikimas, 
kaip sakėme, jų buvimo negrindžia; žmonių susitikimas 
jų buvimo reikalauja. Tačiau ar taip yra ir Dievo ir žmo- 
gaus susitikimo atveju? Juk jeigu Dievas yra būtis, o 
žmogus — būtybė, tai reiškia, kad tarp jų susidaro grin- 

džiamasis santykis, būtent: būtis grindžia būtybę šiosios 
buvime; vadinasi, Dievas grindžia žmogų, kad šis būtų. 
Užiai Dievo atžvilgiu mes negalime sakyti, esą Dievas 
sutinka mus (ou esančius. Jeigu Dievas žmogų sutinka, 
tai jis sutinka jį pačiu jo grindimu, nes be šio grindimo 
iš Dievo kaip būties pusės Žmogaus iš viso nebūtų, ir apie 
bet kokį jo susitikimą su Dievu negalėtų būti nė kalbos. 
Iš to plaukia būtina išvada: Dievo ir žmogaus susitikimas 
reiškia žmogaus buvimo pagrindimą. Pirmoji akimirka, 
kai Dievas sutinka žmogų, reiškia ir pirmąją žmogaus 
buvimo akimirką. Dievo ir žmogaus susitikimas yra esmiš- 
kai ontologinis. Mes esame Dievo Tu ne todėl, kad jis 
būtų mus „kada nors“ mūsų buvimo trukmėje sutikęs ir 
mums alsivėręs, bet todėl, kad jis šią mūsų buvimo truk- 
me savu susitikimu kaip tik yra pradėjęs. Dievo ir Zmo- 
gaus susitikimas visados yra Dievo veiklos vaisius. Dievas 
gali būti mano Tu tik todėl, kad aš jau nuo pat savo bu- 
vimo pradžios esu jojo Tu. Tai reiškia: Dievas kaip ma- 
nasis Tu yra man ne tik psichologinis bei moralinis, bet 
kartu ir ontologinis mano būvio dalyvis: mano santykis 
su juo ir jo santykis su manimi yra pagrindas, kuriuo lai- 
kausi savo buvime, Jeigu nebūčiau Dievo Tu, iš viso ne- 
būčiau. Tai išvada, būtinai plaukianti iš būdo, kuriuo 
Dievas sutinka žmogų, būtent: jį ibülindamas. Tapdamas 
Dievo Tu, aš tampu esančiuoju apskritai. Būtį ir būti Dievo 
Tu yra žmogui vienas ir tas pats dalykas. Žmogaus įbūti- 
nimas yra tad tasai veiksmas, kuriuo prasideda Dievo ir 
žmogaus susitikimas ir į kurį žmogus atveikia kiekvienu 
religiniu savo veiksmu. 

Susitikimas tačiau yra tik sąlyga atiduoti save kitam, 
iš dviejų būvių sukuriant vieną. Šis dviejų būvių sujungi- 
mas arba suliejimas yra slaptingas vyksmas jau grynai 
žmogiškoje plotmėje. Tapdamas kitam Tu, žmogus atiduo- 
da jam save patį, nė kiek betgi savęs neprarasdamas. 
Priešingai, savęs atidavimas kitam mane tik stiprina bei 
praturtina — pagal prasmingą posakį: „Kas turi draugą, 
turi antrą save“ (Jonas Chrizostomas). Nebūties grėsmė, 
jausta į mūsų buvimą kaip visapusiška šiojo riba, netenka 
didžios savo nejaukumo dalies, jei mums pasiseka kitame 
Aš rasti mūsąjį Tu, nes Tu visados reiškia mums prie- 
bega, užuovėją, tėviškę. „Mano tėviškė esi Tu“,— sako 
Andrius savo mylimajai N. Gogolio pasakojime „Tarasas 
Bulba“ (1842). Todėl atsidavimas niekad nėra nuostolis, 
o visados laimėjimas. Kaip tai įvyksta, sunkiai galime 

nusakyti sąvokiškai, nes susitikimas bei atsidavimas yra 
esmiškai asmeniniai veiksmai, nesileidžią apibūdinami 
bendrinėmis kategorijomis. Vis dėlio patys savyje jie yra 
tokie tikroviški, jog jų buvimas bei vaidmuo mums yra 
pačios akivaizdybės. . 

Dar slaptingesnis ir todėl dar sunkiau suvokiamas yra 
Dievo atsidavimas žmogui; atsidavimas, be kurio nė Die- 
vas negalėtų būti žmogui Tu. Atsidavimas kaip dviejų 
büviy suliejimas į vienj, kuriuo kitas Aš tampa manuoju 
Tu, sąlygoja kiekvieną susitikimo dalyvį — tiek žmogų, 
tiek Dievą. Bet ką gi reiškia, kad Dievas susitikimo aki-' 
mirką atiduoda žmogui patį save? Jeigu Dievas yra būtis, 
tai susitikimo akimirką Dievas teikia žmogui ne ką nors 
atskira, ne kokią nors savo paties savybę, bet save palį 
kaip būtį. Būtis yra lai, ką žmogus gauna iš Dievo susi- 
tikimo akimirką. Jeigu betgi Dievo susitikimas su Zmo- 
gumi yra šiojo pagrindimas jo buvime, tai reiškia, kad 
žmogaus pagrindimas yra ne kas kita, kaip Dievo atsida- 
vimas žmogui. Žmogus būna todėl, kad Dievas jam atsi- 
duoda kaip būtis. Stai kodėl ši būtis ir padaro, kad žmo- 
gus iš viso yra ir buvoja toliau. Būtis yra tai, kas Dievą 
sujungia su žmogumi Tu—Tu vienybėn, tuo betgi skir- 
tumu, kad Dievas yra grindžiamoji būtis, o Žmogus — 
pagrįstoji; Dievas būtį teikia, o žmogus ją gauna; Dievui 
būtis yra nuosavybė, žmogui — dovana. Todėl šią dova- 
notąją būtį mes ir vadiname nebe būtimi apskritai, bet 
būtybe, kadangi ši, nors ir būdama tikrovine, vis dello 
buvoja kitaip negu nuosavoji arba grindžiamoji būtis. 


c. Dievo atsidavimas kaip mangs kūrimas 


Atsiduodamas žmogui, Dievas, kaip minėta, atsiduoda 
ne jau esančiam kitam Aš — tai esti tik žmogaus ir žmo- 
gaus santykyje,— bet savo atsidavimu Dievas ‘pagrindžia 
žmogų jo buvime: prieš Dievo atsidavimą žmogaus iš viso 
nėra. Tuo tarpu tokį veiksmą, kuris nesantįjį padaro esan- 
tį ir kuriuo nebūtis tampa būtybe, vadiname kūrimu. Ki- 
taip tariant, Dievo atsidavimas yra esmiškai kūrybinis 
veiksmas: Dievas sutinka žmogų tuo, kad jj sukuria. Su- 
kūrimas yra tad tikrasis Dievo tapimas žmogaus Tu, nes 
tik kūrimo veiksmu Dievas įgalina žmogų būti jo prie- 
šybe, kurią Dievas prakalbina ir kuri Dievui atsako. Kaip 
Dievas žmogaus atžvilgiu buvoja šiam priešpriešiais, taip 
ir žmogus Dievo atžvilgiu yra jo esmės priešybė, vadina- 

si, ne koks nors šios esmės tęsinys išspinduliavimo pavi- 
dalu, o visiškai savarankiška, sau pačiai tapati būtybė, 

tas ontologinis religijos pobūdis čia išeina aiksten visu 
ryškumu: bet koks egzistencinis religijos skleidimasis ar 
istoriniai jos pavidalai yra tiktai šio ontologinio jos po- 
būdžio regimybė, būtent regimybė laikysenos žmogaus, 
sukurto Dievo kaip būties atsidavimu. 

Iš to plaukia išvada, kad religijos Dievas yra Dievas 
Kūrėjas. Apie tai kalbėsime kitame skyriuje gana išsa- 
miai. Šiloje vietoje minime tai tik kaip nuorodą, kad, 
J. Hesseno žodžiais tariant, „kūrimas yra pagrindinė re- 
liginė kategorija“ ®. Kur Dievas nėra suvokiamas bei per- 
gyvenamas kaip žmogaus kūrėjas, ten žmogus neturi Die- 
vo kaip savojo Tu, o tuo pačiu negali turėti nė santykio 
su juo arba religijos, galimos pagrjsti bei pateisinti žmo- 
giškosios verlės šviesoje, nes religija, kaip tai įtaigauja- 
me visą metą, gali laikytis tik Dievo kaip manojo Tu 
samprata. Tuo tarpu Dievas tampa manuoju Tu tik tada, 
kai man atsiduoda; o jis man atsiduoda tada, kai dova- 
noja man save patį kaip būtį, kitaip sakant, kai mane 
sukuria. Todėl kūrimas anaiptol nėra grynai. metafizinė 
savoka, kilusi norint išaiškinti buvimą būtybės, galinčios 
nebūti ir vis dėlto būnančios. Kūrimas yra sykiu ir reli- 
ginė sąvoka, įgalinanti 'Dievą tapii žmogaus Tu ir iuo 
būdu pagrindžianti santykį tarp žmogaus ir Dievo: kūri- 
mas esmiskai pergali Dievo atstumą nuo žmogaus. Būda- 
mas įsitikrovinęs Dievo atsidavimas, žmogus darosi tiek 
susietas su Dievu, jog ši sąsaja virsta pačiu jo buvimu. 

Tačiau Dievo atsidavimas žmogui yra ne tik kūrybi- 
nis veiksmas apskritai, bet ir asmeninis veiksmas skirti- 
nai: Dievas tampa manuoju Tu, vadinasi, mano būvio 
dalyviu tuo, kad jis atsiduoda man, kad dovanoja save 
kaip būtį irgi man. Užtat religija ir yra vadinama dvi- 
asmeniu santykiu, kuriame ir Dievas yra asmuo, ir žmo- 
gus yra asmuo. Čia yra visiškai nesvarbu, kaip suprasi- 
me asmens esmę: kaip substanciją (Tomas Akvinietis), 
kaip savimonę (Hegelis), kaip mūsų veiksmų vidurkį 
(Scheleris). Šia prasme N. Berdiajevas teisingai pastebi, 
kad „tardamas „Aš“, dar neskelbiu jokios filosofinės teo- 

rijos ir jokia nesiremiu, nes „AS“ yra- pirmapradis; jis iš 
nieko nėra išvedamas ir į nieką nesuvedamas“ *. Kiek- 
vienu atveju žmogiškoji būtybė yra asmeninė būtybė. Būti 
žmogumi ir būti asmeniu yra vienas ir tas pats dalykas. 
Užtat ir Dievo alsidavimas žmogui reiškia atsidavimą ne 
bendrinei žmogiškajai kategorijai, rūšiai ar giminei, bet 
žmogui kaip asmeniui, žmogui kaip Aš —vis tiek kaip 
mes šį Aš metafiziskai aiškinsimės. Atsidavimas yra es- 
miškai asmeninis veiksmas: iš asmens kyląs ir į asmenį 
krypstąs. Dievas gali tapti manuoju Tu tik todėl, kad ir 
jis yra Aš, ir aš esu Aš. 

Iš to kyla didžiai svarbi įžvalga suprasti kūrimui kaip 
religinei kategorijai. Juk jeigu Dievo atsidavimas Zmo- 
gui yra asmeninis, vadinasi, jeigu Dievas atsiduoda man 
kaip šiam konkrečiam vienkartiniam Aš ir jeigu Dievo 
atsidavimas yra kuriamasis veiksmas, grindžiąs žmogaus 
buvimą, tai savaime aišku, kad dieviškasis kūrimas yra 
esmiškai asmeninis: savęs kaip būties atidavimu Dievas 
kuria mane kaip asmenį, vadinasi, kaip šitą vienkartinį, 
nepakartojamą, neatstojama Aš. Religijos Dievas nėra 
kažkoks tik bendrinis „dangaus ir žemės“ kūrėjas; ne, jis 
yra ir asmeninis manęs kaip Aš kūrėjas. Šį asmeninį kū- 
rimo pobūdį mes dažnai nustelbiame metafiziniais svars- 
tymais, nepastebėdami, kad kaip tik jis yra esminis Die- 
vo ir žmogaus santykiui, nes jis vienintelis laiduoja mano 
susitikimą su Dievu, tai yra mano kilmę iš Dievo, be 
kurios Dievas man liktų kažkoks tolimas pradmuo, grin- 
džiąs buvimą apskritai, tačiau ne mano buvimą skirtinai. 
Dievas kaip „dangaus ir žemės“ kūrėjas gali mane ste- 
binti savo protu; jo akivaizdoje galiu drebėti dėl jo ga- 
lybės; tačiau jeigu jis nėra atidavęs savęs paties man pa- 
čiam, jis nėra mano Tu; todėl ir mano santykis su juo 
tada yra tik valdovo ir verga arba Aš—Aš, bet anaiptol 
ne Tu—Tu santykis, vienintelis vertas tiek Dievo, tiek 
žmogaus, taigi religinis pačia savo prigimtimi. 

Betgi šitoks santykis gali kilti tik tuo atveju, kai Die- 
vas man atsiduoda tiesiog, tai yra be tarpininko, nes tik 
tokiu tiesioginiu atsidavimu jis subendrina savąjį būvį su 
manuoju, Jau anksčiau sakėme, kad jei Dievas yra, tai jis 
yra ne kažkoks bendrinis Dievas, bet visados mano Dievas. 
O mano Dievas jis yra tik tada, kai yra manęs paties 
Kūrėjas. Kiekvienas tarpininkas tarp Dievo ir manęs nei- 
gia Dievą kaip mano Dievą, ardydamas tiesioginę sąsają 
su juo ir tuo pačiu padarydamas religiją negalimą. Kas 

Zmogy kaip AS kildina, sakysime, iS evoliucijos vyksmo, 
o ne iš tiesioginio, netarpinio, kūrybinio dieviškojo veiks- 
mo, tas nepajėgia religijos nei pagrįsti, nei turimos patei- 
sinti. Religiją išgelbsti tik Dievo kaip tiesioginio manęs 
paties kūrėjo samprata, nes tik šitokį Dievą aš galiu gar- 
binti ir mylėti: jis atidavė man save patį, kad pašaukių 
mane būti, tad ir aš atiduodu jam save patį kaip iš jo 
gautąją visapusišką dovaną. Dievas kaip manęs paties Kū- 
rėjas yra vienintelis Vertasis, kad pulčiau prieš jį ant 
kelių tardamas: „Mano Viešpats ir mano Dievas“. Reli- 
gija yra pagrįsta tik tada, kai aš kaip Aš esu Dievo pa- 
grįstas. Užtat jei kurioje nors religijoje ar jos teorijoje 
šio asmeninio pagrindimo neregėti ar jei jis yra apeina- 
mas ir net neigiamas, tai tokia religija ar jos teorija yra 
tik nesubrendusios žmogiškosios savimonės apraiška, ku- 
Tią reikia ne puoselėti, o pergalėti, kadangi ji neišsilaiko 
žmogiškojo asmens vertės bei kilnybės šviesoje. 

Šitoje vietoje todėl ir tenka papildyti jau minėtą tik- 
rosios religijos mastą, būtent Dievo kaip manojo Tu sam- 
pratą. Aukščiau sakėme, kad religija yra tikra, kai Die- 
vas yra suvokiamas kaip asmuo manojo Tu prasme. Da- 
bar gi regime, kad manuoju Tu Dievas tampa pagrįsda- 
mas mano kaip Aš buvimą arba sukurdamas mane kaip 
šitą konkretų vienkartinį Aš. Tuo yra nusakoma skirtina 
Dievo kaip manojo Tu savybė, išreiškianti begalinį jo 
atsidavimą ir tuo pačiu begalinį įo man artumą, sudarantį 
ontologinį pagrindą mudviejų santykiui. Tuo nusakomas 
yra ir pilnesnis tikrosios religijos mastas: religija yra 
tikra, kai ji Dievą suvokia kaip tiesioginį manęs Kūrėją. 
Be abejo, religijos filosofija nesiima sklaidyti atskirų re- 
ligijų ir ieškoti, kurioje šitokia Dievo samprata yra skel- 
biama ar bent slypi jos pagrinduose. Tai jau uždavinys 
religijų mokslo ar atitinkamos teologijos. Tačiau ir nesi- 
imant vykdyti šio uždavinio, lengva įžvelgti, kad religijos 
filosofijos teikiamas tikrosios religijos mastas visu plotu 
tinka krikščioniškajai religijai. Krikščionybė ir šiuo at- 
žvilgiu patenkina religijos filosofijos reikalavimą būti Die- 
vo kaip žmogiškojo Aš Kūrėjo religija, nes, pasak jos 
mokslo, Dievas ir yra tiesioginis manęs kaip Aš Kūrėjas. 
Šia Dievo samprata Krikščionybė kaip tik ir pakyla į 
tikrosios religijos rangą. 


d. Dievas kaip meilė 


Kūrimas kaip savęs atidavimas veda mus į dar giles- 
nį religijos Dievo atskleidimą, būtent į Dievą kaip meilę, 
nes meilės esmę ir sudaro savęs atidavimas kitam, savęs 
perkėlimas į kitą, savos būties perteikimas kitam. Tai 
buvojimas ne šalia vienas kito, bet vienas kitame, kas kū- 
rimo veiksmu kaip tik ir įvyksta giliausia šio žodžio pras- 
me. Kūrimas yra ne tik asmeninis veiksmas, bet ir meilės 
veiksmas. Atiduodamas save kaip būtį, Dievas apsireiškia 
esąs meilė, o žmogus, būdamas jkünylas Dievo alsidavi- 
maš, tuo pačiu pasirodo esąs įkūnyta Dievo meilė. Užiat 
žmogaus atžvilgiu, kaip tai užsiminėme ir aukščiau, kūri- 
mas yra ne tiek Dievo visagalybės, kiek jo meilės veiks- 
mas: pašaukti savąjį Tu buviman yra galima tik meilės 
vedamam. Nuosekliai tad meilė kūrime yra taip lygiai 
sudedamasis pradas, kaip ir visagalybė. Dar daugiau: 
Dievo visagalybė virsta regimybe tik jo meilėje, vadinasi, 
tik tada, kai jis save atiduoda žmogiškajam Aš, pats virs- 
damas šiajam Tu ir Žmogų padarydamas savuoju Tu. 
Tiesa, metalizika meilės prado kūrime yra taip lygiai ne- 
išryškinusi kaip ir asmeninio prado. Užtat religijos filo- 
sofija meilės pradą kelia aikštėn visu įlaigumu, kadangi 
jis savaime atsiskleidžia kaip giliausioji religijos Dievo 
samprata; atsiskleidžia logiškai būtinu būdu, žvelgiant į 
Dievą kaip asmening tikrovę. Priėję išvadą, kad Dievas 
religijoje tegali būti asmuo ir kad šis asmuo tegali būti 
manasis Tu, savaime įžvelgiame, kad tapti manuoju Tu 
reiškia atiduoti man save patį, kas Dievo atveju reiškia 
mane sukurti kaip Aš, o mane sukurti kaip Aš reiškia 
įkūnyti manuoju buvimu savo meilę. Religijos Dievas yra 
Dievas Kūrėjas, o Dievas Kūrėjas savaime yra Dievas 
Meilė. Dievo kaip meilės samprata geriausiai išaiškina, 
kodėl Dievas žmogų sutinka ir kodėl šis sutikimas reiškia 
žmogaus buvimo pagrindimą. Todėl tik iš dalies yra tei- 
sus E. Brunneris tvirtindamas, esą „racionalinio teizmo 
Dievas yra meilė tik per accidens ir be garantijos“ %. Tai 
tinka įvade nagrinėtai Dievo metafizikai, kadangi ši svars- 
to Dievą kaip „atsietąjį“ (absolutum), tačiau tai netinka 
religijos filosofijai, kuri sklaido Dievą ryšium su žmogu- 
mi, o šio ryšio sklaida neišvengiamai veda į Dievą Meilę. 

Dievo kaip meilės samprata meta visiškai naujos švie- 
sos ir žmogui, esančiam santykyje su Dievu, arba religijos 
žmogui. Išmąsčius šį santykį ligi galo, jis atsiskleidžia, 

kaip matome, esąs meilės santykis. Buvoti betgi meilės 
saniykyje su Dievu yra žmogui nepaprastos reikšmės da- 
lykas, esmiškai jtaigaujgs tiek jo savimonę, tiek jo būklę 
pasaulyje, tiek galop jo trukmę buvime. 

Zmogaus savimonę, kylančią iš jo meilės santykio su 
Dievu, vadiname alsitiesimu. Santykiaudamas su Dievu 
Meile, žmogus galutinai išsivaduoja iš objekto matmens, 
nes meilės santykyje nė vienas jo narys nėra ir negali būti 
objektas kitam; kiekvienas čia yra dalyvis, vadinasi, sub- 
jektas tiesiogine šio žodžio prasme. Meilės santykiu Zmo- 
gus buvoja Dievo akivaizdoje kaip Aš priešais Aš, jungia- 
mi abipusio atsidavimo ir todėl tapę vienas kitam Tu. 
Dievas kaip galybė čia nebegresia žmogui sava jėga ir 
todėl jo nebeslegia; meilė tramdo galybę, jos nė kiek ne- 
naikindama, tik keisdama jos pavidalą: užuot :buves ga- 
lingas savo atstumu, Dievas Meilė darosi galingas savo 
artumu, vadinasi, savo atsidavimu žmogui, einančiu, pa- 
gal krikščioniškąją sampratą, ligi kojų:plovimo ir net ligi 
gyvybės aukos (plg. Jn 15, 13). Todėl Dievas kaip „gąs- 
dinanti paslaptis — mysterium tremendum“, kurią taip 
dažnai aprašinėja religijos fenomenologija %, meilės san- 
tykyje yra nebejmanoma. O kur ji tuo ar kitu religiniu 
veiksmu prasiveržia, ten Dievas dar nėra pakankamai gi- 
liai suprastas bei pergyvenamas kaip meilė. Meilės san- 
tykyje Dievo baimė virsta savęs paties baime — ta pras- 
me, kad sava laisve neišduočiau dieviškojo Bendrininko, 
alstumdamas jo meilę ir tuo atsisakydamas būti jam jojo 
Tu. Baimė tapti neištikimam yra vienintelė, kuri gali ir 
turi lydėti žmogų jo santykyje su Dievu Meile, nes Die- 
vas, atidavęs man save patį ir savo meilę įkūnijęs mano 
buvime, lieka man ištikimas amžinai: Dievo neištikimybė 
reikštų jo pasitraukimą iš mano būtybės ir tuo pačiu ma- 
no grįžimą į nebūtį. Tai būtų manęs išdavimas ligi ma- 
nęs sunaikinimo, kas Dievo Meilės atveju kaip tik ir yra 
neįmanoma, Todėl baimė,;kad Dievas pasidarys man ne- 
ištikimas, meilės santykyje neturi' jokio pagrindo. Užtat 
tuo labiau yra pagrįsta baimė, kad ašen galiu tapti neišti- 
kimas Dievui. Laisvai atsakydamas meilę į meilę, kiek- 
vieną akimirką galiu alsakyti neigiamai ir tuo išduoti 
bendros meilės dalyvį. Meilės santykyje dieviškoji „mys- 
terium tremendum“ virsta žmogiškąja „mysterium :inigui- 
tatis“, padarydama aną santykį nesaugų nuo išdavikiško 
mano .paties apsisprendimo... ° :: > Fe 

Ir vis dėlto ši laisvės grėsmė anaiptol nenaikina ir net 
nesilpnina žmogaus atsitiesimo Dievo Meilės akivaizdoje. 
Priešingai, galimybė atmesti Dievo atsidavimą ir nusigrįžti 
nuo savo grindėjo kaip tik ir atskleidžia žmogaus didybę, 
kurią jis pasiekia suėjęs meilės santykin su Dievu, nes 
kol Dievas yra suvokiamas bei pergyvenamas kaip galybė, 
ol žmogus yra prilenktas prie žemės ir negali nė galvoti 
apie šios galybės atmetimą. Galybei juk negalima tapti 
neištikimu, nes galybė neklausia ir nesisiūlo; galybė tik- 
tai verčia. Dievo Galybės akivaizdoje žmogus yra iš tikro 
„drebantis padaras“, nepajėgus tarti „ne“ jo atžvilgiu. Tik 
tada, kai žmogus suvokia Dievą kaip meilę, jis kartu su- 
vokia ir save kaip didybę dėl savo dalyvavimo 'šioje mei- 
lėje; tik tada jis gali savo dalyvavimą teigti ar neigti — 
kiekvieną sykį betgi jau laisvai, galybės nebegrasomas ir 
nebegniuždomas. Nuosekliai tad žmogaus galimybė tapti 
Dievui neištikimam kaip tik ir yra neigiamoji jo atsitie- 
simo pusė: neištikimybė yra galima tik meilės santykyje. 
Užtat meilės santykis su Dievu kiekvienu atveju — teigia- 
mu ir neigiamu — yra žmogaus išaukštinimas bei jo atitie- 
simas. Tai aukščiausia žmogaus savimonė, nes tai apsi- 
sprendimas galutinės tikrovės atžvilgiu. 

Tačiau meilės santykis atitiesia žmogų ne tik ryšium 
su Dievu, bet ir ryšium su pasauliu, kuriame tenka žmo- 
gui buvoti. Būdamas Dievo atsidavimas arba įkūnyta jo 
meilė, aš pergyvenu save kaip norėtąjį vienintelio bei 
vienkartinio Aš prasme. Tai reiškia: aš esu ne atsitiktinis 
pasaulio išsivystymo padaras, bet, vaizdingai "kalbant, 
Dievo Kūrėjo suplanuotas bei įvykdytas jo paties noras. 
Atiduodamas man save patį ir tuo pagrįsdamas mano bu- 
vimą, Dievas trokšta, kad ašen būčiau, bet ne kaip bend- 
ros žmogiškosios prigimties ar rūšies individuali išraiška, 
o kaip nepavaduojamas ir neatstojamas Aš. Kurdamas 
mane tiesiog, Dievas ir nord manęs tiesiog, vadinasi, nori 
manęs kaip manęs, kaip šio visiškai konkretaus Aš: kaip 
Jono, Petro, Pauliaus. .. Nes ir meilės santykis tarp Dievo 
ir žmogaus kuriasi ne žmogiškosios rūšies, bet žmogiškojo 
asmens pagrindu: ne žmogiškoji rūšis, prigimtis, idėja 
myli Dievą, o ašen kaip šisai asmuo, kuris visados yra 
konkretus, dabartinis, vienkartinis, turįs vardą ir savos 
vienkartybės sąmonę. Būti tad meilės santykyje su Dievu 
reiškia būti ne atsitiktinybe, o tikslu, vadinasi, paties Die- 
vo trokšta, siekta ir pasiekta būtybe. Kaip įvykdytas Die- 
vo tikslas aš esu atitikmuo ne ko kito, o tik paties savęs. 

Būdamas Dievo tikslas, tuo pačiu peržengiu visus kitus 
tikslus, kurių atžvilgiu galėčiau būti laikomas priemone, 
ir tampu tikslu pats sau. Tai išvaduoja mane iš priemonės 
ar funkcijos kategorijų: Žmogiškasis asmuo buvoja pats 
sau, nebūdamas niekam kitam — nei gamtos vyksmui, nei 
visuomenės sąrangai, nei žmonijos pažangai. Meilės san- 
tykis su Dievu atitiesia žmogų iš po evoliucijos, kolekty- 
vo ir ateities naštos. Užtat ir mano buvojimas pasaulyje 
yra ne manęs nusviedimas į jo būtinybę, bet pasiuntimas 
į jo eigą: kaip Dievo norėtasis bei įvykdytasis aš esu tuo 
pačiu ir pašauktasis bei pasiųstasis. Pasaulis neužgoži 
manęs savo platybe, ir aš nedingstu jo įvairybėje, nes-sa- 
vo vienkartybe kaip tik iškylu viršum jo platybės ir įvai- 
rybės. Pasauly nėra nieko į mane panašaus (plg. Pr 2, 20). 

Iš šios Žmogaus vienkartybės kaip įkūnytos Dievo 
meilės plaukia dar viena išvada žmogaus savimonei, bū- 
tent jo asmens nemirtingumas. Būdamas tiesioginis ma- 
nęs kaip Aš kūrėjas, įvykdęs savo meilę manyje kaip esan- 
čiajame, Dievas tuo pačiu-daro, kad aš ir buvočiau kaip 
nenykstamybė, jo meilės buvime laikoma bei nešama. Me- 
tafizika žmogaus nemirtingumo paprastai ieško jo sielos 
dvasingume: būdama vientisa būtybė (ens simplex), sie- 
la negalinti mirti, nes negalinti suirti į dalis, kadangi ji 
šių dalių iš viso neturinti. Neneigdama šios pažiūros, re- 
ligijos filosofija betgi pastebi, kad tokia mirties bei nemir- 
tingumo samprata neperžengia kosmologinės plotmės: 
mirtis šiai sampratai yra sudėtinės būtybės suirimas, o 
nemirtingumas — vientisos būtybės būsena. Tačiau čia 
yra išieidžiamas iš akių onfologinis tiek pačios mirties, 
tiek nemirtingumo alžvilgis, būtent buvimo laikymasis 
savame pagrinde. Ontologiškai žiūrint, mirlies yra graso- 
ma kiekviena pagrįstoji būtybė, nes kiekviena reikalauja 
pagrindimo savam buvimui ir kiekvienai šis pagrindimas 
gali būti atimtas; todėl kiekviena būtybė gali grįžti ne- 
būtin. Kosmologinė jos esmės sąranga — sudėtinė ar vien- 
tisa — čia neturi reikšmės. Vientisa būtybė pagrindimo 
yra taip lygiai reikalinga, kaip ir sudėtinė būtybė; todėl 
vientisai būtybei ontologinė mirtis taip lygiai graso, kaip 
ir sudėtinei. Šia prasme žmogaus siela neturi nieko pra- 
našesnio negu, sakysime, medžiaga. Ontologinis nemirtin- 
gumas, vadinasi, nuolatinis buvojimas savame pagrinde, 
gali būti pateisintas tik pagrįstosios būtybės grindimo 
amžinumu. Jei šis grindimas nesiliauja, tuo pačiu nesi- 
liauja ir būtybės buvimas — vis tiek kokia ši būtybė būtų 

savo esmės sąranga, nes ne esmė neša buvimą, bet buvi- 
mas neša esmę. O būtybės buvimas pats turi būti nešamas. 
Todėl jis su būtybės esmės pobūdžiu ir neturi sąlyginio 
ryšio, : 

Ir štai žmogaus asmens grindimas kaip tik ir yra ne- 
siliaujančios trukmės. Būdamas Dievo noretas bei jvyk- 
dytas tiesiog kaip šis konkretus asmuo, žmogus kaip Die- 
vo Tu ir pasilieka, būdamas įkūnytos Dievo meilės regi- 
mybė, nes atitraukti jo buvimo grindimą reikštų nustoti 
Dievui jį mylėjus, kas Dievo Meilės sampratoje yra ne- 
galimybė. Metafiziniame savo dienoraštyje (1914 m. vas. 
7 d.) G. Marcelis yra gražiai pastebėjęs, kad „meilė 
krypsta tik į tai, kas yra amžina; ji įtvirtina mylimąjį, 
iškeldama jį viršum pasaulio kaitų bei svyravimų“ D. 
Trumpai tariant, meilė įamžina mylimąjį. Be abejo, žmo- 
gaus atveju šis įamžinimas yra tik sąmonės troškimas, 
nes žmogus nepajėgia padaryti, kad jo Tu pasilikiy tik- 
roviškai. Tačiau Dievo atveju mylimojo įamžinimas yra 
savaiminga išvada iš kuriamojo veiksmo, kuriuo Dievas 
įkūnija savo meilę, pats save atiduodamas žmogui kaip 
savajam Tu. Kurdamas manąjį Aš kaip savąjį Tu, Dievas 
kuria jį ne praeinamybei, kas reikštų ir praeinančią pa- 
ties Dievo meilę, bet amžinybei kaip nekintamos savo mei- 
lės išraišką. Manasis Tu yra todėl amžinas, kad jis yra 
amžinos Dievo meilės laikomas buvime kaip jo palies do- 
vanoje. Užtat ir ontologinio nemirtingumo pagrindas yra 
ne mano prigimties sąranga, bei mano santykis su Dievu 
kaip manuoju Tu. Būdamas nenutrūkstamas pats savyje, 
šis santykis padaro, kad ir mano asmens buvimas yra ne- 
nutrūkstamas. Net psichologiškai šį santykį ir atsakęs iš 
savo pusės, aš vis tiek pasilieku bž/i, nes Dievas man savo 
meilės ir tuo pačiu mano grindimo buvime niekad neat- 
sako. Todėl aš kaip asmuo lieku nemirtingas ir savo ne- 
ištikimybės Dievui atveju, kadangi Dievas visados yra iš- 
tikimas: psichologinė mano neištikimybė negali sugriauti 
-ontologinės Dievo ištikimybės. Įkūnijęs manyje save kaip 
meilę, Dievas amžinai lieka mano .buvimo: nešėjas, kaip 
jis amžinai lieka ir Dievas Meilė.. 

Sia prasme religijos filosofija pagilina ir net peržen- 
gia metafiziką, nes suvokia tiek mirtį, tiek nemirtingumą 
ne atsietai nuo Dievo ir todėl tik kosmologiškai, bet ry- 
šium su Dievu Meile, žvelgdama į tai pagrįstojo buvimo 
požiūriu. Nemirtingumo sąmonė yra pats aukščiausias 
žmogaus -atsitiesimo laipsnis. - 

Zmogaus atsitiesimą Dievo, pasaulio ir laiko atžvilgiu 
reikia suprasti ne grynai psichologiškai ar morališkai, o 
oniologiškai tiesiogine šio žodžio prasme, būtent: atsilie- 
simas yra pati žmogiškosios būtybės būsena. Žmogus bu- 
voja kaip atsitiesęs, vadinasi, laisvai apsisprendžiąs Die- 
vo akivaizdoje, jaučiąsis pasiųstas pasaulio akivaizdoje ir 
nemirtingas sava trukme. Apsisprendimas, pasiuntinybė 
ir nemirtingumas yra žmogiškosios būtybės buvimo būdai 
(modalitates), prabyla jo laisve ir vienkartybe. Tai būti- 
nės arba ontologinės savybės pačia esme. Užtat ir meilės 
santykis, iš kurio šios savybės kyla ir kuriame jos laikosi, 
yra būtinio arba ontologinio pobūdžio. Dievo ir žmogaus 
meilėje susitinka ne du psichologiniai ar moraliniai nusi- 
statymai — dieviškasis ir žmogiškasis,— bet dvi būtys, 
teikiamos viena kitai taip, jog viena (Dievas) virsta bu- 
vimo pagrindu kitai (žmogui). Nuosekliai tad būti meile 
yra Dievui ne kokia nors išvestinė jo savybė, bet pati die- 
viškoji būsena: Dievas buvoja atsiduodamas kitam arba 
myledanıas. Tas pat pasakytina ir apie žmogų. Priimti 
meilę yra Žmogui irgi ne atsitiktinybė, bet pati jo būse- 
na: žmogus buvoja priimdamas kitą, todėl taip pat my- 
ledamas. Savęs kitam neatiduodąs Dievas būtų ne Dievas, 
ir savin kilo nepriimas žmogus būtų ne žmogus. Meilės 
santykis apreiškia tiek Dievo, tiek žmogaus atvirybę vie- 
nas kitam. Tai pačios būties atvirybė, niekados negalinti 
užsisklęsti: Dievo atveju ir galinti užsisklęsti fik grynai 
psichologiškai žmogaus atveju, savo laisve atstumdama 
dieviškąją meilę. Ontologiškai betgi nėra nei „uždaro Die- 
vo“, nei „uždaro žmogaus“. 

Augustino „Cor inguietum“ yra vaizdinga šios abipusės 
atvirybės išraiška. Kurdamas žmogų sau („fecisti nos ad 
Te“), Dievas atskleidžia savą atvirybę: jis- trokšta pri- 
imti žmogų į save. Tai ataidi žmogaus būtybėje nerimu 
Dievop („et inguietum est cor nostrum“), išreiškiančiu 
žmogaus atvirybę. Be Dievo atvirybės nebūtų jokio grin- 
džiamojo arba kuriamojo veiksmo; be žmogaus atvirybės 
nebūtų jokio santykio arba religijos. Religija kyla tik ta- 
da, kai šios dvi atvirybės — kuriančioji ir sukurtoji — 
susiduria viena su kita kaip paskatinančioji ir pasitikin- 
čioji: „Tu excitas, ut laudare Te delectet — Tu paskatini, 
kad Tavęs garbinimas džiugintų“ (Conf. I, I). Religija 
kaip tik ir- laikosi šia dieviškąja paskata („tu excitas“) 
ir -šiuo žmogiškuoju džiaugsmu („delectet“). Tai yra 
` meilės -santykio esminės žymės, padarančios paskatą ir 

džiaugsmą šio santykio regimybėmis, susiklostančiomis 
istorijoje liturginėmis lytimis. Liturgija esmėje ir yra ne 
kas kita, kaip dieviškosios paskatos ir žmogiškojo džiaugs- 
mo įkūnijimas bendruomeniniu pavidalu. Šia prasme 
krikščioniškoji religija irgi pasiekia tikrosios religijos 
rangą, nes savo liturgijoje ji švenčia ne ką kita, kaip tik 
pilnutinį Dievo atsidavimą žmogui — Kristaus kryžiaus 
auką kaip didžiausios meilės išraišką — ir kartu žmogaus 
džiaugsmą, kad šiuo atsidavimu jis yra pakeltas į Dievo 
draugo ploimę (plg. Jn 15, 13—15). 


e. Dievo apsireiškimas žmogui 


Dievo atvirybėje žmogui glūdi ir jo apsireiškimo ga- 
limybė bei būtinybė. Jau pradžioje (plg. Įv.) esame mi- 
nėję, kad apreiškimo sąvoka yra tokios pat apimties kaip 
ir Dievo sąvoka, vadinasi, kad visos religijos tikinčios, 
esą Dievas byloja Žmogui. Be abejo, šis tikejimas negali 
turėti tikrovinio atitikmens ten, kur Dievas yra suvokia- 
mas kaip neasmeninė tikrovė: kaip visata, kaip vertybė, 
kaip prasmė ar kaip kuri kita bendrinė kategorija, nes 
neasmeninė tikrovė apsireikšti negali. Būdama valdoma 
būtinybės, ji yra nebyli iš esmės ir todėl galima tik ištirti, 
o ne išgirsti. 

Visai kitaip yra tuo atveju, kai Dievas yra suvokiamas 
kaip asmuo. Šiuo atveju apreiškimo galimybė darosi įma- 
noma ir net įiikima, kadangi asmuo savimi pačiu yra 
kalbus, vadinasi, tariąs pats save. Apreiškimas kaip reli- 
ginė sąvoka reiškia anaiptol ne Žmogaus supažindinimą 
su kuria nors jam dar nepažįstama pasaulio sritimi. Ne- 
žinomybės apreiškimas būtų ne kas kita, kaip žmogaus 
pastangų užuobėga, neatskleidžianti esmėje nieko, ko ir 
pats žmogus negalėtų susirasti. „Apreikšti“, sakysime, nau- 
jo žemyno buvimą už Atlanto ar žemės sukimąsi aplinkui 
saulę reikštų tik, kad Dievas čia stoja Kolumbo ar Koper- 
niko vietoje. Apreiškimo objektas todėl yra ne nežinomy- 
bė, bet nesuvokiamybė arba paslaptis. Kadangi tačiau, 
kaip sakėme (plg. I, 4d), tiktai Dievas yra paslaptis, to- 
dėl apreiškimas tikrąja prasme ir yra paties Dievo atsi- 
skleidimas žmogui. Apsireikšdamas Dievas patį save, 
mums jau ontologiškai atiduotą kūrimo veiksmu, perkelia 
dabar į antropologinę mūsojo būvio plotmę. Būdama san- 
tykis, religija yra ne tik Dievo veiksmas, bet ir žmogaus 
atoveiksmis. Tačiau kad žmogus galėtų atveikti į Dievo 

atsidavimą, jis turi jį kokiu nors būdu patirti, vadinasi, 
būti Dievo vienaip ar kitaip prakalbinias. Apreiškimas 
kaip tik ir yra toksai žmogaus prakalbinimas. Religijos 
filosofija negali apspręsti šio prakalbinimo būdų, tačiau 
ji gali prasiskverbti ligi jo galimybės, suvokdama, kad 
Dievo prabilimas į žmogų yra prigimtimi pirmesnis ne- 
gu žmogaus atoveika. Mes kreipiamės į Dievą tada, kai 
jis pats jau yra į mus kreipęsis. Kaip ontologiškai Dievas 
yra mūsų buvimo pradmuo, taip ir antropologiškai jis yra 
kiekvieno religinio mūsų veiksmo pradininkas. Juk jeigu 
Dievas yra mano Tu, tai jis savaime perkelia save į mane 
taip, kad aš jį patiriu savo būvio matmenyje, nes tik tokiu 
atveju aš galiu jo atžvilgiu apsispręsti ir šį apsisprendi- 
mą įkūnyti religinėmis lytimis. Apreiškimas tad esmiškai 
priklauso asmens plotmei, ir jeigu Dievas yra asmuo, tai 
ir apreiškimas yra vienas iš jo santykiavimo su žmogumi 
būdų. Štai kodėl Dievo kaip asmens samprata yra neat- 
skiriama nuo apreiškimo kaip savęs atskleidimo sampra- 
tos. Dieviškojo apreiškimo galimybė yra loginė išvada iš 
dieviškojo asmeniškumo. 

Tačiau apreiškimas kaip dieviškojo Tu prabilimas į 
žmogų yra ne tik galimas, bet ir būtinas. M. Scheleris, 
kalbėdamas apie asmeninio Dievo idėją, pastebi, kad 
„asmuo gali tylėti“, vadinasi, kad jis „pažinimą to, ką 
mąsto, sprendžia ar ko nori, gali padaryti priklausomą 
nuo savo laisvo veiksmo bei nuožiūros“: savoje tyloje as- 
muo gali pasislėpti; užtat „asmuo gali būti pažintas tik 
tada, kai leidžiasi pažįstamas, atskleisdamas patį save“ 9%. . 
Tai, pasak Schelerio, priklausą pačiai „asmens esmei“ 
(t. p.), ir tai tinką ne tik žmogiškajam, bet ir dieviškajam 
asmeniui: ir Dievas kaip asmuo „galėtų nutylėti ir paslėp- 
ti ne tik savo dvasios turinį, bet net ir patį savo buvimą“ 
(p. 332). Kaip savo metu Descartes būgštavo Dievo ap- 
gaviko (Deus deceptor), kuris galėtų uždaryti mus mūsų 
įvaizdžių pasaulyje, neleisdamas mums patirti tikrovės, 
taip Scheleris prileidžia galimybę tokio pasaulio, kurį 
Dievas, tiesa, valdytų, kuris tačiau Dievo visiškai nepa- 
žintų — ne dėl kokio nors savo paties trūkumo ar savos 
kaltės, o tik todėl, „kad Dievui patiktų nesileisti būti pa- 
žįstamam“ (t.p.). Be abejo, ši Schelerio prielaida yra tik 
išmonė, kadangi ji yra nesuderinama su Dievu Meile: to- 
` kiu atveju Schelerio Dievas slapukas prilygtų Descartes'o 
Dievui apgavikui ir sunaikintų patį save. Nekalbus Die- 
vas būtų ne asmuo ir tuo pačiu ne Dievas. Vis dėlto ši, 

nors ir tiktai išmoninė prielaida rodo, kad Dievo kaip 
asmens pažinimas priklauso nuo jo paties laisvės leistis 
būti pažįstamam, vadinasi, netylėli ir nesislėpli. Dievo 
prabilimas į mus yra būtinas, kad galėtume. suvokli, kas 
jis yra ir kaip jis yra, ir kad tuo būdu galėtume apsi- 
spręsti, ar perkelti ontologinį su juo santykį į antropolo- 
ginę plotmę. Kitaip tariant, mūsajam religingumui arba 
antropologinei religijos pusei Dievo apsireiškimas yra 
būtina sąlyga. z 

Apsireiškimo būtinybė remiasi ne lik Dievu kaip as- 
meniu, kuris gali būti kito pažintas tik pats save atskleis- 
damas, bet ir Dievu kaip paslaptimi, kuri yra nesuvokia- 
mybė ir todėl gali būti jimta į mūsų žinijos sritį tik ap- 
reiškimo būdu. Aukščiau (plg. I, 4d) esame pasisake 
prieš paslaptį kaip kelią į Dievą, nes tokį kelią laikome 
logiškai ydingu ratilu, kadangi šalia Dievo nėra jokios 
paslapties. Kas tad pradeda paslaptimi, tuo pačiu prade- 
da Dievu. O Dievu pradėti ieškant Dievo yra loginė klai- 
da, nes Dievas čia yra kelias į Dievą, vadinasi, pradžia 
to, kas turi būti tik pabaiga. Paneigdami šias logiškai 
klaidingas pastangas, pabrėžiame betgi, kad Dievas yra 
paslaptis — jau tik todėl, kad jis kaip būtis buvoja kitoje 
plotmėje negu žmogus kaip būtybė. Būtis kaip būlybės 
pagrindas niekad neišsisemia būtybe kaip pagrįstaja ir 
todėl negali būti šiosios suvokta. Žmogus kaip būtybė gali 
pažinti, kad jis yra pagrįstas savo buvime ir kad todėl 
buvoja ir jo grindėjas arba Dievas. Užtat Dievo buvimas 
nė nėra paslaptis, nes kitaip ir mūsų buvimo pagrįstumas 
būtų paslaptis arba nesuvokiamybė, ir mes manytumės 
laikąsi patys savimi. Iš kitos tačiau pusės, mes negalime 
suvokti paties mūsų buvimo pagrindo, kaip jis yra savyje, 
nes tai reikštų pakilti į pagrindo plotmę, kas pagrįstajai 
bütybei niekad nėra įmanoma. Pagrindo plotmė pagrįsta- 
jam buvimui yra tikra nesuvokiamybė, vadinasi, paslap- 
tis tiesiogine šio žodžio prasme. Nuosekliai tad ji ir gali 
būti atskleista tik paties pagrindo prabilimu. Apreiškimas, 
užtat ir yra Dievo kaip paslapties atsiskleidimas. Paslap- 
tis ir apreiškimas taip santykiauja vienas au kitu, kaip. 
turinys ir forma: apreiškimas neša paslaptį, kurios aki- 
vaizdoje apsisprendžiame — priimti ją kaip tiesą ar ne- 
priimti, kadangi paslaptis mūsų proto neverčia. Būdama 
nesuvokiamybė savyje, ji stovi priešais. mūsų -pažinimo 
galią kaip laisvas kvietimas — teikti jai tiesos pobūdį ar 

neteikti. Paslapties kaip tiesos priėmimas įvyksta likėji- 
mu, kurio esmę bei reikšmę religijai nagrinėsime vėliau. 

Prabildamas į žmogų, Dievas savaime įsijungia į ant- 
ropologinę plotme ir virsta šiosios dalyviu. Aukščiau tei- 
gėme, kad Dievo kaip manojo Tu atveju manasis būvis 
tampa Dievo buvojimo erdve arba jo gyvenviete (plg. I, 
6b): aš alsiskleidžiu Dievui, kad jį priimčiau, ir Dievas 
nužengia į mane, kad manyje gyventų. Tai įvyksta dviem 
veiksmais: ontologiškai kūrimu ir antropologiškai apsi- 
reiškimu. Apreiškimas šia prasme yra Dievo buvojimas 
žmogiškojoje plotmėje ir žmogiškuoju būdu, nes apsi- 
reikšti Dievas gali tik žmogiškai. Šį Dievo „susižmogini- 
mą“ krikščioniškoji religija vadina kenoze; ją svarstysime 
plačiau bei išsamiau kitame skyriuje, kalbėdami apie 
Dievą Kūrėją. Sitoje vieloje ją paminime tik kaip apsi- 
reiškimo būdą. Apreiškime Dievas atskleidžia, tiesa, patį 
save, tačiau jis tai daro žmogui, todėl atsiskleidžia taip, 
kad žmogus galėtų šį aisiskleidima suvokti bei priimti. 
O tai jis gali tik tuo atveju, jei dieviškasis atsiskleidimas 
įvyksta žmogiškuoju būdu. Apreiškime ne žmogus pakyla 
į Dievo plotmę, bet Dievas nusileidžia į žmogaus plotme, 
prisiimdamas žmogiškąją išraiškos lytį. Tai vienintelė ga- 
limybė Dievui tapti mūsojo būvio dalyviu. Dievas buvoja 
maname büvyje taip, kaip jame buvoju ir aš pats. Ir tik 
todėl jis yra mano bendrininkas, kad apsireikšdamas jis 
manąją plotmę padaro savąja. 

Antropologinė plotmė yra betgi ir is/orinė žmogiško- 
sios būklės plotmė, vykstanti laike bei erdvėje. Todėl ir 
apreiškimas, būdamas Dievo nužengimas į antropologinę 
plotmę, tuo pačiu virsta ir: Dievo nužengimu į istoriją. 
` Tarp apreiškimo ir istorijos esama gilaus vidinio ryšio: 
tik asmeninis Dievas gali apsireikSli ir tik apsireiškiantis 
Dievas gali tapti istorinis. Kitaip sakani, istorija yra as- 
meninio Dievo kalbos bei veiklos erdvė. Kas tad neigia, 
kaip K. Jaspersas 9, galimybę Dievui turėti istoriją, tas 
tuo pačiu neigia ir Dievą kaip asmenį, vadinasi, Dievą, 
kuris byloja žmogui ir tuo įsijungia į jo būvį. Negalėti 
turėti istorijos giliausia prasme reiškia negalėti būti as- 
meniu. Ir atvirkščiai, kas teigia asmeninį Dievą, tas sa- 
vaime teigia ir apsireiškiantįjį, o tuo pačiu ir istorinį Die- 
vą. Štai kodėl Krikščionybė yra ne tik asmeninio, bet ir 
istorinio Dievo religija, kadangi jos sampratoje glūdi Die- 
vas Meilė, vadinasi, manuoju Tu tapęs Dievas, kuris ati- 
duoda žmogui save ne tik jį sukurdamas, bet ir į jį pra- 

bildamas įsikūnijusiu, vadinasi, istorijon įėjusiu Žodžiu. 
Asmuo — apsireiškimas — istorija yra neatskiriamos ir 
viena kitą sąlygojančios sąvokos. Asmuo yra nemąstomas 
be savęs atskleidimo, vadinasi, be apsireiškimo, o apsi- 
reiškimas yra nemąstomas be žmogiškosios plotmės, vadi- 
nasi, bę istorijos. Jeigu tad religija būtinai reikalauja as- 
meninio Dievo, kad būtų tikra, tai iuo pačiu ji reikalauja 
ir apsireiškiančiojo arba istorijon įėjusiojo Dievo. Čia ir 
vėl patiriame, kaip labai krikščioniškoji religija patenki- 
na religijos filosofijos išvadas, nes Krikščionybė yra ti- 
kėjimas ne kokią bendrinę tiesą ar kategoriją, o visiškai 
vienkartinį istorinį įvykį, turintį savą subjektą (Kristų), 
savą erdvę (Palestiną) ir savą laiką (imperatoriaus Au- 
gusto amžių). Todėl ir šiuo atžvilgiu Krikščionybė pasi- 
rodo esanti tikroji religija todėl, kad ji išskleidžia savą 
asmeninio Dievo sampratą ligi pilnatvės, būtent ligi Die- 
vo įsijungimo istorijon ne tik žodiniu prabilimu, bet ir 
pačiu bylojančiuoju Asmeniu. Krikščioniškasis Dievas 
yra istorinis ne tik tuo, kad istorijoje kalba, bet ir tuo, 
kad istorijoje būna — „kaip visi žmonės“ (Fil 2, 7). 


f. Meilės santykio virtimas bendruomene 


Religijos Dievas kaip manasis Tu būtų individualisti- 
nis ir net subjektyvistinis „sielos kamarėlės“ Dievas, jei 
tiek dieviškasis, tiek žmogiškasis asmenys, suėję į Tu—Tu 
santykį, liktų uždari ar apsirėžtų tik patys savimi, vadi- 
nasi, jei šis santykis vestų asmenį ne į kitą, bet grąžintų 
jį į jį patį ir užsklęstų jį jo vienkartybėje. Tačiau yra 
<aip tik priešingai. Kol vienas asmuo buvoja ryšium su 
kitu asmeniu tik kaip kitas Aš, tol jis iš tikro lieka užsi- 
sklendęs, nes žvilgis į kitą kaip objektą savaime atskiria 
vieną Aš nuo kito Aš, o iš šio Zvilgio kyląs jausmas, esą 
kitas Aš yra manojo būvio grobikas, šį atsiskyrimą tik dar 
labiau stiprina: kitas Aš buvoja tarsi Leibnizo monada, 
„neturinti langų“. Tačiau kai tik asmuo virsta kitam Tu, 
jis savaime atsiveria, nes tapti Tu juk ir reiškia, kaip sa- 
kyla, atiduoti kitam save ir kitą priimti į save. Tai atsi- 
skyrimo ar užsisklendimo priešingybė ir visiškas jo per- 
galėjimas, einąs ligi pačių būvių suliejimo į vienį. To- 
dėl asmuo kaip Tu niekados nėra uždaras. Atvirumas 
glūdi pačioje Tu sąvokoje. 

Sis Tu—Tu santykis neapsirėžia betgi tik vienu asme- 
niu tiek žmogaus, tiek Dievo atvejais. Žmogaus atveju 

savęs atidavimas kitam liečia kiekvieną, kurį sutinku ma- 
nojoje buvojimo erdvėje, net jeigu jis, pasak krikščioniš- 
kosios religijos, būtų ir mano priešas, tai yra kitas Aš 
aukščiausiame laipsnyje. Daugelio religijų skelbiama ar- 
timo meilė esmiškai yra visuotinė: ji — bent iš principo — 
apima kiekvieną žmogų. Kitaip tariant, santykis Tu—Tu 
niekad nėra vienatinis, nukreiptas tik į vieną asmenį. Jis 
savaime kuria bendruomenę, nes Tu—Tu yra sąjunga, o 
ne vientulystė. Tas pat yra ir Dievo atveju. Atiduodamas 
save žmogui ir tuo jį kurdamas, Dievas irgi neapsiriboja 
tik vienu asmeniu, bet išplečia šį atsidavimą į kiekvieną: 
neaprėžio žmonių skaičiaus galimybė kaip tik ir yra be- 
galinės dieviškojo atsidavimo apimties išraiška. Dievo at- 
sidavimas yra taip pat bendruomeninės prigimties. Jis 
irgi kuria bendruomenę, tiek ankštai susijusią tarp savęs, 
jog tik priešingas apsisprendimas savo Kūrėjo atžvilgiu 
gali perskelti ją į dvi bendruomenes, kurios tokiu atveju 
elgiasi viena kitos atžvilgiu kaip du Aš, neigdamos viena 
kitą. Tai pagrindas religinių persekiojimų istorijoje ir vi- 
sos tos nepakantos, kur viena Dievo samprata priešinasi 
kitai, naikindama ir jos atstovus. Tačiau net ir šiuo nei- 
giamu atveju aiškiai matyti, kad meilės santykis anaiptol 
nesudaro uždaro rato tarp dviejų, bet šį uždarumą pra- 
laužia, kadangi meilė, kaip aukščiausias gėris, tuo pačiu 
yra ir labiausiai sklidi: „bonum est diffusivum sui“. 

Tai minime todėl, kad nesusidarytų įspūdžio, esą Die- 
vas kaip manasis Tu skurdinąs bendruomeninę religijos 
pusę, telkdamas mane tik aplinkui manąjį Tu, gyvenantį 
ınaname büvyje — pagal žinomą Augustino pokalbį su 
savimi pačiu: „Deum et animam scire cupio. Nihilne 
plus? Nihil omnino — Aš trokštu pažinti Dievą ir sielą. 
Ar nieko daugiau? Visiškai nieko“ (Soliloguia I, 2). Juk 
jei Tu—Tu santykis tarp Dievo ir žmogaus reiškia abipusį 
atsidavimą arba meilę, tai šis atsidavimas sklinda irgi 
abipusiškai, apimdamas visus žmones. Kitaip sakant, re- 
ligija kaip bendruomeninė apraiška yra ne kas kita, kaip 
Tu—Tu santykio proveržis į visuomeninę plotmę, nes Die- 
vas kaip manasis Tu yra sykiu ir manojo artimo Tu; ir 
šis dieviškasis Tu jungia mane su artimu -į garbinimo 
bendruomenę. Dievas kaip bendrasis dviejų, trijų, dešim- 
ties, šimto, tūkstančio, milijono... Tu riša mane su arti- 
mu taip ankštai, jog padaro mus vienos širdies broliais 
(plg. Apd 4, 32). Kas tad manytų, esą Dievo kaip manojo 
Tu samprata reiškianti atsiskyrimą ar užsidarymą savyje, 

sujaukty Tu matmenį su kito Aš matmenimi: kitas Aš iš 
tikro buvoja tik savyje. Tuo tarpu Tu, savo esme būdamas 
atsiskleidimas ir meilė, niekad negali reikšti uždarumo, 
neatkrisdamas į kito Aš ploimę ir nesuardydamas meilės 
santykio. Spinduliuodamas į kitą savęs atidavimu, Tu kaip 
tik ir padaro, kad religija virsta bendruomene. Bendruo- 
meninė religijos pusė, tokia ryški kiekvienoje religijoje, 
Dievo kaip manojo Tu ne tik neneigia, bet ji šiuoju Tu 
kaip tik laikosi ir yra jo regimybė laike bei erdvėje. 

Ir vis dėlto reikia pabrėžti, kad pati religijos esmė 
glūdi ne bendruomeninėje jos regimybėje, o dviejų asme- 
nų — dieviškojo ir žmogiškojo — susitikime. Tai reiškia: 
religija yra galima ir be bendruomeninio jos pavidalo, 
-bet ji yra negalima be Dievo ir žmogaus kaip Tu—Tu 
susitikimo. Kas šio susitikimo netenka, tas netenka ir 
religijos, net jeigu bendruomeninį jos pavidalą ir pasilai- 
kyty. Ir priešingai, kas bendruomeninio religijos pavidalo 
netenka, tas anaiptol dar nepraranda pačios religijos. 

Pirmasis atvejis išeina ryškiai aikštėn ten, kur religi- 
ja esti sutapatinama su „gražaus elgesio“ taisyklėmis, rei- 
kalaujamomis laiko dvasios, vietos papročių, luomo tra- 
dicijų, asmens padėties... Šiuo atveju žmogus vykdo 
bendruomeninę religijos pusę ta pačia prasme, kokia jis 
vykdo ir įvairius kitus šeiminio, luominio, visuomeninio 
gyvenimo reikalus, nesijausdamas esąs Dievo Tu ir ne- 
pergyvendamas Dievo kaip savojo Tu. Tokį atvejį krikš- 
čioniškoji religija apibūdina žodžiais: „Tave vadina gy- 
vu, 0 tu esi lavonas“ (Apr 3, I), nes kaip lavonas yra 
tik asmens išvaizda, o nebe pats asmuo, taip ir bendruo- 
meninė religijos pusė, netekusi Dievo kaip manojo Tu, 
yra tik religijos kaukė, bet ne pati religija santykio su 
Dievu prasme. Nes santykis su Dievu čia yra virtęs „vie- 
šąja nuomone“, kuri bendruomeninį religininką vadina 
gyvu, o iš tikro jis yra lavonas, kadangi jame yra miręs 
Dievas kaip jo Tu. Šis atvejis yra visiems gerai žinomas, 
nuolatos sutinkamas ir visų religijų peikiamas, nors ir 
per maža apmąstomas. Tačiau jis kaip tik patvirtina tei- 
ginį, kad religijos esmė glūdi ne bendruomeniniame reli- 
gijos pavidale. Bendruomeninis religijos pavidalas yra 
savaiminga Tu—Tu santykio išplauka; likusi tačiau viena, 
ši išplauka nepajėgia nešti religijos esmės, kaip net ir 
išbalzamuotas bei išpuoštas lavonas nepajėgia reikšti 
žmogiškosios asmenybės. ; 

Antrasis atvejis, kai dingstant bendruomeniniam. reli- 
gijos pavidalui religija ne tik kad nedingsta, bet pasiekia 
aukščiausią įtampą, yra mirtis, atsiskleidžianti kaip 
griežčiausia kiekvieno „gražaus elgesio“ priešingybė. Mir- 
tis religine prasme yra būdinga visų pirma tuo, kad žmo- 
gaus santykį su Dievu ji padaro buvimo vidurkiu. Gy- 
venime šis santykis ne kartą buvoja buvimo pakraštyje, 
o mirtyje jis pasistūmi į buvimo vidurkį tiek, jog iš čia 
pašalina visa kita: mirties valandą žmogus lieka vienut 
vienas su Dievu. Visa, kas anksčiau yra buvę bendruome- 
niška, šią valandą nustoja ne tik reikšmės, bet ir tikrovės; 
mirtis juk ir yra ne kas kita, kaip žmogaus apiplėšimas, 
netenkant visko, ką jis žurėjo, o liekant tik tuo, kas jis yra, 
būteni Dievo pagrįstuoju buvimu. Todėl mirties valandą 
žmogus ir atsiduria Dievo akivaizdoje kaip grynas Aš 
prieš gryną Tu, tarp kurių — kaip ir kūrimo akimirką — 
nėra jokio tarpininko, jokio trečiojo. Kaip kūrimo aki- 
mirką žmogiškasis Aš būna vienų vienas su dieviškuoju 
Aš, taip ir mirties akimirką jis lieka vėl vienų vienas su 
Dievu kaip savo grindėju. Skirtumas tarp šių dviejų aki- 
mirkų yra tik tas, kad kūrimo akimirka yra Dievo šūks- 
nis, o mirties akimirka yra Žmogaus aloliepis — teigiamas 
ar neigiamas atsakas į aną šūksnį. Tačiau šis atsakas kaip 
paskutinis bei galutinis apsisprendimas visa savo galia 
yra galimas tik tuo atveju, jei žmogus kaip grynas Aš 
visiška savo laisve stovi prieš Dievą kaip gryną Tu visiš- 
ku šiojo atsidavimu, vadinasi, kai nėra įtaigaujamas jokių 
anksčiau jo gyvenime buvusiųjų apraiškų. Kūrimo aki- 
mirka žmogus Dievo atsidavimu kyla kaip grynas jis pats. 
Mirties akimirką jis vėl grįžta į šį gryną save patį, kad 
jį kaip įkūnytą Dievo meilę priimtų ar atınesty. Apsi- 
spręsti: mirties akimirką žmogui reiškia arba teigti save 
kaip kitą Aš Dievo atžvilgiu ir tuo būdu save Dievui už- 
sklęsti, arba teigti save kaip Dievo Tu ir tuo būdu save 
Dievui atverti. Pirmuoju atveju žmogus lieka šalia Die- 
vo, antruoju atveju jis jima Dievą į save. Anas pirmykš- 
tis ontologinis santykis, Dievo pagrįstas žmogaus sukūri- 
mu, mirties akimirką yra žmogaus arba galutinai priima- 
mas, arba galutinai atmetamas. Mirtis įtempia šį santykį 


"ligi tokio laipsnio, jog jis virsta tolimesne, tai yra po- 


mirtine žmogaus asmens būsena: po mirties žmogus buvo- 
ja taip, kaip jis laikosi mirties akimirką savo dieviškojo 
Tu atžvilgiu. 

Sia tad prasme ir kalbame apie bendruomeniniy re- 
ligijos pavidalų dingimą mirties metą. Tuo anaiptol nėra 
neigiama jų reikšmė gyvenime. Būdami Dievo ir žmogaus 
santykio išraiška, jie perkelia šį santykį į visuomeninę 
plotmę, padarydami dieviškąjį Tu žmonių jungtimi ir 
praturtindami žmogiškąjį Tu artimo apgyvendinimu sa- 
vyje. Tačiau mirties valandą visa ši religijos regimybė 
nustoja buvusi. Patsai gi santykis.su Dievu kaip manuoju 
Tu ne tik pasilieka, bet auga ligi nepaprastos įtampos, 
tapdamas vienokia ar kitokia amžina žmogaus būsena. 
Mirtis užtat ir yra pats ryškiausias atvejis, kuris rodo, 
kad religijos esmė glūdi ne bendruomeniniame jos pavi- 
dale, o žmogaus ir Dievo kaip Tu—Tu susitikime: Mirlyje 
šis susitikimas pasidaro gryniausias, todėl ir religijos es- 
mė čia suspindi ryškiausiai. Štai kodėl tiek religiją ap- 
mąstant, tiek ją vykdant, reikia turėti šį susitikimą gal- 
voje, kad kasdieninė religijos regimybė nebūtų palaikyta 
ontologine jos esme. Religijos filosofijai juk yra svarbu 
ne praeinančios religijos apraiškos, o amžina jos esmė, 
pasiliekanti net ir peržengus mirties slenkstį. O tokia es- 
me kaip tik ir yra Dievo ir žmogaus kaip Tu ir Tu san- 
tykis, mirties anaiptol ne sunaikinamas, o pakeliamas į 
aukščiausią laipsnį, pateikiant jį žmogaus laisvės spren- 
dimui. Šiamė gi sprendime atsiskleidžia žmogiškojo as- 
mens vertė bei didybė visa savo galia: nuo žmogaus apsi- 
sprendimo priklauso amžina jo būsena, jo paties išlarta 
ir šiuo ištarimu susikurta. Mirtis -šiuo atžvilgiu yra jtam- 
piausias kūrybinis žmogaus veiksmas, apreiškiąs jo laisvę 
kaip didžiausią kūrybinę galią, sukuriančią jam jo paties 
buvimo būdą anapus laiko. Kūrimo akimirką žmogus gau- 
na 'iš Dievo buvimą. Mirties akimirką jis pats susikuria 
šio buvimo būdą. Šiai kodėl Dievo kaip manojo Tu sam- 
prata yra, mirties patvirtinama visu plotu bei gyliu, pa- 
grįsdama galutinai šios sampratos tiesą. B 


Antras skyrius 


RELIGIJOS DIEVAS 
“KAIP KŪRĖJAS- 


Tarp daugybės Dievo sampratų, stišiklosčiusių reli- 
gijos ir filosofijos istorijoje, radome tik vieną vieninte- 
lę, kuri. atitinka žmogiškojo asmens kilnybe bei verte 
ir todėl. gali būti pateisinta proto šviesoje, . būtent: 
Dievas:yra manasis Tu, kuris, atiduodamas man savo būtį, 
grindžia mano buvimą ir tuo-būdu tampa manęs kaip 
Aš-būtybės kūrėju. Šią sampratą pripažinome tikrojo Die- 
vo, O tuo pačiu ir tikrosios religijos samprata, kadangi 
Dievą kaip manęs -kūrėją aš galiu garbinti nepažemin- 
damas pats savęs, vadinasi, nenusilenkdamas prieš stabą. 

Šia: betgi samprata mes laimime religijai dar tik for- 
malų pagrindą. Tai reiškia: tikram santykiui su Dievu 
yra būtina suvokti bei pergyventi jį "kaip manęs paties 
kūrėją; tačiau pats šis suvokimas bei pergyvenimas ne- 
teikia dar turinio; jis nenusako, ką mūsų buvimo grindi- 
mas reiškia tiek pačiam Dievui, tiek mums kaip pagrįs- 
tiesiems. Tuo tarpu norėdami iš tikro atskleisti religiją 
kaip gelmės matmenį, turime išsiaiškinti kaip tik šį klau- 
simą, nes tik jo sklaida gali nušviesti ontologinį mūsų 
santykio su Dievu pobūdį, peržengdama tiek psichologi- 
nę, tiek sociologinę religijos plotmę. Užtat dabar ir im- 
simės apmąstyti religijos Dievą, kiek jis yra mūsosios 
Aš-būtybės kūrėjas, apsvarstydamni sykiu ir svarbiausias 
išvadas, savaimingai plaukiančias iš kuriamojo veiksmo. 
Aukščiau minėta skirtybė tarp būties ir būtybės čia iškils 
visu svarumu: sava galimybe ir sava tikrenybe. 

Tačiau ar Dievo Kūrėjo idėja iš viso yra filosofinė? 
Kas bus tolimesnieji mūsų svarstymai: kūrinio filosofija 
ar kūrimo teologija? Tai nėra nereikalingas klausimas, 
nes: Krikščionybė kaip vakarietiškojo mąstymo akiratis 
yra. kūrimo idėją tiek įtvirtinusi savo moksle bei skelbime, 

jog šiandien tik labai nenoromis imamasi ja apmąstyti, . 
užuot grynai ja tikėjus. Mūsų meto žmogus, atrodo, dar 
sutiktų šią idėją laikyti tikėjimo objektu, bet jis kratosi 
ja kaip filosofavimo objektu. Būtybės pradžios klausimas 
yra keliamas arba tik probėgomis, dažniausiai kosmolo- 
gine prasme, arba, jį keliant, jaučiama atgrasa aiškinti 
pradžią kūrimo prasme. Iš kitos pusės, gamtamokslinė 
evoliucijos teorija, ypač P. Teilhard'o de Chardino įtai- 
gaujama, yra kūrimo idėją stipriai aptemdžiusi ir supras- 
tinusi: užuot reiškusi būtybės grindimą jos buvime, ji 
čia reiškia lik tampančios būtybės būseną jos išsiskleidi- 
me; šios rūšies mąstyme kūrimas esąs išsivystymo būdas. 

Iš dviejų tad pusių kūrimo idėja šiandien yra filoso- 
fijos atžvilgiu nepalankiai dorojama: tikėjimas ja per- 
vertina kaip teologinę, mokslas nuvertina ją kaip kosmo- 
loginę. Pirmu atveju ji atrodo esanti filosofijai neprieina- 
ma, antru — nieko nereiškianti: Užtat pats pirmasis mūsų 
uždavinys ir bus atskleisti kūrimo idėjos tikrąjį pobūdį 
ir tuo jrikiuoli ją į mūsojo pažinimo sąrangą. 


1. KORIMO IDĖJOS POBŪDIS 


` „Kas yra kūrimo idėja pati savyje? Ne kas kita, kaip 
vienas iš filosofinių atsakymų į religijų įsitikinimą, kad 
pasaulis yra atsiradęs veikiant Dievui. Nėra religijos, 
kuriai pasaulis būtų „lygiaamžis“ su Dievu ar kilęs nepri- 
klausomai nuo jo. Pasaulis ir Dievas visados esti religijų 
siejami kilmės ryšiu: „Pasaulio pradininko idėja, — pastebi 
E. Brunneris,— išnyra visur“ *. Be abejo, klausimas, kokio 
pobūdžio yra äis pradininkas pasaulio atsiradimo atžvil- 
giu.— gimdytojas, žiedėjas, kūrėjas,— yra įvairių religijų 
atsakomas įvairiai. F. Heileris yra sutelkęs šiuos atsa- 
kymus į tris pagrindines rūšis: 1) „gimimas iš dievybės“, 
2) „esamos pradinės medžiagos apdirbimas“ ir 3) „kū- 
rimas iš nebūties“ $ Nėra abejonės, kad šie atsakymai 
reiškia kartu ir vis kitokį pasaulio kildintojo santykį su 
savo kildiniu. Kiekvienu betgi atveju .pasaulis yra kilęs. 
Aristotelio pažiūros, esą pasaulis yra amžinas ne tik pir- 
mykšte medžiaga, bet ir regima sąranga, kurioje vykstąs 
judėjimas ratu kaip amžinybės išraiška,— šitokios pa- 
žiūros, rodos, nė viena religija. nepažįsta. i 
Mūsų betgi reikalui yra büdingiausia, kad kiekvienas 
minėtas atsakymas turi savą atitikmenį ir filosofijos isto- 

rijoje. Kitaip tariant, pasaulio kilmes klausimas yra bu- 
ves žmogaus ir filosofiškai apmasiytas, o ne tik religiškai 
tiketas, nes tai esmėje klausimas, kokiu būdu atsiranda 
naujas dalykas. Nūn sava patirtimi žmogus susiduria tik 
su dviem veiksmais, kurie vieninteliai mūsų tikrovėje kil- 
dina šį tą nauja, būtent: gamtinis gimdymas ir kultūrinis 
veikimas. Iš pirmojo kyla nauji gamtos padarai, iš antro- 
jo — nauji žmogaus kūriniai. Šie veiksmai skiriasi tiek 
savo prielaidomis, tiek savo vykdymu. Gimdymas atsire- 
mia į gimdantjjj ir yra šiojo pratęsimas, todėl reikalauja 
tik vieno prado, kad galėtų būti įvykdytas.. Tuo tarpu kul- 
tūrinis veikimas atsiremia ir į veikėją, ir į medžiagą, kuri 
esii veikėjo apipavidalinama; todėl, kad būtų įvykdytas, 
jis reikalauja jau dviejų pradų. Jeigu tad šią patirtį pa- 
versime mąstomuoju modeliu pasaulio kilmei aiškinti, 
savaime gausime dvijulę: arba pasaulis gema iš dievybės 
(monizmas), arba yra šiosios nužiedžiamas iš kokios nors 
medžiagos (dualizmas). Aplink šią dvijulę tad ir sukasi 
tiek mitiniai, tiek filosofiniai pasaulio kilmės aiškinimai 
žmonijos istorijoje. ; 

Trečiasis aiškinimas, būtent pasaulio sukūrimas iš ne- 
būties, jau yra anos dvijulės peržengimas, klausiant pa- 
čios pradžios, kadangi nei gimdymas, nei kultūrinis vei- 
kimas į pradžią kaip tokią neveda: tiek gamtinis gimdi- 
nys, tiek kultūrinis kūrinys yra kilę iš ko nors, o ne iš 
niekio, vadinasi, absoliutinės pradžios neturi. Ir tik šį „iš 
ko nors“ paneigus, darosi galima kūrimo iš nebūties idėja. 
Betgi šio „iš ko nors“ paneigimas jau nebeturi patirtinio 
pagrindo, kadangi mes niekad ir niekur neregime, kad 
kas nors kiltų iš niekio. Nuosekliai tad kūrimo iš nebū- 
ties idėja ir yra patirties peržengimas. Kodėl šis peržen- 
gimas yra reikalingas ir kuo jis logiškai pateisinamas, 
paaiškės tik „pasvarsčius pirmąsias dvi pasaulio kilmės 
teorijas. 


a. Pasaulis kaip Dievo ištaka 


Pasaulio gimimas iš dievybės yra ne kas kita, kaip 
gyvybės dauginimosi perkėla į transcendentinę sritį. Kaip 
pasaulyje visa atsiranda gimimo keliu, taip ir pats pasau- 
lis esąs kilęs dievišku gimdomuoju veiksmu: dvi dievybės 
susijungusios, ir šio susijungimo . vaisius buvęs pasaulis 
(japonų mitas); viena dievybė susijungusi pati su savimi 
ir pagimdžiusi pasaulį (indų mitas); dievybės kūnas iš- 

siskleidęs įvairiais pasaulio būtybių -:pavidalaiš: *(Rama- 
jana)®. Filosofinis pasaulio kilmės kaip ' dieviškojo gim- 
dymo atitikmuo yra vad. emanacijos teorija, kurios’ auto- 
rius yra Plofinas (204—269), paskutinysis didis stabmel- 
diškosios senovės mąstytojas, filosofiją ne tik skelbęs, bet 
ja ir gyvenęs: savo namuose globojęs būrį vaikų, buvęs 
neturtingas, nevalgęs mėsos, miegojęs maža, likęs nevedęs 
ir neleidęs vaizduoti savo veido (Porfirijas). ~. 

Plotino metafizika * yra sutelkta aplinkui vienio ir dau- 
gio klausimą. Vienis (to hen) esąs galutinis, todėl neper- 
žengiamas pagrindas ir vienintelis viso ko pradmuo 
(arche). Plotinas vadina jį arba „Dievu“ apskritai, arba 
„pirminiu Dievu“ (theos prötos). Šalia vienio esama betgi 
ir daugio: tai pasaulis, kurio tikrovinės būsenos: Plotinas 
anaiptol neneigia, kaip tai savo metu buvo daręs Parme- 
nidas, neregėdamas nei tapsmo, nei daugybės. Koks tad 
mezgasi santykis tarp vienio ir daugio arba tarp Dievo ir 
pasaulio? Plotinui yra aišku, kad šis. santykis esąs kilmės 
santykis, vadinasi, kad daugis yra kilęs iš vienio arba 
pasaulis iš Dievo. Betgi kaip tai galima? Tai pagrindinis 
Plotino filosofavimo klausimas, atsakomas | išlakos,.arba 
emanacijos sąvoka: daugybė ištekanti iš vienio,. tai yra 
pasaulis išlekąs iš Dievo. Žodis „ištaka“ . (gennėsiš) yra 
Plotinui, be abejo, tik prasmuo, kurį jis mėgina padaryti 
mums suprantamą, pasinaudodamas. kasdienos. vaizdais: 
kaip upelis teka iš šaltinio, kaip medis auga iš šaknų, 
kaip šviesa sklinda iš saulės, kaip kibirkštys spragsi iš 
ugnies, kaip - šaltis dvelkia iš ledo,— taip daugis arba 
pasaulis kyla iš vienio arba Dievo. Pats šis kilimas esąs, 
pasak Plotino, antlaikinis ir anterdvinis. Tai pačios die- 
vybės vyksmas, apimąs ja kaip pilnatvę, todėl jos. nejtai- 
gaująs nuosmukio prasme. Būdamas .pilnatve, vienis iš- 
leidžiąs iš savęs daugį, pats dėl to nė kiek nemenkėdamas. 
Pasaulio kilmė nėra dievybės skaldymasis, bet jos. vyks- 
mo proveržis. Visų pirma ištekanti iš vienio dvasia (nous), 
iš dvasios ištekanti siela (psychė), o. paskiausiai iš to 
paties vienio ištekanti medžiaga (hyle). Plotino metali- 
zika yra įrėminta vienio kaip absoliutinės vienybės ir 
medžiagos kaip absoliutinės daugybės sąvokomis. 

Ar tad Dievas ir pasaulis yra tas pats? Anaiptol, at- 
sako Plotinas. Kas tačiau juodu skiria, jei pasaulis yra 
Dievo ištaka, vadinasi, jo esmės arba substancijos .sroveni- 
mas tolyn (diėxodos)? Juk upelio vanduo ar šviesos spin- 
dulys, naudojant paties Plotino vaizdus, yra tos: pačios 

prigimties, kaip ir šaltinis ar saulė. Tai Plotinas mėgina 
paaiškinti pastaba, kad kas iš vienio kyla, nebūtinai turi 
būti pats' vienis. Su tuo galima sutikti. Tačiau kas gi pa- 
daro, kad vienio ištakos nebėra tos pačios esmės, kaip ir 
jų versmė? Į šį klausimą Plotinas atsako Zemyneigos sę- 
voka (pros to katho): Kiekviena tolimesnė vienio, ištaka 
smunka vis žemyn, nes vienis Plotinui yra gėris savyje, 
o daugis — blogis savyje. Todėl juo labiau daugis auga, 
juo labiau jo išraiškos blogėja: daugybė esanti blogesnė 
už trejybę, trejybė už dvejybę. Skirtumas tarp vienio ir 
jo ištakų yra, mūsiškai kalbant, vertinis (aksiologinis). 
Kaip upelis, toldamas nuo savo šaltinio, esti vis labiau 
užteršiaimas, prarasdamas savos versmės skaidrumą, taip 
esą ir su ištakomis iš vienio arba Dievo: savo kilmės 
eigoje jos menkėjančios pačios savyje. 

Pirmoji ištaka yra dvasia. Kadangi ji siejasi su vieniu 
dar betarpiškai, sudarydama su juo tik dvejybę, todėl ji 
esanti pati tobuliausia ištaka. Dvasia, žinoma, jau nebėra 
vienis. Tačiau iš jo ištekėjusi, ji, pasak Plotino, nebeno- 
rėjusi žengti tolyn, o tuo pačiu ir žemyn, bet atsigrįžusi 
į vienį, į jį įsižiūrėjusi ir tuo būdu jį atspindejusi. Užtat 
Plotinas ir vadina dvasią vienio antgaminiu (mimėsis) 
arba atvaizdiniu (eikon). Dvasia esanti tapati vieniui tuo, 
kad jí atspindinti; bet ji esanti ir skirtinga nuo vienio, kad 
jį tik atspindinti, o ne juo esanti. Įžengusi į dvejybes mat- 
menį, dvasia tuo pačiu yra netekusi vienio tobulumo ir 
pasidariusi šiajam palenkta. 

Antroji ištaka, kaip sakyta, yra siela. Tačiau ji yra 
ištekėjusi jau nebe tiesiog iš vienio, o iš dvasios. Dvasia, 
pasak Plotino, esanti pats brandumas, todėl turinti gim- 
dyti, ir šis jos gimdinys esanti siela. Tačiau siela esanti 
jau menkesnė už dvasią, kaip kad dvasia esanti menkesnė 
už vienj. Tarp abiejų ištakų — dvasios ir sielos — Ploti- 
nas veda ankštą lygiagretę, kuri betgi eina ne gulstiniu, 
o stalmeniniu būdu, būtent — žemyn. Dvasia atspindinti 
dar vient, tuo tarpu siela atspindinti jau tik dvasią: siela 
esanti atspindžio atspindys. Palyginta su vieniu, siela yra 
nusileidusi jau į trejybės matmenį, todėl buvoja toli nuo 
vienio ir jungiasi su juo nebe tiesiog, kaip dvasia, bet tik 
per tarpininką, būtent dvasią. Tuo būdu siela esanti toli- 
mesnė daugio apraiška ir todėl blogesnė už dvasią. 

Trečioji vienio ištaka yra medžiaga, tačiau nebe iš 
sielos, kaip laukiume pagal bendrąją plotiniškųjų ištakų 
lentelę, o tiesiog ir būtinai iš paties vienio: vienis meta- 

fiziškai įgalinąs medžiagą kaip savo vyksmų užbaigą. 
Kadangi, pasak Plotino, vienio ištakos slenkančios vis.že- 
myn, todėl turinti būti ir paskutinioji arba žemiausioji 
ištaka kaip vienio priešingybė, kaip pats šių ištakų galas: 
o tai ir esanti medžiaga. Būdama vienio priešingybė, me- 
džiaga tuo pačiu esanti ir pati daugybė; o būdama pati 
daugybė, ji savaime esanti ir pati blogybė. Medžiaga ne- 
turinti jokio gėrio, jokios šviesos, jokios būties (mė on), 
todėl buvojanti tik kaip vienio neiginys. Tai tuštuma sa- 
vyje, tačiau kaip tik todėl galinti visa priimti. Plotinas 
todėl ir vadina ją „priimtuvu“ (hypodochė), išreikšdamias 
tuo bendrą graikų mąstymo polinkį teikti viskam kažko- 
kį bendrą patiesalą (hypokeimenon), kuris, pats nieko 
neturėdamas, sudarytų galimybę viskam regimai buvoti 
bei reikštis. 

Si lad medžiagos savybė būti patiesalu viskam, netu- 
rint nieko pačiai, ir įgalina regimą pasaulį. Müsasis pa- 
saulis anaiptol nėra anų trijų vienio ištakų suma, nes šios 
ištakos, kaip minėta; yra gryni metafiziniai paties vienio 
veiksmai, antlaikiniai ir anterdviniai. Nei ir medžiaga 
yra pirmesnė už pasaulį, nes ir ji esanti metalizinė vienio 
ištaka. Pasaulis atsirandąs, Plotino pažiūra, tik medžia- 
gos įsielinimu, vadinasi, kai siela įsravi į medžiagą, į ją 
įsiveržia, jos tuštumą pripildo, jos tamsą nušviečia, jos 
imlumą veikdo. Pasaulis yra ne nauja vienio ištaka, o 
dviejų pastarųjų ištakų — sielos ir medžiagos — junginys. 
Kadangi tačiau medžiaga esanti blogis savyje, todėl 
siela yra jos jtaigaujama blogio linkme: medžiaga virs- 
tanti sielai našta; ji silpninanti sielos veikimą; ji mėginanti 
įsibrauti net į vidinę sielos šventovę ir šiąją suteršti. 
Pati savyje siela, pasak Plotino, nesanti bloga; ji esanti 
tik mažiau tobula negu dvasia. Užtat ir blogis kyląs ne iš 
sielos; jis esąs jai viršinis dalykas; jis veržiąsis į mus iš 
lauko, nes jis yra buvęs anksčiau negu mes. Jeigu vienio 
ištakos būtų liovusiosios su siela, nebūtų, blogio, nes ne- 
būtų medžiagos kaip žemiausios ir tuo pačiu blogiausios 
ištakos. Medžiaga kaip visų pasaulio pavidalų patiesalas 
yra todėl ir šių pavidalų blogybės šaltinis. Visi pasaulio 
pavidalai yra blogi, nes visi jie laikosi medžiagoje kaip 
pačiame blogyje. 

Plotino metafizika yra „paskutinis senovinės (stab- 
meldiškosios.— Mc.) filosofinės teologijos žodis“ *. Sis žo- 
dis, kaip netrukus matysime, yra prieštaringas savyje, 
todėl pasaulio kilmės iš Dievo išaiškinti nepajėgia. Ta- 

čiau jis, teisinga W. Weischedelio pastaba, visu griežtumu 
yra iškėlęs klausimą, „kaip yra galimas absoliuto aki- 
vaizdoje aprėžlas pasaulis“ (p. 68). Plotino atsakymas į 
šį klausimą paprastai yra vadinamas monizmu, nes nors 
vienio ištakos ir smunka kiekvieną kartą vis žemyn, nors 
medžiaga pasiekia net tokį nuosmukio laipsnį, jog yra 
vadinama „nebütybe“, vis dėlto šio smukimo eigoje niekur 
nesusiduriame su kuo nors visiškai kilu vienio atžvilgiu: 
minėtos ištakos visur yra to paties vienio vyksmai jame 
pačiame. Medžiaga Plotino filosofijoje nėra nepriklauso- 
ma nuo vienio: kaip jo paties vidinė ištaka ji negali be 
vienio nei buvoti, nei būti mąstoma. H. R. Schlette užtat 
ir pastebi, kad tarp vienio ir medžiagos esama „slapto 
tęstinumo, kuris vient visuomet jungia su medžiaga; tiesa, 
šis tęstinumas nėra tapatybė ar atitikmuo, tačiau jis vis 
dėlto pašalina absoliučią skirtybę“ 6 — juo labiau kad 
medžiaga išteka iš vienio, pasak Plotino, būtinu būdu: tai 
esąs likimo lėmimas. Kitaip sakant, medžiagą yra vienis 
savo priešingybėje — nuostabi lygiagretė tarp gamtos ir 
absoliutinės dvasios Hegelio mąstyme. Nuosekliai tad ir 
pasaulis, būdamas sielos ir medžiagos junginys, virste 
virsta vienio tęsinių regimybę. Jis yra daugybė, vadinasi, 
nebe vienis kiekybiškai; jis yra nutolęs nuo vienio, va- 
dinasi, menkesnis už jį vertybiškai; tačiau jis vis dėlto nė- 
ra visai kas kita negu vienis ontologiškai. Onlologine 
vienio ištakų skirtybė, kuri vienį padarytų būtimi, o jo 
ištakas būtybėmis, yra Plotino filosofijai nepažįstama, 
kaip kad ji buvo nepažįstama ir visai graikų filosofijai. 
Stai kodėl ontologinis monizmas ir yra tinkamiausias Plo- 
tino metalizikos apibūdinimas, kiek jis liečia pasaulio 
kilmę iš Dievo ir pasaulio buvojimą šalia absoliuto. 

Bet kaip tik šiai monistinei metafizikai ir galima pa- 
daryti svarbių priekaištų, neleidžiančių Plotino atsakymo 
laikyti tikru. 

Visų pirma: jeigu sielos ir medžiagos ištakos yra gry- 
ni metaliziniai paties vienio arba Dievo veiksmai, kokiu 
būdu jų susijungimas gimdo pasaulį kaip kosmologinę 
regimybę? Kaip gali antlaikinis ir anterdvinis vyksmas 
tapti laikiniu bei erdviniu pavidalu, kokiu kaip tik ir yra 
pasaulis? Šis klausimas pagriežtėja prisiminus, kad sie- 
la yra. vienio atspindžio (dvasios) atspindys ir todėl, pa- 
sak Plotino, regi vienį dvasioje ir per dvasią. Kodėl tad ši 
vieniu besigėrinti siela, įėjusi į medžiagą kaip visišką im- 
luma bei tuštumą, esti šiosios-sumenkinama ir užteršiama 

—ir tai iš viršaus, kaip pastebi Plotinas, tarsi medžiaga 
būtų kokia nors jėga ar turėtų kokį nors turinį, kurį ji 
galėtų sielai primesti ir tuo ją sugadinti? Būdama „nebü- 
tybė“ ir tik gryna galimybė arba „priimiuvas“, medžiaga 
pati juk turėtų prisiimti sielos savybių ir patobulėti. Tuo 
tarpu Plotino filosofijoje yra kaip tik priešingai. 

Antra: jeigu vienis yra gėris savyje, kaip tat atsitinka, 
kad šis gėris savyje ištekina iš savęs blogį savyje, būtent 
medžiagą? Nes, pasak Plotino, blogis glūdįs ne dalinėje, 
o visiškoje gėrio stokoje; jei kas nors stokojąs gėrio tik 
iš dalies, tas dar nesąs blogas; las galįs būti net ir tobulas 
pagal savo prigimties saiką. Tačiau kam gėrio stinga vi- 
siškai, tas yra jau patsai blogis (to ontos kakon). Šitaip 
ir esą medžiagos atveju, kuri esanti tiek apiplėšta (stė- 
resis), jog neturinti net būties. Bet kaipgi yra įmanoma, 
kad vienis, būdamas būties, o luo pačiu ir gėrio pilnaivė, 
išleidžia iš savęs blogį nebūties pavidalu? Ar lai reiškia, 
kad Dievas būtų būties bei gėrio ir nebūties bei blogio 
junginys? Ir apskritai: kodėl gėrio. ištakos smūnka sava- 
me tobulume, tarsi gėris nelurely jėgos išlaikyti savo pa- 
ties gerumo savuose gimdiniuose? Juk iš Dievo gali gimti 
ar kilti tik Dievas: Deus de Deo, kaip tai visu logiškumu 
teigia krikščioniškoji religija, kalbėdama apie Dievo gim- 
dinį Logos ir kildinį Dvasios. Kuo tad pagrįsti bei patei- 
sinti šį vienio ištakų nuosmukį būties bei vertės atžvilgiu 
— net ligi nebūties ir blogio savyje? 

Trečia: jeigu vienio ištakos vyksta būtinu būdu, vadi- 
nasi, yra apspręstos likimo, valdančio ir vienį, kur čia 
esama erdvės laisvei, reikalingai žmogaus elgesiams, apie 
kuriuos kalba ir Plotinas, prisiėmęs stoikų etiką ir todėl 
teigias, esą yra galima blogiui atsispirti, tik ne visi žiną, 
kaip tai padaryti? Kas yra šis žinojimas bei sugebėjimas 
veikti prieš blogį: irgi likimo sprendimas ar laisvas pa- 
ties žmogaus apsisprendimas? Jeigu likimo sprendimas, 
kaip ir vienio ištakų atveju, tuomet apie jokius dorinius 
žmogaus elgesius kalbėti netenka: dorovė likimo akivaiz- 
doje darosi beprasmė; jeigu gi paties žmogaus apsispren- 
dimas, tai kur čia laisvė galėtų buvoti, kadangi siela yra 
būtinybės pagimdyta ir būtinybės su medžiaga sujungta? 
O visuotinės būtybės erdvėje vietos laisvei juk nėra. Užtat 
H. R. Schlette ir sako, kad Plotinas, „reikalaudamas lais- 
vės, nori išlaikyti skirtumą tarp Dievo ir žmogaus, tačiau 
metafiziškai jis šio skirtumo nušviesti nepajėgia“, todėl 
„pasidaro panteistas nenoromis“ 7. 

Visos šios prieštaros plotiniškojoje vienio ir daugio 
metafizikoje ir padaro, kad ji religijų skelbiamos pašaulio 
kilmės iš Dievo filosofiškai neišaiškina ir pasaulio bu- 
vojimo šalia Dievo nepagrindžia. Arba pasaulis yra au- 
tentiška tikrovė, tuomet jis negali būti Dievo ištakų jun- 
ginys; arba jis yra Dievo ištakų junginys, tuomet jis nėra 
autentiška tikrovė, o tik Dievo išvaizda, tegu ir virtusi 
jo paties priešingybe. Pasaulio tikroviškumo klausimas 
yra tai, kas emanacijos teoriją sužlugdo pačiose jos prie- 
laidose, nekalbant jau apie nepaprastą pasaulio reiškinių 
bei daiktų nuvertinimą, žvelgiant, į medžiagą kaip į blogį 
savyje. R 


b. Pasaulis kaip Dievo žiedinys 


Pasaulio kilimas iš žiedžiamojo dievybės veikimo yra 
kultūrinės kūrybos perkėla į transcendentinę sritį. Kaip 
žmogus žemėje įsirengia savą buvojimo erdvę tuo, kad 
grunidamasis su jam priešiška gamta pasigamina iš jos 
naujų, sau reikalingų padargų, taip-ir dievybė kovoja tai 
su pirmykščiu žalčiu (babiloniečių mitas), tai su pir- 
mykščiu jaučiu (Mitros religijos mitas), tai su slibinu 
(germanų mitas), juos nužudo ir iš jų lavonų padaro pa: 
saulį ê. Visi šie mitologiniai pradmenys — žaltys, jautis, 
slibinas — yra gamtiniai ir atstovauja pradinio chaoso 
jėgoms: chaosas, vadinasi, kažkoks išskidęs, netvarkingas 
ir net maištingas pradas esti dievybės apipavidalinamas 
ir paverčiamas kosmu, tai yra tvarka, darna, grožiu. Pa- 
saulio kilimas šios rūšies mituose visados yra įrengimas 
vietos žmogui buvoti. Ir Izraelio religijoje tokios-sampra- 
tos būta, ką aiškiai rodo Pradžios knygoje aprašytas ro- 
jaus atsiradimas. Jeigu pati žemė, nors ir chaotiškos bū- 
senos, kyla Viešpaties žodžiu savaime (plg. Pr I, 4— 
26), tai rojus yra aiškiai įrengiamas iš jau esančių gam- 
tinių dalykų — medžių, paukščių, žvėrių, upių (plg. Pr 
2, 8—20). Šios rūšies sampratai priklauso ir dabartinis 
pasaulio evoliucijos tapdymas su jo sukūrimu, vadinant 
šį taip pat „įrengimo vyksmu — processus d’arrangement“ 
(P. Teilhard de Chardin). 

Filosofinis šios sampratos atitikmuo yra demiurgo, teo- 
rija Platono mąstyme, kuris —iš dalies dar mitinis, iš 
dalies jau racionalinis — dievybės veikseną pasauliui kilti 
kaip tik ir aiškina įrengimo prasme. Pasaulio kaip kos- 
mos, vadinasi, kaip tvarkos bei darnos akivaizdybė yra 

Platonui kartu ir dievybes buvimo akivaizdybe. Dialoge 
„Nomoi — Įstatymai“ pokalbio dalyvis Kleinijas teigia, esą 
nesunku suvokti tiesą sakinio „dievai yra“ kaip tik todėl, 
kad „yra žemė, saulė, daugybė žvaigždžių ir tokia puiki 
laiko tvarka, -suskirstyta į metus ir mėnesius“ (886a). 
Platonas atmeta. „kai kurių: gudruolių“ (888d) pažiūrą, 
kad tiek sudedamieji pasaulio pradai: „ugnis, vanduo, 
žemė ir oras“ (889c), tiek jų santvarka: „visas dangus 
ir kas jame yra“ (t.p.) būtų kilę „ne iš mąstančiosios 
dvasios (noūs)“, o „iš gamtos bei alsitiktinybės“ (t. p.)- 
Tvarka nurodanti į tvarkdarį, o šisai, pasak Platono, esąs 
ne kas kita, kaip Dievas: „Dievas yra tai, kas — pagal seną 
patarlę — visų daiktų ir pradžią, ir vidurį, ir pabaigą laiko 
savo rankose“ (716a). Tai jis pajėgia todėl, kad yra šių 
daiktų autorius, kaip tai Platonas pabrėždamas teigia dia- 
loge „Sofistas“: visa, ką gamta kildina, iš tikro yra die: 
viškojo meno pagaminta...; ir mes patys, ir kiti gyvū- 
nai, ir visa, iš ko kylantieji daiktai susideda — ugnis, 
vanduo ir tai, kas šiems priklauso; visa tai, kaip žinoma, 
yra Dievo padarai“ (265e). Kildinamoji bei tvarkomoji 
Dievo veikla pasaulyje nurodo į tikrovinį jo buvimą — 
argumentas, vėliau gausiai naudotas stoikų, o.scholastinės 
filosofijos išvystytas į Dievo buvimo įrodymą „ex guber- 
natione mundi“. SCC WÉI 

Kokiu betgi- būdu Dievas lampa pasaulio autoriumi? 
Kokia prasme. galima tarti, kad visa yra Dievo padarai? 
„Sofisto“ dialoge Platonas pastebi, kad „kildinamoji je- 
ga- yra toji, kuri yra priežastis pirmiau nebuvusios büty- 
bės, kad šioji vėliau būtų“ (265a). Tai skamba labai on- 
toıogiskai, ir-mes linktume teikti persvarą žodžiui „būtų“, 
tarsi Platonas turėtų čia galvoje paties buvimo kildinimą. 
Tačiau nuo šitokio aiškinimo mus sulaiko anos Dievo jė- 
gos vadinimas „kildinamuoju menu“ ir šio meno (iechnė) 
skirstymas į dvi rūšis: „žmogiškąjį ir dieviškąjį“ (pi, 
Iš dieviškojo meno kylą, kaip sakyta, gamtos padarai; o 
tai, „ką iš jų susidėsto žmogus“, yra „žmogiškojo meno“ 
dalykai (265e). Vadinasi, „menas“ yra bendroji giminė 
tiek Dievo, tiek žmogaus veiklai-— tuo tik skirtumu, kad 
dieviškasis menas yra pirminis, o žmogiškasis — antrinis. 
Todėl .kai Platonas teigia, kad kildinamoji galia yra prie- 
žastis būtybės, kurios anksčiau nebuvo, tai -jis čia turi 
galvoje ne būtybę kaip tokią, vadinasi, kaip nebūties prie- 
šingybę, o tik, būtybę- kaip šią ar aną: kaip ugnį, vandeni, 
orą, gyvį, žmogų... Nes tik šia prasme ir žmogaus kildi- 

namąją galią galima vadinti priežastimi būtybės, kurios 
anksčiau nebuvo: juk visi Žmogaus sukurti dalykai nėra 
buvoję prieš jų sukūrimą — tačiau ne būtybės buvimo 
prasme, o tik būtybės tokio ar. kitokio pavidalo prasme. 

Ši tad ankšta lygiagretė tarp dieviškojo ir žmogiškojo 
„meno“ ir įgalina mus teigti, kad abiejų šių menų esmę, 
Platono pažiūra, sudaro apipavidalinimas. Zmogiškojo 
meno atveju tai yra aišku savaime. Klausiame tik, kaip 
yra su dieviškuoju menu. Ar ir šis yra apipavidalinimas? 
Atsakymą į tai teikia mums Platono dialogas „Timajas“, 
kuriame yra sprendžiamas klausimas, ar pasaulis yra ki- 
les ir kaip jis yra kilęs. Kad pasaulis yra kilęs, Platonas 
neabejoja; nes. jis esąs „tapsmo karalystė“ (29d), o 
„kiekvienas tampantis- dalykas turi turėti kokią nors prie- 
žastį, nes yra neįmanoma, kad kas nors kiltų be priežas- 
ties“ (t.p.). Kokios betgi rūšies yra šis pasaulio kilimas? 

Pasaulio autorių Platonas pakartotinai vadina „demiur- 
gos — Ziedejas“ ir jo veikimui teikia aiškų- žiedimo po- 
būdį. Demiurgas veikia tarsi architektas, vienydanias -bei 
jungdainas įvairius sandus (elementus) pagal“ proporci- 
jos dėsnį (plg.: 30c—32a). Tuo būdu pasaulis pasidaro 
„regimas bei apčiuopiamas“ -(33a); jis įgyja „rutulio pa- 
vidalą“ (33a); jo paviršius tampa „gludus ir lygus“ (34a): 
Demiurgo veikimo aprašymas „Timajuje“ yra gana smülk- 
meniškas (plg. 32a—48e), tačiau visur čia aiškiai išnyra 
žiedimo vaizdas. Vis tiek ar tai būtų. „visatos sielos“ 
kildinimas (41c), ar šios- sielos padalijimas atskiroms 
pasaulio būtybėms, kaip žvaigždėms ir žmonėms (pig. 
42b),— visur čia vienas daiktas ar jų grupės yra spaudžia- 
mi „į tuos pačius lietuvus“ (41c), kad įgytų „galimo -to- 
bulumo pavidalą“ (46d). Į apipavidalinamąjį demiurgo 
veikimą. nurodo ir nuolatinis Platono -pabrėžimas, esą 
mūsasis pasaulis - „būtinai yra' kažko atvaizdas“ (29a), 
vadinasi, jo autorius savo veiklos metu „žvelgė į tai, kas 
visados. lieka (as pat; ir naudojosi kuria nors šios srities 
esybe kaip pirmavaizdžiu, kad pagal jį kildintų daikto 
pavidalą ir jo jėgų visumą“. (28a; plg. 29a). Platonas 
svarsto, „kokia gyva būtybė galėtų būti buvusi „Dievui 
pavyzdžiu, kad jis padarytų pasaulį į ją panašų“. (30c), 
ir čia pat-nurodo, esą demiurgo žvilgis krypęs į amžinąją 
sritį (plg. 29a), vadinasi, į idėjų karaliją, nes: idėja pačia 
savo esme yra juk forma, todėl ir galinti būti vaizdu bei 
pavyzdžiu -daiktams apipavidalinti. Kitaip tariant,—'tai 
Platonas: -dėsto .,Sofiste“,-- dieviškajame mene .esama 

dviejų pradų: „paties daikto-ir šį daiktą lydinčio vaizdo“: 
(266c). Sakysime: patį namą, pasak Platono, kildinąs 
statybos menas, tačiau braižybos menas visų pirma kil- 
dinąs kitą namą „tarsi žmogiškąjį sapną“, kuris tarnau- 
jas vaizdu pirmajam (pl Toks pat santykis esąs ir 
tarp regimojo pasaulio bei. idėjų karalijos demiurgo vei- 
kime: šis padaręs pasaulį „pagal pirmavaizdžio prigimtį“ 
(„Timajas“, 40a). Užtat idėjų karalija ir atsispindinti 
pasaulyje: gamtos sąrangoje, žmogaus sielos darnoje, do- 
rybėse, valstybinėje santvarkoje, padarydama pasaulį „gra- 
žiausiuoju iš visų kildinių“ (29a), nes juk „buvo ir yra 
teisinga, kad geriausiasis kildintų gražiausiąjį“ (30c). 
O demiurgas yra juk geriausiasis: tai „visatos tėvas“ 
(37b); tai „tėvas, kuris pagimdė visatą“ (37b; plg. 41c). 
Todėl H. Schwarzas teisingai tapatina demiurgą su 
platoniškąja gėrio idėja: demiurgas esąs ne kas kita, 
kaip gėrio idėjos jasmeninimas ir jos suveiklinimas; ji 
esanti pasaulio pirmavaizdis, padaranti, kad pasaulis 
kyląs kaip vertybė; apipavidalinimas esąs beverčio objek- 
to įvedimas į vertybės kategoriją?. Apipavidalintas daik- 
tas esąs tobulesnis ir. tuo pačiu: vertingesnis už neapipa- 
vidalintąjį. Pavidalas kaip idėjos išraiška mūsų regimy- 
bėje yra vertybė savyje. Baigdamas „Timają“, Platonas 
užtat ir sako, kad pasaulis tapo „kūrėjo atvaizdu ir pojū- 
tiškai regimu dievu, didžiausiu, geriausiu, gražiausiu ir 
atbaigčiausiu, koks tik galėtų būti“ (92b). 

Tačiau visa tai sudaro tik vieną pasaulio kilimo pusę. 
Juk jeigu pasaulis yra demiurgo kildinys apipavidalina- 
muoju būdu, tai šis jo veikimas yra reikalingas ne, tik 
idėjos, pagal kurią jo kildinys būtų apipavidalinamas, bet 
ir kažkokio objekto, kuris būtų apipavidalinamas, nes jau 
pačioje apipavidalinimo sąvokoje slypi tokio objekto bū- 
tinybė: pavidalas kaip idėjos perkėlimas į regimybės 
maimenj visados yra kieno nors pavidalas. Kas tad yra 
Platono teorijoje šis „kas nors“? Į ką kreipia demiurgas 
savo veiklą? Platonas kelia šį klausimą visu įtaigumu ir 
aiškiai atsako, kad nė vienas iš graikų mąstyme įsitvirti- 
nusiųjų pradmenų — ugnis, vanduo, oras, žemė — negalį 
būti anasai objektas (plg. „Timajas“, 5la), kadangi kiek- 
vienas iš jų jau turįs savą pavidalą, vadinasi, jau esąs ki- 
les. Demiurgo veiklos objektas turįs būti kažkas, kas yra 
be jokio pavidalo ir kaip tik todėl esąs tinkamas priimti 
kiekvieną pavidalą, šiojo nekliudydamas savuoju, jau tu- 
rimuoju (plg. 50b—50e). Šį kažką Platonas vadina „be- 

forme, visa priimančiąja gimine“ (51d), kurią ‘sudaran- 
čios trys skirtingos rūšys: „būtis, erdvė ir tapsmas“ 
(52c). Būtis padaranti, kad ana beformė giminė nesanti 
niekis; erdvė teikianti jai vietos buvoti; tapsmas paverčiąs 
ją maišatimi. Šios trys rūšys, pasak Platono, „yra buvu- 
sios pirmiau, negu kilo pasaulis“ (Lol Tačiau jos bu- 
vojusios be pusiausvyros, daužiusiosi į visas puses „tar- 
si sijojami grūdai“ (t. p.); nepanašiausios -dalys atsidüru- 
sios toliausiai nuo viena kitos, panašiausios gi susispau- 
dusios viena prie kitos; tačiau „jos neturėjusios jokios 
tvarkos ir jokio masto“ (29d). Trumpai tariant, tai bu- 
vusi visuotinė maišatis, esanti pradžioje kaip išeities taš- 
kas demiurgo veiklai. Platonas šią maišatį kartais vadina 
„motina bei aukle to, kas yra pasidarę regima“ (51d), 
kartais „tešla, į kurią turėjo būti įspausta visokia jvai- 
rybė“ (50e). Kiekvienu atveju tai buvęs grynas imlumas, 
į kurį Dievas ir kreipes apipavidalinančiąją savo veiklą 
arba, kaip pats Platonas sako, „pridėdamas savo ranką 
visatai gaminti“. (53a). Apie šios .maiSaties kilmę Plato- 
nas nebekalba. Ir visiškai nuosekliai, nes neturėdama 
jokio pavidalo, ji negali būti nė kilusi. Ji buvoja amžinai 
šalia demiurgo .ir yra ankstesnė už pasaulį. | 
Platoniškoji pasaulio kilimo teorija yra vadinama 
dualizmu ta prasme, kad joje esama dviejų vienas nuo 
kito nepriklausomai buvojančių pradų, būtent dievybės 
ir maišalies. Dievybę dar galima sutapatinti su gėrio 
idėja, teikiant. šiai, kaip minėjome, asmeniškumo bei veik- 
lumo ir tuo išvengiant trijulės (maišatis—dievybė—idė- 
ja), o: maišaties jokiu būdu negalima tapatinti su nebū- 
timi, nesužalojant pagrindinės Platono sampratos, nes 
demiurgas neteikia niekam buvimo — būtis, pasak Plato- 
no, yra pirmesnė už pasaulį (plg. „Timajas“, 52c),— bet 
tik tvarką bei darną „pagal skaičių ir pavidalą“ (53a). 
Nebūties sąvoka, o tuo pačiu ir buvimo kaip kilusiojo 
samprata yra buvusi graikiškajam ` mąstymui visiškai 
svetima todėl, kad ji neigia aną viskam bendrą patiesalą 
(hypokeimenon), iš kurio visa kyla, kuris patsai betgi iš 
nieko nekyla. Tuo tarpu tai šis patiesalas yra atrama 
graikų mąstymui apskritai. Užtat nė vienas -graikų mas- 
tytojas nė nebandė jo neigti, nors kiekvienas jį vadino vis 
kitu vardu, pradedant Talio „dregnumu — ta hygra“ ir 
baigiant Plotino „nebütine medžiaga (hyl& kaip mė on)“. 
Sio patiesalo giminei priklauso ir Platono „maišatis“, ir 
Aristotelio „pirminė medžiaga“. Padarius gi aną patie- 

salą būtina 'prielaida bet kokiam atsiradimui bei lapsmui, 
dualizmas darosi neišvengiamas, kadangi, tokiu atveju bu- 
voja drauge du nekilę, vadinasi, amžini, pradınenys:- die- 
vybė ir patiesalas. iš . 

Bet kaip tik todel dualizmas né neišaiškina pasaulio 
kilimo Dievo: veiksmu. Visų pirma dėl io, kad jis atveda 
mūsų mintį tik ligi. pasaulio pavidalo kilmės, o ne ligi jo 
buvimo pradžios. Pavidalas gi 'yra jau kosmologinė są- 
voka. Ontologinio pobūdžio jis neturi, užtat nė pasaulio 
pradmės kaip tokios neatskleidžia. Platono mąstyme, kaip 
ir kitose graikų filosofijos sistemose, Dievas buvoja aki- 
vaizdoje ¿kažkokio prado, kuris yra be pradžios. Todėl 
savo veikimu Dievas šios pradžios anam patiesalui ir ne- 
teikia. Platono demiurgas nedaro, kad pasaulis būtų; jis 
tik daro, kad pasaulis šitoksai būtų: tvarka, darna, gėris, 
grožis. Tai yra suprantama kosmologiškai, tačiau tai ne- 
gali būti išaiškinta ontologiškai, nes neklausiant maiša- 
ties kilimo tuo pačiu neklausiama galutinai nė pasaulio 
kilimo. Platoniškoji teorija sava esme yra tolygi dabarti- 
nei gamtamokslinei teorijai, pasak kurios, pasaulis esąs 
kilęs maždaug prieš 10 milijardų metų iš pradinės mole- 
kulės arba iš „pasaulio diego“ (P: Jordan), kuriame 
erdvė, „laikas ir medžiaga sudarę neišskiriamą vienybę. 
Bet iš kur yra kilęs ir ar iš viso yra kilęs šisai „pasaulio 
diegas“, nebeklausiama, kaip ir Platono atveju toliau ne- 
beklausiama,- iš kur yra kilusi anoji „bendra giminė“, 
suskilusi į tris rūšis — būtį, erdvę ir tapsmą. Religijų jsi- 
tikinimas bei skelbimas, esą pasaulis. nėra lygiaamžis 
Dievui, platoniškosios filosofijos tėra atsakomas pasaulio 
pavidalo, bet ne paties jo buvimo atžvilgiu. Buvimo at- 
žvilgiu pasaulio patiesalas virsta iš-tikro Dievui lygiaam- 
žiu, kas yra, kaip tik priešinga tikrajai religinei sąmonei, 
niekad nesutinkančiai, kad kas nors kokiu nors atžvilgiu 
būtų toks pat, kaip Dievas. : i 


* Svarbiausia betgi Platono teorijoje yra tai, kad jo 
dualizmas sunaikina paties Dievo sampraią ir tuo pačiu 
jo buvimo galimybę: Platono demiurgas yra neįmanomas 
logiškai ir todėl yra netikrovinis ontologiškai. Kad jis iš 
pradinės maišaties žiedžia įvairių pavidalų, tai rodo tik 
etinį jo gerumą bei estetinį gabumą, bet anaiptol ne onto- 
loginę jo būties pilnatvę ir tuo pačiu ontologinę jo galią, 
kurios vienintelės gali pagrįsti bei proto šviesoje pateisinti 
Dievo buvimo galimybę. Nebūdamas -pačios maišaties au- 
torius, -demiurgas savaimė 'yra jos aprėžiamas savo bū- 

tyje bei sąlygojamas savo veikloje. Ontologine“ buvimo 
„erdve“ jis turi dalintis su maišatimi ir kosmologinę savo 
veiklą derinti prie maišaties pobūdžio: būties, erdvės ir 
tapsmo buvojimas anksčiau už pasaulį nurodo, kaip de- 
miurgas privalo šiuos pradus - apipavidalinti, kad iš jų“ 
kiltų tas ar kitas pasaulio daiktas. Apie tai Platonas kal- 
ba gana išsamiai, pasinaudodamas savo laiko matematika 
(plg. „Timajas“, 53a—58d). Tai reiškia: maisalis yra 
kažkas, kas demiurgą aprėžia tiek ontologiškai, tiek kos- 
mologiškai. Tuo tarpu aprėžtas Dievas yra ne Dievas. 
Dievas, kaip matysime vėliau, gali save aprėžti savo palies 
laisve, tačiau jis negali būti niekieno aprėžiamas šiojo 
būtinybe. Tuo tarpu Platono teorijoje Dievo aprėžimas 
kažkuo kilu yra labai aiškus. Jeigu betgi prileidžiama, kad 
tokio Dievo aprėžiančiojo prado iš viso esama, tai Dievo 
buvimas tokiu atveju darosi nebeįmanomas: arba Dievas 
yra ir yra neaprėžtas, arba jo iš viso nėra. Užtat ir „So- 
iisto“ dialogo tvirtinimas, esą nesunku suvokti tiesą sa- 
kinio, kad „dievai yra“, Platono atveju pakimba ore, nes 
pasaulio tvarka veda mūsų mintį tik į kosmologinį tvark- 
darį arba šios tvarkos žiedėją, bei jokiu būdu ne į onto- 
loginį kūrėją, kuris kildintų -patį buvimą, tuo apreikšda- 
mas savą nepriklausomybę ir -neaprėžtybę. 


c. Priekaištai kūrimo idėjai 


Nei gamtinis gimdymas, nei kultūrinis veikimas, kaip 
matome, nėra tinkami mąstymo modeliai suprasti pasau- 
lio kilimui iš Dievo. Gimdymas kaip dieviškasis pasaulio 
kildinimas nepasiekia pasaulio tikrovės: Plotino mąstyme 
pasaulis virsta Dievo kauke. Apipavidalinimas kaip die- 
viškasis pasaulio kildinimas nepasiekia Dievo tikrovės: 
Platono mąstyme Dievas virsta kultūrininko pamėgdžio- 
toju. Pirmuoju atveju ontologinis dievybės vyksmas nusle- 
gia kosmologinės srities likrenybe ir sunaikina jos vertę. 
Antruoju atveju kosmologinis dievybės veikimas nepaky- 
la į ontologinį aukštį ir sunaikina galop jos pačios buvi- 
mą. Iš šių dviejų negalimybių plaukia būtina išvada: 
jeigu pasaulis negali. būti nei Dievo gimdinys, nei Dievo 
žiedinys, tai jis gali būti tiktai Dievo kūrinys iš nebūties. 
Tai paskutinė galimybė, kadangi jokių kitų veiksmų, ku- 
rie kildintų ką nors nauja — šalia gimdymo, kultūrinio 
veikimo ir kūrimo iš nebūties — nėra ir negali būti 10. 
Kartu tai yra ir vienintelė galimybė atskleisti pačiai pa- 

saulio pradžiai, neapmasiytai kitų teorijų: kūrimo iš ne- 
būties idėjoje pasaulis turi absoliutinę pradžią, nes kyla 
iš niekio absoliutinio neiginio prasme. 

Tačiau kaip tik čia ir susiduriame su priekaištais, 
kreipiamais į kūrimo idėją ir -siekiančiais algresti mus 
nuo filosofinio šios idėjos apmąstymo: 1) kūrimo iš ne- 
būties idėja yra biblinės kilmės ir todėl esanti nie filoso- 
fine, o teologinė; 2) kūrimas iš nebūties yra žmogiška- 
jam mąstymui iš viso neprieinamas. Pirmasis priekaištas 
yra metodinis: jis norėtų, kad kūrimas iš nebūties būtų 
tik religiškai tikimas, o ne filosofiškai mąstomas. Antrasis 
priekaištas yra gnoseologinis: kūrimą iš nebūties jis laiko 
„prasimanytu klausimu — Scheinproblem“ (R. Carnap), 
vadinasi, tokiu, kuris iš viso negali būti patikrinamas jo- 
kiomis mums prieinamomis priemonėmis ir kurį todėl 
kelti nėra jokios prasmės. Jeigu šie priekaištai iš tikro 
būtų pagrįsti, jie paverstų kūrimo idėją svetimkūniu re- 
ligijos filosofijoje, sužlugdydami Dievo Kūrėjo sampratą, 
mūsų laikomą vienintele tikrojo Dievo, o tuo pačiu ir tik- 
rojo su juo santykio arba religijos samprata. Šią gi sam- 
pratą sužlugdžius, religijos filosofija netektų kritiškai pa- 
teisinamo objekto, be kurio religijos svarstymas būtų tik 
psichologinė ar sociologinė, bet nieku būdu nebe ontolo- 
ginė sklaida. Štai kodėl mums ir tenka galynėtis su mi- 
nėtais priekaištais, mėginant atskleisti jų vertę. 

Kūrimo iš nebūties idėja yra vienas iš Biblijos turinio 
sandų: tuo niekas ir niekad nėra abejojęs. Religijos filo- 
sofijai yra visiškai vis tiek, ar izraelitai savo religijoje 
yra šią idėją turėję iš pał pradžių, ar ją yra jeme į savąjį 
„Credo“, bbesiaiškindami savo istoriją kaip Dievo ir jų tau- 
tos sandorą "t. Kiekvienu atveju Senasis Testamentas al- 
suote alsuoja Dievo Kūrėjo pergyvenimu. Ir Pradžios kny- 
gos teikiamas pasaulio atsiradimo. vaizdas (plg. Pr /, I— 
30), ir pasaulio santykis su Dievu psalmėse (plg. Ps 18, 
91, 92, 103, 148) ar Jobo knygoje (plg. 38—41) aiškiai 
liudija Dievą Kūrėją, kuris savarankiškai kildina pasaulį 
ir jį valdo. Tiesa, kai kuriose Senojo. Testamento knygose, 
aprašytose graikų filosofijos įtakoje (pvz., Patarlių knyga, 
Išminties knyga, Jėzaus Siracho knyga), kuriančioji Die- 
vo išmintis yra vadinama „visatos menininkė“ (Išm 7, 
21), turinčia savo veikloje platoniškojo demiurgo bruožų 
(plg. Pat 8, 22—23). Užtat visu svarumu iškyla Dievas 
kaip Kūrėjas iš nebūties antrojoje Makabiejų knygoje, ku- 
rioje aiškiai pabrėžiama, kad visa — ir dangų, ir žemę, 

ir žmonių giminę —,„Dievas yra iš niekio padaręs“. (2 
Mak 7, 28). Naujasis Testamentas atsiremia į šią Dievo 
Kūrėjo sampratą -kaip savaime aiškią, visur ją naudoja, 
įjungdamas į ja ir Kristų kaip jsikünijusj Logos (plg. 
Kol 1, 16). Sisai kuriamasis Dievo veikimas yra laikomas 
net pagrindu pažinti jo buvimui bei jo galybei: „iš jo kū- 
rinių“ (Rom I, 20). Taigi nuo pat pirmųjų Biblijos žo- 
džių „pradžioje Dievas sukūrė dangų ir žemę“ (Pr I, 1) 
ligi galutinio nurodymo, kad is tai padarė per Kristų ir. 
Kristui —„per jį ir jam“ (Kol I, 16) — ištisai eina vie- 
na ir ta pati ıninlis: Dievas yra pasaulio autorius kūrimo 
iš nebūties prasme. Biblinė šios minties Kilmė Vakarų 
mąstymo akiratyje yra neabejotina. : 
Ka beigi visa tai reiškia filosolijai? Būti tai ar kitai 
minčiai biblinės kilmės reiškia du dalyku: 1) buvoti 
Biblijos knygose kaip rašytiniuose šaltiniuose ir 2) būti 
Dievo apreikštai kaip tikėjimo tiesai. Pirmasis dalykas- 
yra prieinamas kiekvienam žmogiškojo pažinimo būdui: 
kalbiniam, literatūriniam, istoriniam, sociologiniam, tai- 
gi ir filosofiniam, nes Biblijos knygos turi savą tekstą, 
savą dėstymo lytį, ne sykį net žinomą autorių; jos yra ki- 
lusios tam tikrą melą, tam tikroje geografinėje erdvėje, 
tam tikroje dvasinėje kultūroje bei tam tikroje tautoje. 
Todėl ir jų idėjos yra išreikštos žmogui prieinamu bei su- 
vokiamu pavidalu: istoriniu aprašymu, poetiniu vaizdu, 
prasminiu palyginimu. Visos šios knygos yra mums atvi- 
ros kaip ir kiti istorinio žmonijos gyvenimo šaltiniai. Jei- 
gu tad jose yra randama kūrimo iš nebūties idėja, tai fi- 
losofija žiūri į šią idėją kaip ir į visas kitas istorines 
idėjas; ji visiškai teisėtai laiko ją vienu iš atsakymų į re- 
„ ligijų įsitikinimą, kad pasaulis yra kilęs Dievo veikimu. 
Nuosekliai tad filosofija gretina šią idėją su kitais atsa- 
kymais ir tiria metafizinį jos svorį: Šiuo atžvilgiu kūrimo 
iš nebūties idėja filosofijai stovi toje pačioje plotmėje, 
kaip ir emanacijos ar demiurgo idėjos. Ar ji yra šioms 
tolygi ir metafiziškai? Tai klausimas, į kurį atsakyti filo- 
sofija kaip tik ir imasi. Tuo būdu kūrimo iš nebūties idė- 
ja savaime patenka į filosofinio apmąstymo sritį. Bibli- 
nė jos kilmė jos iš filosofijos ne tik neišskiria, bet prie- 
šingai, į filosofiją ją įtraukia, kaip kad, sakysime, psal- 
mių buvimas Biblijoje įtraukia jas į izraelinės lyrikos 
istoriją bei kritiką. Biblija juk stovi ne šalia istorinio 
žmonijos kelio, o yra kaip tik vienas šio kelio tarpsnis. 
Todėl ir idėjinis jos turinys nėra šalia žmogaus pažinimo. 

Kodėl tad filosofija neprivalėtų ar negalėtų šiuo turiniu 
domėtis ir klausti metafizinės jo vertės? 

Be abejo, izraelitai ir krikščionys laikė ir tebelaiko 
kūrimo iš nebūties idėją apreikšta tiesa: tai yra jų tikė- 
jimo objektas. Tačiau tikėjimas, kaip aiškinomės jau aukš- 
čiau (plg. Įv. 5b), nė kiek neįtaigauja gnoseologinio šios 
idėjos pobūdžio, kuris visa savo sąranga yra žmogiškasis, 
vadinasi, -palenktas žmogiškajai logikai ir todėl atviras 
metalizinei sklaidai. Filosofija nesiima spręsti, ar kūri- 
mo iš nebūties idėja yra dieviškosios kilmės. Ji tik klau- 
sia, kiek ši idėja yra pateisinama metaliziškai ryšium su 
pasaulio ir Dievo santykiu. Tarti tad, esą kūrimo iš ne- 
būties idėja yra biblinės kilmės, reiškia kalbėti dvipras- 
miškai: tai nurodyti į is/orinį šios idėjos šaltinį, palenkią 
filosofiniam pažinimui, ir kartu į dieviškąjį tos pačios 
idėjos šaltinį, palenktą religiniam tikėjimui. Atskleidus 
betgi šį dviprasmiškumą, biblinė kūrimo iš -nebūties 
idėja“ pasirodo esanti savo turiniu kaip tik iškilnus filo- 
sofijos objektas; nė kiek nekliudomas būti sykiu ir tikėji- 
mo objektu. Kūrimo iš nebūties idėjoje filosofija iš tikro 
susitinka su teologija, tačiau ne tuo pačiu atžvilgiu, todėl 
viena kitos nė neneigia. Dar daugiau: tik perėjusi per 
metafizikos teismą, kalbant anksčiau minėtais C. Tres- 
montant’o žodžiais, ši idėja -tampa atvira laisvam apsi- 
sprendimui tikėti dieviškąja jos kilme. - . - 

Iš kitos betgi pusės, reikia pabrėžti, kad kūrimo iš ne- 
būties idėja néra- skirtinai biblinė, kaip kad yra buvę 
manyta anksčiau, kol religijų istorijos mokslas yra buvęs 
dar tik vystykluose. Arčiau susipažinus su Azijos ir Af- 
rikos religijomis, pasirodė, kad ši idėja yra randama ir 
ne vienoje iš jų. Sakysime, senojoje indų religijoje, pasak 
F. Heilerio, pasaulis yra kuriamas iš nebūties dievybės 
žodžiu, jos auka ar giesme 1 Ir V. Bagdanavičius cituoja 
šiuo-atžvilgiu būdingą pirmosios upanišadų knygos saki- 
nį: „Pradžioje nebuvo nieko, visiškai nieko“ 13; buvusi tik 
Mirtis, kuri „garbinimo keliu“ — turbūt ana Heilerio 
minima giesme — sukūrusi pasaulį (t.p.). Dar ryškiau 
kūrimo iš nebūties idėja išnyra Afrikos religijose. 
J. S. Mbiti, Ugandos universiteto profesorius, aprašinė- 
damas tąsias Afrikos religijas, kurios „nėra buvusios nei- 
Krikščionybės, nei Islamo įtakoje“ (p. VII), teigia:. „Vi- 
soje Afrikoje pasaulis yra pripažįstamas kaip didžiausias 
Dievo veikalas... Apskritai tikima, kad nebuvo nieko, kol 
Viešpats nebuvo pasaulio sukūręs. Tai reiškia, kad pir- 

mykštis kūrimo veiksmas buvo kūrimas iš niekio, nors 
vėliau Dievas ir naudojęsis kitais daiktais savai kūrybinei 
veiklai pratęsti. Ši kūrimo ex nihilo sąvoka yra randama 
nuerių, Ruandos, Šona religijose; atidžiau patyrinėjus ki- 
` tų tautų religijas, tikriausiai ši sąvoka irgi būtų atskleista 
jų kosmologijose“ *: Tuo būdu religijų istorija atitiesia 
pažiūrą, esą šalia biblinio apreiškimo Dievo ir pasaulio 
santykis yra suvokiamas tik arba monistiškai, arba dua- 
listiškai (M. Schmausas). Greičiausiai kūrimo iš nebūties 
idėja yra buvusi pirmykštis ir. bendras žmonijos įsitikini- 
mas, tik vėliau pridengtas bei aptemdytas įvairiais miti- 
niais įvaizdžiais. „Būties pradžia — prasmingai pastebi 
V. Bagdanavičius, — yra toks klausimas, kuris nepaliauja 
dominęs jokio mąstančio žmogaus“ 15. Tos pačios pažiūros 
yra ir M. Scheleris. Nors kūrimą iš nebūties jis ir laiko 
mitu, vis dėlto pripažįsia, kad „šis mitas yra galingesnis 
ir labiau perskverbiąs visus Žmones, negu paprastai ma- 
noma“ t6, Ir iš tikro, jeigu visose religijose vyrauja įsiti- 
kinimas, kad pasaulis yra Dievo padaras, tai klausimas, 
kas yra šio padaro pradžia: šis tas ar niekis, pasidaro 
neišvengiamas savaime. O kūrimas iš nebūties ir yra at- 
sakymas, atremtas į antrąjį šios dvijulės narį: niekis. 
Šis atsakymas veda inus į tolimesnį priekaištą, būtent: 
kūrimo iš nebūties idėja yra žmogaus mąstymui iš viso 
neprieinama. Griežčiausias tokio teiginio šalininkas yra 
E. Brunneris. „Kūrimas ir Dievas Kūrėjas, — rašo jis,— yra 
jokie teoriniai (Theör&me), jokie filosofiniai (Philosophou- 
mena), jokie mitiniai (Mithologoumena) teiginiai. Griež- 
tas mąstytojas žino, kad kol apskritai mąstoma, tol negali 
būti kalbos apie kūrimą ir Kūrėją. Kūrimas ir asmeninis 
Dievas reiškia mąstymo ribą. Pasiekti juos mąstymo ke- 
liu yra contradictio in adjecto (prieštaravimas savyje, — 
Mc.)“*7. Kaip pagrindą, kodėl šitaip yra, Brunneris nu- 
rodo tiek realizmo, tiek idealizmo negalią išaiškinti tikro- 
vės buvojimą šalia absoliutinės dvasios. „Realizmas nie- 
kad nesupranta, kaip tikrovė galėtų kilti iš dvasios arba 
valios; idealizmas niekad nesupranta, kaip: galėtų buvoti 
iš dvasios kilusi „tikra“ tikrovė“ (t. p.). Tai reiškia: jei- 
gu absoliutinė dvasia arba Dievas yra valia, tai esą nesu- 
prantama, kaip ši valia įgalinanti tikrovę šalia savęs. Juk 
realizmas kaip gnoseologija visados ieškąs priežasties, iš 
kurios kylanti pasėka. Betgi absoliutinė valia nesantį jo- 
kia priežastis metafizinė prasme: ji tarianti, ir įvykstą tai, 
ka tarianti, kad įvyktų: „Fiat lux, et lux facta est“ (Pr 

1; 3). Dievo tarimas ir tikroves kilimas anaiplol nesa su- 
sieti su priežasties ir pasėkos ryšiu, nes nebūtis nėra objek- 
tas, į kurį kryptų Dievo žodis ir jį įtaigautų, kaip tai mė- 
gina pasiekti žmogiškasis magijos žodis gamlos atžvilgiu. 
Užtat realistinė gnoseologija, reikalaujanti priežasties bet 
kokiam kilimui, ir nežinanti, Brunnerio pažiūra, ką veikti 
su šiuo Dievo valios žodžiu. 

Tas pat esą ir su idealizmu. Jeigu idealizmas leigigs, 
kad pati tikrovė esanti absoliutinė dvasia, tik buvojanti 
sau pačiai priešinga būsena (Anderssein), tai čia irgi tuoj 
pat klausiame, kas gi yra tasai savęs paties neigimas, 
jeigu jis pajėgia absoliutinę dvasią paversti mūsų regima 
tikrove. Tačiau nei realizmas, nei idealizmas jam kelia- 
mų klausimų neatsako ir tuo pačiu kūrimo iš nebūties 
nepasiekia. Štai kodėl, pasak Brunnerio, „Aristotelio 
mokslas (Brunneris jį laiko realizmo provaizdZiu:— Mc.) 
nepažįsta nei asmeninio Dievo, nei creatio ex nihilo“ 
(p. 41). Juo mažiau apie kūrimą iš nebūties galima kal- 
bėti Hegelio sistemoje, šiame idealizmo provaizdyje. Kü- 
rimas tad esąs ir liekąs „tikras mąstymo papiktinimas“ 
(p. 40), „ir kur filosofija savos galios rėmuose savinasi 
kūrimo idėją, ten visados nukenčia jos abi“ (t. p.). 

Maždaug tokių pat pažiūrų randame ir katalikų teolo- 
Su mąstyme. Sakysime, L. Scheffczykas teigia, esą „Zzmo- 
gaus protas gali kūrimo idėją pasiekti bei prileisti kaip 
ribą, tačiau vargu ar jis savo paties pastangomis*pajėgtų 
šią ribą peržengti ir pakilti ligi vidinės kūrybinio, nie- 
kam neprilygstamo veiksmo esmės“. Tą patį girdime ir 
J. G. Deningerio žodžiuose: „Kūrimo idėja arba, teolo- 
giškai kalbant, kūrimo paslaptis nesiduoda galutinai su- 
imama į sąvokas“ (p. 72), nors „ją geriau suprasti bei 
išreikšti ir nėra žaisti tik žodžiais“ 1%, Tiesa, katalikų teo- 
logai — tai jaučiame ir Scheifczyko, ir Deningerio posa- 
kiuose — nėra tokie greiti, kaip protestantai, neigti filoso- 
fin) kūrimo iš nebūties pažinimą. Turėdami prieš akis jų 
pačių įsitikinimą, kad prigimtuoju protu (lumine natu- 
rali) galima pažadinti Dievo buvimą, jie sunkiai gali at- 
mesti galimybę tuo pačiu prigimtuoju protu pažinti ir 
Dievo kūrimą, kadangi šiedu dalykai yra esmiškai susiję 
vienas: su kitu: pažinti Dievą galima tik kaip kūrėją, o 
Dievą Kūrėją metafiziškai pateisinti galima tik kaip kū- 
rėją iš nebūties, jokiu būdu ne kaip platoniškąjį demiurgą. 
Todėl kai kurie iš katalikų teologų, pvz., J. M. Scheebe- 
nas ir M. Schmausas, sekdami Tomu Akviniečiu ir mano, 

esa Dievo buvimo paZinimas logine bütinybe jima j save 
ir kūrimo iš nebūties pažinimą. Betgi naujausios katalikų 
teologijos atstovai labiau linksta į protestantiškąjį kūri- 
„ mo iš nebūties kaip filosofiškai neprieinamos idėjos doro- 
jimą %. Kaip tad žiūrėti į šį teologiškai nuspalvintą ne- 
pasitikėjimą žmogiškuoju pažinimu kūrimo iš nebūties 
atžvilgiu? 

Kūrimas iš nebūties būtų žmogiškajam mąstymui sa- 
vaime neprieinamas, jeigu jis būtų loginė negalimybė, 
vadinasi, tokia sąvoka, kurios vienas sandas savimi pačiu 
neigtų kitą sandą, pvz., karštas šaltis, medinė geležis... 
Tačiau kūrimas ir nebūtis kaip tik nėra tokie vienas kitą 
neigiantieji loginiai sandai. Priešingai, kūrimas kaip nau- 
jo daikto kildinimas reikalauja nebūties, nes daiktas yra 
tiek naujas, kiek jo anksčiau nebuvo. Išvysčius gi šį „ne- 
buvo“ ligi absoliutinio laipsnio, savaime atsiduriame ne- 
būtyje: absoliučiai naujas daiktas gali kilti tik iš abso- 
liutaus „nebuvo“ arba iš nebūties. Tačiau absoliučiai 
naujo daikto sąvoka nėra joks prieštaravimas. Tuo pačiu 
nėra prieštaravimas nė kūrimo iš nebūties sąvoka. Nuo- 
sekliai tad, klausiant pasaulio pradžios, yra visiškai lo- 
giška mąstyti šią pradžią kaip absoliutinę ir tuo pačiu 
mąstyti pasaulį kaip kilusį iš nebūties dieviškuoju veiks- 
mu. Šia prasme Žmogiškasis mąstymas visiškai pajėgia 
kūrimą iš nebūties pasiekti, būtent kaip filosofinį alsaky- 
mą į religinį įsitikinimą, esą pasaulis yra kilęs iš Dievo. 
Palygintas gi su kitais atsakymais — emanacijos ir de- 
miurgo teorijomis,— kūrimas iš nebūties pasirodo esąs 
. metaliziškai daug tvirtesnis bei įtikinamesnis negu anieji, 
kadangi jis vienintelis išaiškina (apie tai kiek vėliau) 
pasaulio kaip autentinės tikrovės buvojimą kartu su Die- 
vu kaip absoliutu, nevirstant šiai tikrovei nei Dievo kauke 
kaip monizme, nei neaprėžiant Dievo būties kaip dualizme. 

Užtat ir nėra galima įžvelgti tikro pagrindo, kodėl 
mąstymo pastanga pasiekti kūrimą iš nebūties ir jį meta- 
fiziškai pasklaidyti turėtų būti „contradictio in adjecto“, 
kaip tai tvirtina Brunneris. Nes nurodymas, kad nei rea- 
lizmas Aristotelio mąstyme, nei idealizmas Hegelio mąs- 
tyme nėra kūrimo iš nebūties prieje, yra ne mąstymo 
negalios pagrindimas, o tik istorinė tikrenybė, išaiškinama 
tuo, kad Aristotelio mąstymas buvo įsišaknijęs dualizme: 
jam buvoja be pradžios tiek pirminė medžiaga, tiek die- 
vybė, o Hegelio — monizme: jam buvoja tik viena vienin- 
telė absoliutinė dvasia dialektinėse savo būsenose. Abie- 

juose šiuose mąstymo provaizdžiuose absoliutinės pasaulio 
pradžios klausimas iš viso nekyla, kadangi negali 'kilti: 
paties šio mąstymo prielaidos padaro tokį klausiiną be- 
prasmį. Kas amžinai buvoja — vis tiek ar tai būtų vienas, , 
ar du pradmenys — negali būti klausiamas savos pradžios 
atžvilgiu. Jeigu tačiau mąstome ne Aristotelio ir ne He- 
gelio kategorijų rėmuose, tuomet absoliutinės pasaulio 
pradžios klausimas kyla savaime, o vienintelis metafiziš- 
kai pateisinamas į jį atsakymas ir yra kūrimas iš nebūties. 

Antroji šio priekaišto pusė liečia gnoseologinį kūrimo 
iš nebūties gylį, būtent: ar žmogiškasis pažinimas įstengia 
aprėpti bei išsemti dieviškojo kūrimo veiksmą. Abejonė, 
kad jis tai įstengtų, kaip tik ir girdėti minėtuose Schelf- 
czyko ir Deningerio žodžiuose, kuriais jie, tiesa, pripažįs- 
La protui galimybę pasiekti kūrimą kaip mąstymo ribą, 
tačiau neigia, kad mąstymas galėtų šią ribą peržengti su- 
imdamas kūrybinio veiksmo esmę į sąvokas. Ši abejonė 
gali būti visiškai pateisinta, tačiau ne todėl, kad ji liestų 
dieviškąjį kūrimą skirtinai, bet todėl, kad ji nusako kiek- 
vieno laisvo veiksmo pažinimą apskritai: ligi galo mes 
pažįstame tik tai, kas kyla iš būlinybės. Kadangi būtinybė 
veikia dėsningai, tai, pažinę jos dėsnius, — dėsnis visados 
yra galimas pažinti; kitaip jis nebūtų dėsnis ir nebūtų su- 
vokiamas kaip dėsnis,— mes tuo pačiu pažįstame, kaip 
jie veikia ir kas iš jų veikimo kyla. Gamtos pažinimas ir 
gamtamokslio pažintys kaip tik ir remiasi šia gnoseologine 
savybe. Ja remiasi kiekvieno mokslo pažanga. Tačiau tai, 
kas kyla iš laisvės, yra ir lieka savo esme anapus mūsų 
pažinimo, nes pažinimas, pats būdanias dėsningas, negali 
perskverbti laisvės, kuri yra nedėsninga. Užtat laisvė gno- 
seologiškai gali būti nusakoma tik neigiamuoju būdu, va- 
dinasi, kas ji nėra. Teigiamas jos nusakymas reikštų dės- 
ningos jos sąrangos atskleidimą ir tuo pačiu jos paneigi- 
mą, nes „dėsninga laisvė“ yra prieštaravimas. Nuosekliai 
tad, kur ir kiek laisvė apsprendžia veikimą ar veikalą, 
ten ir tiek mūsų mąstymas atsidaužia į savo ribą. Laisvės 
mokslo, nėra. Todėl nėra nė pažangos ten, kur laisvė yra 
apsprendžiamasis veiksnys, 

Bet tai tinka ne tik dieviškajai, bet ir žmogiškajai lais- 
vei. Niekas nėra, sakysime, pakilęs ligi estetinės kūrybos 
esmės ir išsėmęs ją sąvokomis; niekas nėra suėmęs į ko- 
kią nors sąvoką dorinio veiksmo esmės; niekas nėra nu- 
sakęs sąvokiškai tikėjimo esmės, nes visų šių veiksmų 
šaltinis yra laisvė. Suvokti juos ligi galo būtų galima tik 

tuo atveju, jeigu jie vyktų pagal tam tikrus dėsnius. Tuo- 
met, pažinus šiuos dėsnius, būtų galima jų valdomus veiks: 
ınus pakartoti bei ištirti. Tuomet būtų galima išmokti būti 
poetu, dorovininku ir net šventuoju — taip lygiai, kaip 
galima išmokti būti fiziku, biologu, mediku. Todėl nėra 
nė kiek nuostabu, kad ir dieviškasis kūrimas, būdamas 
esmiškai laisvas veiksmas — tuo niekas neabejoja — sa- 
va gelme išsprūsta iš mūsojo pažinimo. rėmų. Jis išsprūsta 
tuo labiau, kadangi dieviškasis kūrimas vyksta grynos 
laisvės erdvėje, tuo tarpu laisvi mūsų veiksmai, kaip ma- 
tysime vėliau, kalbėdami apie laisvę kaip kūriniškąjį ato- 
liepį žmogaus būtybėje, gali reikštis tik būtinybės erdvėje 
ir todėl gali būti pažinti bent tiek, kiek jie yra būtinybės 
sąlygojaini, kad galėtų būti regimai vykdomi. 

Ir vis dėlto teisus yra Deningeris sakydamas, kad 
stengtis geriau pažinti kūrimo iš nebūties idėją „nėra tik 
žaisti žodžiais“ (t.p.). Kaip žmogiškosios, taip ir dieviš- 
kosios laisvės kūrybiniai veiksmai virsta juk regimybe, 
vadinasi, tam tikrais veikalais, nešamais jau būtinybės: 
Ir taip yra ne tik su žmogaus kūriniais; taip yra ir su pa- 
sauliu kaip Dievo kūriniu. Ir štai sklaidydami šią būti- 
nybę kaip laisvės regimybę bei nešėją, mes atsekame- ke- 
lią, kuriuo laisvė tapo kūnu; mes pažįstame prielaidas, 
kurios sąlygoja laisvę, kad ji pajėgtų įsikūnyti, mes su- 
vokiame kūrėjo būseną, kuri įgalina jį padaryti savo lais- 
vę regimą. Be abejo, mes negalime šioje sklaidoje rasti 
galo, kadangi laisvė galo neturi: ji yra beribė ir bedugnė: 
Todėl iš jos kilęs veikalas, nors ir nešamas bei reiškiamas 
būtinybės, buvoja vis dėlto kaip neaprėžtybė, tuo skirda- 
masis nuo būtinybės padaro kaip aprėžtojo iš esmės. Tuo 
tarpu neaprėžtybė savaime negali būti paZinta ligi gel- 
mių, kadangi ji tokių gelmių užbaigos prasme neturi. Bet 
jau pati mąstymo įžvalga, kad kūrimo plotmėje jis negali 
eiti ligi galo, yra didžiulis filosofijos laimėjimas. Stai ko- 
dėl gnoseologinė kūrimo idėjos neaprėpiamybė anaiptol 
nėra kliūtis filosofiškai apmąstyti šią idėją. Noras gno- 
seologinį „eiti ligi galo“ padaryti mastu tam ar kitam fi- 
losofijos objektui yra ne kas kita, kaip gamtamokslio per- 
kėla į dvasios pažinimą; perkėla neteisėta, nes sujaukian- 
ti būtinybę, kuri valdo gamtos plotmę, su laisve, kuri 
valdo dvasios sritį. g 

Abu tad priekaištai, kaip matome, nėra tiek svarūs, 
jog pajėgtų kūrimo iš nebūties idėjai paneigti filosofinį 

pobüdj ir perkelti ja j teologijos plotme. Siy priekaisty 
šalininkai nepastebi, kad teologinis kūrimo idėjos svars- 
tymas be metafizinio jos apmąstymo yra iš viso nejmano- 
mas. Teologija juk neiuri savų pažinimo priemonių, ka- 
dangi tikėjimo apsisprendimas už to ar kito dalyko tiesą 
liečia tik šios tiesos tikrybę (factum), bet ne jos sąrangą 
savyje. Tikėjimas tik taria, kad tai yra tiesa, bet jis ne- 
taria, kas yra ši tiesa. Atskleisti gi apreikštosios tiesos tu- 
rinį yra jau filosofinio apmąstymo uždavinys. Štai kodėl 
teologija, palyginia su filosofija, nė neturi gnoseologinės 
pirmenybės. Atvirkščiai, teologija pačia savo eiga galop 
įteka į- filosofiją, kad šiosios priemonėmis išskleistų tai, 
ką tikėjimas yra priėmęs kaip tiesą. Be tokio filosofinio 
isskleidimo tikėjimo tiesa niekad .neperžengtų pirmykštės 
savo būklės, o tokio išskleidimo atsisakius, ji atkristų at- 
gal į šią pirmykštę būklę. Čia slypi prasmė Št. Šalkauskio 
minties: barbariškoje tautoje ir religija yra barbariška. 
Kitaip tariant, nemąslantis tikintysis yra prietarininkas. 
Užtat kūrimo iš nebūties idėja, jeigu ji tikėjimo ir yra 
priimama kaip Dievo apreikštoji tiesa, ne tik kad neužsi- 
sklendžia nuo filosofinio apmąstymo, bet tiesiog tokio ap- 
mąstymo šaukiasi, kad iškeltų aikštėn ontologinį savo 
svorį, be kurio ji būtų arba tik pamaldi mintis tikintie- 
siems, arba tik mitas netikintiesiems, kiekvienu atveju ne- 
pajėgi nešti religijos filosofijos statinio. 


2. ONTOLOGINĖS KŪRIMO PRIELAIDOS 


Kūrimo iš nebūties idėja sudaro ištisą ontologiją, ku- 
rios vidurkyje tačiau stovi ne laikina pasaulio pradžia, 
kaip paprastai manoma, o būtinis jo kilimas arba paties 
buvimo grindimas, vadinasi, nesiliaujanti pasaulio prad- 
mė. Laikinos pasaulio pradžios pabrėžimas jau yra savo- 
tiškas šios idėjos suseklinimas, perkeliant ja iš ontologines 
plotmės į kosmologinę ir svarstant ją laiko matmenyje. 
Tuo tarpu nėra jokio loginio prieštaravimo, kad pasaulis 
laikinos pradžios galėtų ir neturėti: šios pažiūros buvo 
Tomas Akvinietis 2, o ypatingai jo amžininkas Boecijus iš 
Dacijos, teigęs ne tik pasaulio amžinumo galimybę, bet 
net ir jo tikrybę 2. Remdamasis pačių krikščionių įsitiki- 
nimu, kad pasaulis kaip būtybė yra amžinas ateities at- 
žvilgiu, Boecijus nuosekliai tvirtino, esą ta pati jėga (vir- 
ius), kuri gali išlaikyti ką nors amžinai ateities atžvilgiu 

(in futuro), gali tai išlaikyti amžinai -ir praeities atžvil- 
giu (in praeterito, p. 35—36). Vis dėlto jeigu pasaulis ir 
amžinai buvotų visų laiko matmenų atžvilgiu, tai tas 
"anaiptol! dar nereikštų, kad jo buvimas būtų nepagrįstas; 
tai tik reikštų, kad šio buvimo grindimas vyksta neper- 
keliant paties grindimo į laiko matmenį ir tuo būdu ne- 
teikiant jam nei laikinos pradžios, nei laikinos pabaigos. 
Štai kodėl kūrimo iš nebūties idėjoje pagrindinis dalykas 
yra ne pasaulio buvimo siejimas su laiku, o pats jo buvi- 
mo grindimas. Užtat mums dabar ir tenka kiek arčiau 
įsižiūrėti į šį buvimo grindimą, visų pirma atskleidžiant 
ontologines jo prielaidas, ant kurių jis rymo ir kurios jį 
įgalina. dë 


a. Nebülis kaip kürimo erdve 


Pats pirmasis klausimas, kuris kyla rySium su kürimu 
iš nebūties, yra jo galimybė apskritai. Ar kūrimas iš ne- 
būties kaip būtybės grindimas jos buvime iš viso yra ga- 
limas? Kasdieninė sąmonė tuoj pat atskuba su atsakymu: 
kodėl ne? Juk Dievas yra visagalis! Tačiau mūsų klausi- 
mas liečia ne ontologinę Dievo visagalybę, bet loginę kū- 
rimo sąvokos sąrangą. Kitaip tariant, šiuo klausimu nori- 
me patirti, ar kūrimas iš nebūties nėra prieštaravimas, 
nes kas yra prieštaravimas logiškai, tas yra negalimybė 
ontologiškai, nenuveikiama nė Dievo visagalybės. Nes 
prieštaros kūrimas reikštų kartu ir jos naikinimą. Tuo 
pačiu veiksmu, kuriuo Dievas grįstų prieštarą jos buvime, 
jis kartu ir atšauktų šį grindimą, kadangi prieštara yra 
teigimo ir neigimo vienybė. Vykdant prieštarą ontologiš- 
kai, reiktų tad vykdyti šią vienybę: kuriamasis teigimas 
turėtų būti sykiu ir naikinamasis neigimas, kas kaip tik ir 
nekildintų jokios pasekmės. Negalimybė buvoti prieštarai 
glūdi tad.ne Dievo negalioje, o pačioje prieštaros sąran- 
goje. Užtat klausdami, ar kūrimas iš nebūties yra galimas, 
mes kaip tik ir norime patirti, ar kūrimo iš nebūties idė- 
joje nėra tokių sandų, kurie teigtų ir neigtų tą patį tuo 
pačiu atžvilgiu, padarydami šios idėjos įvykdymą ontolo- 
giškai neįmanomą nė pačiam Dievui. 

Tačiau kodėl mes šį klausimą keliame? Ar esama pa- 
grindo manyti, kad kūrimo iš nebūties idėja galėtų būti 
prieštaravimas savyje? Sklaidydami priekaištus šiai idė- 
jai, minėjome, kad kūrimas iš nebūties kaip naujo daikto 
kilimas nėra jokia prieštarai absoliučiai naujas daiktas 

gali kilti tik iš nebūties, Taip pat jau minėjome, kad kū- 
rimo iš nebūties idėja yra atsakymas į Dievo ir pasaulio 
sambūvį, suvokiant šį kaip kūrėjo ir kūrinio santykį. Ir 
ši samprata nėra jokia prieštara, nes kūrėjo sąvoka reika- 
lauja kūrinio sąvokos ir atvirkščiai: kūrėjas ir kūrinys 
negali būti mąstomi vienas be kito. Kūrimo iš nebūties 
idėjoje slypi betgi dar vienas atžvilgis, būtent: santykis 
tarp absoliutybės ir relialyuybes, nes Dievas pasauliui 
yra ne tik jo autorius, bet ir absoliutas, vadinasi, pilnybė 
savyje (plg. I, 4d). Taip pat-ir pasaulis yra Dievui ne tik 
jo veikalas, bet ir-reliatyvybė, vadinasi, aprėžtybė savyje. 
Užtat čia pat ir kyla klausimas: kaip yra įmanomas sain- 
būvis tarp visa apimančio absoliuto ir visokeriopo baig- 
tinio pasaulio? Ar įmanoma ontologine erdvė, kurioje pa- 
saulis kaip baigtybė galėtų tikroviškai buvoti neįčiulpia- 
mas absoliuto kaip pilnybės. ir nevirsdamas absoliutui ri- 
ba, kas paneigtų jį patj, nes absoliutas ribos turėti negali? 
Ar posakis „absoliutas ir pasaulis“ nėra toks pat logiškai 
ydingas, kaip- ir posakis „kūnas ir koja“? Štai klausimo, 
ar kūrimas iš nebūties apskritai yra galimas, tikroji pras- 
mė; klausimo, kuris ir yra pažadinęs monizmo bei dualiz- 
mo ontologijas. - B ; ` 

Abi šios ontologijos remiasi prielaida, esą absoliutybe 
ir reliatyvybė negalinčios buvoti kartu kaip tikrovės. Tuo- 
met, be abejo, belieka teigti, kad arba reliatyvybė esanti 
absoliuto tęsinys jo ištakų pavidalu (monizmas), arba ji 
pati esanti antrasis absoliutas, buvojąs nepriklausomai 
nuo pirmojo (dualizmas). Tačiau dviejų absoliutų buvoji- 
mas yra logiškai neįmanomas, kadangi jau pati sąvoka 
„du“ reiškia aprėžtybę, vadinasi, pilnybes paneigimą kiek- 
vienam: kitaip jie nebūtų „du“. Šia prasme Plotinas teisin- 
gai įžvelgė, kad pilnybė gali būti tik vienis. Abi šios onio- 
logijos teikia aiškią persvarą absoliutui ir tuo pačiu 
nutikrovina pasaulį kaip reliatyvybę. Jeigu tad norime 
išgelbėti pasaulio tikroviškumą, nepaversdami jo absoliu- 
to išvaizda ar būsena, turime parodyti, kad kūrimo iš ne- 
būties idėja, pasisiūlanti suvesti sambūvin absoliutybę su 
reliatyvybe, nenaikina nė vienos jų autentiškumo ir nėra 
slaptas prieštaravimas, o logiškai pateisinama bei priim- 
tina sąvoka. Kūrimo iš nebūties galimybė yra giliausia 
prasme pasaulio kaip reliatyvios tikrovės galimybė. Palei- 
sinti kūrimą iš nebūties reiškia apginti pasaulį jo tikrovėje. 

Kūrimo iš nebūties idėja' nėra tad, kaip iš sykio ga- 
lėtų atrodyti; kažkokia tuščia atotrauka, tik be reikalo 

varginanti mūsų protą; priešingai, ji yra tikroji ir vie- 
nintelė kosmodicėja, vadinasi, pasaulio tikrovės — jo ver- 
tes bei jo prasmės — pateisinimas, nes pateisinti reikia ne 
tik Dievą pasaulio akivaizdoje (teodicėja), bet ir pasaulį 
Dievo akivaizdoje. Teodicėja-yra Dievo pateisinimas .pa- 
saulyje esančio blogio atžvilgiu, kuris kėsinasi paneigti 
Dievą kaip meilę; kosmodicėja yra pasaulio pateisinimas 
Dievo atžvilgiu, kuris savo gėriu kėsinasi užgožti pasaulį 
kaip vertybę. Dažnoje religijoje — net ir ne vienoje Krikš- 
čionybės atšakoje — glūdinti atgrasa pasauliui. kaip tik 
ir remiasi dažniausiai monistine Dievo bei pasaulio sam- 
būvio samprata, kurioje pasaulis kaip tikrovė pasirodo 
esąs lik šešėlis, nešvarybė, kliūtis, tamsa. Kūrimo iš ne- 
būties sklaida atitiesia šį iškreiptą absoliuto santykį su 
pasauliu kaip reliatyvybe, įgydama tuo religinį ir net 
dorinį pobūdį, nes religijai yra anaiptol ne vis tiek, kaip 
pasaulis yra pergyvenainas ir kokį santykį mezga su juo 
žinogus, dalyvaudamas santykyje su Dievu. Jei santykis 
su Dievu virsta santykio su pasauliu neigiamybe, jis 
galop sunaikina ir patį save, kadangi. tokiu atveju žmo- 
gus pergyvena Dievo ir pasaulio sambūvį — tegu dažnai 
ir nesąmoningai — monistine prasme. Monizme gi jokios 
religijos būti negali. Štai čia ir glūdi kūrimo. iš š nebūties 
reikšmė religijos filosofijai. 

Reliatyvybė, būdama absoliuto priešingybė, nieku bū- 
du negali būti kildinama iš paties absoliuto kaip šaltinio, 
nes tai reikštų, kad absoliutas savoje ontologinėje sąran- 
goje slepia savęs paties neiginį ir todėl buvoja kaip prieš- 
tara, kas yra aiški beprasmybė. Todėl kiekviena pasaulio 
kaip Dievo gimdinio, kaip jo spindulio, kaip jo ištakos 
samprata yra neįmanoma. Absoliutas nėra ontologinė re- 
liatyvybei erdvė, iš kurios pasaulis kiltų ir kurioje jis kaip 
tikrovė buvotų. Kur tad ieškoti šios erdvės? Jeigu relia- 
tyvybė yra absoliuto priešingybė, tai ji savaime nurodo, 
kad tasai šaltinis, iš kurio ji kyla, ir toji erdvė, kurioje 
ji buvoja, tegali būti tai, kas yra ne-absoliutas. Non ne- 
absoliutas yra tik arba reliatyvybė, arba nebūtis. Tačiau 
reliatyvybė kaip kilmės šaltinis bei buvojimo erdvė kitai 
reliaiyvybei yra joks atsakymas, kadangi čia pat klau- 
siame toliau: kas gi yra šaltinis bei erdvė anai pirmajai, 
antrajai, trečiajai... reliatyvybei? Negalėdami eiti į be- 
galybę (regresus ad. infinitum), turine arba reliatyvybe 
suabsoliutinti, aisidurdami. dualizme, arba reliatyvybes 
kilmės bei buvojimo erdvės ieškoti: nebūtyje, savainte. pa- 

sukdami į kūrimo iš nebūties kelią. Nebütis tad yra vie- 
nintelė galimybė būti reliatyvybei jos šaltiniu ir erdve. 
Kitaip tariant, tik iš nebūties kilusi ir lik nebülyje buvo- 
janti relialyvybe arba pasaulis yra įmanomas kaip auten- 
tiška tikrovė. Tik nebūtis įgalina, kad pasaulis nėra nei 
absoliuto kaukė, nei antrasis absoliutas. SN 
Nebūtis, būdama pati būties stoka, neturi jokios es- 
mes ir jokios būsenos, kurią ji galėtų perteikti būtybei, 
kylančiai iš jos dieviškuoju veiksmu. Tai yra visai kas 
kita negu Plotino ontologijoje, kuri pasaulį kildina iš 
vienio ištakų, būtent iš sielos ir medžiagos susijungimo. 
Sio susijungimo pasėka arba pasaulis užtat ir yra apspręs-- 
tas susijungusiųjų sandų — sielos ir medžiagos — sąran- 
gos. Jis neturi tiesioginio sąlyčio su Dievu, nes jo neturi 
nė siela; jis yra visomis savo apraiškomis blogas, nes me-. 
džiaga yra blogis savyje. Mūsasis pasaulis čia aiškiai ne- 
šasi savo kilmės šaltinio savybes. Tas pat regėti ir Plato- 
no ontologijoje, pasak kurios, pasaulis yra demiurgo žie- 
dinys iš pradinės maišaties pagal idėjas kaip pirmavaiz- 
džius, kurie betgi šios maišaties visiškai nepergali, iodėl 
pasaulio daiktuose atsispindi tik larsi drumstame vande- 
nyje: pasaulis virsta šešėliu. Tai irgi nevisiškai laimėtos 
pirmavaizdžių kovos su. mai$alimi pasėka. Kiekvienoje 
šioje ontologijoje pasaulis išreiškia. tai, kas nėra jis pats, 
nešdamasis su savimi savo šaltinio pobūdį ir būdamas 
šiojo apsprendžiamas, netekdamas tuo savos tapatybės. 
Tuo tarpu kūrimo iš nebūties ontologija šios ydos kaip 
tik išvengia. Laikydama nebūtį pasaulio kilmės šaltiniu, 
ji išvaduoja jį iš bet kokio apsprendimo iš anksto (a prio- 
ri), nes nebūtyje nėra nieko, kas pasaulį kokia nors pras- 
me ar kokiu nors atžvilgiu jtaigauty. Būdama absoliutinis 
neiginys, nebūtis tuo pačiu yra ir absoliutinė negalia 
teikti pasauliui ką nors teigiamo, kas jį atitrauktų nuo jo 
paties. /š nebūties kildamas, pasaulis kyla tolygus tik pats 
sau, todėl nesąs jokia kaukė ir joks šešėlis, o autentiška 
tikrovė: „Teesie šviesa, ir pasidarė šviesa“ (Pr I, 3); ne 
absoliuto atspindys, ne pirmavaizdžio suterštas vaizdas, o 
šviesa kaip šviesa savyje, kaip tikrovė, buvojanti pati sa- 
vyje; ne reikšmuo, o būtybė. Nebūtis tad yra pati pirmoji 
ontologine kūrimo prielaida. Tai vienintelė loginė kate- 
gorija, išgelbstinti kūrimą iš prieštaravimo ir tuo įgali- 
nanti jį ontologiškai. Užtat kiekviena ontologija, kuri ne- 
būties nepažįsta, nejstengia pateisinti pasaulio kaip au- 
tentiškos tikrovės. Tai -pabrėžiame visu įtaigumu, kad 

įžvelgtume, kokiu būdu pasauliui kaip reliatyvybei gali 
būti laiduotas jo tikroviškumas ir tuo pačiu jo sambūvis 
su Dievu kaip absoliutu. 

Dėl šios priežasties nebūtis sudaro ne tik ontologijos 
apskritai, bet ir ontologiškai suprastos religijos filosofijos 
pradmenį, nes apmąstyti religiją verta tik tuo atveju, kai 
ji yra santykis tarp Dievo kaip tikrovės ir žmogaus kaip 
tikrovės. Religijos filosofijai nepakanka tarti, kad Dievas 
kuria — šilaip taria ir Piatonas; — jai reikia tarti, kad 
Dievas iš nebūties kuria, kadangi tik šitokio pobūdžio 
kūrimas apsaugo Dievo veiksmą nuo savos substancijos 
išsrovenimo ar nuo kažkokio bendro patiesalo žiedimo, o 
žmogų — nuo absoliuto ištakos ar maišaties žiedinio bū- 
senų. Čia užtat ir pasitvirtina ankstesnis mūsų teiginys, 
kad kūrimas iš nebūties nėra tik grynai metafizinė, bet 
kartu ir religinė sąvoka (plg. I, 6c). Religijos filosofijoje, 
kaip ir ontologijoje apskritai, nebūtis reiškia ne kokį nors 
pirminį patiesalą, ne pradinę medžiagą, ne suskidusį dau- 
gi maišaties prasme. vadinasi, ne kokį nors „šį tą“, kuris 
stovėtų pačioje pradžioje ir į kurį kryptų Dievo veiksmas, 
bet patį niekį arba absoliutinį bet kokio „šio to“ paneigi- 
ima. Dievas kuria ne iš „ko nors“, vis tiek kaip šį „ką nors“ 
vadintume, bet iš niekio kaip pačios būties neiginio. Žode- 
lis „iš“ čia nurodo ne kokį nors' pradinį objektą, kuris 
būtų apipavidalinamas ar vienijamas, o absoliutinę . bü- 
iybes pradme. Niekio kaip absoliutinės nebūties erdvėje 
kyla ir buvoja tai, kas tariama, kad kiltų ir būtų. Tai ir 
yra prasmė posakio „kurti iš nebūties“. 

Nuosekliai tad kiekviena nebūties. ar kaip tikrovinės 
galimybės (potentia realis), ar kaip užuomazgos, ar kaip 
pradinės maišaties, ar kaip pakrikusio daugio samprata 
kūrimo müsgja prasme nepagrindžia, nes kiekvienoje to- 
kioje sampratoje slypi ne absoliutinė būties stoka, o dau- 
giau ar mažiau pridengtas „šis tas“. Kūrimo ontologija 
šiuo atžvilgiu yra labai griežta: nebūtis jai nėra joks bū- 
ties šešėlis, joks būlybės daigas, bet absoliutinė tuštuma. 
Ir šiai šioje tuštumoje atsiranda reliatyvi būtybė kaip 
esanti savimi pačia. Ji kyla iš niekio, bet ji nera niekis; 
ji kyla absoliuto valia, bet ji nėra absoliutas. Pasaulio 
kilimas ir buvimas yra įrėminti nebūtimi ir absoliutu, 
sudarydami jam jo buvojimo ribas.- Abi šios ribos glūdi 
anapus pasaulio buvimo, todėl pasaulis negali jų BEE: 
ti ir virsti arba niekiu, arba absoliutu. i 


191 


b. Nebülies masiymo sunkenybes 


Kad nebūtis kaip būties stoka įgalina pasaulio auten- 
tiškumą ir tuo pagrindžia tikrovinį jo sambūvį su Dievu, 
suprasti nėra sunku. Sunkenybės prasideda, kai klausia- 
me, kaip galima yra pati nebūtis — tiek kaip sąvoka, tiek 
kaip patirtis, tiek kaip ontologinė erdvė. 

Nebūties sąvokos sunkenybių jausti jau minėtame 
(plg. Įv. 5b): Parmenido rašte „Apie gamtą“, kuriame 
deivė pamokanti mąstytoją, esą „nebūties nėra ir tai bü- 
tinai nėra; jos tu negali nei pažinti, nei mąstyti“ (B2); 
tiktai „būtybė gali būti mąstoma ir. įsivaizduojama“ (B6). 
Tai reiškia: nėra-perėjimo iš nebūties į būtį ir atvirkščiai, 
nes kaip „būtybė yra ir negali nebūti“ (B2), taip ir ne- 
būtis: „ko nėra, nėra“ (B6), „ir tu niekad nepriversi, 
kad būtų tai, ko nėra“ (B7; plg. B8, 5). Tą patį mūsų 
dienomis girdime iš P. Teilhard'o de Chardino lūpų, ku- 
riam „grynas niekis yra tuščia sąvoka ir pseudoidėja“ *. 
Ilgoje tad filosofijos istorijoje .yra išsilaikiusi pažiūra, 
kad „iš niekio- bus tik niekis“. 

Ir vis dėlto ši pažiūra yra apgauli. Jau Aristotelis yra 
atkreipes mūsų dėmesį į tai, kad būtybės sąvoka, nors ir 
negalima apibrėžti logiškai, kadangi buvimas niekam nė- 
ra esmė (ousia), vis dėlto esanti pažinime pirmoji, tačiau 
santykinė, ne daiktinė: „Žodis „būti“ ar „nebūti“ nenusako 
jokio daikto“ (De interpr. 16b, 29129 Tai svarbus nuro- 
dyınas, kadangi santykis visados reikalauja dviejų narių. 
Kas tad yra šie nariai būtybės sąvokoje, jeigu ji yra san- 
tykinė? Būtybės sąvoka, būdama bendriausioji, apima vi- 
sa, apie ką galima tarti, kad yra, išskyrus tai, ko nėra. 
Kitaip sakant, anasai kitas narys, su kuriuo būtybė būna 
santykyje, yra ne-būtybė. Tai žinojo jau Augustinas: „Bü- 
tybė neturi priešingybės, išskyrus ne-būtybę — esse non 
habet contrarium nisi nonesse“ (De moribus manich. II, 
1). Tai kartoja šiandien ir M. Heideggeris: „Tasai visiš- 
kai kas kitas būtybei yra ne-būtybė“ *. Vadinasi, būiybės 
savoka savimi pačia krypsta į nebūtį ir kaip santykis ji 
kuriasi tik buvimo ir nebuvimo priešingybėje. Jeigu nesu- 
voktume, kad „nėra“, negalėtume suvokti nė, kad „yra“. 
Būtybės buvimas „krinta į akį“, vadinasi, pradeda būti ap- 
mąstomas tik tada, kai dingsta. Jeigu vaikas niekad ne- 
patirtų, kad motina išeina iš kambario („nėra“), jis nie- 
kad nesuvoktų, kad ji kambaryje „yra“. Tik nebuvimas 
atskleidžia buvimą ir tuo įgalina būtybės sąvoką. Užtat 

teigiant, esą būtybės sąvoka yra pati pirmoji ir sykiu 
santykinė, šis pirmumas savaime apima ir nebūtį, taip 
kad gnoseologiškai pirmoji sąvoka yra tiek būtybė, tiek 
nebūlybė kaip santykis. Tik pirmu žvilgiu atrodo, esą rei- 
kia pirmiau būti, kad galėtum nebūti, ir kad todėl niekio 
sąvoka esanti paskesnė už būtybės sąvoką (J. B. Lotzas). 
Iš tikro betgi buvimas neturi gnoseologinės pirmenybės 
prieš nebuvimą, nes lygiai logiškai galime tarti, kad rei- 
kia pirmiau nebūti, kad galėtum būti. Vaikas, tiesa, su- 
vokia savo motinos buvimą tuo, kad ji iš kambario išeina 
(buvimo pirmenybė). Tačiau tas pats vaikas suvokia nau- 
jo savo broliuko atsiradimą tuo, kad jo anksčiau nebuvo 
(nebuvimo pirmenybė). Sąvoka būtis — nebūtis yra iš tikro 
viena ir ta pati sąvoka, nes tai santykis, kurio narius ga- 
lime mąstyti tik ryšium vieną su kitu, kadangi jie sąlygoja 
vienas kitą. Būtybės neigimas - (motina dingo iš vaiko 
akių) pažadina jos buvimo suvokimą. Nebūties neigimas 
(naujas broliukas atėjo į pasaulį) kildina pačią būtybę 
ir žadina nuostabą, kodėl būtybė yra, kadangi jos gali 
nebūti ir iš tikro nebuvo. „Kodėl yra šis tas, o ne greičiau 
niekis“ (Leibnizas),— štai klausimas, kreipiamas ne į 
nebūtį, o į būtybę, nes, kaip paaiškina tas pats Leibnizas, 
„Niekis yra paprastesnis ir lengviau pažįstamas negu šis 
tas“, ir ne tai yra „stebuklų stebuklas“, kad ko nors nėra, 
bet tai, „kad būtybė yra“ 28. gen 

Nebūties sąvoka yra tad ne tik galima, bet ir būtina 
kaip antroji būtybės sąvokos pusė. Tiesa, ši pusė yra nei- 
giamoji. Bet kaip tik dėl to ji ir nurodo tikrovine mū- 
sojo pasaulio sąrangą: loginio neiginio galimybė atsklei- 
džia oniologing nebūties galimybę. Parmenidas, neigda- 
mas šią galimybę, savaime surentė tokį pasaulį, kuris tyso 
„surištas galingais pančiais be pradžios ir be galo“ ir 
kuriame todėl „kiliinas yra pranykęs ir žlugimas dingęs“ 
(„Apie gamtą“, B21). Pasaulis buvoja „čia kaip grynas 
būsmas; tapsmas esąs pojūčių apgaulė. Užtat ir neiginys 
tokiame pasaulyje yra neįmanomas, nes kiekvienas neigi- 
nys yra kaitos išraiška: jis nusako tai, kuo būtybė nebėra 
ar dar nėra. Nuosekliai neiginys yra galimas tik tapsmo 
pasaulyje. Mes galime neigti ką nors tik todėl, kad šis 
„kas nors“ kinta, vadinasi, kyla ir žlunga. Kilimas ir Zlu- 
gimas yra tapsmo būdai. Loginė jų lytis yra neiginys, 
ontologinė — nebūtis. Jeigu tad mūsąjį pasaulį suvokia- 
me kaip būsmo ir tapsmo vienybę, tai turime pripažinti ne 
tik būtį, bet ir nebūtį, kurios vienintelės erdvėje tapsmas 

yra galimas. Paneigus nebüties galimybe, viskas sustings- 
ta visiškai, nes būtybė, suvokta kaip grynas būsmas, „lie- 
ka ta pati ir rami savyje“ (Parmenidas, op. cit., B8, 26): 
ją likimas „surišo, kad buvotų viena ir nejudanti“ (B8, 
36). Nesant galimai nebūčiai, nėra galimi nei daugybė, 
nei judėjimas. 

"Tapsmas yra betgi mūsų patiriamas; mes nelaikome 
jo pojūčių apgaule ar proto išmone, o tikrovine tiek mūsų 
pačių, tiek mus supančio pasaulio būsena. Jeigu oun 
šią būseną įgalina nebūtis, tai loginio nuoseklumo veda- 
mi ir klausiame: ar nėra galima ir nebūties patirtis? Šis 
klausimas tačiau yra dviprasmis, kadangi pats žodis „pa- 
tirti“ yra dviprasmis. „Patirti“ reiškia visų pirma priimti 
ką nors į save ir pasilaikyti kaip savo vidaus turinį: tur- 
tingas patirtimi žmogus. Bet „patirti“ reiškia ir patekti į 
tam tikrą būklę, kurią mumyse kas nors pažadina: paty- 
rėme džiaugsmo, skausmo, liūdesio... Patirtis kaip pasi- 
laikytas turinys gali savo šaltiniu turėti tik teigiamybę, 
vadinasi, būtybę. Nebūtis, būdama neigiamybė savyje, 
negali teikti jokio turinio, todėl šia prasme negali būti 
nė patiriama. Nebūties kaip prisiimto bei pasilaikyto tu- 
rinio patirtis yra prieštaravimas. Tačiau patirtis kaip mu- 
myse sudaryta būklė gali savo šaltiniu turėti tiek teigia- 
mybę, tiek neigiamybę:- kūdikio gimimas yra mūsų 
džiaugsmo šaltinis, kūdikio mirtis yra mūsų liūdesio šal- 
tinis. Tiek kilimas, tiek žlugimas yra pajėgūs sukurti 
mumyse patirtį būklės prasme. Siuo tad atžvilgiu ir gali- 
ma iš tikro kalbėti apie nebūties patyrimą, kadangi ne- 
būtis, būdama neigiamybė, gali mus taip lygiai giliai jtai- 
gauti, kaip ir visos kitos neigiamybės, ir todėl sukurti 
mumyse tam tikrą būklę. Sklaidydami šią būklę, ir gali- 
me atskleisti nebūtį kaip anos būklės šaltinį. ` 

Egzistencinė filosofija — visų pirma S. Kierkegaard'o, 
o vėliau ir M. Heideggerio raštuose — kaip tik ir yra 
tokią būklę „atradusi“ ir ją metatiziškai išnagrinėjusi: tai 
baimės būklė. Be abejo, baimė yra buvusi žmogui žinoma 
visais laikais. Tačiau, kaip teisingai pastebi Heideggeris, 
ji yra buvusi nuolatos siejama su išgąsčiu, nes „juodu yra 
giminingi kaip reiškiniai“ 27. Jų esmės betgi yra visiškai 
skirtingos. Tai, ko išsigąstame, yra, pasak Heideggerio, 
„kiekvieną sykį imanentinė, iš tam tikros aplinkos į mus 
besiartinanti grūmojanti būtybė, kuri tačiau gali pakeliui 
ir sustoti “ (t.p.). Mūsų atoveika į šią būtybę yra arba 
trauktis ir tuo jos išvengti, arba pulti ir ją atremti. Trum- 

pai tariant, išgąstis apima du dalyku: aprėžtą — tikrą ar- 
ba tik įsivaizduotą — objektą ir galimybę jo išvengti. Jei- 
gu nūn išskirsime aną objektą ir aną galimybę, palikda- 
mi tiktai pačią grėsmę, tai šitokios grėsmės sukuria mu- 
myse būklė ir bus baimė. Baimė neturi aprėžio objekto, 
tuo pačiu ji neturi nė galimybės nuo jo pabėgti arba jį 
atremti. Mes bijomės ne to ar kito grūmojančiojo, bet 
grėsmės kaip tokios, todėl negalime nei nuo jos trauktis, 
nei jos pulti, kadangi ji buvoja mumyse pačiuose ir eina 
su mumis visur kartu, niekur pakeliui nesustodama. Bai- 
mėje pergyvename grėsmę kaip neišvengiamybę. Todėl ir 
mūsų atoveika baimės būklėje yra ne bėgimas ar puoli- 
mas, o, pasak Heideggerio, „savotiška rimtis“ 28. Įšgąstis 
kraštutiniu atveju išsivysto į siaubą. Baimė gi kraštutinių 
atveju virsta stinguliu. Posakis „sustingo iš baimės“ reiš- 
kia daugiau negu tik vaizdą. 

Į ką kėsinasi grėsmė kaip tokia? Grūmojanti būtybė 
kaip isgasties subjektas graso mums tuo ar kitu atžvilgiu: 
jos grėsmė visados yra dalinė, kadangi ir ji pati yra baig- 
tinė. Tuo tarpu dingus anai grūmojančiosios būtybės ap- 
rėžiybei ir iškilus grėsmei kaip tokiai, šiosios kėslas iš- 
auga ligi visumos. Todėl Heideggeris ir sako, kad baimėje 
„būtybė yra iš viso pastumiama šalin“, kad „ji paslysta 
kaip visuma“; tai kelia mumyse klaikų jausmą, tarsi bū- 
tume netekę atramos (t. p.) arba, gražiu S. Kierkegaard'o 
posakiu, „tarsi žvelgtume žemyn į bedugnę, ir imtų mums 
suktis galva“ 29, Vadinasi, grėsmė kaip tokia kėsinasi į bu- 
vimą kaip tokį. Baimėje patiriame, kad gali žlugti ne šis 
tas, bet visa, tai yra: mes kaip būnantieji. Mums darosi 
klaiku todėl, kad atsiduriame akivaizdoje galimybės ne- 
būti apskritai. 

Ir štai šį klaikumą baimėje egzistencinė filosofija ir 
suvokia kaip nebūties alsiskleidimą. „Pagrindinėje bai- 
mes nuotaikoje,— sako Heideggeris,— mes pasiekiame tokį 
buvimo vyksmą, kuriame atsiskleidžia niekis“ (p. 30). 
Tai nereiškia, pasak Heideggerio, kad baimė niekį kokiu 
nors būdu sučiuptų, tarsi jis būtų koks nors objektas, kaip 
kad jį vadino dar Kierkegaard'as sakydamas, esą „niekis 
yra baimės objektas“ (p. 61). Anaiptol! Baimėje atsi- 
skleidžia niekis kaip būtybės galimybė nebūti, kaip buvi- 
mo riba, kurią peržengusi būtybė virstų niekiu. Metafiziš- 
kai yra nesvarbu, kad nebūties atsiskleidimas baimėje 
būtybės nesunaikina. Čia tik svarbu, kad vyksta pats atsi- 
skleidimas ir kad būtybė tirte patiria, jog jos gali ir ne- 

būti ir jog ši galimybė yra ne teorinis apmąstymas, O 
tikras vidinis patyrimas, apsireiškiąs net jausmine bei po- 
jūtine stingulio lytimi. 

Egzistencinės filosofijos šalininkai yra įsitikinę, esą 
nebūties atsiskleidimas baimėje gali mus ištikti kiekvieną 
akimirką: kiekvieną akimirką gali mums pasidaryti nuo- 
stabiai aišku, kad galime nebūti. Jeigu ir sutiktume, kad 
tokių akimirkų gyvenime reta, tai jau nedvejodami turi- 
me pripažinti, kad tikrai nebūtį atskleidžia baimė mirties 
akivaizdoje: savos mirties, svetimos mirties, mirties pavo- 
jaus metą, nes mirtis iš tikro yra buvimo riba, ir šią ribą 
turime peržengti neišvengiamai. Todėl grėsmė kaip tokia, 
nesusijusi su jokiu objektu, ir sykiu visiška negalimybė 
nuo šios grėsmės pabėgti ar ją pergalėti mirties akivaiz- 
doje apsireiškia ryškiausiai ir pasiekia įtampiausią laips- 
nį. Užtat ir nebūties patirtis mirties akivaizdoje yra pati 
didžiausia. Mirtis kaip kėslas gresia ne kokiai nors mūsų 
būtybės daliai, bet pačiai būtybei kaip esančiajai, todėl 
atveria niekį kaip tuštumą, į kurią esame stumiami. Mir- 
ties baimėje žmogus žvelgia į tamsiąją arba neigiamąją 
savos būtybės pusę ir patiria, kad nebūties grėsmė kėsinasi 
į patį buvimą visiškai tikroviškai ir kad šią grėsmę jis 
turi neišvengiamai prisiimti. Mirties baimė todėl yra pa- 
vyzdinis nebūties atskleidimas ir pavyzdinė jos patirtis. 

Šios patirties negali pašalinti net nė stipriausias tikė- 
jimas anapusinį gyvenimą. Atvirkščiai, tikėjimas tik su- 
stiprina patirtį, kad būtybės gali nebūti ir kad ši galimy- 
bė mirtyje yra priartėjusi tiesiog pojūtiniu būdu, nes ti- 
kėjimas mums sako, kad jeigu mirtis nėra grįžimas -nebū- 
tin, tai tik todėl, kad mus buvime grindžia Dievas kaip 
būtis ir kad šis grindimas pergali nebūties kėslą. Kitaip 
sakant, tikėjimas atskleidžia nebūties grėsmę visu aišku- 
mu, tik jis skelbia, kad ši grėsmė mūsų neištiksianti — 
ne pačios mūsų būtybės, bet absoliutinės būties galia. 

Todėl ne sykį girdimas teiginys, esą tikėjimas nugalįs 
mirties baimę, yra grynai psichologinio pobūdžio ir todėl 
anaiptol nepaneigia egzistencinės filosofijos teiginio, kad 
mirties baimėje nebūtis kaip grėsmė pačiam buvimui atsi- 
skleidžia ypatingu būdu. Tikėjimas mūsų būtybės sąran- 
gos anaiptol neperstäto. Baigtinė mūsų būtybė mirtyje pri- 
eina savo ribą kaip tik todėl, kad ji yra baigtinė. O jeigu 
ji šios ribos neperžengia, tai jau dėka kitos Galios, kurios 
ji iš nebūties yra šaukiama ir kuriai šis šauksmas, kaip 
regėsime kiek vėliau, visados yra dabartinis. 

Svarbiausias tačiau religijos filosofijai yra nebūties 
kaip oniologinės erdvės klausimas. Įgalindama, kaip sa- 
kyta, tiek reliatyvybes tikroviSkuma, tiek jos sambūvį su 
absoliutybe, nebūtis savaime susisieja ir su pasauliu, ir 
su Dievu. Pasauliui ji yra ontologinė erdvė, iš kurios jis 
kyla; Dievui ji yra ontologinė erdvė, kurioje jis pasaulį 
kildina ir jį — apie tai vėliau — laiko. Tačiau kokiu 
būdu yra galima pati. ši erdvė kaip absoliutinis būties nei- 
ginys? Pasaulio atžvilgiu mąstyti būtybės neigimą galima 
nesunkiai: mums, kaip minėta aukščiau, net lengviau su- 
prasti, kad nieko nebūtų, negu tai, kad šis tas yra. Tačiau 
kaip mąstyti būties neigimą Dievo atžvilgiu? Pasaulio at- 
žvilgiu nebūtis yra jo buvimo riba. Ar ji yra riba ir Die- 
vo atžvilgiu? Jau pats šis klausimas yra kartu ir neigia- 
mas atsakymas: Dievas yra juk absoliutas, o absoliutas 
yra beribis ne tik savo sąvoka, bet ir savo tikrybe. Abso- 
liutas yra būties pilnybė (plg. I, 4d.). Tačiau „ribota pil- 
nybė“ yra prieštaravimas ir tuo pačiu ontologinė negali- 
mybė. Nuosekliai tad nebūtis nieku būdu negali būti Die- 
vui riba. Dievo atžvilgiu mąstyti nebūtį kaip būties ribą 
arba neiginį yra visiškai neįmanoma. Tačiau kaip tada 
nebūtis siejasi su Dievu? 

. Paprastai yra manoma, kad buvoja Dievas kaip abso- 
liutas, o „šalia“ jo arba „užu“ jo esąs niekis kaip būties 
stoka arba jos tuštuma. Tai mintis, randama ne tik kasdie- 
nos sąmonėje, bet ir filosofiniuose apmąstymuose. Saky- 
sime, H. Heimsoethas, aprašydamas Dievo ir pasaulio 
santykį filosofijos istorijoje, sako, kad kūrimas iš nebūties 
reiškia: „Čia nėra apipavidalinama kokia nors medžiaga, 
bet čia šalia Dievo yra niekis absoliutinę prasme, iš kurio 
kaip iš duomens (als vor Gegebenem) Dievas kuria“ ®. 
Tą patį girdime ir M. Deutingerio žodžiuose: „Šalia Die- 
vo gali būti tik niekis... Todėl kiek Dievas reiškiasi, jis 
reiškiasi niekiui, teikdamas jam būtį ir niekio neigimu 
šią būtį aprėždamas“ 3. Dar aiškiau tą pačią mintį reiškia 
F. A. Staudingeris: „Dievas laisvai stovi viršum niekio ir 
savo laisve įstengia tiek niekį teigti, tiek jį neigti; teigti 
tuo, kad jis jį palieka ir pakenčia; neigti tuo, kad kūrimu 
jis jį pašalina“ *. Šitokia niekio kaip duomens, kurį Die- 
vas teigiąs, neigiąs, pakenčiąs, pašalinąs, samprata yra 
kilusi iš scholastinės Dievo metalizikos, skiriančios Die- 
vuje dviejų rūšių veiksmus, krypstančius į vidų (ad intra) 
ir į išlaukę (ad extra). Veiksmai, krypstantieji į paties 
Dievo vidų, pvz., dieviškasis pažinimas ar dieviškoji mei- 

le, sudarą Trejybės asmenų santykius. Veiksmai, krypstan- 
tieji į išlaukę, esą „visų pirma pasaulio sukūrimas, jo 
palaikymas ir valdymas“ 29. vadinasi, tokie veiksmai, ku- 
rie liečia ne patį Dievą, o arba nebūtį, pasaulį kuriant, 
arba kūrinį, pasaulį sukūrus. Kūrimas tad esąs pals pir- 
mykštis Dievo veiksmas išlaukės linkui, o ši išlaukė kūri- 
mo atveju esanti nebūtis. Nebūtis tad pasirodo čia kaip 
duomuo, kad Dievas galėtų kurti: kaip išlaukė jo veiklos 
krypčiai ir kaip ontologinė erdvė pačiai jo veiklai. 

Sitaip betgi suprasta nebūtis neišvengiamai virsta Die- 
vo riba. Juk jeigu nebūtis yra „šalia“ Dievo išlaukės būdu, 
tai ji loginiu būtinumu aprėžia Dievą, nes būti iSlauke 
reiškia būti tokiu matmeniu, kuriame absoliutas nebuvoja; 
kitaip jis neturėtų jokios išlaukės. O tai, kame absoliutas 
nebuvoja, ir yra jo riba. Betgi kiekviena riba absoliutą 
aprėžia ir sunaikina jo pilnybę. Užtat reikia įsakmiai pa- 
brezii, kad niekas negali būti „šalia“ Dievo: Dievas kaip 
absoliutas negali lurėti jokios ribos — nei teigiama, nei 
neigiama prasme. Absoliuto riboti negali nė pats niekis; 
ypač ne niekis, kadangi jis yra tiesioginis Dievo kaip bū- 
ties neiginys. Mastydami nebūtį „šalia“ Dievo kaip jo iš- 
laukę, mes padarome būties neigimą Dievo priešybe ir 
tuo nesąmoningai kuriame kažkokį „neigiamajj dievą“. 
Manicheizmo „blogasis dievas“ ir yra ne kas kita, kaip 
įasmeninimas niekio, suvokto „šalia“ Dievo buvojančios 
išlaukės prasme. 

Ar tai reiškia, kad niekis yra Dievo „viduje“? Ar Die- 
vas kaip būties pilnybė ir niekis kaip būties stoka buvoja 
vienybėje? Mistinių polėkių vedamas mąstymas visados 
buvo ir tebėra linkęs atsakyti į šiuos klausimus teigiamai. 
Kadangi Dievas kaip būtis ir pasaulis kaip būtybė yra 
kitokio buvimo, tai Siam kitoniškumui nusakyti ir yra fi- 
losofijos istorijoje susikūręs vad. „neigiamasis kelias“ (via 
negationis), kuriuo vieninteliu einant esą galima Dievą 
ištarti, kuris tačiau, perkeltas į žmogiškojo tarimo plot- 
me, sumenkina ar net pridengia būties ir nebūties skirtin- 
gumą: „Dievas esąs „ne, ne“ (upanišados), „visiška tuštu- 
ma“ (Mahajanos budizmas), „viskas ir niekis“ (D. Areo- 
pagitas), „neištariamas niekis“ (M. Eckhartas), „esąs ir 
nesąs“ (N. Kuzietis), „pats niekis“ (J. Böhme)... Be 
abejo, jeigu šie posakiai yra išraiška pastangų ištarti Die- 
va kaip paslaptį, jie gali būti pateisinti, nes iš tikro leng- 
viau yra kalbėti apie paslaptį neigiamai negu teigiamai, 
kadangi kiekvieną Dievui priskiriamą teigiamybę lydi 

pavojus paZeminti Dievą į būtybės rangą. Jeigu betgi šie 
posakiai mėgina ontologiskai nusakyti Dievą, jie virsta 
beprasmybėmis, nes padaro Dievą prieštara, kuri, kaip 
sakyta, yra teigimo ir neigimo vienybė ir tuo pačiu ontolo- 
ginė negaliinybė. „Neigiamasis kelias“ į Dievą, tapęs onto- 
logija, Dievo ne tik nepasiekia, bet padaro jį iš viso nega- 
limą. Štai kodėl graikiškieji krikščionių mąstytojai teikė 
pirmenybę ne neigimo, o „pranašumo keliui“ (via eminen- 
tiae), kalbėdami apie Dievo savybes kaip esančias anapus 
(epekeina) arba viršum (hyper), lietuviškai galimas nu- 
sakyti priešdėliu „ant“: Dievas yra antgeris, antgrožis, ant- 
tiesa, antbütis.. (plg. Grigaliaus Nazianziečio himnus). 
Ontologinė skirtybė tarp būties ir būtybės šiais priešdė- 
liais — „viršum“ arba „ant“— nusakoma tiksliau negu 
kuria nors neigiamybe, nes anoji skirtybė nėra vienos 
katros pusės — būties ar būtybės — neigimas, bet jų bu- 
vimo skyrimas, vadinasi, buvimo perkėlimas kiton plot- 
mėn, kuri Dievo atžvilgiu ir yra reiškiama kaip „antbuvi- 
mas“ arba „buvimas viršum“ mūsojo buvimo. 

Apžvelgę tad abi pažiūras Dievo ir nebūties santykio 
atžvilgiu, aiškiai regime, kad nebūtis negali būti nei „ša- 
lia“ Dievo kaip duomuo, nei „viduje“ Dievo kaip sandas. 
Nebūtis „šalia“ Dievo reiškia absoliuto ribą ir tuo pačiu 
jo paneigimą. Nebūtis „viduje“ Dievo reiškia prieštarą ir 
taip pat Dievo paneigimą. Iš to plaukia logiškai būtina 
išvada: Dievo alžvilgiu nėra nebūties. Posakis „Dievas ir 
nebūtis“ yra neįmanomas nei gnoseologiškai, nei ontolo- 
giškai. Jis yra neįmanomas gnoseologiškai, nes nebūtis 
kaip sąvoka kyla tik paneigus būtį, šiuo atveju Dievą; 
paneigus gi Dievą, dingsta bet kokia šio posakio prasmė, 
nes dingsta patsai santykis. Jis yra neįmanomas ontolo- 
giškai, nes veda į du pradmenis — Dievą ir nebūtį, — esan- 
čius „šalia“ vienas kito ir tuo aprėžiančius vienas kitą, kas 
yra gryna išmonė, nes aprėžti nebūtį reiškia paversti ją 
būtimi, o aprėžti Dievą reiškia paversti jį nebūtimi. Po- 
sakis „Dievas ir nebūtis“ yra ne kas kita, kaip perkėla bū- 
tybės ryšio su nebūtimi į Dievo plotmę. Būtybė iš tikro 
buvoja būties tuštumoje ir yra niekio „apgaubta“; ji turi 
ir savo vidų, ir savo išlaikę; ji būna, tačiau ji būna ne- 
būtyje. Jeigu betgi šį būtybės santykį su nebūtimi perke- 
liame į dieviškąjį buvimą, gauname gryną beprasmybę: 
tuomet ir Dievas buvoja nebūties „apgaubtas“; tuomet ir 
Dievo „išlaukėje“ yra niekis, į kurį Dievas kreipiąs savo 
veiksmus. Tačiau naudodamiesi šia perkėla pamirštame, 


199 


kad Dievas kaip būtis ir pasaulis kaip būtybė turi visiškai 
kitokį santykį su buvimu (grindėjas ir pagrįstasis), o tuo 
pačiu ir visiškai kitokį santykį su nebūtimi. Dievas yra 
būties -pilnybe, todėl negali būti nebūties „apsuptas“; 
Dievas yra visa visame, todėl negali būti niekio „aprėžtas“, 
vadinasi, negali turėti jo kaip duomens. Trumpai sakant, 
Dievui nebūties nėra. : k 

Bet kaip tuomet yra galimas kūrimas iš nebūties? 
Nebūtis juk yra, kaip sakėme, būtina prielaida, kad pa- 
saulis kaip reliatyvybė būtų autentiška tikrovė, vadinasi, 
ne absoliuto kaukė ar būsena. Todėl kūrimo ontologija, 
o tuo pačiu ir religijos filosofija pabrėžia nebūtį visu įtai- 
gumu ir negali be jos išsiversti, kalbėdama apie Dievą 
Kūrėją. Tuo tarpu dabar matome, kad Dievui nebūties 
kaip duomens būti negali. Kokiu tad būdu Dievas kuria 
nevirsdamas plotiniškuoju pasaulio gimdytoju ar platoniš- 
kuoju pasaulio žiedėju? Ar neigdami nebūtį kaip duome- 
nį Dievo atžvilgiu, neatkrintame arba į monizmą, arba į 
dualizmą? O jei ne, tai kaip tuomet suderinti nebūties 
būtinybę pasaulio atžvilgiu su nebūties negalimybe Dievo 
atžvilgiu? „Kur yra niekio vieta?“ — klausiame su M. Hei- 
deggeriu 23. į 


c. Nebūlies įgalinimas 


Kokiu atveju nebūtis būtų Dievo atžvilgiu galima? 
Prieš atsakydami į šį klausimą, paryškinkime anksčiau 
mūsų keltą mintį, kodėl nebūtis yra Dievo atžvilgiu nega- 
lima. Niekis kaip būties tuštuma „šalia“ Dievo yra nega- 
limas todėl, kad absoliutui jokio „šalia“ nėra: objektyvios 
išlaukės absoliutas neturi. Niekis kaip būties stoka „viduje“ 
Dievo yra taip pat negalimas, nes jis paverčia Dievą prieš- 
tara, neįmanoma ontologiškai. Abi šios Dievo ir nebūties 
santykio sampratos yra: beprasmės todėl, kad jos niekį 
padaro duomeniu, vadinasi, kažkuo, kas Dievui yra duota 
tarsi „iš anksto“ ir todėl buvoja tarsi be jo „žinios“. Nors 
Dievas su niekiu ir elgtųsi visiškai laisvai, jj apvaldyda- 
mas savo galybe, tačiau tai nepaneigtų niekio kaip duo- 
mens ir nepašalintų įspūdžio, kad niekio kaip duomens 
sampratoje prabyla slaptas platonizmas, padarąs Dievą 
visagaliu demiurgu (Platono demiurgas yra tik geradaris, 
ne visagalis), turinčiu niekį „iš anksto“ ir juo aprėžiančiu 
kuriamą būtybę, kaip tai aiškiai įtaigauja anksčiau minėti 
M. Deutingerio žodžiai (plg. II, 2b). N. Kuziečio posakis 

„Deus in nihilo“, kuriuo jis mėgina nusakyti pasaulio 
įvairybę, galbūt -geriausiai išreiškia šią niekio kaip duo- 
mens sampratą. Dievas buvojąs nebūtyje, kuri skaldanti 
jo buvimą įvairių įvairiausiais pavidalais ir tuo kildinanti 
pasaulio būtybių daugybę. Tai pagrindinė šios sampratos 
klaida. Dievui nėra nebūties. todėl, kad jam kaip abso- 
liutui nėra jokio duomens, kuriuo nebūtų jis pats. Jeigu 
tad nebūtis yra būtina ontologinė kūrimo prielaida, tai ji 
negali būti mąstoma Dievo atžvilgiu kaip duomuo. 

Bet kaip tik ši negalimybė ir veda mus į tikrąją Dievo 
ir nebūties santykio sampratą. Jeigu nebūtis nėra ir ne- 
gali būti Dievui duomuo, tai esama tik vienos vienintelės 
išeities Dievui ir nebūčiai suderinti, būtent: masiyti nebū- 
tį kaip paties Dievo kildinį. Nėra nieko nuo Dievo nepri- 
klausomo. Yra tik Dievas kaip. būties pilnybė. Tačiau 
Dievas kaip absoliutas, kad kurtų pasaulį kaip reliatyvy- 
bę, pats įgalina nebūtį, kadangi reliatyvybė gali tapti bei 
būti autentiška tikrove tik niekio erdvėje. Užtat ši erdvė 
ir yra absoliuto. kildinama. Ji anaiptol nėra absoliutui 
duomuo, kurį jis „iš anksto“ turėtų. Ji yra paties absoliuto 
kildinys kaip pradinė prielaida kūrimui. Šia prasme 
D. Areopagitas yra pasakęs, esą Dievas yra sukūręs ir 
niekį. Posakis, be abejo, netikslus, nes: kurti reiškia kil- 
dinti ką nors teigiama, tuo tarpu niekis nėra jokia tei- 
giamybė. Tačiau šiuo posakiu Areopagitas nori nurodyti 
į visišką visko priklausomybę nuo Dievo, taigi priklauso- 
mybę ir anos niekio erdvės, būtinos kuriamajam veiksmui. 
Dievas apvaldo niekį absoliučiai — ne tik ta. prasme, kad 
jis būtybę kildina iš nebūties, bet kad jis kildina ir pačią 
nebūtį. Nėra nieko „anksčiau“ už Dievo laisvės ryžtą 
kurti. Tuo būdu kūrimas visa savo pilnatve yra perkelia- 
mas į dieviškosios laisvės plotmę. Niekio kildinimas su- 
daro kuriamojo. veiksmo momentą. : 

Kas gi yra tačiau patsai šis niekio kildinimas? For- 
maliai kalbant, tai būties stokos įgalinimas. Betgi būties 
stokos absoliuto atžviłgiu, kaip sakėme, būti negali; nes 
stoka -čia reikštų ribą ir tuo būdu absoliuto pilnybės pa- 
neigimą, paneigiant ir patį jo-buvimą: „apribotas absoliu- 
tas“ yra negalimybė savyje; šie du sandai neigia vienas 

„kitą, kaip „karštas Saltis“. Tai būtina išvada, jei būties 
stoką arba nebūtį mąstome kaip duomenį „šalia“ Dievo 
arba Dievo išlaukėje. Įprastinėje niekio sampratoje jis 
šitaip ir -yra“ mąstomas: Dievas niekio nekildina; nejgali- 
na, o paprasčiausiai „turi“ arba „randa“.. Tuomet, be 

abejo, nebūtis iš tikro sudaro absoliutui ribą ir todėl Dievo 
atžvilgiu yra neįmanoma, nes Dievui ribos niekas nubrėžti 
negali. 

Tačiau yra visiškai įmanoma, kad pais Dievas nubrėž- 
tų savo galiai ribą. Absoliutas negali būti aprėžtas (ob- 
jektyvinė riba), bet absoliutas gali apsirėžti (subjektyvinė 
riba). Kitaip sakant, absoliutas gali veikti relialyviai, 
Pirmu žvilgiu šie teiginiai atrodo keistoki, mažų mažiau- 
siai netikėti, Iš tikro tačiau jie glūdi kiekvienos religijos 
— visų pirma krikščioniškosios — Dievo sampratoje bei 
pergyvenime. Jau esame sakę (plg. Įv. pradžią), kad 
kiekviena religija remiasi Dievo apreiškimu. Religijos fi- 
losofija, be abejo, negali nuspręsti, ar šis rėmimasis tuo 
ar kitu konkrečiu atveju yra istorinė tikrybė, ar tik psi- 
chologinis įsitikinimas. Tačiau Dievo sąvoka yra neatski- 
riama nuo apreiškimo sąvokos. Kas betgi yra apreiškimas, 
jei ne reliatyvios absoliuto veiklos lytis? „Apreiškimas 
visados yra stebuklas, bet niekad ne stebalas“ (E. Brun- 
ner). Jis neša su savimi dieviškąją paslaptį, tačiau patei- 
kia ją müsuoju būdu. Dievas, būdamas savyje visai kas 
kita, apreiškime pasirodo toks pat kaip ir mes; apreiški- 
mas yra Dievo kenozė (apie tai vėliau). Užtat jis mus 
stebina sava gelme, bet ne savu pavidalu: žodžiu, veiks- 
mu, vaizdu. Jis yra stebuklas savo turiniu, bet ne stebalas 
savo išraiška, kadangi ši išraiška visados yra mūsojo 
matmens dalykas. Apsireikšdamas Dievas nusileidžia į 
mūsąją būklę. Betgi absoliutui nusileisti į reliatyvinę būk- 
lę ir yra aprėžti savą galią, nes kaipgi kitaip absoliutas 
galėtų būti mūsų suvokiamas, patiriamas, pergyvenamas, 
jeigu jis nesireikštų reliatyviai? O kaipgi jis galėtų reikš- 
tis reliatyviai, neaprėždamas savos absoliutybės? Jeigu 
tad kiekviena religija remiasi apreiškimu, tai tuo pačiu 
ji remiasi ir apsiribojusiuoju Dievu, nes apsireiškiantysis 
Dievas yra jau apsiribojes Dievas, o ne absoliutas savo 
neaprėžtybėje bei galybėje. Si apsiribojusiojo Dievo są- 
voka išeina ypatingai ryškiai aikštėn- krikščioniškosios re- 
ligijos skelbiamoje jsikunijimo idėjoje, pasak kurios, Die- 
vas žmonijai yra apsireiškęs ne tik žodžiu, bet ir kūnu, 
prisiimdamas žmogaus prigimtį ir įeidamas jo istorijon. 
Tiek prigimtis, tiek istorija yra betgi reliatyvūs matme- 
nys, tapę buvojimo erdve tik todėl, kad Dievas aprėžia 
pats save. 

Apsiribojusiojo Dievo idėja yra tad viena iš pagrin- 
dinių religinių idėjų. Bet ji nėra metafiziškai apmąstyta 

ir todėl neišvystyta ligi galo; ji nėra pratęsta į visuotinį 
Dievo ir pasaulio santykį, nes bet koks Dievo santykis su 
savu kūriniu — ne tik apsireiškimas žodžiu ar kūnų — 
reikalauja absoliuto apsiribojimo, kad įgalintų kūriniui 
jo buvojimo bei veikimo erdvę. O kadangi šis santykis 
prasideda kūrimu, tai juo prasideda ir Dievo apsiriboji- 
mas. Štai kodėl kūrimo ontologijoje mes ir mėginame jį 
atskleisti kaip sudedamąjį kūrimo pradą, nes absoliuto 
negalia apsiriboti reikštų, kad Dievo veikla yra ne lais- 
vės, o būtinybės pasekmė ir kad todėl kiekvienas Dievo 
veiksmas turėtų būti absoliutinio pobūdžio. Negalint ab- 
soliutui apsiriboti ir tuo pačiu veikti reliatyviai, nebūtų 
"įmanoma ne reliatyvybe kaip autentiška tikrovė; kiekvie- 
nas absoliuto veiksmas tokiu atveju būtų teogonija, kaip 
tai regime Plotino ontologijoje, kurioje vienis kaip gėris 
savyje, veikdamas absoliučiai, pagimdo medžiagą kaip 
blogį savyje, vadinasi, neigiamąją absoliutybę. Jeigu ta- 
čiau laikome pasaulį ne absoliuto ištaka ar kauke, ar. bū- 
sena, o autentiška tikrove, esančia pačia savimi, tuomet 
turime nedvejodami pripažinti, kad absoliuto-veikimas ga- 
li būti reliaiyvus, būtent kad jis aprėžia savo absoliu- 
tinę galią, iš kurios, jai veikiant sava pilnybe, kyla tik 
absoliutybė: Deus de Deo. Scholastinė Dievo metafizika 
klysta, Dievo veiksmus į išlaukę (ad extra) suvokdama 
taip, tarsi šie veiksmai turėtų išlaukę savo objektu; klysta 
neregėdama šių veiksmų reliatyvybės. Tačiau ji labai 
teisingai Dievo veiksmus į vidų (ad intra) laiko absoliu- 
tybės išraiška ir todėl regi juose dieviškųjų hipostaziy 
šaltinį: absoliutinis Dievo veiksmas kildina tik Dievą. 
Nubrėždamas savo galiai ribą arba susilaikydamas 
nuo absoliutinės veiklos, Dievas tuo kaip tik ir kildina 
nebūtį, nes šiuo apsiribojimu bei susilaikymu iš tikro at- 
siranda Dievui išlaukė, vadinasi, tai, kas yra „užu“ arba 
„anapus“ anos ribos, suprantant tai, be abejo, ne kosmo- 
logiškai, bet ontologiškai. O tai, kas gali būti „už“ Dievo 
veikimo ribos, yra tik niekis: ten nieko negali būti. Mes 
neigiame, kad niekis galėtų būti Dievui išlaukė objekty- 
vine prasme, vadinasi, kaip duomuo pačiu savimi, kurį 
Dievas „rastų“, „turėtų“, „valdytų“. Tačiau mes teigiame, 
kad niekis yra įgalinamas kaip Dievo išlaukė subjektyvi- 
ne prasme, vadinasi, atsisakant Dievui veikti absoliutiniu 
būdu, tai yra aprėžiant savo galią savo paties laisve. Siuo 
atveju „anapus“ anos ribos yra niekis ne kaip objektyvinis 
duomuo, bet kaip paties Dievo kildinys, todėl jam pa- 

lenktas visokeriopa prasme ir todel nenaikings absoliuto 
pilnybės. Priešingai, galia apreZti patį save yra absoliuto 
pilnybės išraiška, atskleidžianti abu jo veiklos atžvilgiu: 
absoliutinį ir reliatyvinį. Absoliutas, kuris negalėtų veikti 
reliatyviai, vadinasi, pats savęs apriboti, būtų ne būties 
pilnybė, o tik kažkoks statinis graikiškasis likimas, kaž- 
kokia neasmeninė jėga, veikianti būtinybės būdu ir jokiu 
atveju negalinti tapti manuoju Tu. Savos galios apriboji- 
mas yra todėl ne tik absoliuto pilnybės, bet ir jo kaip 
asmens išraiška. Nuosekliai tik apsiribojęs Dievas yra re- 
ligijos Dievas, vadinasi, Dievas, kuris pats savo laisve 
kildina nebūtį, kad joje kildintų būtybę. 2 
Ontologinė tad kuriamojo veiksmo sąranga yra trina- 
rė: absoliuto apsiribojimas, nebūties įgalinimas, būtybės 
kildinimas. Tai nėra trys veiksmai ir net ne trys vieno 
veiksmo tarpsniai ar laiptai. Tai vienas vienintelis antlai- 
kinis veiksmas: vienu ir tuo pačiu savo laisvės ryžtu Die- 
vas ir apsiriboja, ir įgalina nebūtį, ir kildina būtybę. Tik 
logiškai sklaidydami šį vieną vienintelį veiksmą, galime 
rasti jame anuos tris sandus. Dievo apsiribojimas sudaro 
jų pagrindą, nes be apsiribojimo reliatyvi būtybė neturėtų 
ontologinės erdvės nei kilti, nei būti, kadangi neapsiribo- 
jęs -absoliutas įsiurbtų ją į save būtinu būdu arba leistų 
jai buvoti tik kaip savo paties ištakai. Neapsiribojusio ab- 
soliuto atveju būtų įmanomas ne reliatyvios būtybės sukū- 
rimas, o tik absoliuto substancijos ištekinimas Plotino 
prasme. Tik tuomet, kai Dievas aprėžia savo absoliuty- 
bę, kyla niekis kaip neigiamoji erdvė, kurioje Dievas vei- 
kia jau teigiamai, kildindamas tai, kas jo tariama, kad 
kiltų. Dievo apsiribojimas yra tad atsakymas į klausimą, 
kaip yra galima nebūtis Dievo atžvilgiu: ji yra galima ne 
kaip duomuo „iš anksto“, o tik kaip paties Dievo kildinys 
laisvu dieviškosios galios aprėžimu. Tuo būdu yra perga- 
lima aklavietė, kurion patenka mąstymas, suvokdamas ne- 
būtį kaip būtinybę kūrimui ir sykiu kaip negalimybę ry- 
šium su Dievu. Ši negalimybė nyksta teikiant nebūčiai die- 
viškojo kildinio prasmę; negatyvinio kildinio, nes įgalinto 
irgi neigiamuoju apsirėžimo arba susilaikymo veiksmu. 
Tačiau šis negatyvinis kildinys arba niekis įgalina teigia- 
mą kildinį arba būtybę. Apsiribojimas apvalo kūrimo iš 
nebūties idėją nuo bet kokio prieštaravimo ir leidžia mąs- 
tymui ją sklaidyti pagal žmogiškojo pajėgumo laipsnį. 
Apsiribojusiojo Dievo samprata yra pagrindinė religi- 
jos filosolijoje tiek metaliziškai, tiek religiškai. Metafi- 

ziškai. ji yra pagrindinė todėl, kad padaro galimą mąstyti 
Dievą ir nebūtį, kas be apsiribojimo, kaip matome, yra 
neįmanoma. Neapsiribojęs absoliutas nebūties neturi ir 
kaip tik todėl yra negalimas kaip kūrėjas. Užtat ir kūrimo 
apmąstymas, negalėdamas apsieiti be nebūties, neapsieina 
nė be Dievo apsiribojimo. Tik apsiribojęs Dievas yra Die- 
vas Kūrėjas, vadinasi, religijos Dievas, nes tik apsiribojęs 
Dievas sueina į tikrovinį santykį su pasauliu ir tuo įgali- 
na religiją kaip dvipolį santykį. Dievas kaip neapsiribo- 
jęs absoliutas buvoja anapus bet kokio santykio todėl, kad 
jis yra „atsietasis (absolutum)“ pačia savo sąvoka. Čia 
yra pagrindas, kodėl scholastinė Dievo metafizika neigia 
Dievo santykio su pasauliu tikrenybę: nejimdama į savo 
pagrindus Dievo apsiribojimo, ši metafizika savaime pa- 
lieka Dievą jo atsajume. Tačiau pasilikęs savo atsajume, 
Dievas savaime pasilieka ir savo neveiklume. Jis pajėgia, 
kaip anasai Aristotelio nejudąs judintojas, traukti savęspi 
jau esantį pasaulį, tačiau jis nepajėgia kurti naujo pasau- 
lio. Neapsiribojęs Dievas yra Dievas be santykio, o Die- 
vas be santykio yra nekūrybinis Dievas. 

Religiškai apsiribojusio Dievo samprata yra pagrindi- 
nė todėl, kad ji suveda vienybėn metafizikos Dievą su 
religijos Dievu. Jau sakėme, kad nuo B. Pascalio laikų 
tvylo bedugnė tarp mąstomojo Dievo ir gyvojo Dievo arba 
tarp filosofų Dievo ir Abraomo Dievo, nės mastomasis 
Dievas esąs ne kas kita, kaip absoliutas, o gyvasis Dievas 
esąs ne kas kita, kaip manasis Tu. Užtat ir klausiama jau 
gana seniai, kaip absoliutas gali tapti manuoju Tu. Į šį 
klausimą mėginome atsakyti tuo, kad Dievas tampa ma- 
nuoju Tu, mane sukurdamas — ne kaip žmogiškosios rū- 
šies egzempliorių, o kaip vienkartinį Aš. Nūnai gi regime, 
kad kurti Dievui yra įmanoma tik tada, kai jis apsiriboja, 
nes tik tada jis įgalina nebūtį, iš kurios kildina mane 
kaip mane patį, vadinasi, kaip Aš-būtybę. Absoliutas tam- 
pa manuoju Tu, mane sukurdamas; tačiau jis sukuria 
mane, tik save apribodamas. Save apsiribojęs absoliutas 
tampa kūrėju, o kūrėjas tampa manuoju Tu. Todėl kiek- 
viena religijos filosofija, kuri neįstengia sutapatinti ab- 
soliuto su Dievu kaip manuoju Tu ir kuri šios tapatybės 
logiškai nepateisina, nepajėgia nė aprėpti Dievo ir Zmo- 
gaus santykio arba religijos visumos. Ji pasilieka suski- 
lusi pačiuose savo pagrinduose. todėl, kad teikia persva- 
ros arba absoliutui kaip masiomajam Dievui, arba ma- 
najam Tu kaip gyvajam Dievui, negalėdama atskleisti jų 

tapatybės. Scholastinė Dievo metafizika ir naujoji religi- 
jos fenomenologija yra du tokios suskilusios religijos 
filosofijos pavyzdžiai. Scholastine „theologia naturalis“ 
kaltina religijos fenomenologiją subjektyvizmu, kadangi 
ši neprieina prie absoliuto. Religijos fenomenologija savo 
ruožtu kaltina scholastinę Dievo metafiziką racionalizmu, 
kadangi ši nenusileidžia ligi Dievo kaip mūsojo- Tu. Abi 
jos mėgina tai daryti — būtent: nužengti į gyvąjį Dievą 
(Tomas Akvinietis) ir pakilti ligi absoliuto (M. Scheleris), 
— tačiau kiekvieną kartą šuolio būdu: juodvi peršoka be- 
dugnę tarp absoliuto ir gyvojo Dievo (plg. Įv. 3a—3b). 

Jeigu tačiau kuriamąjį veiksmą suvokiame kaip abso- 
liuto apsiribojimą, tuomet tokios bedugnės iš viso neatsi- 
randa. Kūrimas reikalauja, kad absoliutas apsiribotų, ir 
kartu padaro, kad kūrėjas teikia man save kaip būtį, virs- 
damas manuoju Tu. Tai nuoseklus absoliuto judėjimas 
manęs linkui; judėjimas, kuriame nėra jokios bedugnės 
ir kuris todėl masiymo neverčia šokti per šią bedugnę. 
Ir apsiribojusiojo Dievo sampratos vidurkyje stovi nebū- 
lis, tačiau ne kaip duomuo, o kaip paties Dievo kildinys, 
įgalinamas absoliutybės apsirėžimu. Ir čia reliatyvybė 
yra absoliuto kūrinys, tačiau nebe atsietojo savo visaga- 
lybėje bei garbėje, o kaip atsikreipusiojo į reliatyvybę ir 
tapusiojo jos santykio dalyviu. Apsiribojusiojo Dievo sam- 
prata pateisina bei logiškai pagrindžia tiek Dievo sam- 
būvį su pasauliu, tiek kūrimą kaip pagrindinę religijos 
kategoriją. Štai kodėl ši samprata religijos filosofijoje ir 
turi pagrindinę reikšmę. Ji, kaip matysime vėliau, iš- 
aiškina ne vieną mūsų santykio su Dievu klausimą, kuris 
neapsiribojusiojo absoliuto akivaizdoje lieka mįslė žmo- 
gaus atžvilgiu ir sauvalia Dievo atžvilgiu. Mes per dažnai 
pamirštame, kad absoliutas veikia reliatyviai — pasak 
gražių Grigaliaus Didžiojo žodžių: „Viešpats atskuba 
teisti, bet prieš tai pasibeldžia dar į duris — venit guippe 
Dominus, cum ad iudicium properat, pulsat vero“ (Hom. 
13 in Evang.). 


3. KŪRIMAS KAIP BUVIMO TEIKIMAS 


Nors kalbėdami apie priekaištus kūrimo idėjai (plg. 
II, 1c) ir pripažinome, kad kūrimo kaip laisvo veiksmo 
nesą galima išsemti mūsų pažinimu, vis dėlio anaiptol 
tuo nepaneigėme galimybės atskleisti tam tikrų gnoseolo- 

ginių bei ontologinių šio veiksmo atžvilgių, slypinčių jo 
sąrangoje, nes kūrimas yra ne tik laisvas, bet ir protin- 
gas bei prasmingas veiksmas. Būdamas. laisvas, jis yra 
ligi gelmių neprieinamas, nes yra bedugnis, kaip ir pati 
laisvė yra bedugnė. Būdamas tačiau protingas, jis turi 
savą logiką ir tuo pačiu savą gnoseologinę sąrangą, ga- 
limą protu atsekti bei sklaidyti. Stai kodėl su J. G. De- 
ningeriu ir teigėme, kad apmąstyti kūrimą, stengiantis jį 
giliau pažinti, nėra tik žaisti žodžiais. Tokio apmąstymo 
keliu dabar ir norėtume žengti bent keletą žingsnių. 


a. Kūrimo. apibrėžtis 


Kūrimas paprastai yra aptariamas kaip kildinimas 
daikto, nebuvusio nei kaip tokio, nei kaip medžiagos: 
„Productio rei ex nihilo sui et subjecti“. Kai dailidė pa- 
gamina stalą, tai savu veikimu jis kildina naują daiktą, 
kurio nebuvo kaip tokio, būtent kaip stalo (nihilum sui); 
tačiau jis nekildina naujo daikto kaip medžiagos (nihilum 
subjecti), kadangi jį pagamina iš jau esančių lentų. Šiuo 
išanksiiniu medžiagos buvimu yra būdingi visi Žmogaus 
kūriniai: visi jie yra nauji kaip tokie, tačiau visi jie yra 
jau esantieji kaip medžiaga. Šia prasme yra būdingas ir 
platoniškojo demiurgo nužiestas pasaulis: ir jis yra nau- 
jas tik savo pavidalais, bet ne anuo bendru visiems šiems 
pavidalams pagrindu. Tuo tarpu kūrimo iš nebūties idė- 
ja kūrinio naujumą išplečia abiem jo pradams: dieviš- 
kojo kūrimo veiksmu kyla naujas daiktas ir kaip toks, ir 
kaip medžiaga; jis kyla iš nebūties visa savos tikrovės 
pilnatve, todėl yra absoliučiai naujas ir sau tolygus. 

Ši apibrėžtis savo esme yra teisinga. Tačiau ji lenkia 
mūsų dėmesį daugiau į tai, kas daiktas yra, o mažiau į 
tai, kad jis iš viso yra. Apmąstymo svoris čia gula ne tiek 
ant buvimo, kiek ant esmės. Iš tikro betgi kūrimo iš ne- 
būties idėjai yra būdinga ne esmės, o buvimo kildinimas. 
Be abejo, buvimas visados yra kieno nors buvimas; jis 
reikalauja subjekto ir tuo pačiu esmės. Tačiau apmąstant 
kūrimą, esmė kaip tokia nėra pirmaeilis objektas. Čia ne 
tai yra, kalbant M. Heideggerio žodžiais, stebuklas, kad 
buvoja smiltelė ar žmogus, bet tai, kad yra šis tas, o ne 
niekis, vadinasi, kad nebūtis yra pakeičiama būtybe, ku- 
rios vienintelis skirtumas tarp nebūties ir yra buvimas: 
kad ji yra. Jau antrinis yra klausimas, kieno šis buvimas, 
vadinasi, esmės klausimas. Tai klausimas, sprendžiamas 

skirtinų metafizikos šakų, o ne ontologijos: apskritai. On- 
tologijai kaip tokiai rūpi ne tos ar kitos esmės sklaida, 
bet būtybės santykis — iš vienos pusės su nebūtimi, iš 
kurios ji kyla, iš kitos pusės su būtimi, kuriai veikiant ji 
kyla ir būna. Šis santykis ir yra vadinamas „buvimu“, nes 
jis būtybę skiria nuo nebūties ir jis būtybę sieja su būtimi. 
, Štai kodėl mes teikiame pirmenybę ne minėtai įpras- 
tinei scholastinės filosofijos kūrimo apibrėžčiai, o rečiau 
sutinkamai, užtat tikslesnei M. Eckharto aptarčiai, būtent: 
„kūrimas yra buvimo teikimas — creatio est collatio es- 
se“ 35, Buvimas čia sudaro skirtiną šios apibrėžties žymę 
(diiferentia specifica), nes teikti galima daug ką, tarp 
kitko ir esmę. Tačiau kūrimas kaip tik tuo ir skiriasi nuo 
bet kurio kito teikimo (bendroji giminė), kad jis teikia 
buvimą (rūšinis skirtumas). Teikti gi buvimą reiškia ne- 
būtį keisti būtybe — vis tiek kokia ši būtybė būtų savo 
esme; kiekvienu atveju ji būna, o tai, kad ji būna, ir yra 
kūrimo pasekmė ontologiškai ir būdinga žymė gnoseolo- 
giškai. Todėl atrodo, kad M. Eckhartas sava aptartimi yra 
visiškai tiksliai nusakęs Tomo Akviniečio kūrimo sampra- 
tą: pasak jo, kūrimą galima mąstyti tik atitraukus nuo 
kūrinio bet kokią jo savybę — kitimą, judėjimą, išsisklei- 
dimą ir t.t; tuomet pasiliekąs „tik grynas kūrinio santy- 
kis su kūrėju“ (S. Th. I, 45, 3c); santykis, kurį ir sudaro 
ne kas kita, kaip buvimas: kūrinys būna kūrėjo noru, kad 
būtų. Buvimo teikimas šį santykį pagrindžia bei palaiko. 
Buvimas užtat ir yra būtybės ir būties santykio regimybė. 
Tai regimybė santykio tarp Dievo ir pasaulio: pasaulis 
apreiškia Dievą ne tuo, kas ar koks jis yra, bet tuo, kad 
jis yra. Pasaulis kaip esmių sąranga -- tvarka ir darna — 
galėtų apreikšti ir platoniškąjį demiurgą, nes juk ir šisai 
teikia esmę, įkūnydamas į bendrą patiesalą vienokią ar 
kitokią idėją ir tuo padarydamas, kad šis patiesalas virs- 
ta tuo ar kitu daiktu. Tačiau demiurgas neteikia. buvimo, 
todėl jis tik. žiedžia, bet nekuria. Štai kodėl kiekvienas 
Dievo buvimo įrodymas, kuris sklaido ne pasaulio buvi- 
mą, o pasaulio esmę bei jos savybes — tikslingumą, tvar- 
ką, prasmę... — niekad negali pasiekti: Dievo Kūrėjo, o 
tik dievą žiedėją platoniškąja prasme. r 
Pakanka čia tik probėgomis pastebėti, kad buvimą 
teikti gali tik absoliutas, kadangi tik jis, kaip sakyta, ap- 
valdo nebūtį pilnutine prasme — tiek kildindamas ją pa- 
čią, tiek ją keisdamas būtybe. Nuosekliai tad kuriamoji 
galia negali būti nei kam nors patikėta, nei būti vykdoma 

per tarpininką, nes absoliutybes deleguoti negalima. Ne- 
būčiai kaip absoliutinei būties stokai apvaldyti reikia būti 
josios- priešingybe, vadinasi, absoliutine būties pilnybe. 
O absoliutinė būties pilnybė yra tik Dievas. Todėl tik 
Dievas yra vienintelis kūrėjas iš nebūties. Kūrimas esmiš- 
kai yra tiesioginis Dievo veiksmas. Užtat tokie mūsų die- 
nomis girdimi- posakiai, kaip: „Dievas mažiau daiktus 
kuria, o daugiau leidžia jiems patiems kurtis“ (P. Teil- 
hard de Chardin) arba: „yra didingiau ir dieviškiau leis- 
ti daiktams patiems darytis negu juos daryti“ (P. Smul- 
ders) — gali liesti tik jau esančios būtybės skleidimąsi 
jos esmės galimybėse, bet nieku būdu ne jos kilimą iš ne- 
būties, jos kūrimą. Taikomi kūrimui kaip buvimo teiki- 
mui, šios rūšies posakiai virsta beprasmybėmis, nes įtai- 
gauja absoliutybės išplėtimą į reliatyvybės matmenį arba 
daiktų pavertimą „dievais“, kas yra aiški nesąmonė. Be 
abejo, kaip matysime vėliau, kalbėdami apie laisvę, žmo- 
gus pats padaro, kas ir koks jis savo būklėje yra, vadinant 
šią jo veiklą „savęs susikūrimu“. Vis dėlto šis „savęs susi- 
kūrimas“ remiasi jau turimu buvimu ir vyksta turimuose 
rėmuose. Galimas daiktas, kad laisvos būtybės būklėje šie 
rėmai išplinta ligi jo esmės neaprėžtybės ir kad J. P. 
Sartre nėra visiškai neteisus teigdamas, esą Žmogus savą 
esmę teikia sau pats. Tačiau ir Sartre antropologijoje bu- 
vimas yra pirmesnis už esmę: buvimas yra žmogui duo- 
muo, o ne jo palies padarinys. Tai tinka kiekvienai būty- 
bei kaip tokiai. ` 

Tas pat reikia tarti ir apie tokią kūrimo sampratą, 
kuri kūrimą sukeičia vietomis su pasaulio priklausomybe 
nuo Dievo. Sakysime: „Biblijoje,— teigia E. Brunneris,— 
Dievas yra Viešpats ne todėl, kad yra kūrėjas, bet todėl 
jis yra kūrėjas, kad yra Viešpats“ 38, Jeigu šitoks santykis 
tarp „viešpaties“ ir „kūrėjo“ Biblijoje iš tikro būtų, tai 
būtų ženklas, kad izraelinis mąstymas yra buvęs labai 
nelogiškas ir kartu nuostabiai subjektyvus: nuo izraelinio 
pergyvenimo esą priklausoma Dievo savybės tikrovė. Ka- 
dangi Izraelis pergyvenęs Jahvę kaip Viešpatį, tai šis dėl 
to turėjęs būti ir pasaulio kūrėjas. Tai būtų tokia pat 
logika, jeigu kas nors tvirtintų: „Aš perku šį paveikslą 
ne todėl, kad jis yra gražus, bet jis pasidaro gražus todėl, 
kad aš jį perku“. Manasis apsisprendimas įsigyti kūrinį 
apsprendžiąs ir objektyvinę jo vertę. Taip būtų buvę ir 
Izraelyje, nes tarp nebūties Viešpaties ir istorijos Vieš- 
paties esama bedugnės. Istorijos kaip reliatyvaus matmens 

įvykiai — Dievo pagalba Izraeliui — nieku būdu nerodo 
į buvimo teikėją ir todėl nebūties Viešpatį. Juk siųsdinti 
išalkusiai tautai putpelių dykumose ar ištroškusiems žmo- 
nėms atverdinti uoloje šaltinį pajėgtų ir Platono demiur- 
gas. Dievas yra istorijos Viešpats tik todėl, kad jis visų 
pirma yra buvimo Viešpats; buvimo, kurio istorija yra 
tik vienas pavidalas, reiškiąsis jau kosmologinėje srityje 
ir todėl nereikalaująs apvaldyti nebūtį. Kas savo tikėjime 
šiuodu matmenis sukeičia vietomis, tas padaro savo tikė- 
jimą ydingą logiškai. O logiškai ydingas tikėjimas gali 
laikytis tik tol, kol jo yda nėra pastebima bei įsisąmoni- 
nama. Reikia betgi manyti, kad ši yda slypi ne Senojo 
Testamento tikėjime, o egzegetų interpretacijoje. 


b. Kuriamojo veiksmo savybės 


Buvimo teikimas negali būti vienkartinis, baigtas ir 
todėl praėjęs veiksmas, nes tai reikštų, kad būtybė, sykį 
kilusi iš nebūties, toliau buvoja arba pati save grįsdama, 
arba gavusi grindžiamąją galią iš Kūrėjo. Abi prielaidos 
yra neįmanomos, nes kas buvimo neduoda savai kilmei, 
tas negali jo duoti nė savai trukmei. O galia grįsti buvi- 
mą negali būti, kaip minėta, absoliuto perleista jokiai re- 
liatyvybei. Iš to plaukia būtina išvada, kad kūrimas kaip 
buvimo teikimas yra nuolatinė dabartis tiek Dlievo, tiek 
būtybės atžvilgiu. Apie kūrimą negalima filosofiškai kal- 
béit baigties veikslu; apie jį galima kalbėti tik trukmės 
veikslu, būtent: hūtybė būna ne sukurta, bet būtybė būna 
kuriama. Buvimą teikti ir buvimą turėti yra vienas ir tas 
pats veiksmas, tik svarstomas čia Kūrėjo (teikti), čia kū- 
rinio (turėti) atžvilgiu. Būtybė buvimą turi tik todėl, kad 
jį gauna. Bet kaip buvimo turėjimas yra visados dabartis, 
taip yra dabartis ir jo teikimas, vadinasi, kūrimas. Užtat 
kūrimo ontologijoje ar Dievo metafizikoje randama savo- 
ka „pasaulio palaikymas (conservatio mundi)“ reiškia 
anaiptol! ne naują, pakartojamą ar nuo kūrimo skirtingą 
Dievo veiksmą, o tą patį buvimo teikimą arba tą pačią 
kūrimo dabartį, neįtaigaujamą jokiu laiko praeities ar 
ateities matmeniu. 

Tuo remiasi tiek Dievo buvojimas pasaulyje, tiek pa- 
saulio priklausomybė nuo Dievo. Kurdamas būtybę visa- 
dos dabar, Dievas yra jai visados ir dabartinis, o pati- 
būtybė yra tiek susijusi su Dievu, jog be tiesioginės Dievo 
dabarties joje ji čia pat virstų niekiu —,omnes res ecdem 

momento in nihilum reciderent“ (S. Tomas) ,— vadinasi, 
liautųsi buvusi apskritai. Todėl onfologine būtybės ploime 
yra Dievo buvojimo ploimė iš esmės. Pasaulio santykis 
su Dievu čia visados yra dabartinis, niekados nepertrau- 
kiamas, niekados nesiliaujantis, niekados neužbaigtas. 
Dievas kaip buvimo teikėjas niekados nuo pasaulio nepa- 
sitraukia: Dievas Kūrėjas nėra pasauliui tiktai transcen- 
dentinis, bet kartu ir imanentinis, buvojąs pasauliui taip 
artimai, kaip artimas yra jam pats buvimas. Pasaulis 
laikosi Dievu ne kaip šioks ar kitoks, vadinasi, ne kaip 
* tokios ar kitokios esmės, prigimties, tvarkos, bet jis lai- 
kosi Dievu kaip esąs apskritai, vadinasi, kaip būtybė: 
„esame todėl, kad esame sukurti (tiksliau: kuriami.— 
Mc.) — ideo sumus, quia facti sumus“ (Augustinas, Conf. 
XI, 4). Stai kodėl kur tik kūrimas mąstomas baigtybės 
prasme ir kur pasaulio palaikymas yra suvokiamas kaip 
kas kita negu kūrimas, arba kur pasaulio palaikymas 
eina jau po kūrimo (net ir grynai logiškai), ten, teisingu 
L. Duempelmanno posakiu, „žingsnis į deizmą yra jau 
žengtas“ 37, 

Kūrimo dabarlies samprata neturi betgi nieko bendro 
su paplitusia pažiūra, esą kūrimo dabartis reiškianti vis 
naujų būtybių atsiradimą ir tuo būdu esanti kiekybinis 
kūrimo tęsinys. Šitaip kūrimo dabartį yra suvokęs net ir 
Kantas. Kosmologinėje savo studijoje „Allgemeine Natur- 
geschichte und Theorie des Himmels — Bendroji gamtos 
istorija ir dangaus teorija“ (1755) Kantas skelbia, esą 
„kūrimas niekad nėra baigtas. Jis, tiesa, yra kartą prasi- 
dėjęs, tačiau jis niekad nesibaigs. Jis visados tebėra veik- 
lus ir kildina vis naujų daiktų bei naujų pasaulių“ 28. Mū- 
sų meto evoliucijos filosofijoje bei teologijoje šis kieky- 
binis kūrimo pratęsimas esti tapatinamas su pasaulio iš- 
sivystymu ir paverčiamas šiojo lytimi: evoliucija esanti 
„kūrimo išraiška“; „Dievas mus sukuria veikdamas į 
mus per evoliuciją“ (P. Teilhard de Chardin) 3. Be abejo, 
nėra jokio prieštaravimo, kad kūrimo dabartis negalėtų 
būti ir kiekybinė, vadinasi, kad Dievas kildintų iš nebū- 
ties vis naujų daiktų ar pasaulių. Tačiau tai yra ne onto- 
loginis, o tikrovinis klausimas — ar iš tikro Dievas tai 
daro,—į kurį niekas atsakyti negali. Tai gryna prielai- 
da, neatremta nei į patyrimą, nei į loginę būtinybę, nei į 
apreiškimą. Savos gi būklės erdvėje mes niekur ir niekad 
nesusiduriame su būtybės kilimu iš nebūties: „Mūsų pa- 
tyrimas rodo, kad kiekvienas daiktas yra kito daikto jve- 

damas: jis „gema““ 3, Stai kodėl filosofija anos prielai- 
dos, kad kūrimo dabartis reiškianti. kiekybinį kūrinijos 
gausėjimą, nė nesvarsto. Tuo tarpu teigdama, kad kūrimas 
yra visados dabartinis, ji turi galvoje ne kiekybinį dau- 
ginimą, o nesiliaujantį dieviškojo kūrimo vykdymą jau 
esančios būtybės buvime. Apie naujos būtybės kilimą iš 
nebūties filosofija privalo kalbėti tik tuo atveju, kai pati 
šios būtybės sąvoka loginiu būtinumu reikalauja jos ki- 
limo iš nebūties, sakysime, žmogaus asmuo, kuris, büda- 
mas vienkartinis, neturi rūšies ir todėl negali būti į buvi- 
mą įvedamas kito daikto *. Vienkartybės šaltinis gali būti 
tik nebūtis, o vienkartinė būtybė gali buvoti tik kuriama, 
bet ne gimdoma ar išvystoma. Tačiau tai yra jau ne tiek 
religijos filosofijos, kiek filosofinės antropologijos klau- 
simas. 

Būdamas vientisas, buvimas reikalauja, kad ir jo tei- 
kimas būtų vientisas. Kaip buvimo negalima padalinti, 
taip ir jo teikimo arba kūrimo negalima ištęsti: Dievas 
kuria staiga — „be judėjimo: sine motu“ (S. Tomas, 
S. Th. I; 45, 2 ad 3), vadinasi, nepereidamas į laiko mat- 
menį ir nekildindamas būtybės „dalimis“ ar „laipsniais“, 
nes tarp „būti“ ir „nebūti“ nėra ir negali būti žarpo. Bū- 
tybė arba jau yra, arba jos dar nėra. SI staigų kūrimo 
būdą kaip tik ir išreiškia žodis „tebūnie — fiat“, kuriuo 
Vakarų mąstymas paprastai nusako šį dieviškąjį veiksmą. 
Užtat buvimo laipsnių nėra nei kiekybine, nei kokybine 
prasme; niekas nebūna nei mažiau „ar daugiau, nei stip- 
riau ar silpniau, nes šitoks buvimo laipsniavimas būtų 
įmanomas (ik ryšium su nebülimi ir reikštų, kad viena 
būtybė nebūties atžvilgiu yra stipresnė už kitą. Betgi tai 
yra išmonė, kadangi nebūties akivaizdoje visos būtybės 
yra lygios: visos yra iš nebūties kilusios ir visos reika- 
lauja lygaus dieviškojo grindimo savame buvime. Buvoti 
kuriai nors būtybei „stipriau“ reikštų, kad ji grindimo iš 
Dievo pusės reikalauja „mažiau“; o ji jo reikalauja „ma- 
žiau“, kadangi ji pati jo turinti „daugiau“ iš savęs, va- 
dinasi, jau yra.buvusi prieš sukuriama. Tačiau visa tai 
yra vienas didžiulis prieštaravimas, 

Juo kaip tik ir yra pagrįsta M. Schelerio „būties 
laipsnių sąvoka“, susikurta Duns Scoto įtakoje ir norima 
pateisinti tuo, esą viena būtybė būna mažiau savimi, o 
daugiau kitu, kita gi — daugiau savimi, o mažiau kitu 42, 
Iš tikro betgi niekas nebūna savimi nė vieną akimirką 
(trukmė) ir nė vieng kiekio laipsnį (galia); niekam bu- 

vimas nėra savastis, o dovana pilnutine prasme. Iš būtybės 
pusės žiūrint, jai sava (proprium) yra ne stipresnis ar 
silpnesnis buvimas, o tiktai nebūtis, Todėl nors būtybės 
ir labai tarp savęs skirtųsi savo esmėmis bei jų savybė- 
mis, jos visos bžna lygiomis. „Jei yra tiesa,— gražiai šiuo 
atžvilgiu sako ispanų religijos filosofas F. Todoli OP,— 
kad esama daugybės būtybių (seres), taip pat yra tiesa, 
kad nesama daugybės buvimo (ser.). Esama daug būtybių, 
daugiau būtybių, bet nesama nei daug buvimo, nei dau- 
giau jo tobulumo“ 43. Buvimo laipsniavimas yra ne kas 
kita, kaip esmės skleidimosi perkėla į buvimo sritį. Esmė 
iš tikro skleidžiasi pamažu ir gali būti išsiskleidusi dau- 
giau ar mažiau. Tuo tarpu buvimas yra visas kartu. Nuo- 
sekliai tad ir jo teikimas arba būtybės kūrimas yra visas 
iš karto, ką Tomas Akvinietis nusako žodžiu „be judėjimo 
— sine motu“ ir ką mes aptariame žodžiu „staigus“. Kū- 
rimas kaip nuolatinė dabartis neturi nei praeities, nei 
ateities: „prasens nullum habet spatium“ (Augustinas). 
Savoka „dar-ne-būtybė“ yra arba prieštaravimas savyje, 
arba — nebūtis. 

Tuo yra atsakoma į vad. „tęstinio kūrimo“ sampratą 
dabartinėje evoliucijos filosofijoje. Ši samprata yra stai- 
gaus kūrimo priešingybė, būdingai išreikšta P. Teilhard'o 
de Chardino: „Visagalio kūrimas neprivalo būti mūsų 
suprastas kaip staigus veiksmas, bet kaip vyksmas arba 
sintetinąs veikimas (ką gi galima būtų nebūtyje sintetin- 
ti? — Mc.)... Pasaulis nuolatos išnyra (emerge), nors ir 
nepastebimai, vis truputį viršum nieko“ 4t, Tai reiškia: 
staigus kūrimas yra veiksmas (actus), tęstinis kūrimas 
yra vyksmas (processus); staigus kūrimas vyksta dabar- 
tyje, testinis kūrimas yra eiga ateitin; staigus kūrimas 
kaip buvimo teikimas yra visas iš karto; tęstinis kūrimas 
kaip lėtas pasaulio išnirimas viršum nebūties vyksta tam 
tikrais kiekiais. Tačiau šioje sampratoje kaip tik visu ryš- | 
kumu ir išeina aikštėn buvimo maišymas su esme. Visa, 
kuo yra būdingas tęstinis kūrimas, gerai tinka esmės sklei- 
dimuisi ar jos kaitai (mutatio substantialis). Bet visa tai 
nė kiek netinka buvimo kilimui iš nebūties. Posakiai „tes- 
tinis kūrimas“, „evoliucinis kūrimas“, „kūrybinė evoliuci- 
ja“ nusako kosmologinę esmės plotmę, tačiau jie nenusa- 
ko ontologinės buvimo plotmės. Žodis „kūrimas“ šiuose po- 
sakiuose yra gryna analogija ar net tik madinis kevalas, 
praradęs tiesioginę bei tikrąją savo prasmę. Tai, kas yra 
išsiskleidimas, išsivystymas, kitimas ir kas todėl niekad 

negali būti kilimas iš nebūties, čia yra vadinama „kūrimu“ 
—ir tai net dieviškuoju,— kuris yra galimas bei suvo- 
kiamas tik kaip kildinimas būtybės iš nebūties: nebūtis 
yra mastas skirti kūrimui nuo išsiskleidimo ar kitimo, 

. Apibūdinant kuriamojo veiksmo savybes, reikia dar 
pabrėžti, nors tai esame truputį palietę ir anksčiau (plg. 
II, 1c), kad kūrimas kaip buvimo teikimas yra absoliuti- 
nės pradžios sąvoka. Gaudama buvimą, būtybė pradeda 
būti pilnutine šio žodžio prasme: ir kaip tokia, ir kaip 
medžiaga. Aukščiau pateiktoji scholastine kūrimo aptartis 
kaip tik ir nusako šią absoliutinę pradžią. Prieš buvimą 
būtybė nėra buvojusi jokiu atžvilgiu, nes užu buvimo nė- 
ra nieko, kas jį pranoktų. Tai savaime aišku ir apie tai 
nereikėtų nė kalbėti, jei mūsų dienomis nebūtų jausti mąs- 
tymo atgrasos absoliutinės pradžios klausimui. Sakysime, 
P. Teilhard'as de Chardinas teigia, esą „menkiausio maž- 
možio visiška pradžia taip lygiai sugriautų patirtinės mū- 
sų visatos statinį“, kaip ir „daiktų atsivėrimas erdviniam 
niekiui“ 45. Tai reiškia: pasaulis negali turėti nei absoliu- 
tinės pradžios laiko atžvilgiu, nei absoliutinės ribos erd- 
vės atžvilgiu, nes kiekvienas atsivėrimas niekiui būtų, pa- 
sak Teilhard'o, „iš pagrindų (radicalement) priešingas 
vidinei visatos sąrangai“ (p. 56). Užtat Teilhard'as apie 
būtybės kilimą iš nebūties nė nekalba. Jis tik kalba apie 
jos atsiradimą, vienijant daugį ir vedant šį vienijimą pa- 
laipsniui ligi visatos susijungimo su Dievu. Evoliucijos 
filosofijoje kūrimo sąvoka sutampa su vienijimo sąvoka 
— pagal žinomą Teilhard'o apibrėžtį: „kurti tai vienyti — 
ereer c'est unir“. Nuosekliai tad šioje filosofijoje kūrimas 
yra ne pradžios, o pabaigos sąvoka: „Apie kūrimo veiks- 
mą turėtume spręsti ne pagal jo pradžią, bet pagal jo pa- 
baigą“ 4, Nes tik susijungus visatai galutinai su Dievu, 
būtų galima pasakyti, kas šis susijungimas — tai yra 
kūrimas — yra, kokią jis turi prasmę ir kokia yra buvusi 
jo eiga. Kūrimo kaip vienijimo apmąstymas šiai filoso- 
fijai yra apsprendžiamas galo (eschaton), o ne pradžios. 
Pradžia čia dingsta kažkokiuose rūkuose. 

Į tai betgi teisingai atsako R. Spaemannas: „Dievas 
kaip atvira žmogaus ateitis, Dievas kaip gyvenimo prasmė 
yra graži, bet tuščia formulė, jei šis Dievas nėra kartu 
mąstomas ir kaip pradžia. Dievas, kuris nėra alfa, negali 
būti nė omega. Be kūrimo nėra jokios eschatologijos“ 47. 
Juk atbaiga, apie kurią kalba evoliucijos filosofija, tegali 
būti ne kas kita, kaip pradžios pilnatvė, nes buvimas, 

kaip sakyta, visados yra visas. Tuo tarpu esme yra visa 
tik savo galimybėje, tačiau ne tikrenybėje. Kiek buvimas 
yra visados dabartis, tiek esmė visados yra dar tik ateitis. 
Būtybės atbaiga įvyksta tada, kai ir esmė tampa dabarti- 
mi, vadinasi, kai ji visa savo pilnatve išsiskleidžia buvi- 
me, su juo sutapdama, Tuomet būtybė būna tik dabartimi 
arba yra dabartis abiem savo pradais — tiek buvimu, tiek 
esme, tiek ontologine, tiek kosmologine savo plotme. Šią 
būtybės būseną ir vadiname eschatologine būsena arba 
atbaiga. Eschatologija yra esmės virtimas buvimo apimti- 
mi. Tai pradžios regimybė. 

- Užtat kur pradžia yra neapmąstoma arba net neigia- 
ma, ten ir atbaiga virsta kažkokiu neaiškių lūkesčiu, nes 
tokiu atveju nežinia, kas gali būti atbaigta ir ko reiktų 
laukti. Štai kodėl Dievas Kūrėjas yra Dievo Atbaigėjo pa- 
grindas, o ne atvirkščiai, kaip tai šiandien regime evoliu- 
cijos filosofijoje ir teologijoje. Atbaigimas visados pri- 
klauso esmės, bet niekad ne buvimo kategorijai. Tik bu- 
vimas įgalina esmę skleistis jo tikrovėje ir artėti prie savos 
pilnatvės. Buvimo atbaigti negalima, nes jis yra visa- 
da visas. Atbaigti galima tik esmę, tačiau ne jai vis trupu- 
tį išnyrant viršum niekio, bet jos jau esančiai galimybei 
vis truputį labiau virstant tikrenybe. Šio skirtumo neda- 
rant, pradžia atrodo nereikšminga ir net kenksminga, kaip 
Teilhard'o atveju, perkeliant visą mąstymo svorį į pabai- 
gą ir manant, kad čia slypi tikrasis kūrimas ir kad čia 
randamas Dievas Kūrėjas. 

Religijos filosofijai šitoks esmės ir buvimo sujaukimas 
yra pavojingas ta prasme, kad jis religiją padaro ateities 
matmeniu; tuo tarpu ji esmiškai yra dabarties matmuo, 
nes tai dabartinis mano santykis su mano Kūrėju. Todėl 
K. Lehmannas pagrįstai klausia: „Ar gali būti Dievas, 
kuris yra susijęs su žmogaus gyvenimo atvira ateitimi bei 
jo prasme, bet kuris neturi nieko pasakyti mūsų pradžiai 
ir mūsų dabarčiai?“ 48 Jo atsakymas yra aiškus: „Dievo 
transcendencija ir ateitis gali būti tik tada suprasta, kai 
kartu yra pažįstamas jo buvimas pasaulyje ir jo artumas 
pasauliui“ (p. 136). O šis Dievo artumas bei buvojimas 
ir yra kūrimo dabartis, ir tik ši kūrimo dabartis pagrin- 
džia mano santykį su manoje dabartyje buvojančiu Dievu. 

c. Pirmavaizdžių leorija 


Kūrimo iš nebūties idėja aiškiai neigia tiek pasaulio 
kilimą iš dieviškosios- substancijos, tiek jo žiedimą iš ko- 
kios nors esančios medžiagos — vis tiek ar ši būtų su- 
geometrinta Platono erdvė, ar be galo praskidęs Teilhard'o 
daugis. Tačiau ryšium su kūrimu iš nebūties lieka dar 
neatsakytas klausimas, kaip ši samprata santykiauja su 
pirmavaizdžiais arba ana idėjų karalija, kuri Platono fi- 
losofijoje užima tokią svarbią vietą ir kurios atoaidžių 
girdėti visoje Vakarų mąstymo istorijoje. Kūrime „iš nie- 
kio nėra jokios „causa materialis“. Bet kaip yra su „causa 
exemplaris“? ` 

Vakarų filosofija, mąstanti Krikščionybės akiratyje, 
platoniškųjų pirmavaizdžių atžvilgiu yra elgusis dvejopai: 
ji sujungė juos su Dievu, bet ji nesujungė jų su nebütimi. 
— Kadangi Dievui nėra ir negali būti nieko nuo jo ne- 
priklausomo, todėl ir idėjų karalija negalinti buvoti „ša- 
lia“ Dievo, kaip kad ji buvojo Platono metafizikoje šalia 
demiurgo. Tačiau idėjų karalija vis dėlto buvojanti bū- 
tent Dievuje. Idėjos arba pirmavaizdžiai nebuvo paneigti, 
tik perkelti į dieviškąją būtį. Tai samprata, Augustino * 
įtvirtinta vėlesnėje Dievo metafizikoje ir kūrimo ontolo- 
gijoje. Idėjas (formae, species, rationes) kaip tikrąsias 
daiktų esmes, amžinas bei nekintamas, Augustinas vertino 
tiek, jog net teigė, esą „niekas negali būti išmintingas, kas 
jų nesuvokia“ (De divers. guest. 46). Jos apsprendžian- 
čios daiktų kitimą bei valdančios. visą jų būklę; jos api- 
pavidalinančios tiek gamtos padarus, tiek žmogaus kūri- 
nius; jos esančios tiesos, gėrio ir grožio mastas. Tačiau 
šią galią jos turinčios ne iš savęs, kaip Platono atveju, 
bet iš Dievo: „jos nėra.sukurtos, todėl amžinai lieka to- 
kios pat, buvodamos Dievo dvasioje; jos pačios neatsi- 
randa ir nepranyksta, bet- tai, kas pagal jas padaryta, 
gali atsirasti bei pranykti ir-iš tikro atsiranda bei pra- 
nyksta“ (t.p.). Tuo būdu, priešingai manichėjams, Au- 
gustinas galėjo tvirtinti, kad „visi baigtiniai dalykai“ yra 
Dievuje, tačiau ne tarsi kokioje vietoje, o tuo, kad jis 
juos „savo ranka laiko tiesoje“ (Conf. VII, 15), vadinasi, 
sieja su idėja. Štai kodėl Augustinas dar toli prieš scho- 
lastinę filosofiją ir galėjo teigti, kad „visa yra tiesa, kiek 
yra — omnia vera sunt, inquantum sunt“ (t. p.). 

Vis dėlto aiškaus santykio tarp idėjų ir Dievo Augus- 
tinas neišvystė. Kartais susidaro įspūdis, kad idėjos jo 

masiyme net susilieja su Amžinuoju Logos: „Pradžioje, 
Viešpatie, sukūrei dangų ir žemę savame Zodyje, savame 
Sünuje, savoje Jėgoje, savoje Išmintyje, savoje Tiesoje“ 
(Conf. XI, 9). Arba truputį aukščiau: „Tu kvieti mus su- 
prasti tavąjį Žodį, Dievą pas tave, Dieve; Žodį, kuris am- 
žinai yra tariamas ir kuriuo visa yra tariama, visa kartu 
ir amžinai“ (Conf. XI, 7). Tieša, Augustinas čia pat pri- 
duria: „Tau lygiaamžiam Žodžiui tari visa kartu ir am- 
žinai, ką tari; o ką tari, ir tampa tuo, ką tari, kad taptų, 
nes kuri ne kitaip, kaip tardamas; ir vis dėlto ne kartu 
ir ne amžina tampa tai, ką tardamas kuri“ (t.p.). Tai 
reiškia: kurdamas Dievas taria daikto idėją; ši idėja yra 
amžina ir kažkokiu „nuostabiu būdu“ (Conf. XI, 9) susi- 
jusi su Amžinuoju Logos, kuriam ji tariama ir visa, ir 
kartu, ir amžinai. Šio betgi tarimo pasekmė nėra .nei visa, 
nei kartu, nei amžina. Čia slypi Augustino skelbiamas 
pasaulio išsivystymas ir jo praeinamumas; čia slypi ir 
laiko problema, kuriai spręsti Augustinas yra taip jiam- 
piai mąstęs. Tačiau kodėl amžinas ir visas kartu (simul) 
dieviškasis tarimas virsta pamažu išsiskleidžiančiu bei 
praeinančiu daiktu? To Augustinas išaiškinti nepajėgia, 
atrodo, todėl, kad jis šį tarimą net pabrėždamas perke- 
lia į Logos kaip Dievą — „in Verbo tuo, in Filio tuo“ 
(t. p.) — vadinasi, į absoliutinį matmenį, o ne į nebūtį, 
ir kad kaip tik dėl to kuriamasis Dievo žodis Augustino 
mąstyme nėra aiškiai atribotas nuo Amžinojo Žodžio. 
Nepaisant šių neaiškumų bei sunkenybių, Augustino 
pastanga platoniškuosius pirmavaizdžius jungti su Dievu 
yra pasilikusi Vakarų filosofijoje visą laiką. Šią pastangą 
perėmė ir net sustiprino Tomas Akvinietis (plg. De ver. 
ą. 3, a. 1) teigdamas, esą būtina pripažinti idėjas Dievo 
dvasioje, nes idėja esanti ne kas kita, kaip daikto forma, 
buvojanti šalia daikto jį kuriančioje ir pažįstančioje dva- 
sioje; ši forma kaip pirmavaizdis esanti būtina kiekvienai 
bütybei, kylančiai ne atsitiktiniu, o sąmoningu -bei pla- 
ningu būdu. Toksai gi kaip tik ir esąs pasaulio kilimas. 
Pasaulis esąs ne atsitiktinybės padaras, bet Dievo sukur- 
tas sąmoningai bei valingai. Todėl jis ir turįs turėti Die- 
vuje savą idėją, vadinasi, buvoti Dievuje idealiniu būdu 
pirmiau, negu pradeda buvoti realiniu būdu (pig. S. Th. 
I, 15, 1). Tuo Tomas aiškina ir pasaulio panašumą į Die- 
va, kadangi panašumas glüdjs „dalyvavimę formoje“ 
(S. Th. I, 4, 3c): būdamas dieviškosios idėjos regimybė, 
pasaulis ir pats esąs dieviškas kaip tik šia idėja. Tai Au- 

gustino mintis, nusakyta baimės ir žavesio priešingybe: 
„Bijausi ir žaviuosi — inhorresco et inardesco. Bijausi, 
kiek esu į ji (į Dievą.— Mc.) nepanašus; žaviuosi, kiek 
esu į jį panašus“ (Conf. XI, 9). 

Nesunku betgi įžvelgti, kad platoniškųjų idėjų perkė- 
la į Dievą esmėje yra ne kas kita, kaip graikiškojo kū- 
rybos modelio pasilaikymas; modelio, kuris Dievo ir pasau- 
lio santykį tebemasio menininko (technites, artifex) veik- 
los pavyzdžiu. Tiesa, čia, kaip sakyta, yra išskiriama bet 
kokia medžiaga (causa materialis), iš kurios dieviškasis 
„Menininkas“ pasaulį kurtų, tačiau čia visu įtaigumu yra 
ir toliau pasilaikoma forma arba pirmavaizdis (causa for- 
malis arba exemplaris), pagal kurį Dievas pasaulį kuria. 
Si forma arba pirmavaizdis esąs būtinas tiek žmogiška- 
jam, tiek dieviškajam kūrėjui, kadangi abu, kalbant To- 
mo Akviniečio žodžiais, kuria ne atsitiktiniu, o planingu 
bei sąmoningu būdu. Užtat kaip tokį pirmavaizdį turi 
kuriąs žmogus, taip jį turįs turėti ir kurias Dievas. Dar 
daugiau: Augustino pažiūrą, menininkas kaip tik perimąs 
dieviškojo kūrimo būdą; jis stengiąsis „suteikti formą, 
kurią regi savo vidaus akimi. O iš kurgi jis ją turėtų; 
jeigu tu (Dieve — Mc.) nebūtum jos padaręs?“ (Conf. XI, 
5). O kad žmogiškojoje kūryboje pirmavaizdis tampa tik- 
rove, apipavidalindamas jau esančią medžiagą —,impo- 
nit speciem jam existenti“ (t.p.),— tuo tarpu dieviško- 
joje kūryboje jis tampa tikrove kariu su jį išreiškiančia 
medžiaga, — tai betgi nekeičia nei pirmavaizdžio bütiny- 
bės, nei jo vaidmens kūrimo veiksme. Kiekvienu atveju 
kūrimas esąs Dievuje esančios idėjos arba daikto pirma- 
vaizdžio pavertimas pačiu daiktu — kaip ir meniškojoje 
žmogaus veikloje. Ši lygiagretė tarp meniškosios ir dieviš- 
kosios kūrybos yra ypač išvystyta Tomo Akviniečio jo 
veikale „De veritate — Apie tiesą“ (plg. q. 2, a. 5, a. 8; 
q. 3, a. I, a. 2). 

Bet kaip tik šio graikiškojo modelio šviesoje nublun- 
ka ir net dingsta nebūlies reikšmė dieviškajam kūrimui. 
Platono demiurgas idėjų savyje neturėjo: jos buvojo šalia 
jo; jis jas tik stebėjo ir pagal jas žiedė tikrovinius pavi- 
dalus; todėl jam buvo reikalingos ir idėjos, ir medžiaga. 
Tuo tarpu Dievas, turėdamas idėją pats savyje ir sykiu 
būdamas absoliutas taip pat savyje, pajėgia šią idėją tarti 
taip, kad, Augustino žodžiais kalbant, „kūrinio judesys 
ją išreiškia“ (Conf. XI, 6) arba, pasak Tomo, „daikto 
pirmavaizdis (exemplar), esąs Dievuje, kildina daiktą“ 

(De ver. q. 2, a. 5). Todel Dievui pasidaro nebereikalingi 
ne tik anas graikiškajam mąstymui toks svarbus bendrasis 
paliesalas, bet ir nebūtis. Pirmavaizdžių teorijoje nebūtis 
kaip ontologinė kūrimo prielaida esti tarsi apeinama ar 
peršokama. Be abejo, jos neneigia nei Augustinas, nei 
Tomas; tačiau jie jos nė nepabrėžia. Palygintas su mūsų 
dienų egzistencine filosofija, tiek patristinis, tiek ir scho- 
lastinis mąstymas atsideda nebūčiai labai maža; tik egzis- 
tencinėje filosofijoje nebūtis, tariant H Kuhno žodžiais, 
pašoksta tarsi iš ramaus guolio išbaidytas žvėrelis 59, 

Tai mus nustebina, kadangi pasaulis kaip baigtinė 
būtis (ens finitum) yra viena iš pagrindinių ir patristinio, 
‚ir scholaslinio mąstymo sąvokų. Tuo tarpu kuo gi baigtinė 
būtis yra „baigtinė“, jei ne nebūtimi? Baigtybė tuo ir ski- 
riasi nuo nebaigtybės, kad anoji jima į save nebūtį — 
pasak J. B. Lotzo: „finitum differt ab infinito ut inclu- 
dens non-esse“ 51, Tas pats. Lotzas teigia, kad „scholastinė 
filosofija telkiasi (vertitur) aplinkui kūrimą iš nebūties“ 
(p. 65) ir kad „krikščioniškasis apreiškimas, visų pirma 
sklaidydamas (pandens) kūrimo esmę, žymiai labiau at- 
kreipė žmonių dėmesį į nebūtį, negu tai buvo buvę anks- 
čiau“ (t.p.). Todėl atrodo, kad nebūtis šiame mąstyme 
turinti sudaryti kaip tik pirmaeilę problemą. Iš tikro ta- 
čiau nebūties apmąstymas čia yra pats šykščiausias. O 
taip yra todėl, kad pirmavaizdžių teorija, padariusi juos 
dieviškosios dvasios turiniu, aptemdo nebūties būtinybę 
kūrimui, nes teikti tikrovinį buvimą idėjoms, jau turin- 
čioms idealinį buvimą, atrodo esąs nebe kuriamojo veiks- 
mo sąrangos, o tik kūrėjo galybės klausimas. Mąstant 
pasaulio kūrimą pagal graikiškąjį modelį, airemtą į me- 
niškąją žmogaus veiklą, siülyte siūlosi mintis, kad ir die- 
viškasis kūrimas esąs ne kas kita, kaip idėjos perkėlimas 
iš idealinės amžinosios plotmės į realinę laikiną plotmę. 
Nebūtis kaip ontologinė prielaida čia neberanda pateisi- 
namos vietos ir net nebetenka reikšmės, o kartais pirma- 
vaizdžių teorijos šalininkų yra net aiškiai neigiama, kaip 
tai visu ryškumu savo metafizikoje yra išvystęs Vladimi- 
ras Solovjovas (1853—1900). | 

"Dievas, pasak Solovjovo, yra ne tik absoliutinis sub- 
įektas trijose hipostazėse, bet ir absoliutinis objektas, lai- 
kąs savyje viso ko turinį, kurį Solovjovas vadina „amži- 
nuoju pasauliu“ arba „Dievo kūnu“ bei „dievybės me- 
džiaga“ 52. Tuo, kaip pats Solovjovas pabrėžia, jis anaip- 
tol nenori įvesti Dievan kokio nors medžiaginio prado, o 

tik nurodyti, kad Dievas nėra tuštuma, bet būties pilnybė, 
apimanti ir idealinį realinio pasaulio vaizdą bei planą. 
Nuosekliai tad turime du vienas priešais kilą buvojančius 
pasaulius: amžinąjį pasaulį Dievuje ir laikinąjį pasaulį 
aplinkui mus ir mumyse pačiuose. Kaip tad santykiauja 
šiedu pasauliai vienas su kitu? Kas yra amžinasis pasau- 
lis laikinajam ir atvirkščiai? Skirtingai nuo kitų rusų 
mąstytojų, kaip N. Berdiajevas, S. Bulgakovas, S. Frankas, 
N. Losskis, Solovjovas neigia kūrimo iš nebūties idėją ir 
ją net pašiepia. Paskutiniajame savo veikale „Trys po- 
kalbiai“ (1900) jis rašo, kad 21 šimtmetyje „tokios są- 
vokos, kaip kūrimas iš nebūties, nebus mokomos net pra- 
džios mokyklose“, nes „vaikiška galia tikėti naiviai bei 
nesąmoningai jau bus peržengta“ (Soč. VIII, 560). Bet 
kokiu būdu tuomet yra kilęs mūsasis pasaulis, jei kūri- 
mas iš nebūties yra tik vaikiško tikėjimo įvaizdis? Ir štai 
čia Solovjovas labai nuosekliai ir atskleidžia pirmavaiz- 
džių teorijos ryšį su kūrimu; ryšį, kuris tiek patristikoje, 
tiek scholastikoje buvo pasilikęs Iyg ir slapta prielaida. 

Amžinasis pasaulis kaip Dievo dvasios turinys nepa- 
tenkinąs, pasak Solovjovo, nei Dievo, nei palies ano pa- 
saulio. Jis nepatenkinąs Dievo, kadangi „dieviškajam 
pradui yra jo per maža“ (Soč. III, 126—127). Idealinis 
arba amžinasis pasaulis Dievuje esąs tiek šiajam palenk- 
tas, jog atskiri jo vienetai (jedinicy) neturį jokio savaran- 
kiškumo: šių vienetų valia visiškai išreiškianti Dievo va- 
lią, jų meilė visiškai sutampanti su Dievo meile, jų veikla 
esanti tiktai Dievo veiklos būdas (plg. p. 125—126). Tuo 
būdu amžinasis pasaulis nesąs Dievui antrininkas ir ne- 
galįs sueiti su juo į tikrovinį santykį. Tuo tarpu Dievas, 
pasak Solovjovo, trokštąs, kad jo paties turinys būtų sa- 
varankiškas, vadinasi, kad galėtų „atveikti į dieviškąjį 
pradą“ (p. 126); Dievas trokštąs kitos, šalia jo buvojan- 
čios prigimties. Tačiau ir patys ano idealinio pasaulio 
vienetai stengiasi savarankiškai būti bei savarankiškai 
veikti — pagal savą valią, pagal savą meilę, pagal savą 
pažinimą. Užtat Solovjovas ir kalba apie „begalinį būties 
troškulį (žažda bytija)“ Dievuje amžinojo pasaulio atžvil- 
giu ir kartu apie tokį pat „nenumaldomą būties troškulį“ 
pačiame amžinajame pasaulyje savęs paties atžvilgiu (p. 
125). Dievas trokšta savą antrininką turėti, o amžinasis 
pasaulis trokšta Dievo antrininku būti. 

Šį abipusį būties troškulį, pasak Solovjovo, Dievas nu- 
maldąs tuo, kad paleidžiąs amžinąjį pasaulį iš absoliuti- 


220 


nės savo priklausomybės, suteikdamas jam savarankišku- 
mo. Tai ir yra, Solovjovo pažiūra, pasaulio sukūrimas: 
„Šisai dieviškosios valios veiksmas (ar veiksmai), kuriuo 
dieviškojo proto idealiniai objektai arba vaizdai įgyja 
realinį buvimą, ir yra tikrasis dieviškojo kūrimo veiks- 
mas“ (p. 127). Tai nėra būtybės kildinimas iš nebūties 
būties stokos prasme, nes amžinasis pasaulis jau būna 
idealine būsena; tai tik šios idealinės būsenos Dievuje 
pavertimas realine büsena 3alia Dievo. Pats Sis veiksmas 
yra atliekamas grynu Dievo noru: „Sisai antrininkas ima 
buvoti tiktai laisvu dieviškosios valios veiksmu“ (p. 128). 
Tačiau jo buvojimas kyla vis dėlto ne iš nebūties, o iš 
ano amžinojo turinio, jau esančio Dievuje idealiniu būdu. 
Tai nėra buvimo teikimas, kaip kūrimą apibrėžėme anks- 
čiau; tai tik vieno buvimo bždo arba būsenos (idealinės) 
pakeitimas kitu buvimo būdų arba būsena (realine): Die- 
vuje esąs vaizdas stoja šalia Dievo kaip daiktas. Pirma- 
vaizdžių teorijoje — lai paprastai nutylima ar nesuvokia- 
ma — nėra naujo daikto kaip /okio (nihilum sui); čia 
yra daugių daugiausia tik naujas daiktas kaip medžiaga 
(nihilum subjecti), nes daiktas realinėje plotmėje ir jo 
idėja idealinėje plotmėje yra savo esme vienas kitam ta- 
patūs. Čia nėra nė tikro „buvimo teikimo — collatio esse“, 
kadangi daikto pirmavaizdis kaip jo esmė jau yra buvęs 
ir prieš savo įkūnijimą medžiagoje arba virtimą daiktu. 
Nuosekliai tad pirmavaizdžių teorijoje nėra nebūties ab- 
soliutinio niekio prasme. . 

Kam reikalingi yra anie pirmavaizdžiai, taip ryškiai 
pabrėžiami krikščioniškųjų Rytų mąstyme, ypatingai ru- 
sy filosofijoje, kurioje yra susikūrusi ištisa teorija, vad. 
„soliologija“ pirmavaizdžiams pateisinti (Sofija čia yra 
suprantama kaip Dievuje esančių idėjų visetas)? Į tai 
atsako pirmavaizdžių šalininkai nurodydami, kad kūrimo 
iš nebūties teorija nepajėgianti atskleisti Dievo sąsajos su 
pasauliu. Jeigu Dievas kildinąs pasaulį iš nebūties abso- 
liuline niekio prasme, tuomet kūrimo veiksmas esąs tik 
dvinaris: jis apimąs gebéit kaip pradme (terminus a quo) 
ir kūrinį kaip baigmę (terminus ad guem). Tuo tarpu 
pats Dievas liekąs kažkaip šalia šių dviejų polių, tarsi 
pasitraukiąs į Salt, pasilikdamas anapusinis tiek nebūčiai, 
tiek kūriniui. Todėl ir nesą galima įžvelgti, kokiu būdu 
Dievas galįs buvoti pasaulio viduje arba būti jam ima- 
nentinis. Kūrimo iš nebūties sampratoje būtybė, prieš 
būdama sukurta, nebuvojanti jokia prasme — nei kaip 

tokia, nei kaip medžiaga, nei kaip idėja, nei kaip daiktas. 
Ji pilnutine savo būtimi kylanti iš nebūties. Nuosekliai 
tad ji ir neturinti savyje nieko, kas ją iš vidaus sielų su 
Dievu. Tarp Dievo kaip Kūrėjo ir pasaulio kaip kūrinio 
dingstąs ryšininkas; tarp jų alsiverianti praraja. Iš ne- 
būties kilęs pasaulis esąs, tiesa, savarankiškas bei origi- 
nalus, tačiau jis nesąs susijęs su Dievu, todėl liekąs pro- 
faninis ir net deistinis. Tai pagrindinis pirmavaizdžių 
teorijos priekaištas kūrimo iš nebūties sampratai. 

Visai kitoks susidarąs santykis tarp Dievo ir pasaulio, 
jei kūrimas esąs suvokiamas kaip amžinojo pasaulio per- 
kėlimas į laikinybės matmenį. Tokiu atveju amžinasis pa- 
saulis arba Dievo dvasios turinys tampąs laikinojo pa- 
saulio pagrindu: dieviškasis pradas kūrimo veiksmu jei- 
nąs į kūrinį ir liekąs jame kaip dieviškoji idėja, sudaranti 
daikto esmę ir sykiu ryšį tarp Kūrėjo ir kūrinio. Mūsasis 
pasaulis, pasak Solovjovo, esąs ne kas kita, kaip am- 
žinojo pasaulio atvaizdas. Kaip atvaizdas jis, tiesa, ski- 
riasis nuo amžinojo pasaulio Dievuje, tačiau, sako So- 
lovjovas, jis skirigsis „ne esme, o tik būsena“ (Soč. III, 
122). Esme jiedu esą tapatūs: mūsoji tikrovė „nėra nau- 
jas, nuo dieviškojo pasaulio atskirtas pasaulis“ (t.p.); ji 
neturinti „jokių savų pradų, iš kurių ji susideiy: ji yra 
tik kitokia, neprivaloma (nedolžnoje, vadinasi, laisvu Vieš- 
paties noru kilusi. — Mc.) tų pačių pradų sąveika, kurie su- 
daro ir dieviškojo pasaulio būtį“ (t.p.). Kiek kūrinys 
esąs patirtinė tikrovė, tiek jis buvojas šalia Dievo; kiek 
tačiau jis esąs amžinojo pasaulio įsikūnijimas, tiek jis 
buvojąs ir toliau Dievuje. Iš to rusų mąstytojai daro svar- 
big išvadą, būtent: pasaulis savo gelmėse esąs šventas, ir 
šis jo šventumas esąs Jam ne atsitiktinis, ne viršinis, bet 
esminis, negalįs būti sekuliarizuotas jokia prasme. Tai 
reiškia, kaip šią išvadą yra nusakęs V. Zenkovskis, „kad 
užu viršinės daugybės, užu baigtybės ir kūriniškumo sly- 
pi vieningas, begalinis ir absoliutinis pagrindas, vadinasi, 
tikrosios (podlinnyj) būties pilnybė“ 53. 


d. Pirmavaizdžių teorijos vertė 


Kūrimas, suvoktas kaip amžinojo arba idealinio pa- 
saulio, esančio Dievuje, perkėlimas iš amžinybės į laiki- 
nybės matmenį, iš tikro akivaizdžiai susieja Kūrėją su 
kūriniu; jis taip pat ryškiai parodo, kodėl kūrinys yra 
šventas savo esmėje; metaliziškai betgi pateisintas jis būti 

negali būlent todėl, kad šitokia kūrimo samprata neap- 
mąsto pirmavaizdžių santykio su pačiu Dievu ir kad ji 
savo esme yra manichėjinė atgyvena. 

Yra labai lengva mąstyti dieviškąjį kūrimą kultūrinės, 
pirmoje eilėje meniškosios, žmogaus veiklos pavyzdžiu ir 
teikti jam idėją arba pirmavaizdį kaip sudedamąjį jo pra- 
dą, kurio idealinis buvimas esti paverčiamas realiniu bu- 
vimu — taip lygiai, kaip tai vyksta kiekviename žmogiš- 
kajame kūrybiniame veikime: sakysime, menininkas turi 
savyje idėją ir perkelia ja į marmurą, drobę, garsus, Zo- 
džius... Jeigu jis būtų visagalis, tai jo idėja iš karto 
(simul, sine motu) virstų statula, paveikslu, simfonija, 
poema ar romanu. Tiktai aprėžta jo galia verčia jį ieško- 
tis medžiagos, kad turima jo dvasioje idėja galėtų pasi- 
daryti patirtinė regimybė. Tačiau kaip tik čia ir kyla 
klausimas: ar žmogiškasis kūrėjas skiriasi nuo dieviško- 
jo Kūrėjo tik šia —beveik „technine“— galybe? Ar šis 
graikiškasis modelis neiškreipia kartais pasaulio kilimo 
iš pagrindų? Ką gi reiškia, kad Dievuje buvoja idėjos 
arba daiktų formos bei jų esmės, sudarydamos išiisą, So- 
lovjovo žodžiais kalbant, „amžinąjį pasaulį“? Solovjovas 
teisingai sako, kad Dievas nėra tuštuma, o būties pilnybė. 
Tačiau kaip tik todėl, kad jis nėra tuštuma, mes negalime 
perkelti į jį be niekur nieko platoniškosios idėjų karalijos 
nepasiklausdami, koks gi yra santykis tarp Dievo prigim- 
ties bei jo esmės ir anos idėjų karalijos kaip pasaulio 
esmių viseto? 

Pirmavaizdžių teorija yra gražiai atsakiusi į klausimą, 
kas yra dieviškosios idėjos pasaulio atžvilgiu, būtent: jos 
esančios pasaulio daiktų iormos arba esmės, pasaulio dar- 
nos pagrindas, jo gėrio, grožio ir tiesos mastas. Tai visiš- 
kai suprantama, kadangi ir žmogiškosios idėjos turi tokią 
pat reikšmę ryšium su jo paties kūriniais. Tačiau pirma- 
vaizdžių teorija niekad nėra išsamiau aiškinusis, kas anos 
idėjos yra Dievo atžvilgiu. Ji yra lik teigusi, esą idėjos 
esančios amžinos, todėl pasiliekančios visad tos pačios. 
Betgi teigti idėjų amžinybę dar nereiškia nustatyti jų san- 
tykį su Dievo prigimtimi, kadangi amžinybė nusako tik 
trukmę, o ne buvimo pobūdį: amžinybė yra buvimo da- 
bartis. Tačiau ir būdamas nuolatos dabartinis, buvimas 
reikalauja būti grindžiamas, vadinasi, kildinamas iš ne- 
būties. Šitaip kūrimo iš nebūties idėja suvokia buvimą 
kiekvienos būtybės, net jeigu ji savo trukme ir būtų am- 
žina.. Ar tai tinka ir Dievuje esančioms idėjoms? Kokiu 

buvimu buvoja Dievuje anasai „amžinasis pasaulis“: Die- 
vo kaip grindėjo ar būtybės kaip pagrįstosios? Kitaip sa- 
kant, kas yra idėja Dievuje: jo paties substancijos ištaka 
ar jo kūrinys? Jeigu ji yra Dievo ištaka, tuomet jos išta- 
rimas patirtine regimybe yra plotiniškoji emanacija, o 
pasaulis — paties Dievo įsikūnijimas arba Dievo regimy- 
bė. Tuomet kūrimas yra teogonija, ir jokio tikrovinio pa- 
saulio nėra; pasaulis yra tik Dievo išvaizda arba kaukė. 
Tuomet turime panteizmą pačia gryniausia jo lytimi, ka- 
dangi pasaulio daiktų esmę šiuo atveju sudaro Dievo sub- 
stancija, idėjos pavidalu jėjusi į daiktą. O jeigu idėjos 
- Dievuje yra kūriniai, tai reiškia, kad jos buvoja pagrįs- 
tuoju buvimu, vadinasi, yra kilusios iš nebūties; tuomet 
samprata kūrimo iš nebūties tinka ir joms visu plotu, kaip 
ir kiekvienai kitai pagrįstojo buvimo būtybei. Tuomet am- 
žinojo pasaulio buvojimas yra tokios pat kokybės kaip ir 
patirtinio pasaulio, nes būti pagrįstam savame buvime 
arba kilusiam iš nebūties yra tas pat tiek idėjai, tiek daik- 
tui kaip idėjos regimybei. Kūrimo atžvilgiu tuomet am- 
žinasis pasaulis neturi jokios pirmenybės ryšium su lai- 
kinuoju pasauliu. 

Nūn, nenorėdami grįžti prie plotiniškosios ontologijos, 
kuriai. pasaulis yra Dievo ištaka, ir nepripažindami pla- 
toniškosios ontologijos, kuriai pasaulis yra nužiestas de- 
miurgo iš kažkokio bendro patiesalo, turime -rinktis kūri- 
mą iš nebūties taip pat ir pirmavaizdžių arba idėjų atžvil- 
giu. Jeigu esama amžinojo pasaulio Dievuje, tai jis anaiptol 
nėra dieviškosios substancijos ištaka, o yra kilęs iš ne- 
būties kuriamuoju Dievo veiksmu. Tai vienintelis meta- 
fiziškai priimtinas atsakymas, pateisinąs -patirtinio pasau- 
lio tikrovės autentiškumą. Štai kodėl ir pirmavaizdžių teo- 
rijos šalininkai, išskyrus -Solovjovą, - norėdami išvengti 
panteizmo, yra -priversti -pripažinti „kūriniškąjį pasaulio 
pirmavaizdinio (sofijnyj) pagrindo pobūdį“ Si V. Zen- 
kovskis užtat ir teigia: „Žiūrint metafiziškai, pasaulis yra 
sukurtas savo visuma: ir idealiniu savo pagrindu, ir pa- 
tirtine savo įvairybe (p. 34)... Sukurtoji būtis yra su- 
kurta perdėm (p. 35)... Pirmavaizdinis pasaulio pagrin- 
das yra visiškai ir ligi galo kūriniškas“ (p. 36). Tą patį 
randame ir S. Bulgakovo teorijoje, kurioje jis skiria „su- ` 
kurtaja Sofiją“ kaip amžinųjų idėjų visumą bei nešėją 
nuo „dieviškosios Sofijos“ arba Amžinojo Logos 55. Atro- 
do, kad ir Augustinas laiko idėją Dievo kūriniu klausda- 
mas, iš kur menininkas būtų ją pasiėmęs, jei Dievas ne- 

būtų jos padaręs: „unde hoc valeret, nisi quia tu fecisti 
eam (speciem, kurią menininkas teikia „tai. akmeniui, 
iai medžiui, tai auksui“.— Mc.) (Conf. XI, 5). Kiekvienu 
atveju kūriniškasis idėjų pasaulio buvimas Dievuje yra 
vienintelis metafizikai pateisinamas, nenorint paversti 
pasaulio ir Dievo esmiy tapatybe. S 

Pripažinus gi idealinį arba amžinąjį pasaulį esant su- 
kurtą iš nebūties, jis pasirodo esąs iš viso nereikalingas. 
Jau sakėme, kad pirmavaizdžių įvedimas į Dievo dvasios 
turinį yra grindžiamas noru rasti ryšį tarp Dievo ir pa- 
saulio: pirmavaizdis arba, idėja susieją Dievą su patir- 
tine tikrove ir padarą ją šventą jos esmėje. Mintis graži, 
tačiau nereikalinga, nes sąsajos klausimas tarp Kūrėjo ir 
kūrinio lygiai taip kyla ir amžinojo pasaulio arba pirma- 
vaizdžių atžvilgiu. Juk jeigu yra reikalingas kažkoks tar- 
pininkas tarp Dievo ir patirtinio pasaulio, kodėl jis būtų 
nereikalingas tarp Dievo ir amžinojo pasaulio, jeigu šis 
yra toks pat Dievo kūrinys, kaip ir regimasis pasaulis? 
O jeigu Dievas gali sietis /iesiog, vadinasi, be tarpininko, 
su amžinuoju idėjų pasauliu kaip savo paties kūriniu, 
tai kodėl jis negalėtų irgi tiesiog sietis su patirtiniu pa- 
sauliu, kuris taip pat yra jo kūrinys? Dievo atžvilgiu tiek 
amžinasis pasaulis, tiek patirtinis pasaulis. yra tolygūs 
kūriniai, tai yra Dievo pašaukti iš nebūties ir būną kaip 
tik šiuo jo šaukimu. Kodėl tad su vienu savo kūriniu Die- 
vas sietųsi tiesiog, būtent tuo, kad jį nuolatos kuria, o su 
kitu tiktai per tarpininką? Ir kam šis tarpininkas būtų 
reikalingas? Argi kuriamasis Dievo veiksmas, būdamas, 
kaip sakėme, ne praeinantis, o nuolatinė dabartis, nesu- 
sieja kūrinio kuo ankščiausiai su Küreju? Koks gi ryši- 
ninkas galėtų Dievą padaryti pasauliui labiau imanenių 
negu palies Dievo dabartis kūrinyje, kildinanti šiojo bu- 
vimą? 

Atskleidus kūrimo dabartį kūrinyje, atkrinta bet koks 
ryšininkas, kadangi kūrimo dabartimi Dievas buvoja pa- 
saulyje pačiu tiesioginiausiu būdu, Prileidus gi kokį nors 
ryšininką ar tarpininką — tegu šisai būtų ir amžina Die- 
vuje buvojanti idėja,— Kūrėjas ir kūrinys kaip tik būtų 
jo perskirti arba bent vienas nuo kito nutolinti. Sakysime: 
jeigu žmogaus asmuo kaip Aš-būtybė susisiektų su Dievu 
tik per savo amžinąjį pirmavaizdį Dievuje, tuomet Dievas 
man nebūtų mano Tu, ir ašen nebūčiau jam jo Tu, nes 
Tu—Tu santykis yra pati tiesioginybė, išskirianti bet kokį 
tarpininką ar ryšininką pačia šio santykio esme. Nes tai, 

kaip jau sakyta, yra meilės santykis, o nesąmonė yra my- 
lėti per tarpininką. Pirmavaizdžių teorija, išmąstyta kiek 
išsamiau, pasirodo esanti religijos priešininkė, kadangi ji 
atitolina žmogų nuo Dievo, ardydama meilės tiesioginy- 
bę, be kurios religija negali būli nei pagrįsta, nei paleisin- 
ta. Si teorija nieko neišaiškina, o tik aptemdo: tiek patį 
kūrimo veiksmą, tiek kūrinio santykį su Kūrėju. Tarp 
kūrinio ir Kūrėjo negali būti jokio ryšininko, jeigu ne- 
norime eiti ligi begalybės klausdami: o kas riša su Dievu 
aną ryšininką? Kurdamas pasaulį, Dievas grindžia jo bu- 
vimą pačiu savimi kaip būtimi, ir bet koks tarpininkas 
čia yra tiek gnoseologiškai nereikalingas, tiek ontologiš- 
kai neįmanomas, nes tarp grindėjo ir pagrįstojo negali 
būti jokio intarpo. : 

Ieškojimas sąsajos tarp Dievo ir patirtinio pasaulio 
ir šios sąsajos radimas pirmavaizdžiuose atskleidžia pir- 
mavaizdäiy teorijos užnugarį, būtent: užu šios Teorijos 
slypi panieka medžiagai ir kūnui. Ši panieka jaučiama 
tiek Platono ontologijoje, pasak kurios, pasaulio regimy- 
bė teršianti amžinąsias idėjas, taip kad jos spindinčios 
tik tarsi drumstame vandenyje; tiek Plotino ontologijoje, 
kurioje medžiaga esanti. blogis savyje ir todėl gadinąs 
sielą savo įtaka; tiek galop manicheizme, pasak kurio, 
blogis esąs skirtino absoliutinio prado padaras ir reiškią- 
sis visur, kur- tik kas nors kyląs iš medžiagos ar gyvybės 
- ar esąs su jomis susietas. Pirmavaizdžių teorijoje ši panie- 
ka bei atgrasa yra pasilikusi tarsi požeminis šaltinis, ku- 
rio, tiesa, neregėti metafiziskai, kuris betgi maitina šią 
teoriją psichologiškai bei morališkai. Patirtinė būtybė 
esanti neverta, kad Dievas sietysi su ja tiesiog. Jis galįs 
rištis su ja tik netiesiog, vadinasi, per jos idėją, kadangi 
tik idėja, neturėdama pojütines likroves, esanti „švari“, 
todėl galinti buvoti Dievo dvasioje. Todėl Dievas ir kil- 
dinąs regimą pasaulį, ne tiesiog jį šaukdamas iš nebūties, 
o savyje turimą aną „švarią“ idėją paversdamas daiktu, 
jau būnančiu atstu nuo Dievo ir todėl jo nepaliečiančiu 
„nešvariąja“ savo puse. Pirmavaizdis, stovįs tarp Dievo ir 
daikto, saugas Dievą nuo patirtinės bei pojūlinės tikrovės 
nevertumo. į 

Nuosekliai tad pirmavaizdžių teorijos šviesoje pasau- 
lis ir atrodo ne tiek kaip autentiška tikrovė arba būtybė 
savyje, o daugiau kaip ženklas arba prasmuo, nurodąs į 
anapus, į aną amžinąjį pasaulį Dievuje, kurio atvaizdas, 
pasak Solovjovo, jis esąs ir kurio pradus — savųjų mūsa- 

sis pasaulis juk neturįs — jis jaukiąs. Tomas Akvinietis 
aiškina, kad pati Dievo esmė esanti daikto idėja, bet ne 
kaip esanti savyje, o kaip pažinta (secundum intellectum 
suum), ir kad todėl sukurtieji daiktai atvaizduoją dieviš- 
kąją būtį, tačiau visada netobulai, nes kiekvienas vis sa- 
vaip: čia glūdįs daiktų daugingumo ir sykiu jų skirtingu- 
mo nuo Dievo pagrindas (plg. De ver. q. 3, a. 2). Tuo 
Tomas išvengia panteizmo, tačiau tuo jis paverčia pasaulį 
Dievo ženklu, kurio būtis lieka abejotina, kadangi ženklo 
prasmė yra reikšti, bet ne savistovia tikrove bor, Müsojo 
pažinimo uždavinys ir galutinis jo tikslas esąs suvokti šį 
ženklą, kitaip sakant, rasti užu patirtinės tikrovės jos 
idėją, buvojančią Dievuje. Patirtinė tikrovė nesąs tikrasis 
pažinimo objektas, o ypač ne pažinimo tikslas. Tai tik 
kelias į aną amžinąjį pasaulį, kurį mūsasis pasaulis ne- 
tobulai aivaizduojas ir tuo mus raginąs žengti pirmavaiz- 
džių sritin. Paskui psichologinį patirtinės tikrovės kaip 
nešvarios bei nevertos pergyvenimą eina, kaip matome, ir 
gnoseologinis jo nuvertinimas. Klausimas: kas gi yra ši 
regimoji, patirtinė, pojūtinė tikrovė, lieka neatsakytas ir 
net iš viso nekeliamas, nes čia visas dėmesys susitelkia 
ne apie tikrovę kaip būtybę, o apie ją kaip reikšmenį. 
Ne tai svarbu ir nuostabu, kad pasaulis esąs, bet tai, kad 
jis kažką reiškiąs. O šią reikšmę jis atskleidžiąs ne patir- 
tine savo regimybe, bet užu jos glūdinčia dieviškąja idėja. 
Šios tad idėjos ieškoti esąs pažinimo uždavinys, o ją ras- 
tą savo gyvenimu vykdyti — žmogaus pašaukimas žemė- 
je. Pirmavaizdžių perkėlimas į Dievą nėra nė kiek pakei- 
tęs platoniškojo jų pobūdžio, būtent atgrasos patirtinei 
tikrovei. Iš šios algrasos kilusi ir jos iš vidaus gaivinama, 
pirmavaizdžių teorija visą Vakarų filosofijos istorijos 
metą yra stipriai įtaigavusi tiek psichologiją, tiek etiką, 
tiek sociologiją, nekalbant jau apie teologiją. Ji ir šian- 
dien daugeliui vis dar neleidžia atviromis akimis pažvelg- 
ti į pasaulio tikrovę kaip esančią savimi pačia. 


4. KŪRIMAS KAIP DIEVO KENOZĖ 


Šio skyriaus pradžioje klausėme, ką reiškia buvimo 
grindimas arba kūrimas tiek Dievui, tiek žmogui. Nūn 
regime, kad žmogui jis reiškia visa: tiek absoliutinę jo 
pradmę iš nebūties, tiek jo buvojimą nebūties akivaizdo- 
je. Kokios išvados iš to plaukia pačiai religijai, svarstysime 

vėliau, kalbėdami apie žmogaus laisvę ir tikėjimą kaip 
apsisprendimą savo. Kūrėjo alžvilgiu. Šiloje vietoje norė- 
tume apmąstyti kūrimo reikšmę Dievui, nes šis veiksmas, 
toks nuostabus savo sąranga ir toks lemtingas savo pasek- 
mėmis, negali būti Dievui bereikšmis — jau vien dėl lo, 
kad jis nėra praeinantis. Kurti juk reiškia, kaip sakėme, 
grįsti būtybės buvimą, o grįsti buvimą reiškia daryti, kad 
būtybė būtų. Būdamas gi dabartinis, būtybės buvimas 
savaime nurodo ir į jo grindimo arba kūrimo dabartį. 
Būti kuriamai yra būtybės būsena. Tačiau kaip tik todėl 
kurti yra Dievo būsena: Dievas buvoja kurdamas. Kaip 
mes buvojame kūrinio būsena, taip Dievas buvoja Kūrėjo 
būsena. Dievas yra Kūrėjas visados — ne ta prasme, kad 
„kūrėjo“ vardą jis būtų laimėjęs dėl sykį atlikto savo žy- 
gio, bet ta, kad šis jo žygis esti nuolatos vykdomas, bü- 
damas visados dabartinis. Tai ypatinga būsenai kurion 
Dievas įeina kūrimo veiksmu ir kurios jis niekados nebe- 
palieka, kadangi niekados nenutraukia kurianiojo- veiks- 
mo. l . 
Todėl dabar ir klausiame: kas yra ši Dievo kaip kū- 
rėjo būsena? Ką reiškia Dievui buvoti kūrėjo būdu? Ka- 
dangi būti kūrėju reiškia esimiškai -sueiti į santykį su kū- 
riniu — kūrėjas ir kūrinys juk yra santykinės sąvokos, — 
tai atsakymas į šį klausimą savaime liečia ir Žmogų: 
Dievo Kūrėjo būsena yra kartu ir žmogaus kūrinio būse- 
na. Kūrimo reikšmė Dievui ataidi ir žmogaus būvyje. 
Zmogus pergyvena Dievą Kūrėją visiškai kitaip negu Die- 
-vą Absoliutą, vadinasi, atsietąjį nuo kuriamojo veiksmo 
ir tuo pačiu nuo manęs kaip Aš-būlybės. Šie tad du atžvil- 
giai ir bus tolimesnio mūsų apmąstymo turinys. 


a. Kenozės sąvoka 


Jau esame sakę, kad kūrimas iš nebūties remiasi Die- 
vo apsiribojimu: be laisvo absoliutinės galios 'aprėžimo 
būtų neįmanoma nebūtis, o be nebūties būtų neįmanomas 
sukūrimas būtybės kaip autentiškos tikrovės. Dievo apsi- 
ribojimas yra būtina ontologinė kūrimo iš nebūlies prie- 
laida. Tačiau kas gi yra šisai Dievo apsiribojimas pats 
savyje? Kas įvyksta Dievo būsenoje, aprėžiant jam abso- 
liutinę savo galią? Nes jau iš ankslo galima spėti, kad 
absoliutas kitaip būna savo vienatvėje ir vėl kitaip, su- 
ėjęs kuriamuoju savo veiksmu į santykį su būtybe ir šia- 
me santykyje nuolatos buvodamas. Kuo tad yra būdinga 

ši apsiribojusiojo Dievo būsena? Tai klausimas, ` kuris 
sklaido jau nebe kuriamąjį veiksmą, o apmąsto patį Kū- 
rėją, vadinasi, religijos Dievą tiesiogine prasme. 

Apsiribojusiojo Dievo idėja Vakarų mąstyme yra Zi- 
noma kenozes vardu. Tai graikiškojo veiksmažodžio „eke-- 
nostai“ vedinys. Pats gi šis veiksmažodis reiškia atsisa- 
kyti, pasižeminti, išsivilkti, save apiplėšti. „Kenoze* tad 
yra atsisakymas arba išsivilkimas aukštesnės būsenos, 
garbingesnės bei galingesnės, žemesniosios dėlei. Jos es- 
me sudaro pirminės būklės pažeminimas. Kenotinėje bü- 
senoj buvojąs asmuo yra palikęs aukštesnįjį savo rangą. 
Krikščioniškųjų Vakarų mąstyme kenozės sąvoka yra iš- 
nirusi norint išaiškinti Krikščionybės tikimą Dievo su- 
sijungimą su žmogiškąja prigimtimi ir jo įėjimą Žmogiš- 
kojon istorijon. Abi šios plotmės yra reliatyvios. Kaip tad 
jos galėtų priimti į save absoliutą? Jos pačios tapti ab- 
soliutinėmis negali. Vienintelė tad išeitis yra absoliutui 
susireliatyvinti. Tačiau savaime aišku, kad absoliuto įsi- 
jungimas į prigimties ir istorijos matmenis virsta ankstes- 
nės jo būsenos priešingybe: garbės bei galios būsena čia 
pasikeičia pažeminimo būsena. Štai kodėl Naujasis Tes- 
tamentas ir vaizduoja Dievo įėjimą į prigimtį bei istoriją 
kaip nusileidimą žemyn: Kristus, „turėdamas Dievo pri- 
gimtį, nesilaikė godžiai savo lygybės su Dievu, bet api- 
plėšė pats save, prisiimdamas tarno išvaizdą ir tapdamas 
panašus į žmones. Jis ir išore tapo kaip visi žmonės; jis 
nusižemino tapdamas klusnus iki mirties, iki kryžiaus 
mirties“ (Fil 2, 6—8). Tai vaizdai, turį gilią metafizine 
prasmę, nes lik „tarno išvaizda“ įgalina Dievą pasiekti 
kūrinijos sritį, nesužlugdant jos absoliutine galybe. Vė- 
lesnė krikščionių tikėjimo išpažinimo formulė „nužengė 
iš dangaus — descendit de coelis“ yra Dievo kenozės for- 
mulė ir kartu vieninielis loginis absoliuto sąjungos su re- 
liatyviu kūriniu išaiškinimas: Dievas palieka absoliutinę 
savo garbės bei galios būseną (coelum) ir nužengia į mü- 
sąją reliatyvią plotmę, tapdamas „kaip visi žmonės“, va- 
dinasi, buvodamas müsuoju būdu. 

Kenozės idėjos akivaizdoje kyla tas pat klausimas, 
kurį svarstėme ir kūrimo iš nebūties atveju (plg. II, Ic), 
būtent: kenozės idėja yra biblinės kilmės. Tačiau tai, 
kas buvo sakyta apie biblinę kūrimo iš nebūties idėjos 
kilmę, visiškai tinka ir kenozės idėjos biblinei kilmei: 
ši kilmė kaip buvojimas istoriniuose šaltiniuose anaiptol 
nenaikina metafizinio idėjos pobūdžio. Religijos filosofi- 

ja svarsto kenozę tiktai kaip mąstomąjį turinį, esanlj Va- 
karų minties istorijoje, neklausdama, ar šis turinys yra 
dieviškosios kilmės. Galimas daiktas, kad Paulius, apra- 
šydamas būdą, kuriuo Dievas jungiasi su žmogiškąja pri- 
„gimtimi bei istorija, tikėjo, esą kenozės idėja kaip šio 
jungimo išaiškinimas esanti jam Dievo apreikšta — taip 
lygiai, kaip kad ir Parmenidas greičiausiai tikėjo, kad ir 
jo skelbiamas mokslas apie būtį bei tikrąjį pažinimą esąs 
jam deivės patikėtas. Filosofija šio tikėjimo negali nei 
teigti, nei neigti, nes ji neturi priemonių nustatyti, kuri 
idėja esanti dieviškosios kilmės, vadinasi, apreikšta, o 
kuri ne (plg. Iv. 5b; II, Ic). Filosofija svarsto tik pačios 
idėjos turinį; o tai ji daro todėl, kad tikėjimas, kaip sa- 
kyta, nė kiek nekeičia gnoseologinės biblinių idėjų są- 
rangos ir neišjungia jų nei iš filosofijos istorijos, nei iš 
filosofijos kritikos. Užiat kiekviena biblinė idėja gali 
būti kartu ir filosolinė idėja. 

Tai tinka ir kenozės idėjai. Juk jeigu filosofinė idėja 
yra Dievo buvimas, tai tuo pačiu yra filosofinė idėja ir 
kūrimas, nes Dievas kaip esąs gali būti pažintas tik kaip 
kuriąs. O jeigu filosofinė idėja yra kūrimas, tai filosofinė 
idėja yra ir kenozė, nes kūrimas yra galimas tik kenozės 
būsenoje, vadinasi, Dievui aprėžus savą galią. Dievo bu- 
vimas — kūrimas — kenozė yra trys pačia savo esme su- 
sijusios idėjos, loginiu būtinumu plaukiančios viena iš 
kitos ir todėl neatskiriamos viena nuo kitos. To nė kiek 
nekeičia tikrybė, kad visos šios idėjos yra randamos krikš- 
čioniškojo apreiškimo šaltiniuose, vadinamuose Biblija. 
Šiai kodėl mes kenozės idėją ir jimame į religijos filoso- 
fija, kadangi ji, mūsų pažiūra, sudaro esniinį kuriamojo 
veiksmo sandą, išaiškindama Dievo Kūrėjo būseną ir tuo 
pačiu jo santykiauseną su jo paties kūriniu, nes, teisinga 
E. Biserio pastaba, „krikščioniškosios Naujienos paskelbta- | 
sis „descendit de coelis“ buvo, tiesa, tikimas, bet liko ne- 
įjungtas į Dievo sąvoką taip, jog ši, ir ja apmąstant (spe- 
kulativ), atsivertų pasauliui bei žmogui“ 56. 

Kas tad yra Dievo kenozė savyje? Formaliai žiūrint, 
ji yra Dievo santykiavimo su pasauliu būdas. Kiekvienas 
Dievo santykis su kūriniu yra kenotinis, nes kiekvienas 
reikalauja nužengimo „iš dangaus“, vadinasi, nusileidimo 
j reliatyvine plotmę. Nes kol absoliutas pasilieka savo 
atsajume, tol jis neturi jokio santykio. O į santykį suėjęs 
absoliutas jau nebėra alsajus (absolutum), bet kaip tik 
susijęs bei susijungęs (solutum). Šis tad absoliuto susiji- 

mas su relialyuybe ir yra kenozės esmė: reliatyvybė tam- 
pa absoliulybes išraiška. Dievas pats savyje arba savo 
esme yra visados absoliutas, tačiau savo veikimu jis nu- 
silenkia reliatyvybei, paklūsta jos dėsniams bei sąrangai, 
prisiima jos būseną ir todėl veikia taip, kaip ir ji. Užtat 
jeigu absoliuto būseną savo atsajume esame įpratę vadin- 
ti didybe (majestas), tai kenozę turime vadinti didybės 
atsisakymu; jeigu absoliuto laikysena mūsų atžvilgiu yra 
pergyvenama kaip nepasiekiamybė bei neprieinamybė, 
„tai kenozė savaime virsta Dievo artybe bei jo gyvenimu 
su mumis ir mumyse. Kenozė yra būdas, kuriuo Dievas 
tampa müsuoju Tu, nes santykis Tu—Tu gali kurtis tik to- 
je pačioje plotmėje. O kol Dievas gyvena absoliuto būsena, 
tol jis buvoja anapus mūsų plotmės ir todėl nesubendrina 
su mumis savęs paties, kas tapimui Tu yra esmiška. Mes 
gi pakilti į absoliuto plotmę negalime. Dievas kaip abso- 
liutas ir žmogus kaip reliatyvybė yra perskirti neperžen- 
giama praraja. Ir kol ši praraja tvylo, iol apie Dievą 
kaip manąjį Tu negali būti kalbos. Užtat visos tos reli- 
gijos, kurios nepažįsta Dievo kenozės, nepažįsta nė Dievo 
kaip mūsojo Tu (induizmas, mahometonizmas, iš dalies 
judaizmas): čia Dievas yra žmogui tik kitas Aš, nepasie- 
kiamas savo nuotoliu ir baisingas savo galybe. Tik tuo- 
met, kai Dievas nužengia „iš dangaus“, vadinasi, kai pri- 
siima kenotinę būseną, jis užgrindžia aną prarają, paša- 
lina aną nuotolį ir tampa mūsų Dievas mūsojo Tu prasme. 
Norėdami jam tarti „Tu, mūsų Dieve“, mes nebeprivalome 
palikti savosios plotmės ar laukti kokių ypatingų teofani- 
jų, vadinasi, Dievo apsireiškimų: kenotinis Dievas yra 
čia pat, susibendrinęs su mumis taip, kad, Augustino Zo- 
džiais tariant, mes esame lauke (foras), o jis viduje (in- 
tus). Jis pats pasilenkia prie mūsų, kad pakeltų mus tarsi 
pamestą drachmą ir neštųsi ant savo pečių tarsi pakly- 
dusią, tačiau jo paties rastą avelę. Gelbstinčiojo bei tar- 
naujančiojo Dievo idėja, kuri krikščioniškosios religijos 
yra taip įsakmiai skelbiama, gali būti metaliziškai pa- 
grindžiama tik kenozės sąvoka. 

Nuosekliai tad kenozė Dievo atžvilgiu yra absoliuto 
nusižeminimas — ne dorine prasme kaip mums teikiamas 
pavyzdys, o ontologine prasme kaip savos didybės išsiža- 
dėjimas mūsų būtybės kūrimo bei santykiavimo su ja dė- 
lei. Sia prasme S. Bulgakovas teisingai pastebi, kad „kü- 
rimas yra absoliuto neišmatuojamo nusižeminimo veiks- 
mas, kuriuo jis išsivelka iš savo absoliutybės: meilė ir 

nusižeminimas, ši didžiausia ir visuotiniausia krikščioniš- 
koji dorybė, yra ontologinis kūrimo pagrindas. Duodamas 
vietos pasauliui buvoti šalia savęs, absoliutas nusižemina - 
savo meile kūrinio akivaizdoje“ *7. Bet nusižeminimas vi- 
sados yra ir auka, Dievo atveju begalinė auka, kaip ir jis 
pats yra begalinis. Aprėždamas save kaip absoliutą, atsi- 
sakydamas absoliutinės savo veikimo galios, savo didybės, 
vadinasi, visų tų savybių, kurios žymi jo absoliutybe, Die- 
vas aukojasi, kad atvertų kelią į žmogų ir taptų šiojo Tu. 
Kenozėje Dievas atiduoda pats save. Užtat Bulgakovas kū- 
rimą ir vadina „absoliuto auka reliatyvybės dėlei, lais- 
va save paneigiančios meilės auka“, absoliuto Golgota, 
sudarančia „melafizine kūrimo esmę“ (p. 201). Pasaulis, 
pasak Bulgakovo, esąs „sukurtas nuo kryžiaus, kurį Die- 
vas prisiėmė meilės vardan. Kūrimas yra ne tik Dievo 
visagalybės bei išminties, bet ir pasiaukojančios meilės 
veiksmas, įvykdytas džiaugsmo dėlei, kad „kitas“ būtų, 
nes Dievas yra meilė, o meilės gyvybė ir džiaugsmas yra 
auka“ (t.p.). Žmogaus auka, sudaranti kiekvieno religi- 
nio kulto esmę, yra ne kas kita, kaip atoveikis į Dievo 
auką: Dievo auka Žmogaus auką pagrindžia ir įprasmina 
kaip žmogiškąjį atsakymą. Ir tik šia abipuse auka ku- 
riasi Tu—Tu santykis tarp Dievo ir žmogaus. 

Kaip Dievo Kūrėjo sąsaja su kūriniu kenozė yra ne- 
siliaujanti absoliuto būsena. Jau esame sakę, kad kūrimas 
. būtybei nėra praeinantis veiksmas, o nuolatinė jos buvi- 
mo dabartis, tuo pačiu ir Kūrėjo nuolatinė būsena būty- 
bėje: Dievas buvoja mumyse tuo, kad mus kuria. Nūn 
regime, kad mūsų kūrimas vyksta kenotiniu būdu, Dievui 
nusižeminant ir aukojantis mūsų dėlei. Iš to plaukia re- 
ligijos filosofijai didžios svarbos išvada: Dievo kenozė 
yra nesiliaujanti. Ji nėra koks nors vienkartinis veiksmas, 
bet būsena, į kurią absoliutas įžengia kūrimo veiksmu ir 
kuri niekados nedingsta, kaip nedingsta nė pats kūrimas. 
Nėra taip, kad Dievas vienkartiniu veiksmu apsirėžtų, 
įgalintų nebūtį, sukurtų pasaulį, o paskui vėl atleistų savo 
apsiribojimą ir grįžtų į savo atsajumą kaip absoliutas. Tai 
samprata deizmo, kuris kūrimą suvokia „techniškai“, pa- 
versdamas Dievą amatininku, atlikusiu savą darbą ir grį- 
žusiu atgal „namo“ į savo uždarumą. Tačiau tuo deizmas 
nepaprastai suseklina kūrimo sampratą, tarsi būtybė bū- 
tų savo buvime sykį pagrįsta ir nebereikalautų šio grindi- 
mo dabarties. Deizmas nesuvokia, kad būtybės buvimas 
yra nuolatinis nebūties pergalėjimas, kurio betgi iš savęs 

jį kildinti negali. Jeigu būtybė pati įstengtų pergalėti'ne- 
būtį savo buvime, tuomet ji sugebėtų ją pergalėti ir savo 
kilime: tuomet ji pati save susikurtų, kas yra. aiški nesą- 
monė. O jeigu ji reikalauja Dievo kaip tikrojo ir vienin- 
telio nebūties pergalėtojo tiek būtybei kylant, tiek jai 
buvojant, tai tuo pačiu ji skelbia ir kenoze kaip nuolati- 
nę Dievo būseną jo sąsajoje su pasauliu. Kaip amžinas 
yra Dievas Kūrėjas, taip amžina yra ir kenotinė jo bū- 
sena. 


b. Kenozės pagrindas 


Kodė! Dievas Kūrėjas prisiima kenotinę būseną ir ja 
buvoja? Tai klausimas, kurį kūrimo ontologija nuolatos 
yra kėlusi, kurio ji tačiau niekados nėra patenkinamai 
atsakiusi, nes tai esmėje klausimas, kg kūrinys reiškia 
Kūrėjui. Dievas atsisako savos didybės bei galybės kūri- 
nio dėlei. Ar tai reiškia, kad absoliutas, būdamas pilny- 
bė, yra reikalingas reliatyvybės? Parmenidiškai aristote- 
linė Dievo kaip nejudančiojo judintojo samprata nedvejo- 
dama atsako: ne, Dievas nesąs pasaulio reikalingas jokiu 
atžvilgių; Dievas esąs pati tobulybė, o tuo pačiu ir pati 
laimė, taip kad pasaulis negalįs čia nieko pridėti. Šia 
miniimi scholastinė filosofija ir grindžia savo įsitikinimą, 
esą iš Dievo pusės nesama jokio fikrovinio santykio su 
pasauliu; tokio santykio esama tik iš pasaulio pusės, nes 
tik šis esąs Dievo reikalingas, ne atvirkščiai, Išvysčius 
šią mintį kiek platėliau, pasaulis pasirodo esąs tik Dievo 
kliuvinys: Dievas turįs apsiriboti, kad jį kildintų, turįs 
nužengti į reliatyvinę plotmę, kad išlaikytų jo buvimą, 
turjs atsisakyti savo garbės bei galybės, kad jame veiktų. 
Kokią prasmę visa tai turi, jei Dievui pasaulis ničnieko 
nereiškia? Tokiu atveju, kurdamas pasaulį, Dievas susi- 
kūręs tik savo paties „apsunkinimą“, ypač jei kūrinys esąs 
laisvas, kaip tai yra žmogaus atveju. {Į klausimą tad, ar 
kūrinys turis kokią nors Dievui reikšmę, reikią atsakyti 
neigiamai. Dievas turįs tik „nemalonumų“ su savo kūri- 
niu, taip kad jis ne be pagrindo kartais paSokstas pykčiu 
ir tariąs: „Nušluosiu nuo žemės paviršiaus žmones, ku- 
riuos sukūriau; žmonės ir galvijus, šliužus ir dangaus 
paukščius, nes aš gailiuosi juos padaręs“ (Pr 6, 7). 
> Tačiau ar šitaip suprasdami kūrinio reikšmę Kūrėjui, 
nepaverčiame pasaulio šmėkla? Juk jeigu pasaulio reikš- 
mė Dievui išsisemia jo kliudymu bei neigimu, tai tuomet 

pasaulis iš tikro negali turėti ontologines rimties bei 
svarbos. Tuomet jis yra Dievui, kaip pastebi S. Bulgako- 
vas, „lik kažkokia ontologinė išmonė“ 58, kažkoks žaislas 
ar pokštas, žiaurus pokštas, kadangi pilnas kūrinijos kan- 
čios. Tokia išvada yra, be abejo, nesąmonė logiškai ir 
slogutis psichologiškai. Tačiau ji plaukia neišvengiamai, 
jei remiamės prielaida, esą pasaulis neturįs Dievui lei- 
giamosios reikšmės. Pasaulio kaip teigiamybės Dievo al- 
žvilgiu neigimas nutikrovina palį pasaulį. Pasaulio gi nu- 
tikrovinimas savaime patraukia paskui save ir kuriamojo 
veiksmo nutikrovinimą, paversdamas jį dieviškojo „laisva- 
laikio“ žaismu. O patis Dievas pasirodo tokiu atveju kaip 
žiaurus tironas, randąs malonumo žaisti kūrinių kančia 
bei mirtimi. Dar kartą pabrėžiame: tokia išvada yra gry- 
na beprasmybė, bet ji kyla loginiu būtinumu, jei pasilie- 
kame aristoteliškai scholastines Dievo sampratos rėmuose, 
esą Dievas yra nieko nesiekiantis, nejudantis, savo pilny- 
beje laimingas absoliutas. Aukščiau keltas klausimas, ką 
kūrinys reiškia Kūrėjui, atrodo, virstas nebeišbrendama 
aklaviete. 

Šioje aklavietėje mūsų mąstymas atsiduria todėl, kad 
klaidingai kelia patį klausimą, būtent: ką kūrinys reiškia 
Kūrėjui. Šitaip betgi klausdami žvelgiame į Dievą iš kū- 
rinio pusės ir todėl nerandame nieko, ką gi kūrinys galė- 
tų Kūrėjui reikšti, sykiu betgi nerandame nė pagrindo, 
kam gi Kūrėjas būtų jį susikūręs. O taip įvyksta todėl, 
kad minėtasai klausimo būdas reikalauja perskirti kūrinį 
ir Kūrėją, perkelti juos kiekvieną į savą plotme ir paskui 
juos palyginti tarp savęs, tarsi jie būtų vienas nuo kito 
nepriklausomi dydžiai. Iš tikro gi absoliutas kaip Küre- 
jas ir reliatyvybė kaip kūrinys negali būti perskirti nei 
logiškai, nei ontologiškai: Kūrėjas ir kūrinys sudaro ir lo- 
ginę vienybę mąstant, ir ontologinę vienybę būnant. Už- 
tat ir minėtas klausimas tegali būti atremtas į šią vieny- 
be. Tai yra: negali klausti, ką kūrinys reiškia Dievui 
kaip būties pilnybei, bet atvirkščiai, reikia klausti, kas 
yra kūrinys Dievo pilnybės šviesoje. Kitaip sakant, rei- 
kia apgręžti patį klausimą, apmąstant ne Dievo pilnybę 
kūrinio atžvilgiu, o kūrinį Dievo pilnybės atžvilgiu. 

Būdamas būties pilnybė, absoliutas negali būti mąs- 
tomas taip, tarsi jis turėtų kažką objeklyvaus, kas jį arba 
neigiamai aprėžtų (nebūtis), arba teigiamai papildytų 
(būtybė). Kaip nebūtis esti įgalinama tik laisvu absoliu- 
ilo galybės apsiribojimu, taip ir kūrinys kyla tik laisvu 


234 


absoliuto pilnybes teigimu niekio erdveje. Kürinys nera 
Kūrėjui atėjęs „iš šalies“, tarsi koks priedas. Kūrinys yra 
Kūrėjo pilnybės išraiška niekio erdvėje. Kuriamuoju 
veiksmu Dievas ištaria patį save, tačiau ne absoliuto, o 
niekio matmenyje. Plotino ontologijos klaida yra ne ta, 
kad jis mąsto absoliutą kaip veikdinantį patį save, bet ta, 
kad jis šį veikdinimą palieka absoliučioje plotmėje, nepa- 
žindamas nebūties matmens ir todėl šio veikdinimo pa- 
sekmes paversdamas tos pačios esmės absoliuto ištakomis. 
Nes jeigu absoliutas veikdina save absoliučiame matme- 
nyje, tai ir pats šis veikdinimas tuomet yra absoliutinis. 
Tuomet nekyla nieko reliatyvaus: absoliuto veikdiniai ab- 
soliutinėje plotmėje nėra kūriniai kaip autentiškos būty- 
bės, o tik to paties absoliuto būsenos. 

Visai kitaip yra, jei absoliutas išsako save nebūties 
matmenyje. Nebütis kiekvienu atveju yra būties riba. Nors 
ši riba ir būtų įgalinta paties Dievo laisve, tačiau ji vis 
tiek lieka riba. Užtai nebūties įgalinimas tegali atsirasti 
tik Dievui apsiribojant, vadinasi, nubrėžiant absoliutinei 
savo galiai ribą. Jeigu tad absoliutas išsako save kaip būtį 
nebütyje, šio jo veiksmo pasekmė savaime virsta relialy- 
vybe, nes yra nebūties aprėžiama visuose josios matmeny- 
se. Šiai kodėl Dievas negali sukurti Dievo, nes kurti gali- 
ma tik nebūtyje, o kurti nebūtyje reiškia teikti buvimą 
bütybei, aprėžtai nebūties erdvės, kurioje ji kyla. „Kurti 
Dievą“ reikštų kurti „aprėžtą pilnybę“, kas yra prieštaravi- 
mas savyje ir todėl negalimybė ontologiškai. Dievas gali, 
kaip tai giliai metafiziškai yra įžvelgusi Krikščionybė, 
Dievą tik pagimdyti, vadinasi, teigti ar tarti save absoliu- 
to, bet nieku būdu ne niekio matmenyje. Išreikšdamas gi 
save niekio plotmėje, Dievas kildina tik reliatyvybę. Ta- 
čiau kaip tik todėl, kad šis kildinys yra tariamas niekio 
plotmėje, jis yra ne-dievas; jis yra visai kas kita negu 
Dievas, vadinasi, visai kita būtybė, būnanti kaip tokia, 
tapati pačiai sau, o ne kokia nors Dievo išvaizda ar kaukė. 

Iš kitos betgi pusės, būdama Dievo išraiška arba išta- 
ra, nors ir nebūties erdvėje, ji visados nešasi su savimi 
Kūrėjo pobūdį, kuris religijoje dažnai vadinamas Die- 
vo „atvaizdu“, „paveikslu“, „panašumu“. Kūrinys nėra 
~ Dievas, bet jis yra dieviškas — kaip tik todėl, kad jis yra 
nebūties aprėžta Dievo pilnybės išraiška, vadinasi, Die- 
vui savas bei artimas. Krikščioniškojoje religijoje randa- 
ma mintis, esą įsikūnydamas žmogiškojoje prigimtyje ir 
įsijungdamas į žmogiškąją istoriją, Dievas nužengia ne 

į kažkokią jam svetimybe, o aleina „pas savuosius“ (Jn 1, 
11), tik vaizdingai nusako aną ontologinį kūrinio savumg 
Dievui. Kūrinys neturi nieko, kas būtų ne iš Dievo; gi 
visa, kas yra iš Dievo, yra dieviška. Tačiau šis dieviška- 
sis duomuo buvoja nebūties matmenyje ir todėl yra visai 
kas kita nei Dievas. Kūrinio ontologinė sąranga yra są- 
lygojama nebūties, todėl aprėžta, vadinasi, baigtinė. Bet 
ši sąranga yra iš Dievo — ne lik ta prasme, kad Dievas ją 
yra kildinęs iš niekio, bet ir ta, kad Dievas yra kildinęs 
ir patį niekį, kaip kūrinio sąrangos galimybės erdvę. 
Dievas Kūrėjas todėl yra kūrinio autorius absoliutine 
prasme: ir jo galimybės (nebūtis), ir jo tikrenybės (būty- 
bė). Dievas būtybę ne tik sukuria, kaip platoniškasis de- 
miurgas, bet jis įgalina ir palį jos sukūrimą. Štai kodėl 
Dievas yra kūriniui absoliutinė jo pradinė, ir štai kodėl 
kūrinys yra Dievo savastis absoliutine prasme. 

Čia tad ir išeina aikštėn esminė kūrinio teigiamybė. 
Kūrinys yra ne todėl Dievui reikšmingas, kad papildytų 
jo pilnybę — „papildyti pilnybę“ yra prieštaravimas — 
bet kad ją skleistų ir neštų nebūties malmenyje. Kūriniu 
Dievas ištaria ne tik tai, kad jis yra, bet ir tai, kas jis yra. 
Savęs ištarimas absoliuto matmenyje jsilikrovina absoliu- 
tybe, pasak krikščioniškosios religijos, dieviškosiomis hi- 
postazėmis, o nebūties matmenyje — kūriniškosiomis bü- 
tybemis. Kūrinys yra tad dieviškosios pilnybes ištara ne- 
būlyje. Vis dėlto ši kūrinio samprata Dievo pilnybės švie- 
soje yra dar per formali. Ji neatsako į klausimą, ką gi 
kūrinys išreiškia, kildamas iš nebūties ir buvodamas joje. 
O tai paaiškės tik konkrečiau pasiaiškinus, kas yra ana 
Dievo: pilnybė. . 

Kalbėdami apie religijos Dievą. kaip manąjį Tu sa- 
kėme, kad Dievas manuoju Tu gali būti tik tuo atveju, 
kai jis yra Meilė, ir kad todėl Dievo Kūrėjo atskleidimas 
yra sykiu ir „Dievo Meilės atskleidimas. Tačiau anoje vie- 
toje (plg. I, 6d) Dievą Meilę svarstėme daugiau žmogaus 
atžvilgiu, nurodydami į jo savimonės pakaitas, kylančias 
iš jo santykio su Dievu Meile. Šitoje vietoje reikia mums 
kiek pagilinti ankstesnę Dievo Meilės sampratą pasiklau- 
siant, kas gi yra ta Dievo pilnybė, kurią jis kūriniu ištaria 
nebūties erdvėje. Paprasiai vadiname ją „būties pilnybe“, 
ir teisingai, nes absoliutas mūsų mąstymo visų pirma esti 
suvokiamas kaip neturįs nebūties duomens prasme, todėl 
būnąs neaprėžtas jokių atžvilgiu. Tačiau šitokia absoliu- 
to kaip pilnybės samprata yra statinio pobūdžio ir todėl 

tik grynai formaliai nusako kuriantįjį Dievą, nenusakyda- 
ma pobūdžio losios veiklos, kuria jis sueina į santykį su 
pasauliu. O ši veikla, kaip visur teigėme, yra kūrimas. 
Save apsiribodamas, kad kurtų, absoliutas atsiskleidžia 
ne tik kaip paprastai esąs (esse simpliciter), bet ir kaip 
veikias (actus) sava galia (dynamis). Užtat ir klausiame: 
kas yra ši Dievo Kūrėjo galia? ! 

Kenozės šviesoje atsakymas yra gana aiškus: kurda- 
mas Dievas prisiima kenotinę būseną, kenotinė būsena 
yra nusižeminimo ir aukos būsena; gi nusižeminimas ir 
auka yra meilės apraiškos. Todėl ir toji galia, kuria Die- 
vas kuria, esmėje yra meilės galia, ir toji pilnybė, kurią 
Dievas teigia arba taria nebūties matmenyje, yra meilės 
pilnybė, nes būti ir būti meile yra Dievui vienas ir las 
pals dalykas. Dievo būtis yra jo meilė, ir Dievo meilė yra 
jo būtis. Dievo atžvilgiu, kalbant scholastines filosofijos 
žodžiais, „ens et amor convertuntur“. Jeigu tad Dievo me- 
talizika teigia — visiškai teisingai, — kad Dievo esmę su- 
daro buvimas ir kad todėl Dievo negali nebūti, tai taip 
lygiai metaliziškai turime teigti, kad Dievo esmę sudaro 
meilė ir kad todėl Dievas negali nemylėti. Meilė yra Die- 
vui ne kuri nors jo savybė, skirtinga nuo jo būties, bet 
meilė yra pati Dievo būtis, o tuo pačiu ne tik religinė, 
bet ir ontologinė idėja, randama sklaidant kūrimo idėją. 
Dievas Kūrėjas yra Dievas Meilė, ir visi jo veiksmai yra 
meilės veiksmai: „totus es charitas“ (Simonas Teologas). 

Šitaip suprastos Dievo pilnybės šviesoje aiškėja ir kū- 
rinio reikšmė. Jeigu kūrinys yra dieviškosios pilnybės iš- 
tara nebūtyje, tai iš tikro jis yra Dievo Meilės ištara: kū- 
riniu Dievas išsako save kaip meilę nebūties matmenyje. 
Absoliuto matmenyje Dievo meilė gali būtį ištarta tik ab- 
soliutybe: krikščioniškoji religija šį absoliutinį Meilės 
išreiškimą vadina Dvasia arba trečiąja Trejybės hiposta- 
ze, prieinama nebe žinojimui, bet tikėjimui ir todėl ne- 
įtraukiama į religijos filosofijos rėmus. Nūn nebūties 
matmenyje Dievo meilė įgyja kūrinio pavidalą, vadinasi, 
išsireiškia reliatyvia būtybe. Todėl ir anasai Dievo Kūrėjo 
„paveikslas“ bei „panašumas“, kurį kūrinys neišvengiamai 
neša sava ontologine sąranga, yra Dievo Meilės atvaizdas. 
Savo buvime kūrinys galutinai yra grindžiamas ne kuo 
kitu, kaip tik Dievo meile. „Dieviškoji meilė, — pastebi 
S. Bulgakovas,— yra kūrinijos logika ir estetika“ 5; lo- 
gika todėl, kad kūrinijos: kilimas yra apsprestas ne kokios 
nors dieviškosios būtinybės, o laisvės kaip meilės proveržio 

į kitajj, kuris būtų Dievui Tu ir kurio. tiesa būtų ne pa- 
prastai būti, bet mylėti — pasak Sofoklio Antigonės žo- 
džių: „Kad mylėčiau, aš esu“; estetika todėl, kadangi 
pasaulis, būdamas grindžiamas meile, savaime įgyja gro- 
žio bei džiugesio bruožų, regimai apsireiškiančių garbi- 
nimo lytimis Dievo atžvilgiu ir meninės kūrybos lytimis ` 
žmogaus atžvilgiu. Zmogaus būtybėje, kaip regėsime ki- 
tame skyriuje, ši Dievo meilė kaip kūrinijos logika bei 
estetika susitelkia visu jlaigumu, ir tikroji antropologija 
gali būti sukurta tik šių dviejų pradų šviesoje. Trumpai 
tariant, Dievo pilnybės šviesoje kūrinys atsiskleidžia kaip 
Dievo Meilės regimybe. Si kūrinio atžvilgį metafizika yra 
visiškai pamiršusi, svarstydama jį tik kaip Dievo būties 
išraišką. Todėl religijos lilosofijos uždavinys ir yra at- 
kreipti dėmesį į kūrinį kaip Dievo meilės išraišką, nes 
Dievo meilė, būdama sklidi begaliniu mastu (diffusivum 
sui), prasiveržia ne tik absoliuto, bet ir nebūties matme- 
nyje. Kokiu būdu Dievas Meilė atsivaizduoja kūrinyje, 
regėsime vėliau, interpretuodami šį atvaizdą laisvės 
prasme. 

Sklaidant tad kūrimo idėją kenozės šviesoje, savaime 
prieinama nuostabi pasaulio teigiamybė. Dievo metalizi- 
ka, apmąstydama Dievą, atsietą nuo pasaulio ir todėl už- 
darą savo vienišume, ir palygindama pasaulį su šiuo at- 
sietiniu absoliutu, paverčia kūrinį nevertybe ir net kliu- 
viniu Dievui. Tuo tarpu religijos filosofija, apmąstydama 
Dievą kenozėje, vadinasi, kaip susietąjį su pasaulio „tarno 
išvaizda“, randa, kad kūrinys yra Dievo meilės išraiška 
ir todėl turi nepakeičiamą vertę. Kenozės idėja todėl 
reiškia ir Dievo nusižeminimą, ir pasaulio išaukštinimą. 
Apribodamas patį save ir prisiimdamas reliatyvios būty- 
bės būseną, Dievas apiplėšia save kaip absoliutą ir tampa 
savos meilės auka. Tačiau padarydamas šią reliatyvinę 
būseną savąja ir pasilikdamas aukanešys amžinai, Dievas 
pašlovina pasaulį aukščiausiu būdu, paversdamas jį savos 
meilės regimybe. Kūrimo ontologija užtat pakerta bet ko- 
kias manicheizmo šaknis, slaptu aidu vis dar tebesiskar- 
denančias įvairių įvairiausiose dorinėse pratybose. Pasau- 
lis Dievo ne tik neaptemdo, bet jį kaip tik paryškina. Nu- 
žengdamas į kūrinio plotmę ir buvodamas jo matmenyse, 
Dievas tampa mums be galo artimas. Tai žadina didžiai 
nuoširdų, šiltą vidinį santykį su mūsų Kūrėju, kuris kaip 
tik mūsų dėlei yra aprėžęs savo absoliutumą, atsisakęs 
savo atsajumo ir tapęs kaip ir mes, suprantant šį „mes“ 

pilnutine müsosios būklės prasme. Kenotinis Dievas iš 
tikro yra mūsų Viešpats ir mūsų Dievas, su kuriuo gali- 
me megzti kuo tampriausią ryšį, patikėdami jam visą sa- 
ve, nes jis gyvena su mumis toje pačioje plotmėje. Užtat 
kenolinis Dievas ir yra religijos Dievas pačia žmogiškiau- 
sia prasme. Kenozė yra kelias, kuriuo pasiekiame Dievą, 
„arba, tiksliau kalbant, kuriuo Dievas pasiekia mus, kad 
būtų mūsų Dievas. Jeigu tad Krikščionybė vadina žmogų 
Dievo draugu, broliu, sūnumi, tai visi šie pavadinimai 
kaip tik ir yra kenozės metafiziškai pagrindžiami; visi jie 
prašoksta poetines metaforas. ar dorines savybes, nurody- 
dami į ontologinį Dievo ir žmogaus artimumą, kilusį iš to, 
kad Dievas yra nužengęs į žmogaus plotmę ir joje buvoja 
bei veikia „kaip visi žmonės“. . 


c. Kenozės svarba Dievo pažinimui 


Dievo kenozė turi reikšmės ne tik Dievo ir pasaulio 
santykiui pagrįsti, bet ir pačiam šiam santykiui pažinti; 
kitaip sakant, kenozės sąvoka yra religijos filosofijai 
svarbi ne tik metaliziškai, bet ir gnoseologiškai. Ji pa- 
gelbsti atsakyti į tokius klausimus, kurie be jos būtų arba 
visiškai neatsakomi, arba jų atsakymas liktų nepatenki- 
namas. Tokių klausimų esama gana daug. Tačiau šiuo 
tarpu mums svarbus yra tik vienas iš jų, būtent galimybė 
kalbėti apie Dievą kaip pirmasis laiptas Dievui pažinti 
ir šį pažinimą mūsosiomis sąvokomis išreikšti. 

Kaip galima ir ar iš viso galima kalbėti apie Dievą? 
Tai klausimas, šiandien pasidaręs tiesiog deginantis: „Ar 
mes kaip filosofai, vadinasi, kaip mąstantieji žmonės ga- 
lime iš viso kalbėti apie Dievą, girdėdami bei rimtai im- 
dami mūsojo pasaulio ir laiko balsą?“ — klausia B. Wel- 
Lem Kodėl betgi toksai klausimas šiandien kyla? Ne tik 
todėl, kad Dievas dabar yra dažniausiai neigiamas kaip 
müsy sąmonei priešybinė tikrovė, pasikliaujant L. Feuer- 
bachu (plg. I, 2—3), bet visų pirma todėl, kad, pasak 
Welte’s, tie, kurie nuosekliai mastydami sklaido kalbą, ran- 
da, esą „jau pats žodis „Dievas“ yra beprasmis“ (t. p.); 
beprasmiai tad esą ir visi teiginiai, tarią ką nors apie 
Dievą arba ką nors ryšium su juo. Žodis ir sakinys reiškią 
juk tikrovę, kurios buvimą bei sąrangą galima vienaip 
ar kitaip patirti ir tuo būdu kalbėjimo prasmingumą pa- 
tikrinti. Kokiu betgi būdu galėtume patikrinti prasmę to, 
ką tariame apie Dievą? Todėl šiandien ir klausiama, ar 

mūsų ištaros, liečiančios Dievą, turinčios kokios nors 
prasmės. O jei turinčios, tai kaip jos privalančios būti 
išreikštos, kad ši prasmė būlų galima pateisinti logikos 
šviesoje. Dievo klausimas virstąs tad visų pirma „kalbos 
klausimu“: kaip galima bei reikia prasmingai kalbėli apie 
Dievą?! į 

Tik paviršium žiūrint atrodo, kad prasmingo apie 
Dievą kalbėjimo klausimas yra įsižiebęs dabartyje, jlai- 
gaujamas — visų pirma anglosaksų kraštuose — L. Witt- 
gensteino pozityvizmo. Iš tikro gi tai yra nuolatinis Vaka- 
rų mąstymo rūpestis, ypač paaštrėjęs pasirodžius šio mąs- 
tymo akiratyje Krikščionybei, skelbiančiai Dievą, buvo- 
jantį „visiškai netoli nuo kiekvieno iš mūsų“ (Apd 17, 
27) ir sykiu negyvenantį „rankų darbo šventyklose“ (17, 
24), mus apsupanij tiek ankštai, jog „jame gyvename, 
judame ir esame“ (17, 28), ir sykiu reikalaujanij, kad 
žmonės jo „ieškotų ir tarytum apgraibomis jį atrastų“ 
(17, 27). Tai priešgyniaujantieji apibūdinimai, kurių 
paskesnysis neigia tai, ką taria pirmesnysis. Paulius, ku- 
rio kalbai Atėnuose šie posakiai priskiriami, mėgina su- 
vesti juos vienybėn, pasigaudamas graikų poeto Arato (3 
šimtm. pr. Kr.) žodžių: „Mes esame iš jo (Dievo.— 
Mc.) giminės“ (17, 28), nes būti dieviškosios giminės 
reiškia būti tolygiam ir skirtingam kartu: kažkoks bendras 
pradas jungia mus su Dievu, taip kad mes nesame Dievui 
visiškai svetimi; mes nesame tokie, su kuriais jis neturė- 
tų nieko bendro; sykiu tačiau, būdamas „dangaus ir že- 
mės valdovas“ (17, 24), Dievas savaime buvoja viršum 
mūsojo buvimo ir todėl yra nereikalingas nei mūsosios 
plotmės kaip gyvenvietės — šventykla yra tokios gyven- 
vietės prasmuo,— nei būti mūsų „rankomis aptarnauja- 
mas, tarsi jam ko nors trūktų“ (/7, 25). Kaip mūsų gimi- 
nė Dievas yra mums toks artimas, jog jame net esame. 
Kaip „pasaulio ir visko, kas jame yra, Kūrėjas“ (/7, 24) 
Dievas yra mums toks tolimas, jog turime jo ieškoti ir ga- 
lime jį tik apgraibomis rasti. Šią tad savotišką Dievo san- 
tykio su mumis priešingybę Paulius ir ištaria posakiu 
„mes esame iš jo giminės“. Tai yra, atrodo, pats pirmasis 
krikščioniškųjų mąstytojų mėginimas prasmingai kalbėti 
apie Dievą, priešingaujantį viskam, kas tik apie jį taria- 
ma, kadangi visa, ką apie jį sakome, yra kiekvieną sykį 
vis ne taip —,„longe aliud“ (Augustinas). 

Poetinis Arato žodis „giminė“ vėliau buvo pakeistas 
filosofiniu žodžiu „analogija“. Tačiau priešgyniškas jo po- 

büdis pasiliko ir analogijos sąvokoje, nes analogija yra 
toksai kalbėjimo būdas, kuris nusako objektą ne tiesiog 
pagal šiojo prigimtį, o išeidamas iš kito dalyko prigim- 
ties, netobulai panašios į pirmąjį, ir todėl apibrėžia jį iš 
dalies neigiamai —„gui objectum non directe secundum 
propriam suam formam et naturam, sed procedendo a 
natura alterius rei, quae cum eo habet similitudinem im- 
perfectam, partim negative determinat“ %, Panašumas ir 
nepanašumas sudaro analogijos esmę. Analogija nėra 
prieštaravimas, vadinasi, vieno tos pačios sąvokos sando 
neigimas kilu sandu („medinė geležis“); analogija yra 
pastanga vieną objektą mąstyti kito šviesoje, ieškant tarp 
jų panašumo, kuris leistų abu juos nusakyti iuo pačiu 
žodžiu („giminė“). Čia slypi pirmoji analogijos galimy- 
bės pusė. Sykiu betgi analogija remiasi ir anų ob- 
jekty nepanašumu bei jų .netolygybe: analogiškai nu- 
sakomi, juodu nesutampa taip, kad iš tikro vienas ir las 
pats žodis. juodu išreikštų vienaprasmiškai. Net ir jų pa- 
našume esama daugiau skirtybės negu tolygybės. Čia glūdi 
antroji analogijos galimybės pusė. Ir tik šias abi puses 
turint galima kalbėti analogiškai. Tai reiškia: analogija 
yra kalbėjimo būdas apie tokį objektą, kuris buvoja ir 
nebuvoja toje pačioje plolmėje. Non, apmąstant daiktų 
esme, galima pripažinti, kad analogija yra visuotinis gno- 
seologinis reiškinys ir kad todėl žmogiškasis pažinimas 
pačiu savimi yra analogiškas, kadangi jis yra santykis, va- 
dinasi, atsiremia į dviejų objektų palyginimą, rasdamas 
tarp jų panašumo ir nepanašumo. Apmąstant betgi daiktų 
buvimą, reikia įsakmiai pabrėžti, kad apie kiekvieną 
pagrįstąjį buvimą galima kalbėti tik vienaprasmiškai, 
nes buvimas visiems pasaulio daiktams yra tolygus. Čia 
nėra jokio panašumo ir nepanašumo. Kitaip sakant, ana- 
logija čia yra galima apmąstant, kas ar koks daiktas yra, 
bet ji yra negalima apmąstant, kad daiktas yra. Būtybės 
buvimas visur ir visados yra sau pačiam tapatus. Užtat 
visu plotu analogija tinka tik apmąstant Dievą ir jo san- 
tykį su pasauliu, nes tik čia išeina aikštėn panašumas ir 
nepanašumas „ne tik esmės, bet ir buvimo atžvilgiu: visos 
mūsų ištaros apie Dievą tegali būti analogiškos. 

Tai seniai žinomas ir Vakarų mąstyme nebeišrauna- 
mai prigijęs teiginys. Betgi metafizinis jo pagrindas yra 
likęs neišaiškintas. Juk jeigu analogiją sudaro kurio nors 
objekto nusakymas, išeinant ne iš jo paties, o iš kito ob- 
jekto prigimties —,procedendo a natura alterius rei“ 

(J. de Vries),—tai reiškia, kad kalbėdami apie Dievą 
mes kalbame apie jį, išeidami (procedendo) iš mūsų pa- 
čių būklės. Kilaip sakant, savą plotmę padarome šaltiniu 
mūsų ištaroms apie Dievą, semdamiesi iš šio šaltinio ne 
tik pačių žodžių, bet ir jų reikšmės ir šiąją priskirdami 
Dievui. Kokiu betgi pagrindu mes tai darome? Kokiu at- 
veju tokia mūsų žodžių prieskyra Dievui galėtų būti pa- 
teisinta? Tik tokiu, aišku, kai mūsų ištaros Dievą iš tikro 
paliestų. Mes sakome: medis yra, namai yra, tėvas yra... 
Jeigu tad norime tarti, kad. ir Dievas yra, tai šisai Dievui 
priskiriamas „yra“ turi turėti kažkokios tolygybės su me- 
džio, namų, tėvo „yra“. Kitaip mūsų kalbėjimas būtų be- 
prasmis. Tačiau argi ne visą laiką tvirtiname, kad Die- 
vas kaip būtis pačiu buvimu peržengia mūsų kaip būty- 
bės buvimą? Kokią tad tolygybę galėtume rasti tarp die- 
` viškojo „yra“ ir mūsosios būklės objektų „yra“? Kokia yra 
prasmė aną visiškai kitokį būties buvimą mėginti nusa- 
kyti būtybės buvimo kategorijomis? Kur čia slypi minėta 
pirmoji analogijos galimybės pusė, būtent panašybė? 
Iš tikro, mąstant Dievą kaip absoliutą savyje negali- 
ma rasti jokios panašybės: absoliutybė yra visai kas ki- 
la negu reliatyvybė jau pačia savo sąvoka, nes tai nuo 
visko atsietas, nieko nereikalaujantis, pilnutinis buvimas, 
kuriam bet kokia sąsaja ar tolygybė su kitu būtų duomuo 
ir tuo pačiu riba, vadinasi, jo paties paneigimas. Todėl 
absoliutas nė negali būti nusakytas jokia analogija, ka- 
dangi analogija atsiremia į panašumą, o šiojo absoliutui 
priskirti neįmanoma. Absoliutas yra galimas nusakyti tik 
neigiamai. Anksčiau minėtas (plg. II, 2b) neigiamasis 
kelias į Dievą (via negationis) iš tikro yra vienintelis bū- 
das, kuriuo absoliuias gali būti nusakomas, tiksliau kal- 
bant, iš viso nenusakomas, kadangi neigiamoji ištara ne- 
turi jokio turinio. Tarti, kad Dievas yra ne-medžiaga, ne- 
gyvybė, ne-dvasia, ne-būtybė, reiškia nieko apie jį nepa- 
sakyti. Absoliuio akivaizdoje mes galime tik tylėti. Tyla 
religiniame kulte (pig. I, la) ir yra išraiška pergyveni- 
mo, kad buvodami priešais absoliutą jo negalime ištarti 
jokiu žmogiškuoju žodžiu. Mąstant Dievą kaip absoliutą, 
analogija -neturi į ką atsiremti ir todėl negali būti pras- 
mingai naudojama. Absoliutą — kaip pati sąvoka to rei- 
kalauja — galima mūsąja kalba tik nuo visko atsieti sa- 
kant „ne“. Tačiau neiginys yra visados įvadas į tylą. 
Bet štai absoliutas, kad būtų Dievas Kūrėjas, apribo- 
ja pats save, atsisako savo absoliutinio veikimo ir prisi- 

ima reliatyvinę būtybės būseną. Tai Dievo kenozė, esanti 
anaiptol ne kokia apgauli Dievo priedanga ar išvaizda, 
po kuria absoliutas slėptųsi: kenotinis Dievas nėra persi- 
rengęs Kalėdų Senelis. Visi pavidalai, kuriais Dievas 
būna bei veikia, kurie jį mums apreiškia bei skelbia, yra 
savitos tikrenybės; tai mūsosios plotmės tikrenybės, ne 
kaukės ar tariamybės. Mūsojo buvimo plotmė kenotiniam 
Dievui yra taip pat ir jo gyvenvietė. Bet kaip tik tuo ir 
susikuria tolygybė ar panašybė tarp mūsų ir Dievo plot- 
mių: absoliutas veikia reliatyviai, Kūrėjas veikia kūriniš- 
kai, Dievas veikia pasauliškai, kad būtų mums artimas 
ne tik ontologiškai, bet ir gnoseologiškai, vadinasi, kad 
galėtume jį nusakyti mūsuoju žodžiu, nepraeidami pro jį, 
kaip tai neišvengiamai atsitinka kalbant apie absoliutą 
jo atsajume. Dievo kenozė sukuria analogijos reikalauja- 
mą objeklo buvojimą mūsojoje plotmėje. Užtat tik keno- 
tiniam Dievui tinka analoginės ištaros' ir tik Dievo ke- 
nozės akivaizdoje galima apie jį kalbėti analoginiu būdu. 
Nuosekliai tad, mąstydami Dievą mūsų pačių būklės ka- 
tegorijomis ir nusakydami jį savo žodžiais, mes nedaro- 
me klaidos, kadangi pats Dievas buvoja mūsojoje plotme- 
je, buvoja kaip ir mes patys, todėl ir yra ištariamas taip, 
kaip yra ištariama ir pati mūsų būklė. Prasminga tad yra 
tarti ne tik, kad Dievas yra, bet ir kad Dievas gimė, kad 
Dievas mirė, kad Dievas teisia, baudžia, atlygina; kad jis 
yra tiesa, gėris ir grožis — kaip kad apie jį kalba krikš- 
čioniškoji religija, nes buvodamas 'müsaja būsena, Die- 
vas iš tikro yra visų mūsosios būklės veiksmų bei savybių 
tikrovinis subjektas. 

Vis dėlto šis subjektas, nors ir buvodamas tikroviškai 
mūsojoje plotmėje, yra ir lieka absoliutas pats savyje. Tai 
reiškia: jis peržengia mūsąją plotmę, su ja nesusilieda- 
mas ir todėl būdamas visai kitaip negu mes. Dievo kenozė 
pakeičia absoliutinę Dievo būseną reliatyvine būsena ar- 
ba ana „tarno išvaizda“, kuri jį priartina prie mūsų, pa- 
darydama jį panašų į mus ir net tolygų mums. Tačiau 
Dievo kenozė anaiptol nepaverčia Dievo pasauliu, Kūrėjo 
kūriniu ir Būties būtybe. Jau pati „apsiribojusiojo Dievo“ 
sąvoka nusako, kad yra tai, kas apsiriboja, būtent abso- 
liutas, ir tai, kg jis apriboja, būtent savo veikimą. Veiki- 
mo gi apribojimas anaiptol nekeičia esmės bei prigimties. 
Dievas lieka savyje absoliutas net ir didžiausios kenozės 
metu, būtent savo mirtyje kaip pačioje kraStineje mūso- 
sios būklės padėtyje. Kenotinis Dievas yra nusiZemines, 


243 


bet ne žemas, jis yra išsivilkęs iš savo galybės bei garbės, 
bet jis nėra bejėgis ar negarbingas. Dievo nužengimas į 
mūsąją plotmę anaiptol jo neišsemia; mūsoji būklė jo ne- 
sutalpina; savo kenozėje Dievas būna ir viršum mūsojo 
buvimo. Jis yra vienintelis, kuris mūsojoje plotmėje ir 
buvoja kaip Kūrėjas, ir nebuvoja kaip absoliutas. 
Čia tad ir slypi antroji analogijos galimybės pusė, bū- 
tent nepanašumas ir netolygybe. Analogija nėra viena- 
prasmė ištara, kuri aisiremtų tik į tolygybę, bet ji nėra 
nė kitaprasmė ištara, kuri išreikštų tik netolygybę. Ana- 
logija yra tokia ištara, kuri jungia savimi panašumą ir 
nepanašumą, tolygybę ir netolygybę, užtat pačia savimi 
reikalauja, kad ja nusakomas objektas ir buvotų mūsų 
plotmėje, ir sykiu joje nebuvotų. Save aprėždamas, abso- 
liutas nusileidžia mūsojon plotmėn ir tuo būdu pasidaro 
į mus panašus ar mums net tolygus; likdamas betgi 
savyje ir toliau absoliutas, jis peržengia mūsų plotmę ir 
todėl yra į mus nepanašus ir mums netolygus. Nuosekliai 
tad ir. visos ištaros apie Dievą yra tokios, kad jos Dievo 
ir žmogaus santykio niekad nenusako tik.vienaprasmiškai 
(univoce) ir niekad tik kitaprasmiškai (aeguivoce), pvz., 
šalčio ar karščio „laipsnis“ ir geografinės platumos „laips- 
nis“. Kalbėdami apie Dievą mūsų pačių būklės žodžiais, 
mes neklystame, tačiau žinome, kad ši kalba jo tolygiai 
neišreiškia, kadangi ir .jo buvojimas mūsų būklėje jo 
tolygiai nesutalpina. Užtat kiekvienas kalbėjimas apie 
Dievą visados yra jo radimas apgraibomis: radimas, vadi- 
nasi, ne praėjimas visiškai pro jį, kaip tai įvyksta mąstant 
absoliutą savyje; apgraibomis, vadinasi, neištariant Dievo 
ta pačia prasme, kokia ištariame savą būklę, ir todėl ne- 
išsemiant jo ligi gelmių. Tai vienintelis prasmingas kal- 
bėjimo apie Dievą būdas. Analogija yra kalbinė bei lo- 
ginė šio būdo išraiška. Tarp kenozės ir analogijos esama 
vidinio ir būtino ryšio: kenotinis Dievas įgalina analogiją, 
o analogija įgalina mąstantį žmogų prasmingai ištarti 
kenotinį Dievą. . - ur 
Religijos. filosofijai tai turi nepaprastą svarbą, nes 
religija yra pilna žmogaus kalbos su savo dieviškuoju Tu: 
tai malda įvairių įvairiausiomis savo lytimis. Visa gi ši 
kalba arba malda, sudaranti visuotinį religijos reiškinį, 
būtų iš tikro beprasmė, jeigu žmogaus žodis arba Dievo 
visiškai neištartų, jo nepaliesdamas, arba jį ištartų tik 
kaip mūsų pačių tikrovę, jį su mumis suliedamas. Anks- 
tesnis klausimas, kaip galima prasmingai kalbėti apie 

Dieva, Siandien kyla tik todel, kad tiek religijos filosofi- 
ja, tiek net ir teologija per maža kreipia dėmesio į Dievo 
kenozę, vadinasi, į Dievą „tarno išvaizdoje“, kurį vienin- 
telį galime išlarti ir todėl į kurį vienintelį galime kreipti 
savo maldos žodį. Išleidus gi iš akių kenozę, Dievas virs- 
ta arba gryna žmogiškosios sąmonės idėja, apie kurią 
kalbame tik vienaprasmiškai, arba grynu absoliutu, apie 
kurį kalbame tik kitaprasmiškai. Šiandieniniame religijos 
apmąstyme abi linkimnės yra gana ryškios, užtat savo iš- 
taromis jos ir nesugauna gyvojo Dievo, kuris nėra nei tik 
žmogaus sąmonės idėja, nei tik nuo visko aijungtas ab- 
soliutas. Gyvasis Dievas, arba religijos Dievas, yra Dievas 
Kūrėjas, vadinasi, suėjęs į neišardomą santykį su kūriniu, 
todėl ir galimas ištarti tik žodžiais, iš šio santykio kilu- 
siais ir šio santykio prasmę savimi nešančiais. Dievo ke- 
nozė įgalina ne tik mūsų buvimą, gaunamą kuriamuoju 
veiksmu, ne tik mūsų aisidavimą Kūrėjui kaip mūsajam 
Tu, nužengusiam mūsojon plotmėn, bet ji įgalina ir Die- 
vo išfarimą mūsuoju žodžiu — tiek filosofine analogija, 
tiek religine malda. 


Uzsklanda 


PEREINANT Į ŽMOGAUS 
ATOVEIKSMĮ 


Analogija ir malda kaip kalbėjimo apie Dievą ir su 
Dievu lytys yra esmėje ne kas kita, kaip žmogiškasis ato- 
veiksmis į dieviškąjį veiksmą. Jau įvade esame minėję 
(Iv. 4c), kad religijoje glūdinčios dvi slinktys: Dievo 
slinktis žmogaus linkui ir žmogaus slinktis Dievo linkui. 
Religijos kaip santykio pradininkas visados yra Dievas. 
Tai jis padaro, kad religija turi ontologinį pagrindą ir kad 
ji reiškiasi kaip amžina dieviškoji ištikimybė žmogui. Vi- 
sas ligšiolinis mūsų apmąstymas ir buvo Dievo kaip reli- 
gijos pradininko sklaida. Ja mėginome nusakyti sampraią 
Dievo, kurį galėtume garbinti nenusilenkdami slabui; ja 
stengėmės parodyti, kaip kuriamuoju savo veiksmu Die- 
vas sueina į santykį su žmogumi, susiedamas jį su savimi 
nuolatine jo būtybės grindimo dabartimi. Nuo tikrojo 
Dievo kaip mūsosios Aš-būtybės Kūrėjo idėjos žengėme 
į tikrovinę šio Kūrėjo slinkt) žmogaus linkui ligi pat jo 
kenozės kaip paskutiniojo šios slinkties žingsnio, padaran- 
čio Dievą panašų į mus ir tuo mus įgalinančio jj ištarti 
bei į jį kreiptis mūsuoju žodžiu. Tuo baigėsi — bent mū- 
sajame apmąstyme — religiją grindžiančio, ją palaikan- 
čio ir ją įkvepiančio dieviškojo veiksmo apibūdinimas. 

Nūnai mūsų dėmesys savaime krypsta į žmogiškąjį 
atoveiksmį arba į žmogaus slinktį Dievo linkui. Kokiais 
pavidalais šis atoveiksmis susiklosto ir kokia yra šios 
slinkties regimybė tiek žmogaus būtybėje, tiek jo būklėje? 
Kas yra pats žmogus Dievo Kūrėjo šviesoje? K. Jaspersas 
yra prasmingai pastebėjęs, kad „kokį Dievą žmogus tikė- 
damas prieš akis turi, toks atitinkamai darosi ir jis pats... 
Kokį Dievą žmogus regi, tokia susidėsto ir pati žmogiš- 
koji būtis“ *. Be abejo, Jaspersas čia turi galvoje Dievą 
tik kaip šifrą 9*, vadinasi, kaip nuorodą į anapusinę tikro- 
vę, o ne pačią šią tikrovę, kadangi ji, Jasperso įsitikini- 

mu, yra mūsų protui tiesioginiu būdu nerandama. Jeigu 
beigi jau Dievas kaip šifras apsprendžia žmogų jo būvio 
tapsme, tai tuo labiau jj apsprendžia Dievas, pripažįsta- 
mas tikrove. Savų apmąstymų eigoje visą laiką turėjome 
prieš akis Dievą kaip Kürejg — ne tik bendrine „dangaus 
ir žemės“ prasme, bet visų pirma mūsų kaip asmens arba 
kaip Aš-būtybės prasme. Užtat dabar ir klausiame: kaip 
ši Dievo Kūrėjo samprata jlaigauja mūsų atoveiksmj san- 
tykyje su mūsų buvimo Pradininku? Nėra abejonės, kad 
Dievo Kūrėjo akivaizdoje žmogus gali save nusakyti tik 
kūrinio sąvoka. Tačiau ką gi reiškia būti kūriniu? Kas 
yra šis kūriniškasis buvimas ir kaip jis apipavidalina 
žmogiškąją būtybę bei jos būklę? Jeigu, kaip sakėme 
(plg. Įv. 2b), žmogus ne tiek turi religiją, kiek yra reli- 
gija, tai būti kūriniškai ir būti religiškai yra vienas ir 
tas pats dalykas. Tačiau ir vėl: kas yra religinis buvimas? 

Į šį klausimą mėginsime atsakyti laisvės ir tikėjimo 
sklaida, nes būti religiškai reiškia, formaliai žiūrint, at- 
liepti į kuriamąjį Dievo veiksmą. Tačiau šisai atoliepis 
yra įmanomas tik laisvės pagrindu. Jeigu žmogus yra 
Dievo Tu ir Dievas yra žmogaus Tu, tai savaime žmogus 
negali būti šokinėjanti lėlė Dievo rankose. Laisvė yra Tu — 
Tu santykio būtina sąlyga. Nėra religijos, jei nėra laisvės, 
pradedant visuomenine jos lytimi ir baigiant ontologine 
žmogiškosios būtybės sąranga. Užtat Dievo Kūrėjo aki- 
vaizdoje žmogus suvokia save visų pirma kaip esmingai 
laisvą būtybę, kurios atvirybė yra pagrindinė jos žymė 
bei savybė. Todėl laisvės sklaida ir bus pirmasis tolimes- 
niojo mūsų apmąstyino uždavinys. 

Iš Jaisvės kilęs ir laisve laikąsis žmogaus atoliepis į 
Dievo Kūrėjo slinktį yra tikėjimas. Religijos filosofijoje 
tikėjimas turi ypatingą reikšmę todėl, kad kenotinis Die- 
vas, šisai gyvasis ir tikrasis religijos Dievas, buvodamas 
mūsų būsena ir veikdamas mūsų veiksena, tegali būti pa- 
žįstamas kaip Dievas tiktai tikėjimu. Tikėjimas įglau- 
džia mūsų žinijos sritin dieviškąją paslaptį, be kurios mū- 
sų pažinimas turėtų sustoti pusiaukelėje, nepakildamas 
ligi tiesos pilnatvės. Paslaptis atbaigia tiesą, o paslaptį 
kaip tiesą priima tikėjimas. Tikėjimas peržengia tiek pa- 
tyrimą, tiek loginį protavimą, tačiau jis neperžengia žmo- 
gaus žinijos ploto. Jis yra vienas jos sandas, savotiškas 
sandas, nes kyląs laisvu apsisprendimu laikyti — ne pa- 
tirti ir ne išprotauti — ką nors tiesa. Kasdieninėje Zmo- 
gaus būklėje tikėjimas, atkreiptas į Dievą, išsiskleidžia 

įvairių įvairiausiais pavidalais, kurių apmąstymas apima 
religingumo turinį arba antropologinę religijos pusę ir 
tuo pačiu sudaro antrąjį religijos filosofijos uždavinį. 

Laisvės ir tikėjimo klausimai, sklaidomi jų pagrin- 
duose bei jų išvadose, ir sudarys šios knygos anfrosios 
dalies objektą. Apmąstę, bent bendriausiais bruožais, Die- 
vo slinkt} žmogaus linkui, dabar imsimės kiek arčiau pa- 
žvelgti ir į žmogaus slinktį Dievo linkui. Pirmojoje da- 
lyje, žvelgdami į Dievą, klausėme Augustino žodžiais: 
„Ar reikia pirmiau Tave pažinti, ar Tavęs šauktis?“ 
(Conf. I, 1). Atsakėme irgi Augustino žodžiais: „Kas gi 
Tavęs šaukiasi, Tavęs nepažindamas“ (t.p.). Užtat ir 
sklaidėme Dievą, kad nesišauktume kažko kito, vadinasi, 
stabo. Dabar ateina laikas pasklaidyti, ką reiškia Dievo 
šauktis, vadinasi, atsakyti į jo atsidavimą mums savo mei- 
le ligi pat išsižadėjimo savos garbės bei galybės. 


DIEVAS IR LAISVE 


RELIGIJOS FILOSOFIJOS 
STUDIJA 


PRATARME 


Tebūnie man leista pradėti šią studiją ištraukomis 
iš dviejų knygų, išėjusių iš po Ateitininkijos vadų plunks- 
nos: dr. Juozo Girniaus, buvusio Federacijos vado, „Lais- 
vė ir būtis“ (Brooklyn, 1953) ir kun. Stasio Ylos, buvusio 
Federacijos dvasios vado, „Laisvės problema“ (Putnam, 
1956). Jau prieš trisdešimt su viršum metų J. Girnius 
rašė: 

Kuris gi rūpestis aktualesnis mūsų laikui, kuip 
išsaugoti laisvę? Jei dar prieš penkiasdešimt metų 
laisvė buvo laikoma šventu žodžiu, tai mūsų šimt- 
metis vėl male kylančias naujas tironijas. Ir pačiuo- 
se demokraliniuose kraštuose laisvei gresia lasai 
bemintijimas, kuris vadinamas „Viešosios nuomonės“ 
vardu. Apie kokią gi laisvę galima kalbėti tame 
žmoguje, kuris paliki savų pažiūrų formavimą ki- 
tiems? Nebuvo užtat nieko nuostabaus, jei buvome 
liudytojai, kaip mūsų šimimelyje diktatūros kilo ne- 
be iš viršaus, o iš apačios. Pačios masės tarnavo 
tironams demokratiniu, teisingiau: parlamentinių 
keliu užkopti į sostus. Bet drauge buvome liudyto- 
jai, kaip visais amžiais tironijos lieka los pačios. Ta 
dvejopa patirtis ir kelia mums klausimą, kaip išsau- 
goli žmoguje laisvės verlės sąmonę (p. 3—4). 

Maždaug tuo pačiu metu laisve sielojosi ir mūsų dva- 
sios vadas kun. St. Yla. Klausdamas, ar svarstant laisvės 
klausimą reikia pradėti „nuo plačiųjų ir skambiųjų lais- 
vių, skirtų masei maginti, ar nuo žmogaus laisvės“ Ip 14), 
kun. Yla apsisprendžia už žmogaus laisvę ir rašo: 

Visos laisvės, pasireiškiančios įvairiose srityse 
įvairiomis formomis, galų gale atsiremia į laisvą 
žmogaus veikimą. Veikimas yra žmogaus buvimo bū- 
das bei forma. Veikli reiškia sekti savo buvimu 

(agere seguitur esse). Žmogus yra laisva būlis, dėl 
to ir jo veikimas yra laisvas. Laisvas veikimas paro- 
do, kokiu būdu asmuo išreiškia savo laisvą prigimtį. 
Laisvė yra esminė forma savajam asmeniui reikšti. 
Laisvo veikimo, atitikmuo žmogiškąją būtį yra lad 
tikrasis laisvės pagrindas (p. 14). 

Šios mintys papildo vienos kitas. J. Girnius klausia, 
kaip išsaugoti „laisvės vertės sąmonę“, kad žmogus lik- 
tų, Vydūno žodžiais tariant, „sau žmogumi“, nebėgdamas 
iš bendruomenės, bet nė nevirsdamas žvyro krūvos grū- 
deliu, kai vertinama tik krūva, o ne grūdelis. Kun. St. Yla 
pabrėžia laisvę kaip asmens reiškimosi būdą bei pavidalą, 
kildindamas ją iš pačios asmens būties: laisvė esanti 
„atitikmuo žmogiškąją būtį“. Todėl jo rūpestis krypsta 
ne tiek į visuomenę, virstančią tironija, kiek į asmenj, 
kad šis savo laisvę suprastų kaip savivaldą, o ne kaip 
savivalę (plg. p. 27). Šiuos abu laisvės požiūrius pra- 
turtina neseniai išėjusi kun. dr. Antano Paškaus studija 
„Asmuo ir laisvė“ (Chicago, 1984). Tai laisvės fenomeno- 
logija. Ji apsirėžia „pastebimomis laisvės apraiškomis“, 

„ palikdama klausimą, „kas yra ta paslaptinga laisvė“ pati 
savyje, „spręsti teologams ir filosofams“ (p. 24). 

Šią tad sąmoningai ar nesąmoningai paliktą spragą 
ir norėtų užpildyti studija „Dievas ir laisvė“. Jos autorius 
yra įsitikinęs, jog laisvės esmė aiškėja tik svarstant ją 
kaip religinę kategoriją, vadinasi, tik kaip santykį su 
Dievu. Juk jei tikime, kad Žmogus yra tiesioginis Dievo 
kūrinys, tai laisvė šiam kūriniui yra pats pirmykštis da- 
lykas, o ne vėliau išvystytas iš kažkokio gemalo ir ne 
vėliau įsigytas iš santykio su gamta ar visuomene. San- 
tykis su Dievu yra metafizinis šaltinis laisvei kilti ir 
fenomenologinis būdas jai reikštis: žmogaus gyvenime. To- 
dėl autorius ir sklaido šioje studijoje mintį, esą Žmogus 
tikrai laisvas yra tik Dievo akivaizdoje. Tai reiškia: lais- 
vės paslaptį patiriame tik apsispręsdami — teigiamai ar 
neigiamai — savo Kūrėjo atžvilgiu. 

Štai kodėl laisvės apmąstymas savaime siejasi su re- 
ligijos filosofija kaip tokia ertme, kurioje ryškėja ir lais- 
vės esmė, ir jos vykdymas. Nuosekliai tad autorius pra- 
šytų šios studijos skaitytoją, kad jis, prieš imdamas ją 
į rankas, bent trumpai susipažintų su „Religijos filoso- 
fijos“ (Putnam, 1976, d. I) pagrindinėmis problemomis, 
ypač sp kenozės idėja, kuri sudaro autoriaus pažiūrų vi- 
durkj ir kuri taip pat vyrauja ir šioje studijoje. Čia daž-- 

nokai randama santrumpa RF, I yra -nuoroda į atitinka- 
mas „Religijos filosofijos“ vietas, kuriose tas ar kitas 
klausimas yra buvęs nagrinėtas kiek išsamiau, tad šioje 
studijoje tik paliečiamas ar tik paminimas. 

„Dievas ir laisvė“ pasirodo viešumoje Ateitininkų fe- 
deracijos deimantinio jubiliejaus proga: 75-eri amžiaus 
metai yra ilga istorija kiekvienai organizacijai, ypač 
Ateitininkijai, pergyvenusiai tokių mūsų tautos gyvenimo 
sankrėtų, kurios galėjo ir tebegali pakirsti net ir pirmaei- 
lius ateitininkų principus — komunizmas Lietuvoje kata- 
likiškumą, o svetimos įtakos tremiyje — tautiškumą. O 
jei vis dėlto Ateitininkija lig šiol tebėra ir katalikiška, 
ir lietuviška, tai ženklas, jog jos dvasia sveika ir žva- 
li, jos veikla budri, o jos organizacija tampri. Šiam 
ženklui priklauso ir Federacijos leidinių serija „Müsy 
idėjos dabarties šviesoje“; leidinių, kurie skiriami atei- 
tininkų ideologijai aktualinti bei turtinti, ateitininkų min- 
čiai įvairinti bei aštrinti. Šitaip autorius supranta ir savo 
įnašą anai serijai, jieikdamas jį JUBILIATEI kaip gilios 
padėkos dovaną už ilgą dvasinį prieglobstį, kuriame 
brendo ir čia dėstomos mintys. į 


Anlanas Maceina 


Vokietija: Muensteris, 
1985 m. vasario 27 d. 


I. LAISVĖS SAMPRATA 


Nagrinėdami laisvę kaip žmogiškosios būtybės alveiką 
į dieviškąjį kūrimą, anaiptol neklausiame, ar žmogus yra 
laisvaš, kadangi tai būlų gryna tautologija: klausti lais- 
vės tikrovės reiškia remtis jos tikrove. Tai klausimas, 
priklausąs rūšiai tokių klausimų, kurie abejoja tuo, kas 
juos pačius grindžia. Be tikrybės to, ko jie klausia, jie ne- 
galėtų iš viso būti keliami. Sakysime, mes “galime rimtai 
-klausti, ar žmogus yra mąstanti būtybė, kadangi jau pats 
šis klausimas yra mąstymo apraiška bei pasekmė. Tokie 
klausimai yra tautologiniai savo lytimi ir tušti savo 
turiniu. 

Tai galioja ir laisvės atveju. Jei būtume iš tikro ne- 
Jaisvi, neturėtume laisvės sąvokos, todėl nė negaleiume 
klausti, ar ši sąvoka tinka ir mums kaip žmonėms, nes 
šalia žmogaus nėra pasaulyje jokios kitos būtybės, ku- 
rios būvyje laisvę rastume ir tuo būdu galėtume jos 
sąvoką susidaryti. Salia žmogaus esama {ik būtinybės 
kaip laisvės neiginio. Jei tad ir mes patys būtume šiai 
būtinybei palenkti, kaip galėtų ateiti mums į galvą klausti, 
ar buvojome be būtinybės, vadinasi, ar esame laisvi. 
„Kas buvoja užsklęstas būtinybėje, — pastebi J. B. Lotzas, 
— tas gyvena joje viskam abejingai (dumpf), neregėda- 
mas net nė pačios būtinybės ir neturėdamas net nė nuovo- 
kos, kas ji būtų, o tuo pačiu nė nejsivaizduodamas, kas 
būtų nebūtinas arba laisvas veiksmas“ 1. Štai kodėl mes 
galime tik klausti, ką laisvė žmogui reiškia, kaip jis ją 
vykdo ar jos nevykdo, koks jos santykis su pasauliu ir su 
Dievu, tačiau mes negalime klausti, ar ji yra žmogiškojo“ 
būvio tikrybė. Kitaip tariant, mes galime klausti laisvės 
esmės bei prasmės, bet ne jos.buvimo ar nebuvimo. 

Todėl į vieno mūsų teologo kadaise autoriui pateiktą 
klausimą, „ar galima būtų įrodyti, kad žmogus yra lais- 

vas“ (laiškas 1974 m.), reikia atsakyti: ne, negalima! 
Nes kiekvienas mėginimas laisvę įrodyti jau remiasi lais- 
vės buvimu ir tuo pačiu yra „užburtas ratas“ (circulus 
vitiosus), logiškai ydingas, tad filosofijoje neįmanomas. 
Niekad negalima laisvei užeiti tarsi už nugaros, kad į 
ją atsigrįžus (reflexio) būtų galima patikrinti jos bu- 
vimą. „Laisvė, — gražiai sako G. Marcelis, — yra kiek- 
vieno patikrinimo (vérification) sąlyga, tačiau ji pati gali 
būti mąstoma tik kaip griežtai nepatikrinama (invėrifiab- 
Je“)2. O taip yra todėl, kad niejmanonia laisvės mąstyti 
tik kaip galimos ir pasižiūrėti, ar ši galimybė yra virtusi 
tikrenybe. Tai įžvelgė jau S. Kierkegaard'as tardamas, 
kad „jei laisvė yra galima, tai ji yra ir tikra“ °. Sakysime, 
jei gyvulys galėtų būti laisvas, tai jis ir būių laisvas, nu- 
stodamas buvęs gyvulys. Apınasiyli laisvę visados reiškia | 
buvoti jau jos ertmėje. m me T 
-Siuo keliu čia tad ir eisime. Čia mėginsime tik klausti, 
kokią vietą laisvė užima dieviškojo kūrimo ontologijoje. 
Ką reiškia, kad Dievas teikia žmogui buvimą kaip laisvę? 
Ką reiškia, kad laisvas kūrinys buvoja kartu su Dievu 
ir kartu su juo veikia? Kalbėdami apie Dievo kenozę 
sakėme, kad kuriamuoju savo veiksmu Dievas atiduoda , 
pats save ir kad šis atsidavimas yra ne kas kita, kaip 
Dievo meilės ištara nebūties matmenyje (plg. RF I, 302— 
310) *. Tai reiškia: kūrinys yra Dievo meilės regimybė 
ir buvoja Dievo akivaizdoje kaip jo meilės objektas. Tai 
nėra kokia pamaldžiai dorinė išvada. Tai ontologinis 
žmogaus sąrangos nusakymas. Būti Dievo meilės objektu 
yra pals giliausias žmogiškojo buvimo pagrindas, jo pa- 
skirtis ir jo tikslas. Atiduodamas patį save, Dievas ku- 
riamuoju veiksmu teikia buvimą savajam Tu, kuriame 
jis įkūnija savo meilę. Žmogus kaip kūrinys anaiptol 
` nėra Dievui abejingas. Jis yra Dievo mylimas su visomis 
galimomis šios meilės pasekmėmis (plg. RF I, 193—204), 
— net ligi mirties, kad žmogų išgelbėtų, kaip skelbia 
krikščioniškoji religija (plg. Jn 15, 18; I In 4, 9—10). 
Kokiu betgi alveju žmogus kaip kūrinys gali būti 
Dievo Tu? Aisakyti į šį klausimą gana lengva: Dievo Tu 
gali būti tik laisva būtybė. Jau esame minėję, kad Aš—Aš 
santykis virsta Tu—Tu santykiu tik tada, kai ir vienas, 
ir kitas Aš atsiveria abipusiškai, subendrindami savą 
būvį (plg. RF I, 178—181). Dievo atžvilgiu atsivėrimas 
įvyksta pačiu kūrinio veiksmu, Kadangi tai yra meilės 
veiksmas (plg. RF I, 191—193). Žmogaus atžvilgiu at- 

sivėrimas įvyksta, sąmoningai priimant Dievą į savą būvį 
kaip į jo paties gyvenvietę (plg. RF 1, 182). Tačiau tai 
įmanoma tik laisvės atveju, nes tik laisvas žmogus gali 
atsakyti į Dievo atsivėrimą teigiamai ar neigiamai, savą 


-büvj jam atskleisdamas ar užskleisdamas. Laisvė yra. 


pagrindinė sąlyga santykiui Tu—Tu tarp Dievo ir žmo- ` 


gaus. Žmogus kaip Dievo Tu negali būti nei marionetė, 
Dievo šokdinama, pasislėpus jam už žmogiškojo būvio 
kulisų, nei kompiuteris, iš anksto Dievo įsodrintas savęs 
linkui, nes kiekvienu atveju tai būtų tik būtinybės apraiš- 
kos. Gi meilė, apspręsta būtinybės, būtų ne meile, o jo 
išjuoka ir tuo pačiu didžiausia žmogaus patyčia. Zmogus 
marionetė ar žmogus kompiuteris bitų ne Dievo Meilės 
kūrinys, o kažkokio pikto demiurgo padaras. 

Nūn, vadindami Dievo ir žmogaus santykį religija, tuo 
pačiu įjungiame laisvę į religinių kategorijų eilę. Dar 
daugiau: tik laisvė įgalina religiją kaip meilės santykį — 
ne tik jį vykdyti visuomeniškai, nepakeičiant viršinės 
prievartos, bet ir šiuo santykiu būti, nepakeičiant vidinės 
būtinybės, kuri būtų įpinia į žmogiškosios Aš-būtybės są- 
rangą. 


1. Laisvės esmė 


Kas yra laisvė? — Būdama, kaip netrukus matysime, 
esmiškai susijusi su asmeniu, laisvė yra sunkiai nusa- 
koma, kadangi ir pats asmuo ' nesiduoda" apibrėžiamas 
logine prasme, jungiant bendrinę giminę su rūšiniu skir- 
tumu: asmūo giminės neturi, kitaip jis nebūtų vienintelis. 
Nuosekliai tad ir laisvės „apibrėžiys“ paprastai esti arba 
grynai neigiamos, arba vien aprašomosios, nusakydamos 
"tik sąlygas laisvei vykdyti (prievartos nebuvimas, gali- 


„tnybė rinktis...), bet ne pačią jos esmę. Sunkenybės ir 


net maisatis® padidėja dar ir dėl to, kad, kalbant apie 
laisvę, jos esmė dažnai suplakama su jos vykdymu, o 
laisvės vykdymas nepakankamai jungiamas su būtinybe; 
kad galop laisvė per greitai įvedama į protinę ar dorinę 
sritj, pavyzdžiui, tarsi savavališkas ar palaidas veiksmas 
nebebūtų laisvas. Visa tai yra paskatinę M. Schelėrį tarti, 
esą „kas yra laisvė, mes suvokiame tik savo valios gy- 
venimo -vidumi,'o niekad ne teoriniu svarstymu“ ®.. 

Vis dėlto, autoriui atrodo, kad jis yra aptikęs — ne lo- 
ginę laisvės apibrėžtį, o ontologinį jos aprašą, kuris kelia 


256 


D 


aikSlen laisvės sandus ir tuo būdu įgalina mus ją ap- 
mąstyli kiek giliau, nei tai pavyksta svarstant laisvę psi- 
chologiniu, doriniu ar socialiniu požiūriu. Tai K. Rah- 
nerio, katalikų teologo ir jėzuito žodžiai, rasti jo stu- - 
dijoje „Laisves Saltiniai — Ursprünge der Freiheit“, būtent; ` 
„Laisvės esmę sudaro absoliučiai sava asmens galia ap- 
spręsti bai save — das Wesen der Freiheit ist die absolu- 
te-Selbstveriūgung des Subjekts über sich selbst“ 7. Tai, be 
abejo, primena Tomą Akvinietį, laikiusį, sekant Aristote 
lia; Taisvù ią, kuris yra priežastis savęs paties“ „causa 
suit“ (De veritate, q. 24, a. 1). Tačiau Rahnerio nusaky- 
mas slepia savyje daugiau turinio ir teikia daugiau nuo- 
rodų į laisvės sąrangą. Todėl jį čia ir renkamės savai 
interpretacijai, kurios -pats Rahneris minėtoje studijoje 
nėra vykdęs — gal dėl lo, kad savą apmąstymą aprėžė 
krikščioniškosios laisvės samprata ir tuo būdu laisvės 
sklaidą perkėlė teologiškai dorinėn plotmėn. 

Ką reiškia, kad laisvė yra „absoliučiai sava galia — 
die absolute Selbstveriūgung“, kaip teigia K. Rahne- 
ris? — Vokiškasis žodis „veriūgen“ yra daugiaprasmis. Jis 
yra vartojamas ir kasdienos, ir ūkio, ir teisės, ir filosofi- 
jos, ir teologijos kalboje. Visur jis betgi reiškia: nuspręsti, 
apspręsti, pavesti naudotis, turėti ką nors savo žinioje 
ar galioję. Filosofineje kalboje „Verfügung“ geriausiai 
atitinka lietuviškąją „galią“ gebėjimo prasme. Tad mūsų 
atveju „Selbstverfügung“ reiškia savą galią arba savą 
gebėjimą bei pajėgumą, vadinasi, ne kokį nors kito duotą 
įgaliojimą ar iš kito gautą įpareigojimą. Laisvė yra paties 
žmogaus- galia,.kurią jis pats ir vykdo kaip. savąją: savu 
vardu ir savo atsakingumu, päts iš savęs ir. pats savimi. . 
Tai jo paties galia ontologine žodžio: „pats“. prasme. As- * 
mens veiksmas yra tiek laisvas, kiek jis yra' jam savas; 
tai reiškia: kiek jis yra jo paties veiksmas, jam neprigim- 
tas, nepriverštas, nejsakytas. Gražiu J. Girniaus posakiu, 
„negalima žmogaus nei priversti būti laisvo, „nei jam už- i 
drausti būti laisvam“ Sm-— = t 

"Kitaip tariant, nėi teigiamas duomuo, nei neigiamas 
kliuvinys nejtaigauja ir neapsprendžia laisvės esmės. 
Laisvė yra. mano paties savastis, iš niekieno -negauta 
if niekam neperleidžiama. Kiekvienas laisvas veiksmas 
yra pati "pradžia: užu laisvo 'veiksmo-nestovi niekas, kas 
būtų jo šaltinis ar s ar pagrindas, „nes tikra pradžia buvoja 
kiekvieno pri priežastingumo“ °, Laisvas veiksmas yra ` 
„paties savęs ES ir kaip tik todėl visado S pradinis, 

Motyvas, taip dažnai siejamas su laisvu veiksmu, 
yra ne laisvės šaltinis, o tik jos reiškimosi pateisinimas - 
proto akivaizdoje. Motyvas laisvę ne įgalina, o tik patei- 
sina ar nepateisina Tačiau ir Mepateisinamas veiksmas 
yra Taisvas, pateisinamas ar mepateisinamas kaip tik to- 
dėl, kad laisvas: Savo esniėje laisvas veiksmas yra neng . 
motyvavimui irgi ieškotume motyvo — ligi begalybes, kol 
galų gale atsidurtume tokiame taške, kuris iš tikro 
jokio motyvo neturi: tai pati pradžia, kur klausimas „ko- 
dėl“ nebetenka prasmės. „Laisvė yra pagrindo pagrin- 
das“,— sako M. Heideggeris, ir todėl „žmogaus būvio ' 


yra buvimo teikimas —,collatio esse“, vadinasi, duomuo, 
o ne paties žmogaus padarinys (plg. RF I, 271—273, 
277). Tačiau argi laisvė nėra žmogiškojo buvimo apraiš- 
ka ir net jo lytis, o tuo pačiu irgi duomuo, būtent Dievo 
Kūrėjo duomuo? Argi žmogus negauna laisvės iš Dievo? 
Kaip tad galima tvirlinti, kad laisvė yra sava galia ir 
tai absoliučiai sava? Ar teisus yra N. Berdiajevas saky- 
damas, kad „laisvė pranoksta buvimą ir savimi apspren- 
džia jo kelią“ au 


vyksta nebūties erdvėje. Mes esame ne dieviškosios subs- 
tancijos tęsinys (Plotinas), ne pirminės medžiagos žie- 
dinys (Platonas), bet visiškai pradinės pirmykštės būtybės, 
kurios. kyla-iš nebūties“ ir todel..luri absoliučią pradžią. 
Mūsų nėra buvę jokia prasme ir jokiu pavidalu. Nuosekliai 
tad buvimas. yra santykis ir su "Kūrėjų, ir nebūtimi. Mes 
nesame atsietinės būtybės, vadinasi, afjungtos ir nuo Die- 


- vo, ir nuo nebūties. Atvirkščiai! Būdamas nesiliaujantis, 


kūrimas mus sieja taip pat nesiliaujamai tiek su Kūrėju, 
kuris mus šaukia, tiek su nebūtimi, kurioje būti prade- 
dame ir būname. Nėra taip, kad žmogus būtų buvęs 

sykį sukurtas ir luo būdu iš nebūties tarsi ištrauktas, kad 
ją perZengiy. Anaiptol! Nebūtis yra ertmė, kurioje vyksta 
Žmogaus būvis. Todėl nėra nebūties užu žmogaus, ana- 
pus Žmogaus, šalia žmogaus. Kaip kūrimas ir nebūtis 
yra neperskiriami Dievo atžvilgiu, taip jie yra neperskiria- 
mi nė Žmogaus atžvilgiu. Dievas nepalieka nebūties to- 
dėl, kad nesiliauja mus kūręs, žmogus gi nepalieka nebū- 
ties todėl, kad nesiliauja būti kuriamas. Buvoti nebūties 
ertmėje yra žmogaus kaip kūrinio bütinybe. 7 
„Bet kaip tik ši būtinybė ir įgalina laisve, nes laisvas 
yra tik las, kas nėra apspręstas. Gi žmogus kaip Aš-bū- 
{ybe nė nėra apspręsias. Dievas: žmogaus neapsprendžia, 
kadangi kuria jį kaip savąjį Tu, kuris atveiktų į šį aukš- 
čiausią meilės veiksmą irgi meile, vadinasi, ne apspren- 
` dimu iš aukšto, bet apsisprendimu iš savęs. Šio gi ap- 
` sisprendimo sąlyga yra žmogaus laisvė. Todėl „ne žmo- 
gus neišsiverčia be laisvės, — būdingai pastebi N. Berdia- 
jevas,— bei Dievas neišsiverčia be žmogaus laisvės“ 12, 
Nes be.laisves nebüty jokio Zmogaus atsako j Dievo 
meilę. Štai kodėl žmogaus atžvilgiu Dievas vykdo savęs 
kaip absoliuto apsiribojimą arba kenozę, kadangi be tokio 
apsiribojimo žmogus būtų tik absoliuto ištaka arba jo iš. 
viso nebūtų: neapsiribojęs absoliutūs nepalieka ertmės 
relialyviai bütybei. Kenozė Dievo atžvilgiu yra būtina 
žmogaus. laisvės sąlyga, kaip kad ji yra būtina ir kū- | 
rimo sąlyga. Esame laisvi tik todėl, kad niekad ir niekur 
fnestsidūriame su absoliutu_kaip absoliutu, vadinasi, kaip 
su neaprezta Galybe. „Dievas gyvena pasaulyje incogni- 
to, sako Berdiajevas,— ir ši aplinkybė įgalina žmogaus 
laisvę“ 1%, Be abejo, priduria Berdiajevas, „žmogus sun- 
kiai pakelia Dievo kenozę: jis mieliau norėtų, kad Dievas 
būtų papuoštas karališkąja didybe“ (p.- 13). O vis dėlto 
„tik Dievo kenozė ir jo incognito laiduoja mūsų laisvę“ 
(p. 12). Gi į pastabą, esą žmogus turįs Vykdyti Dievo 
valią, Berdiajevas aisako: „Nepakanka tarti, kad žmogus 
turįs vykdyti Dievo valią; reikia dar ir suvokti, kame ši 
Dievo valia glūdi. Gi Dievo valia kaip tik ir yra ta, kad 
žmogus būtų laisvas. Užtat Taisvės teigimas ir yra Dievo 
vattos vykdymas... Dievas reikalauja žmogaus laisvės“ 14. 
Kūrdamas žmogų, augustiniškai kalbant, savęs linkui — 
„fecisti nos ad Te“ (Conf. I, 1) — Dievas neapsprendžia 
anos linkmės jokiu ontologiniu polinkiu ar potraukiu. 
Būtų nesusipratimas ir sykiu žmogaus laisvės paneigimas 
interpretuoti Augustino „cor inguietum“ transcendentali- 

nio apsprendimo prasme, kurs esą įgalinąs žmogų „iš- 
girsti“ Dievo žodį kaip dieviškąjį ir tuo būdu jį jtiketi 
bei priimti S. Jei taip iš tikro būtų, tai tokiu atveju žmo- 
gaus atsakas į Dievo meilės šūksnį būtų tik paties šio 
suksnio aidas, atsimušęs į anos transcendentalijos ap- 
spręstą žmogaus būlybę, o ne savarankiškas žmogaus 
ištikimybės ar jo išdavimo žodis. Tokiu atveju Dievas 
išgirstų ne Žmogų, bet tik patį save. Zmogus būtų tik 
„uola“, nuo kurios ataidely palies Dievo šūksnis. Štai - 
kodėl transcendentalinis apsprendimas, šiandien gana ma- 
dinis tikėjimo problemai spręsti, yra žmogaus laisvei taip 
lygiai priešiškas, kaip ir kiekvienas kitas apsprendimas iš 
aukšto ar iš anksto. 

Santykis su nebūtimi neapsprendžia žmogaus todėl, 
kad nebūtyje nėra nieko, kuo jį galėtų apspręsti. Buvoli 
nebūties ertmėje reiškia buvoti laisvai. Jau esame minėję, 
kad nebūtis Dievui anaiptol nėra duomuo, vadinasi, esan- 
"ti „šalia“ ar „anapus“ Dievo: ji yra paties Dievo įgalina- 
ma apfeZiant absoliutinę savo veiklą (plg. RF I, 261— 
269). Dievas įgalina nebūtį, o nebūtis įgalina laisvę kaip ` 
neaprėžiybę. Tuo -būdu tarp Dievo ir laisvės atsiranda 
„santykis. Dievas nekuria laisvės teigiamu būdu, kaip kad 
jis nekuria nė nebūties, nes kiekviena sukurta teigiamy- 
bė jau būtų būtybės apsprendimas ir todėl jos laisvės 
sunaikinimas. Kurdamas iš nebūties nepaliaujamai, Die- 
vas tuo pačiu įgalina žmogų ne tik kilti iš nebūties, bet 
ir buvoli nebūties ertmėje, kuri jo neapsprendžia jokiu 
būdu ir jokia prasme.-Tad žmogus ir atsiduria laisvės 
srityje. Būti Dievo kuriamam iš nebūties ir būti laisvam 
yra ontologiškai vienas ir tas pats dalykas. Tik nebūtis 
yra tikfoji arba autentinė mūsų Veiksmų pradžia, kadan- 
gi tik tokiu atveju nėra jokio šių veiksmų šaltinio, kuris 
juos paZadinty ar apspręstų, išskyrus mus pačius. Veik- 
dami nebūties ertmėje, mes veikiame niekieno nejtaigau- 

"jami, tai yra veikiame iš savęs ir savimi: Tai ir yra ana 
„Sava galia — die Selbstverfügung“, kurią K. Rahneris 
laiko laisvės esmė. a | 

Taigi kaip matome, laisvė nėra žmogui duomuo, net 
nė Dievo duomuo, o tik žmogaus neaprėžtybė. Tačiau ši 
nėaprėžtybė'yfa paties Dievo įgalinama tuo, kad jis kuria 
žmogų kaip Aš-būtybę nuolatos ir tuo būdu įgalina jį 
buvoti nebūties ertmėje irgi nuolatos. Žmogus buvoja kaip 
atvira būtybė, todėl ir elgiasi su šia savo atvirybe kaip 
tinkamas: žmogus buvoja savo paties žinioje bei -galioje. 

LEE o tuo pačiu ir jos a, žmogaus asmens 
sampratai yra tas, kad ji pergalėjo aną „baisingąjį Dievą“ 
ir jo vietoje pastatė Dievą Meilę, prieš kurį žmogus ne- 
bepuola ant veido, bet sėda su juo prie stalo ir kartu val- 
go „vargo vakarienę“ (K. Bradūnas), būdamas nebe jo 
tarnas, o jo draugas ir net sūnus. Šis lūžis ir iš jo plau- 
„kiančios išvados yra mūsų per maža apmąstytos, pergy- 
ventos ir savo elgesiuose įvykdytos. Visa tai čia tik pri- 
mename, kadangi tai išvystyti būtų uždavinys ištisos 
filosofijos, kurios objektas apimtų nebe religiją kaip to- 
kią, bet jau pačios krikščionybės turinį. Čia tik pabrėžia- 
me, kad laisvės esmė gali būti suvokta tik suvokus. Dievą 
kaip meilę-ir žmogų kaip Dievo "draugas" "kris Dievui 
taria" „Mano "Viešpats ir ‘maño Dievas“ (Jn 20, 28) ir 
"kuriam Dievas-irgi taria: „Aš jus vadinu draugais“ (In 
15, 15). Tai ontologiniai nusakymai, be kuriy gelmens 
religinė „mūsų sąmonė liktų plokščia plokštutėlė. 

Tą patį reikia. tarti ir nebūties atžvilgiu. Kas nesu- 
vokia, kas yra nebūtis man kaip Aš-būtybei, tas nesuvokia 
„nė laisvės, mąstydamas deterministiškai, nors apie laisvę: 
kalbėtų „ir angelų kalbomis“ (£ Kor 13; 1). Jau esame 
anksčiau užsiminę (plg. RF I, 285—286), kad. nei pat- 
„ ristinis, nei scholastinis mąstymas, nors ir pabrėždami 
dieviškąjį kūrimą iš nebūties, pačios nebūties pakanka- 
mai neapmąstė. Klausimas, ką reiškia Dievui kurti iš 
nebūties ir ką reiškia žmogui būti kuriamam iš nebūties, — 
šis klausimas anuo metu iš viso nekilo. Tik mūsojo tarps- 
nio filosofijoje, kurią vadiname „egzistencinė“, nebūties 
reikšmė išniro sąmonės švieson visu savo svoriu. Senas 
Leibnizo klausimas, kodėl yra šis tas, o ne greičiau niekis, 
patraukė šios filosofijos dėmesį kaip tik niekio galia. Eg- 
zistencinė filosofija įgijo „nihilistinį“ atspalvį — ne ta 
"prasme, kad ji nuvertintų „aukščiausias vertybes“, kaip 
nihilizmą šuprato Fr. Nietzsche, bet ta, kad nihilum stojo 
jos vidurkin, pakeisdamas esmės pastovumą buvimo pra- 
einamumu. Ir vis dėlto egzistencinės filosofijos objek- 
tas yra ne. nebūtis, o žmogus. Nebūtis yra tik akiratis, 
kuriame ši filosofija žmogų regi ir šitaip regėdama jį 
apmąsto. Nebūtis teikia, pasak R. Berlingerio, „būdingą 

profilį“, išryškinantį žmogaus veidą 18, 

Būdingiausias gi šiame profilyje bruožas egzistencinei 
filosofijai kaip tik ir yra žmogaus laisvė; toks būdingas, 
„jog jis virsta net skiriamąja žyme tarp senosios ir nau- 
josios filosofijos, būtent: „Klasikinė metalizika svarsio 
laisvę ontologijos požiūriu, egzistencialinė ontologija (tai | 
M. Heideggerio sąvoka ir terminas.— Mc.) svarsto onto- 
logiją laisvės požiūriu“ (p. 170); senoji filosofija eina prie 
laisvės per būtį, naujoji eina prie būties per laisvę (plg. 
p. 169); „būtis ir egzistencija panyra laisvės bedugnė- 
je“ 17, Todėl ir žinomas J. P. Sartre'o posakis, esą žmo- 
gus yra užkeiktas laisvei, nėra beprasmis. Tai vaizdas, 
kuriuo nusakoma, kad laisvė nėra viena kuri žmogiškojo 
būvio savybė, bet pats šis būvis: „Aš esu savo laisvė“ 
(J. P. Sartre'as dramoje „Musės — Ces Mouches“). Su- 
vokdami žmogų kaip Dievo Tu, galėtume apkreipti Sar- 
tre'o posakį ir tarti: žmogus yra palaimintas laisvei. Ta- 
čiau prasmė liktų ta pati, būtent: mes negalime nebūti 
laisvi. Prakeiksmas ar palaima — kiekvienas užsklendžia 
vartus galimybėn nusikratyti savo atvirybės ir buvoti 
kaip aprėžiybė. Tai neįmanoma, nes tai reikštų paneigti 
patį save — ne psichologiškai savęs panieka, bet ontolo- 
giškai, grįžtant į niekį, kas kaip tik ir nėra žmogaus Zi- 
nioje bei galioje. Žmogiškasis būvis ir laisvė yra tik du 
atžvilgiai vieno ir to paties dalyko, būtent žmogaus kaip 
Aš-būtybės. Kas vieną kartą neigtų, netektų ir kito. Bū- 
dami „užkeikti“ ar „palaiminti“ buvimui, mes tuo pačiu 
esame „užkeikti“ ar „palaiminti“ ir laisvei. i 


2. Laisvės subjektas 


Kas yra anos absoliučiai savos galios arba laisvės 
nešėjas? Kas yra laisvas, suprantant yra ne kaip loginę 
jungtį, o kaip patį mūsų buvimą? Kitaip tariant, kas 
būna laisvai? — R. Rahneris, kurio laisvės aprašą čia 
toliau interpretuojame, vadina šį nešėją „subjektu“; „die 
absolute Selbstverfügung des Subjekts“. Betgi „subjek- 
tas“ yra taip pat daugiaprasmis, kaip ir „galia“. Esama 
„Subjekto“ gnoseologijoje ir gramatikoje, teisėje ir do- 
rovėje, psichologijoje .ir sociologijoje; visur jis yra kitoks 
ir net kitas. Ką tad turime galvoje tardami, kad „subjeks. ` 
tas“ yra nešėjas galios apspręsti patį save) Kas yra tik- ` 

rasis laisvės subjektas, vadinasi, tasai, kuriam laisvė yra 
jo būsena? 

Atsakymas į šį klausimą pasunkėja visų pirma dėl to, 
kad esame įpratę sudėti laisvę į valios rankas. Beveik 


kiekvienas mūsų apmąstymas prasideda valios Taisve ir . 
tuo būdu jau iš anksto užkerta kelią į tikrąjį laisvės ne- 
šėją, nes valia yra tik žmogaus būtybės pajėga (poten- 
tia) — ne mažiau, bet nė ne daugiau. Kaip tad būtų ga- 
lima kalbėti apie pajėgos laisvę, net jeigu šią pajėgą va- 
dintume ir dvasine? Pajėga jau vien dėl io negali būti 
nešėja, kadangi ji pati reikalauja nešėjo: pajėga visados 
juk yra kieno nors pajėga. Nuosekliai tad ir valia anaip- 
tol nėra savigalė, vadinasi, nepriklausoma. Ji yra mano 
valia: ne ji mane apsprendžia, bet aš ją apsprendžiu, 
ją auklėdamas, stiprindamäs 'af“silpnindamas, -grūdinda- 
mas ir lenkdamas ta bei kita kryptimi. Dažnai sakoma, 
esą valios objektas yra gėris (plg. Tomas Akvinietis. De 
veritate, g. 22, a. 5), o jos veikmuo — rinktis tarp įvai- 
rių gėrių (plg. t.p., a. 6). Ir vis dėlto aš galiu priversti 
savo valią rinktis blogį ir jį vykdyti (pvz., keršyti). Ma- ` 
nes paties atžvilgiu valia anaiptol nėra laisva. Ji vykdo 
tai, ką aš jai įsakau. Galimas daiktas, kad ji tai daro 
nenoromis, kadangi mano įsakymas neatitinka jos pri- 
gimties, kaip sąmoningas netiesos tarimas arba melas 
neatitinka proto prigimties. Tačiau valia vis tiek tai daro, 
kadangi aš to noriu. Valia yra įrankis laisvam mano 
veiksmui, bet ne šio veiksmo-autoritus:-jo—-autoriūs esu 
aš-pats. Užtat ne valia atsako už laisvą veiksmą, o aš 
pats Už jį-atsakau: "Aš negaliu nūsikratyti atsakingūmo 
iiurodydamas, esą dėl to esanti kalta mano valia — šiokia 
ar kitokia, kadangi aš atsakau ir už pačios valios“po=— 
-büdj. Net ir nuo galutinio tikslo, kurio valia, pasak To- 
mo Akviniečio, siekianti būtinai (plg. t. p., a. 6); galiu 
valią nukreipti, šį tikslą iš viso paneigdamas (ateizmas). 
Net ir atveju demoniškumo, kuriančio absoliutinį santykį 
su netiesa, galiu įkinkyti valią į šio santykio vykdymą 
- visapusišku tiesos neigimu bei ardymu ir tuo būdu pa- 
versti valią blogio vykdytoja arba demoniškąja valia 18. 
Kalbėti tad apie valią kaip laisvės subjektą galima tik 
netiesiogine praste, kokia kalbama, 'sakysime, kad kulka 
pataikė į "kaktą. Šio veiksmo subjektas betgi yra ne 
kulka, o šaulys. | 
— Taip yra ir su visomis kitomis žmogaus pajėgomis: 
protu, atmintimi, vaizduote, jausmais, juslemis ir t.t. 

Visos jos priklauso žmogaus prigimčiai, todėl yra savų 
objektų apspręstos ir tuo pačiu nelaisvos. Žmogiškoji pri- 
gimlis ir savo sandais, ir savo veikimu yra gamtos san- 
„talka: žmogus yra mažytis kosmas, turįs ryšio su didžiuo- 
ju kosmü tiek savo .kilme, Tiek šavo būkle (determinuo- 
ta) ligi pat gelmių. Kalbėti apie laisvę. gamtoje reikštų 
paneigti pačią gamtą. Gamtos būsena yra būtinybė. Ir 
tik -būtinybe apsaugo gamtą nuo jai pražūtingos maiša- 
ties. Betgi ta pati būtybė buvoja ir mūsų prigimtyje, 
kadangi gamta ir prigimtis yra vienas ir tas pats pa- 
saulis, tik svarstomas skirtingais atžvilgiais. Tardami | 
„prigimtis“, turime galvoje. pasaulį, kiek jis buvoja mu” 
myse. Tardami „gamta“, mąstome tą. patį pasaulį,“ 
kiek jis buvoja šalia mūsų ir kiek mes patys buvojamė“ 
jame. Kiekvienu atveju pasaulis lieka tos pačios sąran- 
gos, vis tiek ar jis būtų mūsų prigimtis, ar šalia mūsų 
esanti gamta. Tad ir būtinybė kaip pasaulio būsena yra 
ta pati tiek gamtoje; tiek mūsų prigimtyje. O kadangi 
būtinybė pačia savo sąvoka yra laisvės priešingybė, to- 
dėl ir mūsų prigimtyje laisvės rasti neįmanoma. Kas pri- 
klauso prigimčiai arba „pasauliui“ mumyse, tas nėra ir 
negali būti laisvės riešėjas arba jos subjektas. 
` Tačiau žmogus nėra tik prigimtis, kaip gyvulys. Gy- 
vulys yra rūšies suindividualinimas, todėl jai palenktas ir 
ją išreiškiąs tiek savo sąranga, tiek savo veikimų, tiek 
galop savo tikslu: gyvulys būna ne sau, bet rūšiai. Rū- 
šis .buvoja viršum jo ir jį apsprendžia lig pat jo indi- 
vidualybės gelmių. Gyvulys neturi nieko, kas būtų sava 
tik jam pačiam, kadangi jis nė nėra pats. Todėl gyvu- 
„ liui visu plotu tinka tai, ką G. Marcelis sako apie in- 
dividą apskritai: tai „bendrybė dalinėje būklėje“;. „indi- 
vidas yra be žvilgio ir be veido; tai nuobiry grūdelis“ 19, 
Nuosekliai tad ir žmogus kaip atskiras bendrosios pri- 
gimties nešėjas taip pat yra ši prigimtis dalineje būklė- 
je; šiuo atžvilgiu ir jis yra be žvilgio ir be veido, o tuo 
pačiu ir be laisvės. Vis dėlto žmogaus sanklodą tuo ne- 
išsisemia. Žmogus yra daugiau nei tik bendrybės at: 
skirybė arba individas. Žmogus yra ir asmuo. O asmuo 
ne tik nesusilieja "šū turima prigimtirūi bei jos tęsiniu 
"gamtoje ar visuomenėje, bet buvoja jom abiem prieš- 
„ priešiais:" ;Asmeniui yra sava priešintis (affronter)“,— 
sako G. Marcelis; gi priešintis arba spirtis reiškia, pasak 
to paties . Marcelio, pražiurti arba praregėti, vadinasi, 
suvokti savą“ padėtį tiek aplinkoje, tiek pačiame savy- 

je 2°. Gyvulys buvoja susiliejes su aplinka ir todėl yra aklas 
sau pačiam: jis nesipriešina ir nesispyrioja; jis visados, 
gražiu R. M, Rilkės posakiu, „lieka įsčiose“ (8-oji ele- 
gija). Žmogus gi pražiūra ir savo Zvilgiu kaip tik išsi- 
skiria iš visumos, suvokdamas save kaip NE viskam, 

- kas yra šalia jo ar jame pačiame. Žmogui „viskas yra 
nuotolis“ (R. M. Rilke). T ER 

` j tad pražiurimą arba šį išsiskyrimą iš visko ir 
vadiname asmeniu. Žmogus yra ne tik individas, nešąsis 
bendrą žmogiškąją 'prigimtį, bet ir asmuo, nesąs šia pri- 
EN ir suvokiąs ja nesąs. Žmogus yra ne tik būtybė ap- 
skritai, bet ir Aš-būtybė skirtinai. Jis yra ne tik rūšies 
atstovas, galįs skaičiumi didėti be galo, bet kartu. ir vie | 
nintelis, nepakartojamas ir neatstojamas. Tardamas Aš, 
žmogus atskleidžia visiškai naują ontologinę plotme, ku- ` 
rioje jis buvoja vienkartiniu būdu: būti vieninteliu yra ` 
Aš būsena. Asmuo negali būti pakartotas — nei Dm pa- 
čiu metu, nei paeiliui. Kitaip sakant, asmuo negali buvoti 
-keletu egzempliorių. Žmogiškasis AS yra.kiekviename vis 
savas ir vis kitas. Asmuo neturi rūšies arba giminės, 
todėl jos nė neišreiškia daliniu savo būviu, kaip tai daro 
individas. N. Berdiajevas net teigia, kad „asmuo sudaro 
pasaulio nuolatinybės pertrūkį“*!. Kosminis vyksmas, 
būdamas gamtinis ir todėl esmiškai besikartojantis, yra 
nuolatinis. Tuo tarpu asmuo išnyra šiame vyksme kaip 

` vienkartinis: aš būnu tik vieną vienintelį kartą. Manęs 


riebuvoju kaip individuali jos išraiška. Aš peržengiu viską, 
kas buvoja kaip ne-Aš: mano būtis yra „ne sum, bet 
sursum“ (G. Marcel). Užtat aš. ir negaliu, būti logiškai 
"apibrėžiamas. Aš neturiu aptarties. Aš turiu tik vardą, 
kuris tinka tik man vienam, niekam kitami, nors kalbiškai 
jis ir būtų tas pats žodis. . . T į 
Antra vertus, žmogus nėra, kaip sakyta, nė tik as- 
muo..Jis yra ir prigimtis, o tuo pačiu ir individas kaip 
šios bendros prigimties dalinė apraiška. Kaip tad san- 
tykiauja šie du jo būtybės sandai: prigimtis -ir asmuo? 
Į tai atsako pati asmens savimonė. Prigimtis yra asmens,- 
bet ji nėra asmuo; ji yra /mano, bet ji nėra aš: aš esu 
.ne-ji..Apie viską galiu tarti, kad tai mano, mano kūnas 
ir. mano siela, .mano protaš. ir mano valia, mano jausmas 
ir „mano „jutimas. Tačiau -niekas iš šios - visuotinės mano 

savasties nesu aš pats — nei kūnas, nei siela, nei prolas, 
nei valia, nei jausmas, nei jutimas. Ieškant asmeniui, va- 
dinasi, manajam Aš turinio, jis atrodo esąs niekis, nes 
jis iš tikro niekad nėra nei tas, nei kitkas. Jokiame ` 
prigimties sande-manęs- paties- kaip „Aš rasti negalima: `` 
viskas yra mano, niekas nesu aš pats. Todėl ne vienas . 
mūsų mėto mąstytojas, priešingai seniesiems (Boecijui, 
Tomui Akviniečiui), nelaiko asmens substancija (G. Mar- 
celis, M. Scheleris...), tuo griežtai skirdami asmenį nuo 
daikto — net ir dvasine prasme, kadangi neasmeninė dva- 
sia ON. Hartmanno prasme) irgi yra daiktas, pvz., vi- 
suomenė, meno kūriniuose įkūnyta idėja... Mūsų betgi 
reikalui šis pažiūrų į asmenį skirtumas reikšmės neturi. 
Ar asmuo yra substancija, ar kas kita, kiekvienu atveju 
jis yra visų žmogaus pajėgų bei sandų subjektas, visų 
jo veiksmų autorius, net ir tokių, kurie vyksta anapus 
sąmonės, pvz., augimas (aš augu ar nebeaugu). Teisin- 
gai tad G. Marcelis vadina asmenį „visapusiška esamy- 
bė „presence totale“: asmuo visada yra „čia pat ir da- 
bar“ #2, : 

“ Šitoje visapusiškoje asmens esamybėje kaip tik ir bu- 
voja žmogaus laisvė. Asmuo yra laisvės subjektas arba 
jos-nešėjas ir laisvų "veiksmų autorius. Ne mano prigim- 
tis, neišskyrūs“ nė“ valios; yra laisva, bef aš pats esi 
laisvas — aš pats, niekas kitas manyje. „Iš tų pačių šak- 
nų,— sako J. B. Lotzas,— iš kurių išauga asmuo, kyla 
būtinai ir laisvė“ 3. Asmens gi šaknys, kaip jau ne kartą 
minėjome, glūdi kūrime žmogaus kaip Dievo Tu. Tuo 
pačiu šiame kūrime glūdi ir laisvė. Laisvės kilimas ir 
žmogaus kilimas yra neperskiriami. Kaip asmuo, būda: ` 
mas vienkartybė, negali ks bendrybės, taip ir laisvė,. 
„būdama neaprėžtybė, negali kilti iš būtinybės. Kitaip' 
tariant, nei asmens, nei laisvės šaknų negalima rasti kos- 
mologinėje srityje, kadangi šioje srityje viešpatauja ir 
bendrybė, ir būtinybė. Tai reiškia: nei žmogaus asmuo, 
nei žmogaus laisvė nėra ir negali būti gamtinės evo- 
liucijos padarai. Jei žmogus yra Aš-būtybė ir jei laisvė 
yra Aš-būtybės būsena, tai savaime aišku, kad šie du 
žmogiškosios "sąrangos pradai "patys "savimi nurodo į 
jųrkilimą-iš-nebūties-dieviškojo "veikimo "galia. Jie pačia ` 
savo--esme--Teikalūūja tiesioginės "Dievo Veiklos ir tuo 
būdu jungia žmogų su Dievu irgi tiesiog, netarpinin- 
kaujant įokiam nei gamtiniam, nei dvasiniam dalykui. 
Dievo atžvilgiu asmuo ir laisvė yra pačios tiesioginybės, — 

„nes tik tokiu atveju Dievas gali būti žmogaus. Tu, o 
žmogus — Dievo meilės įkūnijimas savajame Tu. Bet Koks“ 
tarpininkas, iš kurio būtų išriedėjęs asmuo su savo laisve, 
sužlugdytų šį tiesioginį santykį: per tarpininką negalima 
nei mylėti, nei būti mylimam **, ` 

Dieviškosios kilmės tiesioginybė ir padaro, kad asmuo 
kaip-laisves subjektas yra sakralinė sąvoka visiškai ob- 
jektyviai, tai yra nepriklausomai nuo paties asmens įsi- 
tikinimų ir veiksmų. Asmuo yra šventas savyję; šventa 
yra ir jo laisvė. Čia glūdi žmogaus kilnybė (dignitas) ` 
apskritai, jo asmens nepažeidžiamumas, jo teisių gerbi- 
mas-bei saugojimas. Kaip. ne prigimtis neša laisvę, taip 
-<ir ñe prigimtis padaro, kad visi žmonės yra lygūs savo 
verte: tai padaro tik asmuo. Tik žmogus asmuo yra lygus 
kitam žmogui asmeniui. Tik žmogus asmuo naudojasi ly- 
giomis teisėmis kaip visuomenine nelygstamos savo kil- 
nybės bei vertės išraiška. Tik žmogus asmuo niekam 
nėra palenktas, kadangi jis yra tikslas sau ir prasmė 
savyje. Asmens kilnybė yra tokia pat genijuje ir buka- 
protyje, šventajame ir nusikaltėlyje. Jau vien tuo, kad 
žmogus yra asmuo, „jis turi, kalbant N. Hartmanno 
žodžiais, ne tik būtybės, bet ir vertybės sanklodą“; jis 
yra „save laikanti bei grindžianti vertybė (der substan- 
tielle Grundwert)“; todėl nė negalima žmogaus mąstyti 
kaip būtybės, nemąstant jo kartu ir kaip vertybės; bü- 
damas „vertinė būtybė“, žmogus turi būti mastomas ne 
tik ontologiškai, bet ir aksiologiškai *. Asmens nelygs- 
taınos kilnybės pripažinimas ir šios kilnybės išreiškimas 
visuotinėmis žmogaus teisėmis kaip tik ir yra ontologinio 
atžvilgio papildymas aksiologiniu atžvilgiu. Tai gal pats 
didžiausias mūsų laikų įnašas į žmogaus filosofiją ap- 
skritai ir į religijos filosofiją skirtinai. 

Be abejo, M. Scheleris buvo teisus, savo metu 
(1916 m.) pastebėdamas, kad „žmogiškasis individas esti 
pripažįstamas asmeniu tik pasiekus tam tikrą pažangos 
aukštį“ (p. 484); užtat čia pat jis priduria, kad „istorijos 
vyksmo vertė“ kaip tik ir yra matuojama šiuo pripažini- 
mu 26. Istorija, nepripažįstanti kiekvienam žmogui asmens 
rango, o tuo. pačiu ir jo laisvės, yra arba dar neišėjusi 
iš barbarybės tarpsnio, arba vėl į jį atkritusi. Istorijos 
eigoje, pasak Schelerio, asmuo vis labiau laisvinasi „iš 
"vaidmens būti gryna istorinio priežastingumo pasėka“ 
ir- darosi „vis labiau ir labiau antistorinis“, suvokdamas 
save kaip „vertybių vertybę“ 27. Konkrečiai šis suvokimas 

reiškiasi rungtynėmis už laisvę visose srityse. Istorija-- 
virsta asmens kaip laisvės subjekto sąmonėjimu. Asmens 
laisvė ir asmens kilnybė vis labiau tapatėja — ne tik pa- ~ 
čioje samonieje, bet ir konkrečiose istorinio gyvenimo 
lytyše. O ten, kur ši tapatybė žalojama, istorija virsta 
barbariška, gi religija grįžta nuo Dievo Meilės atgal 

į Dievą Galybę kaip kito Aš išraišką (pig. RF I, 156—177) 

su visomis šio Aš-tirono pasekmėmis. - 


8. Laisvės objektas 


Į ką krypsta laisvė kaip asmens galia? Kas yra tik- 
rasis laisvo veiksmo objektas? — Prisiminę ankstesnį 
K. Rahnerio laisvės nusakymą, rasime šį objektą nuro- 
dyta gana aiškiai: laisvė yra galia apspręsti patį save — 
„über sich selbst“. Tai reiškia: laisvas asmens veiksmas 
krypsta ne į ką kitą, kas buvotų šalia šio veiksmo sub- 
jekto, bet į patį subjektą. Kitaip tariant, laisvės subjektas 
ir laisvės objektas yra tas pats, būtent žmogaus asmuo.‘ 
Büdama asmens nešama, laisvė asmenyje yra ir vykdo- 
„ma. Galia apspręsti yra man tik todėl absoliučiai sava, 
kadangi ji atsigrįžta į mane patį: esu laisvas tik savęs 
"paties atžvilgiu. Kito asmens ar šalia manęs esančio 
pasaulio atžvilgiu laisvė kaip absoliučiai mana galia 
atsidaužia tarsi į sieną, būtent į kito asmens laisvę ir 
į gamios būtinybę. Mėgindamas peržengti šią sieną, aš 
arba sužlugdau kitą asmenį, paneigdamas jo laisvę, arbą 

. žlungu pats, sutraiškytas pasaulio dėsningumo. G. Mar- 
celis net linksta manyti, kad „laisvės idėja virsta pra- 
simanyta (fictive), kai tik imame ją vykdyti viršiniame 
pasaulyje“ 3. Vėliau regėsime, kad tai tiesa tik lygsta- 
mai: žmogus gali savo laisvę vykdyti ir kito asmens 
atžvilgiu, ir galop pasaulio atžvilgiu, tačiau tik šiam 
kitam sutinkant ir tik paisydamas gamtos bei prigimties 
dėsnių, vadinasi, tik pripažindamas šių objektų galią ir 
tuo pačiu aprėždamas savąją. Tačiau Marcelio teiginys 
yra teisingas ta prasme, jog kito atžvilgiu laisvė anaip- 
tol nėra absoliučiai sava galia. Absoliuti ji yra tik mano 
patiės kaip asmenš-ertmėje. Tikrasis laisvės objektas esu . 
aš pats kaip aš. pats. Laisvės veikejas yra kartu ir jos vei- .. 

kinys. ` E? ! 

V Tačiau tai tėra dar tik formalinis nusakymas. Jis, 

tiesa, nurodo, ką laisvė įtaigauja, bet nenurodo, kas iš 

šios įtaigos kyla kaip pasekmė. Kas yra anos mano ab- 


duomens iš anksto: jis man nėra duotas manęs Kūrėjo, 
o tuo labiau nėra rastas nebūtyje kaip mano buvojimo 
ertmėje. Nes jei manasis „veidas“ būtų duotas, man be- 
liktų tik savo pastangomis jį išvystyti, kaip, sakysime; 
išvystau iš anksto prigimties duotus dalykus: proto ga- 
bumus, kūrybinius polinkius, kūno pajėgas ir t.t. Tokiu 
betgi atveju būtų nesusipratimas kalbėti apie laisvę kaip 
absoliučiai savą galią, imančią mane patį savo žinion. 
Tokiu atveju ana galia tik įsijungtų į aibę prigimties 
galių, kurios, tiesa, yra mano galios, kurios tačiau vei- 
kia -tik skatinamuoju, o ne apsprendžiamuoju būdu. AS 
gi negaliu apspresii savęs būti muziku ar dailininku, ar 
poetu, ar sportininku, jei manyje nėra atitinkamų duo- 
menų. Savos prigimties atžvilgiu anaiptol nesu savo pa- 
lies galioje bei žinioje, nes mano prigimtis nesu aš pats. 
Savo galioje bei žinioje turiu tik save kaip asmenį, va- 
dinasi, kaip aną dieviškąjį Tu, kuris yra atviras ir kurio 
veiksmas į šią alvirybe grįžta, kad ją vienaip ar kitaip 
užsklęstų. Laisvi veiksmai neina į tuštumą; jie priklauso 
siekinio kategorijai (actus intentionalis); tik čia siekinys 
buvoja ne šalia siekėjo, bet pats siekėjas yra siekinys. 
"Neaprėžtybė prašosi būti apsprendžiama, tačiau ne iš 
viršaus ir nė'iš anksto, ne kieno kito rankomis, bet savęs 
pačios: aš pats esu ir uždavinys, ir jo sprendėjas. 

“= Kas yra tasai savęs apsprendimas arba „veido“ davi- 
mas sau pačiam? Atsakant į šį klausimą, prabyla, anas 
didžiulis ginčas, kuris yra kilęs naujojoje Vakarų filoso- 
fijoje ir kurį J. P. Sartre'as yra išreiškęs žinoma formule: 
„Būvis yra pirmesnis už esmę — l’existence précède les- 
sence“. Senesniojoje filosofijoje, baigiant Hegeliu, tokio 

ginčo nebuvo ir negalėjo būti, kadangi visa ana filoso- 
-fija buvo ne kas kita, kaip didžiulė kosmologija ?°, kurioje 
žmogus buvo mąstomas kaip individas: arba „mažojo ` 
kosmo“ pavidalu (scholastika), arba absoliutinės dvasios 
sąmonėjimo regimybe (Hegelis). Niekur čia nebuvo. pa- 
brėžiamas žmogus kaip priešinąsis kosmui, kaip sau-bū- 
iybė, kaip vienkartinis Aš. Nuosekliai tad būvio ir esmės 
santykis žmoguje buvo sprendžiamas esmės naudai: kiek- 
viena individuali būtvbė nešiojanti bendrą esmę, kuri 
esanti logiškai pirmesnė ir ontologiškai aukštesnė už bū- 
tybę kaip šios esmės išraišką dalinę būsena arba atski- 
rybe. Tai buvo taikoma tiek akmeniui, tiek gyviui, tiek 
galop žmogui. Ir žmogus esąs „žmogiškosios“ esmės at- 
skiras nešėjas. Savo atsiradimu ir buvojimu jis ją, tiesa,. 
suindividualina, tačiau kaip tik todėl randa ją jau esan- 
čią, todėl ja laikosi-ir esti jos apsprendžiamas — tiek on- 
tologiškai, tiek etiškai. Apie laisvą savęs paties apspren- 
dimą galima esą kalbėti tik kaip apie nusilenkima šiai 
bendrai esmei. Todėl net ir šiandien laisvė ne: vieno mąs- 
tytojo yra nusakoma arba kaip „savos esmės rinkimasis“ 


ar mažų mažiausiai esmė kaip duomuo, kuris mūsų būvio 
eigoje tik pripažįstamas ir skleidžiamas. 

Persisvėrus nūn žmogaus mąstymui „nuo individo į 
asinenį, pakito ir santykis Tarp būvio ir esmės, nes, . su: 
vokiant asmenį ` kaip vienintelį; —bei—vienkartinį, ' esmės 
"Kategorija jam "iš viso netinka. Kas yra Vienintėlis bei 
vienkartinis, "tas negali Tūrėti kažkokio prado, kuris jį 
sietų sw kitais, sudarydamaš' jo esmę, o jis pats būtų tik 
dalinis šio bendro prado Tiešėjas, tik bendrybė dalineje 
bükleje. Tokiu atveju asmuo susilietų su individu ir ne- 
"tektų šavos vienkartybėsT"tos pačios rūšies individų juk 
esama (bent galimai) begalybės. Todėl mąstant Zmogy 
kaip asmenį, esmės kategorija -savaime blunka, užleisda: 
ma pirmąją vietą buvimo kategorijai. Zmogus kaip jis pats - 
neturi nieko, kas būtų jam duomuo ir ką jis savo būviu 
tik pripažintų, vykdytų ir išvystytų. Be abejo, asmuo yra - 
ir būna, tačiau kas jis yra ir kuo jis būna, jis turi susi- 
kurti pats savo laisve. O kadangi laisvės veiksmas visa- | 
dos yra pati pradžia, todėl ir-jo pasekmė yra visados: ori-_ 
ginali, vadinasi, pirmykštė, vienintelė ir vienkartinė. Tai 
ir yra esmė, "kurią žmogus duoda patš sau. Sia prasme 

esmė ir logiškai, ir istoriškai iš tikro yra paskesnė negu 
asmens būvis. Reikia pirmiau būti, kad galėtum apspręs- 
ti savo alvirybę. ir tapti ta ar kita apreziybe, įvykdyta 
laisvės veiksmu. ; 
Lengva betgi įžvelgti, kad „esmė“ naujojoje filosofi- 
joje reiškia anaiptol ne tą patį, ką ir senojoje. Senoji 
filosofija esmės vardu suprato daugiau prigimtį arba visą 
ta Žmogaus sąrangą, kurią jis atsineša gimdamas ir kuri 
apibūdina jį ne kaip asmenį, o kaip žmogiškosios rūšies 
" arba giminės atstovą. Šiuo atveju žmogus yra, be abejo, 
savo giminės atskiras reiškėjas, nešąsis- „esmę“ kaip 
jungiamąjį pradą su visais kitais tos pačios giminės reiš- 
kėjais. Šia prasme prigimtosios žmogaus sąrangos pirme- 
nybė. anaiptol nėra neigiama nė naujosios filosofijos, nes 
ne prigimtis yra paskesnė už būvį ir ne prigimtį žmogus 
susikuria sava laisve. Visa psichofizinė sąranga su savo- 
mis galiomis bei pajėgomis yra žmogui duota, ir žmogaus 
laisvė saniykiauja su ja kaip su kiekviena būtinybe. Tai- 
komas šiai iš anksio gautai sąrangai, J. P. Sartre'o po- 
sakis „žmogus yra tai, kuo jis pasidaro — l'homme ne'est 
rien d'autre que ce qu'il se fait“ būtų nesveikas svaičio- 
jimas. e df 
Tačiau kaip tik ne tai reiškia tiek šis Sartre’o posa- 


kaip visa“ psichofizinė mano sąranga arba mano prigim- ` 
tis—Ji-yra mano paties Tyžto pasekmė, todėl paskesnė už 
mano būvį. Štai kodėl mano esmė priklauso tik man vie- 
nam--JiTeiškia ne kokią nors, bendrybę, kuri mane jungtų 
su kitais, bet kaip tik mano vienkartybę arba mano paties 

büdinguma, „kuris padaro mane vienintelį. Mano esmė 
yra'manęs paties regimybė. Savo paties-susikurta esme aš. 
esu lai, kas esu- Užtai: esmė Aepriklauso mano prigimčiai 
arba mano būtybės. sąrangai, kuria dalinuosi su kitais. 
Jt-priklauso tik man vienam. Ji yra. SE mano 
laisve manyje pačiame, r 
Šia tad prasme ir yra. kalbama, kad būvis pranoksta 
esmę arba kad esmė eina paskui būvį... Esmės „sąvoka 
naujojoje filosofijoje yra grynai "pėrsonalinė,, vadinasi, 
iešingos prasmės nei anksčiau. Galimas daiktas, kad tas 
ste Žodis“ (ėšmė — essentia), virtęs pirminės savo pras- 
Wie priešingybe, jaukia pažiūras ir tampa nereikalingų 
ginčų priežastimi, nes tinkamai jį suvokus dingsta prie- 
kaištai bei kaltinimai, kurių tieką randame J. P. Sartre'o 
mintį sklaidančioje literatūroje %. Tad nesusipratimams 
išvengti žodžio „esmė“ naująja prasme čia nė nevartoja- 
me. ES kas ` ni iš laisvo. asmens. neun savgs 


m EC 


Negu Ee Büdamas jau SE terminas, 
jis yra'sunkiai palenkiamas naujajai prasmei. 


Sis tad manęs paties pavidalas arba apmatas ir yra 
tai, į kä krypsta ir ko-siekia mano laisvė. Tai pats tik- 
rasis-ir-konkretus- laisvų veikšmų objektas. Tai mano pa- 
ties „veidas“, kuriuo buvojir pasäuliui "priešpriešiais ir 
kuriuo-skiriuosi Tuo kitų asmenį; turinčių kitokį „veidą“. 
Bintanras-absoliučiai manos galios“ padaras, šis pavidalas 
lieka mano žinioje visą laiką: manojo būvio apmatas 
niekad nėra nealšaukiamas. Jis niekad nėra man bütiny- 
bė. Čia slypi manojo būvio svyravimas, mano paties rizi- 
ka, mano atsakingumas už save patį, sykiu tačiau ir mano 
garbė bei didybė: kuo esu, esu aš pats. Įvairios įtakos — 
viršinės ar vidinės — yra man buvusios, kildinant manąjį 
pavidalą, tik paskatos, tik kliuviniai, bet ne lemiamos 

` apsprendos. Pats ano. būvio apmatas yra mano galios 


padaras ir Lieka mano žinioje taip jog -aš kiekvieną aki- 
mirką galiu jį sužlūgdyti "ar paversti jį jo paties prie- 
šingybe: Šiuo atžvilgiu galima sutikti su M. Scheleriö 
mintimi, kad „žmogus yra linkme (Richtung), ne..daik: 
las“, vadinasi, ne pastovi substančija, kaip tai teigė scho- 
lastine” filosofija. ` Zmogüs visados yra ir lieka „atviras 
klausimaš“ (O. Pėggėlerj: Stai kodėl yra įvairių įvai- 
rfausty-antropologinių mokslų, tiriančių atskiras Žmogiš- 

kosios prigimties sritis, bet nėra „žmogaus mokslo“ kaip 
tokio, kuris atsakytų, kas yra Zmogus pats savyje, nes 
kiekvienas šios rūšies atsakymas tuoj pat atsidaužtų į 
aną, asmens pavidalą arba apmatą, kilusį iš laisvės ir 
todėl prieinamą tyrimui tik labai lygstamai. Gi lygsta“ 
mos ištaros niekad nėra mokslinės. Lygstamos ištaros 
priklauso jau interpretacijai. Kitaip tariant, apie žmogų 
kaip Aš-būtybę galima tik filosofuoti. . Mokslui Aš- būtybė 


Tieka amžinai nepasiekiama; tarsi neišmatuojama gelmė, 


- . kadangi ir pati laisvė yra bedugnė, 
—-Šitoje tačiau vietoje pasiskardena krikščioniškosios 


religijos pastaba ar gal net ir priekaištas: argi Dievas“. 


: nesukūrė Žmogaus „pagal savo paveikslą“ (Pr I, 27)? 
Kodėl tad žmogus turėtų būti be veido? Argi jis nėra 


Dievo atvaizdas, vadinasi, nenešioja Dievo „veido“? Ko- ` 


kia tad prasmė kalbėti apie veido davimą sau pačiam ir 
tai savo paties galia? 

Šis truputį priekaištingas klausimas yra vertas akyles- 
nio dėmesio, nei paprastai jam rodoma, nes mes beveik 
„be perstogės kartojame teiginį, esą žmogus yra Dievo 
paveikslas bei panašumas, nė nėnuvokdami, ką gi iš tikro 
reiškia Dievo paveikslu būti. Juk Krikščionybės Dievas, 
tapęs Kristuje tikru žmogumi, greičiau nešioja žmogaus 
paveikslą: kenozė yra Dievo susižmoginimas, ne atvirkš- 
. čiai. Jei tad"rienoririe, kad“Šventraščio ištara būtų tik 
nudėvėta dorinė nuoroda, turime žvilgtelėti į ja ontolo- 
giškai ir visu rimtumu klausti: kokiu gi atveju gali re- 


liatyvi būtybė tapti absoliučios Būties atvaizdu? Juk Die- | 


vas, kaip jau esame kalbėję (plg. RF I, 149—152), nu- 
sakytas absoliutu atsietine prasme, yra išmonė: atsieti- 
nio Dievo nėra; net jei toks ir būtų, mes ničnieko apie 
jį nežinotume, nes kitaip jis nebūtų atsielinis. Tačiau 


Dievas, nusakytas absoliutu būties pilnybės prasme, yra . 


tikrovė. Bet kaipgi tada aprėžta būtybė gali tapti būties 
pihratves atvaizdu? 

Nėra jokios abejonės, kad Dievo paveikslo neįmanoma 
regėti jokioje skirtinoje žmogiškosios prigimties savybeje: 
nei jo prote ar valioje (scholastika), nei jo nemirtingume 
(M. Scheeben), nei jo kürybiskume "(A Jakštas-Damb- 


` rauskas), nei visų šių savybių“ sumoje, ges kaip pati pil- . 


nybė nėra suma, taip ir jos atvaizdas negali būti suma: 


Pilnybė yra ne "kiek binė, o: kokybinė savoka. Užtat ji 
peržengia sumą ir joje atsispindėti negali. Pilnybė, net 
ir kaip paveikslas, reikalauja visumos. Antra vertus, taip 

pat nėra abejonės, kad Dievo paveikslas žmoguje negali 
būti koks įspaudas ar skirtingas bruožas teigiama prasme, 
kadangi tokiu atveju jis būtų duomuo, o kiekvienas 
duomuo yra aprėžtas, vadinasi, dalinis ir todėl pačia es-. 
me netinkamas pilnatvei atvaizduoti. Dievo kaip būties, 
pilnatvės atvaizdas gali būti tik neaprėžtybė, vadinasi, 
višūmą, tačtam tie tikrénybės prasme (tokiu atveju žmo- 
gus būtų nebe Dievo paveikslas, o pats Dievas), o prasme 
atvirybės visoms galimybėms. Reliatyvi būtybė tik tada 
yra absoliučios Būties atvaizdas, kai ji yra atvira; ne-, 
aprėžta, neuždaryta kokiu nors duomeniu, bet atvira sau 
pačiai. Šią gi 'atvirybę mes ir vadiname laisve. 

Tai reiškia: "reliatyvios būtybės neaprėžtybė arba jos | 
„laisvė yra Dievo paveikslas žmoguje. Neaprėžtybė yra ne 
dalis, ne bruožas, ne jspaudas,.ne.savybe, o žmogaus kaip, 
Aš-būtybės būsena: aš buvoju laisve ir tuo būdu buvoju 
kaip Dievo paveikslas, nors apie tai nieko nė nežino: 
“čiau ar tai net sąmoningai neigčiau. Būti sukurtam pa-' 
gal Dievo paveikslą bei panašumą onfologiškai reiškia 
"būt osakūftam. atvira, neaprėžta, vadinasi, laisva būtybe. . 
- Krikščioniškai suprastas Žmogus kaip Dievo paveikslas 
nėra žmogus su iš anksto jam įspaustu „veidu“, nes toks 
„„Veidas“ būtų tik dalinis bruožas, išskiriąs bet kokią ga- 
limybę atspindėti būties pilnybę. Žmogus yra Dievo pa- 
veikslas tuo, kad jis neturi.jokio „veido“, išskyrus tą, 
kurį „jis teikia pats sau, Ir ši galimybė teikti sau pačiam 
bet kokį „veidą“ kaip tik ir atvaizduoja Dievą žmoguje. - 
„Šiuo atžvilgiu A. Jakštas buvo iš dalies teisus, ieškoda- 
mas Dievo paveikslo žmogaus kūrybiškume: Kaip Dievas 
yra Kūrėjas, taip ir žmogus yra kūrėjas — visų pirma pa- 
ties savęs. Vis dėlto reiktų papildyti A. Jakštą ta prasme, 
kad žmogaus kūrybiškumas laikosi jo atvirybėje arba 
laisvėje: nebūdamas laisvas, žmogus nebūtų nė kūrybiš- 
kas, kaip nėra kūrybiškas gyvulys. Atvirybė arba laisvė 
yra kūrybiškumo pagrindas bei įgalinimas, . ne . atvirkš- 
čiai. 

Šitoje vietoje aiškėja ir prasmė anos nuolat girdimos 
ištaros, esą žmogus yra baigtinė būtybė; ištaros, kuri 
sudaro egzistencinės filosofijos pagrindinę temą. Si fi- 
losofija, pasak F. J. von Rinteleno, net didžiuojasi „amži- 
nybės svorį: perkėlusi į baigtybę“ 2 Baigtybės pergyve- 
nimas sudaras mūsų meto nuotaiką: tai jausti tiek filo- 
sofijoje, tiek visų pirma poezijoje (R. M. Rilke). Ir vis 
dėlto, klausdami toliau, kas gi yra ta taip įtampiai pa- 

brėžiamos ZmogiSkosios baigties riba — baigtybė pačia 
savo sąvoka reikalauja ribos,— gauname vieną vienintelį 
atsakymą: laikas. Žmogaus buvimas esąs laikinybė, Laikas 
aprėžiąs Zmogaus buvojimą pasaulyje, o mirtis esanti 
šios aprėžties regimybė ir galutinis jos įvykdymas. 

„Be abejo, visa tai yra tiesa, ir egzistencinės filosofi- 
jos nuopelnas čia yra nepaneigiamas. Ji pažvelgė į žmo- 
gų iš laikinybės „kampo“ ir atskleidė jo būtybėje tokių 
bruožų, kurių ankstesnis amžinybės „kampas“ neleido 
pastebėti arba nelaikė vertais akylesnio dėmesio. Buvo- 
jimas pasaulyje, svarstomas bei apmąstomas amžinybės. 
"šviesoje, savaime netenka vertės, kadangi jis virsta pra: | 
eiga, nesančia niekam buveine. „Memento mori“ sunai- 
kina bet kokią buveinę, paversdamas ja užeiga, kurią ryt 
poryt reikės palikti. Gi laikinybės šviesoje žmogiškasis 
būvis įgyja aukščiausios vertybės "savybių, kadangi jis“ 
darosi nebegrjztamas: buvojame tik kartą“ Mirties aki- 
vaizdoje nebūtinai galima tik gerti ir valgyti (plg. / Kor 
15, 32); mirties akivaizdoje galima ir mylėti, ir kurti, ir 
prasmę teikti, perkeliant ją iš anapus'į šiapus. Tai, kas 
krikščioniškojoje ir idealistinėje filosofijoje buvo priski- 
riama amžinybei, egzistencinėje filosofijoje, Rilke's žo- 
džiais tariant, „grįžta atgal į kūriniją“ (laiškas Elzei 
1923.X1.22), būtent: mūsojo būvio įprasminimas mirtimi. 
Anksčiau buvusi kažkoks bendrinis ateities įvykis, mirtis 
egzistencinėje filosofijoje virto mano mirtimi, kurios lin- 
kui aš pats žengiu, kad ją pasitikčiau.. Ji užpuola mane 
ne iš užpakalio, kaip gyvulį, bet apglebia mane iš prie- 
kio kaip lauktoji viešnia; tik mirlies šviesoje gyvenimas 
tampa švente, o buvimas — verte: „Hier sein ist viel = čia 
gražū pabūti“ (R. M. Rilke). Egzistencinė filosofija atvėrė 
žmogų mirčiai ne kaip neaiškiam ateities įvykiui, o kaip 
nuolatinei jos esamybei čia pat ir dabar. Būdama mano 

- mirtis, ji padaro, kad ir buvimas yra tik mano ir tik man. 
Mirties asmeniškumas įasmenina ir gyvenimą, išvaduoda- 
mas jį iš rūšies ar kolektyvo bevardžio sravėjimo. As- 
mens kilnybės sąmonei aštrinti egzistencinės filosofijos 
įnašas yra nepaprastai didelis. 

Tačiau egzistencinė filosofija pražiūrėjo, jog baigty- 
bės sąvoka reiškia ribą, kuri tinka žmogiškojo būvio 
trukmei, bet netinka žmogiškojo asmens būsenai arba jo 
laisvei. Trukmės atžvilgiu žmogus iš tikro yra baigtinė 
būtybė: jis buvoja tik tam tikrą, gana aprėžtą laiką ka- 
lendoriaus prasme. Bet ar tai reiškia, kad ši laikinė ap- 


275 


H uuuu E.. 


= rėžtybė perskverbia ir žmogaus kaip Aš-būtybės būseną? 


Juk jei šią, būseną, kaip sakėme, sudaro laisvė ir jei žmo- 
gus iš tikro buvoja kaip laisvė, tai baigtybės įvedimas 
į laisvės ertmę paneigia ją pačią, nes „baigtinė laisvė“ 
yra prieštaravimas savyje. Laisvė, turinti ribą, yra nebe 
laisvė. Laisvė gali būti tik beribė neaprėžtybės arba at- 
virybės prasme. O jei, vykdydamas laisvę, ir atsidaužiu į 
kokią nors ribą, tai šioji visados yra mano laisvei tik 
viršinė kliūtis, anaiptol ne vidinė jos aprėžtis. Tokiu 
betgi atveju dera kalbėti apie žmogų ne kaip apie baig- 
tinę, o tik kaip apie atvirą būtybę, kurią jis pats aprėžia 
savo laisve, padarydamas ją iš tikro „baigtinę“, tačiau 
savo paties rankomis. Pats savyje žmogus kaip Aš-būtybė 
jokios ontologinės ribos turėti negali. Ontologiškai jis 
yra tik atvirybė. 

„, Ir štai ši žmogauš atvirybė liečia taip pat ir jo trukmę 
laiko sravėjime: žmogus yra atviras ne tik mirčiai; jis 
yra atviras ir pomirtinei savo buvimo tąsai, nes. mirtis 
nėra loginė būtinybė, kurios priešingybė, būtent nemirtin- 
gumas, būtų ontologiškai neįmanoma. Mirtis yra -tik bu- 
vojimo pasaulyje galas, kuris pats savimi anaiptol ne- 
reiškia ontologinio Aš-būtybės grįžimo į nebūtį. Būdamas 
ontologiškai atviras, Zmogus yra atviras ir buvojimui ana- 
pus pasaulio,. vadinasi, pasaulio peržengimui tiek savo 
mirtimi, tiek ir.savo būtimi. Tai, be abejo, nereiškia, kad | 
šis perzengimas yra būtinybė, vadinasi, kad žmogus kaip 
Aš-būtybė yra nemirtingas pačia savo prigimties sąran= 
ga. Žmogaus atvirybė tik reiskiä, kad mirtis nėra logiškai 


"būtina "ontologinie” žmogaus baigtis arba jo grįžimas į 


nebūtį. Ji gali būti ir perėjimas į kitokią būseną negu 
buvimas pasaulyje. Atvira būtybė privalo būti atvira abiem“ 
galimybėm: būti ir nebüti.. A a 

Egzistencinės filosofijos nenuoseklumas kaip tik ir yra 
tas, kad jis teregi mirtj, o neregi galimybės nemirtingu- 
mui. Pabrėždama laisvę, ši filosofija savaime teigia žmo- 
gų kaip atvirybę. Tačiau baigtybės sąvoka ji šią atvirybę 
temdo bei žaloja todėl, kad baigtybę išplečia anapus mir- 
ties, tarsi mirtis būtų iš tikro nebenugalima ir nebeper- 
žengiama žmogaus buvimo riba, už kurios yra. jau tik 
nebūtis. Laisvė kaip Aš-būtybės būsena tokios interpre- 
tacijos negrindžia. Laisvė yra atvirybė mirti kosmologiš- 
kai, bet sykiu ir atvirybė nemirti ontologiškai, Štai kodėl 
nei senesnioji „begalinio žmogaus“ (Hegelis), nei nau- 
jesnioji „baigtinio Žmogaus“ samprata neatitinka laisvės 

esmės ir neišreiškia žmogiškojo būvio tikrovės, Laisvė 
nėra nei begalybė, nei baigtybė. Laisvė yra tik atVirybe. 
Begalybė ji nėra todėl, kad žmogus teikia sau „veidą“, 
kuris visados yra“ aprėžtas, vadinasi, baigtinis. Baigtybė 
įi nėra: todėl, kad sau „veido“ teikimas niekad nėra ap- 
spręstas iš aukšto bei iš anksto ir niekad nebaigtas laiko 
tėkmėje. Kitaip tariant, laisvės. objektas kaip laisvo veiks- 
-mo padarinys irgi lieka laisvas, tai yra atviras galimybei 
kisti net ligi pat šavos priešingybės. Žmogus tuo ir ski- 
riasi nuo gyvulio, kad gyvulys turi ribą, bet jos nepažįs- 
ta; žmogus gi pažįsta ribą, bet jos neturi. 


II. LAISVĖS VYKDYMAS 


Laisvė, kaip galima apspręsti patį save, veda mus į ją 
kaip į veiksmą, vadinasi, P aktyvųjį žmogiškojo būvio . 
pradą: laisvė buvoja tik vykdoma. Vykdymas yra daugiau 
nei tik praktinė arba techninė laisvės problemos pusė. 
Vykdymas priklauso laisvei tokia pat prasme, kokia mąs- 
tymas-priklauso-protui:-tai ontologinio pagrindo egzisten- 
„cinė regimybė. Štai kodėl nėra nevykdomos laisvės, kaip 
“- "nėra nemąstančio proto, nes atsisakyti laisvę vykdyti ga- 
lima tik laisvu veiksmiü, vadinasi, jos vykdymu. Klusnu- 
mo apžadas-vieriuolyūuose yra laisvas veiksmas giliausia 
šio žodžio prasme. Sudėdamas savo laisvę į kilo rankas, 
vienuolis apmeta save taip lygiai, kaip ir tasai, kuris savo 
laisvę pasilaiko sau pačiam. Kiekvienas žmogaus apmatas 
arba pavidalas yra laisvės vykdymo pasekmė, 

Tačiau vykdymas visados ir visur yra santykis. Jis turi. 
subjektą, Kūris veikšmą "vykdo, ir objektą, kurį šis veiks- 
mas liečią, Tai esti net ir tuo atveju, kai vykdomoji galia 
"atsigrįžta į save pačią. Todėl laisvės nė negalima su- 
prasti, nesvarstant jos kaip: santykio: Kaip pats žmogus 
buvoja "santykio -būdu;-taip-ir jo laisvė atskleidžia savo 
sąrangą tik santykio šviesoje. Atsaji būtybė, svarstoma 
viena pati savyje be ryšio su kitu, nėra nei laisva, nei 
nelaisva: ji -buvoja anapus laisvės kategorijos. Būtybė 
pradeda būti laisva ar nelaisva tik tą akimirką, kat sg: 
eng santykin su kitu — su daiktu ar asmeniu, su Dievu“ 
‚ar pasauliu. Jei tad teigiame, kad žmogus ne tiek laisvę 
Tūrikiek-laisvė, yra, tai šis teiginys yra teisingas tik todėl, 
kad žmogus kaip būtybė yra ne atsietas nuo savo Kūrėjo, 
o buvoja nepertraukiamame santykyje su juo, būdamas 
kūrybinio jo. veiksmo nuolatinė dabartis. Laisvė yra iS. 
esmės santykinė sąvoka, į kurią reikia atsižvelgti, klau-- 

siant ne tik kas ji yra savyje, bet ir kaip ji yra vykdoma 
ryšium su žmogaus būvio bendrininkais. 

Laisvėje kaip santykyje slypi ir jos absoliutumo dia- 
lektika. Visur lig šiol vadinome laisvę absoliučia galia 
apspresti patį save. Ir vis dėlto šis laisvės absoliutumas 
yra dviprasmis: būti laisve ir vykdyti laisvę yra anaiptol 
ne tas pat. Zmogus kaip laisvė yra neaprėžtas, kadangi . 
„aprėžta laisvė“ yra prieštaravimas: kūrii Zug iai3vą _ 
ir-aprezti laisvę reikštų kurti žmogų nelaisvą ir tuo pačiu 
ne-žmogų. Nesusipratimas tad yra tvirtinti, esą tikrasis 
filosofijos uždavinys laisvės atžvilgiu yra „nustatyti lais- 

 vës ribas“ (N. Hartmann). Būdama mano galia, laisvė 
negali turėti jokios ribos, nes kitaip ji nebūtų mano, ka- 
dangi aš pats neturiu ribos. Būdama betgi santykis, lais- 
vė reikalauja būti vykdoma; vykdymas gi reikalauja Tam 
„tikros erdvės arba sąlyčio su kitu tos pačios erdvės bu- 
vėju. Ir štai šis sąlytis kaip tik ir reliatyvina laisvę, ka~ 
dangi kitas laisvės santykio narys gali priešintis ir iš 
tikro priešinasi manajam laisvės ryžtui. Apsispręsdami 
vienaip ar kitaip, esame laisvi absoliučiai. Tačiau imda- 
miesi savo apsisprendimą vykdyti, turime paisyti kito 
nario, kurio buvojimo erdvė yra kartu ir mūsų erdvė. Ši- 
toje tad bendroje erdvėje mūsų buvimo bendrininkas ir 
pastoja kelią mūsajai laisvei. Štai kodėl, kaip teisingai 
pastebi J. B. Lotzas, „kartu su laisve visados žengia ir 
laisvinimasis“, tai yra Tungtynes su visu tuo, kas yra 
kliuvinys mūsų laisvei..-,, Žmogus turi nuolatos veržtis iš 
nelaisvės į laisvę, niekad nepajėgdamas jos galutinai už- 
baigti“ 32. Laisvės vykdymas yra ne vienkartinis veiksmas, 
o vyksmas be perstojo. Laisvė turi savo istoriją — ne tik 
subjektyviai mūsų pačių viduje, bet, kaip netrukus re- ` 
gėsime, ir objektyviai šalia mūsų esančiame pasaulyje. 


1. Laisvė ir būtinybė 


279 


nuo jy priklausomi, taip kad müsy büvis pasaulyje jgyja 
net erdvifiį pobūdį, kurį M. Heideggeris nusako artumos 
žodžiu: „Zmoguje slypi esminis. polinkis į artumą (auf 
Nähe)“ 33, Tačiau šios būsenos mes patys nesame pasi: 
rinkę; mes esame į ją pasiųsti arba, heideggeriškai kal- 
bat, —rüsviesti* (geworfen). Todėl mūsų problema yra 
ne Kaip iš šios būklės vaduotis (platonizmas), bet kaip, 
joje liekant ir buvojant, vykdyti savo laisvę, nes būti pa- 
saulyje ir būti laisvam yra priešingybės, išskiriančios 
viena kitą. 

Juk kas gi yra „pasaulis“? — Giliai, nors ir marksis- ` 
tiškai mąstąs rusų filosofas G. Plechanovas yra pavadinęs 
pasaulį „tamsia fizinės būtinybės..karalyste“ 34 ir tuo iš- 
reiškęs tikrąjį pasaulio buvimo būdą: pasaulis būna pagal 
aklos. būtinybės. principą. Būtinybė valdo visus gamtos 
veiksmus, visus jos įvykius, visą jos išsivystymą. Net ir 
pats žmogus, kiek jis yra gamtos padaras, yra palenktas 
būtinybei ir buvoja anoje „tamsioje karalystėje“. Gam- 
tos dėsniai, būdami nepriklausomi nuo mūsų sąmonės bei 
valios, veikia aklai kaip pirmykštės jėgos, nepaisydamos 
mūsų noro ar ryžto. „Didžiausias būtinybės stebuklas, — 
reikšmingai pastebi P. Wustas,— yra tas, kad ji nepažįsta 
jokio Aš ir jokio Tu, o tik bendrosios ir vienintelės pa- 
saulinės valios Tai (das Es)“ 5. Gamta yra būtinybės 
erime, ir šioje ertmėje, tenka mums buvoti — mums kaip 
laisve esančioms ir laisvę vykdančioms būtybėms. Betgi. 
Būtinybė yra laisvės priešingybė: kas veikia būtinai, tas 
savaime veikia nelaisvai: Kaip tad galime vykdyti laisvę 
tokioje erdvėje, kuri yra apspresta. nelaisvės? Kokia praš- 
mė yra kalbėti apie žmogaus laisvę ryšium su gamta kaip 
būtinybės ertme? í . ` 

Paprastai manoma, kad laisvė išskirianti būtinybę: Zmo- 
gus esąs laisvas tik nugalėjęs būtinybę. Laisvė esanti 
„lūžis su gamta“ (P. Wūst)“Bet kaip tai yra įmanoma? 
Juk gamtos jėgų, veikiančių 'pagal būtinybės principą, 
žmogus negali nei panaikinti, nei pakeisti. Kaip -tad ga- 
lima kalbėti apie būtinybės pergalę, kad įvyktų laisvė? 
K. Marxo teiginys, esą „tikroji laisvės -karalystė - gali 
pražysti tik ant būtinybės karalystės kaip ant savo pa- 
grindo“ 3, atrodo esąs grynai retorinis posakis. Antra 
vertus, žmogus „pasaulio“ gamtos prasme nė palikti ne- 
gali: palikti „pasaulį“ reikštų „mirti. Gamta yra pati pir- 
mučiausia ir pati apimliausia žmogaus aplinka. Jei tad 
joje veikia būtinybė „kaip vyraująs principas, tai atrodo, 

kad buvodamas pasaulyje žmogus negalįs nė svajoti apie 
savo laisvės vykdymą. Aklu savo dėsningumu būtinybė 
sunaikinanti bet kokį mūsų laisvės ryžtą. Bet ir vėl: argi 
kultūros — mokslo ir technikos — pažanga nėra nuolatinis 
žmogaus laisvėjimas? Ar civilizuotas mūsų meto žmogus 
nėra laisvesnis negu pirminis medžiotojas ar augmenų | 
rinkikas? Niekas negali neigti, kad gamta yra valdoma 
"būtinybės, bet taip pat niekas negali neigti, kad Žmogus 
istorijos eigoje nuolatos laisvinasi iš šios gamtinės bū- 
tinybės. Kur tad rasti išeitį iš tokios gana keblios dvijulės? 

“ Hegelis šią išeitį regėjo būtinybės pažinime, todėl 
apibrėžė laisvę kaip pažintą būtinybę. Absoliutinės dva- 
sios sąmonėjimas, pasak Hegelio, esąs kartu ir jos lais- 
vėjimas, o kadangi absoliutinė dvasia savimonę pasie- 
kianti tik žmoguje, todėl tik žmoguje įvykstanti ir laisvė. 
„ Nuosekliai tad laisvas žmogaus noras esąs ne kas kita, 
kaip absoliutinės dvasios noro atitikmuo. Gi absoliutinės 
dvasios noras esąs jos prigimties būtinybė. Absoliutinė 
laisvė ir absoliutinė būtinybė esančios vienas ir tas pats 
dalykas. Išvada: žmogus elgiąsis laisvai tada, kai suvo- 
kias šią būtinybę ir veikiaš pagal jos reikalavimus. Lais- 
vė tad ir ėsanti pažinta būtinybė. Esame nelaisvi tol, kol 
būtinybė glūdi "anapus mūsų sąmonės šviesos, vadinasi, 
kol ji yra akta. Prašvitusi gi mūsų. sąmonėje, ji virstanti 
laisve. į ` Dé 

Yra aišku, kad hegeliškoji laisvės samprata yra per- 
dėm platoniška, būtent: paklusti tam, kas savo idealu 
yra teisinga, kaip tai Platonas yra dėstęs savo rašte „Po- 
liteia“ (plg. 500c—50la; 514a—518d; olos parabolė). | 
Esminių šios sampratos bruožų randame ir krikščioniš- 
kojoje etikoje, kurioje platoniškasis idealas yra pakeičia- ` 
mas Dievo valią ar Dievo įstaiymu: jam paklusti reiškia 
būti laisvam; jam priešintis reiškia pasivergti nepastebint, 
kad ir paklusti, ir pasivergli galima tik jau esant lais- 
vam. Tas pat girdėti ir Kanto kategoriniame imperatyve, 
kuris reikalaująs elgtis taip, jog mano elgesys galėtų 
tapti bendru žmonijos įstatymu, kadangi tik toks elgesys 
esąs doriškai pateisinamas ir todėl laisvas. Visose šiose 
sampraiose asmeninis apsisprendimas yra palenkiamas 
bendriniam įstatymui, o tuo pačiu ir būtinybei — ontolo- 
ginei (Hegelis) ar etinei (Krikščionybė, Kantas); visur 
čia laisvė yra bendrinio dėsnio vykdymas asmens būvyje. 
Asmuo kaip laisvės subjektas čia niekur neišeina aikštėn; 
„tati En TTT EN 

jis čia niekur neparodo turįs aną absoliučią galią ap- 
spręsti patį save. | IE Rote 
— Svarbiausia betgi šiose sampratose yra tai, kad jos 
nė iš tolo nenušviečia laisvės santykio su gamta kaip 
būtinybės ertme. Galima sutikti su Hegeliu, kad gamta, 
būdama dialektinė dvasios priešingybė, neturi pažįstan- 
„čiosios sąmonės, todėl yra akla ir tuo pačiu nelaisva. 
Tačiau ką gi teikia žmogui jo paties sąmonė, susidūrus 
su gamtine būtinybe? Kokią reikšmę turi mano laisvei, 
sakysime, traukos dėsnio pažinimas? Ir kaip aš galiu 
vykdyti savo laisvę, patekęs į šio dėsnio veiklos sritį? 
Būtinybės pažinimo reikšmę laisvei mėgina nušviesti 
P. Wustas būdingu pavyzdžiu. Kalbėdamas apie gamtos 
ir dvasios skirtumą, jis klausia: „Ar gamta yra laisva? 
Ar akmuo, krisdamas žemėn, yra laisvas?“ Ir čia pat jis 
hegeliškai atsako: „Jis būtų laisvas, jei žinotų, kad krinta. 
Tačiau jis krinta pagal (traukos) dėsnį, šio dėsnio ne- 
pažindamas ir todėl jam aklai paklusdamas“ #7”. Bet ar 
iš tikro akmuo būtų laisvas, jei suvoktų savo kritimą ir 
jo būtinybę? Atsakymą teikia kitas lygiagretus pavyz- 
dys, būtent lakūnas, kuris iššoko iš lėktuvo, kurio para- 
Siutas tačiau neišsiskleidė. Akmuo ir lakūnas krinta pa- ` 
gal tą patį traukos dėsnį. Objektyvi būtinybė jiems abiem 
yra ta pati. Skirtumas tik tas, kad akmuo šios būtinybės 
nepažįsta ir net nežino, kad krinta. Lakūnas gi žino, kad 
krinta, kodėl krinta ir kuo jo kritimas baigsis. Tačiau jei 
šis žinojimas padarytų lakūną laisvą, tuomet laisvė reikš- 
tų ne ką kita, kaip susitaikymą su savo likimu ir todėl 
grynai pasyvų būtinybės prisiėmimą. Tuomet tartume, 
kad lakūnas „laisvai, užsimušė“. Tuomet laisvė būtų nę 
būtinybės pažinimas, o tik būtinybės iškentimas, kaip kad 
iškenčiame šaltį ar karštį, patekę į kokią nors keblią 
padėtį kelionėje; iškenčiame todėl, kad negalime — bent 
tuo tarpu — griebtis nieko, kas šią būklę pakeistų, kaip 
krintantis lakūnas negali pakeisti savo būklės. 

Bet kaip tik šis pasyvus būtinybės prisiėmimas bei iš- 
kentimas nė neatsako į mūsų klausimą, kokiu būdu žmo- 
gus tampa. laisvas būtinybės ertmėje, nes susitaikyti su ' 
būtinybe dar anaiptol nefeiškia vykdyti savo laisvės, ka- 
dangi būklėje be išeities būtinybė valdo mus, o ne mes 
būtinybę. Tokioje būklėje būtinybės prisiėmimas ar jos 
atmetimas yra tik etiškai psichologinis veiksmas, realios 
mūsų būklės nekeičiąs ir mūsų laisvės nė kiek neapreiskigs. 
Ar be parašiuto krintantis lakūnas turės savos padėties 

sąmonę, ar bus sąmonės iš viso netekęs, jo kritimo galas 
visados bus tas pats. Iššokęs iš lėktuvo lakūnas yra lais- 
vas ne tada, kai žino, kad jis krinta, ir su savo padėtimi 
susitaiko, bet tada, kai jo parašiutas išsiskleidžia, nes 
tik išsiskleidęs parašiutas įvykdo tai, ko lakūnas nori. Juk 
kas gi yra parašiutas? Tai dviejų gamtos jėgų — žemės 
traukos ir oro atsparos — objektyvuotas priespastatymas. 
Be žemės traukos lakūnas nusileisti iš viso negalėtų. Be 
oro atsparos jis leisdamasis užsimuštų. Tik tada, kai 
žmogus taip sujungia šias dvi gamtos jėgas, jog oro at- 
spara apvaldo žemės trauką pagal mūsų pačių pageida- 
vimą, lakūnas gali ramiai šokti iš lėktuvo ir leistis Ze- 
myn. Tik tada jis traukos būtinybės atžvilgiu yra laisvas. 
Be abejo, ši laisvė reikalauja abiejų jėgų pažinimo. Ta- 
čiau jų pažinimas yra ne pasyvus būtinybės prisiėmimas, 
o aktyvus jos pertvarkymas. Žmogus būtinybės nepanai- 
kina jokiu atveju: lakūnui leidžiantis, žemės trauka vei- 


kia kaip veikusi, ir tik šis veikimas įgalina lakūną leistis. 


Tačiau parašiutas padaro traukos veikimą tokį, kokio rei- 
kalauja žmogaus noras, būteni: nusileidžiant neužsimušti 
ir nesusižeisti. Tai reiškia: ne subjektyvus būtinybės pa- 
žinimas padaro žmogų laisvą 'gamios atžvilgiu, bet pa- 
žinimo vedamas veikimas, pertvarkant būtinybę pagal 
žmogaus valią. Kelias į laisvę gamliniame pasaulyje eina 
per šio pasaulio apvaldymą žmogiškąja veikla. 

Tačiau čia pat reikia pabrėžti, kad būtinybė kaip tik 
ir sudaro' pagrindą laisvei pasaulyje vykdyti. Minėtasis 
G. Plechanovas pastebi, jog „laisvė be būtinybės yra ne- 
galima“ 38, Pirmu Zvilgiu šis jo teiginys atrodo gang keis- 
tas. Juk argi laisvė nėra būtinybės pergalė ir net lūžis su ja? 
Tačiau Plechanovas grindžia savo teiginį tam tikru silo- 


gizmu, kuris iš tikro atitinka mūsų laisvę kaip santykį - 


su gamtiniu pasauliu. Šiai ano silogizmo dalys. — 1. Lais- 
vė reikalauja, kad mūsų veiklos padariniai būtų tikri. 
„Kal nėra tikrumo, tol nėra nė laisvės. Laisvai vairuoti 


automobilį galime tik, "tada, kai esame tikri, jog vairas . 


veiks"taip, kaip mes jį suksime. Jei vairo veikimas būtų 
netikras mės “automobilyje būtume nelaisvi.— 2. Daikto 
veikimu esame tikri tada, kai jo veiklos padarinius iš 
anksto numatome. Numatymas arba pažinimas priklauso 
laisvės sąrangai, nes kol nežinome, kaip daiktas veikia, 
tol jo atžvilgiu negalime savo laisvės reikšti. — 3. Numa- 
tyti daikto veiklos padarinius galima tik tada, kai daiktas 


veikia būtinai. Jei daikto veikimas būtų laisvas ar tik“ 

atsitiktinis, mes nežinotume, ar laukiamas padarinys iš 
tikro įvyks, gi šis nežinojimas sunaikintų mūsų laisvę. 
Jei sesdami automobilin nežinotume, kad sukant vairą de- 
šinėn ir pats automobilis suksis dešinėn, o ne kairėn, 
` į tokį padargą iš viso nesėstume *?. Trumpai tariant, gam- 
tos veikimo padarinių tikrumas yra laisvės prielaida, pa- 
darinių numatymas yra tikrumo prielaida, gamtos veikimo 
būtinybė yra numaiymo prielaida. Šitaip tad susiklosto: 
sąsaja tarp laisvės ir būtinybės pasaulyje. Laisvė pasau- 
lyje gali būti vykdoma. tik remiantis jamē` veikiančia 
būtinybe. Laisvi galime būti tik tokiame pasaulyje, kuris 
pats nėra“ laisvas. "Laisvė būtinybės. anaiptol neneigia; 
priešingai, ji jos reikalauja ir ja remiasi. Tuo būdu ant 
būtinybės pagrindė. ir auga „laisvės karalystė“ (K. Marx). 
Žmogus apvaldo gamtą tuo, kad jis teikia būtinybei nau- 
ją linkme ir diegia jai naują prasmę, O tai jis pajėgia 
tik pažinęs būtinybės dėsnius. Pažinta būtinybė yra lais- 
vės prielaida, o pertvarkyta būtinybė yra laisvės tikrovė. 

Šią žmogaus pertvarkytą ir įprasmintą būtinybę mes 
vadiname kultūra. Kaip pats žmogus, neturėdamas vienos 
kurios skirtinos aplinkos — tokią aplinką turi tik gyvu- 
lys — yra atviras visam pasauliui, taip ir jo veikla liečia 
visą gamtą tiek į plotį, tiek į gylį. Žmogus pertvarko bei 
įprasmina būtinybę visur, kur tik su ja susiduria. O jis 
susiduria su ja kiekviename žingsnyje, taip kad kultūra 
arba pertvarkyta būtinybė tampa tikrąja žmogaus būvio 
aplinka. Kultūra apima visą žmogaus buvojimo erdvę, 
pamažu plėsdama ją vis tolyn ir gilyn. Zmogus skver- 
biasi ne tik į kosminę erdvę, bet ir į pačią medžiagos 
sanklodą. Tuo būdu kultūros kūrimas virsta vyksmu laike 
arba istorija. Būtinybės apvaldymas nėra atskiras, čia pat 
. baigiąsis veiksmas, bet istorinis vyksmas, einąs iš vienos- 
kartos į „kitą, perteikdamas pasiektus laimėjimus kaip 
bendrąjį Žmonijos paveldėjimą. 

Nuosekliai tad ir laisvės vykdymas pasaulyje -virsta 
nepertraukiamu vyksmu. Žmonijos istorija yra jos lais- 
vės istorija; istorija kovos su gamta, palenkiant šiosios 
būtinybę žinogaus valiai. Pasaulis kaip.laisvės. santykio - 
harys niekad nepasitraukia iš žmogaus būvio erdvės, ta- 
čiau jis nusilenkia žmogui tuo būdu, jog. pradeda veikti 
taip, kaip žmogus nori. Ir juo. plačiau: bei“ i giliau Zmogüs 
pažįsta pasaulio būtinybę, juo sėkmingiau jis ją pertvar- 
ko-bei įprasmina, juo laisvesnis darosi ir. jis pats. Kul- 
tūroje yra suderinamos pačios didžiosios priešingybės, 

būtent: Jaisvė ir būtinybė; suderinamos todėl, kad čia 
būtinybė neša laisvę, teikdama jai tikrovinę atramą ir 
ją apčiuopiamai vykdydama; kad čia laisvė pertvarko 
būtinybę, teikdama jai naują linkinę ir prasmę. Kultūroje 
būtinybė liaujasi buvusi akla: ji praregi žmogaus žvilgiu, 
kadangi įgyja savo veiklai tikslą. Kultūroje laisvė nustoja 
buvusi atsaji, įgydama regimą bei konkretų pavidalą 
kasdienos apraiškose. Be kultūros pasaulio būtinybė liktų 
betikslė ir beprasmė, o laisvė būtų tik galia apsispręsti 
„be konkretaus apsisprendimo. Tik kultūroje.būtinybė įgyja 
prasmę, o laisvė — regimą pavidalą. 

Ir čia staiga mums paaiškėja, kodėl! laisvė yra reli- 
ginės kategorijos rango, Laisvė yra susijusi su religija 
ne tik savo esme kaip pagrindas žmogui būti Dievo Tu, 
bet ir savo vykdymu kaip Dievo veiklos plėtimas pasau- 
lyje. Juk pasaulis kaip būtinybės ertmė įgyja prasmę 
bei tikslą tik laisvės ertmėje arba kultūroje. Kultūros ne- 
paliestas jis buvoja aklos būtinybės būdu ir todėl nesie- 
kia jokio tikslo ir nevykdo jokios prasmės, nes sąvokos 
„būtinybė“ ir „tikslas“ yra prieštaraujančios: kas veikia 
būtinai, veikia be tikslo, o tuo pačiu ir be prasmės. Visi 
gamtos veiksmai, nors jie büly ir nuostabiai dėsningi, 
paiys savyje yra betiksliai ir beprasmiai. Ne vieno mąs- 
lytojo, ypač krikščioniškajame istorijos tarpsnyje, suręsia 
gamtos teleologija (arba tikslingumas) yra ydinga todėl. 
kad gamtai priskiriamas“ tikslas niekad nėra jos pasie- 
kiamas. Žlugimas, viešpataująs ne tik gyvybės, bet ir 
medžiagos srityje, paverčia bet kokią teleologiją. arba 
beprasmiu ratu (indų ir graikų: mąstyme), kur viskas 
kartojasi be galo ir tuo pačiu be tikslo, arba visuotiniu 
sudužimu (krikščionių mąstyme), kur niekais virsta bet 
koks siektasis tikslas ir bet kokia teikloji prasmė: escha- 
tologija yra teleologijos priešininkė pačia savo sąvoka, 
kadangi čia „galas“ (eschaton) ateina ne iš pasaulio vi- 
daus kaip pasiektas tikslas, o iš viršaus kaip Dievo Tei- 
sėjo įsikišimas į pasaulio eigą ir šios eigos nutraukimas. 
Tad atsietas nuo žmogaus — nuo jo laisvės ir nuo jo 
kultūros — pasaulis lieka uždaras savo desningume; jis 
tegali būti inoksliškai tiriamas, bet ne filosofiškai mąs- 
tomas. Būtinybė savyje nėra filosofijos objektas, nes ji ` 
nesiduoda-interpretuojama;-bütlfiybe gali- būti tik tiria- 
ma: Tačiau tai nėra nei filosofijos uždavinys, nei jos ga-. 
limybė. Čia glūdi priežastis, kodėl anksčiau taip labai 
megla „kosmologija“ kaip filosofinė disciplina. šiandien 

yra netekusi bet kokio dėmesio. Pasaulis be žmogaus te- 
gali būti grynai mokslo objeklas. 

Tačiau laisvės sąsaja su būtinybę įgyja religijos filo- 
sofijos-šviesoje ypatinga reiksme. Si sąsaja alskleidžia, 
kad-žmogus kaip Dievo kūrinys negali būti mąstomas be 
pasaulio, o pasaulis — be žmogaus; kad tarp žmogaus ir 
pasaulio -esama vidinio atitikmens, kilusio iš paties die- 
viškojo kūrimo, nes Dievo kūrinys yra ne tik žmogus kaip 
Aš-būtybė, bet ir pasaulis kaip šios būtybės buvojimo erd- 
vė. Mąstomi atsietai, šie kūriniai tiek persiskiria, jog abu 
tampa beprasmiai. Pasaulis, valdomas būtinybės, darosi 
betikslis, kadangi būtinybė yra akla. Žmogus, mąstomas 
be pasaulio, darosi bejėgis, kadangi neturi objekto savai 
laisvei įkūnyti. Be pasaulio anoji absoliučiai sava galia 
arba ryžtas teikti sau pačiam pavidalą lieka gryna valia, 
niekur neįsikūnijanti, net nė pačiame žmoguje, kadangi 
žmogus yra kultūros reikalingas ir sau pačiam formuoti. 
Mastomas be pasaulio, žmogus yra tik platoniškoji idėja, 
net neturinti asmens pobūdžio ir todėl neteikianti müsa- 
jam būviui jokios šviesos. G. Marcelis pastebi, kad „mas- 
tyti dvasią reiškia mąstyti laisvę; norėti būti dvasia reiš- 
kia norėti būti bei reikštis laisve“, tačiau čia pat jis pri- 
duria, jog tai yra įmanoma „tik ryšium su pasauliu, ku- 
riame viskas galima išaiškinti (explicable), kadangi čia 
viskas yra priežastinga (causė); šia tad prasme laisvė 
absoliučiai ir siejasi (implique) su būtinybe“ *9, Todėl tik 
iada, kai žmogų „apgyvendiname“ pasaulyje, vadinasi, 
kai jo laisvę sujungiame su pasaulio būtinybe, pasaulis 
pergali beprasmę rato būseną, įgydamas jam žmogaus 
teikiamą linkmę, o pats žmogus randa pagrindą savos 
laisvės. regimybei, kad ji neliktų tik idealinis ryžtas. Žmo- 
gus kaip pasaulio įprasmintojas ir pasaulis kaip įprasmi- 
nimo erdvė — štai toji jungtis, kuri šiuos Dievo kūrinius 
suveda neperskiriamon vienybėn, laip kad iš tikro reiktų 
kalbėti tik apie dvi vieno ir to paties kūrinio. papildomą- 
sias puses. 83 

Tai rodo, kad žmogus ir pasaulis yra apspręsti vienas 
kitam. Žmogaus būvis pasaulyje nėra jo dvasios kalėji- 
mas, kaip jį mėgino interpretuoti Platonas, jis nėra nė 
buvojimas „ašarų slėnyje“, kaip jį interpretuoja plato- 
nizmo, o iš dalies ir manicheizmo’ vis dar nepamiršusi 
krikščioniškoji asketika. Žmogaus būvis pasaulyje yra pa- 
siuntinybė, kad savais kūriniais arba kultūra jis vykdytų 
savo laisvę, o tuo pačiu kurtų ir savo paties „veidą“, 

tapdamas pasaulio tikslu bei prasme. Kurti kultūrą reiš- 
kia daugiau negu lik išsilaikyti, kad slipresnieji gyvūnai 
žmogaus nesunaikintų. Kurti kultūrą reiškia skleisti savo 
paties būvį kaip laisvę būtinybės erdvėje, tuo keliant ja 
į naują jos pačios buvojimo plotmę. Būiinybė, slypinti 
kultūros kūriniuose, yra nebe akla ir tuo būdu nebe be- 
prasme. O kas turi prasmę, tas turi ir vertę. Kurti kultūrą 
galų gale reiškia kelti pasaulį iš grynos būtybės į ver- 
tybės matmenį. 

Jei betgi laisvė yra pagrindas žmogaus santykio su 
Dievu arba religijos, tai skleisii laisvę kuriant kultūrą 


„reiškia tuo pačiu skleisti ir šį santykį. Kultūros kūrimas 


savo esme yra religinis, Kultūriniu kūriniu žmogus vyk- 
do savo būvį kaip laisvę ir tuo atsako į Dievo meilę, įkū- 
nytą jo būtybėje. Galimas daiklas, kad dažnas kultūros 
kūrėjas religinio savos kūrybos pobūdžio nesuvokia, kaip 
visuomenė ilgus amžius nesuvokė nelygstamos asmens 
vertės bei nepažeidžiamų jo teisių. Kaip ilgus amžius 
buvo pardavinėjamų žmonių, taip vis dar tebėra „par- 
davinėjamų“ kultūros kūrinių, vadinasi, psichologiškai 
grynai prolaninės kultūros. Žmogus gali profaniškai su- 
vokti tiek patį save, tiek savo veiklą, tačiau šis profaninis 
žvilgis visados yra tik paviršutiniškas ir todėl apgaulus. 
Kas įstengia prasiskverbti pro profaniškumo ir pragma- 
tiškumo priedangą, tas paregi tikrąjį kultūrinės kūrybos 
pagrindą visa jo religine gelme. Užtai religijos filosofija 
ir mėgina praskleisti aną priedangą bei kelti sąmonės 
švieson būtinybės santykį su laisve kaip žmogaus būseną 
pasaulyje pasiuntinybės prasme. Būdamas Dievo Tu, 
žmogus yra juo ne tik savo dvasios „vienutėje“ (misti- 
cizmas), bet ir regimojoje savo buvojimo erdvėje arba 
pasaulyje. Pertvarkydamas šią erdvę pagal savo laisvę, 
žmogus teikia jai prasmę ir tuo apsireiškia pasauliui kaip 
Dievo Tu, nešąs meilę į aklą būtinybę, nes prasmė yra 
meilės apraiška. Kur nėra prasmės, ten nėra nė meilės 
(pvz., gamtoje); ir atvirkščiai: mylėti reiškia įprasminti. 
Religijos filosofija. „tad ir interpretuoja kultūrą kaip ap- 
raišką žmogaus meilės Dievui arba, tiksliau kalbani, kaip 
Dievo meilės perkėlą: į gamtinės būtinybės erdvę. Sava. 
kūryba žmogus pratęsia dieviškąjį kūrimą kaip meilės 
veiksmą ir tuo būdu pasaulį atbaigia, susiedamas jį su 
savimi kaip Dievo Tü. 

Savo metu prel. Adomas Jakštas-Dambrauskas mėg- 
davo savo raštuose cituoti Jurgio Baltrušaičio dvieilį: 

de 


Dievo pasaulis dar nesukurlas, 
Dievo šventykla dar nebaigta, 


kuriuo poetas kaip tik ir nurodo 'į žmogaus dalyvavimą 
dieviškojoje kūryboje. Iš tikro, jei pasaulis nėra grynas 
būsmas (esse), kaip jį norėjo suprasti Parmenidas, o 
greičiau nuolatinis tapsmas (fieri), kaip jį aiškino He- 
raklitas, tai šis tapsmas turi turėti atbaigą, kitaip jiš 
būtų betikslis ir beprasmis, nes tapti be galo reiškia tapti 
be prasmės. Ir jeigu krikščioniškoji religija, vaizdingai 
kalbėdama skelbia, esą ši pasaulinio tapsmo užbaiga 
būsianti „Dievo palapinė“ (gr. hē skėne, lot. tabernacu- 
lum) (plg. Apr 21, 3), tai žmogus kaip tik ir yra pašauk- 
tas bei pasiųstas šiai palapinei tiesti sava kūryba. Poetas 
yra teisus kalbėdamas apie dar nebaigtą kurti Dievo 
pasaulį ir apie dar nebaigtą statyti Dievo šventyklą arba 
aną eschatologinę palapinę. Tad žmogus kaip kultūros 
kūrėjas ir įsijungia į atbaigiamąjį kosmo vyksmą, o jo 
kūriniai įgyja eschatologinę reikšmę. Vykdyti savo laisvę 
pasaulyje reiškia eidinti jį anos dieviškosios palapinės 
linkui. i 


2. Laisvė kaip žmogaus kenozė 


Buvoti pasaulyje reiškia turėti santykių ne tik su šalia 
mūsų esančia gamta, bet ir su žmonėmis — tokiais pat 
kaip ir mes. Buvoti pasaulyje reiškia buvoti drauge. Eg- 
zistencinė filosofija nusako šį buvojimą formule: „Zino- 
gus yra esmiškai bendrabūvis — Dasein ist wesenhalft“ 
Mitsein““T. Tai nėra, pasak M7 Heideggerio, tik paprasta 
nuoroda, kad aš buvoju ne vienas; tai egzistencialiai on- 
tologinė sąvoka kaip kiekvieno žmogaus apsprendimas: 
mano būvis yra tik tiek manasis, kiek jis yra atsiskleidęs 
(begegnend) kitam. Tai ypač ryšku vienatvės atveju, 
nes vienatvė anaiptol nėra tik paprasta kito žmogaus sloka. 
Vienatvė yra neigiamasis bendrabūvio ženklas. Žmogus 
nesijaustų vienišas, jei nebūtų apspręstas buvoti drauge. 

is apsprendimas padaro žmogų kitam atvirą, ir vienatvė 
atsiranda tada, kai žmogaus atvirumas kitam nėra šio „kito“ 
užsklendžiamas. Vienišai buvoti gali žmogus ir minioje 
(ypač minioje!). Ir atvirkščiai, žmogus gali nebūti vie- 
nišas net ir likęs vienas, jei tik yra pasiryžęs atsiverti 
tam, kuris patenka į jo būvio akiratį. 

Visa tai skamba gana aristoteliškai ir net scholastiš- 
kai. Juk ir Aristotelis vadino žmogų „iš prigimties po- 

litiniu gyvūnu — zoon politikon“. kurio sanklodoje glüdjs 
polinkis bendruomenen, todėl kuriąs valsiybe bei šeimą. 
Tą patį kartoja ir Tomas Akvinietis; žvelgdamas į žmogų 
kaip į „socialinę būtybę — ens sociale“ ir todėl „bendrąjį 
gėrį — bonum commune“ laikydamas aukštesniu už as- 
meninį gėrį. Ir vis dėlto šios panašybės yra tik pavir- 
šutiniškos. Egzistencinės filosofijos „buvimas drauge“ 
(Mitsein) ir aristoteliškai scholastinis žmogaus visuome- 
niškumas skiriasi tuo, kad pastarasis yra interpretuojamas 
kaip žmogiškojo būvio 'išsiskleidimas ir tuo pačiu kaip 
vertybė, o pirmasis — kaip grėsmė ir net nuosmukis. Aris- 
toteliui ir Tomui Akviniečiui valstybė yra, aukščiausia 
sambūvio lytis, skirta ne tiek kasdienai aprūpinti, kiek 
laimingam bei gražiam (eudaimonos kai kalos) gyveni- 
mui kurti. M. Heideggeriui gi buvimas drauge esas pa- 
vojus nusmukti į bevarde būseną, kurios nešėjas yra nebe 
asmuo, 0 neasmeninė minia (man), savo vidutiniškumu 
mus slegianti bei lėkštinanti. Tai, kas Aristoteliui ir To- 
mui Akviniečiui atrodė esąs pagrindas žmogui kilnėti, 
Heideggeriui atrodo esąs žmogaus prievartavimas (Bot- 
mässigheit), atimant jam jo paties būseną ir teikiant jam 
būseną tų, su kuriais jis buvoja drauge.: Tuo būdu sam- 
būvis virsta mūsų būvio galimybių sulyginimu (Eineb- 
nung), kur visa darosi plokščia bei leksta. Užuot vykdęs 
palaimą (eudaimonia), kaip to norėjo Aristotelis, buvimas 
drauge pasirodo esąs tiesioginė palaimos grėsmė. Jis 
padaro, kad „kiekvienas yra vis kitas ir nė vienas ne jis 
pais“ *. Nuosekliai tad ir laisvės kliuvinys yra ne tik 
gamtos būtinybė, bet ir mūsų būvio bendrininkas. Pateke 
į jo buvojimo ertmę, mes tampame taip lygiai nelaisvi, - 
kaip ir patekę į būtinybės ertmę. O kadangi egzistencinė 
filosofija, kaip sakyta, laisvę ypatingai pabrėžia, tad ji 
ir interpretuoja buvimą drauge ne tik kaip ontologinį 
apsprendimą, kurio nė vienas nusikratyti negali, bet sykiu 
ir kaip grėsmę prarasti patį save. 

Kaip tad gali žmogus vykdyti savo laisvę, buvodamas 
draugę su kitais? Gamtos atžvilgiu laisvė, kaip sakėme, 
yra vykdoma pertvarkant būtinybės dėsnius pagal žmo- 
gaus norą. Tai galima todėl, kad gamtoje laisvės nėra ir 
kad pertvarkyta būtinybė veikia taip pat būtinai bei dės- 
ningai. Žmogaus betgi atžvilgiu manos laisvės vykdymas 
susiduria su kito, tokio pat Žmogaus, laisve. Buvodamas 
draugė ir vykdydamas savo laisvę, paliečiu nebe aklą 
būtinybę, o sąmoningą bei regią kito laisvę: abu buvo- 

jame toje pačioje ertmėje ir abu vykdome (a pačią laisvę. 
Būti drauge reiškia ir laisvę vykdyti drauge. Tačiau kaip 
tai įmanoma? Juk mano laisvė yra man sava, kaip ir 
kito laisvė yra jam sava. Kokiu tad būdu galėtų šios dvi 
laisvės taip sutarti, jog jų vykdymas eitų vis ta pačia 
linkme? Laisvė juk yra tik todėl laisvė, kad sprendžiu 
aš pats ir kad todėl galiu spręsti priešingai nei mano 
būvio bendrininkas. Kaipgi tad būtų galima vykdyti dvi 
priešingai krypstančias laisves toje pačioje erlmėje? Lais- 
vės sankirtis darosi neišvengiamas. Antra vertus, kiek- 


nim! Jei tu eisi kairėn, aš eisiu dešinėn; jei iu norėsi 
dešinėn, tai aš eisiu kairėn“ (Pr 13, 8—9).. Ir broliai per- 
siskyrė kurdami kiekvienas savos laisvės karalystę, ne- 
besusisiekiančią su kito laisvės karalyste. 

Vis dėlto šis sprendimas yra gana primityvus. Jis 
galimas tik paprastučių sąlygų atveju; jis liečia tik erd- 
vinius santykius ir tik labai. paviršutinišką buvimą drau- 
ge. Dažnų dažniausiai žmogui kaip tik netyso „visas 
kraštas“ prieš akis. Dažnų dažniausiai žmogus negali rink- 
tis nei dešinės, nei kairės, o yra paties būvio verčiamas 
likti „vietoje“. Tai liečia ypač tokias sambūvio lytis, kaip 

šeima, darbas, profesija, religija, kuriose vienas žmogus 
yra tiek ankštai suaugęs su kitu, jog skirtis jam nėra 
joks sprendimas. Dažniausiai žmonės yra priversti bu- 
voti drauge ir sykiu būti „uZkeikti“ ar „palaiminti“ lais- 
vei. Svarbiausia betgi, kad. šio sprendimo pagrinduose 
slypi abejingumas kito būviui pagal principą: „Argi aš 
esu savo brolio sargas?“ (Pr 4, 9). Sklaidydamas „nuo- 
dėmę mirčiai“, S. Kierkegaard'as randa nuodėmingoje 
būklėje neviltį, o šioje — užsisklendimą: tai esą „tarsi 
rūpestingai uždarytos durys“, už kurių „sėdi žmogaus 
Pats ir sergi patį save“ (p. 62); tai „betarpiskumo prie- 
šingybė“ (p. 63) arba nuotolis nuo kito, su kuriuo žmogus, 
tiesa, buvoja, su kuriuo jis tačiau nesidalija savo būviu: 
„jis niekam nesipasakoja ir net nejaučia noro pasakotis“; 
atvirkščiai, „jis dažnai trokšta būti vienišas, ir tai yra 
jam net gyvenimo būtinybė“ #. Kitaip sakant, nuodė- 
mingoje būklėje žmogus nėra ir nenori būti savo brolio 
sargas. Kas yra ši nuodėminga būklė ir kodėl joje atsi- 
dūręs žmogus suardo savo sambūvį su kitu, yra klausi- 
mas, vertas plačiau panagrinėti. Čia tik kreipiame dėme- 
sį į tai, kad skirtis, vykdant laisvę toje pačioje ertmėje, 
vra kaltės pasekmė ir kad kaltė užsklendžia žmogų jame 
pačiame, nutolindama jį nuo jo būvio bendrininko „už 
tūkstančio mylių“, kaip F. Dostojevskis sakydina Ras- 
kolnikovą, nužudžiusį senutę palūkininkę. Kaltės atveju 
mano būvio bendrininkas nustoja man iš viso buvojęs, 
todėl aš ir einu nuo jo dešinėn ar kairėn — net ir pati 
kryptis man yra šiuo atveju abejinga. Kaltė turi savo 
antropologiją, kurios pagrinde slypi vienišybė: buvoju 
tik aš vienas — solus ipse, rūpinuosi tik savimi. 
Antrasis atsakymas yra istorinė patirtis, tebetrunkanti 
ir mer dienomis, būtent: vērsti buvojimo ertmės bendri- 
ninka, kad jis vykdytų tik mano laisvę, atsisakydamas . 
savosios. Tai išvada, plaukianti iš asmens kaip Aš—Aš 
"pergyvenimo bei sampratos. Jei asmuo suvokia save tik 
kaip Aš ir žiūri į kitą tik kaip į objektą, nors formaliai 
ir vadintų jį „subjektu“ (žodis „subjektas“ gali būti ir 
keiksmažodis!), tai jis ir stengiasi jį apvaldyti kaip ob- 
jektą. Žmogus ir jo laisvė čia virsta gamtinės aplinkos 
dalimi, ana J. P. Sartre’o minima „pievele“ (plg. RF I, 
157—181), kurią galima ir šienauti, ir trypti. O kadangi 
kiekviena gamtos dalis priešinasi mano laisvei, tai aš ir 
kovoju su ja, ją nugaliu ir palenkiu savai valiai. Aš—Aš 
santykio atveju Žmogaus nusiteikimas gamtinės būtinybės 

atžvilgiu esti perkeliamas į nusiteikimą žmogiškosios lais- 
vės atžvilgiu. Vienas žmogus čia jaučiasi esąs „aukštes- 
nis“ už kitą. F. Dostojevskis vadina tokį žmogų galin- 
čiumi (vlastelin), kuris mindžioja kitus, aukodamas kar- 
tais net tūkstančius ar milijonus savai galiai reikšti **. 
Galios sąmonė gali kiliti iš įvairių šaltinių: aukštos 
kilmės, visuomeninių pareigų, asmeninių gabumų, turto, 
garso ir t.t. Visiems Siliems šaltiniams betgi yra bendra 
tai, kad jų maitinamas žmogus gyvena principu: „Nesu 
toks, kaip kiti“ (plg. Lk 18, 11), suprantant „nesu“ ne 
nusižeminimo, o didžiavimosi ir net gyrimosi prasme, 
kaip tai ir darė fariziejus šventykloje. Tai nuotaika, esą 
manasis Aš buvojąs aukščiau už kitus, todėl turįs galios 
ar bent teisės plėsii savo laišvę kito laisvės sąskaita. Ga- 
linčius anaiptol netrokšta būti vienas. Priešingai, jis trokš- 
ta būti apsuptas minios, kuri privalo jam nusilenkti, 
jo klausyti, jam tarnauti, jo įsakymus ar idėjas vykdyti. 
Galinčiaus Ego Zeri tik minioje. Ir šis Zerejimas kuria 
istorinius rangus visuomenėje: aristokratiją, buržuaziją, 
inteligentiją, darbininkiją, galop vergiją. Pagal tai su- 
siklosto ir laisvės skalė: pats aukščiausiasis (valdovas) 
esąs neaprėžtai laisvas, pats žemiausias (vergas) esąs 
neaprėžtai pajungtas kaip grynas objektas, perkamas bei 
parduodamas. Niekur vieno Aš nusistatymas kito Aš kaip 
objekto atžvilgiu neišeina taip ryškiai aikštėn, kaip ga- 
linčiaus antropologijoje. Galinčius esąs laisvas todėl, kad 
turįs galios versti kilus savos laisvės tarnybai. 
Pagrindinė tokio. sprendimo yda yra ta, kad čia atsiran- 
da laisvės objektas, esąs šalia manęs. Anksčiau esame 
sakę, jog laisvės subjektas ir objektas yra tas pats, būtent 
aš pats. Šiame gi sprendime laisvės vykdymo erdvė esu 
nebe aš pats, o kitas Aš, kurį valdau bei verčiu taip ly- 
giai, kaip: valdau bei verčiu gamtos jėgas. Tuo būdu vie- 
nas asmuo tampa ypatingai grėšmingas kito asmens 
„gyvenimo vagis“ (F. Dostojevskis). Dar daugiau: kitas 
Aš čia pasirodo esąs tikrasis mano būvio plėšikas, nes jis 
verčia mane jėga, kad savos laisvės ertmę teikčiau jam 
kaip jo laisvės ertmę. Ryškiausia tokios prievartos vi- 
suomeninė sistema šiandien: yra komunizmas. Interpre- 
tuodamas K. Marxą, Leninas, sakysime, teigia, esa'Marxas 
„gamtos pažinimą, išplėtė į Žmonių visuomenės pažini- 
mą“ *5, Tai reiškia: kaip, pažinę gamtos dėsnius, juos 
pertvarkome, kad jie veiktų pagal mūsų.norim5 planą bei 
tikslą, ir tuo būdu gamtą apvaldome, taip lygiai, pažinę 

visuomenes desnius, juos irgi pertvarkome, kad jie nu- 
silenktų mūsų valiai ir vykdytų mūsų laisvę. Tarpasme- 
ninių santykių atžvilgiu komunizmui laisvė yra taip pat 
pažinta bei pertvarkyta būtinybė. „Žmogus laisvėja ry- 
šium su visuomene tik tada,— sako R. Garaudy,— kai jis 
ja pertvarko ir ima kontroliuoti jos socialinius santykius“#$. 
Tačiau pertvarkyti visuomenę ir kontroliuoti jos santykius 
reiškia pertvarkyti kito laisvės erimę pagal mano valią 
ir tuo būdu apiplėšti kito laisvę. Visa komunistinė sis- 
tema yra atremta į tokį plėšikavimą. Betgi tai randame 
ir kiekvienoje diktatūroje — asmeninėje ar grupinėje,— ir 
kiekviename totalizme, net ir religiniame, vadinasi, visur, 
kur tik asmens sąmonė yra susiaurėjusi ligi gryno Aš 
kategorijos ar dar nepakilusi į asmens kaip manojo Tu 
kategoriją. f 

Vienintelis tikras sprendimas, kaip vykdyti laisvę, bu- 
vojant drauge, yra savos laisvės aprėžimas Kilo laisvės ’ 
dėlei. Jei dvi laisvės neišsitenka pilnutiniu būdu toje 
pačioje ertmėje, tai reikia ne jas perskirti (nes tai ne- 
įmanoma), ne vieną pajungti kitai (nes tai nežmoniška), 
o jas abi aprėžti, kiekvienai atsisakant savos pilnybės, 
nes tik aprėžus savą laisvę atsiranda erdvės „kito laisvei. 
Šitoks sprendimas plaukia iš pačios asmens sampratos. 
Kaip anksčiau sakyta, asmuo yra ne tik ontologinė (bū- 
tinė), bet ir aksiologinė (vertinė) sąvoka. Asmuo yra' ` 
vertybė savyje arba savivertė, kuri kyla ne iš žmogaus 
prigimties savybių, ne iš jo einamų pareigų visuomenėje, 
bet iš asmens vienkartybės kaip tiesioginės sąsajos su 
Dievu Küreju. Užtat šiuo atžvilgiu visi žmonės yra ly- 
gūs. Šia lygybe ir yra grindžiamos vad. žmogaus teisės, 
kurios esmėje yra ne kas kita, kaip asmens teisės. Lais- 
vės vykdymas kaip tik ir yra tokia pagrindinė teisė, nes 
būdama ne kokia nors atsitiktinė asmens savybė, o pati 
jo būtis, laisvė dera kiekvienam asmeniui, todėl kiekvie- 
nam ji ir turi būti galima. Susidūrus jai su kita tokia 
pat laisve, ji privalo aprėžti pati save, kad, pripažindama 
šią teisę kitam, ji laimėtų ją ir sau pačiai. „Negalima būti 
autokratu (polnovlastnym), nenužudžius laisvės“ 47. Sam- 
būvio erdvė niekad neprivalo büti uZpildyta manęs vieno, 
nes ne aš vienas buvoju Sioje.erdveje. Su manim buvoja 
ir kitas, lygus man pačiam.. Todėl aš ir privalau su juo 
dalytis tuo, kas mums abiem yra bendra, būtent laisvės | 
vykdymo ertme. Šis dalijimasis įgalina mane vykdyti lais- 
ve, žvelgianį į kitą, o kitą — Žvelgiant į mane. Žvilgis 

į kitą kaip man lygų asmenį yra laisvės vykdymo pagrin- 
das mūsų bendrabūvyje. l 

Siuo būdu laisvė iš naujo jsijungia j religiją arba į 
žmogaus santykį su Dievu. Aprėždamas- savo laisvę kito 


laisvės dėlei, žmogus elgiasi panašiai (analogice) kaip- 


ir Dievas, aprėždamas absoliutinę savo galią ir tuo būdu 
teikdamas erimės reliatyviai būtybei tiek būti, tiek veikti 
(plg. RF I, 263—269). Tik tada, kai absoliutas veikia 
reliatyviai, yra galima ir reliatyvi būtybė kaip tokia. Taip 
yra ir žmogaus atveju, vykdant laisvę. Laisvė savyje yra 
neaprėžtybė, kaip Dievas savyje yra absoliutybe. Tačiau 
jei žmogus ima savo laisvę vykdyti neaprėžtai, tai kito 


laisvė tampa tik mano valios išraiška,— taip lygiai, jei“ 


Dievas vykdytų savo galybę absoliučiai, tai šio vykdymo 
pasekmė būtų irgi tik absoliutybės ištaka (plotinizmas), 
one savarankiška būtybė. Kitaip tariant, žmogaus lais- 
vės apsirėžimas eina ;lygia: greta su Dievo visagalybės 
apsirėžimu: Dievo kenozė atsispindi žmogaus laisvės ke- 
nozėje. Kaip Dievas tampa kenotinis, kad kūrinys buvotų 
tikroviškai; “taip ir žmogus tampa kenotinis, kad įgalintų 
šavo-bendrabūvio ` laisvės=i tikrovę. Tuo būdu laisvė virsta 
„religine kategoriją tiek savo esme kaip absoliutybės at- 
vaizdas savo neaprėžtybe, tiek ir savo vykdymu, atsisa- 
kant-jos- pilnatvės kito laisvės“ dėlei. Sia prasme reikia 
sutikti-sw N. Berdiajevo teiginiu, kad „laisvė yra dva- 
siškai religinė, o ne gamtiškai metafizinė kategorija“ ®, 

Tačiau laisvė kaip religinė kategorija atskleidžia ne 
tik mūsų santykį su Dievu, bet ir mūsų santykį su žmo- 


gumi. Kiekvienas laisvės. .vykdymo..būdas. remiasi, kaip 


minėta, Dm Tikra | antropologija, tai yra tam tikru žmo- 
gaus pergyvenimu bei supratimu. Dvi nesusisiekiančios 
laisvės reiškia abejingumą savam „broliui, kito laisvės 
pajungimas reiškia pergyvenimą ` savęs kaip „aukš- 


tesnio žmogaus“ arba kaip galinčiaus; savos' laisvės ap- ` 


rėžimas kito laisvės dėlei reiškia dalijimąsi tuo, kas mums 
yra bendra ir brangu. Ir-štai"čia žmogus kaip tik ir at- 
spindi Dievą: "Dievas juk aprėžia savo absoliutinę galią 
tam, Kad kurtų žmogų kaip savąjį Tu. Dievas santy- 
kiauja su žmogumi ne kaip vienas Aš su kitu Aš, kurie 
yra vienas kitam tik objektai; Dievas santykiauja su žmo- 
gumi kaip Tu su Tu, kuriuos jungia meilė. Kurdamas 
žmogų, Dievas įkūnija savo meilę: Žmogus yra Dievo 
meilės regimybė reliatyvioje buvimo plotmėje. Betgi žmo- 
gus gali būti Dievo Tu tik būdamas laisvas, vadinasi, ne- 

aprezias ir neapsprestas iš aukšto bei iš anksto. Tai reiš- 
kia: Dievo meilė yra regima tik laisvėje. Nuosekliai tad 
- laisvė ir yra kūriniškoji Dievo meilės pusė. Teikti žmogui 
laišvę "reiškia mylėti. žmogų, kaip savąjį Tu. Subendrin- 
damas savo būvio ertmę su kitu asmeniu, žmogus žvelgia 
į jį ne kaip į objektą, kurį valdytų savo galia, bet kaip 
į sau lygų subjektą, kurį priima į savo paties ertmę, kad- 
šis vykdytų joje savą laisvę. Kaip Dievas sava kenoze 
subendrina savo būvį su žmogumi net ligi jo sudievinimo 
(theosis), taip ir žmogus sava kenoze arba savos laisvės ' 
aprėžimu įveda kitą į savojo būvio ertmę. Tuo būdu ir 
kuriasi Tu—Tu santykis, kuriame esti subendrinama lais- 
vė kaip aukščiausias asmens gėris. Laisvės vykdymas ry- 
šium su kitu tegali reikštis tik kaip meilės santykis. 

Štai kodėl kenozė, aprėžiant savo paties laisvę, yra 
ne viršinė prievarta, ne- socialinė būtinybė, o ontologinis 
apsprendimas: būti drauge reiškia buvoti meilės santy- 
kyje su kitu. Kur meilės santykis virsta arba prievarta, 
arba tik reikalu, ten jis žmogų nuasmenina sunaikinda- 
mas jo savitumą. Egzistencinė filosofija todėl ir pabrėžia 
buvimą drauge kaip pavojų bei nuosmukį. Čia yra jos 
tiesa. Vis dėlto ji per maža interpretuoja sambūvį kaip 
meilės santykį — bent M. Heideggerio ir J. P. Sartre'o 
atvejais. Krikščioniškajai religijai buvimas drauge pačiu 
savo pagrindu yra meilės santykis, nes mylėti artimą yra- 
aukščiausias šios religijos įsakymas. Mylėti gi artimą 
reiškia regėti jame savąjį Tu, kuris man teikia ertmę 
laisvei vykdyti, kaip ir aš jam ją teikiu. Niekas nėra 
tiek priešinga krikščioniškajai religijai, kaip galinčiaus 
„antropologija, užgrobianti laisvės ertmę tik sau vienam. 


8. Dievas ir laisvė 


Gamtos atžvilgiu vykdome laisvę, pažindami jos bū- . 
tinybę ir ją pertvarkydami pagal savo valią. Žmogaus 
atžvilgiu vykdome laisvę, aprėždami savąją, kad palik- 
time ertmės kito laisvei. Apvaldymas ir susivaldymas 
yra būdai vykdyti laisvei pasaulyje, kuriame mums lemta 
buvoti. Tačiau mes buvojame ne tik santykiaudami su 
gamta ir su mums artimu žmogumi. Mes buvojame san- 
tykiaudami ir su Dievu. Kaip tad vykdome laisvę šiame 
santykyje arba religijoje? Tai nėra visuomeniškai politi- 
nis klausimas. Kiek religija yra socialinė apraiška, tiek 
laisvė čia vykdoma tuo pačiu būdu, kaip ir kiekvieno kito 

sambüvio laisvė, bülent: aprėžiant savų įsitikinimų vyk- 
dymą, kad liktų ertmės ir kitų įsitikinimams. Tai šiandien 
aišku teoriškai, nors retai kada vykdoma praktiškai. Re- 
liginio galinčiaus antropologija šiandien taip lygiai ie- 
bėra gyva, kaip 'ir politinio ar ekonominio galinčiaus, 
nors ir pasmerkta tiek Suvienytųjų Tautų „Zmogaus teisių 
deklaracijos“ (1948 m., str. 18), tiek II Vatikano susirin- 
kimo pareiškimo „Apie žmogaus kilnybę“ (1965 m., str. 
2—3). Mūsų keliamas klausimas yra ontologinis: kaip 
yra galima mūsų laisvė Dievo Kūrėjo atžvilgiu? Juk Die- 
vas nėra gamtinė būtinybė, kad jo „dėsnius“ paZinlume 
ir juos pagal savo planus pertvarkytume. Dievas nėra 
nė mūsų kaimynas, kad aprėždami savo laisvę teiktume 
ertmę jo laisvei. Dievas yra mūsų buvimo grindėjas, 
nuolatos dabartinis; mes gi esame įo rūpestis, irgi nuolatos 
dabartinis. Kaip tad galime vykdyti savo laisvę jo aki- 
vaizdoje? 

Atsakymą į šį religijos filosofijai tokį svarbų klausimą 
teikia Dievo veiksena: pasaulyje kaip mūsų buvojimo erd- 
vėje tiek gamtiniu, tiek visuomeniniu atžvilgiu, nes nuo 
to, kaip veikia mūsų būvio bendrininkas, priklauso ir 
pats laisvės vykdymas. Gamta veikia, kaip sakėme, pa- 
gal dėsningą būtinybę, kuri mūsų laisvės visiškai nepai- 
so. Jei tad jos dėsnių nepažintume ir jų veiklos nepertvar- 
kytume, ji mus sūtraiškytų, ir apie laisvę ryšium su gam- 
ta nebūtų galima nė kalbėti. Žmogus veikia pagal ne- 
aprėžtą laisvę, kurios objektas, kaip minėjome, yra pats 
jo asmuo. Jei tad vienas asmuo savos laisvės neaprėžių. 
jo veikla tiek išsiplėstų, jog nebeliktų ertmės kito asmens 
laisvei, kuri irgi plestusi neaprėpiamai. Tokiu atveju bu- 
vimas drauge būtų nebe Tu—Tu, bet AS AS santykis, va- 
dinasi, nebe meilė vienas kitam, o kova visų su visais. 
Trumpai tariant, mūsų laisvės bendrininko veiklos pobūdis 
apsprendžia ir pačios laisvės vykdymą: jo būdą ir jo jtam- 
pa. Štai kodėl ir klausiame: kokiu būdu Dievas veikia pa- 
saulyje arba mūsų buvojimo ertmėje, kad pagal šį jo 
veikimą mes vykdytume savą laisvę? i 

Dievo veikimas kürinijoje metafiziškai yra neabejo-- .- 
tinas todėl, kad kūrinio buvimas yra ne kas kita, kaip 
nuolatinė jo kūrimo dabartis. Jau ne kartą minėjome, 
jog kūrybinis Dievo veiksmas nėra praeinantis. Tik labai 
kasdieniškai galima čia kalbėti baigties veikslu,. tariant, 
esą Dievas pasaulį čia sukūręs. Metafiziškai gi a ištara 
privalo skambėti trukmės veikslu: Dievas pasaulį kuria. 

Tai reiškia: Dievas ir pasaulis niekad nėra atitrūkę vienas 
nuo kito; Dievas niekad nėra pasaulio palikęs vieno sau. 
Kaip Kūrėjas Dievas visados yra čia pat ir dabar. Jis 
veikia pasaulio būtyje giliausia šio žodžio prasme, ka-' 
dangi pasaulis, būdamas kuriamas; būna tik Dievu ir 
Dievuje: „Jame mes <...> esame“ (Apd 17, 28). Tačiau 
kaip tik todėl ir peršasi mintis, jog ši nuolatinė dieviš- 
kojo veikimo „dabartis turėtų būti mūsų kaip nors patiria- 
ma. Kurdamas pasaulį, Dievas juk kildina „iš nebūties 
tikrovinę ir jai pačiai tapačią būtybę, turinčią savą tiesą, 
savą gėrį, savą grožį ir apskritai savą buvimą. Pasaulis 
nėra degantis ir nesudegantis erškėtkrūmis (plg. Iš 3, 
2—3), vadinasi, tik Dievo priedanga, nesanti tuo, kuo ji 
atrodo. Pasaulis yra savitų bei savistovių būtybių vise- 
tas. Kaip tad šioje pasaulio tikrovėje verma Dievas irgi 
kaip tikrovė? 

Tai nėra lengvai atsakomas klausimas. S. A. Levickis 
laiko jj „pagrindiniu tašku laisvės problemai spręsti, ka- 
dangi jame atsiskleidžia santykis tarp absoliučios Būties 
ir reliatyvios būtybės“ ®, S. Kierkegaard'as net teigia, 
esą mintis, jog „Dievas galėjęs šalia savęs sukurti laisvų 
būtybių, yra kryžius, kurio filosofija negalėjo panešti ir 
ant kurio ji pati prisikryžiavo“ 5, nes pasaulis nėra Die- 
vas; pasaulio tikrovė nėra Dievo tikrovė, ir pasaulio 
veiksena nėra Dievo veiksena. Klausiant, kaip Dievas vei- 
kia pasaulyje, negalima Dievo veiklos paversti šmėkla ar 
įvaizdžiu; bet taip pat negalima. pasaulio tikrovėš pa- 
versti Dievo nuoroda ar jo ženklu, taip kad pasaulis nu- 
stoty buvęs savistovi būtybė, virsdamas tik Dievo reikš- 
menimi, kaip anasai erškėtkrūmis dykumose. Pasaulis 
buvoja "tikroviškai, ir Dievas veikia jame irgi tikroviškai. 
Kaip tad jungiasi šie du tikrovinio veikimo būdai? Kaip 
reiškiasi Dievo veiklos tikroviškumas pasaulio būties tik- 
roviškume? 

Esame įpratę manyti, „esą Dievas pasaulyje veikiąs 
kažkokiu skirtinu būdu, .kuris mums apreiškiąs bei at- 
skleidžiąs, Dievą kaip Dievą. Tai reiškia: aptikę šį skir- 
tina veiklos būdą, mes atpažįstame, kaip čia Dievo veikta 
ar veikiama. Metafiziškai betgi svarstant, ši pažiūra. pa- 
sirodo esanti ydinga jau net ir loginiu „atžvilgiu, nes jei 
Dievas veiktų pasaulyje kažkokiu skirtinu būdu, tai jis 
veiktų ne pasaulyje, o šalia arba užu pasaulio, ir šios 
jo veiklos kaip tik todėl negalėtume net nė pajausti: kas 
veikia nepasauliškai, tas lieka anapus pasaulio, nepri- 

klausydamas mūsojo suvokimo ertmei. Todėl anksčiau ir 
sklaidėme mintį, kad Dievas gali būti mūsų suvokiamas 
ir jo veikimas patiriamas tik tuomet, kai jis nusileidžia į 
reliatyvios būtybės plotmę. Tačiau ka gi reiškia musi- 
leisti į reliatyvios būtybės plotme? 

Bendriausia prasme tai reiškia prisiimti mūsų būvį, 
paklüstant jo sąrangai, jo dėsniams ir veikiant taip, kaip 
ši sąranga ir jos dėsniai reikalauja. Geriausias pavyzdys 
tokiam nusileidimui suprasti yra krikščioniškosios religi- 
jos įsitikinimas, jog Kristus yra tikras Dievas ir tikras 
žmogus, kuris tikrai alkęs, tikrai liūdėjęs, tikrai verkęs, 
tikrai kentėjęs ir tikrai miręs. Visi šie Kristaus pergyve- 
nimai yra buvę žmogiškosios tikrovės apraiškos — ne 
kaukės, ne priedangos, ne nuorodos, ne įvaizdžiai, bet 
tikri žmogiškosios prigimties pergyvenimai, lygiai tokie 
pat, kokių ir mes turime. Tikras Dievas čia veikė taip, 
kaip veikia ir tikras žmogus. Kiekvieno Kristaus veiksmo 
nešėjas buvo Dievas, kuris tarė: „Tai aš“ (Mt 14, 27) — 
ne tik eidamas vandens paviršiumi, bet ir mirdamas ant 
kryžiaus, nes nusileisti į mūsų būvį reiškia tapti jo da- 
lininku, prisiimant jo veiklos lytis kaip savąsias. Nusileis- 
damas į mūsų būvio plotmę, Dievas neatsineša jokių savų 
veiklos būdų: jis imasi jų iš mūsosios plotmės. Mūsų 
būvis tampa jo būviu. Kitaip. tariant, Dievo veikla pa- 
saulyje yra tokia, kokia yra ir pasaulio veikla: pasaulyje 
Dievas veikia pasauliškai. Tai nėra Dievo ir pasaulio su- 
liejimas (panteizmas), nes veikti pasauliškai dar nereiš- 
kia būti pasauliu. Absoliuto nusileidimas į reliatyvinę 
müsojo būvio ploimę nėra susinaikinimas: Dievo kenozė 
anaiptol nėra absoliutybės praradimas ar virtimas relia- 
tyvybe. Net ir didžiausios kenozės metu (mirtis) Dievas 
lieka Dievas, vadinasi, absoliutinis ir transcendentinis. 
Kenozė keičia Dievo veikimo būdą, bet ji nekeičia jo es- 
mės. Antra vertus, nusileidžiant Dievui į reliatyvią plot- 
mę, ši plotmė irgi nekinta: pasaulis visados lieka tas pats 
ir toks pat. NüZengus Dievui į jo ertmę, pasaulis anaiptol 
netampa absoliutu. Reliatyvi būtybė visados būna ir vei- 
kia tik reliatyviai. ` . į £ 

Bet kaip tik todėl, kad pasaulis visados yra pasaulis, 
Dievo veikimas jame tampa irgi pasauliškas. Specifiškai 
dieviško veikimo nei pasaulis negalėtų pakėlti, nei mes 
negalėtume jo suvokti — pagal gražius Jobo knygos žo- 
džius: „Štai einu į rytus, o jo ten nėra; einu į vakarus 
ir ten jo nerandu; kai jis veikia šiaurėje, neregiu jo; nu- 

sikreipes į pietus, nepastebiu jo“ (Job 23, 8). Nė viename 
mūsų būvio matmenyje mes negalime užčiuopti Dievo 
kaip Dievo. Krikščioniškoji religija tai nusako trumpa, 
bet įspūdinga ištara: „Dievo niekas niekuomet nėra matęs“ 
(1 Jn 4, 12). Niekas niekur nėra radęs kokio nors ženklo 
ar bruozo, kuris skirtinai rodytų, esą tai paties Dievo 
ženklas ar bruožas. Jokia filosofija ir joks mokslas nėra 
pajėgūs aptikti pasaulyje Dievo pėdsakų, kurie būtų skirtini 
jo vieno pėdsakai. Visur regime tik kūrinijos pėdsakus. 
Ištyrinėję šiuos pėdsakus, randame tik tą ar kitą būtybę su 
jos prigimtimi, bet niekad nerandame Dievo. Mes galime 
teigti, kad „čia kiškio bėgta“, bet niekad negalime tarti, 
kad „čia Dievo eita“. Iš Kristaus pėdų, įmintų į Pales- 
tinos kelių smėlį, niekas negalėjo pažinti, kad čia praėjo 
tikras Dievas, iš šių pėdų kiekvienas galėjo tik pažinti, 
kad čia praėjo tikras žmogus, nes jei iš tikro rastume 
Dievo kaip Dievo skirtinų pėdsakų, tai reikštų, kad Dievas 
reliatyvioje plotmėje paliko absoliutinių Žymių, kas yra 
prieštaravimas savyje. Absoliuto kaip absoliuto pėdsakas 
arba reliatyvybę paverstų absoliutybe, kas yra nesąmonė, 
arba patį pėdsaką sureliatyvintų; padarydamas jį tolygų 
kūrinio pėdsakui ir tuo užtrindamas Dievo žymių skirtybę 
nuo kūrinio žymių. Dievo gi žymė, kuri atskleistų jį kaip 
Dievą, visados turi būti absoliuti, kadangi tik tuo ji tegali 
skirtis nuo kūrinio žymės. ` 
Tai reikia ypač pabrėžti, nes dažnas gamtos stebe- 
tojas ar tyrinėtojas per lengvai regi Dievo pėdsakus pa: 
saulyje. K. Jaspersas, kalbėdamas apie gamtos šifrus, 
pastebi, kad „kai kurie fizikai šių dienų filosofavime ne- 
randa tokios filosofijos, kokios jie norėtų. Užtat jie ga- 
minasi savą filosofiją patys“. Tai, be abejo, esanti jų 
teisė, nes „filosofija nėra nuosavybė kokio nors vieno 
užsiėmimo ar specialybės“. Belieka“ tik klausimas, kokia 
yra ši „iš fizikos žemės išaugusi filosofija“ 5t, Mat gam- 
tos tyrinėtojai dažnai esti gundomi ir ne sykį sugundomi 
teikti ar bent įtaigauti atsakymą į tokius klausimus, ku: 
rie ne tik peržengia jų-sritį, bet kurių sprendimas fizikos 
- būdu neišvengiamai veda loginen klaidynėn. Filosofuojas 
gamtininkas tariasi pratęsiąs fiziką (aristoteline prasme) 


“į metafiziką, iš tikro gi jis duoda šuolį iš kosmologinės 


plotmės į ontologinę plotmę: iš pirminio sprogimo (Urk- 
nall, big-bang) į pasaulio sukūrimą, iš būsimos -entropijos 
į buvusį pasaulio atsiradimą laike, iš tikslingumo į dva- 
sig, iš statistikos į laisvę ir t. t. Tačiau gamtamokslis ne- 

pasiekia ne tik absoliutinės plotmės (jos nepasiekia Zmo- 
gaus mąstymas' apskritai), bet nė ontologinės plotinės, 
Jaspersas teisingai priduria, kad už kiekvieno fizikos 
atsakymo lūkuriuoja „naujas klausimas“ op, p. 284). 
Sakysime: jei šis mūsų pasaulis yra atsiradęs sprogus 
pirmykščiam laiko—erdvės—medžiagos vienetui arba „vi- 
satos gemalui“ (P. Jordan), tai tuo anaiptol dar nenusa- 
koma ontologinė pasaulio kilmė, o tik pažadinamas nau- 
jas klausimas: kaipgi atsirado anas gemalas? Kiekvienas 
gamtamokslio atsakymas yra kosmologinis, todėl niekad 
ne paskutinis, niekad ne pati pradžia tikroviškai ir ne 
pati pabaiga gnoseologiškai. Gamtamokslis niekad ne- 
pereina ontologinėn plotmėn taip, jog taptų nuoroda į 
„ką tik praėjusį; Dievą“ (C. Linné). 

Ir štai šis nedieviškas arba pasauliškas Dievo veiki- 
mas pasaulyje kaip tik ir teikia ertmės mūsų laisvei ry- 
šium su mūsų Kūrėju. Veikdamas pasauliškai, Dievas 
mūsų neverčia jokiame mūsų būvio matmenyje: nei mąs- 
tyme, nei elgesyje, nei kūryboje, nes Dievo veiklos būdas 
byloja mums lygiai taip, kaip byloja bet kuris gamtinis 
ar istorinis veikimo būdas: Dievo žodis yra tikras žmo- 
gaus žodis, Dievo veiksmas gamtoje ar istorijoje yra 
tikras gamtos ar istorijos veiksmas. Niekur ir niekad ne- 
sutikdami Dievo kaip Dievo, mes savaime esame laisvi 
apsispręsti tiek jo paties, tiek jo veiklos atžvilgiu. Dievo 
kenozė yra mūsų laisvės laidas santykyje su juo pačiu, 
ir šis laidas tučtuojau žlugtų, jei Dievas reikštųsi abso- 
liučiai. K. Jaspersas, svarstydamas Šventraščio ir filoso- 
fijos santykį, pastebi, kad „jei kalba pats Dievas, tai nėra 
jokios instancijos, kuri jį kaip nors sąlygotų: belieka tik 
paklusti“ 52. Tai reiškia: absoliuto akivaizdoje reliatyvy- 
bė išsilaikyti negali. Prabilusiojo Dievo akivaizdoje turi 
nutilti bet koks klausimas, bet kokia abejonė, bet kokia 
kritika. Tai tinka ne tik Dievo žodžiui; tai tinka ir Dievo 
veiksmui. Jei veikia pats Dievas, tai irgi nėra jokios 
instancijos, kuri galėtų šį veiksmą kaip nors svarstyti ar 
saistyti. Galimas daiktas, kad Izraelis šia prasme ir buvo 
įsitikinęs, esą „turįs mirti kiekvienas, kuris išvydo Dievą 
(plg. Pr 32, 31; Iš 20, 19). Ir ši mirtis apima ne tik pa- 
prastą buvimą, bet ir žmogaus laisvę. Absoliuto akivaiz- 
doje laisvė turi mirti. Dievo valia, reiškiama absoljutiniu 
būdu, nepalieka jokios galimybės mūsų apsisprendimui, 
nes tai būtų prieštaravimas savyje: kas reiškiasi absoliu- | 
čiai, savaime reiškiasi nelygstamai, išskirdamas apsispren- 

dima pačia savo sąvoka. Apsispresti galima tik reliatyvy- 
bės akivaizdoje. Čia slypi pagrindas, kodėl .žmogus, būda- ` 
mas Dievo Tu, gali turėti santykį tik su kenotiniu Dievu, 
ir kodėl Dievas, būdamas žmogaus Tu, įgalina mūsų laisvę 
tik savo kenoze, Veikdamas pasaulyje pasauliškai, Dievas 
šią kenozę regimai reiškia ir tuo pačiu įgalina mus būti 
laisvus jo atžvilgiu. 

Apsisprendimas Dievo atžvilgiu yra Žmogui pats sa- 
viausias, todėl ir laisvė kaip santykis su Dievu, mūsų 
antrininku, yra pati didžiausia. Būdama žmogaus asmens 
neaprėžtybė, laisvė savo esme visur ir visados, kaip sa- 
kyta, yra absoliuti galia, vadinasi, atsieta nuo bei kokio 
išankstinio duomens, kuris ją aprėžių. Tačiau vykdoma 
pasaulyje, ši galia relialyvėja todėl, kad turi paisyti savo 
ertmės antrininko, būtent gamtos dėsnių ir kito asmens 
laisvės. Todėl tiek gamtos, tiek kito žmogaus atžvilgiu 
mes nesame visiškai laisvi. Gamtos dėsnių mes niekad 
nepažįstanie tiek, jog pajėgtume, juos pertvarkę, įvykdyti 
kiekvieną savo troškulį: žmonijos istorija yra sunki kova 
už žmogaus laisvę gamtoje. Dar sunkesnė yra ši kova 
už mūsų laisvę ryšium su kitais žmonėmis. Sambūvyje 
su kitais mes galime būti laisvi tik savos laisvės auka, 
nes ši auka teikia ertmę kito laisvei, o kito auka — mūsų 
laisvei. 

Viskas betgi kinta mūsų santykyje su Dievu. Ryšium 
su gamta ir ryšium su kitu asmeniu mūsų laisvė darosi 
reliatyvi todėl, kad šie du mūsų buvojimo ertmės dali- 
ninkai mums graso ir mus verčia: grėsmė ir prievarta yra 
tai, kas laisvės vykdymą aprėžia. Gi santykyje su Dievu 
dingsta bet kokia grėsmė ir bet kokia prievarta. Dievas 
kaip meilė, o tuo pačiu kaip mūsų Tu niekad negraso ir 
niekad neverčia. Jis prisiima mūsojo būvio veikseną 
ir veikia mūsiškai kaip tik todėl, kad absoliutinę savo ga- 
lybe neužgožtų mūsų apsisprendimo. Tiek gamtinė, tiek 
žmogiškoji tikrovė mus įtaigauja pačia savo esamybė 
(praesentia), todėl jų atžvilgiu mes nė negalime taip 
veikti, tarsi būtume vieni. Mes esame aprėžiami pačios 
šių mūsų antrininkų čia pat ir dabar esančios tikrybės, 
todėl noromis nenoromis „turime jiems nusilenkti ir tuo 
„ būdu savo.ldisvę vykdyti tik 'reliatyviai. Vieno tik Dievo 
esamybės 'neregime niekad ir niekur. Viena tik dieviš- 
koji tikrovė-nėra faktas. Veikdamas pasaulyje pasauliškai, 
Dievas įgalina mūsų apsisprendimą visa šiojo pilnybe. 
Tik ryšium «su Dievu mūsų apsisprendimas yra iš tikro 


301 


mūsų, vadinasi, mums savas giliausia šio žodžio prasme. 
Užtat jis yra ir lemtingiausias: Dievo atžvilgiu negalime 
teisintis buvę grasomi ar verčiami, nes Dievas kaip Ga- 
lybė niekur nėra sutinkamas. Visur girdime tik žmogaus 
žodį ir visur regime tik gamtos ar istorijos veiksmą, o 
as šis žodis ir šis veiksmas yra Dievo, turime apsispręsti 
jau mes patys, jokių specifinių dieviškumo ženklų nejtai- 
gaujami ir jokių dieviškumo dėsnių neverčiami, vadinasi, 
būdami laisvi nevaržomai. 

Apmatuose savo studijos „Laisvės fenomenologija ir 
metafizika“ (1912) M. Scheleris pripažįsta, kad „kiek- 
viena laisvė yra tik reliatyvi“ ir kad „absoliučiai laisvas 
yra tik Dievas“. Bet čia pat jis priduria, jog „asmuo in 
concreto yra juo laisvesnis, juo labiau jis yra apsprestas 
Dievo kaip asmenų asmens“ 53, Iš sykio šie žodžiai atrodo 
tarsi prieštara. Juk kas gi gali būti laisvas, būdamas kito 
apspręstas? Tačiau ši prieštara dingsta atsimenant, 
jog Dievas. yra pati laisvė. Būti gi apspręsiam pačios 
laisvės reiškia nepatirti jokio apsprendimo. Šia prasme 
anksčiau ir kalbėjome, kad laisvė negali būti duomuo, 
niekieno duomuo, net nė Dievo; laisvė gali būti tik ne- 
aprėžtybė. Būti tad Dievo kaip laisvės apspresiam iš. tik- 
ro reiškia būti neaprėžtam. Juo tad asmens santykis su 
Dievu Laisve yra gilesnis, juo ir pats asmuo yra lais- 
vesnis. Buvoti Dievo akivaizdoje reiškia buvoti pačios 
laisvės ertmėje. Dievas kaip mūsų laisvės antrininkas 
nėra reikalingas mūsų laisvės aukos jokia prasme. Sam- 
būvyje su Dievu mums nereikia aprėžti savo laisvės, 
kaip tai yra būtina sambüvyje su žmogumi. Susidū- 
rusi su absoliučia laisve, mūsų laisvė irgi tampa ab- 
soliuti visiškos neaprėžtybės prasme. Niekur tad nesame 
tiek laisvi, kaip santykyje sp Dievu. Niekur ana K. Rah- 
nerio minima „absoliučiai sava galia“ nėra tokia sava, 
kaip Dievo veiklos ertmėje: mes čia iš tikro veikiame 
patys, todėl patys save apmetame ir šiuo savo pačių ap- 
matu apsprendžiame savo likimą. 

Jei tad laisvės objektas, kaip anksčiau teigėme, yra 
pats žmogaus asmuo, teikiąs sau veidą, tai nūnai yra 
aišku, kad šis veido teikimas sau pačiam pirmų pirmiau- 


'sia vyksta Dievo „akivaizdoje. Žmogus visų pirma apmeta 


arba apsprendžia save savo santykyje su Dievu. Be abejo, - 
šį „pirmų pirmiausia“ reikia suprasti-ne laiko, bet pri- 
gimties bei svarbos prasme: svarbiausia yra žmogui susi- 
kurti savo veidą ryšium su Dievu. Visa kita yra tik iš- 

vados arba šio veido atspindžiai. Žmogiškasis būvis yra 
nę kas kita, kaip apsisprendimo Dievo atžvilgiu skleidi- 
masis laiko eigoje. Tuo pačiu ir religija, būdama Zmo- 
gaus santykis su Dievu, yra ne vienas kuris žmogiškojo 
būvio sandas, išsitenkąs šalia daugybės kitų sandų, ne 
šio būvio priedas, galįs būti ar nebūti; religija yra pats 
žmogiškasis būvis, o žmogiškasis būvis yra religija, nes 
žmogus yra žmogiškas tik tada, kai yra laisvas. O tikrai 
laisvas jis yra tik savo santykio su Dievu ertmėje. Todėl 
tik šiloje ertmėje ir vyksta tikrasis jo būvis. 


4. Laisvė ir aleizmas 


Visų šių minčių priešprieša yra vad. postulatorinis 
ateizmas, pasak kurio, jau pats Dievo buvimas esąs žmo- 
gaus laisvės paneigimas. Kaip žinome, I. Kantas buvo ne 
tik pažinimo teoretikas, bet ir etikos kūrėjas, net „visų 
pirma etikas“ (J. Hirschberger), kurio pirmaeilis rūpestis 
buvo bet kokia kaina išlaikyti nesužlugdytą dorine žmo- 
gaus laisvę, o tuo pačiu ir jo atsakingumą. Tačiau kur 
rasti pagrindą šiai laisvei bei atsakingumui? Kodėl žmo- 
gus turįs elgtis taip, kad jo elgesys galėtų būti visų žmo- 
nių elgesio norma (kategorinis imperatyvas)? Pačiame 
žmogaus büvyje Kantas tokio pagrindo nerado, kadangi 
šis būvis savyje („das Ding an sich“) jam atrodė esąs 
nepažįstamas: mūsų patirtis sugaunanti tik apraiškas, o 
apraiškos niekad nevedančios anapus jų pačių. Kodėl tad 
žmogus turįs būti doras? — Į šį klausimą Kantas atsakė 
vad. postulatoriniu teizmu. Įprastiniai metafiziniai Dievo 
buvimo įrodymai Kanto nepalenkino: jie visi jam atrodė 
esą gnoseologiškai ydingi, kadangi įrodymas galiojąs tik. 
apraiškų plotmėje. Dievas gi nesąs apraiška, todėl jo tik- 
rovės nė negalima protu pasiekti. Ar Dievas esąs, teoriš- 
kai pasakyti neįmanoma, tačiau jis privaląs būti etiškai, 
kadangi be jo būtų negalima dorinė tvarka. Dievas esąs ne 
metafizinio svarstymo prieita išvada, o išankstinis dorinis - 
reikalavimas arba postulatas, kuriuo remiasi visa žmogaus 
kaip dorinės būtybės veikla. Todėl Kanto nusistatymas 
Dievo atžvilgiu ir vadinasi postulatorinis teizmas (postu- 
"lare — reikalauti, trokšti); mes esame Dievo reikalingi. 
Nūn M. Scheleris, sklaidydamas santykį tarp žmogaus 
sampratos ir laikydamas istoriją „žmogaus savimonės is- 
torija“ (p. 120), yra radęs naujųjų laikų filosofijoje Kan- 

to priešingybę, kurią jis pavadino postulatoriniu ateizmu, 


(plg. p. 142). Ryškiausias jo atstovas (šalia Schelerjo - 


minimo, tačiau nežinomo D. H. Kerlerio) esąs N. Hart- 
mannas (1882—1950), išdėstęs savo pažiūras didžiuliame 
„Etikos“ (1926) veikale. Kantui Dievas privalas būti, 
kad "pagrįstume žmogaus laisvę. Hartmannui Dievo ne- 
privalą būti, kad išgelbėtume žmogaus laisvę, Postula- 


torinis ‘ateizmas, pasak Schelerio, esąs „nauja Nietzsche's ` 


antžmogio antropologijos forma“, kuria žmogaus laisvė 


. bei jo didybė prasiveržianti visa jėga. Pozityvizmui bei 
materializmui Dievas buvęs, Schelerio pažiūra, dar nori- 


mas (erwünscht), nors ir nerandamas. Gi postulatoriniam 
aieizmui jis gal ir galįs būti randamas, užtat yra nebe- 


“pageidaujamas — kaip tik laisvės ir atsakingumo dėlei: 


"žmogus galįs pasiekti aukščiausią laisvės bei atsakingus 
mo laipsnį tik Dievo nebuvimo atveju bt. 

Istoriškai žiūrint, postulatorinis ateizmas nėra N. Hart- 
manno radinys. Tikrasis jo pradininkas yra rusų anar- 
chistas M. Bakuninas (1813—1876). Prancūziškoje savo 
knygoje „Dievas ir valstybė — Dieu et l'Etat“ (parašyta 
1871, išleista Paryžiuje 1882) Bakuninas rašo: „Ar me- 
tafizikams, religiniams idealistams, filosofams, politikams 
ir poetams patinka, ar nepatinka, Dievo idėja yra atsi- 
sveikinimas su žmogaus protingumu ir teisingumu; ji 
yra griežtas žmogaus laisvės paneigimas ir- būtinai veda 
į žmogaus paverginą teorijoje ir praktikoje. Jei tad ne- 
norime žmogaus pavergti bei pažeminti, privalome teo- 
logijos Dievui neteikti nė mažiausių nuolaidų, nes kas 
šiame mistiniame alfabete sako A, tas neišvengiamai galų. 
gale sako ir Ž; kas nori Dievą garbinti, tas turi, nesivai- 
kydamas vaikiškų išmonių, drąsiai atsisakyti savo laisvės 
ir žmoniškumo. Jei Dievas yra, tai žmogus yra vergas. 
Betgi žmogus gali ir privalo būti laisvas; taigi Dievo nėra“ 
(p. 28). Bakuninas prikaišioja „garbingiems dabarties 
idealistams“ (p. 29), kam jie jungią tokias sąvokas, kaip 
„Dievas ir žmogaus laisvė“ ar „Dievas ir žmogaus kil- 
nybė“, neregėdami, kad „jos neigia viena kitą“ (p. 30): 
Dievo buvimo atveju visa tai dingstą. „Nes jei Dievas 
yra, tai jis būtinai yra amžinasis, aukščiausiasis, absoliu- 
tinis valdovas; o jei toksai valdovas egzistuoja, tai žmo- 
gus yra vergas“ (t. p.); juk „valdovas, net jei ir rodytųsi 
esąs labai liberalus, lieka vis tiek valdovas, ir jo buvimas 
neišvengiamai įtraukia vergijon visa, kas buvoja žemiau 
negu jis pats. Jei tad Dievas būtų, jis turėtų tik vieną 

vienintelę priemonę patarnauti žmogaus „laisvei, būtent ` 
liautis buvęs. -„Užtat aš,— sako Bakuninas,— kaip pavy- 
dus žmogaus laisvės mylėtojas apgręžiu Voltaire'o posakį 
ir lariu: jei Dievas tikrai būtų, reiktų jį sunaikinti“ Vol: 
taire'as yra pasakęs: jei Dievo nebūtų, reiktų jį išrasti " 
Mc.). Siems savo samprotavimams pagrįsti Bakuninas 
griebiasi religijų istorijos, jų veiklos, jų sąrangos, jų 
įstatymų, jų elgesio su žmonėmis, suimdamas visa tai į - 
vieną būdingą sakinį: „Visos religijos yra žiaurios, visos 
jos yra pagrįstos krauju“ (p. 29; pig. p. 53) 55. Trumpai 
tariant, postulatorinis ateizmas Bakunino atveju yra kilęs 
iš jo pažiūros į religijų skleidimąsi istorijos eigoje. Pačios 
religijos kaip žmogaus santykio su Dievu Bakuninas ne- 
nagrinėja. Todėl jo ateizmas yra ne metalizinis, o socio- 
loginis, kaip ir visa jo anarchistiškai revoliucinė veikla **, 
- Į filosolinį aukštį M. Bakunino mintis kaip tik ir yra 
pakėlęs N. Hartımannas. Gimęs Rygoje ir studijavęs Pet- 
rapilio universitete, Harimannas, be abejo, gerai pažino 
ano meto rusų revoliucininkų idėjas, tuo labiau kad Ba- 
kunino veikalas „Dievas ir valstybė“ buvo išverstas rusų 
kalbon ir išleistas Maskvoje jau 1906: metais. Hartmanno 
postulatorinis ateizmas yra iš tikro tik sumetalizintas 
Bakunino ateizmas. : 
Svarstydamas dorovės santykį su -tikslo kategorija, 
N. Hartmannas pastebi, esą „teleologija yra būdinga žmo- 
giškosios būtybės savybė“ 57; „brėžtis tikslų yra žmogaus 
reikalas“ (t. -p.). Pasaulyje nesą, pasak Harimanno, kitos 
būtybės, kuri tikslų brėžtųsi ir jų siektų, kadangi tikslas 
yra sąlygojamas tiek pažinimo (protas), tiek ryžto (valia). 
Bet štai religija tvirtinanti, kad tikslių breZiasi ne tik 
žmogus, bet ir Dievas. Dar daugiau: būdamas absoliutinis 
protas ir sykiu pasaulio kūrėjas bei palaikytojas, Dievas 
vedąs pasaulį pagal tam tikrą planą, įkūnytą visatos są- 
rangoje; jis teikiąs visatai tikslą, kurio ši siekianti ir 
kurio linkui einą visi gamtos bei istorijos veiksmai ar 
įvykiai. Tai reiškia: viršum pasaulyje esančio priežastin- 
gumo (Kausalnexus) tvylo ir tikslingumas (Finalnexus). 
+ Šitai veikia, tiesa, kitaip, tačiau jis veikia ligi pat visatos 
gelmių, kaip ir priežastingumas. Betgi užu tikslingumo 
stovi ne akli gamtos dėsniai, kaip priežastingumo atveju, 
o „veikiantis subjektas arba asmeninė. būtybė, pati Di- 
džioji“ (p. 202), nes „teleologija yra galima tik sąmonin- 
gos, galinčios pažinti bei veikti būtybės ertmėje“ (p. 199). 
Nuosekliai tad, pasak Hartmanno, „teleologinė metafizika 

neišvengiamai veda į Dievą“ (p. 202). Dievas yra todėl, 
kad pasaulis yra tikslingas, o pasaulis yra tikslingas 
todėl, kad yra Dievas. Teleologija ir Dievo buvimas yra 
viena kitai atstovaujančios sąvokos. i 

Jei betgi laip iš tikro yra, tai viso to pasekmės žmo- 
gui, sako Hartmannas, yra „tiesiog katastrofiškos“ (p. 
204), nes tokiu atveju pasaulyje buvoja dvi plotmės: prie- ` 
žasties ir tikslo. Priežastis perskverbia pasaulį irgi lig pat 
gelmių, tačiau ji veikia aklai: „Gamtos eiga yra galinga, 
bet akla; ji nebrėžia jokių tikslų, kurie žmogų -apspręstų“; 
priežastingumo erdvėje žmogus „turi galios brėžtis savų 
tikslų“ ir tuo pačiu gamtą valdyti (p. 814). „Priežastin- 
gumo ryšys yra galimas vairuoti kiekvieno, kuris pajėgia 
"įžvelgti jame dalinę priežastį“ (p. 206). Tai būtinybės 
dėsnių pažinimas bei jų veikimo pertvarkymas pagal žmo- 
gaus norus, kaip apie tai jau esame kalbėję. Todėl, pagal 
Hartmanna, žmogus gamtos pasaulyje savo laisvę vykdyti 
gali ir ją iš tikro vykdo. Visai kitaip betgi esą tikslingumo 
ertmėje. Jei pasaulis yra perskverbtas Dievo tikslų, tai 
žmogaus tikslai čia neturi nei vietos, nei reikšmės. Dievo 
tikšlai juk yra iš anksto numatyti ir nubrėžti. Visas pa- 
saulio vyksmas yra jiems palenktas, ir žmogus negali šių 
dieviškų tikslų kreipti pagal savo valią, kaip tai jis daro 
su gamtinėmis priežastimis. „Dievo teleologijos atžvil- 
giu,— sako Hartmannas,— žmogus yra bejėgis. Jam čia 
nėra jokios ertmės savam apsisprendimui. O tai, kas jam 
atrodo esąs savas apsisprendimas, iš tikro yra tik jame 
ir viršum jo veikianti dieviškosios apvaizdos galybė“ * 
(p. 815). Tuo būdu „žmogus netenka savo skirtinos. pa- 
dėties kosme“; tikslo kategorija, pakelta į pasaulio prin- 
cipų rangą, „atima žmogui bet kokią teisę“ būti aukš- 
tesniam nei kitos būtybės; „ji sunaikina žmogų morališ- 
kai“ (p. 206). Žmogaus „apsisprendimas virsta tariamybe 
(Schein)“, nes „dieviškosios apvaizdos apsprendimas nai- 
kina etinę laisvę. Jeigu galioja asmens laisvė, tai ji nai- 
kina aną apsprendimą. Šiuodu dalyku siejasi vienas su 
kitu priešgyniškai, kaip tezė ir antitezė“ (p. 815). Štai 
kodėl Hartmannas ir verčia mus rinktis: „Arba gamtos ir 
apskritai būties teleologija, arba žmogaus teleologija“ 
(p. 204). Ir štai kodėl Hartmannas galop teigia, kad fi- 
losofas privaląs „mesti šalin teleologinę metafiziką etinio 
reiškinio dėlei“ (p. 205). - 

Maždaug tą patį kartoja ir A. Camus sakydamas: 
„Norint žinoti, ar žmogus yra laisvas, reikia žinoti, ar 

jis gali turėti valdovą“, tai yra tokį kitą, kuris savais 
tikslais paraližuoja žmogaus tikslus (p. 74); būti laisvam 
"ir turėti valdovą yra prieštaravimas. „Jei esama asmeni- 
nio likimo, tai nėra aukštesnio likimo“, — teigia Camus 
visu griežtumu Sp Trumpai tariant, postulatorinio ateizmo 
uždavinys yra saugoti žmogaus laisvę nuo Dievo, kuris 
pačiu savo buvimu padarąs ją negalimą, nes jei Dievas 
būtų, tai savaime būtų ir pasaulio tikslingumas; o jei būtų 
pasaulio tikslingumas, tai savaime būtų negalima žmogaus 
"laisvė bei jo atsakingumas. Ir Kantas, ir Hartmannas abu 
gina dorinę tvarką, tačiau atvirkščiu būdu: pirmasis Dievo 
buvimu kaip postulatu, antrasis Dievo nebuvimu irgi kaip 
postulatu. Tai gal pats įdomiausias naujųjų laikų etinės 
minties išsivystymas. 

Postulatorinio ateizmo silpnybė ir net klaida yra ta, 
kad jis neperskiriamai sieja Dievą su pasaulio tikslingu- 
mu: jei yra Dievas, tai pasaulis yra Dievo tikslų vykdymo 
ertmė. Tačiau šis teiginys anaiptol nėra akivaizdybė ar 
loginė būtinybė. Iš kur mes žinome, kad Dievas yra nu- 
brėžęs pasaulio eigai tam tikrą planą ir įdiegęs jai tam 
tikrą tikslą? Tikslas ir jo vykdymas aprėžia pasaulį, įsta- 
tydamas jį į tam tikrus rėmus. Betgi juk ir logiškai, ir 
ontologiškai yra visiškai galimas atviras pasaulis, vadi- 
nasi, toks pasaulis, kurio sąranga anaiptol nebūtų viena- 
kryptė bei vienatikslė. Dar daugiau: jei Dievo kūrinys yra 
Dievo meilės regimybė (plg. RF I, 309—310), tai ši re- 
gimybė gali tapti regima tik atvirame pasaulyje. Priežas- 
čių ir tikslų pilnas pasaulis yra uždaras pasaulis, o už- 
daras pasaulis yra ne kas kita, kaip įsodrintas kompiute- 
ris, kurio veiklos pasekmės yra jau iš anksto įbrėžtos jo 
vėiklos duomenyse. Tačiau toks pasaulis yra greičiau 
Dievo Galybės negu Dievo Meilės padaras. Postulatorinio 
ateizmo pagrinduose slypi tam tikra Dievo samprata, bū- 
tent Dievo kaip kito Aš, kuris reiškia savo valią nelygs- 
tamai, brėždamas savus tikslus ir naikindamas jais žmogaus 
apsisprendimą, kadangi Dievo tikslų iš tikro pakeisti ne- 
galima. Tikslą nubrėžusio Dievo akivaizdoje žmogus yra 
bejėgis. Apie tai esame kalbeje jau anksčiau, nagrinėdami 
Dievo kaip kito Aš sampratą.bei pergyvenimą (plg. RF I, 
161—177). Tiek M. Bakuninas, tiek N. Hartmannas kaip 
tik tokį Dievą ir turi galvoje. Tačiau jie neregi, jog krikš-' 
čioniškoji religija Dievą kaip kitą Aš yra jau seniai pa- 
likusi religinės žmogaus sąmonės užnugaryje ir kad krikš- 
čioniškasis Dievas yra nebe kitas Aš, o žmogaus Tu, va- 

dinasi, Dievas Meile, Dievas Tarnas, kenotinis Dievas, ir 
kad todėl jo santykis su kürinija yra visiškai kitoks negu 
Dievo kaip kito Aš, vadinasi, Dievo kaip grynos Valios 
bei Galybės. . 

Būdamas Dievo meilės regimybė, kūrinys neturi kito- 
kio tikslo, kaip būti: kūrimo tikslas yra kūrinio buvimas. 
Krikščioniškoji religija tai nusako trumpučiais žodžiais: 
„Teesie šviesa, ir tapo šviesa — Fiat jus et lux facta est“ 
(Pr 1, 3). Kūrybinis Viešpaties žodis siekia ne ko kilo, 
kaip tik to, kad būtų tai, kas tariama žodžiu teesie! Būtų 
iš tikro nesuprantama, jei Dievas Meilė turėtų dar kaž- 
kokių „planų“ bei „tikslų“, kuriems būtų palenkta jo meilė 
ir kuriuos jis vykdytų kūriniais kaip savo meilės regimy- 
be. Tai reikštų, kad esama dar kažko aukštesnio už Dievo 
meilę, kad Dievo meilė dar kažkam tarnaujanti kaip prie- 
monė. Tai būtų tikra išmonė, nes Dievo meilės, kaip ir 
meilės apskritai, peržengti nebegalima: meilė, paversta 
priemone kažkokiam tikslui, yra nebe meilė. Niekas mei- 
lės tiek neišniekina, kaip jos supriemoninimas. Sukūręs 
kūrinį, vadinasi, apreiškęs regimai savo meilę, Dievas 
yra savo tikslą pasiekęs, nes būti kūriniškai reiškia būti 
Dievo meilės regimybe, o tuo pačiu ir Dievo norėtu, 
siektu bei pasiektu tikslu. Todėl jei koks nors planas 
pasaulyje ir būtų, tai jis būtų ne kas kita, kaip tik Dievo 
- „meilės išsiskleidimas atskirų kūrinių ar jų sąrangos ly- 
+ timis. Meilė gi niekados nėra ir negali būti laisvės prie- 
šingybė. Atvirkščiai, meilė visados atsiremia į laisvę ir 
gali reikštis tik laisvės ertmėje. 

Sutikime betgi, kad pasaulyje. Dievo plano esama. Kas 


` tokiu -atveju būtų jo objektas? Kam Dievas būtų jį nu- . 


brėžęs? Vienintelis atsakymas į šį esminį klausimą būtų: 
žmogus. "Krikščioniškoji religija nežino ir neskelbia jokio 
Dievo plano, kuris būtų šalia žmogaus ar viršum žmo- 
gaus, vadinasi, kuriame žmogus nedalyvautų ar, kuriam 
žmogus būtų .palenktas kaip priemonė. Nuo pasaulio su- 
kūrimo, per pasaulio išganymą, ligi pat pasaulio atbaigi- 
mo vyksta Dievo planas, kurio vidurkyje stovi žmogus 
kaip Dievo rūpestis. Niekur Dievas nėra žmogui abejin- 
gas; niekur Dievas nesinaudoja žmogumi kaip priemone 
savam, mums nežinomam tikslui; niekur jis jo nepalieka 


šalimais savo siekio. Viskas telkiasi aplinkui žmogų, vi- . 


sur pats žmogus yra Dievo troškulys ir jo tikslas. Jei tad 
pasaulyje Dievo planas yra; tai jis yra neabejotinai bei ne- 
paneigiamai anlropocentrinis. Tokiu betgi atveju yra ne- 

susipratimas kalbeti, kad Dievo planas neigty Zmogaus 
laisvę. Būdamas Dievo Tu, žmogus savaime yra Dievo, 
lietuviškai kalbant, „akies lėliukė“, kurią jis saugo bei 
puoselėja, tačiau nieku būdu neverčia, kadangi versti sa- 
vąjį Tu reikštų jį sunaikinti kaip asmenį ir tuo pačiu jo 
netekti kaip Tu. Jei tad Dievas brėžia pasaulio planą, tai 
juo- jis žmogui tik nurodo tai, ko ir pats Žmogus siekia 
sava sąranga bei giliausiais savais tikslais. Tačiau ši 
dieviškoji nuoroda yra tik nuoroda, ‚kurios: akivaizdoje 
žmogus turi apsispręsti pats: priimti ją ar atmesti. Nuo- 
sekliai tad Dievo planas pasaulyje yra Dievo kvietimas, 
kreipiamas į Žmogų, kad šis apreikštų savą laisvę. Užuot 
ją neigęs, Dievo planas laisvę tik žadina bei veikdina. 
„Dievas žmogaus neverčia, jis jį prašo“ (P. Florenskij). 
Dievo kenozė ir žmogaus laisvė sąlygoja viena kitą. Tad 
ir kiekvienas Dievo planas yra kenotinis, vadinasi, įjung- 
tas į žmogaus laisvės ertmę ir tik šioje ertmėje vykstąs. 
Nėra jokio Dievo plano, kuris būtų vykdomas anapus žmo- 
gaus laisvės arba priešais ją. Pasaulio tikslingumas, ku- 
rio taip labai bijo N. Hartmannas, iš tikro ir yra tikroji 
paties Hartmanno siūloma „žmogaus teleologija“, tik iš- 
tarta Dievo lūpomis, nes šios lūpos taria žmogaus žodį. 
Ir šio Žodžio akivaizdoje žmogus yra laisvas, kadangi 
jis pats turi apsispręsti: laikyti šį žodį dieviškuoju ar 
nelaikyti. Šiuo. apsisprendimu laisvė kaip tik ir virsta 
tikėjimu. 


5. Blogis ir laisvė 


Blogio klausimas niekad negali būti religijos filoso- 
fijos apeitas, bet sykiu jis negali būti jos nė išspręstas. 
Apeiti šio klausimo “religijos filosofija- neprivalo todėl, 
kadangi mes negalime patenkinamai apmąstyti Dievo 
Kūrėjo, neapmąstę, bent principialiai, blogio kilinės ir - 
„jo veiklos pasaulyje. Juk jei kūrinys, kaip jau ne sykį 
esame teigę, yra objektyvuota Dievo. meilė arba Dievo 
atsidavimas reliatyviai būtybei, tai kur čia gali likti ert- 
mės blogiui? Tai klausimas, kuris kankino ir tebekankina 
žmogaus mintį visais amžiais. Jis kankino šv. Augustiną, 
jam apmąstant pasaulio sąrangą kaip Viešpaties kūrini- 
ją: „Įsivaizdavau kūriniją baigtinę, tačiau pilną Tavęs 
nebaigtinio; sakiau, štai Dievas, ir štai visa, ką Dievas 
sukūrė. Tačiau Dievas yra geras ir už viską nepaprastai 

aukštesnis. Gi geras gali kurti tik gera ir tik šiuo būdu 
(t.y. savo gerumu.— Mc.) visa apglobti bei pripildyti. 
Iš kur tad blogis ir kaip jis čia visur įsibrovė? Kas yra 
jo šaltinis bei diegas?“ (Conf. VII, 5). 

Šis klausimas kankino ir M. Schelerį naujaisiais lai- 
kais: „Mes turime teisę ir pareigą,— rašė jis,— klausti, 
kaip santykiauja tikrovinis, patirtinis mūsų pasaulis su 
pasauliu, kurio lauktume kaip kūrinio, kilusio iš visa my- 
linčio ir visa globojančio Dievo“, nes „pats mūsų protas, 
nepriklausomai nuo apreiškimo, prieina išvadą, kad pa- 
saulis yra kažkokio dvasinio veiksnio galia jau po savo 
sukūrimo patekęs į visai kitokią padėtį, negu buvo išėjęs 
iš Kūrėjo rankų“ 5. Ir kol šis skaudus klausimas nėra at- 
sakytas, tol visa kūrimo ontologija lieka kyboti ore: ji 
kalba apie idealinį pasaulį, kurio tikrovinis pasaulis vi- 
siškai neatitinka; ji kalba apie pasaulį kaip įkūnytą Dievo 
meilę, gi tikrovėje pasaulis reiškiasi kaip įkūnyta piktybė 
bei niekšybė. Iš kur tad šis skirtumas? Iš kur tai, kaip 
šv. Augustinas sako, jog „viskas yra iš Dievo, bet Dievas 
nėra su viskuo“ (De ordine II, 20)? Dievo sambūvis su 
blogiu yra juk neįmanomas. Štai kodėl blogio klausimas 
"neišvengiamai siejasi su kūrimo ontologija ir šiai kodėl 
jis neprivalo būti religijos filosofijos apeitas. 

Antra vertus, šis klausimas yra nepaprastai painus ir 
galutinai iš viso neišsprendžiamas, nes -jį sprendžiant 
visados gresia mums pavojus patekti į akligatvį, panei- 
giant arba Dievo, arba blogio tikrovę. Ateizmas dažnu 
atveju kaip tik ir remiasi pirmuoju šio akligatvio neigi- 
niu: jeigu esama blogio, tai nėra Dievo. Juk jei Dievas 
iš tikro, būtų, jis būtų už blogį atsakingas. Tačiau tai 
negalima. Vadinasi, Dievo nėra. Įspūdingai šią išvadą yra 
nusakęs J. Coterau, Prancūzijos laisvamanių sąjungos 
sekretorius. 1960 m. Briuselyje laisvamanių kongresui 
nagrinėjant temą „Laicistinė ir religinė dorovė“, J. Cate- 
rau kalbėjo: „Aš netikiu Dievą, nes jeigu jis būtų, tai 
jis būtų patsai įkūnytasis blogis. Todėl geriau“ jį neigiu, 
nei kaltinu, laikydamas jį atsakingu už blogį“ ®. Tai pir- 
moji išeitis iš minėto akligatvio, iš kurio ištrūkti tikrai 
nėra "lengva. Tiesa, ateizmo dvijulė — arba Dievas, arba 
blogis — mėginama dažniausiai nugalėti nurodant, esą 
Dievas blogio nenorįs ir todėl jo nekuriąs; jis tik jį lei- 
džiąs bei pakenčiąs. Tačiau ką gi reiškia blogį leisti ar 
ji pakęsti Dievo atžvilgiu? Juk leisti blogiui rodytis konk- 
rečiai reiškia leisti jam kilti principialiai. Bet kaipgi gali 

Dievas ką nors leisti pačia galimybe bei kilme, to neno- 
rėdamas? Sutikime, kad-Dievas blogio nekuria. Tačiau tuo, 
kad jis kažkokiu būdu įgalina blogio kilmę, jis savaime 
šios kilmės nori, o tuo pačiu nori ir jos pasekmių. Gi 
Dievas, kuris norėdamas blogį įgalina, yra ne-Dievas. 
Nuosekliai tad ir nuoroda, esą Dievas blogio nenorįs, o jį 
tik leidžiąs, anaiptol nėra patenkinamas atsakymas į 
ateistinį nusigrįžimą nuo dieviškosios egzistencijos. 

Nevykusi yra ir tolimesnė pastanga ginti Dievą blogio 
akivaizdoje tuo, jog Dievas, kaip tai formulavo jau 
šv. Augustinas, blogį leidžia, kad išgautų (eliciat) gėrį 
(plg. „Enchiridion ad Laurentium“, XI. 3). Augustinas 
griebėsi šios formulės, manydamas galėsiąs su jos pagalba 
išsivaduoti iš manichejinio dualizmo ir nesuskaldysiąs 
pasaulio į būtybes, esmėje geras, ir į būtybes, esmėje blo- 
"gas. Visa esą gera, kas tik yra. Pasaulis esąs savotiškas 
meno kūrinys, turįs savą darną, kurioje išsitenka ir blo- 
gybės, nes visatos grožis reikalaująs priešingybių, gi 
Viešpats žinąs, kur ir kokių priešingybių reikią. Papil- 
dydamos vienos kitas, gėrybės ir blogybės ir kuriančios 
pasaulio grožį: „in unam pulchritudinem complent“ (De 
vera religione, 41). Visatos atžvilgiu Augustinas buvo 
didelis optimistas, Atsivertęs iš manicheizmo Krikščiony- 
bėn, jis vietoje manichejiško „blogojo dievo“ statė niekį 
ir todėl padarė blogį tik gėrio stoka, tik jo šešėliu, tik 
jo drumzlėmis ir tuo būdu blogio kilmės klausimą dar 
labiau aptemdė. Nėra abejonės, kad blogis žmones ne 
kartą pamoko toliau šitaip nesielgti. Sudužus rasizmui ir 
jo vykdytoms niekšybėms, rasių lygybės sąmonė neabejo- 
tinai žmonėse sustiprėjo. O vis dėlto šios sąmonės stip- 
rėjimas anaiptol nepadarė, kad įvykdytos niekšybės nebūtų 
buvusios įvykdytos. Blogis žmones pamoko, bet jis pats 
ir toliau lieka blogis. Blogio pamoka. anaiptol! nekuria 
harmonijos tarp gėrio ir blogio. Blogio aukoms, tiems 
milijonams nacizmo išniekintų bei išžudytų nekalių žmo- 
nių, vėlesnė rasių lygybės sąmonė yra bevertė: pasiektas 
gėris nebeatitaiso įvykdyto blogio. Tokioje „harmonijoje“ 
dalyvauti, o ypač ją kurti, nesutiktų joks protingas žmo- 
gus, kaip ir F. Dostojevskio Alioša nesutinka grįsti visatos 
darnos nekalto kūdikio kančia. Argi tai galėtų Dievas? 
Taigi: nei blogio pakentimas, nei jo įjungimas į gėrio 
sąrangą nepajėgia sukrėsti ateizmo dvijulės: jei blogis 
yra, tai Dievo nėra. 

Sitoje vietoje pasisiūlo antroji išeitis: sklaidyti protu 
blogį tol, kol jis visiškai išnyksta 9. Dievo tikrovei ap- 
ginti čia esti aukojama blogio tikrovė. Siuo keliu žengė 
jau ir šv. Augustinas. Savo „Išpažinimuose“ jis rašo: esą 
jam pasidarę aišku, jog „nėra jokių substancijų (t. y. bū- 
tybiy.— Mc.), kurių Tu nebūtum sukūręs“. O kadangi 
blogų substancijų Dievas negalėjęs sukurti, tai „blogis, 
kurio kilmės buvau ieškojęs, nėra substancija, nes jei 
būtų substancija, tai būtų ir gėris“ (Conf. VII, 12). Dar 
daugiau: blogis savyje, pasak Augustino, yra niekis, va- 
„dinasi,. būties priešingybė: blogis tolsta nuo būties ir 
krypsta į niekj; jo linkmė yra „deficere ab essentia et 
ad id tendere, ut non sit“ (De moribus manicheorum II, 
2). Si Augustino samprata buvo vėliau perimta scholasti- 
nės filosolijos, kuri apibrėžė blogį kaip „būties stoką — 
carentia entis sive entitatis“. Sv. Tomas Akvinietis kalba ` 
apie blogį Augustino žodžiais: „Blogis yra arba stoka, 

` arba slepia stoką, arba yra niekis — malum vel privatio 
est vel privationem. includit vel nihil est“ (De veritate, 
g. I a. 1; plg. q. II, a. 15). Tad pažinti blogį galima irgi 
tik ryšium su tokiu gėriu, kuriam kažko stinga, ko stigti 
neprivalėtų, kaip, sakysime, skylę galima pažinti tik ry- 
šium su tiltu, kuriame ji atsiranda; atsieta nuo tilto ar 
nuo kurio kito daikto skylė yra niekis ir todėl nepažįsta- 
ma. Blogio paslaptis esanti neigimo paslaptis. 

Iš šitokios blogio sampratos plaukia didžios svarbos 
išvada jo veiklos 'atžvilgiu; išvada, kurią gerai yra su- 
vokęs ir gražiai nusakęs VI. Solovjovas savo „Trijų po- 
kalbių“ (1900) įvade. Klausimas, kas yra blogis, kankino 
Solovjovą ne mažiau. negu Augustiną, ir Solovjovas buvo 
į ji atsakęs irgi taip, kaip Augustinas. Savo eilėraštyje 
„Prometėjui“ (1874) Solovjovas skelbia, esą blogis yra 
tik „vaikiškos sąmonės šmėkla“, tik „ūkanotas įvaizdis 
(videnije)“, tik „sunkus sapnas“; ateisianti paskutinė 
kūrimo -diena, ir visos šios šmėklos išsisklaidysiančios, 
kaip išsisklaido rytmečio rūkai: „Kils naujo gyvenimo 
amžinas rytas, ir viena bus viskas, ir viskas bus viena“ 92. 
Tačiau savo gyvenimo pabaigoje Solovjovas atsisakė blo- 
-gio kaip gėrio stokos arba niekio sampratos ir „Trijuose 
pokalbiuose“, šiame paskutiniame savo veikale, kėlė jau 
visai kitokį klausimą: „Ar blogis yra tiktai patiriama 
stoka, neatbaigtybė, savaime nykstanti, gėriui augant, ar 
tikrovinė jėga, su vilionių pagalba valdanti mūsų pasau- 
Iį“? 63 Jei jis yra vien gėrio stoka, tai tuomet reikia ramiai 

kurti gėrį, ir blogis savaime pranyks, kaip pranyksta tamsa, 
įžiebus lempą. Tačiau jei blogis yra jėga, valdanti pa- 
saulį, tai šiai piktai jėgai nugalėti reikia jau aukštesnės 
bei stipresnės kitos jėgos, kuri, pasak Solovjovo, „turėtų 
atramos tašką aukštesnėje būties tvarkoje“ (t. p.), nes 
mūsoji tvarka, būdama valdoma blogio, tokios atramos 
teikti nepajėgia. Šiuo atveju santykis su blogiu įgyja ne 
ramios kūrybos, o aštrios kovos pavidalą. Istorija virsta 
ne vis tobulėjančia pažanga, bet jtampiomis ir netikromis 
grumtynėmis. 

Nuostabu, kad krikščioniškoji religija interpretuoja 
blogį tik šia pastarąja prasme: kiekviena blogio kaip gry- 
nos stokos ar niekio samprata Krikščionybei yra svetima. 
Tarp krikščioniškojo tikėjimo ir scholastines filosofijos 
(neišskiriant nė šv. Augustino) yra atsivėręs kažkoks sun- 
kiai išaiškinamas plyšys. Filosofija nesugeba susidoroti 
su antikristu kaip jėgos bei kovos prasmeniu, o tikėjimas 
negali apsieiti be antikristo kaip realaus: priešininko vi- 
sam išganymo vyksmui. Todėl kiekviena istorijos ar evo; 
liucijos samprata, kurioje antikristas dingsta ar-esti su- 
vokiamas tik kaip išsivystymo drožlės- (plg. Teilhard'as 
de Chardinas), prasilenkia su Krikščionybe, kadangi joje 
Avinėlis ir Žvėris yra dvi realios priešingybės, ko- 
vojančios viena su kita visa apimančią kovą - (plg. 
Apr 18; 19, 11—21). Krikščioniškoji. religija remiasi 
žmogiškąja patirtimi, kuriai -neprasmė, nesąmonė, 
melas, kančia, iškraipos (dvasinės ir fizinės) anaip- 
tol nėra bejėgė stoka, o baisi grėsmė, atverianti kaž- 
kokią nedarng, kažkokią patyčią, piktai suplanuo- 
tą tiek gamtos sąrangoje, tiek istorijos eigoje. Krikš- 
čionybė nėra manichejinis dualizmas, skelbiąs dviejų 
absoliutų — gerojo ir piktojo — buvimą. Tačiau ji nėra 
nė Apšvietos optimizmas, paverčiąs blogį reliatyvios bū- 
tybės būsena ir regįs — Leibnizo akimis — pasaulį patį 
geriausią, kokį tik Dievas galėjęs sukurti. Krikščionybei 
pasaulis yra sugadinta buveinė: „Vargas žemei ir jūrai, 
nes nužengė pas jus velnias, nešinas didžia rūstybę (echön 
thymon megan)“ (Apr 12, 12). Zmogiškoji patirtis jaučia 
šią rūstybę visur nepaisant, kad atsajus protas ir aiškintų 
ją kaip gėrio ženklą, pvz., skausmą kaip įspėjimą teikti 
kūnui pagalbą ar badą kaip paskatą geriau įdirbti dirvą. 
Trumpai tariant, nuo blogio sampratos priklauso ir isto- 
rijos samprata: ar istorija yra nuolatos kylanti pažanga, 
ar labai netikro laimėjimo kova. 

Išeitį iš čia svarstomo akligatvio galima rasti tik pri- 
pažįsiant tikrovę tiek Dievui, tiek blogiui. Bet tai kaip 
tik ir yra sunkiausia, nes šiuo atveju reikia rasli tokią 
blogio kilmę, kuri blogio nesietų su Dievu kaip jo norėta 
pasekme, kartu tačiau nepadarytų blogio gryna būties 
stoka. Jei Dievas yra tikrovė, tai jis negali blogio norėti 
ir šia prasme jo įgalinti. Jei blogis yra tikrovė, tai jis 
negali būti gryna stoka ir reikštis kaip bejėgis. Bet kur 
rasti lokį šaltinį, kuriame sutilptų Dievo tikrovė su blogio 
tikrove? Tokio šaltinio ieškota mąstymo istorijoje visą 
laiką 9, ir šis ieškojimas sudaro pačią skaudžiausią fi- | 
losotijos problemą — ne lik Vakaruose, bet ir Rytuose 
(plg. budizmo pažiūras į kančią). | 

Atrodo, kad vienintelis šaltinis, kuris Dievo nepadaro 
atsakingo už blogį ir sykiu nesunaikina blogio galybės, 
yra laisvė. Jau sakėme, kad jei žmogus yra Dievo Tu, 
tai juo jis tegali būti tik būdamas laisvas. Būdamas gi 
laisvas, jis apmeta bei apsprendžia pats save. Taip pat 
jau sakėme, kad žmogus yra laisviausias Dievo ertmėje 
ir kad todėl apsisprendimas Dievo atžvilgiu yra pats gi- 
liausias bei svarbiausias žmogaus apmatas. Kitaip tariant, 
Dievo erimėje žmogus visy pirma apsisprendžia, kas jis 
Dievui yra: „guid Tibi sum ipse“, kaip tai nusako šv. Au- 
gustinas (Conf. I, 5). Šis gi klausimas gali būti žmogaus 
atsakytas ir teigiamai, ir neigiamai. Tai reiškia: žmogus 
gali ontologinį savo santykį su Dievu pripažinti ir pagal 
jį apspręsti bei vykdyti savo būvį. Bet jis gali šio santy- 
kio ir nepripažinti ir pagal tai taip pat apmesli savo būvį 
ir jį vykdyti.- Abiem atvejais jis tai gali tiek asmeniškai, 
tiek visuomeniškai bei istoriškai. Pirmuoju atveju žmogus 
apmeta save kaip Dievo Tu — ir savo sąmone, ir savo el- 
gesiu, todėl buvoja savojo Tu akivaizdoje. Žmogiškasis 
būvis čia virstų dviejų Tu atsidavimu vienas kitam. On- 
tologinis žmogaus apsprendimas Dievui kūrimo metu ir 
egzistencinis jo paties apsisprendimas už Dievą istorijos 
metu darosi tapatūs. Žmogus buvoja, kaip įprasta kasdie- . 
niškai sakyti, „veidu į Dievą“ arba anuoju augustiniškuo- 
ju „ad Te — Tavęs linkui“ (Conf. I, 1). 

Tačiau žmogus gali Dievo atžvilgiu apsispręsti ir prie- 
šingai. Jis gali nepripažinti saves kaip kūrinio, ' kilusio 
dieviškuoju veiksmu, ir tuo büdu neigti save kaip Dievo 
Tu. Tai yra. visiškoje žmogaus laisvės galioje. Tokiu at- 
veju paprastai kalbame apie Dievo neigimą: jo buvimo, 
jo apvaizdos, jo atpirkimo. Vis dėlto žodis „neigimas“ čia 

neišreiškia visos tos gelmės, kuri atsiveria, kai Zmogus 
apmeta save be Dievo. Ką gi reiškia iš tikro šis Žmogaus 
apmalas be Dievo? Ar jis yra tik vieno šio žmogaus ap- 
matas be Dievo? Ar jis yra tik vieno kurio prado stoka 
šiame apmate? Anaiptol! Nes šis apmatas nėra tik grynas 
neiginys arba gryna stoka. Ir be Dievo žmogus apmeta 
save pozityviai, nes kitaip jis savęs iš viso apmesti ne- 
galėtų. Žmogaus apmatas be Dievo yra taip lygiai pozi- 
iyvus, kaip ir jo apmatas su Dievu, tik jis yra kitoks. 
Kame tad slypi šis jo kitoniškumas arba būdingumas? 
Jei žmogus neapmeta savęs kaip Dievo Tu, tai jis ne- 
išvengiamai apmeta save kaip vienintelį Aš Pats. Jei jis 
neatsiveria Dievui, tai jis savaime užsisklendžia savyje, 
remdamasis tik savimi kaip būties pagrindu. Žmogaus 
asmens vienkartiškumas virsta tokiu atveju ontologine jo 
vienatve; žmogus be Dievo neturi antrininko. Jis lieka 
vienas savuose namuose (plg. Mt 23, 39). Jo būvis vyksta 
ne kito Tu linkui („ad Te“), bet linkui savęs paties. Tai 
irgi pozityvi linkmė, kadangi žmogaus Aš Pats yra pozi- 
tyviausias dalykas visoje būtyje. Dar daugiau: šiuo atveju 
žmogaus Pats virsta ne tik vertybių nešėju bei vykdy- - 
toju, bet ir galutiniu jų mastu bei tikslu, jų apsprendėju 
bei teisėju. „Jei Dievo nėra, tai aš esu dievas“, — aptaria 
savo būseną be Dievo Kirilovas F. Dostojevskio romane 
„Demonai“ 95. Jei Dievo nėra, tai „kiekviena valia yra mano 
valia“ (t.p.). Galimas daiktas, kad žmogus ne visados 
gali šią savo valią įvykdyti, kadangi šalia jo buvoja ir 
kito Aš valia — irgi kaip aukščiausioji. Tačiau tokiu atveju 
aš galiu — irgi rodydamas savą valią — arba pats nusi- 
žudyti, nepriimdamas susiaurintos buveinės (tai Kirilova 
sprendimas), arba kitą nužudyti, kuris mano buveinę pa- 
saulyje siaurina ir todėl manai valiai pastoja kelią, nes 
susitarti bei sugyventi galima tik kasdienos plotmėje, 
kuri, būdama kompromisas, niekad nepajėgia pakilti ligi 
ontologinės asmens gelmės. Be Dievo aš esu tik Aš, ir 
kiekvienas šalia manęs buvojąs žmogus yra man irgi tik 
kitas Aš J. P. Sartre'o prasme, vadinasi, tik objektas (plg. 
RF I, 158—161). Be abejo, moraliniu ar socialiniu atžvil- 
giu galiu su šiuo kitu Aš elgtis kaip su manuoju Tu. Bet 
tai kyla ne iš mano asmens gelmės, o tik iš reikalo. Kitas 
Aš kaip objektas lieka objektas visuose socialiniuose bei 
moraliniuose santykiuose. Atsiverti ontologiškai kitam 
kaip meilei žmogus gali tik Dievo atžvilgiu, kadangi tik 
Dievas žvelgia ne į mane, kaip žmogiškasis kitas Aš, bet 

per mane: „scrutans corda et renes Deus“ — Dievas mane 
peržvelgia. Todėl tik Dievas tegali būti tikrasis mano 
meilės antrininkas. Be Dievo žmogus ontologiškai yra 
absoliučiai vienišas. Trumpai tariant, apmatas žmogaus, 
apsisprendusio Dievo atžvilgiu neigiamai, virsta atbuline 
būsena. Betgi ir ši albuline būsena yra didžiai pozityvi 
bei kūrybinė, kadangi ji pakelia žmogų į suvereno padėtį 
būtyje. 

Ir vis dėlto žmogaus apmate be Dievo slypi gilus, 
tiesiog tragiškas negaiyvumas. Juk Dievas kuria žmogų 
kaip savąjį Tu (plg. RF I, 187—198). Tai reiškia: būti 
Tu yra žmogiškojo būvio pagrindas. Būti žmogumi ir ` 
būti Tu ontologiškai sutampa (convertuntur). Nuosekliai 
tad, apsispręsdamas buvoti tik kaip Aš Pats, žmogus sa- 
vaime susikerta su giliausiu savos būties pagrindu, ap- 
spręstu buvoti kito Tu linkui. Tai nėra tiesioginis sankir- 
tis su Dievu — su jo valia, su jo įstatymais, su jo reika- 
lavimais, kaip ateizmas paprastai esti aiškinamas. Tai 
žmogaus sankirtis su savimi pačiu. Tačiau būdamas lais- 
vas, vadinasi, turėdamas absoliučią galią savo paties at- 
žvilgiu, žmogus pajėgia tokį sankirtį įgalinti ir jį savame 
būvyje nešti, kurdamas pagal jį savą istoriją su visu 
kultūriniu jos turiniu. O vis dėlto ši žmogaus galia ne- 
pajėgia panaikinti ontologinio pagrindo, kilusio iš Tu ir 
krypstančio į Tu. Egzistencinis apsisprendimas nebūti Die- 
vo Tu —,„,Tu ne pasaulio Tėvas, o... caras“ (Ad. Micke- 
vičius „Vėlinių“ didžiojoje Konrado improvizacijoje) — 
kelia žmogui nerimą, kuria savotišką dvilypumą bei blaš- 
kymasi. Augustiniškoji „nerami širdis — cor inguietum“ 
(Conf. I, 1) prabyla visa jėga, tačiau nebe troškuliu Die- 
vop, o Zvilgiu į save pačią. Ir šis Zvilgis, svarstant objek- 
tyviai, atveria žmogui giliausią jo paties priešpriešą: būti 
Dievo Tu ontologiniu pagrindu ir nebūti Dievo Tu eg- 
zistenciniu apsisprendimu. Nebūti Dievo Tu reiškia vyk- 
dyti savą būvį taip, kad jis visomis savo pasėkomis neigty 
žmogų kaip Dievo Tu. Tai neiginys, kuris perskelia Zmo- 
gų, 0 su juo kartu ir visą jo istoriją. Babelio bokšto sta- 
tyba gali būti geras prasmuo tokiai teigiamai ir kartu 
neigiamai kūrybai: bokštas yra didžiulis teiginys, bet „jo 
viršūnė siekia dangų“ (Pr Il, 4), vadinasi, žmogus stoja 
Dievo vieton. Ir šis bokštas turėjo būti pastatytas kaip 
„mūsų gyvenvietė“ (t. p.), taigi kaip objektyvi išraiška 
anos viršūnės kilti lig pat dangaus. Apsisprendimas ne- 
būti Dievo Tu virsta -Žmogiškąja būsena žemėje: jo gy- 

venimu ir jo mirtimi. Galima be Dievo gyventi. Galima 
be Dievo ir mirti. 

Ir štai, mūsų pažiūra, šiame laisvos būtybės apsispren- 
dime nebūti Dievo Tu kaip tik ir slypi blogio kilmė. Blo- 
gis kyla iš laisvės nusikreipimo prieš Dievą. Tai yra ga- 
lima, kadangi laisvė, kaip sakyta, yra pati neaprėžtybė. 
Kurdamas būtybę kaip savąjį Tu, Dievas nejdeda jokio 
turinio, nes Tu (kaip ir Aš) nėra turinys, o santykis arba 
laikysena. Todėl ir Dievo troškulys turėti savą Tu relia- 
tyvios būtybės pavidalu niekuo nejtaigauja šios būlybės 
laisvės. -Nusistatymas arba apsisprendimas Dievo atžvil- 
giu kaip atsakymas į Dievo troškimą kyla tik iš pačios 
šios būtybės, o kai laisva būtybė atsako neigiamai, at- 
siranda ertmė, kurioje ir keroja blogis, skleisdamasis šios 
būtybės būvyje ir visur ten, kur tokia būtybė -buvoja bei 
reiškiasi. Trumpai tariant, blogio šaknis arba jo diegas, 
kurio ieškojo šv. Augustinas, yra laisvos būtybės apsi- 
sprendimas būti Dievo atžvilgiu ne jo Tu, bet tik kitu 
"AS Ateizmo problema yra žymiai gilesnė, negu iš sykio 
atrodo. Religijos atstovų klaidos istorijoje, visokios jų 
ydos bei nuodėmės asmeniniame gyvenime gali būti žmo- 
gui paskata tarti Dievui Ne, tačiau jos niekad nėra šio 
neiginio šaltinis. Jo šaltinis yra žmogaus laisvė kurti 
savą apmatą pagal save tik kaip gryną Aš. Ateizmas 
kyla tik iš laisvės ir laikosi tik laisvę. Ir ši atbulinė lais- 
vės išraiška istorijoje yra tai, ka vadiname blogiu, nes 
neigii tikrovę, gyvenant bei kuriant taip, tarsi šios iš 
tiesų tikrovės nebūtų— „et si Deus non daretur“ (D. Bon- 
hoefier) — reiškia patekti į klaidos buveinę objektyviai 
ir i apgaulės pinkles subjektyviai. Abiem atvejais iai 
reiškia buvoti blogio būsena. 

Priėmus nūn biogio kilmės sąsają su laisve, plaukia 
keleias išvadų, kurios, atrodo, pajėgia kiek nušviesti ir 
patį blogio klausimą apskritai, nors iš esmės jo ir ne- 
išsprendžia. 

I. Blogio sąvoka yra religinė sąvoka, nes ji atsiranda 
tik iš laisvos būtybės santykio su Dievu. Nuosekliai tad 
apie blogį galima kalbėti tik religijos filosofijoje. Ati- 
trauktas nuo Dievo ir nuo laisvės blogio klausimas iš 
viso dingsta. Blogio metafizika yra negalima. Ši išvada 
yra priešinga pažiūrai, kurią svarstėme šio skyrelio pra- 
džioje, būtent: jei blogis egzistuoja, tai Dievo nėra. Mūsų 
gi išvada skamba: blogis egzistuoja tik todėl, kad Dievas 
yra. Jei Dievo nebūtų, nebūtų nė blogio. Dievo nebuvimo 

atveju visa, ką vadiname blogiu, būtų, kalbant Teilhard’o 
de Chardino žodžiais, tik visatos išsivystymo skiedros, tik 
nepavykę evoliucijos bandymai, kurie išnyksta be pėd- 
sakų visuotiniame tapsme. Blogis yra tikrovė lik Dievo 
tikrovės šviesoje. 

2. Blogis yra ne būties stoka arba gryna neigiamybe, 
o atvirkščia teigiamybė —,„veřkehrte Positivität“, kaip ji 
vadina Ch. Journet ©, nes laisvos būtybės apsisprendimas 
būti Dievo atžvilgiu tik Aš Pats yra pozityvus ir šio ap- 
sisprendimo skleidimasis istorijoje kultūriniais kūriniais 
yra irgi pozityvus. Tačiau visas šis pozityvumas (arba ši 
teigiamybė) yra atvirkštinis: jis yra vykdomas be Dievo 
arba linkme tolyn nuo Dievo — ne „ad Te“, bet „abs Te“. 
Tai nėra stoka (carentia), nes stoka, būdama niekis, nėra 
ir negali būti objektyvuojama. Gi laisvės apsisprendimas 
nusigręžti nuo Dievo įgyja istorijoje aiškiai regimų pa- 
vidalų. Ch. Journet mėgina išreikšti šią blogio teigiamybe 
bei regimybę vaizdingų matematiniu prasmeniu: blogis 
nėra nulis, kuriuo jis būtų, jei būtų tik stoka; blogis yra 
neigiamasis skaičius, sakysime,— I, matematikoje vadina- 
mas ir atvirkštiniu skaičiumi. Kaip skaičius (vienetas... ir 
t.t.) jis yra teigiamybė, nes nėra nulis, vadinasi, bet kokio 
skaičiaus stoka. Tačiau šis skaičius turi atvirkščią ženklą, 
būtent minus (—), todėl priešinasi kiekvienam skaičiui, 
kuris yra plius (+). Trumpai tariant, blogis yra at- 
virkštybė, būtent atvirkštybė laisvės santykyje su Dievu. 

3. Šioje atvirkšiinėje teigiamybėje kaip tik ir glūdi 
blogio jėga. Jei blogis būtų tik stoka, jis büly bejėgis, 
nes stoka neturi ir negali turėti jokios galios. Gi laisvė“ 
kaip apsisprendimas yra nepaprasta galybė ir kūrybinė 
jėga, nors ir būtų nugreZta nuo Dievo. Net ir apmetes 
save ne kaip Dievo Tu, o tik kaip Aš Pats, žmogus pasi- ` 
laiko laisvės galią visa jos pilnatve, kurdamas pagal ją 
tiek save patį, tiek savo veikalus. Atvirkščia galia lieka 
vis tiek galia, kaip ir atvirkštinis skaičius lieka vis tiek 
skaičius, nors šios galios reikšmė visame mūsų būvyje 
(tiek minties, tiek veiksmo) yra visiškai kitokia. Tačiau 
kadangi šalia anos atvirkščios galios buvoja pasaulyje 
ir kita galia, einanti Dievo linkui, tai šios dvi galios su- 
siduria viena su kita ir kovoja viena prieš kitą. Istorinė 
laisvės būsena susiklosto kaip grumtynės tarp apsispren- 
dimo būti Dievo Tu ir apsisprendimo būti tik Aš Pats, 
Si kova apima visą žmogaus būvį ir išplinta net gamloje, 
kiek ji yra žmogaus buveinė bei prasmės vykdymo ertmė. 

Buvoli pasaulyje reiškia buvoti pagal vieną iš šių dviejų 
priešingų apsisprendimy. 

4. Už blogį yra atsakingas ne Dievas, bet laisva bū- 
tybė. Dievas blogio ne tik nekuria, bet jis jo nė neleidžia. 
Dievas kuria iik laisvą būtybę kaip savąjį Tu, vadinasi, 
iš anksto neapspręstą, sudėdamas jos apsisprendimą į jos 
pačios rankas. Laisvė yra pagrindas atsakyti į Dievo mei- 
lę, apsisprendžiant arba už jį, arba prieš jj. Dievas saugo 
šį pagrindą tuo, kad aprėžia savo visagalybę (kenozė), 
nes jos neaprėžęs jis sunaikintų savąjį Tu, paversdamas 
jį marionete. Blogio akivaizdoje Dievas yra ir tegali būti 
tik kenotinis Dievas, ir tik kenozės šviesoje galima kiek 
aiškiau suprasti Dievo santykį su blogiu: Dievas paken- 
čia ne blogį, bet jis saugo. laisvę: blogio akivaizdoje jis 
kenčia ir verkia (pig. Lk 19, 41). Kas Dievą blogio aki- 
vaizdoje suvokia kaip absoliutinę galybę, tas nesuvokia 
jo santykio su laisve, nes laisvės ertmėje kyla Dievo ke- 
nozė kaip savarankiškas jo galybės apsirėžimas ir tuo 
pačiu nyksta ateistinė dvijulė-— arba blogis, arba Die- 
vas. Neteikdamas laisvei jokio turinio ir jokios vienos 
krypties, Dievas blogio neįgalina nei jo kilmės, nei jo 
pėdsakų prasme. 

Be abejo, šios išvados toli gražu dar neišsprendžia 
blogio klausimo jo pilnatvėje. Ypač jos neatsako, kodėl 
blogio esama gamtoje, buvojančioje šalia žmogaus ir 
todėl nepriklausančioje nuo jo laisvės. Jei tačiau priimsi- 
me minėtą M. Schelerio teiginį, esą pats mūsų protas 
prieinąs išvadą, kad pasaulis yra sugadintas „kažkokio 
dvasinio veiksnio galia jau po savo sukūrimo“ (op. cit., 
p. 225), tuomet laisvė bus blogio kilmės priežastis ir 
gamtoje. Betgi kieno laisvė? Ir kokiu būdu ši laisvė yra 
įtaigavusi gamtą, kad jos sąranga yra tapusi nuostabiai 
tikslinga, tačiau kad šis tikslingumas yra pasibaisėtinai 
demoniškas? Net jeigu ir sutiktume su marksistiniu aiš- 
kinimu, jog gamtos tikslingumas išsisemia, jos padarams 
prisitaikant prie gyvenamosios aplinkos, vis dėlto jau 
pačioje prisitaikymo sąvokoje rastume tikslingumo: ap- 
linka yra juk tikslas, kurio siekia ir pasiekia gyviai, iš- 
vystydami tas ar kitas savo organizmo funkcijas. Teleo- 
logija gamtoje vargu ar gali būti paneigta. Tačiau ši 
teleologija yra demonišiio pobūdžio. H. Kringsas aptaria 
demoniškumą kaip „absoliutinį santykį su netiesa“ 
(p. 237); tai „atvirkštinė dvasios galimybė tokį absoliu- 
tinį santykį su netiesa turėti ir jį vykdyti“: demoniskumas 

viską iškreipia (pervertiert) ir tuo būdu galop sužlug- 
do 9, Tai blogis įkūnyto melo pavidalu arba, kaip krikš- 
čioniškoji religija šį reiškinį nusako, „inelagis ir melo 
tėvas“ (Jn 8, 44), vadinasi, kas netiesą gimdo ir ją regi- 
mai objektyvuoja. 
Ir štai gamtos teleologija arba jos harmonija yra su- 
ręsta kaip tik pagal šią netiesą. Dažnai sakoma, kad 
gamia sudaranti vieną melodiją. Tačiau čia pat pridu- 
riama, kad ši melodija esanti sukurta pagal kontrapunk- 
to dėsnį: viena melodija einanti lygiagrečiai kitos šiai 
priešinga linkme. Jei betgi muzikoje kontrapunktas kaip 
priešingybė papildo savo slinktimi kitą melodiją ir tuo 
būdu ne sykį pasiekia nuostabaus grožio, tai gamtoje 
„kontrapunktas“. yra ne garso, bet buvimo priešingumas, 
kuriame viena „melodija“ sunaikina kitą, kadangi ši kaip 
tik ir yra skirta kitai naikinti. Gaintoje vienos būtybės 
tikslingumas tampa jos pačios žūtimi, kadangi jis turi 
savą priešingybę („kontrapunktą“) kitoje būtybėje, su- 
restoje skirtinai pagal pirmosios tikslingumą. Vienas bū- 
dingas pavyzdys, autoriaus paimtas iš žinomo biologo 
J. von Uexküllio knygos  „Bedeutungslehre“ (Leipzig, 
1940), vaizdingai paaiškina šią kraupią gamtos darną: 
Lydekos, šios plėšrios žuvies; akys yra laip su- 
darytos, jog neregi nei spalvos, nei pavidalo, o lik 
šviesos blykčiojimą, kaip žuvytė vandenyje verčiasi 
ar sukasi. Lydeka lai pastebi ir žuvyla griebia. Todėl 
žmonės lydekas meškerioja ne kokiu nors .mesisku 
jauku, kaip kitas žuvis, bet blizge, tai yra tviskan- 
čios skardos skiautele, pritaisyta prie meškerės. 
Greitai traukiant vandens paviršiumi, ši skiaulelė 
virpa blykčiodama, lydeka tai pastebi ir griebia, pati 
pakliūdama ant kabliuko. Žuvelės pavidalas blizgei 
yra nereikalingas, nes lydeka jo, nerėgi. Ji regi lik 
patį blykčiojimą. Blizgė yra žmogaus proto įran- 
kis, sukurtas pagal lydekos akių sąrangą ir pagal 
„jos grobuonišką instinktą. Tai mechaninis protingos 
būtybės „kontrapunktas“ lydekos: organizmo „inelo- 
dijai“. Žmogaus tikslas čia pūsinaudoja lydekos tiks- 
lingumu ir šį sunaikina.— Tačiau gamtoje esama ir 
organinės blizgės, skirtos irgi lydekos pražūčiai: 
Tuose pačiuose vandenyse, kuriuose gyvena lydeka, 
gyvena ir kita plėšri žuvis, būtent lophius piscatorius. 
Autoriui nepavyko rasti jai lietuviško vardo, ‚lad va- 
dinkime ję „lofijus žuvininkas“. Viršutinė jo žiaunų 

dalis turi sukaulejusj prailginimg, galimą judinti, 
kuris baigiasi sidabrinės spalvos kaspinu 20—30 cm 
ilgio. Lofijus žuvininkas tūno pasislėpęs vandenyje 
tarp žolių, iškiša savo „meškerykotį“, nuolat ji ju- 
dina, sidabrinis jo kaspinas varlaliojasi ir blykčioja. 
Plaukianti pro šalį lydeka jį pastebi, griebia ir pati 
esti lofijaus pagrobiama. Visas šis įrengimas yra 
lygiai: toks kaip ir žmogaus meškerės. Skirtumas tik 
tas, kad žmogaus meškerė yra jo prolo įžvalgos pa- 
daras, o lofijaus...? A: 

Siame pavyzdyje turime ne dvi skirtingy buvimo plot- 
miy būtybes (žmogų ir žuvį), bet tos pačios- plotmės dvi 
žuvis. Tačiau jos abi yra suręstos pagal kontrapunkto 
dėsnį: la pati gamtos galia, kuri „sukomponavo“ lydekos 
akį žuvelės blykčiojimui pasiebėti ir tuo būdu lydekos 
gyvybei laiduoti, „sukomponavo“ kartu ir kitą žuvį kaip 
lydekos priešingybę pagal tos pačios lydekos akių sąran- 
gą lydekai pražudyti. Tokių pavyzdžių minėtoje J. von 
Uexkūllio knygoje galima rasti ik valios. Gamta kaip 
„Melodija“ arba gamtos darna pasirodo esanti ne kas 
kita, kaip priemonė naikinti. Ir šią „melodiją“ sukūrė ne 
patys gamtos padarai: „tvariniai buvo palenkii melūi ne 
savo valia — vanilali enim crealur subiecta est von vo- 
lens“ (Rom 8, 20) 99, kadangi jų sąrangoje išeina aikštėn 
didis protas, kurio gamtos padarams kaip tik stinga. Ta- 
čiau šis protas yra piktas ir demoniškas. Jis tyčiojasi iš 
gamtos būtybių, paversdamas jų pastangas gyventi jų pa- 
čių mirties pinklėmis. Ar iai individo auka rūšiai? Bet 
"argi rūšys nežūsta? Žemės istorija yra gyvūnijos kapi- 
nyno istorija. Užtat VI. Solovjovas ir rašė: „Rūšies troš- 
kimas yra troškimas amžinai gyventi. Gi jo vietoje gamta 
neša tik amžiną mirtį. Niekas gamtoje nelieka gyvas; 
visa siekia gyventi ir visa nuolatos miršta... Gamtos ka- 
ralija yra mirties. karalija“ 7%, Kova už būvį, kai visi ko- 
votojai galop žūsta, yra anos patyčios ir ano demoniškumo 
išraiška bei įkūnijimas.- Kokios tad būtybės laisvė yra 
šitaip gamtą surentusi? : 

Filosofija į tai atsakyti negali. Ji pastebi bei aprašo 
blogį gamtoje demonišku jo pavidalu, tačiau ji negali 
susekti jo autoriaus. Ji viena tik suseka, kad ir gamtos 
blogis kyla iš. kažkokios protingos būtybės laisvės, ka- 
dangi be laisvės nėra ir negali būti jokios teleologijos. 
Būdama betgi demoniška, ši teleologija gamtoje negali 
būti Dievo įdiegtas tikslas, kadangi šis tikslas nėra pa- 

siekiamas, gamtos būtybėms susinaikinant viena kitą. 
Gi teleologija be pasiekto tikslo yra piktos patyčios te- 
leologija. Todėl blogis gamtoje ir lieka mūsajam protui 
galutinai veišaiškinamas. Bet ir istorijoje esama daugy- 
bės klausimų, neįmanomų atsakyti filosofiniu būdu. Pa- 
vyzdžiui: kaip gali būti blogis iš istorijos pašalintas — 
nors ir Dievo galia, — nesunaikinus žmogaus laisvės? 
Kokią prasmę turi žmogaus pastangos kovoti už gėrį 
istorijoje, jei blogio nugalėjimas yra esmiškai eschatolo- 
ginio pobūdžio, kaip tai skelbia beveik kiekviena religija, 
ypač krikščioniškoji? — Meginant šiuos klausimus spręsti, 
filosofinis mūsų pažinimas atsidaužia į savo ribą, už 
kurios prasideda jau tikėjimas. 

Kildinant blogį iš būtybių laisvės, savaime netenka 
prasmės vad. teodicėjos problema, tai yra pastanga pa- 
teisinti Dievą blogio akivaizdoje, kadangi Dievas Meilė, 
kuris saugo bei kiekvienu atveju laiduoja būtybės laisvę, 
jokio pateisinimo nėra reikalingas. Biogio. akivaizdoje ga- 
Jima teisinti Dievą tik tol, kol jis suvokiamas ne kaip 
., asmeninis žmogaus Tu, o kaip už žmogų aukštesnė ga- 
lybė neasmeninio pavidalo. N. Berdiajevas yra gražiai 
pastebėjęs, kad „žmonės per maža apmąsto begalinį Die- 
vo kantrumą (terpimostj) blogiui bei blogybėms, nes šis 
kanirumas yra tik atvirkštinė pusė Dievo meilės laisvei“ 7!. 
Juk laisvė yra. atvirybė ne lik gėriui, bet ir blogiui. „Be 
laisvės atvirybės blogiui gėris virstų prievarliniu“ (t. p.), 
o tokio prievartinio gėrio vykdymas taptų žmogui baisiu 
slogučiu, galop susiklostančiu visuotinio totalizmo lytimi. 
Tokiu atveju Dievas būtų, jei prisiminsime jau cituotus 
Ad. Mickevičiaus žodžius, ne pasaulio tėvas, bet jo caras 
tironas. Tai reikštų paneigti Dievą Meilę, o tuo pačiu ir 
jį kaip asmenį, suvedant jo esmę bei valią į kažkokį bū- 
tinybės kosminį dėsnį. Štai kodėl G. Marcelis ir teigia, 
esą „kiekviena teodicėja privalo būti pasmerkta... Teodi- 
cėja yra ateizmas“, nes ji „būtinai jima savin teismą ir 
pati yra teismas, gi Dievas negali būli teisiamas. Sam- 
prata (la pensėe), kuri teisina, yra dar nepakilusi ligi 
meilės“ 72, vadinasi, ligi io, kad „Dievas yra konkretus 
ir asmeninis“ (op. cit, p. 66). Suvokus gi, kad Dievas 
yra mano Tu ir ašen esu jam jo Tu, atkrinta bet koks 
teisinimas: tokia samprata esmiškai remiasi žmogaus lais- 
ve kaip būtina sąlyga, kurios Dievas Meilė niekad ne- 
laužo, net jei laisvė ir atsigrįžtų prieš jį patį. Laisvės 
laužymas reikštų Dievui savęs paties kaip meilės: paneigi- 

mą, kas yra nesąmonė. Užtat ir teorinis Dievo teisinimas 
blogio akivaizdoje arba teodicėja netenka turinio bei pras- 
mes. Nuo Leibnizo laikų eilas jos kelias pasirodo esąs 
vylingas šunkelis, perkeliąs atsakingumą už blogį iš bū- 
tybės laisvės — vis tiek kokioj plotmėj šią laisvą būtybę 
mąstysime — į Dievo galybę. Iš tikro yra kaip tik prie- 
šingai: už blogį yra atsakinga būlybės laisvė; Dievas yra 
atsakingas tik už savo meilę. Meilė gi jokio pateisinimo 
nėra reikalinga. i 


6. Kalle ir laisvė 


Kaltė yra tiek ankštai susijusi su blogiu ir su laisve, 
jog jos klausimas kyla savaime, kai tik svarstome arba 
vieną, arba kitą. Juk kiekviena kaliė yra blogis, tačiau 
ne kiekvienas blogis yra kaltė. Kad blogis būtų kaltė, 
reikia, jog jo vykdymas įgytų tam tikrą būdingumą, kurį 
jam teikia kaip tik laisvė. Užtat kaltė ir svyruoja tarp 
blogio kaip gimininės savo žymės ir laisvės kaip rūšinio 
savo skirtumo. Jei pasaulyje nebūtų blogio, nebūtų nė 
kaliės. Betgi jei nebūtų laisvės, nebūtų nė blogio. Šiai 
kaltės dialektika, kurios religijos filosofija turi atidžiai 
paisyti, norėdama šį klausimą bent kiek pakenčiamiau 
panagrinėti. Laisvė, kaip matėme, yra blogio versmė, o 
tuo pačiu ir kaltės pradininkė bei jos nešėja. Tačiau dvi 
interpretacijos temdo kaliės sąsają su blogiu ir su laisve, 
sužlugdydamos jos dialektiką ir tuo pačiu gilesnę jos 
sampratą. Tai likimo idėja ir kaliumo sąvoka. 

Likimo idėją kuria blogio ir kaltės tapatybė. Pagal šią 
idėją kiekviena įvykdyta blogybė yra kaliė; pats gi vyk- 
dymas esąs lemtis: deivės Tichės (graikai), dangaus jsa- 
kymo (kiniečiai), dievų nutarimo (babiloniečiai) ir t. t. 73" 
Beveik visose prieškrikščioniškosiose religijose slypėjo ir 
tebeslypi idėja likimo kaip už žmogų aukštesnės jėgos, 
kuri ji apsprendžia ir jį lenkia, padarydama jį kalta net 
ir be jo žinios bei valios. Lietuviškųjų laumių įvaizdis yra 
taip pat likimo išraiška — vis tiek ar šios laumės lemtų 
gera, ar pikta. Apgailos sąvokos bei jausmo stoka graikų 
mąstyme yra šios idėjos pasekmė, nes gailėtis to, kas 
padaryta pagal aukštesnę už mane lemtį, yra bepras- 
miška ir nevaisinga; apgaila likimo nekeičia; ji nekeičia 
todėl nė mano būties. Likimas yra mano pasmerkimas be 
mano gailesčio. 

Nesunku įžvelgti, kad likimo idėja sunaikina žmogaus 
laisvę, uždarydama jį į akligatvį be išeities. Graikų Lra- 
gedija yra tokios būklės išraiška. Fr. Schilleris yra tei- 
singäi suvokęs, kad senovinės tragedijos veikėjai buvę 
ne tikrieji charakteriai, kaip Šekspyro atveju, bei „idea- 
linės kaukės“, ir kad ne jos lėmusios tragedijos veiksmą, 
o choras. Choras gi buvo likimo galios tiek filosofinis 
prasmuo, tiek sceninė išraiška. Šiai kodėl krikščioniškoji 
religija, skelbdama Dievą Meilę, paneigė likimo idėją visu 
griežtumu, suvesdama kaltę į laisvą asmens apsispren- 
dimą: žmogus niekad nėra kaltas be savo valios bei Ži- 
nios. „Visi stovime prieš Dievo tribunolą“ (Rom 14, 10), 
ir „vienas tik Dievas tėra širdžių teisėjas bei tyrėjas; 
todėl jis mums. draudžia spręsti apie kieno nors vidinę 
kalię“. ”*. Tai, be abejo, nereiškia, kad nekaltas veiksmas 
niekad nebūtų objektyviai blogas; tai tik reiškia, kad be 
paties asmens valios atliktas veiksmas nėra kaltė, nors jis 
ir būlų savyje blogas. Kaltės sąsaja su asmens laisve yra 
pais didžiausias pakeitimas, kurį Krikščionybė vykdė ir 
tebevykdo Zinogiskajame büvyje, vaduodama ji nuo lem- 
ties slogučio. Krikščioniškoji: atpirkimo idėja -yra tiesio- 
ginis likimo idėjos neiginys: lai žmogaus perkėlimas į 
laisvės. ertmę. O jei ir krikščioniškojoje plotmėje tebe- 
kalbama apie „likimą“, tai jis čia yra jau suprantamas 
nebe. kaip kažkokia antasmeninė kosminė galybė, o kaip 
asmens pašaukimas bei uždavinys, kurį žmogus gali pri- 
imti: bei vykdyti arba jo nepriimti ir nuo jo nusigrjäti "8. 

Iš to nuosekliai plaukia tragedijos kaip literatūrinio 
. Žanro ir tragiškumo kaip žmogiškosios būklės negalimybe 


+" krikščioniškajame istorijos tarpsnyje. Tragiškumas, rašo 


R. Guardini, kyla „juk „iš būklės be išeities, kuri veda 
į sudužimą“ (p. 269); „Lai padėtis tokiame pgsaulyje, ku- 
ris savyje yra užsklęstas ir todėl neleidžia žmogui kreip- 
„tis į kita“ (p. 272). Krikščionybei gi pasaulis kaip tik 
nėra užsklęstas; jis yra jai atviras: tai kelias, kuriuo žmo- 
gus kiekvienoje būklėje gali žengti į savo meilės antri- 
ninką, Dievą Kūrėją ir Dievą Išganytoją. Todėl Krikščio- 
nybė, pasak Guardini'o, „tuščiu plepalu laiko bet kokį 
tragiškųjų vertybių aukštinimą“ (pl: ji „neigia Zave- 
jimąsi lragiškumo patosu ir jo neviltimi,. jų vietoje staty- 
dama krikščioniškąją rimtį bei drąsą tiesai su nesugriau- 
nama jos viltimi“ 76. i Sek į 
Kaltumo sąvoka yra egzistencinės filosofijos (M. Hei- 
deggeris, K. Jaspersas) padaras. Iš sykio atrodo, kad ši 

sąvoka esanti ne kas kita, kaip sekuliarizuota krikščioniš- 
. koji pradinė nuodėmė (peccatum originale). Betgi įsižiū- 
rėjus į ją arčiau, ji išnyra tik kaip reliatyvios būtybės 
aprėžtybė, kažkodėl vadinama kaliumu — gal iodel, kad 
vokiškasis žodis „Schuld“ yra dviprasmis: jis reiškia ir 
kalte, ir skolą. Vokiškojoje egzistencinėje filosofijoje bu- 
vimo „Skolingumas“ nežinia kam („žmogus nėra būtybės 
viešpats“, M. Heidegger) dažnai yra tiek suformalinamas, 
jog galop virsta „kaltumu“ 7? irgi nežinia už ką. 

M. Heideggeris pagrįstai klausia, „kokiu gi būdu 
(wie) esame kalti ir ką kaltė reiškia?“ Juk „kaltės idėja 
nėra savavališkai prasimanyta ir žmogui (dem Dasein) 
primesta'; jei tad kaltės samprata iš viso yra galima, tai 
„ši galimybė turi būti žmoguje užbrėžta“ (p. 281); turi 
būti kokie nors pėdsakai, kurie įgalintų mus atskleisti 
kaltės reiškinį. Šių pėdsakų Heideggeris randa pačioje 
kaltės ir buvimo sąsajoje: išlara „kaltas“ visados sudaro 
jos tarinį: aš esu kaltas arba jis yra kaltas. Tuo būdu 
kaltė darosi nebeatskiriama nuo paties egzistuojančio 
žmogaus: ne kažkas yra kaltas, bet aš pats esu kaltas. 
Kaltė virsta pačios egzistencijos kaliumu: žmogus yra 
kaltas pačiu buvimu kaip tokiu —,,das Dasein ist als sol- 
ches sehuldig“ (p. 285). Jis „ne tik gali būti faktiškai 
kaltės apsunkintas, bet pačiu savo būties pagrindu jis yra 
kaltas“, ir tik „šis esminis kaltumas sudaro egzistencinę 
sąlygą galimybei tapti „moraliai“ geram ar blogam“ 
(p. 286). Kitaip tariant, individuali kaltė yra galima tik | 
kaip ` bendrojo egzistencijos kaltumo proveržis. Suvokti 
kaltę reiškia prabildinti ana „pradinį kaltuma — das- 
ursprüngliche Schuldigsein“ (t.p.), nes „kaltumas neat- 
siranda iš nusikaltimo, bet atvirkščiai; nusikaltimas. yra 
„ galimas tik ano pradinio kaltumo pagrinidu“ (p. 284) 78. 
Tai skaitant, iš tikro-atrodo, kad stovime prie pat krikš- 
čioniškosios pradinės nuodėmės, tik nusakytos filosofine 
kalba, kadangi pradinė nuodėmė irgi sudaro visų mūsų 
kalčių prielaidą. 

Tačiau šis įspūdis dingsta atsakant į paties Heideg- 
gerio keliamą klausimą: „Koks gi patyrimas kalba už 
tai, kad tokio pradinio kaltumo žmoguje. esama?“ (p. 286). 
Jau minėjome, kad žmogus, būdamas laisvas, kuria savo 
paties apmatą. Apie tai kalba ir Heideggeris. Tiesa, jo 
žmogiškasis apmatas kyla ne iš laisvės, o iš rūpesčio. 
"Būdamas nusviestas pasaulin, žmogus rūpinąsis .büti, ir 
„rūpestis verčiąs jį apmesti patį save ta ar kita kryptimi. 

Betgi kurdamas vieną savęs paties -apmalg (Entwurf), 
žmogus savaime ir neišvengiamai neigia visus kilus ga- 
limus apmatus, ir šis neiginys (Nicht) priklauso egzis- 
tencinei nusviedimo prasmei (p. 284). Save apınesdarmnas, 
žmogus įgalina, tiesa, savo buvimą, tačiau šis įgalinimas 
visados esti esmiškai neigiamasis -(„selbst wesenhaft nich- 
tig“). Ir štai šis visų kitų žmogiškųjų apmatų neigimas, 
šis tik vieno apmato pasirinkimas kaip tik ir sudaro, pa- 
sak Heideggerio, kaltuma egzistencijos kaip tokios: kal- 
tumas yra jaustas pačiame žmogaus buvojime pasaulyje 
tuo, kad jis renkasi tik viena, o neigia visa kita. Tai yra 
pakartojęs ir net dar aiškiau formulavęs K. Jaspersas: 
„Vieno griebtis reiškia kitą galimą atmesti“. Kito gi at- 
metimas ir stumiąs mane ;į objektyviai nesuvokiamą 
kalte (p. 506)... Egzistencijos realybė (Wirklichwerden) 
viename sudaro nepašalinama kaltę, atmetant (kitas) eg- 
zistencijos galimybes“ 79. i a $ 

Čia kaip tik ir išeina aikštėn vokiškojo žodžio „Schuld“ 
dviprasmiškumas, Atstumdamas visas kitas savo apmato 
(Heideggeris) arba egzistencijos vykdymo (Jaspersas) 
galimybes ir rinkdamasis tik vieną, žmogus tarsi lieka 
skolingas sau pačiam tai, ką jis: atstūmė. Jis ima net 
gailėtis, jog nepajegigs teikti sau visų galimybių arba 
visų galimų savęs paties apmatų, kadangi vieno kurio ap- 
mato rinkimasis savaime aprėžia bei uždaro žmogiškąjį 
būvį. Be abejo, net ir tokiu atveju žmogus lieka laisvas, 
vadinasi, atviras; jis gali kiekvieną akimirką pasirinktąjį 
apmatą paneigti ir jo vietoje imtis. vykdyti kitą. Apmatas, 
kilęs iš laisvės, niekad nėra nepakeičiamas. Tačiau ir 


tokios pakaitos atveju apmatas esti tik vienas. Žmogus ` 


buvoja pasaulyje tarsi jūrininkas jūros akivaizdoje: jūra 
siūlosi jam kaip begalinė atvirybė, bet jis tegali plaukti 
tik viena kryptimi. Jis gali kryptį keisti, tačiau ir pakeista 

` kryptis bus tik viena kryptis, o ne visa jūros atvirybė. Tai 
- glūdi pačioje reliatyvios būtybės sarangoje. Reliatyvybės 
esmę juk ir sudaro jos uždarumas bei aprėžtumas, vyk- 
domas arba būtinybės dėsnių, kaip tai esti gamtoje, arba 
laisvo pasirinkimo, kaip žmogaus būvyje. Jau pats pagrin- 
dinis egzistencijos klausimas, kodėl yra Ss tas, nurodo 
į aną aprėžtybę, nes šis tas nėra viskas. Reliatyvi būtybė 
pačia savo sąvoka yra stoka: stoka galimybių pilnatvės. 
Tačiau kodėl vadinii visa tai kaltumu? Sutinkant, kad 
"vienos galimybės pasirinkimas, o kitų išskyrimas sudaro 
kaltę, savaime reliatyvi būtybė darosi bloga pačiu savo 

buvojimu, „nes kaltė ar kaltumas yra neįmanomi be blogio. 
Nors Heideggeris ir teigia, kad kaltės reiškinys „kuo ma- 
žiausiai“ gali būti išaiškinamas samprata blogio kaip 
gėrio stokos (plg. p. 286), vis dėlto kas gi galų gale yra 
tasai žmogaus „atsilikimas nuo savo galimybių“ (p. 284), 
jei ne šių galimybių vykdymo stoka? Ši stoka juk ir pa- 
daro, kad kaltumas tampa bet kokio nusikaltimo pagrindu 
ir kad tuo būdu pats buvimas virsta kalte. Ar čia pro 
užpakalines duris nejselina graikiškojo likimo idėja, kuri 
egzistencinei filosofijai, pagrįstai kaip tik žmogaus lais- 
ve, yra aiškus svetimkūnis? Reliatyvybė nėra kaltybe, o 
ontologinė būtybės būsena: aš buvoju kaip save patį 
apsprendusi galimybė. Mano didybė ir yra ta, kad aš 
pats esu tai, kas esu. Regėli čia kaltiumą reiškia teikti 
kalbiniam dviprasmiškumui ontologinės tikrovės pobūdį 
ir tuo nuvertinti žmogų kaip reliatyvią būtybę. Aš nesu 
nei kaltas, kad esu, nei skolingas savo buvimu, nes sko- 
la visados remiasi dviem nepriklausomaisiais. Gi aš esu 
visas Dievo Kūrėjo: „ipsius sumus“ (Ps 99, 8). Aš nieko 
nesu gavęs; aš visas esu duotas, būtent be subjekto, kuris 
šią „dovaną“ būtų priėmęs ir todėl liktų „skolingas“. 
Mano buvimas yra grynas davimas — ne man, nes ir aš 
pats esu duotas. Todėl mano buvimas nėra nei kaltė, kad 
gailėčiausi, nei skola, kad grąžinčiau. ; : 

Kas tad yra kalte? — Kaip minejome, kiekviena kalte 
yra blogybė. Tuo ji įsijungia į bendrąjį tiek gamtos, tiek 
istorijos blogj. Tačiau ne kiekviena blogybė yra kaltė. 
Tuo ji išsiskiria iš bendrojo blogio; išsiskiria tuo, kad yra 
laisvės pasekmė. Bet kaip tik todėl kaltė yra sunkiai 
suvokiama ir dar sunkiau išaiškinama. Krikščioniškoji 
religija visados yra kalte vadinusi neišmatuojama gelme 
(abyssus) ir tuo nurodžiusi, nors gal ir ne visados są- 
moningai, į esminę jos sąsają su laisve, kadangi ir laisvė 
yra. neišmatuojama gelmė, gelmė be dugno, vadinasi, be 
pagrindimo bei įrodymo. Šiuo atžvilgiu A. Esseris tei- 
singai sako, kad „kiek laisvė sudaro kaltės pagrindą, tiek 


kaitė nesiduoda būti išaiškinama, bet dalyvauja laisvės-.- 


tamsoje bei nesuvokiamybėje“ ®, Viena betgi aišku, kad 


kaltė. yra laisvai įvykdyta blogybė. Laisvė teikia blogiui. 


tam tikro būdingumo ir tuo paverčia jį kalte. Visa yra 
kalta, kas blogį vykdo laisvai. Ir visa yra nekalta, kas 
„blogį vykdo būtinai. Todėl negalima, sakysime, kalbėti 
apie gamtos kaltumą, nors jos veiksmai daugeliu atvejų 
yra blogi, o visas jos būvis betikslis ir beprasmis. Užtat 

galima ir reikia kalbėti apie istorijos kaltumą, nes jos 
veiksniai dažnai yra ir blogi, ir laisvi. Sakome „dažnai“, 
ne „visados“, kadangi isiorijos raida vyksta ankštai 
susijusi su gamtinio pasaulio būtinybe, kuri, kaip anks- 
čiau minėta, ne kartą stipriai aprėžia žmogaus laisvę 
arba ją net ir visai sunaikina. Istorija yra didžiai painus 
būtinybės ir laisvės raizginys, kuriame sunku konkrečiai 
nustatyti, kas ir kiek yra kaltas, vadinasi, kas ir kiek yra 
blogį vykdęs laisvai (pvz., žydų tragedija Lietuvoje). 
Istorijos blogis paprastai išryškėja tik praeities šviesoje, 
o joje kaltės matmuo darosi beveik nebesugaunamas, 
nes kaltė buvoja tik tol, kol buvoja kaltininkas. Vergija, 
sakysime, yra nepaprastai didžiulė blogybė. Tačiau kaip 
blogybė ji atsiskleidė tik išsivysčiusios žmogaus vertės 
sąmonėje, o kaltė už ją yra dingusi istorijos amžių ūka- 
nose. ` . 

Kokiomis savybėmis nešina atsiskleidžia kaltė kaip 
laisvai įvykdyta- blogybė žmogaus büvyje? Kitaip tariant, 
kuo yra būdinga kaltė kaip laisvė? — Jei kaltė yra laisvai 
įvykdytas veiksmas, tai visų pirma ji yra neišvengiama 
ontiškai ir vengtina morališkai. Kaltės išvengiamumas pri- 
klauso jos esmei. Neišvengiamas veiksmas įsijungia į 
būtinybės (arba likimo) kategoriją, netekdamas laisvės, 
o tuo pačiu ir kaltės pobūdžio. Nuosekliai tad kaltė iš- 
skiria ir prievartą, ir apgaulę. Prievartinė ar apgauli blo- 
gybė niekad nėra kaltė. Čia, atrodo, glūdi pagrindas, ko- 
dėl krikščioniškosios religijos skelbiama pradinė nuodė- 
‚me, padaryta palaimintoje ir laimingoje būklėje, nepa- 
vertė žmogaus velniu, kaip tai atsitiko, pasak Krikščio- 
nybėš, su angelais, nes pradinė nuodėmė buvo įvykdyta 
apgaulės būdu: „Anaiptol nemirsite! — kalbėjo gundy- 
tojas, — jums tik atsivers akys, ir būsite kaip Dievas, pa- 
žįstą, kas bloga ir kas gera“ (Pr 3, 5). Susidūrus įsaky- 
mui, naivumui ir apgaulei, blogybė netenka blogio gel- 
mes, o tuo pačiu ir kaltės gelmės: laisvė neapsireiškia 
visa savo galia. Blogio veiksmo išvengiamumas čia esti 
pridengiamas apgaulingo gėrio skraiste. 

Išvengiamumas savaime padaro, kad kaltė įgy- 
ja gilų asmeninį pobūdį: kaltė visados yra mano 
kaltė. Tai reiškia: kaltą veiksmą aš įvykdžiau, aš jį 
apsprendžiau, aš jį prisiėmiau kaip savą. Kaltės atve- 
ju viskas sukasi ne apie kažką kitą, o apie mane patį 
kaip buvojantį laisvės ertmėje. „Kalte sudaro mano pa- 
ties istorijos sandą“ (M. -Scheler). Todėl M. Scheleris 

ir leigia, kad kaltė „nėra jausmas“, bet „asmens kokybė“, 
kuri nepriklauso nuo 10, ar jaučiuosi kalias, ar nesijaučiu, 
nes ir nesijaučiant kaltam „kaltė laikosi (haftet)“; kaltė 
kaip „objektyvi kokybė“ nesusilieja su subjektyviu jos 
pergyvenimu, kuris, pasak Schelerio, gali atbukti ar net 
ir visai dingti: tuomet kalbame apie „užkietėjimą kal- 
tėje“ $, Nuosekliai tad, būdama asmens kokybė, kaltė 
keičia mūsų būvį: ‘kaltas žmogus buvoja kitaip negu ne- 
kaltas. Kaltė tūno, pasak Schelerio, „kiekviename asmens 
atliekamame veiksme ir yra slapia dabartinė jo dalininkė; 
ji skverbiasi į visa, ko žmogus nori ar ką jis daro“; dar 
daugiau: „ji apsprendžia jį net be jo žinios ir kreipia. jį 
žengii kita linkme“ 82. 

Gražiai šią kaltės skvarbą į visą mūsų būvį yra nu- 
sakęs F. Dostojevskis, baly din damas žmogžudyste nusi- 
kaliusį Raskolnikovą su žmogumi, „kuriam püliuoja pirš- 
as“: kaltė paglemžia visą jo dėmesį, nes tai tarsi votis, 
kuri nuolatos tvinksi ir kurios niekur ir niekad nebegali- 
ma pamiršti. Todėl religijos filosofai ir kalba apie kalte 
kaip apie „pakitusią būseną“, einančią atvirkščia krypti- 
mi Di. Kaltė yra žmogaus būvio pertrūkis, arba cezūra: 
ji perkerta asmens istoriją į dvi dalis. Visa, kas yra buvę 
prieš kaltę, atrodo, Dostojevskio žodžiais kalbant, „tarsi . 
pavasario sapnas“, sapnuotas „jau taip seniai“, — šitaip 
apibūdina savo praeiti nusikalięs Raskolnikovas ®. Kal- 
tėje suyra mūsojo laiko vienybė. Praeitis atrodo esanti 
lyg nesava. Kaltas žmogus tarsi persikelia į naują laiko 
matmenį, o kaltė virsta šio naujo matmens pradžia. Štai 
kodėl ir visas būvis kaltės atveju pasisuka kita linkme, 
priešinga negu lig Siol. 

Ši atvirkštinė kalto būvio linkmė atsisuka paties kal- - 
tininko linkui: užuot buvojęs, šv. Augustino žodžiais kal- 
bant, „ad te“ (kito linkui), kaltas žmogus pradeda buvoti 
„ad‘semet ipsum“ (savęs linkui). Krikščioniškoji religija 
nuolatos vadina kaltę (religiškai kalbant: nuodėmę) „nu- 
sigrįžimu nuo Dievo ir atsigrįžimu į kūriniją — aversio. ` 
a Deo et conversio ad creaturas“. Tuo būdu susidaro įspū. 
dis ir net pažiūra, tarsi kaltas žmogus imtųsi iš tikro 
ypatingai rūpintis pasauliu, tarsi kaltė iš tikro būtų vyk-. 
dymas trečiojo Kristaus gundymo dykumose:' „Visa tai 
tau pavesiu, jei puolęs pagarbinsi mane“ (Mt 4, 9). Net ir 
M. Scheleris buvo linkęs „manyti, jog polinkis garbinti, 
„kaip jau anksčiau esame mineje (plg. RF I, 83—84), esąs 
žmogaus sielai prigimtas,- vadinasi, -neišvengiamas, todėl 

visados ir visur vykdomas; tik jo objektas galįs būti iš- 
kreiptas: užuot garbinęs Dievą Absoliutą, žmogus galįs 
garbinti daiktą stabą. Atrodo tad, kad kaliės atveju ši“ 
iškraipa kaip tik ir virstanti tikrove. Kaltas žmogus ati- 
sigrįžiąs į daiktus, kad juos puoselėtų, kultivuotų, ugdytų 
ir net garbintų. Kaltė, atrodo, gimdanti stiprų ryšį tarp 
kaltininko ir pasaulio. Tai pažiūra, einanti per visą krikš- 
čioniškąją religiją bei jos etiką ir radusi grėsmingą iš- 
raišką šv. Jono žodžiais: „Kas myli pasaulį, tame nėra 
Tėvo meilės“ (/ Jn 2, 15). . 

Sutikime, kad kalt& yra nusigrjZimas nuo Dievo: tai 
neabejotina (apie tai kiek vėliauj. Tačiau ar ji iš tikro 
yra atsigrįžimas į kūriniją? Ar ji padaro žmogų iš tikro 
atvirą pasauliui, stiprindama bei gilindama jo sambūvį 
su kitais? Ar nėra kaip tik priešingai? Krikščioniškojoje 
etikoje kaltės atžvilgiu esama tam tikro prieštaravimo. 
Šalia kaltes kaip atsigrįžimo į kūriniją („conversio ad 
creaturas“) eina lygiagrečiai ir-kitas teiginys, esą kaltė 
yra puikybės pasekmė ir puikybės būklė (superbia). Ta- 
čiau puikybė yra juk nusigrįžimas ne tik nuo Dievo, bet 
ir nuo kūrinio: puikuolis atsigrįžta tik pals į save. Štai 
kodėl religijos filosofijoje kaltė yra laikoma ne asmens 
atvirumu pasauliui, o asmens užsidarymu savyje bei at- 
siskyrimu nuo pasaulio. VI. Solovjovas, pavyzdžiui, vadina 
kalte tamsia galia, kuri „mus skiria nuo visko, mus už- 
sklendžia mumyse pačiuose, padarydama mus neperskver- 
biamus ir neperregimus“; ji suardo „bet kokį ryšį su 
Dievo pasauliu, išbloškia mus iš bendravimo su kitais ir 
užtveria mums kelią į tikrąjį santykį su visata“; kaltei | 
„būdinga yra kaip tik tai, kad ji mus nuo visatos atplė- 
šia“ 8. Egzistencinė dabarties filosofija. nuolatos kalba, 
Heideggerio žodžiais, apie žmogų kaip būties ganovą, 
būties kaimyną, gyvenantį jos artumoje; apie budėjimą 
būties - akivaizdoje jos saugojimo . prasme (Wächter-- 
schaft) 5. Be abejo, visi šie žmogaus apibūdinimai yra 
daugiau vaizdingi prasmenys negu loginės ištaros, tačiau 
jais visais norima nusakyti sambūvis tarp žmogaus ir 
pasaulio, kuriame Us buvoja. Šį tad sambūvį kaltė kaip 
tik ir suardo. Pirmykštis biblinis Kaino atsakymas į Die- 
vo klausimą („kur tavo brolis Abelis“) „argi aš esu savo 
brolio sargas?“ (Pr 4,-9) yra tikrasis ir pats esmingasis 
kaltės apibūdinimas ryšium su kūrinija. Kaltininkas ne- 
bėra būties ganovas, jos kaimynas, jos sargas;. jis nebe- 
gyvena .jos artumoje; viskas yra jam nuotolis. „Ir į jus 

žiūriu tarsi iš užu tūkstančio varstų“,— taria Dostojevs- 
kio Raskoinikovas savo motinai ir seseriai (t. 5, p. 240). 
Nuotolis, ne artumas, yra kaltės nešėjo būsena pasaulyje. 
Kaltas būvis yra, pasak S. Kierkegaard'o, tarsi aklinai 
uždarytos durys, už kurių „sėdi žmogaus Pats ir sergi 
pats save“ 8. Užuot buvęs brolio sargas, kaltininkas tam- 
pa palies savęs sargu. ' 

Virtusi žmogaus buvojimu savęs linkui, kaltė apgrę- 
žia ir jo santykį su Dievu, tuo įgydama ne tik tamsų bei 
paslaptingą, bet sykiu ir demonišką pobūdį: kaltininkas 
apsisprendžia už absoliutinę netiesą. Sergėdamas tik patį 
save, jis neigia ne tik sambūvį su pasauliu, bet ir sam- 
būvį su Dievu: Dievas nebėra jam savasis Tu. Kaltės būk- 
lėje žmogus kuria savo apmatą ne ryšium su Dievu Meile, 
bet tik ryšium su savimi pačiu. Jei betgi žmogus yra 
Dievo kūrinys kaip jo meilės išraiška, tai nusigrįžimas 
nuo Dievo Kūrėjo ir atsigrįžimas į save patį atveria tam- 
siausią kaltės gelmę, kurioje slypi išdavimas kaip „niek- 
šybės paslaptis“ (plg. 2 Tes 2, 7). Dievas yra juk ma- 
nasis Tu tik kaip Meilė, ne kaip Galybė Galybės aki- 
vaizdoje aš drebu, tad apie ištikimybę ar išdavimą čia ne- 
gali buti-nė kalbos. Galybės negaliu nei išduoti, nei būti 
jai ištikimas, kadangi esu visiškoje jos valioje bei val- 
džioje. Galybė neteikia man jokios laisvės ir neleidžia 
man pačiam apsispręsti. Gi. meilės akivaizdoje aš atve- 
riu pats save ir jai atsakau sava meile. Tad užsiverti mei- 
lei reiškia neigti savo antrininką, tapti neištikimam ir 
„tuo pačiu jį išduoti, išduoti Dievą kaip savąjį Tu. Kaltės 
atveju Dievo kaip Meilės pergyvenimas virsta savo prie- 
šingybe: kaltininkas, susitelkdamas aplink save, tuo pačiu 
tampa savimeiliu; jis myli tik save, ir savimeilė darosi, 
šv. Augustino žodžiais kalbant, anuo svoriu („pondus 
meum“), kuris traukia kaltininką vis žemyn. O kadangi, 
kaip minėta, žmogus yra laisviausias tik savo santykyje 
su Dievu, tad ir jo apsisprendimas neigti Dievą Meilę yra 
laisviausias apsisprendimas, keičiąs žmogiškąjį būvį iš 
pagrindų. Štai kodėi kaltė Dievo akivaizdoje įgyja de- 
monišką pobūdį. Ir juo šis apsisprendimas yra grynesnis 
nuo visokių pašalinių įtakų, juo jo demoniškumas auga, 
virsdamas galų gale Dievo neapykanta — odium Dei — 
ir paversdamas kaltę kova su Dievu. Meilė, tapusi savo 
priešingybe, traukia kaltininką — irgi savo svoriu — 
- kovon su viskuo, kas dieviška, kadangi paties Dievo ši 
kova pasiekti negali. Todėl kiekviena kaltė .Dievo aki- 

vaizdoje neišvengiamai išsivysto į „kovingajj ateizmą“: 
prieštaraujanti sąvoka logiškai, nes yra beprasmiška ko- 
voti su tuo, ko nėra, tačiau be galo veikli psichologiškai, 
kadangi neapykanta veikdo žinogaus būvį ne mažiau už 
meilę, tačiau atvirkščiu būdu: ne globoti bei saugoti, bet 
kenkti bei žlugdyti. Čia ir slypi kaltės demoniškuinas, 
daugiau ar mažiau kiekvienos kaltės, nes „kiekviena kaltė 
yra nusikaltimas Dievui“ (S. Kierkegaard). 

Šitoje vietoje atsiskleidžia savotiška kaltes dialektika: 
kaltė visados- yra pradžia, bet niekados ji nėra pirmykštė. 
Tai reiškia: būdama santykio su Dievu Meile lužis, kaltė 
pradeda naują žmogiškojo būvio būseną; tačiau kaip iik 
todėl, kad ji yra lüZis,. kaltė yra paskesnė už pirmesnę 
būseną, buvusią prieš lūžį. Kaltės užnugaryje visados 
buvoja kita ir kitokia būsena. Galima šią senesniąją bū- 
seną vadinti įvairiais vardais: nekallumas (integritas), 
palaima (beatitudo), malonė (gratia), rojus (paradisus) 
— vardai, kuriuos vartoja krikščioniškoji teologija bei 
religijos filosofija. Kiekvienu tačiau atveju jie reiškia lo- 
giškai .užčiuopiamą ontologinę prielaidą, be kurios kaltė 
iš viso būtų neįmanoma. Žmogiškasis būvis prasideda be 
kaltės. Nekalta būsena — štai pati mūsų -būvio pradžia. 
Ir tik tada, kai laisvas apsisprendimas -apkreipia šią bü- 
seną atvirkštine linkme, kyla kaliė kaip kitokios būsenos 
pradžia. Kaip tik todėl, būdingu E. Brunnerio posakiu, 
„kaltė turi užu savęs istoriją“, kurios ji „nesunaikina, 
o tik iškreipia“ %8, Kalte yra tik atvirkštinio būvio pra- 
žia. , , i 

Todėl priešingai M. Heideggerio ir K. Jasperso teigi- 
niui, esą kaltumas. slypįs pačiame buvime, turime pa- 
brezti, kad buvimas yra savyje ontologiškai nekaltas arba 
šventas, kadangi jis; o ne kaltė, yra pirmykštis tiek lo- 
giškai, tiek ontologiškai. Tačiau būdamas laisvė, jis yra 
atviras abiem galimybėms arba abiem linkmėms.ir todėl 
gali-virsti kaltu. Vis dėlto kaltumas yra paskesnis už ne- 
kaltumą. Kaliė visados yra neiginys to, kas yra buvę 
anksčiau. O anksčiau nei kaltė yra buvusi ne-kaltė arba 
palaima. Tai nėra jokia slapta teologija, nes jei kaltė yra 
galima suvokti filosofiškai „(kiekviena etika tai daro), tai 
ir jos galimybės pagrindas arba-. nekaliumas kaip pir- 
mykštė . būsena- taip pat yra galima. filosofiškai ¿suvokti 
bet sklaidyti — ypač: religijos. filosofijos plotmėje. ; - 

Nors kaltė yra. gilaus asmėninio pobūdžio, bet-ji, kaip 
sakėme, perskverbia.visą žmogaus būvį ir tuo būdu virsta 

pradžia naujos jo būsenos. Tai žadina kitą mūsų amžiui 
ypač svarbų klausimą: ar ir kiek kaltė yra bendruomeni- 
nio pobūdžio? Šis klausimas dabar paprastai yra atsakomas 
neigiamai: kaltė esanti ir liekanti asmens plotmėje. Ta- 
čiau seniau, pvz., viduriniais amžiais, bendruomeninis 
kaltės pobūdis buvo neginčijamas. Nusikaltimas, įvykęs 
kurioje nors bendruomenėje (šeimoje, parapijoje, vienuo- 
lyne), paliesdavo šią bendruomenę tiek giliai, jog ji at- 
gailodavo kaip bendruomenė už savo. nario kaltę bendro- 
mis maldomis, bendromis procesijomis, bendru pasninku, 
kelionėmis į Šventąją Žemę ir t.t. Tokių bendros atgai- 
los darbų pagrindas buvo įsitikinimas, kad asmuo nėra 
Leibnizo monada „be langų“, kuri nei kitų nejtaigauja, 
nei pati nėra kieno nors įtaigaujama; asmuo yra sambū- 
vis (Mitsein); buvoti pasaulyje reiškia buvoti kartu ir 
todėl kartu nešti šio buvojimo pasekmes. M. Heideggerio 
taip slipriai pabrėžtas žmogaus buvojimas kartu su ki- 
tais8 yra buvęs jaučiamas bei vykdomas visais krikš- 
čioniškaisiais amžiais. Jeigu šiandien šis jausmas yra at- 
bukęs ir iš dalies net dingęs, tai tik todėl, kad mes, kaip 
pastebi M. Scheleris, „išmokome, tiesa, mąstyti istoriškai 
bei socialiai, tačiau mūsieji vertinimo būdai (Wertungs- 
weisen) tebėra dar vis iš individualistinio 18-0jo šimt- 
mečio“ 90, 

Betgi labai būdinga mūsų dienoms yra individualizmo 
neigimas laimėjimo atveju: literatūros; meno, mokslo, 
technikos, sporto Zymünai yra pergyvenami kaip garbė 
visai bendruomenei, kurios nariai jie yra. Bendruomenė 
(šeima, draugija, apylinkė, tauta) didžiuojasi savo ra- 
šytojais, dailininkais, išradėjais, kosmonautais, sportinin- 
kais... Šie net nustoja buvę „privatūs“ asmenys, virsdami 
visuomeniniais prasmenimis, apreiškiančiais tas ar kitas 
kūrybines tautos galias, kurios susitelkia bei prasiveržia 
žymūnų asmenybėmis. Šie žymūnai esą bendruomeninių — 
visų pirma tautinių — galimybių reiškėjai. Niekas šiandien 
nedrįstų teigti, kad tas ar kitas kūrybinis laimėjimas lie- 
čia skirtinai tik patį kūrėją, kad tik jam vienam tenka 
garbė už atliktą jo žygį ir kad todėl visi kiti bendruo- 
menės nariai lieka šios garbės nepaliesti ir net negali 
būti jos liečiami. Žymūnų laimėjimai dabar yra stipriai 
pergyvenami kaip visos bendruomenės laimėjimai. Solida- 
rumas garbėje yra tapęs mūsų dienų akivaizdybe. 

Tačiau dalytis garbe reiškia pripažinti bendruomeninį 
asmens solidarumą visose žmogiškojo būvio plotmėse, 

kadangi šis būvis negali būti skaldomas: jis yra visuma, 
kaip ir pats žmogus yra visuma. Jis buvoja kartu ne 
tik tuo ar kitu atžvilgiu, bet visu savimi. Negalima da- 
lytis garbe, nesidalijant aisakingumu, gėda, kaltę ar ne- 
laime... Nes užu kiekvieno dalijimosi slypi nuojauta, kad 
aš buvoju ne vienas bei vienišas ir kad todėl mano žy- 
giai — geri ar blogi, laimingi ar grėsmingi — liečia ne 
tik mane patį, bet ir kitus, o kitų žygiai įtaigauja ir 
mane. Štai kodėl yra nelogiška ir nepsichologiška dalytis 
garbe, o neigti dalijimąsi kalte, kaip kad šiandien įprastai 
daroma. Juk kas gi yra atsakingumas, apie kurį šiandien 
tiek daug kalbama, jei ne, K. Jasperso žodžiais kalbant, 
„pasiruošimas prisiimti kaltę“ 9, Mes visi esame atsa- 
kingi už tai, kad pasaulyje esama neteisybės, netaikos, 
skurdo, bado, vargšų išnaudojimo. Tai šiandien yra gana 
aiškų ir net viešai skelbiama. Tačiau paprastai nutylima, 
kad šis atsakingumas yra kaip tik mūsosios kaltės pa- 
seka: müsasis kaltumas padaro, jog pasaulyje esama tiek 
daug ir tokių baisių blogybių ir kad už jas mes atsakome. 
Tad nors bendruomeninis kaltes pobūdis ne sykį esti 
nuslepiamas ar net garsiai neigiamas, jis neišnyksta, o 
atsakingumo, garbės, bendros užuojautos ar pagalbos 
pavidalais ryškiai iškyla prieš mūsų akis. 
Štai kodėl religijos filosofai niekad nėra abejoję kaltės 
- bendruomeniškumu. Būdama asmens kokybė ir perskverb- 
dama visą asmens būvį, kaltė tampa „tiek apimli, kiek 
apimlus yra ir pais būvis; kaltės plotmė yra paties būvio 
„plotmė“ 92. Siuo savo apimlumu kaltė ir susisiekia su vi- 
sais kitais, o visi kiti — su manimi. Kaltės solidarumas 
virsta savaiminga išraiška žmogiškojo būvio solidarumo: 
nėra izoliuotos kaltės, kaip nėra izoliuoto žmogiškojo 
būvio. Melas, sakysime, niekad nebūtų melas, jei jis ne- 
turėtų antrininko, kuriam meluoju. Pats sau nemeluoju; 
meluoju tik kitam. Ir taip yra su visomis kaltėmis. Kaip 
pats asmuo yra sambūvis, taip sambūvis yra ir kaltė. 
Kalte yra neįmanoma be manęs apkaltinimo arba skundo 
prieš mane, kuris visados kyla iš kito, buvojančiojo kartu 
su manimi. Todėl M. Scheleris visu įtaigumu ir kalba 
apie „bendrą kaltę ir bendrą nuopelną“ (p. 501), kurie 
kyla ne iš kokio nors susitarimo, o iš pačios „asmenų 
bendruomenės“ (p. 502). Tai anaiptol, pasak Schelerio, 
nepaneigia Kanto skelbtos ir mūsų pripažįstamos „asmens 
autonomijos“ (p. 499). Tai tik nurodo, kad asmens auto- 
nomija anaiptol nėra jo izoliacija arba užsisklendimas 

pačiame savyje“. Asmens autonomija yra jo laisvė, 
neprievariaujama nei iš viršaus, nei iš vidaus. Tačiau 
kaip tik ši laisvė, būdama esmiškai asmens atvirybė, ir 
suveda jį su kitais į asmenų bendruomenę. Autonomija 
veda į solidarumą, o tuo pačiu ir į visų asmens veiksmų — 
kaltų ar nuopelningų — bendruomeniškumą. 

Nuosekliai tad tokia bendruomenė, kuri neprisiimtų 
kaltės už atskiro savo nario darbus, nustotų teisės prisi- 
imti tiek savo žymūnų garbę, tiek ir visą savo istorijos 
eigą kaip savąją. Tokia bendruomenė suvoktų save tik 
kaip sumą, susidedančią iš atskirų individų, nesusijusių 
tarp savęs bendru likimu. Jei tokia bendruomenė būtų 
tauta, ji nustotų buvusi tauta, kadangi tauta visada gy- 
vena praeities nuopelnais, laimėjimais, nelaimėmis ir kal- 
tėmis. Bendruomeninis kaltės bei atsakingumo neigimas 
sunaikintų bendruomenę kaip bendruomenę, paversdamas 
ją atsitiktiniu Leibnizo „belangiy monadų“ rinkiniu. Trum- 
pai tariant, asmeninis kaltės pobūdis savaime gimdo ben- 
druomeninį jos pobūdį. Kaltė perskverbia ne tik visą 
asmens būvį, bet ir visą bendruomenės būvį: kalta ben- 
druomenė irgi buvoja kitaip negu nekalta. Ir ji užsisklen- 
džia ir net užkietėja. Dar daugiau: kaltė slepiasi. Niekas 
nėra taip labai linkęs kaltės slėpti, kaip bendruomenė. 
Šventraščio pasakojimas, esą pirmieji žmonijos kaltinin- 
kai pasislėpę nuo Viešpaties „po rojaus medžiais“ (Pr 3, 
8); gali buti gilus kaltės slėpimosi prasmuo. Slapta yra 
kaltės buveinė. Kaltė visados mėgina buvoti kažkur ki- 
tur, tik ne čia pat ir ne dabar. Užtat N. Berdiajevas ir 
pabrėžia, kad „tik nuplėšus blogiui kaukę (po kuria jis 
slepiasi.— Mc.), tik iškentus blogio pažadintą skausmą, 
yra žmogui įmanoma pakilti į aukštesnį laipsnį... Blogio 
patyrimu galima iš tikro praturlėti.., bet tik perėjus per 
kančią, tik apgailėjus kaltę“ **. 

Čia mūsų mąstymas susiduria su nauja laisvės vyk- 
dymo apraiška, kuri taip pat iš laisvės kyla ir gal net 
geriausiai ją atskleidžia, būtent su gailesčiu (contritio, 
Reue, repentir). Būdamas atviras galimybei nusikalsti, 
žmogus yra atviras ir galimybei prisipažinti nusikaltes 
bei gailėtis kaltę įvykdęs. Kaip kaltė, taip ir gailestis yra 
laisvės apraiškos. Tačiau gailestis yra susijęs su laisve 
žymiai giliau negu kaltė. Gailestis yra grynos laisvės 


veiksmas, kadangi niekas ir niekad negali žmogaus pri- . 


versti gailėtis. Būti nekaltam ir vis dėlto prisipažinti esant 
kaltam galima ir iš prievartos, pvz., sovietinių teismų pro- 

Uzsklanda 


KRISTUS IR LAISVE 


Baigiant šią studiją, reikia dar pridurti, kad Dievo 
ir laisvės santykis bei sąryšis niekur nėra toks ryškus 
ir, filosoliškai jį svarstant, toks įtaigus kaip krikščioniš- 
kojoje religijoje. Krikščionybė laiko save nebeperžengia- 
ma religija, kadangi Dievo priartėjimas prie žmogaus 
čia irgi yra nebeperžengiamas: krikščioniškasis Dievas 
yra tapęs žmogumi — tikras. Dievas tikru žmogumi. Tai 
turi grindžiamąją reikšmę ir žmogaus laisvei. 

Vienoje savo veikalo „Mintys — Pensėes“ vietoje 
B. Pascalis kreipia mūsų dėmesį į Dievo apsireiškimo 
dialektiką kaip tik Krikščionybėje, būtent: krikščioniška- 
sis Dievas yra apsireiškęs ir sykiu įsikūnijęs Dievas — 
Deus revelatus ir Deus incarnatus. „Žodis „revelatio“,— 
sako Pascalis,— reiškia atidengti arba nutraukti uždangą 
(velum), gi įsikūnijimas Dievą tik dar labiau priden- 


`. gia“ gg Šią Pascalio nuorodą kartoja ir mūsų dienų teo- 


logai. Sakysime, H. Bouillardas SJ rašo, kad apreiškimo 
akivaizdoje mūsų pažinimas „vis dėlto lieka apgaubias 
tamsos“, kadangi „istoriniai pavidalai, kuriais Dievas 
reiškiasi, kartu jį ir paslepia. Apsireikšdamas Dievas save 
pažemina. Net ir Kristaus žmogybė jima savin Dievo pa- 
žeminimą ir palieka tikrąją jo esmę neregimą“ ”. Kitaip 
tariant, apreiškimas turėtų Dievą vis labiau atskleisti, pa- 
darydamas D mums vis aiškesnį, vis regimesnį, vis suvo- 
kiamesnį. Iš tikro gi yra kaip tik atvirkščiai: apreiškimo 
vyksmas istorijoje Dievą vis labiau pridengia, kadangi 
vis labiau plečia bei gilina jo kenozę. Krikščioniškasis 
arba įsikūnijęs Dievas yra šios kenozės viršūnė. 

Jei tad Krikščionybė teigia, kad Kristuje Dievas yra 
apsireiškęs galutinai, tai tuo pačiu ji teigia, kad žmogiš- 
kuoju pavidalu Dievas yra ir prisidengęs galutinai. Nie- 
kas juk Dievo taip nepridengia nuo. mūsų akių, kaip mūsų 
pačių prigimtis, kurią prisiėmęs bei nešiodamas Dievas 

tampa nebeatskiriamas nuo bet kurio kilo žmogaus: 
„schėmati euretheis hos anthröpos — habitu inventus ut 
homo“ (Fil 2, 7), nes tokiu atveju Dievas buvoja mūsąja 
žmogiškąja būsena (schėmati, habitu) ir yra todėl mūsų 
patiriamas bei pergyvenamas kaip ir mes visi. Kristaus 
žmogybėje nėra nieko, kas liudyty jo antžmogiškumą. 
Įsikūnijimo atveju Dievas neturi kitokio veido kaip tik 
žmogaus veidą. 

Štai kodėl, sako minėtasis jėzuitas Bouillardas, „Die- 
vo apsireiškimo akivaizdoje galima likti aklam, galima 
net piktintis teiginiu, esą absoliutas galįs būti pažintas 
Zmogiskojoje, net jau per daug žmogiškojoje tikrovėje; 
tačiau ir tasai, kuris pajėgtų šioje tikrovėje atpažinti Die- 
va, vis dėlto liktų bestovįs prieš Nepažįstamąjį“ ®. Gi 
Pascalis net teigia, jog „nė viena religija nėra tikra, jei 
ji neskelbia, kad Dievas yra prisidengęs; tokia religija 
„neturi pagrindo. Mūsoji religija tai skelbia: vere tu es 
Deus absconditus“ 9; todėl ji ir esanti tikroji religija. 
Visos kitos religijos, neišskyrus nė Senojo Testamento, 
stengiasi Dievą atskleisti, ne jį pridengti. Jos ieško jo 
paprastai gamtinėse apraiškose (ugnis, žaibai, griausmai, 
šmėklos. ..), kurios pojūtiniu būdu sukrečia žmogų, ža- 
dindamos jam baimės jausmą, R. Otto nusakytą „tremen- 
dum“ žodžiu. Viena tik Krikščionybė jokio gamtinio reiš- 
kinio nelaiko Dievo apsireiškimo lytimi. Kaip Krikščiony- 
béie nėra oficialių pranašų, taip nėra joje nė oficialių 
gamtos reiškinių, kurie būtų Dievo bylojimas. Krikščio- 
nybė stebisi pasaulio sąranga, tačiau ji regi šioje sąran- 
goje ir chaosą; ji stebisi istorijos eiga, vedant ją Kristui 
Dievo Karalystėn, tačiau. ji regi šioje eigoje ir antikristą 
bei jo darbus. Todėl nei gamta, nei istorija nėra Krikš- 
čionybei vienaprasmės ar savaimingos Dievo apsireiškimo 
plotmės. Vienintelė plotmė yra asmeninė, būtent JĖZUS 
KRISTUS. Tačiau ši plotmė yra tokia pat žmogiška kaip 
ir mūsų visų. Todėl ji ir pridengia Dievą kuo labiausiai, 
nes kiekvienas Kristaus gyvenimo tyrinėjimas ar inter- 


pretavimas veda mūsų žinojimą tik ligi klausimo: „Ar jis * 


nėra dailidė, Marijos sūnus?“ (Mk 6, 3). Tarti gi: „Tu esi 
Mesijas, gyvojo Dievo Sūnus“ (Mt 16, 16) gali jau tik 
tikėjimas. Čia tad ir glūdi priežastis, kodėl yra neįmano- 
ma vad. „kristologija iš apačios“, tai yra tokia, kuri, 
sklaidydama Kristų žmogų (istoriškai, filosofiškai, psicho- 
logiškai, sociologiškai. ..), rastų jame Kristų Dievą '%. 
Bet kaip tik šis Krikščionybės paradoksas ir atitinka 

Uzsklanda 


KRISTUS IR LAISVE 


Baigiant šią studiją, reikia dar pridurti, kad Dievo 
ir laisvės santykis bei sąryšis niekur nėra toks ryškus 
ir, filosofiškai jį svarstant, toks įtaigus kaip krikščioniš- 
kojoje religijoje. Krikščionybė laiko save nebeperžengia- 
ma religija, kadangi Dievo priartėjimas prie žmogaus 
čia irgi yra nebeperžengiamas: krikščioniškasis Dievas 
yra tapęs žmogumi — tikras. Dievas tikru žmogumi. Tai 
turi grindžiamąją reikšmę ir žmogaus laisvei. 

Vienoje savo veikalo „Mintys — Pensées“ vietoje 
B. Pascalis kreipia mūsų dėmesį į Dievo apsireiškimo 
dialektiką kaip tik Krikščionybėje, būtent: krikščioniška- 
sis Dievas yra apsireiškęs ir sykiu įsikūnijęs Dievas — 
Deus revelatus ir Deus incarnalus. „Zodis „revelatio“, — 
sako Pascalis,— reiškia atidengti arba nutraukti uždangą 
(velum), gi įsikūnijimas Dievą tik dar labiau priden- 


`- gia“, Sig Pascalio nuorodą kartoja ir mūsų dienų teo- 


logai. Sakysime, H. Bouillardas SJ rašo, kad apreiškimo 
akivaizdoje mūsų pažinimas „vis dėlto lieka apgaubtas 
tamsos“, kadangi „istoriniai pavidalai, kuriais Dievas 
reiškiasi, kartu jį ir paslepia. Apsireikšdamas Dievas save 
pažemina. Net ir Kristaus žmogybė jima savin Dievo pa- 
žeminimą ir palieka tikrąją jo esmę neregimą“ ”, Kitaip 
tariant, apreiškimas turėtų Dievą vis labiau atskleisti, pa- 
darydamas jį mums vis aiškesnį, vis regimesnį, vis suvo- 
kiamesnj. Iš tikro gi yra kaip tik atvirkščiai: apreiškimo 
vyksmas istorijoje Dievą vis labiau pridengia, kadangi 
vis labiau plečia bei gilina jo kenozę. Krikščioniškasis 
arba įsikūnijęs Dievas yra šios kenozės viršūnė. 

Jei tad Krikščionybė teigia, kad Kristuje Dievas yra 
apsireiškęs galutinai, tai tuo pačiu ji teigia, kad žmogiš- 
kuoju pavidalu Dievas yra ir prisidengęs galutinai. Nie- 
kas juk Dievo taip nepridengia nuo. mūsų akių, kaip mūsų 
pačių prigimtis, kurią prisiėmęs bei nešiodamas Dievas 

tampa nebeatskiriamas nuo bet kurio kilo žmogaus: 
„schėmali euretheis hos anthröpos — habitu inventus ut 
homo“ (Fil 2, 7), nes tokiu atveju Dievas buvoja mūsąja 
žmogiškąja būsena (schėmati, habitu) ir yra todėl mūsų 
patiriamas bei pergyvenamas kaip ir mes visi. Kristaus 
žmogybėje nėra nieko, kas liudytų jo antžmogiškumą. 
Įsikūnijimo atveju Dievas neturi kitokio veido kaip tik 
žmogaus veidą. 2 
Štai kodėl, sako minėtasis jezuilas Bouillardas, „Die- 
vo apsireiškimo akivaizdoje galima likti aklam, galima 
net piktintis teiginiu, esą absoliutas galįs būti pažintas 
žimogiškojoje, net jau per daug Zmogiskojoje tikrovėje; 
tačiau ir tasai, kuris pajėgtų šioje tikrovėje atpažinti Die- 
va, vis dėlto liktų bestovįs prieš Nepažįsiamąjį“ ®. Gi 
Pascalis net teigia, jog „nė viena religija: nėra tikra, jei 
ji neskelbia, kad Dievas yra prisidengęs; tokia religija 
neturi pagrindo. Mūsoji religija tai skelbia: vere tu es 
Deus absconditus“ 9, todėl ji ir esanti tikroji religija. 
Visos kitos religijos, neišskyrus nė Senojo Testamento, 
stengiasi Dievą atskleisti, ne jį pridengti. Jos ieško jo 
paprastai gamtinese apraiškose (ugnis, žaibai, griausmai, 
šmėklos. ..), kurios pojūtiniu būdu sukrečia Žmogų, ža- 
dindamos jam baimės jausmą, R. Otto nusakytą „tremen- 
dum“ žodžiu. Viena tik Krikščionybė jokio gamtinio reiš- 
kinio nelaiko Dievo apsireiškimo lytimi. Kaip Krikščiony- 
bėje nėra oficialių pranašų, taip nėra joje nė oficialių 
gamlos reiškinių, kurie būtų Dievo bylojimas. Krikščio- 
nybė stebisi pasaulio sąranga, tačiau ji regi šioje saran- 
goje ir chaosą; ji stebisi istorijos eiga, vedant ją Kristui 
Dievo Karalystėn, tačiau. ji regi šioje eigoje ir antikristą 
bei jo darbus. Todėl nei gamta, nei istorija nėra Krikš- 
čionybei vienaprasmės ar savaimingos Dievo apsireiškimo 
plotmės. Vienintelė plotmė yra asmeninė, būtent JEZUS 
KRISTUS. Tačiau ši. ploimė yra tokia pat žmogiška kaip 
ir mūsų visų. Todėl ji ir pridengia Dievą kuo labiausiai, 
nes kiekvienas Kristaus gyvenimo tyrinėjimas ar inter- 
pretavimas veda mūsų žinojimą tik ligi klausimo: „Ar jis > 
nėra dailidė, Marijos sūnus?“ (Mk 6, 3). Tarti gi: „Tu esi 
Mesijas, gyvojo Dievo Sūnus“ (Mt 16, 16) gali jau tik 
tikėjimas. Čia tad ir glūdi priežastis, kodėl yra nejmano- 
ma vad. „kristologija iš -apačios“, tai yra tokia, kuri, 
sklaidydama Kristų žmogų (istoriškai, filosofiškai, psicho- 
logiškai, sociologiškai. ..), rastų jame Kristų Dievą !9. 
Bet kaip tik šis Krikščionybės paradoksas ir atitinka 

Dievo bei laisvės santykį. Būdamas vis didėjantis prisi- 
dengimas Dievo atžvilgiu, apreiškimas virsta kas kartą 
vis didėjančiu laisvės vyksmu žmogaus atžvilgiu, nes 
juo didesnė yra Dievo kenozė, juo savaime darosi didesnė 
žmogaus laisvė. Ne Dievas kaip grėsminga antgamtinė 
galybė, ne Dievas kaip baudžiąs istorijos teisėjas, bet 
Dievas asmeninės tarno išvaizdos yra tobulas mūsų lais- 
vės laidas. Iš to plaukia dvi galutinės išvados: I) Zmo- 
gaus laisvė giliausią savo santykį su Dievu išskleidžia 
Kristaus akivaizdoje ir 2) Krikščionybė yra laisviausia 
ir tuo pačiu žmogiškiausia religija. 

Būdamas pati aukščiausia Dievo kenozė, Kristus yra 
sykiu ir svariausias laidas, kad mūsų laisvė iš Dievo pusės 
nebus pažeista jokiu atveju ir jokiu būdu. Krikščionybė 
kaip Kristaus žygio plėtimas istorijoje saugo šią laisvę 
tuo, kad ji visą Dievo garbės bei galybės regimybę per- 
kelia į eschatologija, vadinasi, į istorijos pabaigą, kai 
galutinis žmogaus apsisprendimas jau bus įvykęs. Krikš- 
čionybė skelbia, kad Kristus ateis, tiesa, „didele galybe 


„bei didenybe“ (Mi 24, 30), tačiau šiuo atėjimu kaip tik 


ir bus užskleista išganymo istorija. Po to nebebus nei 
tikėjimo, nei vilties, o tik meilė ar neapykanta kaip am- 
žina teigiamo ar neigiamo apsisprendimo būsena. Gi kol 
istorija rieda, tol Kristus ir toliau tebegyvena mažiausiame 
mūsų brolyje (plg. Mi 25, 40—45), vadinasi, ir toliau 
vykdo savo prisidengimą arba kenozę ligi galo, taip kad 
mes net nežinome, jog, tarnaudami negando ištiktam 
broliui, iš tikro tarnaujame pačiam Kristui. Tuo būdu jis 
ir saugo mūsų laisvę lig pabaigos, kol mes patys tarsime 
paskutinį savo žodį ir juo, užantspauduosime savo likimą. 
Amžinasis mūsų likimas yra sudėtas į mūsų pačių rankas, 
būtent į mūsų laisvę kaip: absoliučią galią apspręsti save 
pačius. Ryšium su Kristumi pasiekusi savo pilnybę, laisvė 
virsta šios galios galutine išraiška. Kristus yra įsikūnijusi 
Tiesa, o tiesa padaro mus laisvus. Čia tad ir slypi pagrin- 
das, kodėl Kristus yra aukščiausias mūsų laisvės laidas 


. ir kodėl jo pagrįsta religija yra laisvės saugykla, o tuo 


pačiu ir tikroji žmogiškumo ertmė. 

RETESNIŲ LIETUVISKU ZODŽIŲ - 
PAAISKINIMAS* 


aibe — daugybe, neaprėžtas skaičius, pvz., priėjo į salę 
aibė žmonių; aibę reikia skirti nuo eibės, kuri reiškia 
žalą, nuostolį, skriaudą, pvz., audros pridaro nemaža 
eibių. 

akligatvis — vienu galu uždara gatvė; filos. padėtis be 
išeities, pvz., kerštas yra akligatvis, kadangi jis žadina 
kito kerštą be perstojo. 

apmalas — dalykas. neatbaigtas, bet jau turįs aiškias apy- 
braižas (eskizas, škicas), pvz., daugelio pažiūros į vi- 
suomenę yra tik apmatas. Šnekamojoje kalboje šis žodis 
teturi daugiskaitą apmatai. Jo vienaskaita apmatas yra 
filosofinio pobūdžio sąvoka. | 

apspranda — kas konkrečiai ką nors apshrendäis arba 
nulemia, pvz., troškimas pagelbėti kenčiantiesiems bu- 
vo apspranda, kodėl tapau gydytoju. 

atitikmuo — kas kitą atitinka ar kitam tolygu, pvz., sve- 
AR „Skeptikas“ lietuviškasis. atitikmuo yra „abe- 
joklis 

alsietinis, alsajus — atitrauktas, abstraktus, pvz., žmogaus 
asmuo nėra atsietinis arba atsajus, kadangi visados esti 
susietas su visuomene. 

baigtis — pabaiga, užbaiga, galas laiko prasme, pvz., žmo- 
gaus sielai buvimo baigties nera. 

bendrabüvis — buvojimas kartu su kitais, gyvenimas drau- 
gėje, sambūvis, pvz., žmogus pačia savo prigimtimi yra 
skirtas bendrabūviui arba sambūviui; vienatvė yra at- 
virkštinė bendrabūvio. pusė. 

betarpiškumas — būsena be tarpininko, gilus šetiiiumės, 
pvz., Dievo ir žmogaus santykis yra ontologinis betar- 


* Pastaba. Zodžiai, paaiškinti autoriaus studijoje „Asmuo ir is- 
torija“ (Chicago, 1981, šios serijos nr. 1, p. 87—92), čia nebeaiškinami. 

piškumas, nes tarp jų nėra jokio tarpininko: „nulla in- 
terposita creatura“ (šv. Augustinas). 

buveinė — gyvenamoji vieta buto, namų ar tėviškės — ne 
miesto ar šalies — prasme, pvz., ar nepamiršai savo se- 
nosios buveinės; mano tėvų buveinė jau labai sunykusi. 
Buveinė reiškia tam tikrą vidinį ryšį, suaugimą su gy- 
venamąja viela bei aplinka. 

darna — suderinimas, derinys, harmonija, pvz., nuostabi 
yra pasaulio darna visose jo srityse; mūsų veikloje stin- 
ga reikalingos darnos. 

duomuo — kas konkrečiai duota arba kuo remiamasi da- 
rant tą ar kitą išvadą, pvz., iškasenos teikia duomenų 
evoliucijos teorijoms kurti;*nėra duomenų teigti, esą 
Atlantida buvusi ištisas žemynas. 

dvijulė — žodis, sukurtas nusižiūrint į lietuviškąją „tri- 
jule“, reiškiančią trijų dalykų ar asmenų grupę; „dvi- 
` julėje“ yra tik du dalykai, išskiriant trečiąjį, tarp kurių 
reikia rinktis: tai „dilemos“ atitikmuo. | 

ertmė — erdvė arba plotis gilesne filosofine prasme, tolygi 
savo feikšme šv. Augustino žodžiui „penetrale“, kuriuo 
jis vadina atmintį, galinčią visa sutalpinti (plg. Conf. 
X, 8). 

esamybė — kas visados ir čia pat yra bei būna, ko todėl 
niekad ir niekur negalima pamiršti ar nusikratyti, pvz., 
sunki nuodėmė yra žmogui nuolatinė esamybė. 

galinčius — žmogus, kitus valdąs ar norįs valdyti jėga 
bei prievarta, pvz., "kiekvienas diktatorius yra galin- 
čius, tironas. 

ganovas — galvijų prižiūrėtojas Rytų kraštuose, pvz., pra- 
našas Amosas buvo bandų ganovas; nemaišyti šio žo- 
džio su „ganytoju“ religine sielovadine prasmę ir su 
lietuviškuoju „piemeniu“, kuris reiškia paauglį berniu- 
ką, ganantį galvijus, arba paniekos žodį, pvz., elgiasi 
kaip piemuo. 

įasmeninti — pabrėžti bei išryškinti kame . nors asmens 
pobūdį, savybes, bruožus; šio žodžio priešingybė yra 
„Auasmeninti“, vadinasi, asmens pobūdį nuslėgti, nu- 
dilinti, užtrinti, pvz., žmogaus teisių vykdymas jasme- 
nina mūsų gyvenimą, o jų neigimas jį nuasmenina. 

įgalinti — padaryti galimą, pvz., tiltas įgalina pervažiuoti 
upę; logika įgalina mus daryti nuoseklias išvadas. 

įprasminti — teikti kam nors prasmę, pvz., techniką įpras- 

„mina jos pagalba žmogui a gamta; religija 
įprasmina mūsų būtį. 

įsodrinti — padaryti sodrų, pilną, koncentruotą; tai, kas 
šiandien nusakoma žodžiu „programuoti“, pvz., įsod- 
rinti kompiuterį, vadinasi, teikti jam tam tikrų duo- 
„menų, padaryti jį pilną arba sodrų programomis. 
iškraipa — kas iškreipta, netiesu, pakrypę, pvz., atpasako- 
ta paskaita yra pilna minties iškraipų. 
išmonė — prasimanymas, jsivaizdavimas, nesąmonė, pvz., 
mano yra laukti, kad visi žmonės taptų lygiai pasitu- 
rintieji. 
ištaka — kas išteka, kyla, paeina, pvz., tomistinė filoso- 
fija yra aristotelizmo ištaka. 
ištara — kas galutinai ištarta, formuluola, nuspręsta, pvz., 
žodis yra žmogaus santykio su pasauliu ištara garsais. 
„Ištara“ yra savo prasme panaši į teisinėje kalboje 
vartojamą „ištarmę“, kuri reiškia teismo sprendimą. 
Tačiau „ištara“ yra daugiau filosofinio pobūdžio, todėl 
vartotina logikos srityje, paliekant „išiarmę“ teisinei 
sričiai. Die 
kenozė —- laisvas Dievo susižmoginimas, prisiimant Zmo- 
giškąją prigimtį su visa jos sąranga ir su visomis jos 
veiklos savybėmis, pvz., kenozė yra Dievo veiklos būdas 
pasaulyje, kadangi Dievas visur veikia tik žmogiškuoju 
būdu, kitaip žmogus jo veiklos nė nepasiebėtų. „Keno- 
zė“ yra atremta į šv. Pauliaus teikiamą Kristaus kaip 
Logos apibūdinimą, kad Jis, būdamas Dievas, vis dėlto 
tapo tikru žmogumi, prisiimdamas jo pavidalą: „habi- 
tu (gr. schėmaii) inventus ut homo“ (Fil 2, 8). 
laidas — užtikrinimas, garantija, pvz., laisvė yra žmogaus 
teisių ir pripažinimo, ir vykdymo laidas. - 
lygstamas — sąlyginis, nebūtirai tikras, reliatyvus, pvz., 
tik lygstamai pažadėjau kalbėti susirinkime; filosofi- 
jos ištaros yra tik lygstamos, gi tikėjimo — nelygsta- 
mos. - . 
nuoroda — nurodymas j ką nors konkrečiai, rodantysis 
ženklas (pvz., strele), simbolis, pvz., apskritimas grai- 
‘kams buvo tobulumo nuoroda; santrumpos yra citatų 
šaltinio. nuorodos. E SG i j 
nuosmukis — atžanga, nykimas, dekadansas, pvz., kultü- 
ros nuosmukis tautų kilnojimosi laikais. . 
padarinys — konkreti išdava, pasekmė, darbo vaisius, pvz., 
mokslinių tyrinėjimų padariniai dažnai esti pritaikomi 
kasdienos gyvenimo reikalams. 
persiojis — pertrauka, liovimasis, pvz., šiemet lyja be 
- perstojo. 

pradas arba pradmuo — pradinis dalykas, kuriuo kas pra- 
sideda, kuris ka remia ar laiko, pvz., cel& yra gyvybes 
pradas; Dievo tapimas Zmogumi yra Ge 
pradmuo. 8 
pradininkas — kuris ką nors pradėjo, pvz., M. K. Ciur- 
lionis yra lietuviškojo simbolistinio meno pradininkas. 
pranokti — įvykti anksčiau, buvoti pirmiau, pralenkti, pvz., 
gyvenimas pranoksta mirtį. 
pražiūrėti — nepastebėti, išleisti iš akių, neatkreipti dė- 
mesio, pvz., spaudos klaidas lengva praziüreti; jis pra- 
žiūrėjo svarbią veikalo mintį. 
regimybė — apraiška, regimas bei apčiuopiamas pavidalas, 
idėjos objektyvacija kūrinyje, pvz., individas yra rū- 
šies regimybė; gotinė katedra yra vidurinių amžių žmo- 
gaus religinio pergyvenimo regimybe. 
sankirtis — susikirtimas, susirėmimas, konfliktas, kolizija 
{dvasine prasme), pvz., kiekvienas sankirtis eikvoja jė- 
gas; kapitalizmo ir socializmo sankirtis; politinių par- 
tijy sankirtis. 
sankloda — klodų arba sluoksnių tam tikras susidėstymas, 
tam tikra tvarka, pvz., geologinė žemės sankloda dar 
nėra visiškai ištirta: visuomenės ‚sankloda senovėje. 
` sankrėta arba sankrėtis — sukrėtimas, sujudinimas, suar- 
dymas, pvz., sovietų žygis į Lietuvą 1940 m. buvo di- 
džiulė mūsų tautos gyvenimo sankrėta. 
sąranga — kas vienaip ar kitaip yra surengta, sudaryta, 
sudėstyta, pvz., pasaulio sąranga, gyvosios gamtos są- 
ranga, visuomenės sąranga, SES saranga (dva- 
siškiai, vienuoliai, pasauliškiai). 
savastis — kas man tikrai priklauso, kas yra giliai sava, 
nuosavybė (daugiau dvasine prasme), pvz., šios min- 
tys yra mano savastis, vadinasi, mano sukurtos, ne 
pasiskolintos iš kito. 
siekėjas — ko nors siekiantysis, fenomenologijoje. „sub- 
- jectum .intentionale“, pvz., krikščionis yra nuolatinis 
tobulybės siekėjas (nors retai jis jos pasiekia). 
siekinys — siekiamasis dalykas, trokštamas pasiekti: (res 
intentionalis), pvz., mąstymas visados turi siekinj, va- 
dinasi, nera tuščias, bet eina ko nors linkui (E. Hus- 
serlio „der intentionale Sinn“). 
skirfis — skyrimas, skirtumas, skirtybė, pvz., krikščioniš- 
kosios ir budistinės asketikos skirtis yra gana gili, gi- 
lesnė nei jų jungtis. 

suslabarėti — sustingti, nusideveti, darytis nelanksčiam, 
pvz., rudeniop žolių stiebai sustabarėja; mokslo terminai 
yra sustabarėję, vadinasi, vienaprasmiškai sustingę. 

tariamybė — tariamas, spėjamas, tačiau netikras dalykas, 
pvz., Šventiraščio egzegezėje esama daug tariamybių; 
protingų būlybių buvimas visatos erdvėje yra tariamy- 
bė 


Zuyloti — nejudant buvoti, tünoti, pvz., jis tvylo (arba 
tūno) kampe susigūžęs. 

veikinys — veikiamasis dalykas, priimąs mūsų veikimą 
arba iš jo kyląs, pvz., piešiamas paveikslas yra meni- 
ninko (veikėjo) veikinys; minia yra geriausias propa- 
gandos veikinys. 

visetas — kas savin visa suima, talpina, visuma, pvz., 
dangaus kūnų visetas yra kol kas mokslui nežinomas. 

žiedinys — kas gaminama iš jau esančios medžiagos, pvz., 
puodas yra molio žiedinys; pasaulis, pasak Platono, 
yra pirminės medžiagos žiedinys. 


ORA ET LABORA 


BAZNYCI 
K 


IVADO VIETOJE 


1. Lietuvos krikšto jubiliejui (1387—1987) pasiruošti 
mūsų tėvynės vyskupai yra skyrę dvejus metus, pavadin- 
dami juos Gerosios Naujienos. (1985) ir Samoningo Ti- 
kėjimo (1986) metais !. Pirmaisiais metais tikintieji buvę 
raginami prisiminti, „kokiais nelengvais keliais Krikščio- 
nybė atėjo į mūsų kraštą“ ir „kokių religinių bei mora- 
linių vertybių“ ji per tą šešetą šimtų metų „įskiepijo į 
mūsų dvasią“ ?. Antraisiais metais krikščionys privalą 
„geriau pažinti savo šventą tikėjimą ir įvertinti jo aktua- 
lumą mūsų gyvenimui“ (pi, Juk „per krikštą, tapdami 
Katalikų Bažnyčios nariais, tampame ir dieviškojo moks- 
lo šviesos paveldėtojais“ (t.p.). Todėl Lietuvos ganyto- 
jai ir prašo tikinčiuosius „gyviau domėtis tikėjimo klau- 
simais“ (t.p.), kad šis brangus paveldėjimas nesunyktu 
mūsų nerūpestingume, nes lik suvokę, kokia gi religija 
į mūsų kraštą atėjo ir kokių gi vertybių bei tiesų ji mūsų 
tautai atnešė, galėsime prasmingai švęsti pačius jubilie- 
jaus „kaip gyvosios krikščioniškosios dvasios metus“ 3, 
leisdami „skardėti ragui po visą šalį“, kaip tai kadaise 
Mozė buvo liepęs izraelitams, jiems švenčiant savus ju- 
biliejus (Kun 25, 10). 

Baigdami savo žodį tikintiesiems, Lietuvos ganytojai 
beigi karčiai nusiskundžia: „Šiandien katekizmas ir mal- 
dynas yra vieninteliai prieinami rašytiniai tikėjimo tiesų 
šaltiniai“ *. Tai reiškia: sąmoningo tikėjimo mūsų tėvy- 
nėje galima semtis tik iš katekizmo ir maldyno; jokių ki- 
tų pagalbinių šaltinių ten nėra. Iš Lietuvos vyskupų nu- 
siskundimo byloja aiškus troškimas, kad religinių vers- 
mių būtų daugiau; kad būtų knygų, kurios katekizmo tie- 
sas aiskinty, giliniy bei plėstų, o maldyno atodüsius bei 
prašymus paverstų protą nušviečiančiomis įžvalgomis. 
Nors vyskupai ir pastebi, kad dabartinėje padėtyje ka- 

tekizmas ir maldynas yra „juo labiau studijuotini“ (t. p.), 
tačiau visiems juk aišku, jog tikėjimo sąmoningumui jų 
vienų nepakanka. Nepakanka nė katecheliniy pamokslų, 
kurių ganytojai žada bažnyčiose daugiau sakydinli, nes 
ir pamokslininkas yra pagalbinių šaltinių reikalingas, kad 
jo žodis nevirstų nuolat kartojama nuodėva. Religinės LD. 
teratūros stoką Lietuvoje šiandien jaučia tiek pasauliš- 
kiai, tiek dvasiškiai. 

Kur link tad krypsta šis Lietuvos vyskupų neištartas, 
užtat juo labiau jaučiamas religinės knygos troškulys? 
Pačioje Lietuvoje sąmoningo tikėjimo rašytinių šaltinių 
gamintis neįmanoma: jokio religinio laikraščio ir jokių 
katekizmą bei maldyną nagrinėjančių leidinių ten nėra. 
Ar tad vyskupų žodis Lietuvos tikintiesiems nėra kartu 
ir jų žodis mums, gyvenantiems, tiesa, už tėvynės sienų 
geografiškai, tačiau pasilikusiems tėvynėje istoriškai? Ar 
anas dvimetis pasiruošimas krikšto jubiliejui nėra ir mūsų 
pasiruošimas? Ar jis nėra tiesiog mūsų įpareigojimas ai- 
sakyti į Lietuvoje atsiradusią prievartinę religinės lite- 
ratūros stoką kaip tik jos kūryba sąmoningo tikėjimo 
metais? 

Tautos krikštas yra visų pirma religinis įvykis. Tai 
pabrėžia visi mūsų vyskupų rašyti šiuo reikalu raštai — 
ir tėvynėje, ir tremtyje. Be abejo, krikštas jtaigauja ir 
istorinę tautos būklę; įtaigauja todėl, kad krikščioniška- 
sis Dievas yra atėjęs žmonijos istorijon, prisiimdamas 
žmogiškąją prigimtį ir žmogiškąjį likimą. Tad išpažin- 
dami tokį Dievą krikšto melu, mes pasukame nauju keliu 
tiek religiškai, tiek istoriškai. Tai posūkis, kuris keičia 
tautą lig pat jos gelmių. Čia kuriasi nauja tikrovė: visa 
apimanti, pastovi, likiminė. Minėdami tad tokio svarbaus 
posūkio sukaktį, negalime apsirėžti tik ano Mozės rago 
garsais: apeigomis bažnyčiose, paskaitomis ir deklamaci- 
jomis salėse, oratorijomis ir dramomis teatruose. Be abe- 
jo, yra būtina, kad anas ragas gausių „po visą šalį“ (Kun 
27, 10), nes jubiliejaus metai yra džiaugsmo metai. Ta- 
čiau džiaugsmas baigiasi, palikdamas įspūdį širdyje, bet 
vargu ar pagilindamas tikėjimo sąmonę. Sąmoningo ti- 
kėjimo galima įsigyti tik iš to, kas po džiaugsmo lieka, 
prie ko galima grįžti, ką galima ir kitam įteikti. O tai 
ir yra religinė knyga. Jubiliejaus iškilmės, kurios praei- 
na, ir religinė knyga, kuri pasilieka, nėra priešingybės, 
išskiriančios viena kitą. Atvirkščiai: jos yra viena kitos 
papildas. Kiekvienas jubiliejus yra alšvenčiamas savo 

pilnatve tik tada, kai jis nesibaigia rago gaudimu, o lieka 
ir toliau buvoti paminklo pavidalu. Mūsų atveju toks pa- 
minklas tegali būti religinė knyga. 

Šių akstinų skatinamas Lietuvos krikšto jubiliejui mi- 
nėti komitetas Vokietijoje, sudarytas vyskupo P. Baltakio 
OFM (šio komiteto nariai: Vincas Bartusevičius, Alina 
Grinienė ir Vincas Natkevičius), nutarė organizuoti ne 
tik sukaktuvines iškilmes, bet išleisti, nors ir kuklią, re- 
liginio pobūdžio studiją. Man buvo patikėta tokią stu- 
dija paruošti. Deja, trumpokas laikas ir sviri sveikata ne- 
leido užsimoti kiek plačiau bei sistemingiau. Reikėjo ten- 
kintis tuo, kas gulėjo po ranka ir kas jau įvairiomis pro- 
gomis buvo svarstyta tai vienur, tai kitur, būtent Bažny- 
čios ir kultūros klausimas. Bažnyčia ir kultūra yra juk du 
pagrindiniai krikščioniškojo gyvenimo sandai, kurie abu 
privalo šiame gyvenime tilpti, nei nepersiskirdami, nei 
užgoždami vienas kitą. Ketvertas šios studijos skyrių tad 
ir mėgina sklaidyti anų sandų sąsają — kiekvienas vis 
kiek kitokiu atžvilgiu. 

2. Studija yra pavadinta benediktiniškuoju šūkiu „Ora 
et labora — Melskis ir dirbk“, kuris, atrodo, geriausiai 
nusako Bažnyčios ir kultūros santykį. Paties šv. Bene- 
dikio reguloje (apie 530 m.) šio šūkio nėra. Užtat joje 
esama aibės nuorodų, kaip reikia melstis dieną bei naktį, 
kaip reikia dirbti ir fiziškai, ir dvasiškai, nes „dykinėji- 
mas,— pasak šv. Benedikto,— yra sielos priešas. Todėl bro- 
liai privalo nustatytu metu atsidėti čia rankų darbui, čia 
šventam skaitymui“ *. Regula tiksliai nurodo, kiek laiko 
vienuoliai turį dirbti laukuose ar daržuose ir kiek laiko 
skaityti. Šv. Benediklas reikalavo skaityti ypač pasninko 
dienomis. „Šioms dienoms kiekvienas privalo pasiimti iš 
bibliotekos po knygą ir ją perskaityti nuo pradžios iki 
` galo.“ O kad taip iš tikro ir būtų, „vienas ar du senes- 
nieji broliai privalo <...> eiti per vienuolyną ir tikrinti, 
ar neatsiras brolio tinginio, kuris, užuot uoliai skaitęs, 
dykinėtų ir plepėtų, kitiems trukdydamas“ (p. 297—298). 
Dvilypis šv. Benedikto regulos pobūdis — malda ir dar- 
bas — pergalėjo iš senovės paveldėtą idealą gyventi gryna 
koniempliacija (theöria), o darbą laikyti žmogų Zeminan- 
čiu dalyku (banausos). Šūkis „ora et labora“ anaipiol 
nėra tik pamaldžiai skambas posakis. Tai išraiška to, kas 
tarta žmogui jo dienų pradžioje: Viešpaties užveisią Ede- 
no sodą „įdirbti ir puoselėti“ (Pr 2, 15). Stai kodėl tasai 
šūkis ir tinka apibūdinti santykiui tarp Bažnyčios Ir kul- 

„Pirmieji šio santykio žingsniai esti Zengiami tautos 
krikšto metu. Čia nesvarbu, kokiu būdu krikštas tautą 
pasiekia: per valdovą ar per misininkus, įtikinant ar ver- 
čiant, aukojantis pačiam ar grobstant rastas kitų gėrybes. 
Visų šių būdų istorijoje yra buvę. Kiekvienu betgi atveju 
Bažnyčia, krikštydama tautą, susiduria su Ruliūra ir tai 
su tokia, kokios ji lig tol nebuvo patyrusi. Antra vertus, 
Bažnyčia ateina į tautą irgi nešina tam tikra kultūra, 
kurios tauta ligi krikšto nebuvo pažinusi ir ja gyvenusi. 
Tautos krikštas visados yra dviejų kultūrų susidūrimas: 
vienos, kuria gyvena tauta, ir kitos, kuria yra apsivilkusi 
Bažnyčia. Užtai po krikšto ir prasideda šių dviejų kul- 
tūrų rungtynės — kartais vaisingos ir tautai, ir Bažnyčiai 
(germanų tautose), kartais nelaimingos taip pat ir tautai, 
ir Bažnyčiai (lietuvių tautoje). Pirmasis šios studijos 
skyrius „Krikščionybės kelias į tautą“ ir mėgina sklaidyti 
tautos krikšto pažadintą dviejų kultūrų įtampą, dažnai 
vykstančią Bažnyčios priedangoje ir Bažnyčios vardu, iuo 
būdu sudarančią pavojų suardyti reikiamą santykį tarp 
Krikščionybės ir tautybės. 4 

Sükj „ora et labora“ pavadinome benediktiniskuoju. 
Šilaip jis dažniausiai ir esti vadinamas. Savo esme beigi 
jis yra vienuoliškas apskritai: vienuolio būsena yra ir 
melstis, ir dirbti — net ir tuo atveju, kai jis veda vad. 
kontempliatyvinį gyvenimą. Kultūrinė kūryba niekad nė- 
ra vienuoliui svetima, ir jis niekur negali nuo jos pabėgii, 
net jeigu ir norėtų, gal tik dykumose pirmaisiais dviem 
Krikščionybės amžiais jis buvo nuo jos laisvas. Tačiau 
kokia gi yra ši vienuolinė kultūra, kilusi iš vienuoliško- 
sios dvasios bei regulos? Kad vienuolynai Europoje yra 
buvę kultūros židiniais, to niekas neigti negali, kas ne- 
nori klastoti istorijos. O vis dėlto naujųjų laikų kultūra 
anaipiol nėra vienuolynų kultūros tęsinys ar jos plėtimas; 
greičiau ji yra vienuolinės kultūros paneigimas — ne to- 
dėl, kad būtų buvęs pamirštas ora, bet todėl, kad kultü- 
roje užu vienuolyno sienų kitą prasmę įgijo labora. Iš- 
ryškinti tad šį vienuolinės kultūros pobūdį ir atskleisti 
kitokią — nevienuolinę — kultūros prasmę bando antrasis 
šios studijos, skyrius, pavadintas „Evangelija ir kultūra“, 
kuriame autorius pateikia beveik nežinomą šv. Augustino 
interpretaciją Mortos ir Marijos dialektikai suprasti. Ši 
dialektika buvo apsprendusi visą viduriniųjų amžių nuo- 
taiką; ji šmėsčioja ir dabartyje, deja, ne augustiniškosios 
interpretacijos prasme. 

Ko siekia Bažnyčia, skleisdamasi pasaulyje? Ne ko 
kito, kaip naujo Zmogaus santykio su Dievu. Nera buve 
atvejo, kad Bažnyčia būtų ėjusi į tautą bedieve, vadinasi, 
į ateistine tautą. Jei tokia tauta istorijos eigoje iš tikro 
susikurtų, būtų galima pagrįstai abejoti, ar ji pajėgtų 
Bažnyčios įstaigas priimti ir grįžti atgal prie paneigio 
Dievo, nes keisti vienokią Dievo sampratą kitokia yra 
esmiškai kas kita negu paneigti Dievo buvimą apskritai, 
o paskui jį vėl pripažinti. Ispanų istorijos filosofas Dono- 
so Cortės mano, kad tai yra galima tik atskirų asmenų, 
o ne ištisų tautų atveju. „Esu maies bei pažinęs daug 
asmenų, kurie buvo nutolę nuo tikėjimo, o paskui vėl prie 
jo grįžo; deja, nesu regėjęs tautos, kuri būtų grįžusi prie 
tikėjimo, kartą jį praradusi“ 5, Kur tik Bažnyčia lig šiol 
ėjo, visur rado tikinčiąsias tautas. Tik jos tikėjo kitaip. 
Užtat misijų uždavinys ir buvo senąjį tikėjimą keisti 
nauju; išmokyti žmones santykiauti su Dievu krikščioniš- 
kai; išmokyti pirmų pirmiausiai krikščioniškosios maldos, 
kadangi malda yra pati giliausia žmogaus santykio su 
Dievu išraiška.— Tačiau ką gi reiškia krikščioniškai mels- 
tis? Ką reiškia krikščioniškai Dievą garbinti, jį prašyti, 
jam dėkoti? Kas yra ta nauja malda, kurią Bažnyčia skie- 
pija pakrikštytai tautai? Nes šiąją krikštydama, Bažnyčia 
atneša jai ne tik naują kultūrą, bet ir naują maldą. Pa- 
krikštytosios tautos „ora et labora“ yra kitoks negu ne- 
krikštytosios. Apmastyti tad krikščioniškąjį oru ir yra 
trečiojo šios studijos skyriaus uždavinys, kuris dėstant 
ištįso kiek labiau, kadangi apie maldos esmę bei jos 
apraiškas esame per maža mąstę. Sąmoningo tikėjimo 
metais gal ir tikslu būtų kiek atsigriebti. 

Su maldos sklaida siejasi ir paskutinis studijos sky- 
rius, pavadintas „Vienuolinio gyvenimo prasmė“, nes iš- 
slydus kultūrai iš vienuolio rankų, savaime kyla klausi- 
mas: kam reikalinga yra Bažnyčioje vienuolinė būsena? 
Ar tik maldai? Jei taip, tai kokią prasmę turi malda, su- 
siklosčiusi ištisu gyvenimo pavidalu, kaip tai regime vie- 
nuolynuose? Apsisprendęs už Mariją, sėdinčią prie Vieš- 
paties kojų, vienuolis savaime virsta jos ženklu arba 
nuoroda į tai, ką Marija iš tikro reiškia. Gi ji, pagal 
šv. Augustiną, yra eschatologinio pobūdžio: ji rodo tai, 
kas būsime, pasiekę amžinąją tėvynę. Vienuolis yra es- 
chatologine rodyklė. Šitaip jį apibūdina ir Vatikano II 
susirinkimas, sakydamas, kad „evangelinių patarimų vyk- 
dymas <...> skelbia būsimąjį prisikėlimą ir dangaus 

karalystės garbę“ (Lumen gentium, nr. 44). Ta pačia 
prasme vienuolinę būseną nagrinėja ir mūsų dienų teo- 
logija. Čia glūdi šios būsenos didybė ir jos prasmė Baž- 
nyčios gyvenime. Aptemus gi eschatologiniam jos pobü- 
džiui, kyla vienuolynų krizė, kurią dabar ir gyvename ir 
kurios esmę sudaro ne kokybinė pašaukimų stoka, bet 
pačių vienuolių nuotaika eschatologiją paversti sociolo- 


a. 

Autorius tikisi, kad šios studijos svarstymai irgi bus 
prisidėję, kaip ta Krylovo musė, Lietuvos krikšto jubi- 
liejui paįvairinti. Betgi tai įgalino Vokietijos lietuvių sie- 
lovada ir jubiliejaus komitetas, kuriems ir priklauso nuo- 
širdi padėka bei gili pagarba. . 


Antanas Maceina 
Muensteris, 1986 m. spalio 15 d. 


Pirmas skyrius 


. KRIKSCIONYBES KELIAS Į TAUTA 


Katalikų Bažnyčios maldose į Šv. Dvasią randame nuo- 
stabią eilutę: „Kuri per daugybės kalbų įvairumą suvedei 
tautas tikėjimo vienybėn — Qui per dieversitatem lingua- 
rum cunctarum gentes in unitatem fidei congregasti“. Tai 
reiškia: kalbos skirsto tautas, tikėjimas jas vienija. Tačiau 
kalbos yra giliausia tautų būsenos išraiška: kaip tauta 
buvoja, regėti jos kalboje. Todėl kalba yra tokia tikrovė, 
pro kurią ir religija negali praeiti negirdomis. Priešingai, 
Sekminių stebuklu Krikščionybė teigia kalbų, o tuo pačiu 
ir tautų įvairumo vertę kaip sąlygą Evangelijai priimti, 
nes tik gimtąja kalba skelbiama Evangelija gali virsti 
mana giliausios savasties prasme: „Mes visi girdime juos 
(apaStalus.— Mc.) skelbiant įstabius Dievo darbus mūsų 
kalbomis“ (Apd 2, 11). Dievo darbas ateina mūsų širdin 
tik gimluoju žodžiu. Evangelijos skelbimas (kerigma) 
skaldosi pagal kalbinį tautų susiskaldymą. . 

Tačiau tikėjimas į Dievo darbus arba priėmimas Evan- 
gelijos turinio virsta jungiamąja grandimi tų, kuriuos per- 
skyrė žodis. Tikėjimo jėga pergali skaldomąją žodžio 
galią. Tai žinojo ir jautė jau patys pirmieji krikščionys. 
Šv. Justino Kankinio pirmojoje apologijoje (apie 150 m.), 
skirtoje imperatoriui Antoninui Pijui, skaitome: „Anks- 
čiau Zudeme tuos, kurie nebuvo mūsų genties, ir neken- 
tėme jų, nebendraudami su jais net šeimose dėl skirtingų 
papročių; dabar gi, atėjus Kristui, sėdime su jais prie 
vieno stalo“ (Apologia I, 14). Tas pats tikėjimas kuria ir, 
tą pačią bendriją. Gyvendamos skirtingu tikėjimu, tautos 
gyvena skirtingą istoriją. Tapusios to paties tikėjimo, jos 
jungia savas istorijas į vieną ir tą pačią išganymo istoriją, 
nė kiek nenaikindamos savų istorijų, nes tokiu atveju ne- 
būtų ko jungti. Tautų bei kalbų įvairumas — diversitas 
linguarum cunctarum — Krikščionybėje lieka, tik jis esti 

apgaubiarnas tikėjimo vienybe — unitate fidei. Krikščioniš- 
kosios tautos istorija virsta dalyve tokios istorinės eigos, 
kuri vyksta nebe suskaldyta skyrium nuo kitų, bet sykiu 
su kitais. Todėl teisingai ir mes, kalbėdami apie savos 
tautos Krikščionybę, nuolat pabrėžiame, kad krikštas įjun- 
gė mus į Vakarų Europos kultūrą, kadangi Vakarai ir mes 
susitikome toje pačioje tikėjimo vienybėje. 

O vis dėlto tautos krikščionėjimas nevyksta be tam 
tikros įtampos ir net dramos. Krikščionybės kelias į tautą 
nėra nei tiesus, nei lygus. Tai duobėlas, klampus ir pa- 
vojingų posūkių pilnas kelias. Yra gili tiesa, kad Kristus 
„atėjo ne griautų, bet statytų. Tačiau krikščioniškoji sta- 
tyba niekad nėra senojo statinio tęsinys. Krikščionybė 
niekad nedengia stabmeldybei stogo. Ji statosi savą tro- 
ba ten, kur stovėjo senoji. Jos skelbiama kaita (metanoia) 
liečia ne tik asmens širdį, bet ir tautos gyvenimo sąrangą. 
Ir iš šios kaitos kaip tik kyla ne viena problema Krikš- 
čionybės kelyje. į tautą. 


I. Neišspręstas klausimas 


Kaip Krikščionybė pasiekia tautą? Kaip tauta ja pri- 
ima? Kaip ji paskui buvoja tautoje? — Tai nėra bereikš- 
miai klausimai. Mūsų religija juk tiek savo esme, tiek 
savo tikslu yra katalikiškoji, vadinasi, visuolinė; taip 
labai visuotinė, jog jei kas nors, pasak kard. Jean Da- 
niėlou, mėgintų aprezii ją grupe — tauta ar šeima, — ne- 
suprastų jos dvasios: „Krikščionybė pačia savo sąvoka 
apima visą pasaulį... Ji turi apjuosti visą žemę“ ir „visas 
tautas sutelkti mistinio kūno vienybėn“ 1. Menkavertišku- 
mo jausmas, ne kartą lydįs krikščionis jų santykiuose su 
kitomis religijomis, kyla kaip tik todėl, kad savo pasąmo- 
neje mes vis dar tebesinešiojame pažiūrą, esą Krikš- 
čionybė yra Vakarų padaras. Sakysime, mes nė kiek nesi- 
stebime, kad Indija ar Kinija nėra krikščioniškos, prie- 
šingai, mes stebimės, kad Afrika pastaruoju metu taip 
sparčiai krikščionėja. Visuotinio akiračio stoka paverčia 
krikščionį kampininku ar mažų mažiausiai svečiu pasau- 
lėžiūrų sueigoje. Iš tikro gi jis turėtų jaustis esąs šios 
sueigos šeimininkas. Ekumeninio sąjūdžio lūpčiojimas 
vietoje yra ryškiausias krikščioniškosios nedrąsos Zenk- 
las. 

Tačiau ar Krikščionybės visuotinumas nėra kaip tik 
anttautinio pobūdžio? Ar tasai medis, apie kurį Kristus 
sako, esą „padangių sparnuočiai atskrenda ir sukasi liz- 
dus jo šakose“ (Mt 13, 32),— ar šis medis gali augti tau- 
tinėje dirvoje? Kitaip tariant, kas yra tauta Krikščionybei: 
istorinė atsitiktinybė ar esminė būtinybė? Ir kas yra Krikš- 
čionybė tautai: jos nuindividualinimas visuotinumo naudai 
ar jos individualybės pabrėžimas net visuotinumo kaina? 

Tai vis neišspręsti ir net reikiamai nekelti klausimai. 
Sį trūkumą pastebėjo ir Vytautas Vardys savo straipsny- 
je apie katalikiskaja rezistenciją ir mūsų tautos likimą: 
„Esminio tautybės ir katalikybės (mūsų tautoje — lietu- 
vybės ir katalikybės) ryšio,— sako jis,— nėra patenkina- 
mai išaiškinę nei filosofai, nei sociologai“ 2. Įprastinio at- 
sakyino, kurį kadaise buvo davęs St. Salkauskis, esą 
Krikščionybė sudaranti turinį, o tautybė lytį, nepakanką 
todėl, kad jis tautos ir religijos santykius nusakas sta- 
tiškai, V. Vardžio žodžiais tariant, mechanistiškai; žmo- 
gaus gi, o tuo pačiu ir tautos egzistencija esanti dinaminė 
arba, pasak Vardžio, sekvencinė, vadinasi, s/inktis, ne 
padėtis (plg. p. 362). Kiekviena slinktis, būdama taps- 
mas, yra savaime ir dialektika, vadinasi, savo eigoje iš- 
sivystanti į savo pačios priešingybę. Dažnai girdime tei- 
giant, kad nėra tautos be religijos. Tai tiesa. Bet lygiai 
tokia pat tiesa, kad nėra religijos be tautos. Be abejo, 
reikia sutikti su katalikiškąja hierarchija, jog Bažnyčia 
negali ir neprivalo kildinti iš savęs kokios nors konkrečios 
visuomeninės programos: politinės, socialinės, ekonomi- 
nės, kultūrinės. Antra vertus, reikia sutikti ir su istori- 
kais, jog Krikščionybė kiekvieną kartą jungiasi su stab- 
meldiškąja mąstysena bei gyvensena ir tuo būdu kildina 
vad. „krikščioniškąją kultūrą“, tiesa, labai kaičią, sykiu 
beigi ir labai reiklią 3. Si kultūra yra įvairi savo formo- 
mis, tačiau visados dabartinė: Krikščionybė ryšium su 
tauta virsta niekad nesibaigiančiu, todėl visados atviru 
„krikščioniškosios kultūros“ kūrimo vyksmu. 

Tai jautė ir St. Šalkauskis, kalbėdamas apie katali- 
kiškosios pasaulėžiūros reikšmę Lietuvos ateičiai. „Uni- 
versali pasaulėžiūra,— sako jis,— kaip ir tikyba, plisda- 
ma iš pradžios duoda, o paskui gauna. O tauta, įsijung- 
dama į' visuotinę ideologinę bendruomenę, iš pradžios 
gauna, o paskui duoda“ *. Tai jau žymiai tikslesnis re- 
ligijos ir tautos santykių apibūdinimas negu vartojant 
„turinio“ ir „lyties“ sąvokas, nes čia išeina aikštėn kaip 


357 


tik ana dinamika,-kuri šiuos santykius nuolatos lydi. 
Kartu čia pasirodo ir šių santykių dialektika, nes „duoti 
ir gauti“ yra priešingybės. Patikslinant Šalkauskio. mintį, 
galima, būtų tik pridurti, jog religijos ir tautos dialektika 
nėra laiko tarpsniai, kaip tai mums įtaigautų žodžiai „iš 
pradžios“ ir „o paskui“. Religijos ir tautos dialektika 
aisiranda ne laiko eigoje, bet ji sudaro pačią jų santykio 
sanklodą: „gauna“ ir „duoda“ buvoja visą“ laiką ir per- 
skverbia visą religijos ryšį su tauta. Trumpai tariant, 
religija ir tauta keičia viena kitą ne paprastai . pasipil- 
dydamos, bet dialektiniu būdu: ir teigiamai, ir neigiamai. 
Religija ir tauta yra viena kitai kartu tiek palaima, tiek 
grėsmė. 

Kas tad yra ši nuostabi religijos ir tautos dialektika? 
Iš kur-ji kyla ir kaip ji reiškiasi tikrovėje? Tai klausimai, 
kurie lietuvių tautos krikšto akivaizdoje savaime kyla ir 
yra verti kiek platėliau pasvarstyti. G. Thibonas yra sykį 
rašęs, jog krikščionys, užuot pasaulį Dievu persunkę, 
dažnai pasitenkina Dievą pasauliui užmovę. Tai elgesys, 
kuris ne sykį lydi Bažnyčios pasiuntinius jų kelyje į tą ar 
kitą tautą. Todėl krikšto problema yra kartu ir Bažnyčios 
elgesio problema, būtent: SEH ji skelbia tautai naujaji 
Dievą. | . - | 


2. GESEIS kaip Zmogaus asrojlmas 


Krikščionybė . skiriasi nuo «kitų religijų ne tik tuo ar 
kitu savo mokslo turiniu, ne tik tuo ar kitu savos dorovės 
reikalavimu, ne tik ta ar kita savo kulto apeiga, bet pa- 
čia pagrindine savo linkme: Krikščionybė yra priešprieša 
kitoms religijoms, kadangi jos slinktis yra- anoms: at- 
virkščia.— Ką tai reiškia? 

Jei tikėsime kard. J. Daniėlou, tai visos kitos religijos 
„pradeda žmogumi ir įspūdingai stengiasi tiek aukštai 
jį pakelti, kad jis pasiektų Dievą“ 5. Kitaip tariant, visų 
nekrikščioniškųjų religijų slinktis yra slinktis Dievop. 
Tai Dievo ieškojimas, suprantant Dievą kaip. kažką, ko 
galima ieškoti ir ką galima rasti. Sia prasme iš tikro 
visos religijos yra dėjusios nemaža pastangų ir pasieku- 
sios nemaža laimėjimų, ypač induistinių brahmanų. ir 
budistinių vienuolių askezėje bei mistikoje®. Sv.. Pau- 
liaus pastaba -Atėnų areopage, jog pati mūsų būvio sąran- 
ga reikalaujanti, „kad žmonės Dievo ieškotų ir lyg .ap- 

graibomis jį rastų“ (Apd 17, 27), yra gairė visoms stab- 
meldiškosioms religijoms: jose visose žmogus Dievo ieš- 
ko. Ir juo labiau jos. tariasi prie Dievo artėjančios, juo 
labiau jos tolsta nuo žmogaus: nuo jo būvio apskritai ir 
net nuo jo Aš, kas, sakysime, budizme yra tiesiog aki- 
vaizdu. Budistiškoji nirvana yra juk ne kas kita, kaip bet 
kokio pajautimo, bet kokio jausmo, galop sąmonės ir sa- 
vimonės užgniaužimas; tai AS pakeitimas į Ne-Aš arba 
į Kitą, pašalinant ankštas asmens ribas ir tampant vi- 
sybe 7.. Rasti Dievą visoms kitoms religijoms reiškia pa- 
likii šalimais ir net pamiršti žmogų. - 

Sis prigimtasis Dievo troškulys Krikščionybėje yra ta- 
pęs atvirkščias: krikščioniškasis Dievas ieško žmogaus. 
Kitame savo veikale minėtasis kard. J. Daniėlou pabrėžia, 
jog „Krikščionybė nėra žmogaus pastanga -Dievo linkui. 
Ji yra dieviškoji galia, vykdanti žmoguje tai, kas yra 
aukščiau žmogaus“ (p. 113). Konkrečiau kalbant, „Kriks- 
čionybė visų pirma yra istorinis įvykis, būtent Jėzaus 
Kristaus įsikūnijimas. Tai kaip tik mums ir rodo, jog 
krikščioniškojo apreiškimo esmė yra ne supažindinti mus 
su Dievo buvimu — jį pažįsta ir kitos religijos, — bet at- 
skleisti, kad Dievas veikia laike, kad jis perskverbia žmo- 
nių istoriją ir kad jo įskvarbos (interventions) sudaro 
sprendžiamuosius veiksmus (p. 109). <...> Krikščionybė 
yra Dievo slinktis žmogaus 'linkui“ 8. 

Tai paties Naujojo Testamento nuorodos. „Meile,— 
skaitome pirmajame šv. Jono apaštalo laiške,— yra ne tai, 
jog mes pamilome Dievą, bet kad jis mus pamilo ir siun- 
tė savo" Sūnų“ (/ Jn 4, 10), kuris: „tapo kūnu ir gyveno 
tarp mūsų“ (Jn 1, 14); gyveno kaip „gerasis Ganytojas“, 
guldąs „už avis savo gyvybę“ (Jn 10, II). Evangelijos 
kaip naujienos skelbimas prasideda ne žmogumi, o Dievu. 
Čia Dievas tampa žmogumi, aprėžia savo visagalybę ir 
išsivelka iš savo didybės, kad buvotų „kaip visi žmonės“ 
(Fil 2, 7). Tai pagrindinė krikščioniškojo skelbimo tiesa, 
į kurią dažniausiai nekreipiame dėmesio, ieškodami ly- 
giagrečių tarp mūsų religijos ir kitų religijų. Be abejo, 
ir kitos religijos išpažįsta, kad dievybė galinti reikštis 
įvairiopomis regimybėmis: augalų, gyvulių ir net žmonių.. 
Bet visos šios regimybės yra anoms religijoms ne daiktų 
tikrovė, o tik jų tariamybė (gr. dokėsis; dokein — rody- 
tis): čia dievybė tik rodosi esanti augalas, gyvulys, žmo- 
"gus, tačiau ji nėra nei tikras augalas, nei tikras gyvulys, 
nei tikras žmogus. Visos kitos religijos dieviškojo reiš- 

kimosi atžvilgiu yra doketinės. Jų ontologijoje yra ne- 
įmanoma, kad begalybė taptų apreZiybe ar kad absoliutas 
tilptų uždaroje kūrinio ertmėje. „Dauguma religijų — pa- 
stebi Daniėlou,— žiūri į laiką, kuriame vyksta istorija, 
kaip į amžinybės sugadinimą... Laikas esąs tik veidro- 
dis, tik silpnas amžinybės atspindis... Induizmui, o ypač 
budizmui, laikas yra susiskaldymas, suirimas. išsibarsty- 
mas, vadinasi, netikrovė, kadangi kas yra tikra, yra ir 
vieninga“ ?. Vienintelė Krikščionybė pergyvena laiką 
kaip tikrovę ir del to skelbia Dievo tapimą tikru žmogu- 
mi, neigdama doketizmą kaip ereziją. Krikščioniškasis 
Dievo įsikūnijimas nėra prisiėmimas žmogiškosios išvaiz- 
dos arba užsidėjimas žmogiškosios kaukės, bet pati žmo- 
giškoji tikrovė. Krikščionybėje Dievas tikrai gema žmo- 
gumi ir juo lieka amžinai. Zengdamas į dangų, Kristus ne- 
išsivilko iš savo žmogiškosios prigimties, kaip kad jis nė 
nebuvo ja tik apsivilkęs. Jis ir Tėvo dešinėje yra tikras 
žmogus. Žmogybė čia yra pakelia ligi perkeistosios bū- 
senos, tačiau kaip tik tuo, kad pats Dievas į Zmogybe 
atėjo ir prisiėmė ją kaip savastį (plg. Jn I, 11). 
Nuosekliai tad religija arba žmogaus santykis su Dievu 
čia ir kinta lig pat savo gelmių: Krikščionybėje viskas 
darosi atvirkščia. Ne žmogus čia yra Dievo ieškotojas, vis 
labiau išsivelkąs iš savo žmogiškojo sando, bet Dievas 
yra žmogaus ieškotojas, randąs jį įstrigusį mūsų būvio 
erškėtyne, jį išvaduojąs ir nešąsis savo glėbyje lyg pra- 
puolusią avelę (plg. Lk 15, 4—5). Dievo troškulys Krikš- 
čionybėje anaiptol nedingsta. Žmogaus širdis, ta augusti- 
niškoji cor inguietum (Conf. I, 1), čia yra tokia pat gyva 
kaip ir kitose religijose. Tik ji čia yra patenkinama at- 
virkštinių būdu: ne žmogus randa Dievą ir jame nu- 
rimsta, bet Dievas randa žmogų ir tuo jį nuramina. Ma- 
dinis šiandienos įprotis kalbėti apie „Dievo ieškojimą“ 
yra atoaidis iš prieškrikščioniškųjų laikų, vis dar nesu- 
vokiant ar jau pamirštant, kokį gilų perversmą yra įvyk- 
džiusi mūsoji religija Dievo ir žmogaus santykyje.“ Po 
Kristaus ne mes žengiame Dievo linkui, tarsi Dievas vis 
tebebuvotų kažkur anapus mūsų tarsi Aristotelio nejudas 
judintojas, mus traukiąs, tačiau pats nė nepakrutąs. Ne! 
Po Kristaus Dievas yra nužengęs į mūsų būvį ir prisiėmęs 
mūsų likimą, neišskiriant nė mirties. Krikščionybėje leš- 
komasis yra ne Dievas. o žmogus tarsi pamesta drachma. 
(plg. Lk 15, 8—9). Tai ir yra Krikščionybės slinktis tiek 

jos esmeje, tiek jos sklidime istorijos plotais. Ir tik tu- 
rėdami prieš akis šią Dievo slinktį žmogaus linkui, ga- 
lėsime suprasti Krikščionybės ėjimą į tautą ir jos buvo- 
jimą tautos gyvenime. . 


3. Krikščionybės istoriškumas 


Tačiau kas gi yra ši Dievo slinktis pati savyje? Ką 
reiškia ieškoli žmogaus? Ką reiškia Kristaus žodžiai 
apaštalams: „Eikite į visą pasaulį“ (Mk 16, 15) „ir pada- 
rykite mano mokiniais visų tautų žmones“ (Mi 28, 19)? 
Ne ką kita, kaip paties Kristaus slinktį. Kristus įsikūnijo 
žmogiškojoje prigimtyje. Krikščionybė privalo įsikūnyti 
žmogiškojoje istorijoje. Kristus tapo tikru žmogumi ir gy- 
veno tarp mūsų, kaip ir visi žmonės. Jis buvo, pastebi 
J. Daniėlou, „paprastas kaimo žmogelis vidutinės kultū- 
ros. Nėra nieko klaidingesnio, kaip įsivaizduoti Kristų, 
mokėjusį visus mokslus bei menus“ *?. Kitaip tariant, Kris- 
taus žmogiškumas neprašoko tos aplinkos, kurioje jis gi- 
mė bei augo. Tikėjimas į Kristaus dieviškumą anaiptol 
neišaukština jo žmogiškumo, kadangi dieviškoji prigim- 
lis, kaip skelbia Chalkedonijos susirinkimas (451 ml, 
nesimaišo su žmogiškąja prigimtimi ir šiosios neatstoja. 
Isikünijes Dievas yra savo laiko, savos tautos, savos kal- 
bos. apskritai savos kultūros žmogus: jis yra tikras izra- 
elitas. 

Tas pat vyksta ir Krikščionybės eigoje „į visą pasaulį“ 
(Mk I6, 15). Ir Krikščionybė žengia į tam tikrą laiką, 
į tam tikrą erdvę, į tam tikrą kultūrą, nes nėra „pasaulio“ 
apskritai; yra tik istoriniai, geografiniai, kultūriniai „pa- 
sauliai“. Teisingai yra sakoma, kad Krikščionybė yra 
„Dievo įsiterpimas į istoriją“ 1. Bet kaip tik šioje tiesoje 
ir slypi Krikščionybės dialektika. Būdama Dievo įsiterpi- 
mas, ji prašoksta bet kokį laiką ir bet kokią — geografinę 
ar kultūrinę — erdvę: "šia prasme ji yra tokia pat visuo- 
tinė, kaip visuotinis yra Dievas. Tačiau būdama Dievo 
įsiterpimas j istoriją; Krikščionybė savaime jungiasi su 
kuria nors tauta bei jos kultūra, kurią ji sutinka skleis- 
damasi žemėje. Dievo jsiterpimas į istoriją anaiptol ne- 
sunaikina kultūrinio : tautų „istorijos: pobūdžio, kaip- to 
paties Dievo „jsiterpimas“ į žmogiškąją prigimtį Kristuje 
nešunaikino šios prigimties savybių. Priešingai, pačia sa: 
vo slinktimi žmogaus linkui: Krikščionybė yra tiesiog 
apspresta prisiimti tos. ar :kilos. tautos. mąstyseną ir gy- 

venseną plačiausia šių žodžių prasme. Ieškodama Zmo- 
gaus, ji jo ieško ir jį randa jau pažymėtą tos ar kitos 
tautos kuliūriniu ženklu. Kaip Kristus buvo konkretus 
izraelitas, taip ir jo religija yra visad konkreti tautiškai. 

Tačiau prisiimti šį konkretų tautos žmogiškumą Krikš- 
čionybei reiškia atsisakyti grynai dieviškosios plotmės ir 
save pažeminti, kaip ir Kristus „apiplėšė save, priimda- 
mas tarno išvaizdą“ (Fil 2, 2), nes be šitokio savęs pa- 
žeminimo arba apiplėšimo nėra jokios prieigos prie žmo- 
gaus. „Kas tad nori tęsti Kristaus darbą,— sako J. Daniė- 
lou,— privalo, žiūrint aplinkybių, atsisakyti daugelio da- 
lykų: turto, išsilavinimo, kultūros, kad gyventų tokioje 
aplinkoje, kurios papročiai jam atrodo keisti ir su kuriais 
jis tik sunkiai susitaiko. Betgi be šitokio savęs pažemini- 
mo Krikščionybės vykdymas neatitiktų Kristaus valios“ 12. 
Kalbėti tad apie Krikščionybės abuojumą ar net prie- 
šiškumą kultūrai reiškia nesuprasti jos dialeklinės pri- 
gimties ir jos slinkties eiti vis artyn. prie žmogaus, o ne 
tolti. nuo žmogaus. Be abejo, ir Krikščionybėje yra buvę 
ir vis dar tebėra srovių srovelių, kurios, mėgindamos ar- 
tėti prie Dievo, tolsta nuo žmogaus; tuo pačiu toldamos 
ir nuo kultūros. Tačiau jos yra išaugusios anaiptol ne iš 
Krikščionybės esmės. Jos yra greičiau atlaikos stabmel- 
diškųjų religijų ar jsravos. rylietiškojo manicheizmo ir 
graikiškojo platonizmo. Mūsų dienų krikščionio sąmonė 
yra įžvelgusi šių srovių pobūdį ir todėl neleidžia joms 
Krikščionybei atstovauti: jos tebebuvoja tik Krikščiony- 
bės -pakraštyje. 2 1 . 


4: Visuotinumo nesėkmė istorijoje. 


Šitoje vietoje kaip tik ir išnyra pirmasis dialektinis 
bruožas religijos santykyje su tauta, būtent: religinė vi- 
suotinybė virsta tautine aprėžtybe. Kaip tauta suindivi- 
dualina žmogiškąjį būvį pagal savo dvasią, taip ji. su- 
individualina ir dieviškąjį apreiškimą. Jokia tauta neiš- 
reiškia žmogiškojo būvio pilnatvės. Tuo pačiu jokia -tauta 
nepajėgia suimti į save dieviškojo apreiškimo pilnat- 
vės. Krikščionybei lemta žygiuoti istorijos keliu visados 
apiplėštai. Tai yra jos nelaimė, sykiu betgi tai yra ir 
vienintelis jos sėkmės laidas. 

.. Jean Daniélou teisingai pastebi, kad „Dievo žodis yra 
amžinai surištas su hebrajų kalba“ *. Pridurkime — ne 
tik su hebrajų, bet ir su graikų kalba, kadangi visas Nau- 

jasis Testamentas, išskyrus gal tik Mato evangeliją (bet 
ir lai nėra tikra), yra parašytas graikiškai, nors Kristus 
skelbė Evangeliją tik aramėjiškai. Ir štai čia konkrečiai 
regime, kaip dieviškoji visuotinybė esti spraudžiama į 
žmogiškąją tautinę aprėžtybę, kuri niekad ir jokia savo 
forma nesugeba išsakyti dieviškosios visuotinybės šiosios 
pilnatve. Dar daugiau: žengdama per pasaulį, Krikščio- 
nybė skurdina savo visuotinumą: tai, kas buvo minioms 
aišku Kristaus žodžiuose, pasidarė ne kartą mįslinga ir 
net prieštaringa graikiškai rašytų evangelijų žodžiuose. 

Tai pavaizduoti gali gana būdingas pavyzdys. Pagrin- 
dinė Krikščionybės tiesa, kad Dievas ieško žmogaus, tap- 
damas juo pačiu, yra šv. Jono evangelijoje graikiškai 
nusakyta šitaip: Kaiho Logos sarx egeneto (Jn I, 14). 
Helenistiniam pirmojo šimtmečio graikui ši formulė buvo 
lengvai suprantama, nes jau nuo Heraklito laikų (5 šimtm. 
pr. Kr.) graikai girdėjo žodį logos vis gilėjančia prasme: 
jis reiškė ne tik šnekamai tartą žodį, bet ir idėją, ir esmę, 
ir pagrindą, ir būtį, ir jėgą, ir provaizdį, ir visatos darną. 
Tad kai graikams buvo skelbiama, esą Logos tapo žmo- 
gummi (sarx egeneto), tai jiems buvo savaime aišku, kad 
šiame žmoguje įsikūnijo kažkoks pradas, kuris sudaro 
pasaulio. būtybių pagrindą ir laiko jas vienybėje, kuris 
švyti išsiskaidęs atskiruose daiktuose (plg. stoikų logoi 
spermatikoi), kuris galop buvoja anapus būtybių. kaip 
jų tiesos; gėrio ir grožio mastas. Galėjo graikai šiuo Evan- 
gelijos skelbimu tikėti, galėjo ir netikėti (plg. Apd 17, 
32—34), tačiau pats-skelbimas, kad „Žodis tapo. kūnu“, 
nebuvo jiems jokia mįslė. 

Nūn kaipgi ši tiesa skamba mums? Išverstas lietuviš- 
kai „Žodis tapo kūnu“, anas graikiškasis posakis netenka 
bet kokios prasmės, nes lietuviškai žodis reiškia tik kal- 
besj, tik tam tikrą garsų santalką, todėl lieka socialinėje 
srityje, niekad nepakildamas į ontologinį matmenį, kaip 
graikuose. Išgirdę Bažnyčios skelbimą, kad „Žodis tapo 
kūnu“, mes nieko nesuvokiame. Kas gi čia tapo kūnu: 
sąvokos ištara? pašnekesys, prakalba? pažadas? 

Pagrindinei Evangelijos tiesai, nusakytai lietuviškai, 
suprasti turime griebtis jau teologinio aiškinimo, aprašy- 
mo, metalizinės teorijos, ypač šv. Tomo Akviniečio, apie 
Sūnaus gimimą iš Tėvo „Žodžio“ asmenimi, nes pats 
savaime žodžio tapimas kūnu į jokią gelmę lietuviškai 
neveda ir į jokį aukštį nerodo. Ir taip yra ne tik su lie- 
tuvių kalba. Taip yra su visomis kalbomis, su kuriomis 

susidūrė Krikščionybė, peržengusi izraelitinės ir helenis- 
lines kultūros sienas. Nei lotyniškasis verbum, nei germa- 
niškasis Wort, nei slaviškasis slovo neturi graikiškojo 
logos ontologinio matmens, o be jo Evangelijos tiesa 
esti pagaunama tik iš dalies ir tik labai paviršutiniškai. 

Tačiau ar tai yra būtina? Ir taip, ir ne! Viena J. Da- 
niėlou pastaba atveria mums akis šiai dvigubai galimy- 
bei. Daniėlou sako, kad šv. Jonas evangelistas „parodė 
didžiulę drąsą, versdainas hebrajiškąjį žodį dabar graikiš- 
kuoju logos“ 4. Kodėl betgi tokios drąsos neparodė ar 
negalėjo parodyti vėlesnieji Evangelijos skleidėjai? Juk 
kiekviena tauta turi religiją, vadinasi, tiki kokį nors aukš- 
čiausiąjį Pradą. Nuosekliai tad kiekviena tauta kaip nors 
$j pradą ir pavadina, vadinasi, turi atitinkamą žodį, kuris 
peržengia paprastos šnekos prasmę ir nurodo jau į trans- 
cendentinį šio prado matmenį. Tad šis Aukščiausiojo pa- 
vadinimas ir galėtų, atrodo, stoti graikiškojo /ogos vie- 
ton. Tai būtų šv. Jono drąsos plėtimas istorijoje. 

Atsajai svarstani, ši galimybė yra įmanoma ir net 
būtina, kad Evangelijos skelbimas tautoms netaptų be- 
prasmiu graikiškosios galvosenos mėgdžiojimu. Konkre- 
čiai tačiau šitokia drąsa lengvai virsta krikščioniškojo 
turinio iškraipa ir net neiginiu. Mat visos siabmeldiško- 
sios religijos aukščiausiąjį pradą yra paprastai suasme- 
ninusios: jo pavadinimai yra asmenvardžiai. Ir graikai 
turėjo tokį asmenvardį; -būteni Zeus. Sykiu beigi jie tu- 
rėjo ir atsajy žodį logos, kuris nusakė ne asmeninį būties 
valdovą — Zeus, turintį keistų žmogiškųjų savybių, o tik- 
tai šios būties pagrindą, nesuZmoginta ir nesuasmeninta. 
Todėl šv. Jonas ir rašė, kad ne „Zeus tapo kūnu“, o „Lo- 
gos tapo kūnu“. Tačiau kol tauta savo mąstymu dar nėra 
pasiekusi „minties kultūros“, vadinasi, kol ji dar neturi 
filosofijos, tol aukščiausiojo prado pavadinimas yra tada 
dar tik asmenvardis, kuris, įvestas į Evangeliją, šiąją tikrai 
tik žalotų. . i 

Stabmeldiškoji lietuvių religija irgi turėjo tokj asmen- 
vardį, būtent Perkūnas. Bet jei, užuot sakę „Žodis tapo 
kūnu“, sakytume „Perkūnas tapo kūnu“, būtume, be abe- 
jo, suprantamesni, sykiu tačiau ir nekrikščioniškesni. 
Šv. Jono evangelisto drąsa buvo įmanoma tik atsirėmus 
į graikiškąją filosofiją, kurioje mitinis asmeniškumas bu- 
vo pervestas į loginį atsajumą ir tuo paruošta dirva Krikš- 
čionybės paslaptims nusakyti. „Laiko pilnybė“ (Mk I, 15) 
Evangelijai priimti bei. plisti toje ar kitoje tautoje yra 

ne politinių sąlygų sankloda, bet /aufos mgsiymo branda. 
Jei tad Krikščionybė ateina į tautą, šiai brandai dar 
nesant, kenčia ir Evangelija, neturėdama tinkamos pa- 
ruošos; kenčia ir tauta, Evangelijos nesuprasdama ir todėl 
ją priimdama tik paviršutiniškai ar net ir barbariškai, 
nes be minties kultūros Evangelijos skelbimas bei jos 
priėmimas neprašoksta „sodiečių teologijos“ lygio ir tuo 
pačiu neugdo religinės sąmonės. 

Krikščionybės kelias į mūsų tautą patvirtina šią dia- 
lektiką visu jos plotu. Nesugebėjimas ar nenoras filoso- 
šuoti lietuviškai išlaikė mūsų žmonių tikėjimo sąmonin- 
gumą „sodiečių teologijos“ aukštyje lig pat Antrojo pa- 
saulinio karo. Tą patį randame ir misijų nesėkmėje Ki- 
nijoje XVII šimtmetyje: ši nesėkmė buvo pagrįsta kaip 
tik kinų kalbos nepajėgumu reikšti transcendentines Krikš- 
čionybės sąvokas ir Romos nekantrumu neleisti jėzuitams 
ieškoti šio pajėgumo kinittiskuose žodžiuose. Kiekviena 
nauja kalba, kuria Krikščionybė prabyla į žmogų, reiškia 
Dievo žodžio skurdinimą, kadangi ji šį žodį visad nusako 
ne tuo atžvilgiu, kuriuo Krikščionybė skelbia savo turinį. 
Graikiškasis žodis charisma, toks mėgstamas šv. Pauliaus 
(plg. / Kor 12—14) ir toks madinis mūsų dienomis, nėra 
lietuviškai nusakomas nei „dovana“, nei „malone“, nei 
„gebėjimu“. ' 

Tuo anaiptol nesiülome krikščionims mokytis hebrajiš- 
kai ar graikiškai, kaip anksčiau tai buvo bandyta, nes jei 
tai ir būtų įmanoma, vis tiek šios kalbos būtų tik išmok- 
tos ir todėl pačios savimi liktų taip lygiai nieko nesakan- 
čios, kaip ir jų vertiniai. Būtų didžiulis nesusipratimas 
manyti, esą egzegetai, moką hebrajiškai, Senąjį Testa- 
mentą pergyvena taip, kaip Mozės laikų izraelitai, o 
moka graikiškai suvokia Naująjį Testamenią, kaip pirmo- 
jo šimtmečio helenai. Antra vertus, net ir anos pirmykš- 
tes kalbos — hebrajų ir graikų — kuriomis buvo duotas 
žmonijai dieviškasis Apreiškimas, anaiptol neišreiškia 
šiojo visumos bei gelmės. Ir šios kalbos yra tik Apreiški- 
mo atspindys tarsi švino veidrodyje. Kiekvienas žmogiš- 
kasis žodis yra Dievo žodžio kenoze, vadinasi, pažemini- 
mas bei apiplėšimas. Ir ši kenozė vyksta visą išganymo 
istorijos metą — tiek prieš Kristų, tiek ir po Kristaus. Juo 
minties kultūra kurioje tautoje yra menkesnė, juo Dievo 
žodžio kenozė yra didesnė. 


.9. Aprėžiumo persvara islorijoje 


Be abejo, Bažnyčia siengiasi saugoti tiek savo moky- 
mo, tiek savo veiklos visuotinumą, mėgindama suvesti 
tautinę aprėžtybę ligi mažiausios įtakos laipsnio. Ilgus 
amžius buvo tikėta, kad Krikščionybės visuotinumas bū- 
siąs išlaikytas lotyniškąja lytimi. Lotynų kalba dogmų 
- aptarime, teologijoje, liturgijoje, teisėje turėjusi būti prie- 
mone šiam visuotinumui ne tik liudyti, bet ir vykdyti. 
Stropiai tad žiūrėta, kad tautinis pradas lotyniškumui ne 
tik: nekenktų, bet su juo nė nelenktyniautų. Ilgai buvo 
draudžiama versti SventraStj ir Mišių bei sakramentų 
maldas (missale ir rituale) į tautines kalbas, vartoti gim- 
taja kalbą liturgijoje, neišskiriant nė kunigų bei vienuo- 
lių kasdien kalbamų viešųjų maldų breviarium. Buvo ir 
dar tebėra draudžiama su Roma susijungusioms Rytų 
Bažnyčioms vesti misijas pagal jų liturgiją, teisę, organi- 
zaciją: katalikybė privalanti sklisti pasaulyje tik vaka- 
rietiškai lotyniškuoju |, ıwidalu 15. Iš tikro betgi čia buvo 
ir tebėra ginamas ne Krikščionybės visuotinumas, neiš- 
reiškiamas jokia lytimi, o tik jos romėniškasis vakarietiš- 
kumas, tiek pat Evangeliją apiplėšiąs, vadinasi, kenotinis, 
kaip ir bet kuris kitas tautiškumas. 

- Po Vatikano II susirinkimo ši visuotinumo ir aprėžtumo 
dialektika persisvėrė tauiybės naudai. Pats Susirinkimas 
Bažnyčios lotyniškumo nepaneigė ir jos nuo šio kultūrinio 
pavidalo neatskyrė. Atvirkščiai, Susirinkimas stengėsi 
lotyniškumą net apsaugoti pastebėdamas, kad numa- 
tytos liturginės reformos „yra taikytinos tik Romos apei- 
goms“ (konst. „Sacrosanctum Concilium“, nr. 3) ir kad 
„Romos apeigose ir toliau tebūnie vartojama lotynų kal- 
ba“ (nr. 36). Tačiau Susirinkimas leido tautiniam pradui 
Bažnyčioje stoti šalia lotyniškojo prado, visų pirma litur- 
gijoje: „Daug naudos žmonėms gali teikti gimtoji kalba, 
todėl ji gali būti plačiau vartojama“ (nr. 36, 2). Ir štai 
nuostabiai greitai tautinio prado galimybė Bažnyčioje 
virto joje tikrenybe ir beveik visiškai nuslėgė lotyniškąjį 
pradą. Kiekviena tauta prabilo savu pobūdžiu ne tik pa- 
moksle, bet ir Šventraštyje, ir liturgijoje, ir teologijoje, ir 
dogminių ištarų aiškinime. Visą metą užu lotyniškojo pa- 
vidalo slypėjęs liaudinis Krikščionybės pavidalas dabar 
išėjo priekin ir stojo pirmon vieton kiekvienai tautai sky- 
rium. Širopiai saugotas visuotinumas staiga sutrupėjo į 
šimtus atskirybių ir tuo pačiu aprėžtybių. Subjektyvus 

žmogaus nusiteikimas (opus operantis} santykyje su Die- 
vu iapo pats svarbiausias: žmogus turjs suprasti bei per- 
gyventi tai, ką Bažnyčia kalbanti bei daranti. O suprasti 
bei pergyventi jis galįs lik tada, kai Bažnyčia prabylanti 
į jį tautiškai. Ar tai neatrodo savaime suprantamas da- 
lykas? ' 

O vis dėlto nedarykime klaidos! Lotyniškasis Krikš- 
čionybės pavidalas anaiptol nebuvo labiau krikščioniškas; 
jis buvo tik mažiau tautiškas, kadangi lotynų tautos nebe- 
buvo. Niekas todėl negalėjo tarti, kad tai mano pavidalas, 
tuo išskirdamas kitus, kuriems šis pavidalas nebuvo sa- 
vas: jis niekam nebuvo savas. Bet tai anaiptol nereiškia, 
kad man svetimas religijos pavidalas būtų jos visuotinumo 
išraiška. Jis yra tokia pat aprėžtybė, kaip ir visi kiti pa- 
vidalai. Lotyniškumas buvo tik miręs pavidalas, o tuo 
pačiu ir mirusi bei sustingusi aprėžtybė. Tačiau tas pat 
yra ir dabar su tautiniais pavidalais. Gyvas pavidalas 
anaiptol nėra visuotinesnis ar gilesnis už mirusįjį. Jei 
dabar Bažnyčia kalba bei veikia tautiškai, tai dar ne- 
reiškia, kad ji kalba bei veikia krikščioniškiau: ji kalba 
bei veikia tik tautiškiau. Dabar aš galiu tarti: ji veikia 
manaip. i 

Betgi tuo, kad ji kalba bei veikia manaip, ji atskiria 
mane nuo kitų, kuriems Bažnyčia kalba bei veikia ne-ma- 
naip. Ir juo labiau ji kalba bei veikia manaip, juo ši jos 
kalba bei veikla darosi svetimesnė visiems, kuriems „ma- 
„naip“ nėra jų kalba ir veikla. Kitaip tariant, juo Bažny- 
čia kalba bei veikia iautiškiau, juo, jos kalba bei veikla 
. tampa aprėžiesnė: ji iš -tautos kyla ir lauloje pasilieka. 
O kam šis ar anas tautinis Bažnyčios pavidalas nėra savas, 
tas jaučiasi Bažnyčioje svelimšalis. Ir niekas Bažnyčios vi- 
suotinumo taip neskaldo, kaip šitoks jausmas. Apie tai 
autorius yra rašęs plačiau: kitoje vietoje !9 ir čia tai tik 
primena pridurdamas, jog reikia didžiai apgailestauti, kad 
mūsų, laikais Krikščionybėje vėl atsirado ir graikų, ir žy- 
du, ir barbary; moderniškai kalbant, ir anglų ar ameri- 
kiečių, ir ispanų, ir lenkų, ir lietuvių; ir vokiečių. Tautinių 
skirtybių pergalė, kurią taip pabrėžė šv. Paulius: (plg. 
Kol 3, II) ir kuria, kaip anksčiau minėjome, taip didžia- 
vosi pirmųjų: amžių apologetai, pradeda dabar vėl: atsi- 
gauti, nors ir skirtingu, bel ne mažiau pavojingu pavidalu, 
nes ten, kur ta ar kita tautinė grupė nepajėgia. reikštis 
Bažnyčioje tautiškai, ji yra savaime verčiama prisiimti 
jai svetimą Krikščionybės pavidalą; svetimą ne sustaba- 

rėjimo prasme, kaip anksčiau yra buvęs lotyniškasis pa- 
vidalas, bet svetimą gyvos tautybės prasme, kuri kilą 
tautybę slegia, žaloja ir net visiškai sužlugdo. Taufinio 
prado persvara Bažnyčioje paverčia ją nutautinimo veiks- 
niu — vienur nesąmoningai, kitur gi net sąmoningai, ką 
mes patys esame patyrę savo istorijoje su Lenkijos Baž- 
nyčia ir ką patiriame nūnai svetur. santykiuose su Baž- 
nyčiomis tų tautų, kurių erdvėje mums tenka gyventi, 
Būtų betgi klaida manyti, esą Bažnyčios taul&jimas 
yra ne dialektinis jos istorijos vyksmas, o kaip tik jos 
visuotinumo vykdymas, rankiojantis tiesos, gėrio ir gro- 
žio grūdelių iš visur; klaida todėl, jog krikščioniškasis vi- 
suotinumas nėra suma, bet vienas vienintelis pradas, tasai, 
Kristaus žodžiais tariant, raugas (plg. Mi 13, 33), kuris 
viską perskverbia vienydamas iš vidaus, o ne vienodin- 
damas iš viršaus. Tokiai klaidai nusilenkia net čia daž- 
nokai cituojamas kard. J. Danielou, kuris savo knygoje 
„Istorijos paslaptis“ (1953 m.) tvirtina, esą „ateities Baž- 
nyčia bus perbėgusi visą istoriją ir įjungusi į save visas 
kultūras“ (p. 45); jos vienybė reikšis ne tuo, kad „Kinijos 
Bažnyčia bus kinietiška, o Italijos lotyniška, bet. tuo, kad 
Kinijos Bažnyčia bus kinietiška ir lotyniška, o Italijos — 
ir lotyniška, ir kinietiška“ "7. Šitaip samprolauti reiškia 
nesuprasti tautybės vaidmens religijoje. Kinijos Bažnyčia 
gali tapti kinietiška tik kinietiškosios kultūros lytimi. Tau- 
tybė gali ieiti į religiją tik per tautinę kultūrą. O kaipgi 
būtų įmanoma tautinę Kinijos kultūrą persodinti Italijon, . 
kad jos Bažnyčia tapių ne tik lotyniška, bet ir kinietiška? 
Krikščionybės riedėjimas istorijos keliu anaiptol nėra to- 
lydinis jos visuotinumo plėtimas. Tiesos grūdelių rankio- 
jimo vaizdas yra mechanistinis ir todėl apgaulus. Krikš- 
čionybė buvo jau visuotinė savo gimimo valandą, nužen- 
giant Šv. Dvasiai-ant apaštalų ir Petrui bylojant į įvairių 
tautų žmones gimtąja jų kalba, nors Petras kalbėjo tik 
sava kalba (Apd 2, 4—11). Istorinė Krikščionybės eiga 
yra nuolatinės grumtynės jos esinės visuotinumo su tau- 
tiniu šios esmės išraiškų aprėžiumu; grumtynės, kurios 
šio visuotinumo anaiptol nepapildo, o greičiau jį skur- 
dina, kadangi išreiškia tik iš dalies, vadinasi, visados jau 
susilpnintą. Tautinis pradas Bažnyčioje yra neišvengia- 
mas, tačiau reikia suvokti jo ribas ir tuo jo dialektiką kaip 
priešpriešą. Bažnyčios visuotinumui. 

6. Taulos krikšto problema 


Įtampa tarp Bažnyčios visuotinybės ir tautos aprėžty- 
bės neišsemia visos čia mūsų svarstomos dialektikos. Tau- 
ia aprėžia Bažnyčios visuolinuma kaip tik todėl, kad ji 
yra nepakartojama individualybė: ji priima Krikščionybę 
pagal savo pačios pobūdį. Sena viduriniųjų amžių filoso- 
fijos taisyklė, kad kas priimama, visados priimama pagal 
priimančiojo būdą — guidguid recipitur, ad modum reci- 
pienlis recipitur, tinka ne tik pažinimui apskritai, bet ir 
religiniam tikėjimui su visomis iš jo kylančiomis išva- 
domis. Ir juo giliau tauta kaip priimančioji individualybė 
įsiglaudžia į Krikščionybę, juo giliau ji šiąją jtaigauja. 
Iš to kyla nauja priešprieša, kurią geriausiai atskleidžia 
vad. „tautos krikštas“. 2 i 

Tautos krikštas yra gili, tačiau mažai svarstyta prob- 
lema. Tiesa, apie jį esame gana daug kalbėję istoriškai, 
ypač mūsų tautos reikalui, bet beveik nieko nesame apie 
ji tarę filosofiškai religijos ir tautos santykių atžvilgiu. 
Iš tikro, ka gi reiškia, kad tauta pasikrikštija arba pri- 
ima Krikščionybę? Tai klausimas, kurio nežinota pirmai- 
siais trimis šimtmečiais, kuris tačiau visu svarumu kilo 
tada, kai Krikščionybė tapo valstybine Romos įmperijos 
religija ir pradėjo žygiuoti į barbarų tautas. Pirmųjų 
amžių krikščionims buvo žinomas tik individualus atsi- 
vertimas. Nors apaštalai, pasak Naujojo Testamento, ir 
buvo sutarę, kad Paulius su Barnabu eis „pas pagonis“, 
o kiti „pas žydus“ (Gal 2, 9), vis dėlto šis pasiskirstymas 
lietė tik erdvę, o ne tautą kaip visumą. Ir vieni, ir kiti 
galėjo nešti Kristaus Evangeliją anuo metu tik atskiram 
žmogui — tiek žydui, tiek pagoniui. Tautos krikšto tada 
nežinota. f i 

Individualus gi krikštas prasidėdavo katechumenatu, 
kuris buvo žymiai daugiau nei tik pasiruošimas. Krikšto 
sakramento liturgijai. Katechumenatas buvo vispusiška 
pastanga jugdyti žmogų j krikščioniškąją dvasią. Jis 
irukdavo trejus metus, apimdamas tikėjimo tiesų pažini- 
ma, gailestingų darbų vykdymą, asmeninę askeze (pvz., 
malda ir pasninkas) ir net profesijos pakeitimą, jei ši 
nesiderino su Evangelijos nuostatais. „Katechumenatas,— 
pastebi A. Stenzelis,— buvo ištisa, drausmingai vykdoma 
ir reikli auklėjimo sistema“ 18 Pirmųjų trijų šimtmečių 
eigoje reikėjo prašytis tapti krikščionimi; reikėjo savo 
gyvenimu įrodyti, kad esi vertas krikšto. 

Visa betgi pakito, kai ketvirtojo šimtmečio eigoje stab- 
meldžių masės siūbtelėjo į Bažnyčią. Imperatoriui Teo- 
dosijui pakėlus Krikščionybę į valstybinės religijos rangą 
(380 m.), uždraudus žmonėms nuo jos atkristi (381 m.) 
ir galop uždarius pagoniškąsias šventyklas (391 m.), 
stabmeldybė nuėjo į pogrindį, kuriame tris šimtus metų 
buvo buvojusi Krikščionybė. Viešasis gyvenimas vis la- 
biau krikščionėjo, kadangi valdovai jau buvo krikščionys. 
Tuo būdu ir Bažnyčios narių skaičius pradėjo augti ma- 
siškai. Krikščionybė tapo nebe persekiojamąja, bet glo- 
bojamąja religija. O kur tik pasirodo globa, ten link ver- 
žiasi ir minia. Tačiau jugdyti minios į krikščioniškąją 
dvasią neįmanoma. Masinis katechumenatas yra negali- 
mybė. Tad Krikščionybė ir atsidūrė prieš skaudžią dviju- 
lę: arba virsti atskiruolių bei mažų būrelių religija, arba 
atsisakyti katechumenato. Pats istorijos vyksmas ją stum- 
te stūmė antruoju keliu. Katechumenatas ėmė nykti ir 
pamažu visiškai išnyko. Jį pakeitė „tautos krikštas“, va- 
dinasi, oficialus valdovų pasikrikštijimas, patraukdavęs 
paskui save ir valdomuosius. „Kieno valdžia, to ir reli- 
gija — cuius regio, eius religio“ nėra protestantizmo iš- 
radimas. Šis principas yra buvęs praktikuojamas jau nuo 
Konstantino Didžiojo laikų. Valdovų krikšto motyvai čia 
mums nėra svarbūs (dažniausiai jie yra buvę politiniai). 
Mums čia tik svarbu suvokti, kas įvyksta „tautos krikšto“ 
metu tiek pačioje tautoje, tiek Krikščionybėje. Kas gi yra 
ta krikštą priėmusioji tauta? 

Visų pirma tai krikščionys be katechumenato, vadinasi, 
be asmeninio pasiruošimo bei apsisprendimo. Jų įjungi- 
mas į Bažnyčią vyksta ne vidiniu asmens pasikeitimū 
(metanoia), o viršiniu religijos pakeitimu, dažnai įsakytu 
ar bent priviliotu, kaip tai yra buvę su mūsų tautos krikš- 
tu. Z- Ivinskis šitaip aprašo jo priėmimą: „Pavaldiniams 
pradžioje daugiau reiškė ne tiek naujojo mokslo turinys, 
kiek didžiojo kunigaikščio autoritetas, įsakąs mesti senus 
tikėjimus ir prietarus. Savo valdovui pakiusę bajorai 
turėjo priimti tokį pat tikėjimą, kokį“ jis naujai pradėjo 
išpažinti: .+ Norį gyventi vienybėje “su valdovu turėjo 
klausyti jo žodžių“ 19, Šiuo atžvilgiu mūsų tauta nebuvo 
kokia istorinė išimtis. Jos kelias į krikštą buvo įprastinis 
Krikščionybės kelias, pradedant ketvirtuoju- šimimečiu. ` 

Nūn stingant asmeninio pasiruošimo krikščioniškajam 
tikėjimui,- or įeinant į Bažnyčią. visai tautai, įžygiuoja į 
ją ir senoji religija sava siela. Tai kas; kad „Jogailos jsa- 

kymu“, kaip rašo Ivinskis, buvo „sunaikinti aukų Zidi- 
niai“, liepta „iškirsti šventais laikomus medžius ir girai- 
tes, išmušti namuose gerbiamus žalčius“ ®. Pati stab- 
meldybės dvasia tuo anaiptol nebuvo sunaikinta. Ir ne 
tik Lietuvoje. Ji nebuvo sunaikinta nė vienoje tautoje, 
kuri buvo pakrikštyta, pasikrikštijus jos valdovui. Tautos 
krikštas įjungia tautą į naują religiją senąja jos sankloda. 
Naujos sanklodos krikštas neduoda ir negali duoti. Krikš- 
čionybė yra priversta šią senąją sanklodą ne tik pakęsti, 
bet prie jos taikytis ir ją net į save jimti. 

Daug dalykų, kurie, sakysime, vokiškai kalbančiojoje 
Vakarų Europoje šiandien. atrodo esą giliai katalikiški 
papročiai, iš tikro yra germaniški stabmeldiškojo tikėji- 
mo likučiai. Savo knygoje „Tėviškės teologija“ (1965 m.) 
R. Lange išskaičiuoja jų ištisą gausybę: laukų šventini- 
mas prieš Kristaus dangun žengimą, žolių šventinimas 
Marijos dangun ėmimo dieną, kryžiaus garbinimas Di- 
diji Penktadienį, ugnies šventinimas Didįjį Šeštadienį, 
žvakių procesija Marijos jvedyby šventėje ir daug kitų 21. 
Šiais senojo tikėjimo likučiais germaniškoji Krikščionybė 
ir skiriasi nuo romaniškosios ar slaviškosios Krikščionybės, 
kurios savo ruožtu yra apspręstos taip pat savos stab- 
meldybes likučių. Gal tik Lietuvoje Krikščionybė nėra 
virtusi tikra prasme lietuviška todėl, kad, pirma, mus už- 
gožėjo slaviškieji — lenkiškieji ir gudiškieji — papročiai 
ir kad, antra, mūsoji stabmeldybė, atrodo, nebuvo taip 
stipriai susiklosčiusi viršiniu savo pavidalu, kaip kitos 
europinės religijos. Tačiau religinė tautotyra gal ir mū- 
sojoje Krikščionybėje rastų ne vieną buvusios stabmel- 
dybės likutį. l 

Grynos Krikščionybės niekur nėra. Visur Kristaus re- 
ligija yra sutautinta, kaip ir jis pats savo įsikūnijimu buvo 
susitautines. R. Herneggeris jspeja mus, kad nemanytume, 
jog pagoniškoji tautos sankloda buvoja šalią Krikščio- 
nybės. Priešingai, „pagoniškasis tikinčiųjų religingumas 
apsprendžia kultą bei maldingumo lytis ir tuo būdu pa- 
sidaro Bažnyčioje pastovus“ Si Tiesa, seniau misininkai 
stengdavosi senosios religijos apraiškas žeminti, slėgti ir 
net drausti. Užtat kaip tik tai ir yra viena iš priežasčių, 
kodėl pastaraisiais šimtmečiais misijos buvo pasidariusios 
arba nesėkmingos (Indija, Kinija, Japonija), arba labai 
paviršutiniškos (Pietų Amerika). Ir tik Vatikano II su- 
sirinkimas suprato, kad „to, kas daigeliais glūdi tautų 
kulte ir kultūroje, reikia ne tik neardyti, bet ugdyti, kad 

stiebiysi aukštyn ir tobulėtų Dievo garbei“ (dekr. „Ad 
gentes“, nr. 9). Nuosekliai tad ir misininkai privalo ne- 
žiūrėti į stabmeldiškąjį gyvenimą kaip nevykusį: „Kas 
nori eiti į kitą tautą, privalo gerbti jos paveldėjimą, jos 
kalbą ir papročius“ (nr. 26). Krikščioniškasis gyvenimas 
„prisitaiko prie kiekvienos kultūros dvasios ir jos būdin- 
gumo“ (nr. 22). 

Ne visados tai vyksta sąmoningai, kaip mūsų dieno- 
mis. Tai vyksta dažniausiai savaime. Lietuvoje, kaip rašo 
Z. Ivinskis, Vilniaus katedros „didysis altorius buvęs pa- 
statytas ten, kur seniau buvusi kūrenama švenioji ug- 
nis“ 2°, Tai simbolis, kad naujoji religija stojo senosios 
vietoje. Bet, antra vertus, „Lietuvoje,— kaip toliau sako 
Ivinskis, — bažnyčioms būdavo parenkamos pagonių lan- 
kytos ir jų gerbtos alkvietes ir alkakalniai“ (t.p.). Tai 
simbolis, kad senoji religija įtaigauja naująją: tauta pri- 
ima naująjį Dievą, tačiau tik taip ir ten, kaip ir kur ji 
buvo garbinusi senąjį, nes Krikščionybė neturi kito kelio 
į tautą, kaip tik per pačią tautą. „Naujasis gyvenimas, — 
skelbia Vatikano II susirinkimas,— privalo reikštis tau- 
tinės bendruomenės ir kultūros srityse“ (nr. 21). Be 
abejo, visa tai temdo Krikščionybę kaip dieviškąją šviesą 
žmonijai, kaip kad žmogiškasis Kristaus gyvenimas Na- 
zarete temdė jo dievybę. Tačiau Bažnyčios istorija yra 
tokia pat didžiulė kenozė, kaip ir Kristaus įsikūnijimas. 
Tautos krikštas yra šios istorinės kenozės apčiuopiamiau- 
sia apraiška. 

Tautos krikšto akivaizdoje Bažnyčiai kyla naujas ir 
gal net pats sunkiausias uždavinys: individualinį kale- 
chumenalg paversti istoriniu kalechumenatu. Kitaip sa- 
kant, jugdyti tautą kaip visumą į krikščioniškąją dvasią. 
Tai tikroji bažnytinė veikla tautoje, priėmus šiai krikštą 
per valdovą. Tokiu atveju tautos istorija virsta ištisu ka- 
techumenatu, trunkančiu kariais šimtmečius, jei Bažny- 
čios atstovai yra ne misininkai tikra prasme, o arba po- 
litiniai atėjūnai, arba veržlūs savanaudžiai. Taip yra bu- 
vę taulos istorijoje, kai pirmoji lietuviškoji religinė knyga 
pasirodė tik praėjus 160 metų (1547 m.) po oficialaus 
Lietuvos krikšto. O apie vietinės dvasiškijos ruošimą lie- 
tuvių kalba ir pagal lietuviškuosius papročius, kaip to 
reikalaujama dabar, anuo metu nebuvo nė kalbos. Bažny- 
čios misijine paskirtis ir jos uolumas padaryti Kristaus 
mokiniais „visų tautų žmones“ (Mi 28, 19) kaip tik ir 

atsiskleidžia šio istorinio katechumenato metu, nes pa- 
krikštyti tautą, krikStijanlis valdovui, yra gana lengva; 
užtat sunku yra ją paskui padaryti krikščionišką. | 


7. Religija kaip kultūros nešėja tautai 


Tautos krikštas keičia ne tik religiją, apvilkdamas ir 
įsodrindamas ją tautos papročiais bei polinkiais, Tautos 
krikštas keičia ir tautą, kartais tautą net labiau negu 
religiją. Tai įvyksta todėl, kad, kaip sakėme, grynos re- 
ligijos arba gryno santykio su Dievu niekur nėra ir že- 
mėje jo nė būti negali. Visur šis santykis yra įsikūnijęs 
kultūriniuose pavidaluose,.kurie kiekvienai tautai yra sa- 
viti ir todėl kiekvienoje tautoje vis kitokie. 

Užtat čia ir išeina aikštėn Krikščionybės priešingybė 
tautai šiosios krikščioninimo metu. Niekad nebūdama gry- 
na religija, Krikščionybė ateina į stabmeldiškąją tautą 
visados nešina svetima kultūra. Priimti tautai krikštą reiš- 
kia atsiverti šios svetimos kultūros įtakoms. Gali šis at- 
sivėrimas būti didžiai vaisingas: lotyniškasis Krikščiony- 
bės pavidalas buvo nuostabiai sėkmingas germaniškoms 
ir keltiškoms tautoms, o graikiškasis — slaviškoms tau- 
toms. Bet gali šis atsivėrimas būti ir didžiai pavojingas — 
net ligi grėsmės netekti tautinės individualybės, kaip tai 
ne vienur yra buvę Vidurio ir Pietų Amerikoje, užgožtoje 
ispaniškosios ir portugališkosios Krikščionybės. 

Mūsų tautos istorijoje šią palaimą ir sykiu grėsmę 
esame patyrę visu kartumu. Krikščioniškųjų tautų apsupta, 
Lietuva negalėjo likti stabmeldiškoji sala. Tačiau pri- 
imti jai krikštą reiškė patekti įtakon arba vokiškosios 
kultūros, einančios iš Livonijos ir Vokiečių ordinų, arba 
bizantiniškosios kultūros, sklindančios iš Rytų Bažny- 
čios, arba lenkiškosios kultūros, anuo metu jau pralenku- 
sios lietuviškąją kultūrą *. Politiniai santykiai taip su- 
siklostė, jog mes priėmėme krikštą iš lenkų. Tai įjungė 
mus į Vakarų Europos bendruomenę, sykiu betgi tai su- 
žalojo tautinę mūsų individualybę tiek giliai, jog tautinis 
atsparumas mums ir šiandien tebėra pats didžiausias rū- 
pestis. Krikščioniškųjų amžių eiga ligi pat XX šimtme- 
čio pradžios buvo mums ne tiek kova už krikščioniškosios 
dvasios plitimą mūsų tautos dvasioje, vadinasi, už minėtą 
istorinį katechumenatą, kiek už tai, ar išliksime kaip 
lietuviai. Niekur, išskyrus Airiją, Krikščionybės plitimas 
Europoje nėra ėjęs tokiu tautai pavojingu klystkeliu, kaip 

Lietuvoje. Lenkiškoji Krikščionybė pasirodė esanti ne tik 
tautinė kultūriniu savo pavidalu, bet ir nacionalistinė sa- 
vo siekiu: nešti tautoms Krikščionybę lenkų krikščionims 
reiškė sulenkinti krikštijamus žmones. 

Istoriosofiškai žiūrint, vargu ar čia yra kas nors kal- 
tas, nes visur ten, kur tik ateina nauja religija, ateina 
sykiu ir nauja kultūra. Ir jei ši kultūra yra nešama stip- 
rios tautinės sąmonės, ji savaime jtaigauja ne tik že- 
mesniąją kultūrą, bet ir silpnesnę tautinę sąmonę. Taip 
yra buvę, Krikščionybei sklindant, visur ir visados. Taip 
yra buvę ir Lietuvoje. Skirtumas tik tas, kad -daugiur 
Krikščionybė, nešdamasi svetimą kultūrą, susidūrė jau su 
išsivysčiusia kultūra ir subrendusia tautine sąmone. To- 
dei susvetimėjimo pavojus ten buvo nedidelis ar jo net 
ir visai nebuvo. Gi Lietuvoje, kurios valdovai stipriai 
pabrėžė valstybę, o beveik visiškai apleido tautą, nesirü- 
pindami kultūriniu -jos lygiu, lenkiškoji nacionalistinė 
Krikščionybė lengvai perskverbė aukštesniuosius mūsų 
sluoksnius, taip kad šie aistringai kovojo už valstybinę 
autonomiją nepastebėdami, jog netenka ir savos kalbos, 
ir savos kultūros, galop ir pačios valstybės. ‚‚Senojoj Lie- 
tuvoj buvo tik narsa be šviesos“,— šiuo posakiu Juozas 
Girnius vaizdingai apibūdina anuometine mūsų padėtį, 
atvėrusią vartus lenkiškajai kultūrai 25. © -> 

Antra vertus, aukšta kultūra ir brandi tautinė sąmonė 
tampa kliūtimi Krikščionybei. Argi nebūdinga, kad Krikš- 
čionybė, sklisdama pasaulyje, pajėgė giliai ir ryškiai įsi- 
tvirtinti tik ten, kur susidūrė su kultūriškai daugiau ar 
mažiau barbariškomis tautomis, vadinasi, kur atsinešta- 
sis krikščioniškasis kultūros pavidalas buvo žymiai aukš- 
tesnis už rastą stabmeldiškąjį kultūros pavidalą. Ten gi, 
kur Krikščionybė rado jau subrendusią stabmeldiškąją 
kultūrą, pvz., Indijoje, Kinijoje, Japonijoje, Korėjoje, ji 
atsimušė į ją tarsi į kokią sieną, kurios ji nepajėgia tvir- 
tai peržengti lig pat mūsų dienų. Užtat ne vienas ir abe- 
joja, ar, sakysime, Japonija kaip aukštos kultūros ir di- 
džios tautinės sąmonės kraštas galėtų Kada nors tapti 
krikščioniškas, nes aukštos kultūros žmogui atrodo, kad 
„tapti krikščionimi,— pasak J. Daniėlou,— reiškia kartu 
tapti ir neištikimam savai tautinei kultūrai“ 2%, Kol tad 
Krikščionybė nesugebės kilti iš kultūringos tautos -vi- 
daus, kaip tai ji sugebėjo Izraelyje, o ypač Graikijoje ir 
Romoje, tol apie Tolimųjų Rytų sukrikščioninimą vargu 
ar bus galima kalbėti. Atbudusi ir vis labiau atbundanti 

istorinė any kraštų sąmonė išdidžiai žvelgia į savą pra- 
eil ir todėl nesutinka savo santykio su Dievu įvilkti į 
svetimos kultūrinės istorijos drabužį. 

Tuo galima atsakyti į J. Daniėlou klausimą, kodėl 
mūsų misijos yra buvusios tokios nesėkmingos — bent lig 
pastarųjų dešimtmečių. Daniėlou primena, kad „apaštalai 
kalbėjo dvasios jėga, ir jų žodžiai turėjo nuostabią galią 
atversti širdis“; tačiau čia pat jis klausia, „kodėl gi mūsų 
žodis šiandien širdžių neatverčia?“ Jam atrodo, kad šian- 
dien mes, nors ir turėdami daugybę įrodymų tikėjimui 
paremti, „turime per maža paties tikėjimo“ ?”.. Kitaip 
tariant, menko misijų sėkmingumo priežastis glūdinti 
subjektyviniame misininkų tikėjimo silpnume. Be abejo, 
kai kuriais atvejais tai gali būti ir tiesa. Iš esmės betgi 
ši nesėkmė slypi ne misininko tikėjime, o aukštos kultü- 
ros Žmogaus kritinėje sąmonėje. Nebūtų juk galima pri- 
kišti šv. Pauliui, esą jis buvęs menko tikėjimo ir nekal- 
bėjęs „dvasios jėga“. O vis dėlio Atėnų areopago narių 
jis neatvertė ir jų neitikino, kad Jėzus yra prisikėlęs ir 
ateisiąs pasaulio teistų (plg. Apd 17, 30—32). Tokių 
gi areopagų šiandien pilna ne tik Europoje, bet ypač 
Indijoje, Kinijoje ir Japonijoje, vadinasi, visur, kur tik 
kultūra yra pasiekusi „minties kultūros“ lygį. Aukštos 
kultūros akivaizdoje Krikščionybė atsiduria priešais labai 
sunkų uždavinį: skleisti Evangeliją tik individualiai, kaip 
yra buvę pradžioje, . , 

Masiškai krikštyti galima tik barbariškas tautas. Tai 
šiandien regėti Afrikoje, kurioje Krikščionybės plitimas 
primena Apaštalų darbų knygoje aprašytą įvykį: „Tą die- 
ną prisidėjo prie jų (prie apaštalų.— Mc.) apie trys tūks- 
tančiai: ..-Ir nuolat augo būrys vyrų ir moterų, įtikėjusių 
į Viešpatį“ (Apd 2, 41; 5, 14). Iš sykio atrodo, kad tai 
sėkmė. Tačiau reikia niekad neužmiršti St. Salkauskio 
teiginio: barbariškoje tautoje. ir religija. yra barbariška. 
Barbariškoje tautoje religija ima slysti į barbarišką lygį 
kaip tik todėl, kad ji yra priversta prisiimti minėtą stab- 
meldišką tautos dvasios sanklodą..O jei ši sankloda yra 
barbariška (pvz., poligamija, svetimos genties neapykan- 
ta, moters niekinimas, burtai, tinginiavimas...), tai ji 
subarbarina ir Krikščionybę. Sakysime: jei šiandien Af- 
rikos vyskupai, Europos teologų paskatinti, renkasi svars- 
tytų, ar nebūtų galima. poligamijos įjungti krikščioniškon 
bendruomenėn, tai tokia pastanga yra lygi iSmonei, jei 
Italijos vyskupai rinktųsi ir svarstytų, ar nebūtų galima 

mafijos elgesių kaip nors įjungti krikščioniškon etikon: 
ir poligamija, ir mafija juk yra tokios senos ir žinonių 
dvasiai tokios artimos! Tai rodo, kad barbariškos pa- 
krikštytosios masės anaiptol nėra Bažnyčios pažiba. Dau- 
gelis nuosmukių Bažnyčios istorijoje yra kaip tik atsiradę 
todėl, kad misininkai per greitai yra Zygiave per tautas 
nežiūrėdami, ar Evangelijos raugas iš tikro jau yra per- 
sunkęs šių taulų dvasią. 

Aukštos kultūros tautos užsitveria nuo Krikščionybės 
dar ir dėl to, kad misininkai eina į jas nepažindami jų 
kultūros, dažniausiai nemokėdami nė jų kalbos, laikydami 
šią kultūrą žemesne už savo atsineštąją ir net niekindami 
jos kūrėjus bei atstovus. Juk lig pat XX šimtmečio misi- 
jų kraštai neturėjo jiems savos hierarchijos ir reikalingų 
dvasiškių — lygiai taip, kaip yra buvę ir Lietuvoje. Kinijos 
misininkas Vincentas F. Lebbe (1877—1940) pasakoja, kaip 
Europos misininkai buvo nusistatę kiniečių kunigų at- 
žvilgiu: kunigai kiniečiai esą „nepastovūs, tinginiai, gar- 
dėkingi, godūs pinigo, linkę maištauti ir silpni laikytis 
skaistybės“. Tai buvusi, pasak Lebbe's, bendra nuomonė, 
kuri kiniečius kunigus visur stūmusi į antrąją vietą: vi- 
sur kiniečiai dvasiškiai buvę palenkti europinio klebono 
valdžiai. Ir tik pop. Pijus XI enciklika „Rerum Ecclesiae“ 
(1926 m. vas. 28 d.) pripažino kiniečius kunigus esani 
lygiai vertingus, kaip ir Europos ordinų misininkai. O 
ty pačių metų spalio 28 d. pats popiežius konsekravo 
šešis pirmuosius kiniečių vyskupus 8. Taigi tik po 343 
metų, kai jėzuitas Matteo Ricci (1552—1610) gavo lei- 
dimą Kinijoje skelbti Evangeliją (1583 metais), kinie- 
čiams buvo duota sava hierarchija. Taip yra buvę — 
mutatis mutandis — ir kituose misijų kraštuose. 


8. Tautybės virtimas mesianizmu 

Persisvėrus religijos ir tautos dialektikai ¿autos pusėn, 
neretai pasitaiko, kad religija tiek suauga su tauta, jog 
šiosios tautiniai ar valstybiniai siekiai virsta religiniais 
siekiais. Tokiu atveju kalbame apie mesianizmą kaip iš- 
kreiptą Evangelijos skleidimo sąmonę, nes Krikščionybė 
pažįsta ir pripažįsta tik vieną vienintelę mesianinę tautą, 
būtent Izraelį ligi Kristaus atėjimo. Kristui gimus, Izrae- 
lio tautos religinis pašaukimas baigėsi. Jį dabar yra per- 
ėmusi Bažnyčia. Vis dėlto ne viena tauta ar kultūra kar- 

tais prarleda laikyti save ypatingai pašaukta nešti Kris- 
taus Naujieną kitoms tautoms ir net savais žygiais gel- 
bėti pasaulį. Ne viena tauta esti tiesiog sugundoma savo 
istoriją — kartais net nežmonišką — laikyti paties Dievo 
pašaukimu, Sakysime, toks giliamintis istorijos filosofas 
ir teologas. kaip Donoso Cortés, kalbėjo 1845 m. ispanų 
parlamente: „Aš tikiu, mano ponai, aš tikiu didžiuoda- 
masis, kad žemėje esama dviejų tautų, kurios yra buvu- 
sios išrinktos ir paskirtos: tai žydų taula ir ispanų tauta... 
Zydų tauta buvo atstovė, senovėje vienintelė atstovė, liu- 
dijanti vieną gyvąjį Dievą tarp kitų politeistinių tautų; 
ispanų tauta yra atstovė katalikybės tarp protestantiškų 
taulų. Žydų tauta liejo kraują už tikėjimą Azijoje, ispanų 
tauta — Europos kraštuose ir Pietų Amerikos žemyne“ 29. 
Be abejo, D. Cortės nežinojo, kad ir tuo pačiu metu, ir 
žymiai anksčiau buvo tautų (Bizantija, rusai, lenkai), 
kurios irgi manėsi esančios Viešpaiies išrinktos bei pa- 
skirtos būti atstovėmis ir vykdytojomis Apvaizdos plano 
pasaulyje. 

Tokiuose jsitikinimuose visados slypi mintis, esą die- 
viškoji Izraelio misija nuo žydų tautos yra perkelta į 
kurią kitą tautą: į Konstantinopolį, į Maskvą, į Varšuvą 
ar Krokuvą, į Madridą... Tai mintis, kad Bažnyčios mi- 
sija skelbti išganymą susitelkia kurioje nors istorinėje 
tautoje ir esti pažymėta šios tautos ženklu. Tačiau kaip 
tik tai ir stumia mesianiškai nusiteikusią tautą į sankirtį 
su kitomis tautomis: įsivaizduoto bei įsikalbėto (po Kris- 
taus kitokio nė būti negali!) pašaukimo vykdymas virs- 
ta tautine bei politine kitų priespauda — Dievo. vardu. 
Taip yra buvę vykdant ispanams savo mesianizmą Pietų 
Amerikoje, taip yra buvę airių santykiuose su anglosak- 
sais, o lenkų su mumis. Palikę nuošaliai Bizantijos kaip 
antrosios Romos idėją ir ispaniškąjį mesianizmą, žvilg- 
telėkime tik į du mūsų kaimynystėje buvojančius mesia- 
nizmo tipus: rusiškąjį ir lenkiškąjį. . 

Rusiškasis mesianizmas yra susiklostęs Maskvos kaip 
trečiosios Romos pergyvenimu ir sąmone. Esą abi pir- 
mosios Romos yra Kristaus tikrąjį mokslą iškreipusios: 
pirmoji Roma (Italijoje) dėl neraugintos duonos varto- 
jimo Mišiose ir dėl Šv. Dvasios kildinimo „ir iš Sūnaus — 
Filiogue“; antroji Roma (Konstantinopolis) dėl susijun- 
gimo su pirmąja (Florencijoje-1439 m.). Todėl tikrojo ti- 
kėjimo Bažnyčia esą likusi tik rusiškoji ortodoksija, ku- 
rios erdvė esanti Rusijos valstybė. Jos plėtimasis reiškiąs 

ir tikrojo tikėjimo plėtimąsi istorijoje. Rusija esanti pa- 
šaukta- savu „rusiškuoju Kristumi“ gelbėti Vakarus ir 
per juos nešti šviesą į visą pasaulį. b 

Si idėja yra rusenusi jau ir Kijevo Rusioje beveik nuo 
pat jos krikšto (988 m.) *?, tačiau ją aiškiai ir net įsak- 
miai formulavo vienuolis Filofejus (Philoiheos) savo 
laiškuose (apie 1510—1530 m.) Maskvos didžiajam kuni- 
gaikščiui Vasilijui III ir Rusijos carui Ivanui IV. Šiai 
idėjai atstovavo daugelis senosios Rusijos istorikų ir fi- 
losofu (Karamzinas, Miliukovas, Gruševskis, Kirejevskis, 
Solovjovas...); ji rado savo šalininkų net ir rusų emi- 
gracijoje Vakaruose (Trubeckojus, Kartaševas) 31. Rusijos 
vaidmuo išganymo istorijoje čia buvo siejamas su ru- 
siškojo žmogaus prigimtu krikščioniškumu, kuris, -kaip 
teigė F. Dostojevskis, visados galų gale atsispiriąs nuo- 
dėmei ir liekąs Kristaus pusėje. Suorganizuotas valstybės 
pavidalu, šis krikščioniškumas būsiąs pajėgus perskverbti 
visą pasaulį Krikščionybės dvasia. Rusų tauta esanti „tau- 
ta dievnešė“ ir „visa Rusija buvojanti tik tam, kad tar- 
nautų Kristui“ (F. Dostojevskis). Todėl ir V. Solovjovas 
klausdamas, „kokia yra Rusijos buvimo prasmė“ (p. 195), 
atsakė, kad „Rusijai yra patikėtas didis religinis uždavi- 
nys“ (p. 198), būtent: „Istorinė Rusijos paskirtis yra 
teikti visuotinei Bažnyčiai politinę jėgą, kurios ji reika- 
linga, kad gelbėtų bei atgimdytų Europa ir pasaulį“ ?2. 
Solovjovas net svajojo apie popiežiaus sąjungą su caru 
kaip dievažmogiškojo principo regimą apraišką istorijoje. 
Šiandien šis rusiškasis mesianizmas atrodo tarsi nejliki- 
mas sapnas, tarsi kliedejimas, nes Rusijos posūkis į ateiz- 
mą ir valstybės teikiama jega šiam ateizmui atveria is- 
torinės dialektikos šiurpą visu jos rySkumu. 

Lenkų gi mesianizmas tebėra gyvas dar ir šiandien — 
net labiau negu anksčiau. Jis įsižiebė po nepavykusio 
1831 metų sukilimo ir buvo skelbiamas ypač išeivių poetų: 
A. Mickevičiaus, Z. Krasinskio, J. Slovackio. Didelės įta- 
kos lenkiškajam mesianizmui yra turėjęs A. Tovijanskis. 
Atvykęs iš Lietuvos Paryžiun (1841 m.), jis palenkė savo 
mokslui A. Mickevičių — gal kaip tik todėl, kad šis jau 
ir anksčiau (plg. „Vėlinės“, 3-ioji dalis) buvo vaizdavęs 
Lenkiją kaip tautų mesiją, kuris savo kančiomis atgai- 
loja už pasaulio nuodėmes ir tuo jį išgelbsti (plg. kun. 
Petro regėjimą „Vėlinėse“). Šią idėją pratęsė bei išvystė 
savo veikalais Z. Krasinskis („Irydion“, 1835; „Prieš- 
aušris“, 1843) ir J. Slovackis (,„Anhelli“, 1837; ypač 

„Dvasia „Karalius“, 1847). Literatūros istorikas D Chle- 
bovskis aptaria lenkų mesianizmą: kaip didžiulį troškimą 
„realizuoti Dievo žodį savyje ir Zmonijoje ir tuo būdu, 
morališkai atgimstant, išvaduoti Lenkiją... Nugalėta fi- 
zinių jėgų persvara, lenkų tėvynė pakilo nežiugusi ir 
savo aukos kančia bei grožiu ji augo dvasiškai vadovauti 
žmonijai“ 33. Nagrinėdamas Krasinskio veikalą „Apie Tre- 
jybę Dievuje ir žmoguje“, Chiebovskis cituoja Krasinskį: 
„Lenkijoj, kurioj skaudžiausiai liko sutryptas žmonišku- 
mas, galingiausiai ir šviesiausiai turi suspindėti žmonijos 
idėja. Per Lenkijos kančią ant istorijos kryžiaus turi at- 
busii žmonijos dvasios sąžinė. Tik per Lenkiją gali pra- 
sidėti pasaulio darbuose nauja gadynė, Kristaus apreiški- 
mo žmonijoj papildymas“ (p. 161—162). J. Slovackio 
klausimas, kreipiamas į Lenkiją, „argi aš negalėčiau tapti 
išganytoju?“ (cit. Chlebovski, p. 199), yra likęs gyvas 
lenkų sąmonėje lig pat mūsų dienų: Lenkija vykdanti 
tautinį savo pašaukimą religinių būdu. | 
Krokuvos kardinolo K. Wojlylos netikėtas išrinkimas 
popiežiumi įžiebė šią sąmonę iš naujo ir rado atgarsį 
net oficialiuose lenkų Bažnyčios sluoksniuose. Šiuo at- 
žvilgiu yra labai būdingi Lenkijos episkopato žodžiai, pa- 
rašyti bendrame ganytojiškame laiške,- kuris 1979 metų 
sausio 28 d. buvo perskaitytas visose bažnyčiose ir kurio 
turinys sutampa su cituolų mesianizmo poetų ilgesiais 
bei svajonėmis. Lenkijos vyskupai rašo: „Kaip tik vidu- 
ryje pasaulio sąmyšių bei žmonijos kovų, kaip- tik tuo 
metu, kai visur viešpatauja supasaulėjimas, kai persiso- 
tinusių tautų patogumai žadina nebūties ilgesį (la no- 
sialgie du néant), kai jaunimas blaškosi gyvenime be 
tikėjimo ir be idealų, kai tiekoje kraštų vyksta- susirėmi- 
mai, — kaip tik šiuo metu viso pasaulio akys krypsta į 
Lenkiją, nes tai kraštas, kuris kovose ir persekiojimuose, 
kančiose ir. bandymuose išlaikė savo tikėjimą, savo dva- 
sios nepriklausomybę ir savo santaiką su Kristumi. Tad 
iš Lenkijos ir žengia į Apaštalų Sostą tasai, kuris stip- 
rins pavojuose visuotinę Bažnyčią ir visą žmoniją. Neš- 
damasis patyrimą, įsigytą savoje tėvynėje, jis parodys 
pasauliui, kaip reikia iš tikro ginti tikėjimą į Gyvąjį- Die- 
va... . 
Argi žmonijos šūksniuose, išrinkus lenką popiežiumi, 
ir viso pasaulio džiaugsme, reiškiamame popiežiui iš 
Lenkijos, į kurį krypsta akys, pilnos pasitikėjimo;— ar 
čia negirdime aido žodžių pop. Inocento XI: „Sūnau, gel- 

bėk krikščioniją!“ Mums atrodo, kad girdime visą žmonių 
šeima tariant mūsų Broliui Petro soste: „Gelbėk krikš- 
čioniją, gelbėk žmonijos tikėjimą į Dievą, gelbėk pasaulio 
taiką, gelbėk žmogiškąją kultūrą, įkvėpk mums naujo 
tikėjimo, atverk langus į pasaulį, ištiesk rankas žmonėms, 
paduoki mums ranką ir būki mums brolis ir tėvas“. Tuo 
būdu regime, kaip pildosi pranašiški poeto Julijaus Slo- 
vackio žodžiai: „Suiručių viduje Dievas suskambins di- 
džiuliu varpu: tai popiežius slavas žengia į sostą. Yra 
reikalinga galybė, kuri apreikštų pasauliui Išganytoją. 
Ir štai ateina popiežius slavas, tautų brolis““ 34, 

Tokie Lenkijos episkopato žodžiai mus stebina ir sykiu 
gąsdina, nes teisėti dabarties lūkesčiai — stiprinti tike- 
jimą, gelbėti taiką, artėti prie žmonių — čia susipina su 
romantinėmis svajonėmis, turinčiomis eschatologinį po- 
būdį ir todėl galinčiomis įvykti tik vieno Dievo galybe. 
Regint gi šią galybę popiežiaus lenkiškume — „ateina po- 
piežius slavas“ — religinis džiaugsmas virsta tautiniu 
triumiu, kuris, užuot pasaulį patraukęs, gali jį tik at- 
stumti ir savaime virsti lenkų lūkesčio priešingybe, nes 
ne popiežiaus tautybė apsprendžia jo vaidmenį visuoti- 
nėje Bažnyčioje, o jo asmuo: šventumas, išmintis, taktas, 
nuojauta, galop programa savai veiklai. Pabrėžti tad po- 
piežiaus lenkiškumą ir net būti įsitikinusiam, kaip rašo 
Lenkijos vyskupai, kad „popiežius lenkas yra pasekmė 
Dievo Motinos Jasna Göroje užtarimo“ (t.p.), reiškia 
tautinį pradą padaryti šalfiniu religiniam atgimimui, ką 
vyskupų laiškas kaip tik ir teigia. Lenkijos vyskupai pra- 
šo Dievo Motiną: „Galingoji Mergele, padaryki, kad s@- 
monė, jog turime popiežių lenką (m. pbr.), padėtų mums 
tobuliau gyventi, pakeltų mūsų dorovę ir pakeisių tai, kas 
Tau mumyse nepatinka“ (p. 117). 

Mesianizmo idėjoje religijos ir tautos dialektika tampa 
tikru šiurpuliu, kadangi religinis tautos entuziazmas čia 
tiek susilieja su nacionalizmu, jog pradeda eiti šunke- 
liais, užgoždamas savais tautiniais reikalavimais kitų 
tautų savybes ir teises. Nepamirškime, kad Lenkijoje re- 
ligiškai yra skriaudžiami ne tik lietuviai; religiškai yra 
ten skriaudžiami ir vokiečiai, neleidžiant jiems pamaldų 
vokiečių kalba, ir ypač apie pusė milijono ukrainiečių 
unitų, kurie lig pastarųjų metų neturėjo nei savos hie- 
rarchijos, nei savo bažnyčių, nei savo kunigų prieaugio. 
Lotyniškoji lenkų hierarchija jais visiškai nesirūpino; 
priešingai, kur tik galėdama, ji sunkino bei slėgė jų pa- 

deli, nors jie yra tokie pat katalikai, kaip ir lenkai, tik 
ne lenkų tautybės ir ne lotyniškojo rito. Kalbėti tad apie 
moralinį lenkų tautos atgimimą ir jos pasiruošimą dva- 
siškai vadovauti žmonijai, tampant šiosios gelbėtoja, yra 
daugiau nei nematyti tikrojo lenkų tautos religinio po- 
būdžio; tai būti tiesiog aklam šio pobūdžio atžvilgiu, nes 
kas nori Lenkijoje būti katalikas, privalo būti ir lenkas. 
Tai nėra tik kasdieninė Lenkijos Bažnyčios iškrypa. Tai 
mesianinė idėja, valdanti religinę lenkų sąmonę jau pus- 
antro šimto metų su viršum. 


9. Religijos virtimas laulybe 

Negalima beigi pražiūrėti ir antrosios pusės, būtent 
religijos užgožėjimo laulybe, kuris prasiveržia paprastai 
tautinių sunkenybių ar tautinės nelaimės metu. Tai mūsų, 
lietuvių. atvejis. Nuolatinė grėsmė mūsų tautai yra jos 
nutautinimas ar nutautėjimas. Kartu tai yra ir didžiausia 
tautinio mūsų būdo silpnybė, su kuria kovoti yra pašaukta 
ir įpareigota mūsų tautinė sąmonė. O išvystyti šią sąino- 
nę yra pirmaeilis lietuviškasis uždavinys, nes iš savos 
istorijos mes šios sąmonės nepaveldėjome. Mes didžiuo- 
jamės davę kitoms tautoms politinių vadų — nuo Jogailos 
ligi Pilsudskio; poetų — nuo Mickevičiaus ligi Č. Mila- 
šiaus; filosofų — nuo Kanto lig Levino; ir t.t. ir t.t. 
St. Šalkauskis, svarstydamas tautinį mūsų pašaukimą, net 
buvo siūlęs susirankioli tai, kas mūsų išdalinta kitoms 
tautoms, kad paregėtume, kokių nuostabių dovanų slypi 
mūsų tautos gelmėse. Pasiūlymas prasmingas ta prasme, 
kad, jį įvykdę, aiškiai pamatytume, kiek maža, bedalin- 
dami kitiems, esame pasilikę sau patiems. Kuttūrinė „ge- 
raširdystė“ atsirado mumyse ne iš lietuviškosios kultūros 
pertekliaus — lyg būtume turėję per daug kultūrinių jė- 
gų,—o iš kuliūrinės ir tautinės sąmonės stokos. Mūsų 
tautai nėra jokios garbės, kad jos poetai eiliuoja lenkiš- 
kai, rusiškai, prancūziškai ar angliškai. Mes jokia pastan- 
ga neišimsime A. Mickevičiaus iš lenkų literatūros, J. Bal- 
trušaičio iš rusų simbolizmo, O. V. Milašiaus iš prancūzų 
liierafüros. Juk jei tai būtų galima, tai bent pusė vokie- 
čių rašylojų atsidurtų Izraelio iautos literatūroje. Ran- 
kiotis tai, kas mūsų išbarstyta svetimos kultūros plotuose, 
reiškia įsisąmoninti savos kultūros nevertinimą. 

Užuot tačiau kovojus su šia mūsų silpnybe, ugdant 
tautinę sąmonę bei garbę, mes visą laiką šaukiamės re- 

ligijos, kad ji mus nuo svetimų tautinių įtakų gintų: 
lietuvybės išiaikymo naštą krauname ant Krikščionybės 
pečių. Keturioliktojo šimimečio pabaigoje „lotyniskasis 
krikštas“ sulaikęs Lietuvos rusėjimą: „Statant pylimą 
prieš stačiatikybę, tuo pačiu vėliau buvo sulaikomas .ru- 
sėjimas“,— aprašo Z. Ivinskis krikšto tautinį vaidmenį 
mūsų surusėjimo atveju ®. Tačiau las pats „lotyniškasis 
krikštas“ „atidarė vartus lenkų kultūrai“ (t. p.), ne mažiau 
sužalojusiai mūsų lietuviškumą kaip dik bažnytinėiis 
priemonėmis ir kaip tik dėl menkos mūsų tautinės sąmo- 
nės. Tas pat buvo ir vysk. M. Valančiaus laikais, kai ru- 
sinimo bangai sulaikyti buvo šaukiamasi ne lietuviškumo, 

o katalikiikumo. Gražu buvo kovoti už lotyniškąjį raidy- 
ną, nes jis turėjo tautoje jau ilgą tradiciją (apie tris 
šimtus -metu), tačiau yra tiesiog nesuprantama, kodėl 
žmogus turi surusėti skaitydamas lietuviškąjį teksig ru- 
siškomis raidėmis. 

+ „Tas pat yra ir dabar religijos kovoje su komunistinė 
ideologija. Ir dabar šaukiamės Bažnyčios, kad ji atlaikytų 
ne tik komunizmo antpuolį prieš religiją, bet ir rusišku- 
mo skverbimąsi į mūsų kultūrą. Bažnyčia turinti būti prie- 
bėga: ne tik mūsų santykiui su Dievu, bet ir mūsų san- 
tykiui su tauta. Šia prasme yra būdinga V. Vardžio 
nuoroda, aprašant jam katalikiškąją rezistenciją Lietu- 
voje: „Atsisakyti katalikybės ir jos teisių Lietuvoje reiškia 
ne tik silpninti tikėjimą, bet taip pat pakirsti lietuvių tau- 
tos savitumą“ 3, Kitaip tariant, būti kataliku dabartinėje 
Lietuvoje reiškia būti lietuviu. Todėl ir mūsų tremtyje vis 
garsiau ima byloti pažiūra, esą kaip seniau gilus lietuvio 
tikėjimas atlaikes stiprius Lietuvos rusinimo smūgius, taip 
ir dabar tas tikėjimas kaip išbandytas tautinis ginklas 
rišąs tautą vienybėn, ir tik ateistai ar indilerentai išsi- 
skirią iš šios vienybės, išsiskirdami tuo pačiu ir iš tautos. 
Nors jie ir laiką save tėvynės mylėtojais, iš tikro tačiau 
nedaug kuo skiriąsi nuo Lietuvos pavergėjų. Nuosekliai 
tad ir reikalaujama, kad ir Lietuvos krikšto sukaktis ne- 
išsisemtų tik religiniais dalykais, o liestų jr mūsų tautiš- 
kumą, praktiškai net daugiau tautiškumą negu katalikiš- 
kumą: visa turį tarnauti tautinei sąmonei gaivinti. 

Niekur betgi Krikščionybės visuotinumas nėra tiek 
susiaurinamas ir sumenkinamas, kaip ten, kur religija 
padaroma priemone, ginklu, priebėga tautiškumui. Pri- 
kišame lenkams jų tautybės suliejimą su katalikybe: kas 
nėra lenkas, tas nėra katalikas. Nūn regime, kad einame 

luo pačiu keliu — tik atbulai: kas nėra katalikas, tas 
nėra lietuvis. Lenkai nepakenčia kitų lautybių, jei jos 
katalikiškos, bet ne lenkiškos. Mes pradedame nepakęsti 
kitų pasaulėžiūrų, jei jos lietuviškos, bet ne katalikiškos. 
Tačiau argi katalikas Lenkijoje privalo būti tik lenkas? 
Argi lietuvis Lietuvoje privalo būti tik katalikas? Tau- 
tybės suliejimas su katalikybe vis tiek kokiu pavidalu — 
lenkišku ar lietuvišku — padaro atgrasią tiek tautybę 
(lenkų atveju), tiek katalikybę (lietuvių atveju). Tai pa- 
vojingas klystkelis tiek iš esmės, tiek istorinėje praktiko- 
je. Katalikybė, sakoma, atlaikiusi mūsų tautos rusinimą. 
Bet kodėl ji neatlaikė mūsų tautos lenkinimo? Argi ne 
lenkiškoji mesianinė katalikybė sugadino visą kultūrinę 
mūsų sąmonę ir sužalojo mūsų kalbą ir tautinį mūsų su- 
sipratima? Neatsparumas rusiškumui kyla iš to paties 
mūsų pačių šaltinio, kaip ir nealsparumas lenkiškumui, 
o svetur — kiekvienai kitai svetimai kultūrai, kurioje mums 
tenka buvoli. 

Sis tad religijos užgožimas tautybe ir prasiveržia da- 
bar mūsų tremtyje. Tremtis yra tautai prakeiksmas tik 
tada, kai tautinė tremtinių sąmonė yra likusi neūžauga. 
Stiprios bei gilios tautinės sąmonės tremtiniai nenutautė: 
ja, ypač tada, kai jų niekas nespaudZia ir nepersekioja., 
Jei tad šiandien baiminamės dingsią svetur kaip lietuviai, 
tai tik todėl, kad esame neūžaugos kaip lietuviai. Tačiau 
užuot lietuviškąją sąmonę ugdę kultūros priemonėmis, vis 
labiau imame šauktis religijos. Tautinės parapijos tu- 
rinčios teikti „nemenką paramą tautinės sąmonės ugdy- 
mui emigracijoje“; tautinių parapijų aprūpinimas lietu- 
viais kunigais sudarąs pagrindą, kuriuo mūsų hierar- 
chija kreipiasi į jaunimą, kad šis rinktusi kunigiškąjį 
pašaukimą, pamiršdama kard. J. Daniėlou žodžius: „Many- 
ti, kad kreipimasis į pasauliškius galįs kaip nors pašalinti 
kunigų stoką, reiškia neregėti tikrosios krizės ir vykdyti 
nerimta (billige) sekuliarizaciją“ 37. Kitaip sakant, bet 
koks profaninis — taigi ir tautinis — motyvas, kuriuo no- 
rima pažadinti jaunimo dvasioje kunigiškojo pašaukimo 
potraukį, yra šio pašaukimo supasaulinimas. Religiniai 
mūsų ordinai beveik ištisai atsideda tautinei veiklai (laik- 
raščiai, knygos, susirinkimai. ..). Katalikiškųjų organiza- 
cijų svarbiausias uždavinys yra lietuviškumo saugojimas 
bei puoselėjimas. Visų šių mūsų sambūrių bei asmenų 
veikla yra nustūmusi krikščioniškąjį sandą arba krikš- 
čioniškojo tikėjimo sąmoninimą į antrąją, gal net į tre- 

čiąją vietą. Ir šios rūšies veikla atrodo esanti tokia sa- 
vaime suprantama, jog net nedrąsu nurodyti, kad ji 
esanti Krikščionybės siaurinimas ir susinimas ligi primi- 
tyvaus laipsnio. 

Religija juk yra tikslas savyje ir todėl aukščiausia ver- 
iybe. Ji niekad ir niekur negali būti pajungta kam nors 
ir paversta priemone kam nors..Kas tad skelbia Krikščio- 
nybę kaip tautybės išlaikymo būdą, tas nesuvokia Krikš- 
čionybės esmės. Dievas tampa žmogumi ir Krikščionybė 
įsikūnija tautinėje kultūroje žmogiškumui pasvesti, vadi- 
nasi, jį iš naujo su Dievu sujungti, o ne žemiškajam jo 
pavidalui saugoti bei puoselėti. Krikščioniškasis pragma- 
tizmas yra toks pat niekingas, kaip ir krikščioniškasis me- 
sianizmas. Tiek tautos triumfas, tiek jos nelaimė jaukia 
sampratas bei pergyvenimus. Tokių tarpsnių metu verty- 
bės dažnai susikeičia vietomis ir suardo dvasinę žmogaus 
sąrangą. Atsiranda maisatis — tokia, rodos, savaime su- 
praniama, jog beveik neįmanoma į ją nurodyti. Moralė 
virsta siluacine: pradedama garbinti tai, kas turi buti 
smerkiaina; tikslas ima pateisinti priemones; subjektyvi 
valia tampa mastu objektyviai veiklai. Šios maišaties ne- 
regint, lengva prarasti saiką, vertinant religijos ir tautos 
santykį istorijos eigoje konkrečiu atveju. Tad Krikščiony- 
bės kelio į tautą — į kiekvieną tautą, ne tik į mūsąją — 
apmąstymas ir mėgina aštrinti mūsų žvilgį į šias dvi 
pagrindines žmogiškojo būvio plotmes. 


Antras skyrius 


EVANGELIJA IR KULTORA 


Evangelija ir kultūra, Bažnyčia ir pasaulis, malda ir 
darbas — štai posakiai, kuriais esame įpratę aptarti Krikš- 
čionybės santykį su mūsuoju būviu: tiek asmeniniu, tiek 
istoriniu. Tačiau ką gi reiškia šis trumputis žodelytis „ir“, 
stovįs tarp minėtų sąvokų: jungtį, kuri jas riša kaip ne- 
skaidomas, ar skirti, kuri jas stato priešpriešiais kaip 
nesuderinamas? Jei jungtį, tai kodėl Evangelijos ir kul- 
tūros vienybė tiek suskilo, jog jai prireikė jungiamojo 
žodelio? Jei skirtį, tai kodėl Evangelija negali virsti kul- 
tūra, o darbas — malda? Trumpai sakant, kas valdo krikš- 
čioniškosios religijos santykį su žmogiškąja būsena pa- 
saulyje: priešybė ar darna? Štai klausimas, kuriuo serga 
visas dabartinės mūsų istorijos tarpsnis, į kurį tačiau 
atsakymo nėra laip lengva rasti. 


1. Nelaiminga perskyra 


Tai atsitiko keliaujant sykj Kristui Jeruzalės linkui. 
Jis užsuko į kaimą, kur „viena moteris, vardu Morta, pa- 
kvietė jj j svečius“ (Lk 10, 38). Kvieteja negyveno viena. 
„Ji turėjo seserį, vardu Marija“ (/0, 39). Užėjus Kristui 
į namus, Marija, „alsisedusi prie Viešpaties kojų, klausėsi 
jo žodžių“, tuo tarpu „Morta buvo susirūpinusi visokiu 
patarnavimu“ (/0, 40). Bet kiai ši paprašė, kad Išganyto- 
jas pasiųstų Mariją jai padėti, Jėzus atsakė: „Morta, 
Morta, tu rūpiniesi ir sielojiesi daugeliu dalykų, o reikia 
tik vieno. Marija pasirinko geriausiąją dalį, kuri nebus 
iš jos atimta“ (/0, 41—42). 

Vargu ar kurie kiti Kristaus žodžiai yra turėję tokią 
didžią praktinę reikšmę Bažnyčios gyvenimui pasaulyje, 
kaip šie. Marija ir Morta virto dviejų istorinių būsenų 
prasmenimis: vienos, kuri vyksta „prie Viešpaties kojų“, 

kitos, kuri išsisemia „visokiu patarnavimu“. Pirmoji gavo 
kontempliatyviosios, antroji — aktyviosios vardą: vita 
contemplativa et vita acliva. Dar daugiau, šios dvi bū- 
senos buvo ir tebėra suvokiamos kaip priešingybės: kas 
gyvenąs „visokiu patarnavimu“, savaime traukiąsis nuo 
„Viešpaties kojų“; kas liekąs prie jo kojų ir klausąsis jo 
žodžių, savaime traukiąsis nuo „visokio patarnavimo“. O 
kadangi Kristus aiškiai pastebėjo, jog Marija pasirinko 
„geriausiaja dalį“, lai tuo pačiu buvo rastas ir verles 
mastas anoms dviem büsenoms: rūpestis „daugeliu daly- 
kų“, nukreipiąs sielą nuo vienintelio būtino dalyko (unum 
necessarium), šį aplemdydamas ir net paneigdamas. Gy- 
venimas „visokiu patarnavimu“ darąsis menkavertis, pa- 
vojingas, todėl vengtinas; buvojimas gi „prie Viešpaties 
kojų“ esąs pilnaveriis, saugus, todėl siektinas, ieSkotinas 
ir raslinas. 

Tačiau Morta ir Marija virto daugiau nei tik vidinės 
vertės mastais. Šios dvi seserys įsibrovė ir į viršinius 
žmogaus gyvenimo būdus, perskeldamos juos į dvi prieš- 
gyniaujančias plotmes: į kultūrą ir šventumą, suprantant 
šį krikščioniškojo tobulėjimo prasme. Evangelijos minimas 
„visoks patarnavimas“ esąs ne kas kita, kaip pasaulinių 
darbų laukas arba kultūra. Sėdėjimas prie Viešpaties kojų 
sudarąs tobulėjimo kelią ir tuo pačiu šventumo būklę. 
Kaip Mortos darbas nesąs „geriausioji dalis“, taip kultū- 
rinis darbas nesąs nei šventas savyje, nei pašvenčiąs jo 
veikėją. Kas einąs į kultūrą, tolstąs nuo šventumo; kas 
siekiąs šventumo, atsisakąs kultūrinės kūrybos. „Man gai- 
la, — rašė šv. Augustinas antrojoje savo gyvenimo pusė- 
ję,— kad tiek daug atsidėjau mokslui (liberalibus dis- 
ciplinis), kurio daugelis šventųjų visai nepažįsta; o tie, 
kurie jį pažįsta, nėra šventi“ 1. Pridurkime dar, kad atsi- 
dėjimą kultūrai apgailestavo ne tik Augustinas, bet ir 
visiškai kito amžiaus, kitos Bažnyčios ir kito pašaukimo 
žmogus, būtent ryškiausias rusų romantinės poezijos at- 
stovas M. J. Lermontovas (1814-—1941). 

Eilėraštyje „Malda“ (1829) Lermontovas prašo Visa- 
galį nekaltinti ir nebausti jo, jog mylįs „žemės tamsą su 
jos aistromis“, o savo „nuodėmingų giesmių šūksniais“ 
dažnai ne Viešpatį garbinąs. Būdingiausia šiame eilė- 
raštyje betgi yra tai, kad poetas meldžia Dievą užgesinti 
(ugasitj) jame slypintį „baisų troškulį dainuoti“, kadan- 
gi tik tuomet jis galėsiąs pasukti atgal „į siaurą išganymo 
kelią“. Kaip Augustino atveju mokslas, taip Lermontovo 

atveju poezija nesą išganymo kelias. Kas norįs eiti šiuo 
keliu, turįs atsisakyti tiek mokslo, tiek poezijos. „Gogolis 
pažvelgė atidžiai į Jėzų, trenkė plunksną ir mirė“, ka- 
dangi „nejmanoma jokios. Gogolio pastraipos įjungti į 
kurią nors evangeliją ar į kurį nors apaštalų laišką 
(p. 145)... Gogolis yra šiaudai, palyginus su bet kuriuo 
bet kurios evangelijos skyriumi“ 2. Gogolis čia yra atsto- 
vas ne tik meno, ne tik mokslo, bet „pasaulio apskritai“, 
nes, Kristui pasirodžius, „staiga,— pasak Rozanovo,— 
visi pasaulio vaisiai apkarto (p. 155)... Žmogus neteko 
jį supančiam pasauliui skonio. .Pasaulis tapo. jam kartus, 
plokščias, nuobodus (p. 156)... Paulius, skelbdamas Evan- 
geliją Atėnuose, nekalbėjo graikams: tikėkite Kristų ir 
eikite į olimpinius žaidimus! Ir jis pats poilsio metu — 
vis tiek ar šis poilsis truko vieną dieną ar vieną valan- 
da — nėjo į teatrą pasižiūrėti kokios nors tragedijos... 
Paulius teatre — neįsivaizduojamas dalykas“ (p. 145). 

Ši tad Evangelijos ir kultūros perskyra kaip tik ir 
buvo priežastis, kad jau pačioje Krikščionybės pradžioje 
susiklostė dvi žmonių būsenos, gavusios vėliau luomų 
(status, ordines) vardą: būsena, kuria gyvenantieji ren- 
kasi „geriausiąją dalią“ ir žengia šventumo linkui, ir 
būsena, kurios vykdytojai pasitenkina „visokiu patarnavi- 
mu“, tapdami tik iš paskos besivelkantieji tobulėjimo ke- 
liu. Maždaug tris šimtus metų Krikščionybė buvojo Ro- 
mos valstybėje kaip daugiau ar mažiau persekiojamoji 
religija. Ji augo pogrindyje, neturėdama jokių teisių ir 
neįtaigaudama viešojo gyvenimo. Bažnyčia ir pasaulis 
buvo dvi nesusisiekiančios plotmės: pasaulis buvo nu- 
siteikęs Bažnyčiai priešiškai, o Bažnyčia laikė pasaulį 
antikrislinių jėgų sanlalka. „Nemylėkite pasaulio nė to, 
kas pasaulyje yra; kas myli pasaulį, tame nėra Tėvo mei- 
lės“ (I Jn 2, 15). „Civitas Dei“ ir „civitas diaboli“, kaip 
vėliau šias dvi sritis apibūdino šv. Augustinas, buvo pir- 
miesiems krikščionims ne tik "teologinės sąvokos, bet ir 
kasdieninis patyrimas. Kur lik Bažnyčia susidurdavo su 
pasauliu, ten ši sandūra paprastai baigdavosi arba mirtimi 
už Kristų, arba Kristaus išdavimu. Romos imperijoje krikš- 
čionys gyveno tarsi praeiviai užeigoje, pasak nežinomo 
autoriaus (2 ar 3 šimtm.) žodžių: „Jie gyvena pasaulyje, 
bet nėra iš pasaulio...; svetur jie randa tėvynę, o tėvy- 
nėje jaučiasi tarsi svetur“ 3. 

Be abejo, krikščionys nebėgo iš viešojo imperijos gy- 
venimo. Jie kūrėsi kartu su įvairiataučiais stabmeldZiais 

tuose pačiuose miestuose ir kalbėjo tomis pačiomis kalbo- 
mis; jie neturėjo. skirtinų papročių ar elgesio būdų, o tai- 
kydavosi prie vietinių (plg. t. p., sk. 5). Todėl Tertulianas 
(2—3 šimtm.) ir galėjo stabmeldžiams tarti, jog krikš- 
čionys esą tokios pat vertės kaip ir visi kiti gyventojai: 
jie užsiimą laivininkyste, einą karo tarnybą, dirbą žemę, 
gabeną į rinką savo rankų, dirbinius; tad esą visiškai ne- 
suprantama, kodėl jie turėtų būti nenaudingi valstybės 
ūkiui. Visas Tertuliano „Apologeticum“ yra ištisas krikš- 
čionių gyrius ne tik religiniu bei doriniu, bet ir kultūriniu 
atžvilgiu. Tą patį randame visuose pirmųjų apologetų 
(Aristido, Justino Kankinio, Atėnagoro) raštuose, kuriuose 
net pabrėžiama, kad krikščionys einą teisėjų pareigas pa- 
„gal teisingumą, šelpią vargšus, net patys pasninkaudami, 
moką mokesčius, dalyvaują piliečių sueigose ir t.t. „Gir- 
tina yra krikščionių giminė visame žemės paviršiuje“, — 
baigia savo apologiją Aristidas iš Atėnų *. 

Vidine betgi savo nuotaika krikščionys gyveno atokiai 
nuo viešosios aplinkos, neprisirišdami prie jos, kaip ke- 
leivis neprisiriša prie užeigos ir neima neštis 10, ką užei- 
goje buvo radęs (šv. Augustinas). Juk visa ši aplinka bu- 
vo sukurta ne krikščionių. Tiesa, ano meto krikščionys 
buvo įsitikinę, kad „jie laiko pasaulį vienybėje“, tačiau 
taip, kaip „siela laiko vienybėje kūną“, taigi tik iš vidaus, 
būtent tikėjimu į vieną vienintelį pasaulio gelmėse glū- 
dintį Logos, kuris „atėjo iš dangaus ir apsigyveno tarp 
žmonių“. Net apie pačią krikščionių religiją autorius laiš- 
ke Diogenetui kalba kaip apie neregimą. Būti pasaulio 
raugu, bel ne jo kūrėju — štai krikščionių uždavinys. „To- 
kią būklę Dievas yra jiems skyręs, ir jie neturi teisės jos 
palikti“ (sk. 6, p. 166). i . 

Tačiau ketvirtojo šimtmečio pradžioje ši krikščionių 
būklė pradėjo kisti. Imperatorius Konstantinas, susitaręs 
su imperijos bendravaldžiu Licinijumi (313), leido krikš- 
čionims laisvai veikti stabmeldiškosios kultūros erdvėje, 
grąžindamas jiems anksčiau nusavintą įvairiopą nuosa- 
vybę: kapines, šventyklas, susirinkimų namus ir kt., pri- 
pažindamas vyskupus krikščionių teisėjais civilinėse by- 
lose, suteikdamas sekmadieniui valstybinio šventadienio 
rangą, nedrausdamas krikščionių bendruomenėms pavel- 
dėti turto ir t.t. Tuo būdu krikščioniškoji religija atsidūrė 
šalia stabmeldiškosios religijos kaip pakenčiama. Dar dau- 
giau: 353 metais imperatorius Konstancijus uždraudė mir- 
ties bausme stabmeldiškąsias aukas, o 380 metais impe- 

ratorius Teodosijus paskelbė Krikščionybę valstybine 
religija, nebeleisdamas nuo jos atkristi (381). Dar po de- 
šimties metų (391) buvo uždrausta iš viso lankyti „stab- 
meldiškąsias šventyklas. Trumpai tariant, ketvirtojo šimt- 
mečio eigoje Krikščionybė pamažu užėmė valstybėje tą 
pačią vietą, „kurią anksčiau buvo turėjusi stabmeldybė: 
Krikščionybė virto viešuoju dalyku, o stabmeldybė pasi- 
slėpė pogrindyje: Romos valstybės globėjas buvo nebe 
Jupiteris, o krikščionių Dievas. 5 

Ir štai Bažnyčia dabar buvo tiesiog verste verčiama 
griebtis visuomenėje tolygaus vaidmens, kurį anksčiau 
buvo vykdžiusi stabmeldybė. Bažnyčia pasijuto esanti 
pašaukta vietoje stabmeldiškojo pasaulio kurti krikščio- 
niškąjį pasaulį su nauja filosofija, su naujais įstatymais, 
su nauja socialine santvarka, su nauju auklėjimu bei 
mokymu, su nauju menu. Krikščioniškoji kultūra turėjo 
pakeisti ligi šiolei buvusią stabmeldiškąją kultūrą. Tris 
šimtmečius Bažnyčia galėjo ugdyti tik vidinį žmogų. Da- 
bar atėjo metas ugdyti ir viršinį gyvenimą. Dievo karalystė 
turėjo kurtis ne tik mumyse, bet ir šalia mūsų. Žmonijai 
atpirkti Kristus tapo žmogumi. Kristaus darbui istorijoje 
tęsti Bažnyčia turėjo tapti pasauliu. Juk Kristaus polie- 
pis apaštalams skelbti „Evangeliją visai kūrinijai“ (Mk 16, 
/5) reiškė ne tik žodinį mokymą, bet ir šio mokymo vyk- 
dymą regimais pavidalais, kultūrinant stabmeldiškąsias 
tautas. Skelbti Evangeliją esmėje reiškė paversti ją kul- 
tūra. Atrodo, kad mūsų meto misininkai pradeda suprasti 
šį uždavinį. . 


2. Askezes traukimasis nuo pasaulio 


- Tačiau kur tuomet turėjo dėtis ana „geriausioji dalis“, 
kuri -neprivalėjo būti iš Marijos — mūsų atveju: iš Baž- 
nyčios — atimta? Bažnyčios: kuliūrėjimas viduje ir pa- 
saulio kultūrinimas iš viršaus savaime vedė ją Mortos 
keliu: „visoks patarnavimas“ virto aiškiu ir net pirmaeilių 
Bažnyčios rūpesčiu. Bet kas gi tada turėjo reikšti bei vyk- 
dyti sėdėjimą „prie Viešpaties kojų“? Bažnyčios linkmė 
eschatologijon, vadinasi, visų dalykų galo (eschaton) 
kryptimi negali būti niekad: paneigta ar pamiršta. Atsi- 
sakiusi šios linkmės, Bažnyčia būtų tik utopinė“ ligüstos 
vaizduotės Žmonių bendrija. Todėl ankstyvųjų krikščionių 
sąmonėje .eschalologija ir buvo ypatingai gyva. Bet ar 
atsidėti kultūrai nereiškia šią sąmonę neigti ar bent ją 

temdyti? Juk kultüra yra kuriama ne tam, kad praeity, 
bei kad pasiliktų: net ir žiugusiųjų tautų kultūras sten- 
giamės atgaivinti ir išsaugoti — bent muziejuose. Kultū- 
ra ir eschatologija, atrodo, esančios priešingybės, kurios 
išskiria viena kitą. Tad ar imtis „visokio patarnavimo“ 
nereiškia išduoti sėdėjimą prie Viešpaties kojų? Ar tasai 
mūsų dienomis taip dažnai girdimas ir ujamas „konstanti- 
niškasis posūkis“ nebuvo nuokrypa nuo tikrojo Bažnyčios 
kelio? Ar Lermontovo prašymas užgesinti jame kūrybinę 
ugnį, kad jis galėtų grįžti į „išganymo kelią“, nėra krei- 
pimasis į visą Bažnyčią? N. Berdiajevas vadina jį tiesiog 
„nepaprastos svarbos klausimu“, kadangi jis liečiąs „tik- 
raja Krikščionybės metafizika ir dogminę jos sąmonę“ 5. 

Trauktis nuo „visokio patarnavimo“, pasiliekant sėdėti 
„prie Viešpaties kojų“, buvo pradėta Bažnyčioje gana 
anksti, Minėti šv. Jono apaštalo žodžiai „nemylekite pa- 
saulio nė to, kas yra pasaulyje“ (1 Jn 2, 15) įtaigavo krikš- 
čionis dviem atžvilgiais: vidinės nuotaikos ir viršinės gy- 
vensenos. Vidinė nuotaika susiklostė pasaulio panieka 
(contemptus mundi), viršinis gyvenimas — vienuolynų 
(koinobia, monasterium). Ne iš karto šie du „geriausios 
dalies“ sandai susijungė draugėn. Pasaulio panieka — 
nevesti ir netekėti, alsisakyti turto, paleisti laisvėn ver- 
gus — prasidėjo jau pirmaisiais Krikščionybės žingsniais 
už Palestinos sienų ir išryškėjo ypač graikų bei romėnų 
kultūros kraštuose. Tai buvo vad. asketų iškilimas, vadi- 
nasi, žmonių, kurie, nors ir pasilikdami visuomenėje su 
kitais, vis dėlto stengėsi gyventi kitaip negu visi. Jie 
norėjo buvoti taip, kad galėtų apie save tarti, kaip ir 
šv. Paulius: „Esu gyvas nebe aš, bet gyvas yra manyje 
Kristus“ (Gal 2, 20). Eschatologinė sąmonė šiuose Zmo- 
nėse buvo ypatingai ryški. Tai, ką šv. Justinas Kankinys 
(2 šimtm.) rašė savo pirmojoje apologijoje apie krikščio- 
nis apskritai, esą jie „grindžia savo viltis ne dabartimi“ 
(I, 11), buvo asketų vykdoma tiesiog regimai. Išsisklaidę 
visuomenės kasdienoje, asketai buvo tarsi rodyklės į Kris- 
taus pažadėtą atėjimą: „Taip, aš netrukus ateisiu — 
Etiam venio cito“ (Apr 22, 20). 

Bet štai trečiajame šimtmetyje asketai pradėjo palikti 
visuomenę ir trauktis nuošalybėn; virsdami vienišiais (ere- 
mitae). Jie apsigyvendavo nuošaliai nuo žmonių kur nors 
kalnuose ar dykumose, vengdami bet kokio sąlyčio su 
kitais, net ir su tokiais pat vienišiais. Vidinė panieka 
pasauliui ėmė klostytis viršiniu afsiskyrimu nuo pasaulio. 

Tokių atsiskyrėlių trečiajame šimtmetyje būta visur: tiek 
Rytuose, tiek Vakaruose; Rytuose kiek daugiau, nes čia 
klimatinės ir geografinės sąlygos buvo vienišai būsenai 
palankesnės. Sirijos ir Egipto dykumos teikė galimybių 
ir net viliote viliojo žmogų palikti veiklą pasaulyje ir at- 
sidėli tik Dievui. Jei tikėsime istorikais, tai jau ketvir- 
tajame šimtmetyje Palestinoje, Sirijoje, Egipte tokių vie- 
nišių buvę tūkstančiai. Kartais susieidavę jie bendroms 
maldoms bei pasitarimams, tačiau šiaip gyvenę paskirai 
be jokių nuostatų ar viršininkų. 

Bet kaip tik tuo pačiu metu, kai Vakaruose Bažnyčia 
gavo leise į pasaulį, šv. Pachomijus Aukštutiniame Egipte 
prie Nilo (apie 320 m.) įsteigė pirmąją bendro gyvenimo 
(koinobia) buveinę, įprastai vadinamą vienuolynu: mūro 
siena apvesti pastatai — maldykla, virtuvė, valgykla, dirb- 
tuvė, miegamasis. Ir ši Pachomijaus buveinė virto pro- 
vaizdžiu visam tolimesniam asketinės būsenos išsivysty- 
mui. Pachomijus surašė jai regulą koptų kalba, į lotynų 
kalbą ją išvertė šv. Jeronimas, o Vakarų vienuolynams 
pritaikė ją šv. Benediktas. Ir ši Benedikto regula net ligi 
tryliktojo šimtmečio beveik be išimties galiojo visiems 
Europos vienuolynams, apspręsdama jų gyvenseną bei 
veikseną, Tuo būdu „geriausioji dalis“, pradžioje buvusi tik 
asmeninė pastanga ir įtaigavusi tarsi raugas visa, su kuo 
tik atskiras asketas susidurdavo, įgijo nūnai skirting ben- 
druomeninį pavidalą, pažymėtą ne tik vidine nuotaika, 
bet net ir viršiniu apdaru bei ypatinga gyvenviete, kurie 
„geriausios dalies“ nešėjus atribojo nuo pasaulyje buvo- 
jančios tikinčiųjų bendruomenės. Pirmaisiais dviem trim 
šimtmečiais Marija kaip prasmuo sėdėjo „prie Viešpaties 
kojų“ visur. Nuo ketvirtojo šimtmečio ji vis labiau trau- 
kėsi į vienuolyną, palikdama Mortą vieng pasaulyje. 

„Vienuolinės askezės tikslas,— sako U. Ranke-Heine- 
mann,— buvo susilaikyti nuo naudojimosi pasauliu; nuo 
tokio naudojimosi, kuris nėra susietas eu Dievu, o regi 
prasmę pats. savyje“ 5. Tai reiškia: vienuolynas neigia ne 
pasaulį kaip tokį, o tik pasaulio savarankiškumą — tiek 
jo paties, tiek Žmogaus veiklos jame. Kitaip sakant, vie- 
nuolynas yra tokia krikščionies būsena, kurią prisiėmęs 
žmogus eina į pasaulį kaip į gryną santykį su Dievu. 
Tai, ką S. Harkianakis yra pasakęs apie Atos kalno vie- 
nuolius: „Kiekviena veikla. čia: yra tarnyba Dievui ir kiek- 
vienas darbas čia yra šventė“ 7, tinka ar bent privalo 
tikti ir kiekvienam vienūoliui bei vienuolynui. Bet kaip tik 

čia ir prasiveržia vienuolyno ir kultūros priešingybė. Kul- 
tūrinė kūryba reikalauja pasaulio savarankiškumo, Ji iš 
šio savarankiškumo kyla ir tik juo laikosi, Kultūrinės kū- 
rybos objektas yra pasaulis ne kaip grynas santykis su 
Dievu, o pasaulis, turintis savą tvarką ir savus .dösnius. 
Su Dievu kultūra susisieja tik per žmogų. 

Sia prasme R. Guardini ir aiškina Naujojo Testamento 
minimą kūrinijos vadavimą „iš pragaišties vergovės“ 
(Rom 8, 21), sudėdamas šį vadavimą į žmogaus rankas, 
vadinasi, į kūrybines jo pastangas bei kūrybinius laimėji- 
mus. „Nes kūrinijos Lūkestis,— rašo šv. Paulius,— yra 
Dievo vaikų atskleidimo lükestis — nam expectatio crea- 
turae revelationem filiorum Dei expectat“ (Rom 8, 19). 
Tačiau šis lūkestis, pasak Guardini'o, „krypsta ne tiesiog 
į Dievą, bet į žmogų: daiktų kelias Dievop eina tik per 
jį. Zmoguje daiktai randa savo širdį ir savo galvą; (stad 
ir privalo juos vesti į Dievą; žmoguje kūrinija yra palai- 
minama“ *. Vienintelis betgi būdas reikštis žmogui kaip 
daiktų palaimos nešėjui ir kaip jų vilties vykdytojui yra 
kultūra. Jei tad Guardini teigia, esą „iš visų pusių Zvel- 
gia į žmogų nebylus ir baimingas lūkestis“ (t. p.), tai šis 
lūkestis yra iš tikro kuHūros lūkestis. Kūrinija trokšta 
būti perkeičiama kūrybine žmogaus galia ir šiuo perkeiti- 
mu vaduojama iš anos „pragaišties vergijos“, į kurią ji 
yra patekusi „ne savo noru“ (Rom 8, 20). Kūrinija dreba, 
kad žmogus galįs nesuvokti savo pašaukimo ir palikti 
daiktus neišvaduotoje būklėje. Trumpai tariant, Evange- 
lijos akimis žiūrint, žmogus kultūrininkas yra įjungtas į 
vaduojamąjį pasaulio darbą ir buvoja kaip tarpininkas tarp 
daiktų ir Dievo. Šia prasme, atrodo, ir pop. Jonas Pau- 
lius II pastarosios savo kelionės Indijon metu yra kalbėjęs 
įvairių religijų atstovams (1985 m. vas. 2 d.): „Kultūra 
nėra tik laikinio žmogaus gyvenimo išraiška; ji yra ir pa- 
galba siekti amžinybės“ °. 

Nesinaudoti tad pasaulio savarankiškumu arba jo au- 
tonomija, kaip tai darė ir tebedaro įvairių rūšių asketai, 
reiškia trauktis nuo kultūros kaip daiktų palaiminimo 
žmoguje ir per žmogų, nes gryno santykio su Dievu šis 
konkretus mūsų pasaulis be žmogaus neturi. Juk jei tiesa, 
kad pasaulis yra sukurtas žmogui, tai buvodamas be žmo- 
gaus ar šalia žmogaus jis savo paskirties nepasiekia ir 
todėl lieka beprasmis. Pasaulį įprasmina tik žmogus sava 
veikla, mažų mažiausiai savu pažinimu kaip kiekvienos 
veiklos pačia pirmąja sąlyga. Žemė virsta žmogaus nuo- 

savybe tik tada, kai jis ją įdirba. Tai ne tik marksistinis, 
bet ir giliai krikščioniškas teiginys (plg. Pr I, 29; 2, 15; 
Ps 8, 7). Užtat ir žmogaus pasirodymas pasaulyje anaip- 
tol nėra šiajam atsitiktinis: kaip jo prasmė žmogus yra 
pasaulio eigos siekis, kadangi tik žmoguje pasaulis randa 
savo tikrąją, heideggeriškai kalbant, buveinę (Anwesen). 
Gi įprasmindamas pasaulį, žmogus įprasmina ir savo pa- 
ties būtį tuo, kad vykdo pradinį savo paskyrimą būti že- 
mės valdovu, keitėju ir sargu. Kultūrinė kūryba nėra nei 
žmogui, nei pasauliui tik priedas. Kultūra yra būdas Zmo- 
gaus pašaukimui žemėje vykdyti. Kultūroje susitinka ir 
susijungia žmogus ir pasaulis į vieninga, vertybę, kurią 
apreiškimas vadina „labai gera“ (Pr I, 31). 

Nuosekliai tad ir šv. Jono apaštalo skelbimas, jog Die- 
vo meilė išeina aikštėn tik žmogaus meilėje —,„kas nemyli 
savo brolio, kurį mato, negali mylėti Dievo, kurio nemato“ 
(1 In 4, 20),— būtų suprastas per siaurai, jei brolio meilę 
suvestume tik į rūpestį asmenine jo būtybe. Brolis yra 
mylėtinas ne tik kaip atsajas individas, bet ir kaip pil- 
nutinis žmogus su visa savo aplinka, kurioje jis ugdo 
bei išlaiko savo žmogiškumą. Sia prasme K. Marxas buvo 
teisus sakydamas, esą „Žmogus nėra atotrauka, šalia pa- 
saulio tūnanti būtybė. Žmogus — tai žmogaus pasaulis“ 10. 
Sis gi Zmogaus pasaulis yra ne kas kita, kaip jo paties 
susikurta ir nuolatos istorijos eigoje kuriama kultūra, 
vienintelė galima jo buvojimo pasaulyje erdvė. Jei tad 
Evangelija įsako mylėti žmogų, tai tuo pačiu ji įsako 
mylėti ir aną „žmogaus pasaulį“; mylėti ne „žodžiu ar 
liežuviu, bet darbu ir tiesa“ (/ Jn 3, 18); vadinasi, ne 
apie savo brolį kalbėti (liežuviu), bet broliui jo aplinką 
kurti (darbu) pagal tiek žmogiškosios prigimties, tiek 
aplinkinės gamtos dėsnius (tiesa). Brolio meilė savaime 
reikalauja kultūros meilės. ir savaime veda į kultūrinę 
kūrybą. 

Sitaip suprastos brolio mèilës Šviesoje atsiskleidžia 
prasmė dabartinių Bažnyčios pastangų sielotis ne tik at- 
skiros sielos išganymu, bet ir bendruomeniniu gyvenimu: 
teisingesniu brolio aprüpinimu, didesniu jo lavinimu, vi- 
sokeriopa jo teisių ir jo laisvės äpsauga, taigi visu tuo, 
kas kaip tik ir sudaro aukštesnį kultūros laipsnį, nes kas 
myli brolį tik amžinojo likimo . alžvilgiu, tas myli jį tik 
„žodžiu ar liežuviu“, kadangi apie amžinąjį kito asmens 
likimą galima tik kalbėti, bet negalima -jo iškovoti ar 
sukurti: „Iš kur tu žinai, žmona, kad išganysi vyrą, arba 

iš kur žinai, vyre, kad išganysi žmoną?“ (/ Kor 7, 16). 
Tai tinka ne tik šeiminiam, bet ir kiekvienam kitam san- 
tykiui tarp žmonių. Todėl tikroji brolio meilė ir yra jo 
kaip pilnutinio žmogaus meilė, neskaldant jos į išganymą 
ir kuliūrą, kadangi ir pats brolis buvoja neskaldomai. Bu- 
voti gi kultūrinėje aplinkoje, vertoje žmogiškosios kilny- 
bės, yra kiekvieno skirtis. Nuosekliai tad traukimasis nuo 
kultūros yra sykiu ir traukimasis nuo brolio meilės „darbu 
ir tiesa“, apsirėžiant tik „žodžiu ar liežuviu“. 


3. Kullära kaip tarnaitė 


Tuo savaime artėjame prie painaus klausimo: koks gi 
iš tikro yra santykis tarp asketinės būsenos, istoriškai su- 
siklosčiusios vienuolyno pavidalu, ir kultūrinės būsenos, 
pasilikusios už vienuolyno sienų? Painus šis klausimas yra 
todėl, kad kultūrinė vienuolynų veikla, visų pirma Vakarų 
Europoje, yra tokia aiški, jog ją neigti ar jos neregėti 
būtų tikras istorinis aklumas ar užsispyrimas. Kiekvienas, 
kuris objektyviai žvelgia į tūkstantmetį Krikščionybės ke- 
Ia, turės sutikti su pop. Pijaus XI žodžiais: „Jei tiek 
kultūros, civilizacijos, literatūros brangenybių galėjo iš- 
likti, tai tas priklauso nuo Bažnyčios sugebėjimo net anais 
tolimiausiais, barbariškiausiais laikais uždegti skaisčią 
šviesą literatūros, filosofijos, meno, o ypač statybos sri- 
lyse“ 1t, Ir štai šį „visokį patarnavimą“ kultūrai kaip tik 
daugiausia ir atliko vienuolynai. . 

Ilgus amžius žemės darbas, amatai, švietimas, moks- 
las, socialinė globa (našlaičių, belaisvių, ligonių) buvo 
beveik be išimties vienuolių rankose, taip kad juos iš tikro 
galima vadinti, J. Dėcarreaux žodžiais kalbant, „mūsų 
civilizacijos tėvais“ '2. Salia vienuolynų ar nepriklausomai 
nuo jų kultūrinė veikla anais amžiais buvo tokia menkutė, 
jog ji viena niekados nebūtų pajėgusi išvaduoti Vakarų 
iš barbarybės. Jei tad tvirtiname, jog Marija pradedant 
ketvirtuoju šimtmečiu vis labiau traukėsi vienuolynan, 
palikdama Mortą vieną pasaulyje, jei regime čia tam 
tikrą priešpriešą tarp vienuolyno ir kultūros kaip žmogiš- 
kųjų būsenų,— tai šis tvirtinimas anaiptol neneigia kul- 
tūrinės vienuolynų veiklos Europos istorijoje. Tuo mes tik 
klausiame, koks gi yra tos vienuoline būsena paremtos 
kultūros pobūdis? Ar; sakysime, grigališkosios mišios „De 
angelis“ yra muzikinei kultūrai tos pačios prasmės kaip 
ir Mozerto „Missa «brevis“?-O jei ne, tai kuo ši vienuolių 

ir vienuolynuose sukurta kultüra skiriasi nuo pasaulyje — 
nors ir veliau — sukurtosios? 

Savo knygoje „Mokslas ir Dievo troškulys“ J. Lec- 
lercgas OSB kreipia mūsų dėmesį į tai, kad vienuolinis 
įsipareigojimas arba, naujoviškai kalbant, angaZavimasis 
esąs vienas vienintelis, būtent „Dievo meilė“ (p. 13), tei- 
kianti vienuolinei būsenai ir vieną vienintelį tikslą —,ie$- 
koli Dievo: quaerere Deum“ (p. 28). Kultūrinė vienuolio 
veikla (les lettres) esanti tik priemonė šiam ieškojimui, 
niekad ne tikslas savyje. Tai Leclerčgas paaiškina abato 
Smaragdo (9 Simtm.) pavyzdžiu: abatas mokės, esą su ło- 
tynų kalbos pagalba galima patekti į dangų. „Bet kodėl 
gi lolynų kalbos gramatika būtų priemonė dangui laimė- 
ti?“ — klausia Leclercgas. „Gi todėl, kad ji įgalina skai- 
tyli Šventąjį Raštą ir Bažnyčios tėvus“ (p. 56). Ne lotynų 
kalbos mokymasis kaip toks esąs kelias dangun, bet jos 
mokymasis Šventraščio dėlei. Tas pat esą ir su „aritme- 
tika bei astronomija“; ir šių mokslų tikslas esąs „nustatyti 
kilnojamųjų švenčių laiką“, vadinasi, būti „pagalbininkais 
liturgijai“ (p. 271). Tas pat esą ir su muzika: „Jie tapo 
muzikais, — sako Leclercgas,-—- kadangi jie buvo vienuo- 
liai“ (p. 272). Tai reiškia: jie stengėsi garbinti Dievą ne 
tik kalbėdami, bet ir giedodami. Būdama vienuolinio gy- 
venimo vidurkis, liturgija telkė aplink save ir visą kul- 
türine vienuolio veiklą: „Visai vienuolinei kultūrai litur- 
gija įspaudė šavo žymių (p. 277). <...> Liturgija yra 
kultūros atspindys ir jos apvainikavimas... Liturgijoje 
tobuliausiu būdu susijungia mokslų meilė su Dievo troš- 
kuliu“ 13, 

Vis dėlto J. Leclercgas neslepia, kad tarp atsidėjimo 
mokslams ir Dievo meilės esama dialektinio santykio, o 
tuo pačiu ir tam tikros įtampos. Vienuoliai „jaučia labiau 
nei kurie kiti didelį skirtumą tarp šių dviejų tikrovės sri- 
čių: tarp krikščioniškosios gyvensenos ir kultūrinės kūry- 
bos... Labiau nei kiti krikščionys intelektualai vienuoliai 
jaučia savo viduje, kad jie visą laiką privalo peržengti 
mokslą bei meną, jei nori teikti pirmenybę dvasinei sričiai“ 
(p. 286). Užtat jei pasitaikytų, pasak Leclercgo, toks at- 
vejis, kad „gramatika (kaip visos kultūros prasmuo.— Mc.) 
užimtų širdyje tą vietą, kuri skirta Kristui, tuomet gra- 
matika turėtų būti paneigta“ (t.p.). „Mano gramatika 
yra Kristus — mea grammatica Christus est“, — šie Petro 
Damianio (11 šimtm.) žodžiai nusako, pagal Leclercgą, 
esminį vienuolinės būsenos santykį su kultūra. Trumpai 

tariant, kullärine vienuolio veikla niekad neprivalo tapti 
savarankiška; kultūra niekad neprivalo būti kuriama jos 
pačios dėlei. Ji esanti palenkta Dievo meilės tarnybai, iš- 
einančiai aikštėn įvairių įvairiausiais pavidalais: liturgija, 
askeze, sielovada, apaštalavimu, misijomis ir t.t. To pa- 
ties Damianio formulė, kuria jis išreiškė santykį tarp 
filosofijos ir teologijos — „filosofija yra teologijos tarnai- 
tė — ancilla theologiae“,— išreiškia tiek kultūros sampra- 
tą, tiek jos būklę vienuoliniame gyvenime: büli tarnaite. 

Čia tad ir atsiveria priešprieša tarp vienuolyno ir 
kultūros; priešprieša, kuri visais amžiais buvo bandoma 
perkelti santykiui tarp Bažnyčios ir kultūros apskritai. 
Vienuolinė būsena yra priešingybė kultūrai.ne todėl, kad 
vienuoliai kultūros nekurtų, bet todėl, kad jie ją kuria 
tarnaitės pavidalu. Gi jokia kultūros sritis tarnaite būti 
negali, jei nenori prarasti savos vertės ir savos tiesos. 
Kultūros savarankiškumas yra esminis jos bruožas. Jo 
netekusi kultūra virsta netikra: mokslas virsta pagalbiniu 
mokslu, menas — pritaikomuoju menu, socialinis gyveni- 
mas — lemtimi ar Dievo bausme. Sankirtis tarp Bažnyčios 
atstovų ir kultūros kūrėjų yra kilęs kaip tik dėl-kultūros 
savarankiškumo sampratos. Buvodamas pasaulyje kultū- 
riškai, žmogus kuria kultūrą ne kam nors, kas būtų šalia 
jo, bet kultūrine kūryba jis vykdo patį savo būvį. ' Kurti 
kultūrą reiškia- buvoti žmogiškai. O tai nėra priemonė 
kam nors, bet tikslas pats savyje, kaip ir pats žmogus 
yra ne priemonė, o tikslas: Kas tad kultūrą paverčia tar- 
naite, nors ir labai kilnios ponios rūmuose, tas perskelia 
žmogaus būvį, tarsi žmogus pirmiau nepriklausomai būtų, 
o tik paskiau imtų kurti. Iš tikro gi žmogus savą būvį 
kuria pats — tiek savo viduje, tiek ir iš viršaus. Jis yra 
a paties „skulptorius ir poetas“ (Picco della Mirando- 
a). , e is 

Deja, tai buvo krikščionių suprasta tik pačiais pasta- 
raisiais dešimtmečiais. Tik Vatikano’ II susirinkimas aiš- 
kiai pripažino, kad „kaip žmogiškoji veikla iš žmogaus 
kyla, taip žmogui ji yra ir skirta. Juk veikdamas žmogus 
ne tik daiktus bei visuomenę keičia, bet ir save patį to- 
bulina“ *. Kultūros paskirtis yra „leisti žmogui kaip pa- 
vieniam asmeniui ar bendruomenės nariui ugdyti ir jgy- 
vendinti savo pilnutinį pašaukimą“ (t. p.). Todėl „Zemis- 
kųjų: dalykų" autonomija“ esanti Susirinkimui pe "Ok pa- 
grįstas reikalavimas, bet ir Kūrėjo valios atitikmuo (plg: I, 
204). Šios gi autonomijos esmę. sudarą tai, kad „visi daik- 

tai turi savą patvarumą, tiesą, gėrį, savus įstatymus ir 
tvarką“ (t. p.). Tai reiškia: kultūrinė kūryba savo prasmę 
bei verte įgyja ne todėl, kad ji kam nors tarnauja, o to- 
dėl, kad jos veikalai išreiškia bei vykdo pačiuose daik- 
tuose glūdinčią tiesą bei gėrį. Galima to net nežinoti. 
Tačiau, pasak Susirinkimo, „kas nuolankiai ir patvariai 
stengiasi įžvelgti daiktų paslaptis, tą, nors ir nežinant, 
Dievas tarsi veda už rankos“; Dievas, „kuris palaiko vi- 
sus daiktus ir nulemia, kad jie būtų tai, kas yra“ (t. p.). 
Kitaip sakant, kultūros prasmę bei vertę apsprendžia ne 
subjektyvus žmogaus nusistatymas, bet pati objektyvi jos 
kūryba kaip Kūrėjo valios vykdymas. Stai kodėl Vatika- 
no II susirinkimas valstybei nė neleidžia „nustatinėti, 
kokia turi būti žmonių kultūra“ (I, 236). Valstybės pa- 
reiga yra tik „stengtis sudaryti geresnes sąlygas ir teikti 
paramą visų, net krašte. esančių tautinių mažumų, kul- 
tūriniam gyvenimui kelti“ (t. p.). Kultūrinės autonomijos 
ir valstybės išskyrimo iš šios autonomijos „yra visiškai 
pagrįsia reikalauti“ (I, 204). Tikėjimo kongregacijos 
instrukcija, sklaidanti krikščioniškąją laisvę ir išlaisvini- 
mą, dar labiau pabrėžia kultūros nepriklausomybę nuo 
valstybės: „Kiekvieno žmogaus teisė į kultūrą nėra lai- 
duojama, jei nepaisoma kultūrinės laisvės. Labai dažnai 
(tokiu atveju.— Mc.) kultūra išsigema į ideologiją, o auk- 
lėjimas virsta įrankiu politinės ir ūkinės galios naudai. 
Viešasis autoritetas: neturi kompetencijos apspresti kul- 
tūros. Jo uždavinys yra kultūrinį gyvenimą remti ir sau- 
goti, apimant ir mažumas“ 1. 

Iš šio gilaus kultūrinės kūrybos ryšio su daiktų tiesa 
bei gėriu kyla ir kultūros savarankiškumas arba jos ne- 
priklausomybė nuo bet kokių institucijų, neišskyrus nė 
pačios Bažnyčios. Vatikano. Il susirinkimas aiškiai pa- 
brėžia, kad Bažnyčia „skelbia teisėtą kultūros, ypač moks- 
lų, autonomiją“; pasaulio dalykai privalo būti tiriami ar 
kuriami pagal jų pačių dėsnius: „žmogus turi tai gerbti, 
pripažindamas kiekvienam mokslui bei technikai savą 
metodą“ (I, 204). Susirinkimas ramina tuos, kurie vis 
dar tebebijo, „kad glaudesnis ryšys tarp žmogaus veik- 
los ir religijos neužgniaužtų pavienių žmonių ar bendruo- 
menių, ar mokslų savarankiškumo“ (I, 20); ramina tuo, 
kad žmogiškąją kūrybą interpretuoja kaip „Kūrėjo darbo 
plėtimą“ (1, 202). Zmogus kūrėjas anaiptol nesąs kažkoks 
„Dievo Kūrėjo varžovas“ (t.p.). Atvirkščiai, kūrybiniai 
žmogaus „laimėjimai laikytini Dievo didybės ženklu ir jo 

paslaptingojo plano vaisiais“ (t.p.). Susirinkimas net ap- 
gailestauja „tam tikrą dvasios laikyseną, kurios netrūko 
nė tarp pačių krikščionių, nepakankamai įžvelgiančių tei- 
sėlą mokslo autonomiją“ (I, 204), tai yra nereginčių, kad 
menas turi būti menas, mokslas — mokslas, filosofija — 
filosofija, o ne tik pagalba ar patarnavimas liturgijai, 
askezei, teologijai. Kultūra nėra tarnaitė, bet šeimininkė 
savuose rūmuose. Ę | 

Todėl anksčiau minėta J. Leclercgo dialektika tarp 
Dievo meilės ir kultūrinės kūrybos pasirodo esanti apgau-. 
li: nėra atvejo, kuris verstų mus rinktis tarp Kristaus ir 
„gramatikos“, nes „gramatika“ vykdo tai, ko Kristus kaip 
tik nori — būti Dievo darbo plėtimu ir jo didybės ženklu. 
Koks tad čia sankirtis galėtų kilti? Ir kada gi reiktų ai- 
sisakyti „gramatikos“, kad būtų galima mylėti Dievą „visa 
širdimi, visa siela, visomis jėgomis ir visu protu“ (Lk 10, 
27). Argi ši meilė neišeina aikštėn širdies, sielos ir proto 
darbais? Ar patys šie darbai nėra Dievo meilės apraiškos 
ir jo didybės ženklai? Apie austrų muziką A. Brucknerį 
pasakojama, esą jis kartą kalbėjęs: „Kai Viešpais mane 
vieną dieną pasišauks pas save ir paklaus, ką veikiau že- 
mėje, tai padėsiu jam po kojų savo „Te Deum laudamus“, 
ir jis bus man gailestingas“. Kiekvienas kultūrininkas 
gali pakartoti Brucknerio žodžius: aš padėsiu po Viešpa- 
ties kojų savo kūrybą, ir jis bus man gailestingas. Tai 
reiškia: kurdamas kultūrinius kūrinius, vykdžiau žemėje 
savo žmogiškąjį pašaukimą. 

Įtampa tarp Evangelijos ir kultūros atsiranda tik tada, 
kai kultūra yra laikoma ne Dievo meilės apraiška bei 
jos vykdymu, o tik priedu bei papildu kitoms šios meilės 
apraiškoms, pvz., malda, mąstymas, pasninkas, išmalda, 
klusnumas. Tokiu atveju kultūra, užuot buvusi pergyve- 
nama kaip kelias Dievop, esti suvokiama kaip vilionė 
tolyn nuo Dievo, o artyn į žmogų, tarsi žmogus savo 
gelmėse nebūtų Viešpaties paveikslas ir tarsi kelias į šį 
paveikslą nebūtų kelias į patį Dievą. Tai ir yra vienuo- 
linės būsenos nuotaika. Laikydama save tikruoju keliu į 
aną „vienintelį būtiną dalyką — unum necessarium,— vie- 
nuolinė būsena savaime virsta priešprieša kultūrinei bū- 
senai: vienuolinėje būsenoje kultūra nejgyja savarankiš- 
kumo, o kultūrinėje būsenoje malda bei askezė nevirsta 
keliu tobulybėn. Evangelija ir kultūra lieka persiskyrusios 
ir susijungia tik subjektyviai gera intencija ir savų darbų 
vykdymu Dievo garbei. Tačiau kad kultūra būtų sykiu 

ir žmogaus kelias tobulyben, vadinasi, kad Evangelija 
virstų kultūra,— štai kas daugeliui yra nesuprantama ir 
net nepriimtina. j 


4. Mortos ir Marijos prasme 


Kame slypi šitokio nusistatymo ir istorinių jo apraiškų 
pagrindas? Ar iš tikro kultūrinė kūryba Evangelijos aki- 
vaizdoje yra tik šiaudai, tik atleidimas, o ne pašaukimas, 
kaip tai jai prikaišioja V. Rozanovas? '$ Ar iš tikro 
Evangelijos veidas yra rūstus, nepažįstąs juoko, dainos, 
šokio, apskritai džiaugsmo, kaip tai teigia tas pats Ro- 
zanovas klausdamas: „Kodėl Kristus nė vieno vienintelio 
sykio nepasiėmė arfos ar citros, ar fleitos ir nepadainavo 
jokios dainelės“? (p. 167—168). Ar iš tikro „Kristus nie- 
kad nesijuokė“? (p. 146). Ar iš tikro krikščionis pasiekia 
aukščiausią nusižeminimo laipsnį tada, kai „negreitai ir 
nemielai juokiasi“, kai „visad vaikščioja, sėdi ar stovi 
nuleidęs galvą, įbedęs akis į žemę, vis tiek ar būtų sode, 
ar gatvėje, ar laukuose, ar kur kitur, jausdamasis esąs 
kaltas dėl savo nuodėmių ir dvasioje jau stovįs prieš baisų 
Dievo teismą“, kaip tai rašo šv. Benediktas savo regu- 
loje!?, Atsakymas į šiuos klausimus priklauso nuo to, ar 
mes teisingai esame supratę Mariją ir Mortą kaip krikš- 
čioniškojo gyvenimo simbolius ir ar iš tikro šie du sim- 
boliai skelia krikščioniškąją būseną į dvi padėtis, kurda- 
mi dvi žmonių grupes ir suprasdami kultūrą tik kaip 
priedą, tik kaip tarnaitę Marijos pasirinktai geriausiajai 
daliai? 

Viename savo pamoksle šv. Augustinas klausia, ar 
Kristus sakydamas, jog Marija pasirinko geriausiąją dalį, 
papeikė „Mortos tarnybą“, kuria ji stengėsi parodyti savo 
vaišingumą, priimdama Viešpatį kaip svečią? Ir čia pat 
jis suabejoja šio klausimo tiesa: „Kaipgi galėtų būti ji 
papeikta už tai, kad džiaugėsi tokiu svečiu?“ Jei Kristaus 
žodžiai būtų Mortos papeikimas, tai žmonės, pasak Au- 
gustino, turėtų liautis tarnavę visiems, kuriems ko nors 
stinga. Tokiu atveju jie turėtų rinktis tik geriausiąją dalį: 
„Klausytis žodžių, pilna krūtine traukti saldų mokymo 
kvapą, atsidėti išganingiems apmąstymams ir nesirūpinti, 
kas kaimynystėje- svetimšalis, kam stinga duonos, kas 
reikalingas drabužio, ką reikia aplankyti, ką išvaduoti, ką 
palaidoti. Panaikinkite gailestingumo darbus, ugdykite 

tik apmąstymus! Nes. jei tai geriausioji dalis, kodėl mes 
jos negriebiame, turėdami Viešpatį savo pusėje?“ !3 

Bet čia pat Augustinas atmeta šitokią geriausiosios 
dalies sampratą: „Nėra taip, kaip ją supranti, o taip, kaip 
privalai ją suprasti“ (t. p.). Tačiau kaipgi privalu šią ge- 
riausiąją dalį, o tuo pačiu ir visokį patarnavimą suprasti? 
Šiam reikalui Augustinas daro skirtumą tarp Kristaus, 
kurį Morta buvo pasikvietusi, ir Kristaus, kurio žodžių 
Marija klausėsi. Morta, pasak Augustino, pasikvietė Kristų 
kaip regimą žmogų, nesiskiriantį nuo mūsų ir visko sto- 
kojantį, kaip ir mes. Todėl ji rūpinosi jo reikalais, visaip 
jį aptarnaudama: „Ji tarnavo mirtingam kūnui“ (t. p.). 
Tačiau „kas gi buvojo šiame mirtingame kūne?“ — klausia 
šv. Augustinas ir atsako šv. Jono evangelijos žodžiais: 
„Pradžioje buvo Žodis, tas Žodis buvo pas Dievą ir Dievas 
buvo Zodis“ (Jn I, I). Stai ko Marija klausėsi. Augusti- 
nas pabrėžia ne tai, ką Kristus Marijai kalbejo,— niekas 
to nežino, kadangi Evangelija nieko apie tai nemini, — 
o tai, kas Kristus buvo: „Tas Žodis tapo kūnų ir gyveno 
tarp mūsų“ (Jn I, 14). Šis kūnu tapęs Žodis užėjo į Mor- 
tos namus, kur buvo aprūpintas viskuo, kaip ir kiekvienas 
pakeleivis. Tai buvo jo kaip Įsikūnijusiojo priėmimas. 
Marija gi, sėdėdama prie Įsikūnijusiojo kojų ir klausy- 
dama jo kalbos, nurodė į tai, kad jų svečias yra. daugiau 
nei tik pakeleivis; kad jis yra Zodis Dievas. Kristus kaip 
svečias ateina ir išeina. Kristus kaip Dievas Žodis buvoja 
visados tarp mūsų. Todėl Marijos sėdėjimas ir yra vadi- 
namas geriausiąja dalimi: „Ji pasirinko,— pasak Augusti- 
no,— tai, kas lieka amžinai“ (t. p.). Ke 

Siame skirtume tarp Kristaus kaip žmogiškosios kon- 
kretybės ir Kristaus kaip dieviškosios amžinybės Augüs- 
tinas ir regi Mortos ir Marijos veikmenų prasmę ir kartu 
nepertraukiamą jų sąryšį. „Abi šios moterys yra Viešpa- 
čiui mielos, abi jos yra jo mokinės. Tik jos vaizduoja du 
gyvenimus: dabartinį ir būsimąjį, sielvarty pilnąjį ir nu- 
ramintąjį, vargingąjį ir palaimintąjį, laikinąjį ir amžinąjį. 
Abu gyvenimai yra be kaltės, abu girtini, bet vienas, kaip 
sakiau, yra triūso gyvenimas, kitas — ramybės... Taigi 
Mortos namuose susitiko du gyvenimai ir paties gyvenimo 
šaltinis (Kristus.— Mc.). Mortoje atsispindėjo dabartinio 
gyvenimo atvaizdas, Marijoje — būsimojo. Ką Morta triū- 
sė, tuo mes esame; ką Marija veikė, to mes laukiame, Jei 
mielai vykdysime pirmąjį, pilnai įvyks ir antrasis. Jūs rū- 
pinatės „daugeliu dalykų“ (Lk 10, 41); Mortos triūsas 

jus gaišina; ne tik jus, bet ir mus visus, nes kas gi galėtų 
atsakyti šiai tarnybai savo paramą? Kas galėtų atsikvėpti 
nuo šio rūpesčio? Vykdykime jį be kaltės, vykdykime jį 
su meile. Triūsas praeina, o ramybė ateina, bet ramybėn 
einame tik per triūsą. Laivas nustoja plaukęs, priartėjęs 
prie tėvynės krantų, bet tėvynę pasiekiame tik laivu“ 
(t. p.). 2 
Tai šv. Augustino interpretacija. Ir jei ši interpretacija 
būtų įsigalėjusi krikščioniškojoje sąmonėje, šiandien ne- 
bebūtų reikalo kalbėti apie Evangeliją ir kultūrą, nes būtų 
aišku, kad Mortos triūsas yra išraiška kultūros, kurios 
keliu žygiuoja Evangelija į Marijos vaizduojamą ramybę 
antgamtinio gyvenimo pavidalu. Pravartu tad bent trum- 
pai apibūdinti šios augustiniškosios interpretacijos pa- 
grindinius bruožus kaip gaires Evangelijos ir kultūros 
santykiui suprasti; santykiui, kuris ilgus šimtmečius bu- 
vo grindžiamas Marijos ir Mortos elgesio priešingybe. 
Trys gana aiškios nuorodos slypi augustiniškoje Ma- 
rijos ir Mortos interpretacijoje. Visų pirma Mortos gyni- 
mas nuo visų tų, kurie jos triūsą laiko antrine vertybe ar 
net kliūtimi „krikščioniškojo tobulėjimo kelyje. Mortos 
triüse Augustinas regi rūpestį siokojančiu žmogumi. Kris- 
tus užėjo į Mortos namus kaip keleivis, kuris vargu ar 
nešėsi ką nors su savimi. Keleivinė būsena yra kiekvieno 
žmogaus skirtis žemėje. Kiekvienas yra keleivis, kiekvie- 
nas tad reikalingas užeigos bei visokio patarnavimo: kū- 
ninio, dvasinio, socialinio, trumpai sakant, kultūrinio, nes 
niekas negema kultūringas; kiekvienas ateina pasaulin ir 
gamtiškai, ir kultūriškai nuogas, o tuo pačiu apsprestas 
kitam ir šio kitojo reikalingas. Užtat nesirūpinti stokojan- 
čiu žmogumi, vadinasi, nekurti kultūros, reikštų paneigti 
gailestingumo darbus, o tuo pačiu ir Evangeliją. Aisidėti 
lik Evangelijai reikštų sunaikinti Evangeliją. Augustinas 
net pajuokia tuos, kurie nusigrįžtų nuo svetimšalių, al- 
kanyjų, nuogųjų, ligonių, belaisvių, mirusiųjų, o sėdėtų 
prie Viešpaties kojų ir pilna krūtine trauktų savin „saldų 
mokymo kvapą“ (t.p.). Gi visiems šiems darbams, ky- 
lantiems iš Evangelijos, kaip tik ir būtinas triūsas, ir 
niekas negali pasiteisinti šio triūso atsisakęs, kad vykdytų 
Evangeliją. Stai kodėl, pasak Augustino, Morta yra Vieš- 
pačiui tokia pat meili ir tokia pat jo mokinė kaip ir Ma- 
rija. f 
i Antra: Mortos triūsas deda pagrindus sėkmingai rū- 
pintis stokojančiu žmogumi. Be abejo, Augustinas pripa- 

žįsta, kad šis triūsas praeina, kad jis yra laikinas, kaip 
ir visas Žžemiškasis mūsų gyvenimas, ir kad todėl, paly- 
gintas su amžinąja ramybe, dvelkiančia Marijai iš Am- 
žinojo Logos Kristuje, jis yra mažesnės vertės. Tačiau 
tai visos žmogiškosios būsenos lemtis. Ką Morta daro, tai 
vaizduoja visą mūsų būvį: „two mes esame“ (t. p.), todėl 
nė negalime iš šios padėties ištrūkti. Morta esame visi. 
Todėl mūsų triūsas ir yra būtinas, kad tarnautume mažes- 
niajam mūsų broliui, o per jį ir pačiam Kristui. Be mūsų 
kūrybos išdavų negalėtume padėti tam, kuris ko nors 
stoksta. O stoksta kiekvienas — vienas to, kitas kitko,— 
todėl kiekvienas turi būti įvedamas į kultūrinę bendruo- 
menę ir aprūpinamas jos laimėjimais. Gailestingumo dar- 
bai, apie kuriuos kalba Augustinas, atsiremdamas į Evan- 
geliją, yra gailestingi tik žiūrint į juos -moraliniu atžvil- 
giu. Savo esmėje gi jie yra kultūriniai darbai, kylą iš 
kultūrinės kūrybos ir galimi konkrečiai vykdyti tik šios 
kūrybos dėka. Svetimšalis reikalauja naujos tėviškės visu 
jos turiniu, alkanasis — duonos plačiausia prasme, nuo- 
gasis — drabužio, atitinkančio klimatą ir žmogiškąją kil- 
nybę (maišu nuogojo nepridengsi!), belaisvis — politinių 
sutarčių ir tam tikros socialinės santvarkos ir t. t. 

Įsakydama tad rūpintis stokojančiu žmogumi, Evan- 
gelija savaime įsako rūpintis kultūriniu pagrindu, be ku- 
rio rūpestis žmogumi būtų gryna svajonė ir net farizie- 
Jizmas. Rūpintis reiškia ne tik sielotis savo viduje, bet 
ir aprūpinti, o aprūpinti reiškia turėti kuo aprūpinti. Rū- 
pintis reiškia pašalinti tą ar kitą stoką, pasigelbslint ku- 
Tia nors žmogaus sukurta vertybe, nes kultūros Viešpais 
nesukūrė. Viešpats laukia mūsų amžinojoje tėvynėje. „Ta- 
čiau tėvynę pasiekiame tik laivu“, o laivą pasistatyti jau 
yra mūsų uždavinys. „Į dangaus karaliją keliaują krikš- 
čionys,— sako Vatikano II susirinkimas,— privalo ieškoti 
ir pamėgti nežemiškus dalykus. Bet tai ne tik nemažina, 
bet dar padidina jų įsipareigojimą darbuotis drauge su 
visais ZmoniSkesniam pasauliui kurti“ (I, 232—233), tai 
yra anam laivui statyti. 

Trečia: Marijos geriausioji dalis yra eschatologinio 
pobūdžio. Tai Augustinas pabrėžia gana įsakmiai: Morta 
mes esame, Marijos dalies laukiame. Kitaip tariant, Ma- 
rija yra prasmuo ne įstorinių mūsų uždavinių, o antisto- 
rinės mūsų vilties. Užtat klaida būtų manyti, kad tas ar 
kitas gyvenimo būdas vykdąs aną „geriausiąją dalį“ jau 
čia žemėje. Taip manyti reikštų, kad Dievo karalystė yra 

mūsų rankose ir kad ja galime sukurti savomis priemonė- 
mis. Iš tikro gi Dievo karalystė nužengia „iš dangaus 
nuo Dievo“ (Apr 21, 2), pasipuošusi tarsi sužadėtinė. Va- 
tikano II susirinkimas sako, kad „ši karalystė slėpiningu 
būdu jau yra žemėje“ (I, 208), bet čia pat priduria, jog 
„Ji pasieks savo tobulybe, kai ateis Viešpats“ (t. p.). O tai 
ir yra eschatologija arba istorijos užsklanda. Kol istorija 
rieda, visi gyvenimo būdai yra lygūs, nes visi yra kelei- 
vinio ir užeiginio pobūdžio: krikščioniui nėra nė vienos 
gyvensenos, vis tiek ar tai būtų dykuma, ar vienuolynas, 
ar profesija pasaulyje, kuri jau būtų tėvynėje. Visi esame 
dar tik pakeliui, dar tik in via. Taigi visi esame Mortos 
palikuonys bei sekėjai. Niekas istorijos eigoje nesėdi ir 
negali sėdėti prie Viešpaties kojų, tarsi jau būtų užbaigęs 
istoriją ir pasiekęs ;,septintosios dienos ramybę“, kaip 
to maldauja Augustinas kitoje vietoje (Conf. 13, 35). Vi- 
siems gresia tie patys pavojai žemės kelyje pasiklysti ir 
visi turi lygią galimybę tėvynę pasiekti. Marija nėra ke- 
lias. Marija yra užbaiga (ėschaton). Kelias yra Morta. 
Kelias yra triūsas ir rūpestis. „Ir kas atsikvėps nuo šio 
rūpesčio?“ — klausia šv. Augustinas, išreikšdamas tuo 
visą istorinį mūsų būvį. 

Suvedant šios Augustino interpretacijos bruožus vie- 
nybėn, būtų galima tarti: Moria ir Marija yra istorijos ir 
eschatologijos prasmenys. Šios dvi seserys taip santykiau- 
ja viena su kita, kaip istorijos eiga su jos užsklanda. Is- 
torija vyksta žmogaus triūsu. Istorija užsisklendžia Vieš- 
palies atėjimu. Eschatologija yra Dievo laisvės veiksmas: 
„Tos dienos ar valandos niekas nežino“ (Mk 13, 32). 
Istorija yra žmogaus laisvės veiksmas: jos krypties bei 
pobūdžio taip pat niekas nežino. Tačiau žmogaus laisvė 
ruošia sąlygas Dievo laisvei apsireikšti. Istorija ruošia 
eschatologiją, ir kultūra ruošia Dievo karalystę, kuri čia 
žemėje reiškiasi Bažnyčios pavidalu. Bažnyčia nėra įvy- 
kusi Dievo karalystė, ir kultūra nėra vykdoma Dievo ka- 
ralystė. Tačiau tarp šių dviejų mūsų gyvenimo apraiškų 
esama vidinės sąsajos, kaip jos esama tarp kelio, kuriuo 
vykstame, ir tikslo, kurio vykdami siekiame. Sakydamas, 
kad Mortos triūsas yra tai, kas esame, o Marijos ramybė 
tai, ko laukiame, Augustinas yra išreiškęs aną sąsają visa 
jos gelme: „Jei mielai vykdysime pirmąjį, įvyks pilnai ir 
antrasis“. 

‘ Trečias skyrius: 


KRIKSCIONISKOJI MALDA 


Skundas, kad malda šiandien sūstanti, anaiptol nėra 
nuogirdos. Tai ryški, tiesiog į akį krintanti tikrybė. Fla- 
mų katalikų teologas Fons D’Hooghas, kalbėdamas apie 
meldimąsi sekuliarizuotame pasaulyje, pastebi, esą „gra- 
žiausi maldos laikai, atrodo, jau praėję... Net kunigai ir 
vienuoliai tik delsdami prisipažįsta bandą melstis“ ž. Iš 
tikro, Dievui mirus ar jam sutapus čia su artimu, čia su 
gamta, savaime miršta ir malda, virsdama arba sociali- 
niu rūpesčiu, arba moksliškai technine veikla. Dievo 
mirties atveju teisus yra F. Dostojevskio Dmitrijus Ka- 
ramazovas klausdamas: jei Dievo nėra, tai „kam Žmogus 
dėkos, kam giedos jis himną, šisai pasaulio valdovas“? * 
Užtat šiandien maldos vieton ir stoja darbas gamtos at- 
žvilgiu ir tarnyba žmogaus atžvilgiu. „Melstis ranko- 
mis“ — štai dabar dar pateisinama maldos lytis. Gi 
malda kaip skirtinas žmogiškojo būvio veikmuo yra bai- 
giama guiti. . 

‚Dar daugiau: malda jprastine prasme pergyvenama 
kaip žalojanti ištikimybę kasdienai ir tuo pačiu išduo- 
danti šiosios reikalus. „Tarnauti artimui“. esanti tikroji 
liturgija 3. O tiems, kurie kratytųsi ir tokios maldos, 'siū- 
loma „apmąstyti gyvenimo puošnumą“, atsigrįžti „į savo 
praeitį“ ar „prisiminti dėkingumo jausmą žadinančius 
ankstesnius pergyvenimus“: tai esąs „kelias į maldą“ tam, 
kuris „abejoja Dievu“ 4. Trumpai tariant, malda kaip re- 
liginė kategorija vis labiau virsta psichologine kategori- 
ja. Kaip esą „anoniminių krikščionių“ (K: Rahner), taip 
esą ir nesimeldžiančių „maldingyjy“. Šokis, ypač baletas, 
teatro vaidinimai, svaigalai esančios šių naujų „maldin- 
gųjų“ maldos lytys, kurių padedamas mūsų meto žmogus 
mėginąs peržengti vienamatį pasaulį ê. 

O vis dėlto, nepaisant šios atgrasos, malda buvo ir 
tebėra gyviausia religijos kaip žmogaus santykio su Die- 
vu išraiška. Kur tik esama religijos, ten esama ir maldos. 
Malda yra tokia pat visuotinė, kaip ir apreiškimas 6. Kaip 
nėra tylinčio Dievo, taip nėra tylinčio žmogaus. Meldžiasi 
ne tik aukštos kultūros krikščionys; meldžiasi ir primity- 
viausią religiją išpažįstą tikintieji. Išmonė tad ieškoti 
pakaitalo maldai. Kaip nėra pakaitalo Dievui, taip nėra 
pakaitalo nė maldai. Dar didesnė išmonė yra tikėti, kad 
pasaulėvaizdžio pakitimas bei gamtos mokslų išsivystymas 
įtaigaująs maldos prasmę ir kad tikroji religija slypinti, 
kaip tai teigė jau Fr. Schleiermacheris, „visatos stebėji- 
me (Anschauen des Universums“), todėl esanti maldos 
Sieg paZangiam Zmogui malda atstojanti nuo- 
staba. 

Ši išmonė šiandien yra puoselėjama ne vieno tikint, 
esą mokslo atskleisti neaprėpiami erdvės plotai nustūmę 
tolyn čia pat buvojusįjį Dievą, taip kad žmogaus malda 
dabar nuaidinti nebegrįžtamai tarsi šauksmas be atgarsio. 
„Kur ta ausis,— klausia Fr. Heileris, aprašęs dabarties 
nuotaiką,— kuri išgirstų šį šauksmą? Kur ta širdis, kuri 
atjaustų vargšą mažutį žemės kirminėlį? Ar tad nėra 
piktžodžiavimas varginti -didžiąją visatos Dvasią savo 
kasdieniniais, juokingai menkais ir dažniausiai savanau- 
džiais norais bei prašymais?“ 7 Ir vis dėlto šis klausimas 
yra be pagrindo, nes jei Dievas iš tikro yra. Meile ir jei 
jo santykis su žmogumi yra ne šiojo išsigalvotas (relatio 
rationalis), o tikras Dievo pasilenkimas prie žmogaus (re- 
latio realis), tai anaiptol nėra beprasmiška kreiptis į 
Dievą, vadinasi, melstis. Juk tikrovinis santykis žmogaus 
atžvilgiu ir reiškiasi tuo, kad žmogus Dievo akivaizdoje 
netyli, net jei jo bylojimas ir būtų skundas ar net ginčas, 
kaip Jobo atveju. Malda nieku būdu nėra žmogaus nie- 
kybės ištara, ir Dievas, į kurį žmogus kreipiasi, nėra he- 
geliškoji pasaulio dvasia (Weltgeist). Malda apreiškia ir 
Dievą, ir žmogų kaip du meile sujungtus asmenis, kurie 
visados yra čia pat kartu. be jokio nuotolio. Šiandieninė 
atgrasa maldai ir net atviras jos neigimas kyla anaiptol 
ne iš mokslinės sąmonės aštrumo, o iš religinės sąmonės 
bukumo, tiesiog iš jos vaikiškumo, kuriuo žmogus atveikia 
į naujosios istorijos pakaitas. Br 

I. MALDOS PRASME 


Kas yra malda kaip žmogiškojo būvio apraiška? Ko- 
dėl ji sudaro tokį religijos pradą, kurio nesant nėra nė 
pačios religijos? Kodėl malda, kaip teigia Fr. Heileris, 
„yra centrinis religijos reiškinys“ (p. 1), „jos širdis ir 
jos vidurkis“, taip kad „tikrąjį religinį gyvenimą suvokia- 
me ne dogmose ar įstaigose, ne apeigose ar doriniuose 
idealuose, o maldoje“?® Trumpai tariant, kodėl „melstis 
yra religijai tas pat, kas filosofijai mąstyti“ (Novalis)? — 
Štai klausimai, kurie savaime kyla, kai tik mėginame sklai- 
dyti religiją kaip žmogaus santykį su Dievu. Ką tad 
malda šiame santykyje reiškia ir kas yra patis šis santy- 
kis, jeigu jis, būdamas žmogiškai tikras, savaime susi- 
klosto malda? ` 


1. Prieiga prie maldos 


Fr. Heileris priekaištauja tiek katalikų, tiek protes- 
tanty teologijai, esą ji neatkreipusi pakankamai dėmesio 
į maldą kaip religinį reiškinį, kuris gal geriausiai at- 
skleidžiąs „Ziojantj plyšį tarp gyvo krikščioniškojo mal- 
dingumo ir moderninio mąstymo“ ?. Ir iš tikro. Teologija 
kalba, tiesa, apie maldą nemaža, tačiau vis jungdama ją 
su askeze ir gretindama ją su pasninku bei išmalda. Gi 
askezė pačia savo esme kaip tik nėra religinė kategorija. 
Ji gali nebūti net nė dorinė kategorija. Askezė yra tik 
tam tikros žmogaus pratybos su savimi pačiu, todėl gali 
tarnauti ir iš tikro ne sykį tarnauja įvairių įvairiausiems 
reikalams: būdui ugdyti (pedagoginis reikalas), įpro- 
čiams susidaryti (socialinis reikalas), darbui atlikti (pro- 
fesinis reikalas), net sveikatai palaikyti (medicininis rei- 
kalas). Asketinį gyvenimą veda ne tik vienuoliai ar vie- 
nuolės, bet ir sportininkai, ir lėktuvų ar automobilių vai- 
ruotojai, ir kilmingųjų šeimų nariai, ir širdies ligoniai, ir 
nutukėliai, norėdami sulieseti. Askeze yra menas, su- 
prantant jį graikiškąja technė prasme. Jungdami tad 
maldą su asketine plotme, savaime esame verčiami kal- 
bėti apie ją ne tiek jos esmės, kiek jos vykdysenos al- 
žvilgiu: tai metodas arba būdas melstis. Rytų Bažnyčia, 
sakysime, yra išvysčiusi ištisą vadinamosios „Jėzaus mal- 
dos“ techniką (hesychia), kurioje kūno padėtis ir kvėpa- 
vimo ritmas turį laiduoti šios maldos sėkmingumą *?. Visa 
betgi ši technika — vis tiek kokia ji būtų — nieko nesako, 

kas yra malda savyje ir kokia prasmė tūkstančius kartų 
tarti Jėzaus vardą tikint, esą šilaip meldžiamasi be pa- 
liovos (plg. / Tes 5, 17). 

Tačiau jei sutiksime su J. Petersu, kad „malda yra 
tikėjimo branduolys“ 11, tuomet kiekviena maldos technika 
bus tik blankus antraeilis klausimas akivaizdoje jos esmės 
bei prasmės. Gi kaip tik ši esmė ir prasmė yra likusios 
neapmąstytos arba per maža apmąstytos — bent jų gelmės 
alžvilgiu. Teologijos sistemoje žinomos disciplinos — as- 
ketinė ir spiritualinė teologija — telkiasi paprastai aplink 
krikščioniškojo gyvenimo dorybes, dideles ar mažas, virs- 
damos tuo, kas šiandien, moderniškai kalbanti, yra va- 
dinama orthopraxis: tikras arba teisingas žmogaus elgesys 
santykyje su Dievu. Bet kadangi malda nėra ir negali būti 
elgesys, tai ji savaime praslysta pro asketinės ar spiritua- 
linės teologijos dėmesį. Prel. V. Balčiūno tarti žodžiai 
krikščioniškosios tobulybės vadovėliams tinka bet kuriai 
asketinei ir spiritualinei teologijai: „Užvertus tokią kny- 
gelę... kyla prieš akis visa tobulinimosi technika, užtat 
dvasia lieka nesugauta“ 12, 

Antra vertus, maldos esmės nepasiekia nė religijos 
psichologija, šiandien tokia madinė ir ankštai siejama su 
sielovada. Į tai mūsų dėmesį yra kreipęs jau M. Scheleris, 
kalbėdamas apie religijos ir filosofijos santykius 13. Sche- 
leris iš viso neigia psichologijos galią sugauti maldos, 
kaip ir bet kurio kilo religinio reiškinio, esmę, kadangi 
„maldos veiksmas yra apsprendžiamas maldos prasmės“ 
(p. 151), o visi psichiniai elementai — jausmai, įvaizdžiai, 
žodžiai, judesiai, kylantieji ar vartojami maldos metu, 
neturi nieko bendro su „religine noėtika“ (p. 152), tai 
yra su maldos pažinimu. Psichologija sugebanti sugauti 
tik šiuos elementus, pati gi maldos esmė išsprūstanti iš 
jos grybšnio. Psichologinėmis sąvokomis nesą galima nu- 
sakyti maldos esmės. Mėginti tirti maldą psichologiškai, 
pašiepia Scheleris, esą tas pat, ka Lirti matematiko vidu- 
rių išpūtimą matematinio mąstymo metu. Nors šis išpū- 
timas būtų net ir regimas, jis nė kiek mums neatskleisty, 
ką reiškia matematiškai mąstyti ir kas vyksta matematiko 
prote tokio mąstymo eigoje (plg. p. 151). 

Pagrindinė betgi religijos psichologijos negalia mal- 
dos atžvilgiu, pastebi Scheleris, yra ta, kad „psichinis da- 
lykas visų pirma yra svetimo, niekad ne savo stebėjimo 
objektas“ (p. 153). Tai, žinoma, nereiškia, kad psicholo- 
gas negalėtų stebėti paties savęs. Tačiau ir tokiu atveju 

jis stebi save kaip kitą, kaip svetimąjį. „Psichologiškai 
elgtis reiškia taip nusistatyti savęs atžvilgiu, tarsi bū- 
tum pats sau svetimas arba kitas“ (pl Šitoks-gi san- 
tykiavimas su žmogumi kaip su kitu net ir savęs paties 
atveju yra galimas, pasak Schelerio, tik „liovusis natūra- 
liai santykiauti su dvasiniais objektais. Tik tada, kai kito 
žmogaus asmuo dingsta ar atrodo dingęs arba kai dirbtiniu 
būdu mes jį nuo jo atsiejame, tik tada anasai kitas virsta 
mums psichologijos objektu“ (t. p.). Gi kol santykiaujame 
su kitu kaip su asmeniu, yra visiškai neįmanoma stebėti jį 
kaip psichinį objektą, kadangi asmuo niekam ir niekad 
nėra objektas, o visur ir visados tik subjektas. Nuosekliai 
tad psichologijos objektas yra žmogus, perkeltas į dirbtinę 
padėtį, kurioje jis iš tikro niekad nebuvoja. Užtat „psi- 
chologija,— sako Scheleris,— ir yra visų pirma psicholo- 
gija kito, kuriam yra paneigtas asmeniškumas bei dva- 
siškumas“ (des person-und geistesentleerten Anderen, 
p. 152). Tai psichologija netikro žmogaus. Šis gi netikras 
žmogus, šis žmogus kaip ne-asmuo melstis negali, nes 
malda yra pats asmeniškiausias ir pats dvasiškiausias 
veikmuo visame žmogaus būvyje. M. Scheleris laiko re- 
ligijos psichologiją galimą tik psichopatologijos, daugių 
daugiausia - aprašomosios psichologijos prasme (plg. 
p. 154), kuriai visi religiniai reiškiniai — tikri ar netikri — 
stovi toje pačioje plotmėje, kadangi psichologija neturi 
masto jų tiesai atskleisti 14. | i 
Sugauti maldos esme ir nusakyti ją sąvokomis gali 
tik religijos filosofija, atsiremdama j patj religijos bran- 
duolj, kurt sudaro Dievo ir žmogaus jungtis, bütent jung- 
tis tarp Tu ir Tu. Kitoje vietoje esame kalbėję, kad Die- 
vas visados yra „mano Dievas“; Dievas, kuris nepriklau- 
sytų man, vadinasi, kuris buvotų atsietas nuo manės, yra 
išmonė: tokio Dievo iš viso nėra 5. „Dievas visados yra 
Dievas to ar kito N. N.“ (K. Zeller). Jis turi vardą, ir 
todėl šaukiuos jo, kadangi vardas kuria jungtį ir nelei- 
džia nei suvokti, nei pergyventi Dievo kaip Tai (Es), 
vadinasi, kaip bevardžio objekto, o visados tik kaip Tu, 
vadinasi, kaip vardinį subjektą arba asmenį. Šitoje tad 
jungtyje tarp Dievo ir žmogaus ir glūdi maldos esmė. 
Malda yra visų pirma kreipinys — vis tiek ar ji bus gar- 
binimas, ar prašymas, ar dėkojimas. Malda yra santykinis 
reiškinys. B. Welte pastebi, kad „besimeldžiantysis taria 
šį santykį tiesiog“, vadinasi, „jis kalba ne apie Dievą 
ir ne apie save bei pasaulį; jis kalba Dievui savimi pačiu. 

Simbolinis žodis, kuriuo naudojasi, kad Dievui kalbėtų, 
yra reiškiamas Sauksmininku, ne galininku... Veiksmažo- 
dis maldoje išeina aikštėn pirmuoju ar antruoju asmeniu, 
bet ne trečiuoju: pirmuoju asmeniu, kuris kalba, ir ant- 
ruoju, kuriam kalba“ !6. Pasak Welte's, malda nustoja 
buvusi santykio išraiška, kai jos žodis virsta „teologiniais 
svarstymais, vietomis net ištisais teoriniais traktatais ir 
kai joje trečiasis asmuo pasitaiko ne atsitiktinai, o apvaldo 
maldą tiesioginiu būdu“ (p. 205), nes tik daiktavardžio 
šauksmininkas ir veiksmažodžio pirmasis bei antrasis as- 
muo santykį kuria ir jį išreiškia. Kalbos, kurios neturi 
skirtino kreipiniui linksnio (šauksmininko), dažnai nau- 
dojasi jaustuku „o“, kad kreipimąsi į Dievą aiškiau iš- 
reikštų. Lietuvių kalba, nors ir turėdama šauksmininką 
(net įvairiomis formomis: brolau, broli; tėvai, teve...), 
jaustuko „o“ maldoje irgi nevengia ir tuo būdu kreipininį 
bei santykinį jos pobūdį tik dar labiau pabrėžia. Pats 
savyje kreipinys yra, be abejo, grynai formalinis: jis ne- 
nusako, nei kas kreipiasi, nei į ką kreipiasi, nei ko krei- 
piasi. Vis dėlto pats kreipimasis, būdamas sąmoningas 
veiksmas, sudaro pagrindą maldai sklaidyti bei jos esmei 
suvokti. Todėl religijos filosofija ir klausia:. ką reiškia 
kreiptis ir kas vyksta kreipimosi metu tiek tame, kuris 
kreipiasi, tiek tame, į kurį kreipiasi. 5 


2. Maldos pagrindai 


Kreiptis reiškia visų pirma artėti prie kito. Žinoma, 
šisai „kitas“ gali mano kreipimosi nepaisyti ir tuo būdu 
mano artėjimą padaryti nesėkmingą. Tačiau net ir tokiu 
atveju "kreipinys yra noras bei pastanga (actus intentio- 
nalis) artumą kurti ir artimai prie kito buvoti — bent aki- 
mirką, bent klausiant, sakysime, kelio. Artumas nebūtinai 
turi būti erdvinis. Net ir labai erdve nutolę žmonės gali 
kreiptis vienas į kitą, gali atsakyti į vienas kito kreipi- 
mąsi ir tuo būdu sueiti vienas su kitu didžion artybėn. 
Artumas -- įvykdytas ar: laukiamas — yra pats pirmasis 
pagrindas, kad kreipiuosi. Tai tinka kiekvienam kreipiniui. 
Tai tinka ir maldai. Kreipdamasis į Dievą, žmogus savaime 
pripažįsta ir išpažįsta, kad Dievas buvoja čia pat, arti jo, 
net jame pačiame. Krikščioniškosios religijos mintis, kad 
Dievuje „gyvename, judame ir esame“ (Apd 17, 26), yra 
svarbiausia maldos kaip kreipinio prielaida. Kur šitokios 
prielaidos nėra, ten negali būti nė maldos. i 

Maldos Dievas nėra kažkas ir kažkur; jis nėra anas 
graikų „nežinomasis Dievas“, kuriam jie buvo pastatę net 
aukurą (plg. Apd 17, 23) nesuvokdami, kad Dievui aukoti 
ar jam melstis galima tik tada, kai jis yra „visiškai netoli 
nuo kiekvieno“ (Apd 17, 27). Maldos Dievas mane girdi 
ir supranta; jis serga mano rūpesčiais ir verkia mano 
ašaromis, todėl ir skleidžiu šiuos rūpesčius jo akivaizdoj. 
Maldos Dievas yra anasai B. Pascalio minimas Abraomo ir 
Jokūbo, ue filosofų, Dievas, vadinasi, gyviausia bei kon- 
krečiausia imanencija, o ne atsajausia teorinė transcen- 
dencija. Be abejo, imanentinė Dievo artybė anaipiol ne- 
neigia transcendentinės jo tolybės: Abraomo ir Jokūbo 
Dievas yra tas pats kaip ir filosofy Dievas, o metafizinis 
Dievo apmąstymas, išvystytas ligi galo, baigiasi religiniu 
jo garbinimu. Į tai esame nurode kitur !7. i 

Tačiau tasai, į kurj kreipiuosi, yra pergyvenamas bei 
suvokiamas ne kaip pasleptasis Dievas (Deus absconditus), 
ne kaip grynas Dievas (Deus nudus), ne kaip pati Būtis 
(ipsum esse), vadinasi, ne kaip buvojąs atsajai, o kaip 
mano Dievas: mano draugas, mano padėjėjas, mano gel- 
bėtojas, mano išganytojas, suprantant visus šiuos „mano“ 
tikrojo savybinio įvardžio prasme. Maldos Dievas yra 
mano ta pačia prasme, kokia yra mano šis ar kitas asmuo: 
mano tėvas ar mano motina, mano brolis ar mano sesuo. 
Maldos Dievui aš nesu objektas, bet subjektas, kaip ir jis 
pats man yra ne mano mąstymo objektas, bet mano kreipi- 
mosi subjektas. Atsaji Dievo transcendencija pasitraukia 
maldoje į šalį, užleisdama vietą konkrečiai jo imanencijai. 
Kas tad šitokio Dievo artumo nepažįsta ar nepripažįsta, ne- 
gali nei pats melstis, nei apskritai įžvelgti maldos pras- 
mės. Štai kodėl Kantas ir neigė maldą, manydamas radęs 
joje veidmainiavimo, kadangi meldžiąsis žmogus jsivaiz- 
duojąs dievybę prieinamą juslėms (den Sinnen), dievybė 
gi esanti, pasak Kanto, „tik principas, kurį verčia pri- 
pažinti Žmogaus protas“; gi melsdamasis žmogus „suvo- 
kia Dievą kaip asmeniškai buvojantį čia pat (gegenwär- 
tig) arba bent įsivaizduoja atradęs jį buvojantj netoli 
savęs“ 18. Neigiamas Kanto nusistatymas maldos atžvilgiu 
yra visiškai nuoseklus, nes „proto principas“ nėra asmuo, 
o melstis „principui“ būtų iš tikro „mažutis pamišimo 
priepuolis“, kaip Kantas vadina maldą (t. p.). 

Tuo paliečiame antrąją kreipimosi savybę, būtent as- 
meniškumą to, į kurį kreipiamasi. Niekas nesikreipia į 
daiktą. Kreiptis galima tik į asmenį. Kreipimosi metu vie- 

nas asmuo stovi kito asmens akivaizdoje — net jeigu Sisai 
crdviškai ir būtų labai toli. Malda reikalauja asmenišku- 
mo gana griežtai. Maldos Dievas yra asmuo manojo Tu 
prasme. Kas nesimeldžia, savaime neigia Dievą kaip as- 
menį, net jei ir pripažintų jį kaip kažkokią neasmeninę 
galybę ar visalos dėsnį bei jos darną. Ir atvirkščiai, kas 
nepripažįsta Dievo kaip asmens, las nė nesimeldžia. Sian- 
dieninė aigrasa maldai, pasak Fons D'Hoogho, kaip tik 
ir kylanti iš moderninio žmogaus abejonės, ar jis „galįs 
bei privaląs pripažinti Dievą kaip asmenį“ *?, nes melstis 
ne-asmeniui būtų pats didžiausias žmogiškosios kilnybės 
paniekinimas. Savo veikale „Trys pokalbiai“ (1900 m.) 
VI. Solovjovas pasakoja, kad jo metu rytinės Rusijos sri- 
iyse atsiradusi nauja religija, kurios išpažinėjai pasivadinę 
„Skyliagrąžiais — vertidyrnikami“ arba „skyliamaldžiais — 
dyromoljajami“. Jie išsigręždavę kuriame nors tamsiame 
savo lūšnos kampe skylę, prispausdavę prie jos lūpas ir 
kartodavę: „Lü$na mano, skyle mano, išganyk manę — 
izba moja, dyra moja, spasi menia!“ 2° Tai buvęs, pasak 
Solovjovo, „toks Dievo garbinimo nuosmukis, kokio anks- 
čiau niekados nepasitaikę“ (t.p.). 

Toksai nuosmukis yra būdingas meldimuisi bet kam, 
kas nėra asmuo. Sauklis visatos darnos, gamtos grožio, 
kosminių jėgų ar dėsnių yra tokios pat žeminančios pras- 
mės, kaip ir šauktis sienoje išsigręžtos skylės. Tai tinka 
ir mūsų dienų madinei maldos kaip „paslapties garbinimo“ 
sampratai, nes paslaptis irgi nėra asmuo. Be abejo, kiekvie- 
nas asmuo yra neišsakoma paslaptis (individuum ineffa- 
bile), bet ne kiekviena paslaptis yra asmuo. Paslaptis yra 
pažintinė (gnoseologinė) kategorija, vadinasi, Kanto žo- 
džiais tariant, „proto principas“, kuriam melstis kaip 
tik ir būtų „maZutis pamišimo priepuolis“. Štai kodėl mal- 
da išskiria bet kokį panteizma, nes „maldoje,— kaip paste- 
bi E. Brunneris,— susitinka Tu kaip jis pats ir Aš kaip 
aš pats“ *i. Kur vienas katras iš šio santykio narių susi- 
lieja su visata bet kokia prasme ir bet: kokiu atžvilgiu, ten 
dingsta ir malda. O jei ji vis dėlto yra vykdoma, tai šiuo 
vykdymu ji išniekina žmogų, kuris savo asmens verte 
„bei garbe buvoja viršum kiekvieno ne-asmens ir todėl 
niekados neprivalo kreiptis į daiktą, net jei šisai ir būtų 
ištisas kosmas. 

Sia prasme teisingai sakoma, kad malda apreiškia ir 
Dievą, ir žmogų: abu juodu atsiskleidžia maldoje kaip 
asmenys. Malda reikalauja, kad žmogus pralaužtų save 

kaip Aš ir atsiverty kitam, tapdamas jo Tu, vadinasi, su- 
bendrindamas savą būtį su dieviškąja būtimi, Maldoje 
žmogus .nieko nepasilaiko sau. Jis visas tampa dovana 
arba auka Dievui kaip savajam Tu. Ir kiek žmogus mal- 
doje atsiskleidžia, tiek jo. malda yra tikra. 

Čia slypi prasmė maldos dialektikos, išreikštos Kris- 
taus žodžiais: „Ne kiekvienas, kuris man šaukia „Vie$- 
patie, Viešpatie“, įeis į dangaus karalystę“ (Mt 7, 21). 
Nes malda, neatskleidus savos egzistencijos taip, kad ji 
būtų Tėvo valios vykdymas, lieka gryna formalybė, netu- 
rinti jėgos keisti šios egzistencijos arba, religiškai kal- 
bant, įvesti jos dangaus karalystėn. Tai dialektika, regi- 
mai išeinanti aikštėn ypač vad. viešosios arba oficialio- 
sios maldos pavidaluose, kurie ne kartą yra ne asmeninės 
egzistencijos atsiskleidimas, o tik įsakymo ar papročio ap- 
raiška. Į tai nurodo ir pats Kristus, įspėdamas nesimelsti 
„sinagogose ir aikštėse“, o eiti „į savo kambarėlį“, už- 
sirakinti ir melstis „savo Tėvui“, kuris regi žmogų slaptoje 
(plg. Mi 6, 5—6) net geriau negu viešumoje; geriau to- 
dėl, kad slaptoje žmogus leidžiasi būti perregimas lig pat 
savo būties, gelmių. Slaptos ir viešumos dialektika yra 
geriausi prasmenys maldos dialektikai. 

Antra vertus, malda taip pat reikalauja, kad ir pats 
Dievas nebūtų tik kitas Aš J. P. Sartre'o prasme, vadi- 
nasi, kad jis nežiūrėtų į mane kaip į objektą — menką, 
nevertą ir net nekenčiamą, kaip tai regime graikų reli- 
gijoje, o ypač induizme (plg. RF I, 156—177). Malda rei- 
kalauja, kad Dievas apsireikštų kaip žmogaus Tu, atiduo- 
damas save į jį besikreipiančiam žmogui. Pagal teisingą 
M. Schelerio įžvalgą, malda remiasi Dievu ne tik kaip 
asmeniu apskritai, bet ir kaip asmeniu, kuris „netyli, ku- 
rio esmė yra atsiskleisti, vadinasi, mylinčių asmeniu“ 22, 
Dievas Meilė yra galutinis maldos pagrindas ir jos pras- 
mės laidas: melstis galima tik mylinčiajam Dievui. Nuo- 
sekliai. tad ir Krikščionybė, būdama Dievo Meilės religija, 
yra kartu ir ryškiausia maldos religija, kadangi D vykdo 
visas esmines maldos sąlygas. Ji skelbia Dievą ne tik 
triasmenj, bet ir Dievą, tapusį žmogumi ir tuo pačiu pri- . 
artėjusį prie mūsų tiek, jog jsikünijusiojo Logos žmogiš- 
kumas yra virtęs amžinąja jo būsena. Krikščioniškasis 
Dievas yra ir tikras žmogus, ir visados žmogus, tai yra 
nusileidęs į manąją būtį, padaręs šią būtį savąja ir pa- 
kėlęs ja į dangiškojo Tėvo garbę. Gėrių subendrinimas 

(communicatio bonorum) kaip meilės esmė čia yra įvykęs 
visa galia ir visa gelme. 

Štai kodėl tik krikščioniškojoje religijoje malda yra 
„ne monologas, bet dialogas“, kadangi joje „ana bega- 
linė Galybė, pripildanti visą kosmą, yra pasidariusi mums 
visiškai artima“ 23. O artima ji yra pasidariusi todėl, kad, 
prisiimdama mūsų prigimtį, ji buvoja mūsojoje plotmėje, 
dalydamasi su mumis mūsų likimu, Krikščioniškasis Die- 
vas yra apiplėšęs „pats save“ (Fil 2, 7), tapęs „panašus 
į Žmones“ (t.p.), todėl yra žmogui pats artimiausias. 
Tai kenotinis Dievas, apie kurį esame kitur kalbėję gana 
platokai ir kuris sudaro svarbiausią įžvalgą krikščioniš- 
kojoje Dievo sampratoje ir giliausią jausmą jo pergyve- 
nime (plg. RF I, 297—319). Malda kaip kreipimasis ir 
atoliepis įvykdo savo -prasmę tik kenotinio Dievo akivaiz- 
doje, nes tik Dievo kenozė, tiek žmogų kuriant, tiek jį 
gelbstint, yra mylinčiojo .atsidavimas mylimajam, kas 
kaip tik ir sudaro Dievo atoliepį žmogaus maldos vyksme, 
paversdamas maldą dialogu arba; kaip visų amžių krikš- 
čionys sakydavo, „kalba su Dievu“; kalba, kurioje byloja 
abu besikalbantieji... 


3. Zodis maldoje 


Malda, būdama kreipimasis, yra neatskiriamai surišta 
su žodžiu, nes be kreipimosi nėra maldos, o kreipimosi 
nėra be žodžio. Gali šis žodis būti tylus ar garsus, saky- 
tinis ar giedotinis; gali jis prasidėti paprasčiausiais gar- 
sais ir baiglis sudėtingais sakiniais, kiekvienu atveju betgi 
jis privalo bäti, kad mūsų laikysena Dievo atžvilgiu iš 
tikro būtų malda. „Kalba yra priemonė, kuria pasigel- 
bėdamas žmogus išsako aukštesnėms būtybėms tai, kas 
jaudina jo sielą“ *,— paaiškina Fr. Heileris žodžio vaid- 
menį maldoje. Todėl maldos lytys visados atitinka kal- 
bos lytis. Šia prasme teisinga, anot Heilerio, vadinti mal- 
da „socialiniu reiškiniu“ (op. cit., p. 13), kadangi joje 
atsispindi santykiavimas asmens su asmeniu: vieno as- 
mens santykis su kitu asmeniu socialinėje plotmėje vi- 
sados įgyja kalbinę išraišką. Užtat ir malda, pasak Hei- 
lerio, gali būti. „šaukimasis ir-kalbinimas, sveikinimas ir 
linkėjimas, skundas ir prašymas, gyrius ir padėka, kvie- 
timas, viliojimas, tikinimas, . grasinimas, .barimasis, kalti- 
nimas ir atsiprašymas“ (t.p.). Tačiau visur čia žodis yra 
ir lieka kreipinys, vadinasi, turįs asmeninį pobūdį — ne 

tik tuo atžvilgiu, kad iš asmens kyla, bet ir tuo, kad į 
asmenį krypsta. Maldos žodis tėra pasakojamasis. Tai, 
kas jaudina mano sielą, ašen Viešpačiui išsakau, bet ne 
papasakoju. Todėl Dievo ar jo darbų aprašymai, mistinių 
regėjimų vaizdai, religinių mąstymų (meditationes) tu- 
riniai dažnu atveju nėra malda kaip tik todėl, kad čia 
žmogus kalba ne į Dievą, bet apie Dievą paprastai kitiems, 
paversdamas įį pasakojimo objektu ir tuo būdu atsitrauk- 
damas nuo jo kaip nuo asmens subjekto, kuriam jis pals 
save atvertų, o ne kitiems apie jį pasakotų. Pasakojimas. 
ar aprašymas, nors ir vyksta žodžiu, nebeturi Tu, o kur 
nėra Tu, ten nėra nė maldos. Malda pačia savo esme 
yra dviasmenis sąlytis, žodžio nešamas ir žodžiu reiškia- 
mas. Maldos santykis nėra subjekto ir objekto santykis; 
"malda tegali būti tik subjekto ir subjekto santykis: vieno, 
kuris žodį taria, ir kito, kuris žodį girdi ir į jį atsako. 
Aukščiau minėta „Jėzaus malda“ yra Rytų Bažnyčios di- 
džiai vertinama kaip tik dėl vardinio savo pobūdžio: 
„Viešpatie Jėzau Kristau, pasigailėk manęs nusidėjėlio!“ 
Savo kalbos bendrininką čia žmogus vadina tiesiog var- 
du, „tikėdamasis,— kaip pastebi S. Bulgakovas,— kad Die- 
vo varde, tartame maldoje, slypi ir Dievo esamybė (pre- 
sence)“ 25. Dievas yra hic et nunc, kai į jį kreipiamasi jo 
paties vardu, kas ir sudaro pačią maldos esmę, o tuo pačiu 
labiausiai atveria Dievui besimeldžiantįjį žmogų. 
Žodžio kaip kreipinio būtybė maldoje nušviečia mums 
prasmę mąstymo, į kurį šiandien taip stipriai linkstama 
Amerikoje bei Vakarų Europoje ir kurį dažniausiai vykdo 
jaunimas, nebeturjs arlimesnio ryšio nei su Dievu, nei 
su Bažnyčia. -Daugeliui atrodo, kad polinkis mąstyti esąs 
religinis ir rodas žmogaus sielos ilgesį Dievop. Iš tikro 
tačiau šis polinkis, o tuo pačiu ir pais mąstymas slepia 
savyje nuotolį nuo Dievo kaip asmens, vadinasi, nuo Dievo 
kaip manojo Tu. Jau esame minėję M. Schelerio pažiūrą, 
kad malda išskiria bet kokį panteizmą, kadangi ji yra 
kreipimasis į mylintįjį asmenį. Gi mąstymas, anot to 
paties Schelerio, panteizme kaip tik skatinąs 28 Tariamai 
nerdamasis savo dvasia į dieviškąją būtį, mąstymui at- 
sidėjęs žmogus beveik nė nepastebi, kad jis šią būtį pa- 
daro arba savo paties mąstymo objektu, pereidamas dau- 
giau ar mažiau metalizikon, arba nuasmenina save, jaus- 
damasis esąs dieviškojo gyvenimo dalelė ar jo išsrava. 
Kiekvienu atveju čia nyksta kreipimasis, o tuo pačiu 
nyksta ir malda, kadangi čia nyksta Dievo ir net žmo- 


414 


gaus asmeniškumas. Dėl to Fr. Heileris ir tvirtina, esą 
mąstymą ugdo paprastai tie, kurie nepripažįsta Dievo 
kaip asmens ?”. Jie neatveria Dievui savo širdies, o ap- 
mąsto patys save ryšium su mistiškai — dažniausiai pseu- 
domistiškai — pergyvenamu bei suvokiamu pasauliu, kurio 
akivaizdoje žmogus stengiasi ištirpti, susilieti su juo net 
ligi sąmonės užgesimo. Šitokia nuotaika, Fr. Heilerio 
pažiūra, yra „maldos ardymas ir galop jos suardymas“ 
(t. p.). Tai anaiptol ne religinė, o etinė nuotaika, tarnau- 
janti žmogui kaip priemonė tvardyti bei ugdyii patį save, 
todėl galinti būti naudojama ne tik siabmeldžio, bet nel 
ir ateisto. Ir kaip tik dėl šio eliSkai pedagoginio pobūdžio 
mąstymas yra mėgstamas visų, kurie pergyvena Dievą dau- 
giau ar mažiau panteistiškai. Tokį pergyvenimą galima 
šiandien pasiebėti ir ne vieno krikščionio sieloję, 

Dėl tos pačios priežasties šiandien nepaprastai stropiai 
domimasi budizmu, kadangi budizme mąsiymas turi pir- 
maeilę reikšmę. Budizmas savo esme yra ne religija, bet 
elika, kurios uždavinys esąs išvaduoti žmogų iš kančios, 
pergalint jo Aš-sąmonę ligi visiško jos pranykimo. Mas- 
tymas budizmui yra kelias į tokį sąmonės ir savimonės 
užgesimą. „Šis mąstymas, — aprašo jį H. Demoulinas SJ,— 
prasideda erdvės begalybėje; tačiau šioje neaprėpiamoje 
visatoje jis nepasilieka; jis žengia vis toliau užu sąmo- 
nės ir niekio nemedžiaginių sričių, kad galų gale pasiektų 
plotmę, esančią anapus sąmonės ir ne-sąmonės“ *š. Si 
plotmė yra vadinama nirvana. Ją pasiekęs žmogus esąs 
jau tiek atsiskleidęs, jog nustoja buvęs Aš: Aš ir ne-Aš 
čia darosi tapatūs. Mąstymas ir esąs būdas šiai tapatybei 
siekti ir, budistų nuomone, jau čia žemėje pasiekti, ne- 
Iaukiant Krikščionybės skeibiamo visuotinio perkeitimo. 
Mąstymo pasekmė esanti nušvitimas. Gi „nušvitimas,— 
sako D. T. Suzuki, — teikia laimės ir veda į tikrą trans- 
cendencija. Žemiškieji dalykai atsinaujina ir pakinta. 
Pateka nauja saulė ir visata atsiveria. Tau nereikia žengti 
į dangų ir laukti, kol viskas bus perkeista“ ®, Tai pagrin- 
dinis skirtumas tarp Krikščionybės ir budizmo, kuriame, 
pasak to paties Suzuki'o, esama „(ik nušvitimo“, tačiau 
kuris nepažįsta „nukryžiavimo ir prisikėlimo“ (t. p.). 

Visa tai neturi nieko bendro su malda, kadangi mal- 
doje žmogiškasis Aš ne lik nepranyksta, bet stoja die- 
viškojo Tu akivaizdon ir taria jam savąjį žodį, kartais 
net ligi įkyrumo, kaip tai skelbia krikščioniškoji religija 
(plg. Lk 11, 8; 18, 5). Maldoje žmogus nešasi visą savo 

kasdieną ir ją išskleidžia savajam Dievui Meilei, Gi mąs- 
tyme ‘žmogus traukiasi nuo kasdienos ir mėgina egzisten- 
cines akimirkas pergyventi taip, tarsi jos būtų tikroji da- 
bartinė jo būsena. Apgaulus mėginimas, nes kasdiena 
grįžta mąstymui pasibaigus ir reikalauja toliau būti ne- 
šama. Vis dėlto ši apgaulė patraukia ne vieną, taip kad 
net krikščioniškieji vienuoliai šiandien važiuoja į budis- 
tinius vienuolynus, norėdami išmėginti mąstymo galią 
„nušviesti“ pasaulį ir jį „perkeisti“, nelaukiant dieviško- 
sios galios istorijos pabaigoje. Keisti pasaulį „iš apa- 
čios“ — šiai dabarties nuotaika, ne visados garsiai taria- 
ma, tačiau visados aiškiai jaučiama. Tai nuotaika, kuriai 
eschatologinė prašomoji malda „Ateik, Viešpatie Jėzau!“ 
(Apr 22, 20) yra svetima iš esmės. Eschatologija čia įvyks- 
ta istorijos viduje — tebūnie šis vidus tik atskiro asmens 
psichika. . ; 

Stai kodėl G. Sauteris ir pastebi, kad „šiandien anaiptol 
nera savaime suprantama, jog kalba apie Dievą yra ga- 
lima tik atsiremus j kalbą su Dievu; tai beveik pamirsta 
europinės teologijos prieiga prie Dievo klausimo“. Kal- 
bant gi apie Dievą be kalbos su Dievu, „malda virsta 
žmogaus pašnekesiu su savimi pačiu (Selbstgespräch) 
arba su kitais žmonėmis. Daugybėje naujai sukurtų maldų 
tai regime,— pasak Sauterio,— labai aiškiai. Tuo kinta 
maldos pagrindai, ypač ten, kur malda jungiasi su Baž- 
nyčios gyvenimu, visų pirma su jos liturgija“ ®. Tokios 
rūšies maldose pamirštama, kad jau pats Dievo vardas 
yra malda, vadinasi, kad šis vardas tegali būti tariamas 
ne kaip neasmeninis objektas, o tik kaip kreipinys į As- 
menį. Kiekvienas kitoks šio vardo tarimas nuasmenina 
Dievą, perkeldamas jį į daiktinio objekto ploimę. Čia, 
atrodo, ir slypi giliausia prasmė antrojo Dievo įsakymo 
„nepiktnaudziauk Viešpaties vardo“ (Iš 20, 7), vadinasi, 
netark jo taip, tarsi jo nešėjas būtų koks daiktas, apie 
kurį kalbama, bet ne į kurį kreipiamasi. Apie Dievą ga- 
lima kalbėti tik, kasdieniškai sakant, „pasiprašius jo lei- 
dimo“: „Domine, labia mea aperies, et os meum anun- 
tiabit laudem tuam — Viešpatie, atverki mano lūpas, kad 
jos skelbtų Tavo garbę“ (Ps 50, 17). Kalba apie Dievą 
tegali turėti prasmę tik tada, kai esmeje ji yra garbina- 
moji malda. 

4. Maldos vyksmas 


Kas (od vyksta žmoguje maldos metu? — Tai anaiptol 
ne psichologinis, o tikras onlologinis klausimas. Psicho- 
logiškai atsakyti į jį galima, kaip jau minėta, tik apra- 
šomuoju būdu, vadinasi, patiriant maldos apraiškas. bet 
nesugaunant jos esmės. Būdama santykio Tu—Tu išraiška, 
malda yra tiek giliai asmeninis dalykas, jog ji jokiam 
psichologiniam tyrimui nepasiduoda — taip lygiai, kaip 
jam nepasiduoda nė pats müsasis Aš arba asmuo. Mal- 
dos kaip egzistencinio vyksmo klausimas gali būti atsa- 
kytas tik filosofiškai, inierpretuojani jį ryšium su žmo- 
gaus kūrimu, kuriuo Dievas kaip tik ir tampa žmogaus 


u. R 

Sklaidydami religijos Dievo sampratą, esame jau dau- 
giur minėję, kad kūrimas nėra kažkoks bendrinis veiks- 
mas, liečiąs „dangų ir žemę“, bet esiniškai asmeninis, 
Saukias būti mane kaip šią, visiškai konkrečią, vienintelę, 
nepakartojamą Aš-būtybę. Religijos Dievas yra liesioginis 
manęs paties Kūrėjas. Ir tik ši/oks Dievas sueina santykin 
su manimi; tik jis atiduoda man patį save, įvykdydamas 
savo meilę regimu būdu, būtent manimi: aš esu įkūnyta 
Dievo meilė arba Dievo Meilės regimybė. Antra vertus, 
aš esu ir sąmoninga bei laisva būtybė. Dievas kuria mane 
ne tik laisvai, bet ir laisvą. Abipusė Dievo ir Žmogaus 
laisvė yra tai, kas grindžia religiją kaip santykį ir ap- 
reiškia kūrimą kaip meilės veiksmą dviejų asmenų atsi- 
davimu vienas kitam. Dievas atiduoda man save, mane 
kurdamas, vadinasi, teikdamas man buvimą. Absoliutas 
priartėja prie manęs, reliatyvios būtybės, tuo, kad nepa- 
liaujamai kildina mane iš nebūties. Aš buvoju visados 
arti Dievo, ir Dievas buvoja visados arti manęs, nes mano 
buvimas yra dieviškasis kūrimas be perstogės. Kūrimas 
tiek sujungia mane su Dievu, jog ontologiškai atitrūkti 
nuo Dievo man reikštų išnykti grįžtant į nebūtį. Štai 
kodėl ne vienoje vietoje ir esame pabrėžę, kad ontologinio 
ateizmo nėrą ir negali būti. Ateizmas visados yra tik 
psichologinis ir tik moralinis. 

Iš šios ontologinės Dievo artumos man ir mano artu- 
mos Dievui kyla ne tik Dievo kenozė, vadinasi, jo buvo- 
jimas arti manęs manuoju, tai yra žmogiškuoju, . būdu 
(žodžiu, veiksmu, kūnu), bet ir tam tikra palies Žmogaus 
savimonė, Būdamas įkūnyta Dievo meilė, aš suvokiu save 
kaip Dievo tikslą, siektą ir pasiektą, todėl nepalenkta jo- 

kiai priemonės kategorijai: aš esu savilikslis, kadangi esu 
Dievo tikslas. Kurdamas mane laisvą, Dievas yra atida- 
‘ves mane tik man pačiam, niekam kitam. Aš nesu nie- 
kieno nuosavybė, todėl neprivalau būti niekam nė prie- 
mone, Tuo būdu išsivaduoju iš objeklo būsenos, tapda- 
mas subjektu“ giliausia bei plačiausia šio žodžio prasme; 
subjektu ne tik ontologinėje savo būties sąrangoje, bet 
ir savo paties sąmonėje, nes suvokti save kaip Dievo 
kūrinį reiškia pakelti savo sąmonę į tokį laipsnį, kurio 
peržengti nebeįmanoma: anapus kūrinio buvoja (US Kūrė- 
jas. Gi Kūrėjo matmens kūrinys niekad pasiekti negali. 
Imanencija niekad negali pereiti transcendencijon, ka- 
.dangi tai reikštų žmogui virsti Dievu. Ad. Mickevičiaus 
žodžiai didžiojoje „Vėlinių“ improvizacijoje, tarti Dievui: 
„Aš skverbiuos į Tave ir žvelgiu į Tavo širdį! Žiūrėk, 
kokią galią turiu“ (III, 2), yra grynas prometėjiškas maiš- 
tas, neturįs nei ontologinio pagrindo, nei psichologinio 
pateisinimo — net ir tuo atveju, jei jis eitų ir iš genijaus 
lūpų, nes genijaus sąmonė nėra pajėgi pralenkti žmogaus 
kaip kūrinio sąmonės. Genijaus kūriniai, jei naudosimės 
čia G. Marcelio daromu skirtumu, yra būdingi savo daik- 
tiškumu, todėl yra padarai; gi Dievo kūriniai yra būdingi 
savo samoningumu bei laisvumu, todėl yra asmenys 2. 
Mastyti tad save kaip padarą reikštų mąstyti save kaip 
daiktą. Mastyti gi save kaip asmenį reiškia mąstyti save 
kaip Aš, kuris buvoja kito Aš akivaizdoje, kad sueitų su 
šiuoju meilės santykin. 

Malda kaip tik ir yra egzistencinė šio santykio išraiš- 
ka. Kreipdamasis į savo Kūrėją, žmogus išpažįsta savo 
kūriniškumą ir tuo atliepia į Dievo meilę savu pasitikė- 
jimu (pistis) bei sava meile. Melsdamasis žmogus tampa 
Dievo Tu ne tik todėl, kad pačiu savo buvimu jis yra 
įkūnyta Dievo meilė (objektyvinis atžvilgis), bet ir todėl, 
kad save kaip Dievo meilės regimybę jis nūn sąmoningai 
suvokia ir egzistenciškai išreiškia žodiniu savo širdies 
kreipiniu (subjektyvinis atžvilgis). Tai, kas slypi pačiose 
Aš-būtybės gelmėse, malda iškelia sąmonės švieson ir tam 
tikru pavidalu (garbinimas, prašymas, dėkojimas) ap- 
reiškia net pojūtiškai. Ontologinė asmens sąjunga su 
Dievu maldoje virsta antropologiniu apsisprendimu ir 
tuo pačiu vykdo antrąją religijos pusę būti žŽmogiškuoju 
atoveiksmiu į-dieviškąjį kūrimo veiksmą. Tuo būdu malda 
savaime jungiasi į kūriniškąją Žmogaus sąrangą ir gali 
būti svarstoma bei suprantama tik šios sąrangos šviesoje. 

Moderniskai kalbant, malda yra kūriniškosios būlies eg- 
zistencialija. 

Būdama savo esmę kreipinys, malda ne tik į asmenį 
kaip Tu linksta, bet ir iš asmens kaip Tu kyla. Melsda- 
masis žmogus stovi Dievo akivaizdoje kaip toksai, kuris 
drįsta ir pajėgia tarti Viešpaties vardą, ne jį piktnau- 
džiaudamas „be reikalo“, kaip tai nusako lietuviškasis 
antrojo Dievo įsakymo vertimas, bet juo reikšdamas savo 
atsiverima Kürejo linkui (ad Te). Tai žmogus drįsta bei 
pajėgia todėl, kad Dievo artumas žmogui padaro ir patį 
žmogų Dievui artimą ir jam brangų. Malda būtų išmonė 
ir net nesąmonė, jei žmogus jaustųsi esąs Dievui tolimas, 
Dievo niekinamas ir net nekenčiamas, kaip induizme, kur 
dievų statulos, kaip kartą minėta, atrodo esančios nužies- 
tos iš gryno pykčio (plg. RF 1, 163, 165), nes kol Dievas 
yra pergyvenamas kaip kitas Aš, žveigiąs iš aukšto į. 
žmogų objektą, tol malda neturi nei pagrindo, nei pras- 
mės: tarnas nesimeldžia savam ponui. Malda įgyja prasmę. 
bei vertę tik įsisąmoninus, kad Dievas ir žmogus yra. su- 
sije ne baime, o abipuse meile, vadinasi, abipusiu alsida- 
vimu vienas kitam. Visais kitais atvejais žmogaus Žodis 
Dievui yra maginis, stengiąsis dievybę jtaigauti, kad ši 
jo netriuškintų, jam nekeršytų, jo nebaustų ir t. t. Tai ne 
malda, o kerėjimas; tai religinė technika, kai vietoje įran- 
kio yra vartojamas žodis, tariamai turįs tą pačią galią, 
kaip ir įrankis. Magija yra mokslo, pirmoje eilėje gamtos 
mokslo pirmykštis šaltinis, bet ji nėra nei religijos šalti- 
nis, nei jos apraiška. Tik tada, kai žmogaus žodis ne keri 
ar buria, o garbina, meldžia bei dėkoja, kai žodis netenka 
„techninio“ pobūdžio, kai žmogus kreipiasi į Dievą kaip 
į savo draugą, kuriam jo bičiulio būklė yra tikras rüpes- 
tis, einąs net ligi savos gyvybės paaukojimo (plg. Jn 15, 
13),— tik tada žodis virsta malda. 

Stai kodėl kiekviena pažiūra į žmogų kaip į niekybę 
savaime yra maldos priešininkė ir tuo pačiu magijos ska- 
tintoja, nes magijos esama pakankamai ir krikščioniško- 
joje religijoje. Suvokdamas save kaip menkybę, žmogus 
pamiršta, kad jis yra Dievo kūrinys, tai reiškia: įkžnyta 
Dievo meilė. Perkėlus gi savą niekybę į ontologine plot- 
mę, peršasi savaiminga išvada, kad žmogus esąs kūrybi- 
nio dieviškojo veiksmo nesėkmė: esą Dievui nepasisekę 
sukurti žmogaus „pagal savo paveikslą bei panašumą“ 
(Pr I, 26), todėl Dievas nekenčiąs šio nevykusio savo 
rankų padaro, o žmogus nevykėlis bėginėjąs paskui Dievą, 

maldaudamas nesudaužyti jo, kaip skulptoriai kad sudau- 
žo nepasisekusias savo statulas. Šitokia pažiūra į Dievo 
ir Žmogaus santykį sravi, tarsi požeminis upelis, net ir 
Krikščionybėje; tai atlaikas graikų religijos, kurioje vy- 
ravęs įsitikinimas, kad „dievai nekenčia žmonių“ (Eschi- 
las). Vėliau šis atlaikas. buvo sustiprintas manicheizmo, 
pasak kurio, medžiaga esanti blogybė savyje, todėl Dievui 
šlykšlynė, ypač kūnas su visais savo veikmenimis. Nėra 
abejonės, kad, šitokiai pažiūrai vyraujant ar bent stipriai 
įtaigaujant, malda kaip žmogaus atoliepis' yra iš viso ne- 
įmanoma: menkybė negali mylėti didybės ir atvirkščiai. 
Menkybė gali tik drebėti didybės akivaizdoje. Tokiu at- 
veju malda iš tikro virsta askezės dalimi bei jos priemo- 
ne, kad silpnintų bei naikintų aną „šlykštynę“ ir tuo 
permaldautų keršto Dievą — „judex iustae ultionis“, kaip 
tai skaitome bažnytiniame „Dies irae“ himne, kuriame 
baimė ir maldavimas pasigailėti prasiveržia nuostabia poe- 
tine lytimi. > 4 
Šitokia betgi Dievo kaip keršytojo ir baudėjo samprata 
yra grynai psichologinė. Ontologinio pagrindo ji neturi, 
"nes filosofinė ištara, kad'žimiogus buvoja kitame matme- 
nyje negu Dievas ir kad jis į Dievo matmenį niekad pa- 
kilti negali, anaiptol neveda į sampratą žmogaus kaip 
menkybės: Dievo ir žmogaus buvimo plotmėms palyginti 
mes neturime jokio masto. Ontologiškai kalbant, Dievas 
buvoja anapus žmogaus. Bet šisai „anapus“ kaip tik ir 
neleidžia būti lyginamas su žmogiškuoju „šiapus“. Tai 
formalinė Dievo didybės ir žmogaus menkybės sąvokų 
pusė. Materialiai tačiau Dievas pačiu kūrimo veiksmu nu- 
sileidžia į žmogiškojo buvojimo matmenį (kenoze), prisi- 
imdamas šio buvojimo būdą. Kurdamas žmogų laisvą — 
nelaisvo kūrinio atveju apie maldą negali būti nė kalbos, — 
pais Dievas aprėžia savo didybę arba absoliutinę galią 
ir tuo pačiu nurodo į jo suteiktą žmogui didybę: Dievo 
kenozė yra- žmogaus išaukštinimas. Juk apsispręsti 'už ar 
prieš Dievą yra žmogaus galioje, o ši jo galia kyla ne 
iš žmogaus menkybės, bet kaip tik iš jo didybės: Net ir 
protestantų mąstytojai, kurie- žmogaus sugedimą bei jo 
nuodėmingumą ypač pabrėžia, pripažįsta, jog ;,„nuodėmė 
yra ne kas kita, kaip blogai suprasta Dievo duota laisvė, 
kuri yra liudytoja dieviškosios žmogaus kilmės: .. Nuodė- 
minga sankaita, kai atvaizdas mėgina virsti pirmavaiz- 
džiu, yra galima tik todėl, kadangi jis yra atvaizdas“ 32. 
Būti gi Dievo atvaizdu arba, kaip Šventraštis sako, pa- 

veikslu bei panašumu (plg. Pr IL 27) yra pats aukščiau- 
sias didybės laipsnis, už kurio prasideda jau pats Origi- 
nalas. Žmogus kaip kūrinys yra verias savo Kürejo — 
štai maldos prasmingumo sąlyga, be kurios: malda būtų 
tik bailus vergo linkčiojimas ar dirbtinis marionetės mai- 
vymasis. . 

Šią tad savos didybės bei vertybės sąmonę malda kil- 
dina ir palaiko. Malda yra žmogiškosios didybės ne tik 
išraiška, bet ir jos gaivintoja. Melsdamasis Dievui, žmo- 
gus apineta bei apsprendžia savo paties pavidalą. Jis 
atsako į kuriamąją Viešpaties meilę ir tuo būdu tampa 
savęs paties kūrėju, kadangi šis atsakymas yra duodamas 
ne teoriškai, tarsi egzaminų metu, bet egzistenciškai, va- 
dinasi, visa Žmogaus būtybe. Viename iš savo laiškų 
šv. Augustinas yra gražiai pasakęs, kad žmogus mel- 
džiasi ne tam, kad-Dievą informuotų, o tam, kad pats save 
formuotų: ut ipse construatur, non ut Deus insiruatur. 
Teikti sau pačiam būtinę lytį — štai giliausia maldos 
prasmė. Ši gi lytis esti kuriama tuo, kad žmogus tiek 
Dievą, tiek patį save pergyvena kaip Tu: šiuoju Tu Zmo- 
gus Dievą maldoje ir vadina, ir Dievo Tu būna. Melstis 
reiškia Dievo bičiuliu tapti ir juo būti. Meldžiuosi todėl, 
kad buvoju kaip Viešpaties draugas: ne įsikalbu esąs jo 
draugas, ne kitas man įkalba, kad esu Dievo draugas, 
bet aš pats žinau, kad esu ir buvoju kaip Dievo draugas. 
Tai reiškia: savuoju Aš esu Dievui toks brangus, jog esu 
jo Tu, ir Dievas man yra toks brangus, jog jis yra mano 
Tu. Tai tiesioginis kūrinio susilietimas su Kūrėju, pra- 
dėtas kuriamuoju veiksmu ir tęsiamas maldos veiksmu. 
Tai kūrinio ir Kūrėjo atsivėrimas vienas kitam. 

Malda šį susilietimą bei atsivėrimą vykdo ir tuo būdu 
tampa tikrąja Dievo ir žmogaus meilės statytoja bei ug- 
dytoja, peržengdama dorine.ar psichologinę nuotaiką ir 
pereidama ontologinėn plotmėn. Tai, ką Dievas žmogaus 
atžvilgiu vykdo kūrimo metu, tai žmogus Dievo atžvilgiu 
vykdo maldos metu, būtent: atiduoti kitam patį save, at- 
veriant save kaip meilę Meilei. Ne veltui tad krikščio- 
niškoji religija teikia maldai keičiamąją galią: pakanka 
vieno vienintelio kreipinio „Viešpatie!“, kad pasikeistų 
net ir amžinasis žmogaus likimas, atverdamas žmogaus 
asmenį kaip Dievo gyvenvietę. e A 

II. MALDOS FORMOS 


Melstis Dievui galima jvairiy jvairiausiais büdais, pra- 
dedant grynu atodüsiu ir baigiant iškilmingomis proce- 
sijomis. Vis dėlto šiame įvairume glūdi tam tikra sąranga, 
konkrečiai išeinanti aikštėn garbinimu, prašymu ir dėkoji- 
mu. Tai nėra meldimosi tarpsniai laiko atžvilgiu; tai su- 
dedamieji pačios maldos pradai, galimi įžvelgti sklaidant 
maldą metaiiziškai, tačiau neatskiriamai vienas su kitu 
susiję, vykdant maldą egzistenciškai. Kiekviena malda — 
net ir atodūsis Dievop — yra sykiu ir garbinimas, ir pra- 
šymas, ir dėkojimas. Antra vertus, kiekviena malda — 
net ir atodūsis — turi savą skirtiną pobūdį, kuriame per- 
sisveria arba garbinimas, arba prašymas, arba dėkojimas. 
Būdama religijos antropologinės pusės ryškiausia regi- 
mybė, malda savaime priklauso nuo mūsų žmogiškosios 
padėties tą ar kitą metą, ir ši padėtis kaip tik apsprendžia 
mūsų meldimąsi, taip kad malda vieną sykį yra daugiau 
garbinimas, kitą — daugiau prašymas, vėl kitą — daugiau 
dėkojimas. Mes kreipiamės kartais į Viešpatį kaip kūrėją, 
kartais į jį kaip gelbėtoją bei padėjėją „müsy varguose“ 
(Ps 45, 1), kartais kaip geradarj, palietusį mūsų būvį 
savo dovanomis. Dėl to ir mūsų malda tampa įvairialytė 
savo išraiška, nors visados vieninga savo esme. 


1. Garbinamoji malda 


Apie garbinimą kaip religijos tiesos mastą esame pla- 
tokai kalbėję kitoje vietoje (plg. RF I, 83—95). Ten sakė- 
me, kad tik ta religija yra tikra, kurios Dievas yra vertas 
garbinti, o vertas garbinti yra tik tasai Dievas, kuris yra 
manęs kaip šios konkrečios Aš-būtybės kūrėjas, nes tik 
tokiu atveju Dievas yra Absoliutas, kad galėtų mane 
sukurti, ir Meilė, kad norėtų mane kurti. Kitaip tariant, 
garbinimo objektas yra absoliutinė Meilė. Todėl kur Die- 
vo kaip absoliutinės Meilės nėra, ten nė religijos tiesos 
nėra, kadangi ten nėra ko garbinti; ten nėra objekto, verto 
būti garbinamo, nes bet kuris kitas objektas, kuris nėra 
absoliutinė Meilė, o vis dėlto yra garbinamas, pažemina 
žmogaus asmenį jo kilnybėje. Gi kad religija būtų tikra, 
reikia, jog žmogus turėtų saves vertą Dievą, o Dievas 
turėtų savęs vertą žmogų. Tokia religija tegali būti Dievo 
Meilės religija, vadinasi, dieviškojo ir žmogiškojo Tu—Tu 
santykis. Garbinimas tokį santykį ryškiausiai atskleidžia 

ir regimai skleidžia virsdamas mastu religijos tiesai pa- 
žinti bei pripažinti. Apie tai, kaip minėta, esame kalbėję 
ir to čia nebekartosime. . 

Tačiau garbinimas turi ir kitą atžvilgį, kuris išeina 
aikštėn jau grynai antropologiškai. Kasdienoje vykdoma 
religija reiškiasi religingumu, vadinasi, žmogaus sąmo- 
ningumu suvokiant; kad jis yra Dievo meilės kūrinys ir 
todėl savu atoveikiu teikia atsakymą į kuriamąjį Dievo 
veiksmą. Malda yra pagrindinė tokio atoveikio lytis. Gar- 
binimas gi yra pagrindinė maldos. lytis. J. Hessenas tei- 
singai. pabrėžia, jog „be garbinimo nėra jokios maldos. 
Garbinimas yra maldos siela. Tik ten, kur esti atliekamas 
garbinimo veiksmas, galima rasti tikrą meldimąsi, vis 
tiek ar tai būtų prašymas, ar dėkojimas“ ®, Tą pačią 
pažiūrą randame-ir M. Schelerio religijos filosofijoje. Ga- 
lynėdamasis su nuomone, esą Dievo idėją kildina žmogaus 
būvio vargas ar- baimė (timor fecit deos, Lukrecijus), 
Scheleris pastebi, kad „gryna bėda nekuria gerojo Dievo 
idėjos... Bėda gali mokyti prašyti, tačiau ji nemoko gar- 
binti. Gi nėra tokios maldos, kuri nebūtų pagrįsta gar- 
binimu“.4, Stai kodėl malda visados yra susijusi su vie- 
nokiais: ar kitokiais garbinimo mostais: klauptis, stotis, 
lenktis, pulti ant veido, žegnotis, lenkti galvą ir t.t. Visi 
šie mostai yra garbinimo ženklai, ne kartą net įspūdingesni 
negu žodžiai“. Jie lydi kiekvieną maldą, keldami aikštėn 
garbinimą kaip esminį jos sandą. - , 

Šie tad mostai bei ženklai ir kreipia mūsų dėmesį į 
antropologinę garbinimo pusę, būtent: kuo gi žmogus gar- 
bina Dievą? Dažnai girdimas atsakymas į šį klausimą, 
esą žmogus garbinąs Dievą visa savo gyvenimo: pilnatve 
(mintimi, žodžiu, darbu), yra teisingas subjektyviai, tačiau 
jis dar nieko nesako apie garbinimą objektyviai. Nėra 
abejonės, kad žmogus pačia savo būvio sąranga linksta 
Dievop ir kad šią linkmę jis gali ir net privalo kelti savo 
sąmonės švieson: kiekvienas žmogaus žingsnis turi aną 
linkmę liudyti bei vykdyti. „Omnia ad majorem Dei glo- 
riam“ nėra tik jėzuitų ordino šūkis; tai šūkis paties Zmo- 
giškojo ‘būvio. Ir vis dėlto šioje žmogiškojoje visumoje 
esama skirtinų veiksmų, kuriuos vadiname garbinimu. Jie 
nėra Dievo garbei tik skiriami: jie Dievo garbė yra. Steig- 
ti banką pinigams skolinti, dirbti fabrike šeimai išmaitinti, 
dėstyti mokykloje naujosioms kartoms lavinti, nešioti res- 
torane valgių svečiams sotinti,— visa tai galima ir reikia 
daryti Dievo garbei. Mūsų nusistatymas (intentio) per- 

gyventi šiuos veiksmus ryšium su Dievu pašvenčia juos, 
įjungdamas juos į bendrą mūsų būvio linkmę Dievop. Vis 
dėlio palys savimi šie veiksmai krypsta ne tiesiog į Dievą, 
bet tiesiog į žmogų: jie nėra teologinio, o aniropologinio 
pobūdžio. Todėl nors jie yra pašvęsti mūsų intencija sub- 
jektyviai, jie nėra Dievo garbinimo aktai objektyviai. Gi, 
sakysime, Dievo Kūno šventės procesija, išsitiesusi mies- 
to gatvėmis, pačia savimi, vadinasi, objektyviai yra gar- 
binamasis veiksmas, nors jos dalyviai subjektyviai gal 
norėtų tik pasižiūrėti ar save parodyti, taigi anaiptol ne 
Dievą garbinti. Tačiau kaip pinigų skolinimas iš banko 
nepaverčia skolinamojo veiksmo Dievo garbinimu, nors 
skolinčiausi pinigų ir bažnyčiai statyti, taip lygiai noras 
pasirodyti tautiniais drabužiais pasipuošus nesunaikina 
garbinamojo procesijos pobūdžio. Subjektyvi intencija ir 
objeklyvus veiksmo pobūdis yra du esmiškai skirtingi da- 
lykai. Sio tad skirtumo šviesoje ir klausiame: kuo gi žmo- 
gus iš tikro Dievą garbina? Kas yra ta „garbinančioji 
būtybė — ens adorans“, kaip žmogų dažnai vadina reli- 
gijos filosofija? . ; 

Sis klausimas pasidarys mums aiškesnis, jei prisi- 
minsime, kad kiekvienas garbinamasis veiksmas linksta 
reikštis tam tikromis viršinėmis formomis arba, filosofiš- 
kai kalbant, linksta objektyvuolis. Dievą garbinąs žmogus 
savaimingai klaupiasi ar stojasi, savaimingai tiesia rankas 
ar deda jas ant krūtinės, savaimingai lenkia galvą ar 
kelia ją dangopi, nes kūnas yra neatskiriamas nuo dva- 
sios, todėl neišvengiamai dalyvauja ir jos veiksmuose: 
dvasia byloja kūno mostais. Taip yra visose žmogiškojo 
būvio srityse; taip yra ir garbinamojoje maldoje. Tačiau 
vienais tik kūno judesiais ar mostais garbinimas anaiptol 
neišsisemia. Jis reiškiasi ne tik kūnu; jis peržengia kūną 
ir objektyvuojasi tuo ar kitu jau šalia kūno esančiu da- 
lyku, pvz., apdaru, garsu, padargu, patalpa ar kuria kita 
regimybe. Garbinimas visados esti apipavidalinamas, su- 
teikiant jam tam tikrą objektyvią bei daugiau ar mažiau 
pastovią išraišką (Gestalt). Todėl toliau ir klausiame: kas 
gi yra ši išraiška? Kuo gi garbinimas esti apipavidalina- 
mas? Į ką jis linksta objektyvuotis ir kuo, jis iš tikro ob- 
jektyvuojasi? j 

Atsakyti į šiuos klausimus nėra sunku. Pakanka tik 
žvilgtelėti j bet kurią religiją, kad galėtume teigti: gar- 
binimas objektyvuojasi meno pavidalais. Zodis čia virsta 
poezija, mostas — apeiga, garsas — muzika, erdvė — šven- 

tove. Garbinimas įgyja sutelktinį pavidalą, kuriame daly- 
vauja visos dailiojo meno sritys. Kaip pats garbinimas 
yra daugiau nei kasdieninės mūsų būties apraiška, taip ir 
jo objektyvuoti pavidalai peržengia kasdienybę ir ieškosi 
tokių lyčių, kuriomis anas peržengimas būtų pergyvena- 
mas visa savo gelme. O tai ir yra menas. 

Todėl R. Guardini'o pastaba, kad „liturgija yra gyve- 
nimas, virtęs menu“ 3, tinka ne iik viešajam, bet ir kiek- 
vienam kitam garbinimo būdui: garbinimas yra malda, 
virtusi menu. Jokia kita maldos lytis — nei prašymas, nei 
dėkojinias — menu savaime nevirsta. Prašyme ir dekojime 
meno yra tik tiek, kiek yra juose garbinimo. Pačiais sa- 
vimi nei prašymas, nei dėkojimas nesiveržia objektyvuotis 
ir todėl įgyja meninę išraišką tik tiek, kiek ši išraiška 
yra susijusi su garbinamąja žmogaus nuotaika. Garbini- 
mas gi žengia į meną pačia vidine savo linkme. Jis neiš- 
sitenka žmogaus sielos viduje. Tai nuostabu, tačiau tai 
istorinė tikrybė. Kiekvienos religijos garbinimas esti api- 
pavidalinamas giesmėmis, apeigomis, procesijomis, puoš- 
niais drabužiais, statulomis, paveikslais, muzikiniais veika- 
lais ir galop šventyklomis kaip tikrąja garbinimo -erdve, 
kurioje susitinka visos meno šakos, sudarydamos vienin- 
ga pavidalą, būtent objektyvuotą garbinimo vienetą. 

Lankydamasis Vokietijoje (1980 m. lapkr. 15—19 d.), 
pop. Jonas Paulius II kalbėjo Münchene susirinkusiems 
menininkams: „Bažnyčia yra reikalinga meno. Ji jo. reika- 
linga, kad vykdytų savą pasiuntinybę. Bažnyčia reikalinga 
žodžio, kuris liudija ir skelbia Dievo žodį, kartu betgi yra 
ir žmogaus žodis... Bažnyčia yra reikalinga paveikslo... 
Naujajame Testamente Kristus yra vadinamas neregimojo 
Dievo paveikslu arba ikona. -Bažnyčia nėra tik žodžio 
Bažnyčia, bet ir sakramentų, šių šventų ženklų bei sim- 
bolių. Ilgą laiką šalia žodžio paveikslai vaizdavo išga- 
nymo Naujieną; tai jie daro ir šiandien. Tikėjimas krypsta 
fe tik į klausą, bet ir į regą, šiuos du pagrindinius žmo- 
gaus pojūčius. Tikėjimo tarnybon jungiasi ir muzika. Ti- 
kėjimas trokšta būti ne tik išpažįstamas bei tariamas, 
bet ir giedamas. Muzika kaip tik ir nurodo, kad tikėjimas 
yra džiaugsmo, meilės, pagarbos ir entuziazmo išraiška. 
Tą patį galima tarti ir apie Bažnyčios santykį su archi- 
tektūra bei vaizduojamuoju menu (skulptüra.— Mel. Baž- 
nyčia galop yra reikalinga erdvės kaip vietos Viešpaties 
kultui ir Dievo tautos sueigai“ 37. Trumpai tariant, Baž- 

nyčia reikalinga meno visumos, kad garbinimas kaip pats 
esminis jos veiksmas virstų istorine regimybe. 

Sia prasme teisingai pastebi A. Halderis, jog „kulto 
veikalai yra galimi tik kaip meno veikalai“ 38, Tai nereiš- 
kia, pasak to paties Halderio, kad žmogus visų pirma 
kuria meno veikalus, o tik paskiau jima jų dalį į garbi- 
nimą. Anaiptol! Pats garbinimas prasiveržia aikštėn me- 
no veikalais (plg. p. 48). Kulto veikalai savo esme yra re- 
liginės objektyvacijos, tačiau garbinamąja savo forma jos 
savaime virsta menu, nors savo tikslu jos ir siekia ne 
estetinio pasigėrėjimo, o Dievo garbės. Vis dėlto pali 
Dievo garbė ieškosi meninės išraiškos. Tik žymiai vėliau, - 
išblėsus ar net dingus religingumui, žmogus žvelgia į 
kulto veikalus jau grynai meno akimis ir jungia juos į 
meno istoriją. Tačiau net ir šis profaninis žvilgis, vadi- 
nasi, atsiradęs jau užu šventyklos durų, nepajėgia panai- 
kinti meno veikalų garbinamojo pobūdžio — bent jų kil-- 
mės atveju. ; d 

Be abejo, kintant estetiniam tautų skoniui bei stiliui, 
kinta ir garbinimo objektyvacijy meninės lytys, tačiau 
paties garbinimo jos niekad nepalieka. Garbinimas niekad 
nesiobjeklyvuoja nei mokslu, nei filosofija, nei dorove, nei. 
socialiniais papročiais. Mokslo garbinimas yra reikalingas 
tik tiek, kiek jo reikalingas menas, pirmoje vietoje archi- 
tektüra. Filosofija garbinimo vietos iš viso neturi. Jei 
filosofas kuria Dievui himną, pvz., Tomas Akvinietis, jis 
kuria jį nebe lilošofiškai, o poetiškai, jei sugeba. Dorovė 
garbinime turi reikšmę tik ta prasme, kad garbinimą pa- 
daro nemeluotą. Tačiau ir nusidėjėlis — net ir viešasis — | 
gali Dievą garbinti ir iš tikro jį garbina, kaip tai aki- 
vaizdžiai rodo gatvinių mergaičių organizuotas dalyvavi- 
mas bažnytinėse ispanų procesijose. Socialiniai papročiai 
garbinimą ne kartą tik gadina, jvesdami fariziėjinį „aš ne 
toks“ (plg. LA 18, 141), kaip tai regime didikų išsiskyrime ` 
iš liaudies, įsirengiant atskirus suolus bažnyčiose feoda- 
lizmo tarpsnyje, arba Indijos krikščionyse, kurie, būdami 
aukštesniųjų kastų, neina komunijos priė altoriaus kartų | 
su parijais, ta Žemiausia socialine indų kasta mg. 

Tad į ankstesnį klausimą, kas yra žmogus kaip garbi-“ 
nančioji būtybė, galima nūn atsakyti: /ai kūrybinis žmo- 
gus. Žmogus garbina Dievą tuo, jog nešioja savyje aukš- 
čiausią galią, būtent galią kurti: Jau.seniau esame pabrė- 
Ze, kad žmogus garbinime atsitiesia (pig. RF I,-92—95). 
Garbinimo dialektika yra ta, kad čia žmogus suvokia 

Dievą kaip didybę (majestas), o save kaip ontologinę 
niekybę, iš nebūties kilusią ir nebūties ertmėje buvojan- 
čią. Garbinimo veiksmu Dievas yra pergyvenamas kaip 
vertas būti garbinamas todėl, kad jis savo meile pašaukė 
mane būti. Garbinimas yra džiaugsmas, kad esu. Tačiau 
kaip tik tuo, kad esu, vadinasi, savo buvimo sąmone žmo- 
gus suvokia save kaip nelygstamą vertybę, nes buvimas 
yra pati didžiausia vertybė ir kiekvienos kitos vertybės 
pagrindas. Būdamas gi pati didžiausia vertybė, žmogus 
yra vertas, kad Dievą garbintų. Žmogus garbina Dievą 
ne ontologine savo niekybe kaip kūrinys, kilęs iš nebūties, 
bet antropologine savo didybe kaip kūrinys, turįs būti. 
Jis tarsi išskleidžia šią būtį prie Viešpaties kojų, tarda- 
mas „Šventas, Šventas, Šventas... nes Tu visa sukūrei“ 
(Apr 4, 8—1!). Prieš Dievo sostą padėtas žmogaus vai- 
nikas kaip simbolis antropologinės didybės yra meilės 
mostas Viešpačiui, kilęs iš džiaugsmo nešioti šį vainiką, 
vadinasi, bāli kūriniu, kilusiu Dievo meilės žodžiu. Dievo 
meilė žmogui ir žmogaus meilė Dievui susitinka garbini- 
me ir prasiveržia menu, nes „meilė pragysta — c'est 
lamour qui chante“ (J. de Maistre) *, suprantant žodį 
„pragysta“ plačiausia bei giliausia estetine jo prasme. 
Kiekvienas meno veikalas, reiškiąsis garbinimu, yra gies- 
me, o kurti meno veikalą yra pati didžiausia žmogaus 
pajėga. Niekur kitur žmogaus kūrybiškumas nėra toks 
akivaizdus ir toks įspūdingas, kaip meninėje veikloje. 

Si tad meninė žmogaus veikla ir virsta apipavidalina- 
mąja garbinimo lytimi. Čia nesvarbu, kad ne kiekvienas 
žmogus yra menininkas, tai yra ne kiekvienas apipavi- 
dalina garbinimą sava menine pajėga. Čia svarbu tik tai, 
kad kiekvienas garbina Dievą meno Iylimis, vadinasi, 
garbinamąją savo maldą apvelka estetiniais pavidalais, 
nors šie pavidalai ir būtų ne jo paties, o kitų sukurti. Tokiu 
atveju žmogus savą garbinimo proveržį į meną sutapa- 
tina su kitų jau objektyvuotais to paties proveržio kūri- 
niais. Kito sukurta giesmė, mano giedama, virsta mano 
giesme; kito sukurtas paveikslas, prieš kurį meldžiuosi, 
virsta mano paveikslu; kito pastatyta bažnyčia, mano lan- 
koma, virsta mano bažnyčia. Ne kiekvienas yra Bruckne- 
ris, bet kiekvienas, giedodamas ar net tik klausydamas 
jo „Te, Deum, laudamus“, tampa „Bruckneriu“. Garbinimo 
metu visos tos-meno lytys, kuriose dalyvauju savo malda 
ir kuriomis reiškiu savo džiugesį Viešpaties akivaizdoje, 
yra mano lytys. „Kur džiūgauja meitė, ten yra ir šventė — 

ubi caritas gaudet, ibi est festivitas“ (Jonas Chrizostomas), 
vadinasi, bendruomeninis garbinimas. 

Šitoje vietoje užčiuopiame giliausią religijos sąlytį su 
kultūra. Jau daugiur esame, kartote kartoję, kad religija 
skirtinų savo reiškimosi lyčių neturi: kiekviena religijos 
lytis yra žmogaus kūrinys, o tuo pačiu kultūrinė. Dievo 
kenozė gal niekur kitur nėra tokia akivaizdi, kaip religijos 
regimybėse, nes čia visur byloja Viešpats žmogiškojo būvio 
pavidalais: čia visur Dievas yra „kaip visi žmonės“ (Fil 
2, 7). Užtat St. Šalkauskis ir vadino kuliūrą medžiaginiu 
religijos pagrindu; medžiaginiu ne „materijos“ prasme, 
bet prasme regimo pavidalo, kurį religija iš kultūros gau- 
na, kuriuo ji apsivelka — ne kaip drabužiu, bet kaip „kū- 
nu“, be kurio ji negalėtų nei buvoti, nei tuo labiau egzis- 
tencialiai reikštis. Religija įsikūnija kultūroje, ir iik tada 
ji tampa istoriniu reiškiniu. : 

„Ir šiai garbinimas .kaip tik kuo ryškiausiai ir alsklei- 
džia šį religijos įsikūnijimą kuliūros pavidaluose. Menas 
juk yra grynai kultūrinis dalykas. Neį savo esme, nei 
savo paškirtimi jis nėra religinis, vadinasi, Dievo ir žmo- 
gaus santykių padaras. Tačiau garbinimas, savaime verž- 
damasis reikštis menu, teikia kuriamajai žmogaus galiai 
nepaprastų akstinų menui kildinti bei išvystyti. Gražiausi 
meno veikalai .yra garbinamojo proveržio pasekinės. 
Pop. Jonas Paulius 1I minėtoje kalboje Vokietijos meni- 
ninkams yra teisingai teigęs: „Atimkite iš Europos ar Vo- 
kietijos meno istorijos visa, kas siejasi su religija ar 
krikščioniškuojii įkvėpimu, ir pamatysite, kiek maža be- 
liks“ *. Tai tinka ne tik Europai. Tai tinka ir Azijos, ir 
Airikos, ir Amerikos žemynams. Visuose juose garbi- 
nimas yra buvęs pats jtaigiausias ir vaisingiausias te- 
nykščių meno šakų akstinas. 

Antra vertus, meninė tos ar kitos kultūros bei tautos 
nuotaika įtaigauja ir patį garbinimą. Verždamasis reikš- 
lis menu,- garbinimas tegali juo reikštis taip, kaip yra 
nusiteikęs to ar kito istorinio tarpsnio, tos ar kitos tautos 
žmogus. Religinio meno stiliai, ypač architektūros, skulp- 
tūros, tapybos, muzikos, esti apipavidalinami pagal die- 
vybės pergyvenimą. Induistų, mahometonų ir krikščionių 
šventyklos visa savo sąranga yra meniškai skirtingos to- 
dėl, kad. jose yra garbinamas kilas Dievas. Tačiau ro- 
maninė, gotinė, renesansinė, barokinė, modernioji krikš- 
čionių šventykla -skiriasi viena nuo antros todėl, kad čia 
yra kilaip garbinamas tas pats Dievas. O kitaip čia jis, 

yra garbinamas todel, kad yra pakites europinio Zmogaus 
estetinis nusiteikimas. Kintant garbinimo objektui,' kinta 
menas; kintant menui, kinta garbinimo būdas. Garbinimas 
ir menas sąlygoja vienas kitą, ir šis sąlygojimas kuria 
naujy lyčių tiek garbinimui, tiek menui. | 
Iš šitokio santykio tarp garbinimo ir meno plaukia 
didžios svarbos išvada. Sūstant menui, sūsta ir garbina- 
masis maldos sandas, nes meilė neranda tinkamos „me- 
lodijos“ pragysti, todėl neprasiveržia džiūgavimu. Skur- 
daus meno metu malda darosi pilka, vis labiau virsdama 
prašymu, vadinasi, vis didesniu žmogaus vargų stūmimu 
priekin religijos plotmėje. Religija ar konfesija, kurioje 
meno yra mažuma, pabrėžia nuodėmingą, sunkią, prislėgtą 
žmogiškojo būvio pusę, o aptemdo ir net'pastūmi šalin 
šventą, atsitiesusį, džiaugsmingą to paties būvio sandą, 
sulėkštindama tuo pačiu tiek patį žmogiškąjį būvį, tiek 
jo santykį su Dievu arba religija. Štai kodėl Tikėjimo 
kongregacijos prefektas kard. J. Ratzingeris ir pabrėžia, 
kad „teologas, kuris. nemėgsta meno, poezijos, muzikos ir 
gamtos, gali tapti net pavojingas, nes jo aklumas: bei 
kurtumas grožiui. anaiptol nėra antraeilis dalykas; jis ne- 
išvengiamai atsispindi ir jo teologijoje“, o tuo pačiu ir 
jo sielovadoje (p. 135). Tad savaime, anot Ratzingerio, 
kyla klausimas: „Jei Bažnyčia ir ateityje privalo keisti 
pasaulį, darydama jį vis žmoniškesnį, kaipgi ji galėtų. 
savo liturgijoje atsisakyti grožio, kuris yra ankštai susi- 
jęs su Prisikėlimo meile ir spindesiu? Ne, krikščionys 
neprivalėtų taip lengvai nusileisti (čia kardinolas turi gal- 
voje dabartinę liturgiją. — Mc.): jie turėtų savo bažnyčias 
paversti grožio buveinemis, o tuo pačiu ir buveinėmis tie- 
sos. be kurios pasaulis taptų pirmuoju (Dante's) pragaro 
ratu“ 12. ` : 
Antra vertus, suskurdus garbinimui, skursta ir menas, 
nes nelenka stipraus akstino būti skatinamas bei įkvepia- 
mas. Skurdaus garbinimo meiu malda darosi pilka, nes 
stoksta estetinio pavidalo: silpnas garbinimas nesiverzia 
aistringai į menines formas. Jis. kasdienėja tiek žodžiu 
(liturginė kalba), tiek drabužiu (tikinčiųjų ir kunigų 
apranga bažnyčioje), tiek erdve (bažnyčių statyba ir jų 
apipavidalinimas iš vidaus). Garbinimo.nuosmukis susina 
meną, o meno nuosmukis susina garbinimą. Polinkis daug 
prašyti, o maža garbinti šiandien maldoje yra gana aiš-. 
kus. Kard. J. Ratzingeris net įspėja, jog „reikia. daug. 
ryžtingiau nei ligi šiol spirtis racionalistinėms lėkštybėms, 

tustiems šnekalams ir sielovadinems vaikybėms, kurie li- 
turgiją paverčia parapijos ratelių pasižmonėjimu“ (op. 
cit., p. 125). Garbinamasis sandas čia beveik nebejaučia- 
mas, o iuo pačiu nebejaučiamas ir maldos didingumas. 
„Polinkis banalizuoti,— pasak Ratzingerio,— tiesiog šal- 
čiu nukrečia kiekvieną, kuris susiduria su bespalve, nuo- 
bodžia, be jokio meninio atspalvio povatikanine liturgija“ 
(t. p.). Prašymas ar dėkojimas garbinimo atstoti negali, 
todėl šių maldos formų klestėjimas meno neskleisdina. 
Tai regėti tiek protestantizme, kuris, suskurdinęs garbi- 
nimą, nesukūrė jokio meno stiliaus ir nei apnuogino savo 
šventoves, tiek dabarties mene, kuris, smukęs estetiškai, 
virsta tiesiog kliūtimi garbinimui, nebegalinčiam reikštis 
džiūgavimu: meilė neranda jame melodijos, kad galėtų 
pragysti. 


2. Prašomoji malda 


Prašymas, kreipiamas į Dievą, yra giliai dialektinis:' 
jis yra suprantamybė, jei Dievas yra manasis Tu; bet jis 
atrodo esąs prieštara, jei žmogus yra laisvas. Būdamas 
mano Tu, Dievas buvoja čia pat ir dabar; jis yra ne tik 
mano kūrėjas, bet ir mano draugas. Todėl ištiktas bėdos 
ir kreipiuos į jį. Juk nėra nieko suprantamesnio, kaip 
prašyti draugą pagalbos. Antra vertus, aš esu taip pat 
ir Dievo Tu kaip atsakas į jo meilę. Tačiau toks atsakas 
galiu būti tik būdamas laisvas, vadinasi, tik būdamas tokia 
būtybė, kuri apsprendžia pačią save ir pati šį apsispren- 
dimą vykdo, kuri keičia pasaulį savo pačios jėgomis, kuri 
galop buvoja drauge su kitomis, taip pat laisvomis bū- 
tybėmis, dalydamasi su jomis savo laisve. Kur tad čia 
galėtų likti vietos Dievo veiklai? Juk kiekvienas Dievo 


“- kišimasis į žmogiškojo būvio erdvę liestų arba mane patį, 


arba kitus kartu su manimi buvojančius asmenis, arba 
pasaulį gamtos prasme ir tuo sunaikintų ar bent sumen- 
kinty arba mano paties laisvę, arba Jaisvę kitų mano 
bendrabūvių, arba gamtos dėsningumą. Ar tad prašomoji 
malda nėra lygi stebuklo troškuliui? Ar ne čia slypi 
priežastis, kodėl Dievas, mūsų prašomas, paprastai tyli 
leisdamas pasauliui eiti sava vaga? Ir ar ši Dievo tyla 
nepateisina J. P. Sartre'o ir D. Bonhoefferio teiginių, esą 
pasaulyje niekas nepasikeistų, jei Dievo ir nebūtų? Trum- 
pai tariant, prašomoji malda, mąstoma filosofiškai, nėra 
nė kiek mažiau paini, kaip ir garbinamoji malda. 


430 


Prašomąja savo forma malda rymo ant tam tikros 
žinogiškojo būvio interpretacijos, be kurios prašymas būtų 
psichologiškai neįmanomas, o metafiziskai — beprasmis. 

Pats pirmasis ir pagrindinis šios interpretacijos sandas 
yra mūsų būvio atvirybė arba, kaip kitur esame plačiau 
minėję *, mūsų laisvė. Prašomoji malda yra prasminga 
tik tada, kai mūsų būvis nėra apspręstas ir tuo pačiu 
užsklęstas — ne mūsų pačių, o kokių nors svetimų jėgų, 
buvojančių arba šalia mūsų (pvz., gamtos jėgos), arba 
viršum mūsų (pvz., dievybė), arba mūsų būvio sąrangoje 
(pvz., likimas). Kitaip tariant, prašomoji malda yra pras- 
minga tik tuo atveju, jei mūsų būvis nėra apspręstas 
būtinybės — vis tiek koks būtų šiosios šaltinis. Prašomoji 
malda yra egzistencinė mūsų atvirybės išraiška. Kur nėra 
atvirybės, ten ir prašymas yra beprasmis. Būtų juk išmonė 
prašyti Dievą pagalbos, jei mūsų gyvenimas — nuo lopsio 
ligi karsto — būtų valdomas, kaip graikai tikėjo, likimo, 
lemiančio net ir dievų būtį. Prašomoji malda yra jmano- 
ma tik tuo atveju, kai likimas virsta dieviškąja apvaizda: 
Dievas apveizdi visa, tačiau jis nieko iš anksto neapspren- 
džia ir todėl mūsų būvio atvirybės neužsklendžia. Todėl 
mes ir galime jį prašyti, kad jis mums padėtų šią atvirybe 
užsisklęsti patiems, paverčiant ją mūsų pačių apmatu. 
Vaizdingai kalbant, Dievą prašyti galima tik tada, kai 
jis „klumpantj prilaiko“, bet pats jo neklupdo, kai „par- 
puolusiam padeda atsistoti“ (Ps 144, 14), bet pats jo ne- 
pakelia. Dievas yra visų- mūsų veiksmų bei įvykių padėjė- 
jas bei globėjas (plg. Ps 45), bet ne autorius. Jų autorius 
«same mes patys. Todėl visi šie veiksmai bei įvykiai yra 
mūsų veiksmai bei įvykiai, mūsų pačių vykdomi laisvai, 
todėl atsakingai. 

Štai kodėl religinėje sąmonėje ir glūdi įsitikinimas, 
kad prašyti Dievą būti kurio nors mano veiksmo autoriu- 
mi reiškia jį gundyli, vadinasi, elgtis nereligiškai ir net 
nuodėmingai, nes tai reiškia neigti savo paties laisvę bei 
atsakingumą. Prašomoji malda yra priešinga -deizmui, 
kuris suvokia Dievą tik kaip žmogaus kūrėją, bet ne kaip 
veikėją jo būvyje. Tačiau prašomoji malda -yra priešinga 
ir kvietizmui, kuriam visa daro Dievas, o žmogus tesąs tik 
įrankis jo rankose. G. Marcelis yra gražiai pasakęs: „Ko- 
dėl -negalėčiau mėginti visiškai ir paprastai atsiduoti 
Dievo valiai? Gi todėl, kad jaučiu, jog visiškai atsiduo- 
damas Dievui kaip tik neatsiduodu jo valiai“ *,— ta pras- 
me, kad Dievas nori mūsų laisvės, vadinasi, nori, kad 

veiktume patys kaip laisvos bet atsakingos būtybės, Pra- 
šomoji malda pačia savo. esme, vadinasi, tuo, kad yra 
prašymus, reikalauja Dievo artumo ir kariu Žmogaus at- 
virumo laisvės pavidalu; nes neprašo nei žmogus pames- 
tinis, kuriuo niekas nesirūpina -(deizmas), nei žmogus 
marionetė, kurį kilas nėregimai šokdina (kvietizmas). 

Antrasis prašomosios maldos kaip mūsų būvio inter- 
pretacijos sandas yra laisvės nesėkmė. Mes esame, tiesa, 
laisvi ir atviri, tačiau vykdydami savo laisvę atsidauziame 
į kito laisvę, kadangi buvojame drauge su kitais asme- 
nimis, kurie irgi yra laisvi kaip ir mes patys. Užtat visi 
esame verste verčiami aprėžti savą laisvę, kad ir kiti 
galėtų "vykdyti savąją. ir kad nekillų kovos visų prieš 
visus, kurioje nė vienas nelaimėtų. Kaip tik todėl nė ne- 
galime savos laisvės vykdyti visu plotu ir ligi galo: dvi 
visiškai įvykdytos laisvės neišsitenka toje pačioje ertmėje, 
nes kiekviena laisvė stengiasi aprėpti visą mūsojo būvio 
plotą,: nepalikdama vietos kilo laisvei. Laisvės nesėkmė 
ryšium su kito asmens laisve yra pats giliausias ir pats 
skausmingiausias pergyvenimas. Kitas Aš, plėsdamas savą 
laisvę be atodairos į mūsąją, virsta mūsų būvio grobiku 
bei kankintoju pagal teisingus J. P. Sartre’o žodžius: 
„Pragaras — tai kiti“. - į 
-© Maždaug tas pat vyksta ir ryšium su pasauliu gamtos 
prasme. Norėdami apvaldyti gamtą, turime paklusti jos 
dėsningumui; kitaip jos dėsniai sutraiškytų mus be ato- 
dairos. Be abejo, gamtos apvaldymas nuolatos žengia 
priekin, kadangi priekin žengia ir jos. dėsnių pažinimas, 
o tuo pačiu ir žmogaus gebėjimas šiuos dėsnius taip su- 
organizuoti, kad jie veikiy pagal mūsų pačių norus bei 
poreikius, vadinasi, kad jie vykdytų mūsų laisvę. Vis dėlio 
atskiras asmuo dalyvauja šioje pažangoje tik labai ap- 
reztu būdu ir tik labai aprėžtą laiką. Pasiekloji pažanga 
nebepaliečia visų tų, kurie jau mirę; mes patys, gyvieji, 
irgi nebedalyvausime toje pažangoje, kuri bus pasiekta, 
sakysime, po šimto metų. Čia tad ir glūdi pažangos duž- 
lumas: pažanga gamtos apvaldymo prasme yra iš esmės 
nukreipta į ateitį, todėl bereikšmė praeičiai ir mažareikšmė 
dabarčiai. 

Taigi tiek visuomenės, tiek gamtos atžvilgiu mūsų 
laisvės ryžtas nepasiseka. Mes niekad nebuvojame taip, 
kaip norėtume pagal savus nuosprendžius. Mūsų būvis 
yra ir lieka pilnas vargo, grėsmės ir pavojų. Galop jis 
sudūžta mirtimi kaip galutinės nesėkmės regimybė. 

. Tai egzistencinės filosofijos interpretacija, kuri šią 
filosofiją priartina prie religijos, kadangi „ašarų klonis“ 
čia yra suvokiamas ne kaip dorinė kategorija, o kaip „eg- 
zistencialija“, vadinasi, kaip priklausanti pačiam mūsų 
büviui ir tuo pačiu esanti jo sarangoje. Skirtumas tik tas, 
kad egzistencinė filosofija (M. Heideggeris, J. P. Sartre'as) 
palieka žmogų nesėkmėje vienišą, versdama prisiimti šią 
nesėkmę ir ją išdidžiai nešti, regint šiame isdidume sa- 
votišką pergalę ir net laimę: šitaip A. Camus interpretuoja 
Sizifo mitą. Religija gi kreipia žmogų į KITĄ, kuris yra 
mūsosios nesėkmės dalininkas —, gyveno tarp mūsų“ 
(Jn I, 14),— sykiu betgi ir jos pergalėtojas: šitaip Krikš- 
čionybė interpretuoja Kristaus mirtį bei prisikėlimą. 

Religinis kreipinys į KITĄ ir vadinasi prašomoji mal- 
da. Jos pagrinduose slypi samprata mūsų būvio kaip 
pasidalinio su anuoju KITU, aukštesniu už šį būvį ir sykiu 
buvojančiu šiame būvyje. Savais prašymais bei malda- 
vimais religija nurodo, kad žmogus buvoja nevienišas ir 
kad todėl jo nesėkmė nėra nei neišvengiama, nei neat- 
šaukiama, nes žmogus turi KITĄ kaip savąjį Tu, kuris 
dalijasi savo meile ir tuo būdu neleidžia žlugti viskam 
ir visiškai, kadangi meilė pačia savo esme yra apspresia 
amžinybei: mylėti „iki laiko“ reiškia iš viso nemylėti. 
Būdamas pats amžinas, Dievas kaip manasis Tu įamžina 
manyje ir savo meilę. Santykyje su Dievu ne meilė yra 
„iki laiko“, o nesėkmė. Prašomoji malda kaip tik ir yra 
nesėkmės laikinumo išraiška. Religija nesėkmės neneigia 
ir jos menkniekiu nelaiko. Ji tik padaro ją „iki laiko“ ir 
tuo būdu sureliatyvina jos galią. 

Trečiasis prašomosios maldos. sandas, slypįs žmogiš- 
kojo būvio interpretacijoje, yra viltis. Kaip garbinimas 
yra iš esmės susijęs su meile, taip prašymas su viltimi. 
Jau šv. Tomas Akvinietis yra teisingai nusakęs prašymo 
santykį su viltimi: „Prašymas yra vilties skelbėjas — pe- 
titio est interpretaliva spei“ (STh II, 2ae, q. 17), nes jei 
nesiviliame, tai nė neprašome. Prašyti be vilties būtų 
priešinga žmogaus prigimčiai. Tačiau viltis savyje yra 
daugiau nei tik psichologinis prašymo įgalinimas. Viltis 
yra jausta į mūsų būvį kaip sudedamasis jo sąrangos 
pradas. . 

Viltis yra susieta su žmogiškosios būtybės buvojimu 
laike. Pergyvendamas laiką, o tuo pačiu ir savo buvimą 
kaip einantį iš ateities į praeitį, žmogus visados laukia. 
Vis dėlto šį laukimą reikia suprasti ne kaip paprasta 

laiko slinktj mūsop, kurios turiniui esame abejingi, bet 
kaip tokią laiko slinktį, kurios turinys mums yra itin 
svarbus ir vertingas. Paprasta laiko slinktis neturi: ryšio 
su viltimi: mes nesiviliame, kad rytoj saulė užtekėtų. Be 
abejo, saulei leidžiantis, reikia jos užtekėjimo laukti, ka- 
dangi tai ateities dalykas, nors ši ateitis būtų tik kelių 
ar keliolikos valandų tarpsnis. Tačiau viltis čia jokio 
vaidmens nevaidina, nes saulėtekis žmogiškoje būklėje 
nėra nei vertingas, nei nevertingas. Šia prasme ateities 
slinkimas mūsop yra abejingas laukimas. Tik tada, kai 
ateities artėjimas liečia mus pačius ir kai šio artėjimo 
laukiame kaip vertybės, tik tada jo laukiame su viltimi, 
kad ateis ne tik pats laikas, bet kad jis aleis nešinas ta 
verlybe, kuri mums rūpi. Viltis yra ne tik laiko, bet ir 
vertės kategorija. Viltis yra vertinio laukimo sąmonė. 

Antra vertus, viltis yra galima tik tada, kai ateities tu- 
rinys nėra apspręstas iš anksto. Viltis yra susieta ne tik 
su veriybe, bei ir su nelikrybe. Kitaip tariant, viltis iš- 
skiria būtinybę. Kas ateina būtinai, to tikėtis nėra jokios 
prasmės. Viltis yra galima tik laisvai ateinančios ateities 
akivaizdoje. Galiu tikėtis tik to, kas yra ne tik teoriškai 
nežinoma, bet ir egzistenciškai alvira, Bet kaip tik dėl šios 
atvirybės ir negaliu būti tikras, ar mano lūkestis pasi- 
teisins virsdamas tikrove. Netikrybė ir viltis yra susijusios 
pačia savo esme. G. Marcelis pasiebi, kad viltis yra prie- 
šingybė tiek teisei, tiek prievartai: ko nors vildamiesi, 
nereiškiame teisės, tarsi jos turėtume į trokštamąjį da- 
lyką, sykiu betgi ir nesispyriojame, tarsi laukiamas da- 
lykas galėtų būti verčiamas įvykti. Viltis, pasak Marcelio, 
yra „iš esmės tyli ir kukli; ji visados esti lydima tam 
tikros nedrąsos“; tai „tam tikra nekaltybė (virginitė)“, 
besislepianti nuo kiekvieno geidaus Zvilgio ar troškimo *°. 
Viltis niekad neklausia, ar prašymas išklausytas, nes, anot 
Marcelio, „klausdamas, ar mano malda iš tikro išklausyta, 
paverčiu ja demaršu“ %, vadinasi, nebe maldavimu, o 
reikalavimu. Nuosekliai tad prašomoji malda niekad nėra 
tokia, kad būtų galima paskiau į ją atsigrįžti ir klausti jos 
sėkmingumo. Šia prasme „pragmatizmas,—sako Marce- 
lis,— yra pačios religijos neigimas“ (t. p.); neigimas savo 
santykio su Dievu kaip manuoju Tu, kadangi naudos ieš- 
kojimas paverčia draugą nebe draugu, o kokio nors man 
naudingo sandėrio bendrininku, sunaikindamas draugys- 
tės esmę: „meilė neieško savo naudos“ (/ Kor 18, 5). 
Štai kodėl optimizmas ir viltis išskiria vienas kitą, nes 

optimizmas kyla iš įsitikinimo, kad mano prašymas tikrai 
įvyks, gi viltis kyla iš pasitikėjimo, kad mano prašymas 
gali įvykti. Teisingai tad J. Daniėlou vadina optimizmą 
„blogiausiu vilties priešu“ *, kadangi jis neįžvelgia žmo- 
giškojo asmens tragikos — buvoti tarp Dievo laisvės ir 
pasaulio blogio. Laikydamas blogį paprasta netvarka, ga- 
lima pašalinti paties Žmogaus pastangomis, optimizmas 
kuria išmoningų teorijų, neva pajėgiančių paversti ateitį 
visuotine santaika, ir tuo pačiu naikina viltį kaip nedrąsų 
žmogaus lūkestį Dievo laisvės akivaizdoje. 

Vilties santykis su prašymu nušviečia mums ir tikrąjį 
prašomosios maldos objekig. Ko gi mes melsdamiesi iš 
tikro prašome? Iš sykio atrodo, kad tai tuščias klausimas. 
Mes juk prašome Dievą visko: sveikatos sau ir kitiems. 
apsaugos nuo nelaimių, sėkmės savo darbams, paspirties 
savo pastangoms, taikos visuomenėje, sugyvenimo tarp 
savęs ir t. t. ir t.t. Nėra nė vienos mūsų būvio srities, ku- 
rią prašomoji malda aplenktų. Net ir kasdieninės smulk- 
jungia į prašymą, kreipiamą Dievo linkui. Gal niekur kitur 
žmogus neatsiskleidžia esąs toks elgeta, kaip prašomojoje 
maldoje. j 

Tačiau ką tai visa reiškia? Ar šiuo savo visuotinumu 
prašomoji malda nejgyja egoislinio pobūdžio ir nesunai- 
kina savęs pačios? Ar mūsasis Aš nestoja jos vidurkin, 
padarydamas Dievą savo reikalų reikalėlių sargu bei 
tenkintoju? Jeigu taip, tai kodėl prašomojoje maldoje ne- 
privalu, kaip sakėme, dairytis atgal ir klausti, ar mūsų 
prašymas esąs įvykdytas bei patenkintas? Juk prašydami 
ko nors sau ar kitiems turėtume kaip nors ir patirti, ar 
mūsų prašymas yra virtęs tikrenybe. Ar tad nėra prieš- 
taravimo tarp viltingo lūkesčio Dievo laisvės akivaizdoje 
ir visiškai konkretaus mūsų prašymo nesiteiraujant, ar jis 
išklausytas? Atsakymą į tai kaip tik ir teikia prašomosios 
maldos objekto sklaida., 2 

Kalbėdamas apie viltį, J. Daniėlou teigia, kad „tik- 
rasis vilties objektas yra visuotinis pasaulio ir žmonijos 
likimas“ *3. Viltis, pasak Daniėloi, visad krypsta visatos 
linkui. Mes viliamės prasmingai tik todėl, kad tikime, jog 
visas pasaulis galų gale bus pervestas „iš gedimo vergijos 
į Dievo vaikų garbės laisvę“ (Rom 8, 21). Kitaip tariant, 
konkretaus mūsų prašymo viltis yra jausta į visuotinį lü- 
kestį ir į visuotinę viltį, nes įvairių įvairiausios mūsų 
nesėkmės, kurios sudaro prašomosios maldos turinį, nėra 

nei atsitiktinės, nei tik asmeninės. Jos kyla iš anos aukš- 
čiau minėtos bendrosios nesėkmės, kuriai būdingas yra 
visas žmogiškasis būvis, o kartu su juo ir visas pasaulio 
gyvenimas. Mūsų pačių nesėkmės tik sukonkretina aną 
bendrąją nesėkmę ir ją apreiškia mūsų asmeniniame ar 
visuomeniniame gyvenime. Mums nesiseka todėl, kad visas 
pasaulis yra blogio karalystė: „pasaulis buvoja pikteny- 
bèje“ (1 Jn 5, 19). Štai kodėl, laukdami Dievo pagalbos 
sau, mes iš tikro laukiame jo viešpatavimo visuose. Be 
šio visuotinio maldavimo bei lūkesčio asmeniniai mūsų 
prašymai būtų tik išimčių prašymai, vadinasi, prašymai, 
kad Viešpats skirtinai kištųsi į mūsų padėtį ir ją keistų. 
Viltis, sutelkta tik apie mus vienus, reikštų ne tik egoizmą, 
bet kartu ir prašymą stebuklo arba Dievo gundyına. Viltis 
yra religinė kategorija tik tada, kai išplinta į visumą ir 
Jaukia šios visumos perkeitimo Viešpaties galybe. 
Būdama visuotinė, viltis ir prašomąją maldą padaro 
visuotinę. Nors paviršium dažnai ir atrodo, jog mes ko 
nors prašome tik sau, vis dėlto mūsų prašymo gelmėse 
slypi prašymas visko ir visiems. Kiekviena prašomoji mal- 
da yra vieno vienintelio. prašymo išskleidimas: „Teateinie 
Tavo karalystė“. Prašomojoje maldoje pasaulis atsiveria 
kaip Dievo karalystės ertmė, kuri betgi yra sykiu ir blogio 
ertmė. Mūsų pačių reikalai yra įsipainioję į šią blogio 
ertmę, todėl mes ir prašome, kad ateitų Dievo karalystė 
kaip blogio pergalė-ir kad kaip tik dėl šios pergalės įvyktų 
ir mūsų prašymai. Nuosekliai tad prašomoji malda visados 
yra eschatologinio pobūdžio, kadangi Dievo karalystės 
atėjimas yra kartu ir istorijos užbaiga. Krikščionybė su- 
ima prašomosios maldos esmę į vieną vienintelį malda- 
vimą, kuriuo baigiasi. ir pats Naujasis Testamentas ne 
tik knygos, bet ir Naujosios Sandoros prasme: „Ateik, 
Viešpatie Jėzau!“ (Apr 22, 20). Sv. Augustinas yra pra- 
šomosios maldos esmę nusakęs šiais žodžiais: „Neprasy- 
kite Dievą nieko kito, kaip paties Dievo — nolite aliguid 
a Deo guaerere nisi Deum“ (Serm. 331, 5), nes tik Dievo 
atėjimu bus pergalėta mūsų laisvės nesėkmė, o tuo pačiu 
įvyks ir tai, ko maldaujame. Eschatologinis pobūdis iš- 
gelbsti prašomąją maldą iš egoizmo ir paverčia ją tikra 
malda. Kitaip ji būtų tik asmeninis ar visuomeninis rū- 
pestis ir tuo pačiu ne-malda. i b 

3. Dekojamoji malda 


Filosofiškai svarstoma, dėkojamoji malda pasirodo 
esanti nemažiau paini, kaip ir prašomoji. Dar daugiau: 
dėkojamosios maldos dialektika yra net painesnė negu 
prašomosios maldos, nes ji veda mus į patį giliausią 
mūsų būvio matmenį, būtent į žmogaus sukūrimą, ir todėl 
atsiskleidžia kaip metafizinė pačia savo esme. Be kūrimo 
matmens dėkojimas .büty toks pat lėkštas, kaip prašymas 
be eschatologinio matmens. Antra vertus, egzistenciniu 
savo pavidalu dėkojimas visados yra grėsmingas, kadangi 
jis žadina „atlygio“ sąmonę ir tuo būdu menkina meilės 
santykį su Dievu kaip mūsuoju Tu, kuriam „atsilyginti“ 
reiškia išniekinti jo meilę. 

Prašomoji malda, kaip sakyta, yra lydima vilties; vil- 
tis betgi neleidžia žmogui patikrinti, ar jo prašymas iš- 
klausytas. Tad čia ir kyla klausimas: už kg gi tuomet ga- 
liu ar privalau dėkoti? Dėkoti galima juk tik už tai, ką 
esu gavęs. Fr. Heileris teisingai pastebi, jog savaimingo 
dėkojimo esama labai maža. „Paprastai dėkojimą pra- 
noksta prašymas: dėkojamoji nuotaika remiasi išprašyta 
pagalba varguose ar išprašytu kokio nors mūsų noro 
įvykdymu“ ^. Tačiau viltis kaip tik mums ir nelaiduoja, 
kad tai, ko prašome, įvyko ar įvyks. Prašomoji malda, 
būdama įsiliejusi į bendrinį prašymą „teateinie Tavo ka- 
ralyste!“, netenka kasdienos pobūdžio, vadinasi, pobūdžio 
visų tų reikalų, kuriuos Dievui dėstome savo lūpomis bei 
širdimi. Iš prašomosios maldos nekyla nieko konkretaus, 
už ką privalėtume Viešpačiui dėkoti kaip už tikrai iš jo 
gautą dovaną. Prašymo netikrybės akivaizdoje dėkojimas, 
atrodo, netenkąs prasmės. Jei nežinau, ar esu ką nors 
gavęs, savaime nežinau nė už ką dėkoti. O jei vis dėlto 
dėkoju, tai, atrodo, ir turiu žinoti, už ką dėkoju. 

Ir štai šis neva „Žinojimas“ kaip tik ir lėkština dėko- 
jamąją maldą. Būdamas įsitikinęs, kad tą ar kitką žmo- 
gus yra iš Dievo gavęs, jis sukasdienina savo dėkojimą 
taip lygiai, kaip sukasdienina ir savo prašymą. Jis prašo 
Dievą sveikatos ir pagijęs kala lentelę (votum) šalia 
„stebuklingojo“ paveikslo, eina Kryžiaus kelius, klauso 
šv. Mišių ar net keliauja į Šventąją Žemę — pagal tai, 
kuo padėkoti jis buvo žadėjęs prašymo metu. Tačiau šios 
rūšies dėkojimas niekad neperžengia morališkai psicho- 
loginės plotmės ir tuo būdu niekad nepasiekia tos dieviš- 
kosios dovanos, už kurią mes tikrai turime dėkoti, nes 

' kaip prašydamas žmogus niekad negali būti tikras, jog jo 


prašymas bus įvykdytas, taip ir prašymui įvykus jis nie- 
kad negali būti tikras, kad tai įvyko Dievo galia. O tikras 
negali būti todėl, kad niekas negali atsekti prieZaslingo 
ryšio tarp savo prašymo ir jo pasekmės. Šio gi ryšio ne- 
alsekus, įsitikinimas Dievo pagalba lieka grynai psicho- 
loginis, kuris objektyviai svarstomas, tikrovės gali ir ne- 
atitikti. Tokiu atveju ir dėkojimas už šią subjektyviai 
tikimą pagalbą lieka tik psichologinis. Betgi jei dėko- 
jamoji malda išsisemia tikinčiojo psichologija, tai ji lieka 
religijos apraiškų paviršiuje ir ne kartą tampa net ap- 
gaulinga, kaip tai esti dažnu, sakysime, ligos atveju. Su- 
konkretinus Dievo galią, mūsų dėkojimas ne sykį reiškia 
regėjimą priežasties ten, kur jos nėra ar kur ši priežastis 
yra visai kita. 

Dėkojimo sukonkretinimas išeina aikštėn ypač aukoje. 
Auka yra nepakeičiamas kiekvienos religijos sandas: kaip 
nėra tautų be religijos, taip nėra religijų be aukos. Auka 
yra susijusi ir su garbinimu, ir su prašymu, ir su dėkoji- 
mu. Garbinime ji turi giliausią prasmę, nes čia ji tampa 
žmogaus kūriniškumo reikšmeniu. Skirdamas tą ar kitką 
Kūrėjui, žmogus išpažįsta, kad jis visas yra Dievo ir kad 
tarpininkaujant daiktui jis atiduoda Viešpačiui patį save. 
Todėl garbinamoji auka yra randama ir Krikščionybėje 
kaip Kristaus auka savam Tėvui: „Aš pagarbinau Tave 
žemėje, atlikdamas tai, ką buvai man pavedęs“ (Jn 17, 4). 
Daiktinių garbinamųjų aukų Krikščionybė neturi. Aukos 
religija ji yra tuo, kad nuolatos sudabartina vieną vie- 
nintelę Kristaus kryžiaus auką liturginių veiksmų metu. 
Tačiau Krikščionybė pažįsta „dvasines aukas“ (/ Pt 2, 5), 
kurios esti jungiamos su Kristaus asmenybės auka ant 
kryžiaus į vieną vienintelį Tėvo garbinimo vyksmą, trun- 
kantį amžiais. Nuosekliai tad garbinamoji auka Krikščio- 
nybėje nesusikonkretina daikto pavidalu ir nepereina kas- 
dienybėn, iškreipiančion šios aukos prasmę, ką taip ryš- 
kiai regime stabmeldiškosiose religijose ar net ir Izraelyje, 
kurio deginamąsias aukas yra peikę pranašai Viešpaties 
vardu: „[griso man avinų aukos ir įkyrėjo veršiukų tau- 
kai. Aš nemėgstu jaučiukų kraujo, nei ėriukų, nei ožiukų 
(Iz I, II)... Meilė yra man malonesne už auką“ (Joz 
6, 5). | , , AN 
Žymiai ryškiau auka kasdienėja prašomojoje ir deko- 
jamojoje maldoje. Pergyvenant Dievą kaip kitą Aš, kuris 
santykiauja su žmogumi objekto prasme (plg. RF II, 

158—162), savaime siūlosi pastanga palenkti sau Viešpatį 
kokia nors jam „patinkančia“ auka, kaip kad dovanomis 
dažnai esti palenkiami mums reikalingi žmonės: viršinin- 
kai ir valdovai. „Tikeki manimi, — rašė jau Ovidijus,— do- 
vanos vilioja tiek žmones, tiek dievus — crede mihi, mu- 
nera capiunt hominesque deosque“ (Ars amandi I, bäi. 
Todėl žmogus, ko nors Dievą prašydamas, ne sykį mėgina 
„gundyti“ jį konkrečiu pažadu, kurį įvykdysiąs, jei jo 
prašymas būsiąs išklausytas. Tokių pažado aukų esama 
ne tik stabmeldybėje, bet ir Krikščionybėje. Nemaža baž- 
nyčių, vienuolynų, liturginių. reikmenų ar drabužių, sta- 
tulų, paveikslų ir įvairių įvairiausių kitų daiktų yra atsi- 
radę kaip pažado aukos už tikrai ar tariamai įvykusį 
prašymą. Dievui skiriamas objektas šiuo atveju neturi gar- 
binamojo pobūdžio; jis yra tik duoto pažado tesėjimas. 
Nėra abejonės, kad sąlyginis prašymas, kreipiamas į 
Dievą — „jei išklausysi manęs, Viešpatie, įrengsiu Tau 
altorių“, — yra ne meilės kreipinys, o savotiškos „derybos“, 
net išniekinančios meilės santykį: pirkliška juk yra de- 
rėtis su savuoju Tu. Sąlyginiame prašyme nyksta escha- 
tologinis prašomosios maldos pobūdis, ir tokiu atveju ši 
malda telkiasi aplinkui gryną mano paties reikalą, kuriam 
patenkinti Dievas yra „viliojamas“ tam tikru pažadu, tarsi 
jis žadamo jam dalyko iš tikro būtų reikalingas. Tai 
pragmatizmas, o tuo pačiu, kaip sakyta, ir religijos nei- 
gimas, nes mylėti negalima sąlygiškai. e 
Tačiau net ir tuo atveju, kai daiktas yra aukojamas 
nesiejant jo su pažadu, o laikant jį tik padėka, jis neiš- 
reiškia dėkojimo esmės. Fr. Heileris kreipia mūsų dėmesį 
į tai, kad dėkojimas, kaip ir garbinimas, savaime linksta 
objektyvuotis, vadinasi, reikštis kokia nors konkrečia re- 
gimybe: „Dekojamoji malda... iš pat pradžios yra buvusi 
susieta su auka“ 5°. Tai vadinamoji pirmienų auka' (pri- 
mitiae), išplitusi beveik visose pasaulio religijose ir, 
pasak daugelio — nuo Aristotelio ligi. W. Schmidto,— su- 
daranti pačią pradinę aukos lytį. Ji yra ne pažado, o 
grynos padėkos auka. Bet ir ji suveda dėkojimą į vien- 
kartinį daiktą, kuriuo žmogus „atsilygina“ Dievui už gau-- 
tąsias dovanas: derlių, medžioklę, žvejybą, vaisingą mo- 
teryste, todėl jaučiasi nesas reikalingas dėkoti nuolatos. 
Čia slypi. priežastis to istoriškai patiriamo nuostabaus 
reiškinio, kad juo aukos. gausėja, juo dėkojimas mažėja: 
„Didžiosiose senovės religijose, — sako Heileris,— kurios 
yra buvusios būdingos kaip tik aukomis, randame dėkoja- 

mosios maldos žymiai mažiau negu primityviųjų lauty 
religijose“ 5, Mat auka atslojanti žmogų. Paaukojes daik- 
ia, žmogus jaučiąsis „atsipirkes“, „alsilygines“, „nebe- 
skolingas“ (plg. Jš 13; Lk 2). Visa tai kaip tik ir padaro 
dėkojimą sandėrio su Dievu pasekme. Štai kodėl kaip 
anksčiau klausėme, ko gi iš tikro mes Dievą prašome, 
taip dabar, dėkojamosios maldos atveju, klausiame, už 
ką gi iš tikro mes Dievui dėkojame. 

Jau minėjome, kad tikrai dėkoti galima tik tada, kai 
žinome, ką /ikrai iš Dievo esame gavę, nes padėkos tik- 
rumas visados yra sąlygojamas -dovanos tikrumo. Kas 
yra ką nors gavęs tik tariamai, tas ir dėkoja tik tariamai, 
nors pats ir būtų įsitikinęs tiek dovanos tikrumu, tiek 
"padėkos nuoširdumu, Vis dėlto tai būtų tik psichologinis 
tikrumas: prieš Koperniką žmonės buvo tik psičhologiškai 
tikri, esą saulė sukasi aplinkui žemę: pati gi šių dangaus 
kūnų santykio tikrovė buvo visiškai kitokia. Užtat čia ir 
kyla klausimas: ką gi mes tikrai pažįstame, jog neabejo- 
dami galėtume tarti, kad tai esame gavę iš paties Dievo 
tiesioginiu jo paties veikimu? Juk kiekvienas kasdieninis 
prašymas gali įvykti įvairių įvairiausių — net ne visados 
žinomų — priežasčių įtaigaujamas. Sveikata, kūdikio gi- 
mimas, šeimos santaika, pašaukimo sąmonė, sėkmė darbe 
ir daugelis kitų kilokiausių reikalų savo esme "yra tokie, 
jog jie nebūtinai reikalauja tiesioginės Dievo pagalbos, 
kad įvyktų. Todėl ir įvykę jie nebūtinai rodo į Dievą kaip 
į „mūsų prieglaudą bei stiprybę“ (Ps 45, 1), o tuo pačiu 
nė negali būti pats tikrasis dėkojamosios maldos objektas. 
Kasdienos reikalai yra tiek ankštai susiję su prašančiojo 
„pastangomis, su gyvenamojo laiko bei erdvės aplinkybė- 
mis, galop su gamtos dėsniais, jog vargu ar įmanoma 
juose aiškiai regėti dieviškosios Apvaizdos ranką. O rasti 
šią ranką per greitai bei per lengvai reiškia ir dėkoti per 
greitai ir per lengvai, tai yra dėkoti tik psichologiškai, 
neturint šiai padėkai aiškaus tikrovinio pagrindo. Padėka 
už dienos įvykius tikrai gili ir tikrai prasminga tik tada, 
kai šie įvykiai yra pergyvenami kaip egzistenciniai ano 
pagrindo veikmenys, o pats šis pagrindas yra neabejotinai 
atpažįstamas kaip tikroji Viešpaties dovana.— Tačiau kas 
gi tokiu pagrindu galėtų būti? i 

Giliau įsižiūrėjus į žmogiškąjį būvį galima teigti, kad 
esama tik vieno vienintelio dalyko, kuris yra aiški Dievo 
dovana, būtent mano kaip Aš-būlybės buvimas. Jis vie- 
nintelis nėra, kaip autoriaus daugiur sakyta, iš ko nors 

išsivystęs, bet paties Dievo sukurtas jo meilės veiksmu 
iš nebūties. Aš savą būvį turiu ne savomis pastangomis 
nužiestą, ne pagamintą jėgomis mano gyvenamosios ap- 
linkos, o ištartą absoliučiu dieviškosios galios žodžiu, 
ištartą kaip šį visiškai konkretų vienkartinį asmenį. Esu 
fodel, kad esu šaukiamas būti. Buvimas yra absoliuti do- 
vana; absoliuti, vadinasi, afsiefa ne tik nuo bet kurio kito 
žemiškojo veiksnio, kuris būtų jo autorius, bet ir nuo ma- 
nęs paties: buvimo aš neprašiau. Buvimas tuo ir skiriasi 
nuo visų kitų Viešpaties dovanų, kad jis yra neišprašytas 
ir iš viso neprašytas. Jis yra vienintelė malonė, kuriai 
tinka šios. sąvokos nusakymas: gratia gratis data — ma- 
lonė, duota visiškai dovanai. Tai grynas Dievo meilės 
veiksmas, jokia prasme ir jokiu atžvilgiu nejtaigautas 
mano prašymo, nes kol manęs nėra buvę, tol nėra buvę 
nė mano kreipinio Dievop. Dievas pašaukė mane būti 
neatliepdamas į jokį mano šauksmą: „Deus creavit te 
sine te — Dievas sukūrė tave be tavęs“ (šv. Augustinas). 
Štai kodėl buvimas ir yra vienintelė dovana, ontologiškai 
verta šio vardo, kadangi nesutepta jokios psichologinės 
ar moralinės priemaišos. 

Antra vertus, buvimas yra man didžiausia dovana, 
kuriai niekas negali nei prilygti, nei jos pralenkti. Bu- 
vimas yra džiaugsmas, o džiaugsmo peržengti neįmanoma. 
Džiaugsmas yra vertybė pati savimi ir pati savyje. „DZiau- 
gsınas,— sako G. Marcelis, — yra pilnatvė. Jis nėra savybė 
(la margue), o pats būties proveržis“ 5. Todėl buvimas 
yra vertinamas kiekvienoje būklėje, kadangi kiekvieno- 
je jis išsilaiko kaip džiaugsmas. Savo veikale „Bro- 
liai Karamazovai“ F. Dostojevskis aprašo Dmitrijų 
Karamazovą, kuris, nuteistas Sibiro katorgon, atrado 
savyje nepaprastos jėgos, galinčios pakelti bet kokią 
kančią, būtent savo buvimą: „Aš esu — ja esmj“. Buvimo 
akivaizdoje „kas gi yra kančia?“ — klausia Dmitrijus. 
Seniau jis jos bijojęs, dabar nebebijąs, net jeigu ji būtų 
ir neapsakoma; kančia juk negalinti sunaikinti buvimo. 
Buvimo jėga esanti tokia galinga, jog ji nuveikia „kiek- 
vieną kančią“. Buvimas išsilaiko bei prasiveržia kaip 
džiaugsmas kiekvienoje padėtyje. „Ir tūkstančiuose ken- 
tėjimų — aš esu! Ir kankinamas — aš esu! Ir ant kuolo 
pamautas — esu“, — pabrėžia Dmitrijus savo broliui Alio- 
šai9*. Tikėjimo atveju buvimas pratįsta ir po mirties, 
peržengdamas žemiškojo gyvenimo ribą, o tuo pačiu pra- 
tįsta ir džiaugsmas, kad esu. Ne veltui tad Krikščionybė 

amžinąją būseną Dievuje apvelka dZiugesio Iylimis, bū- 
teni vestuvių pokyliu, o žodį „aleliuja“ paverčia šio džiu- 
gesio ištara (plg. Apr 19, 1—6). l 

Šitaip suvokęs savo būvį, žmogus savaime suvokia ir 
tikrąjį dėkojamosios maldos „objektą. Dėkojimas giliausia 
prasme liečia ne kurį konkretaus mano prašymo įvyki- 
mą — tikrą ar tariamą, — o kaip tik aną pagrindą, kuriuo 
laikosi visi prašymai ir visokios man teikiamos dovanos. 
Dėkojimas savo esme yra dėkojimas už sukūrimą, vadi- 
nasi, už buvimą kaip didžiausią ir neperžengiamą dovaną, 
kurią visos kitos dovanos kasdienoje tik išreiškia bei 
vykdo. Dėkoti už sveikatą, sėkmę, santaiką, šeimą, pjūtį 
reiškia ne ką kita, kaip dėkoti už atskirus buvimo veik- 
menis, kurie įgyja prasmę tik buvimo kaip džiaugsmo 
šviesoje. Džiaugsmas kaip atskirų dovanų pasekmė yra 
iš tikro džiaugimasis tuo, kad esu Todėl atsieti atskiras 
dovanas ir jų pažadintą džiaugsmą nuo šio pagrindinio 
džiūgavimo reikštų suegoistinti anas dovanas ir tuo pačiu 
suplokštinti dėkojamąją maldą. Dekojamoji malda, kaip 
ir visos kitos meldimosi lytys, yra savo esme ontologinė, 
kadangi ji liečia mūsų būtį kaip pačią pirmąją, pačią 
pagrindinę ir nebeatšaukiamą Viešpaties dovaną. Kas tad 
šio dėkojamosios maldos pobūdžio nepaisytų, tas liktų 
psichologiniame dėkojimo paviršiuje, o tuo pačiu ir žmo- 
gaus būvio kasdienybėje, aname M. Heideggerio „man“, 
pilname savimeilės ir prietarų. 

Dėkojimas religijų istorijoje yra apaugęs tieka visokių 
iškraipų kaip tik todėl, kad dėkojantysis žmogus paprastai 
nesuvokia, už ką gi jis pačia savo gelme dėkoja. Tik 
buvimas kaip tikrasis dėkojimo. objektas padaro dėkojamą- 
ją maldą nekaltą bei skaisčią, kadangi tik buvimas, kaip 
sakėme, yra vienintelė dovana, kurios neprašėme, todėl 
čia ir dėkojimas savaime darosi nesuteptas jokiu žmogiš- 
kuoju noru. Dekoti už tai, ko neprašiau ir vis dėlio ga-. 
vau — šiai gryniausia dėkojimo esmė. Tokiu nekaltumu 
bei skaistumu nešinas dėkojimas pereina į garbinimą. 
Užtat Krikščionybė, būdama nuosekliausia religija, ir“ 
skelbia, kad amžinybėje dėkojimas įgyja visiško nekaltu- 
mo, išskirdamas žmogiškuosius reikalus, o palikdamas 
tik patį pagrindą, būtent būtybės sukūrimą. Amžinosios 
būsenos esmė ir yra džiaugtis-buvimu ir šiuo džiaugsmu . 
kaip tik dėkoti Kūrėjui: „Vertas'esi, :müsy Viešpatie, imti 
šlovę, pagarbą ir valdžią, nes. Tu visa sutvėrei — Tava 
valia yra ir buvo visa sutverta“ (Apr 4, 11). Tai amžina 

nuosiabos giesmė Dievo Kūrėjo akivaizdoje. Gražiausia 
bei prasmingiausia šios giesmės užuobėga žemėje yra 
buvęs šv. Pranciškus Asyžietis, kuris ne tiek meldęsis, 
kiek malda buvęs — oratio factus (T. Celano), todėl ir 
dėkojęs visų pirma už sukūrimą bei alpirkima, už Išga- 
nytojo mirtį ant kryžiaus ir už jo pažadą ateiti savo di- 
denybėje 55. i 


II. MALDOS NAMAI 


Melstis galima pavieniui, bet galima ir bendrai. Kat- 
ras būdas religijų istorijoje yra senesnis, tikro atsakymo 
neturime. Fr. Heileris mano, kad pavienis, kadangi at- 
skiras žmogus dažniau patenka į bėdą, todėl greičiau šau- 
kiasi aukštesniųjų būtybių negu grupė. O net ir grupei 
meldžiantis, paprastai jai vadovauja vienas asmuo, kiti 
gi jungiasi į šią bendrą maldą, ją užbaigdami kokiu nors 
atsaku (responsorium) — Krikščionybėje paprastai žodžiu 
„amen“, kad tuo bendrą maldą padarytų savąja 5%. Nepai- 
sant betgi asmens egzistencinės pirmenybės maldoje, ben- 
druomeninis meldimasis yra randamas visose religijose. 
Ir juo labiau religinė sąmonė išsivysto, juo bendruome- 
ninė malda stiprėja, įgydama galop viešojo kulto arba 
liturgijos pavidalą, kurio subjektas, pasak R. Guardini'o, 
yra nebe Aš, o jau Mes: „Liturgija esti švenčiama ne 
atskiro žmogaus, o tikinčiųjų visumos“, Krikščionybėje — 
pačios Bažnyčios 5. Bendras išganymo ilgesys reikalauja 
ir bendruomeninės išraiškos tiek prašant, tiek garbinant, 
tiek dėkojant 58. Žmogaus apsprendimas būti drauge. sa- 
vaime virsta apsprendimu ir melstis drauge. 

Tačiau bendrai maldai reikia ir bendros erdvės. Pa- 
vienis žmogus gali melstis ir užsirakinęs savo kambarė- 
lyje, kaip į tai yra nurodęs pats Kristus (plg. Mt 6, 6). 
Tačiau bendruomenė savai maldai paprastai renkasi į tam 
tikrą vietovę, kurią vadiname šventykla. Tad apmąstant 
maldą šventyklos apeiti negalima. Ką reiškia, kad Zmo- 
gus nesitenkina meldęsis savo kambario slaptoje ar bū- 
damas pavienis gamtoje, o renkasi maldai bendrą bei 
aprėžtą vietą dažniausiai pastato pavidalu? Kas yra. visos 
tos bažnyčios, mečetės, pagodos, kurių bokštai stiepiasi 
dangun tarsi priešingybės Babelio bokštui, kuris irgi 
„ turėjęs „siekti dangų“ (Pr 11, 4), kurio betgi Viešpats 
nepriėmęs? Yves M. J. -Congaras visas šventyklas, iš- 


443 


barstytas po Žemės rutulį, vadina „ženklu bei pažadu, kad 
visa, kas regima ar neregima, kas kūniška ar dvasiška, 
bus sujungta į vieną vienintelę Dievo ir jo Avinėlio šven- 
tyklą“ $9, Tai reiškia: šventykla turi eschalologinę prasmę. 
Ji nurodo ne į dabartinį žmogaus tvirtiniinąsi žemėje, 
kaip Babelio bokštas („statykimės miestą“, Pr 11, 4), bet 
į būsimąjį žemės perkeitimą, kuriame šventyklų iš viso 
nebebus, nes šios būsenos šventykla bus pats „Viešpais, 
visagalis Dievas, ir Avinėlis“ (Apr 21, 22). Be abejo, 
istorijai riedant, šventyklos buvoja kaip istoriniai pamink- 
lai ir kinta kartu su istorijos kaita. Tačiau savo prasme 
jos peržengia istoriją, kaip ir pačios mūsų maldos per- 
žengia savo turinio kasdienybę.— Kas tad yra šventykla 
ir kaip maldos vieta, ir kaip eschatologinis reikšmuo? 


I. Šventyklos kilmė 


Paprastai šventyklą vadiname maldos namais, vadi- 
nasi, erdve, kurion tikintieji renkasi melstis, aukoti ir 
sakramentų priimti. Vis dėlto ši šventyklos samprata 
yra jos esmei per siaura. Ji išreiškia ne šventyklos esmę, 
o tik jos pasekmę arba jos veikmenį žmogaus atžvilgiu. 
Net ir religijų istorijos šviesoje šventykla kaip maldos 
namai vargu ar būtų pateisinama. Tiesa, nėra religijų, 
kurios neturėtų maldos; užtat yra religijų, kurios neturi 
šventyklų. Malda sudaro kiekvienai religijai vieną iš pa- 
grindinių jos pradų. Apie tai jau esame kalbėję. Tačiau 
ji nebūtinai turi būti atliekama šventykloje. Esama reli- 
gijų, kurios savo maldas kalba gamtinėje aplinkoje: miš- 
kuose, kalneliuose, prie šaltinių, prie upių ir t.t. Nors 
šios vietovės paprastai ir esti laikomos šventomis, vis dėl- 
to jos nėra šveniyklos mūsąja prasme. Kitaip tariant, 
meldimasis nebūtinai reikalauja šventyklos. 

Net ir apreikštojoje religijoje, kaip ją mums vaizduoja 
Senasis Testamentas, pradžioje šventyklos nerandame. Se- 
nojo Testamento patriarchų gyvenime esama maldos ir 
aukojimo, bet nėra šveniyklų — net nė palapinės pavida- 
lu. Kur patriarchai keliavo, ten jie statėsi aukurus, prie 
jų meldėsi ir aukojo, tačiau keliaudami toliau juos nu- 
griaudavo (plg. Pr 8, 20; 12, 7; 13, 18). Taigi ir čia 
malda bei auka nekildino šventyklos. Naujajame Testa- 
mente pats Jėzus, paklaustas samarietės moters, „kur rei- 
kia garbinti“ Viešpatį: gamtinėje aplinkoje („šitame kal- 
ne“) ar šventykloje („Jeruzalėje esanti vieta“), atsakė: 

„Dievas yra dvasia, ir jo garbintojams reikia garbinti 
dvasia ir tiesa“ (Jn 4, 20—24). Tai irgi nurodymas, jog 
malda ir šventykla nesiriša savo esmėje. Trumpai sakant, 
malda yra atliekama jau esančioje šventykloje, tačiau 
šventykla iš maldos nekyla. Reikia melstis šventykloje, 
kai jos jau esama, bet galima melstis ir be šventyklos, 
kai jos nesama. O kodėl šventykla yra statoma, tai klau- 
simas, peržengiąs maldos sąrangą. Kad kuri nors religija 
imtų kurtis šventyklų, ji turi susieti žmogų su Dievu 
ypatingu santykiu, kuris reiškia daugiau negu malda. 
Visos gamtinės religijos, kurios neturi šventyklų, ne- 
turi nė dievybės paveikslų: jų dievai gyvena gamtoje 
kaip beveidės jėgos. Šie dievai leidžiasi, tiesa, garbinami, 
tačiau jie laikosi atstu nuo žmogaus. Ir atvirkščiai, visos 
gamtinės religijos, kurios turi šventyklų, turi ir dievybės 
vaizdų — paprastai žmogaus veido. Jų dievai leidžiasi ne 
tik garbinami, bet ir vaizduojami. Tačiau dievybės vaiz- 
davimas yra galimas tik tada, kai ši dievybė buvoja žmo- 
giškojoje plotmėje. Mes tai vadiname antropomorfizmu, 
arba sužmoginimu, nes čia dievybei esti priskiriami žmo- 
giškieji bruožai, žmogiškosios savybės, netgi žmogiško- 
sios silpnybės bei nusikaltimai, kaip tai, sakysime, yra 
buvę graikų religijoje. Tačiau kaip tik šiuo sužmoginimu 
dievybė nustoja buvojusi alstu nuo Žmogaus: Ji darosi 
žmogui artima ir gyvena kartu su juo. Ir štai ši žmogaus 
artumoje gyvenanti dievybė ir esti vaizduojama paveikslu 
ar statula, o šiai pavaizduotai dievybei esti tada statoma 
šventykla, kad ir ji turėtų namus, kaip juos kad turi žmo- 
us. ` - 
= Taigi šventyklos kilmė glūdi dievybės itraukime į 
žmogiškojo buvimo plolmę. Jei Dievas buvoja tarp žmo- 
nių, tai jis turįs tureli ir erdvę, kurioje gyventų. Šią erdvę 
ir vadiname šventykla. Tai šventa vieta, nes joje gyvena 
pats Viešpals; tai maldos namai, nes čia žmogus stovi 
Aukščiausiojo akivaizdoje, kad su juo kalbėtųsi; tai. aukos 
vietovė, nes čia žmogus pergyvena save kaip. kūrinį ir 
šį pergyvenimą reiškia sava auka. Visi religiniai veiks- 
mai tokiu atveju esti perkeliami šventyklon, kadangi joje 
buvoja Dievas. Kol Dievas gyvena gamtoje kaip pirmykštė 
galybė, tol meldžiamasi ir aukojama gamtoje, šventyklų 
nestatant. Tačiau kai tik Dievas nužengia į mūsojo būvio 
plotmę, apsigyvendamas tarp žmonių ir prisiimdamas jų 
bruožų, tuoj pat įrengiama jam buveinė. Trumpai tariant. 
šventykla savo esme yra Viešpaties gyvenvietė tarp žmo- 
nių; lai Dievo regimybė istorijoje. SR 

- Kad laip iš tikro yra, galima labai aiškiai regėli Se- 
nojo Testamento religijoje. Jau sakėme, kad patriarchų 
laikais šventyklų nebuvo. Tiesa, Viešpals jiems pasirody- 
davo, su jais kalbėdavosi, net sudarė su jais sutartį, ta- 
čiau jis ir vėl pasitraukdavo į savąją plotme. Patriarchų' 
religijoje, kaip gražiai pastebi Y. M. J. Congaras, Dievas 
buvo „dar tik praeinantis svečias“ 6, Jis nepasiliko su 
žmonėmis visą laiką, todėl ir nebuvo reikalingas ypatin- 
gos vietos savam buvojimui. Tačiau kai tik Dievas, iš- 
vedęs Izraelį iš Egipto, tapo šios tautos istorijos veiks- 
niu, tučtuojau jis pats pareikalavo šventyklos kaip gy- 
venvietės savoje tautoje. Dievas tarė Mozei: „Jie privalo 
padaryti man šventovę, kad gyvenčiau tarp jų“ (Iš 25, 8). 
Neregimos Galybės pavidalu Viešpats gyveno su savo 
tauta jau nuo Abraomo laikų. Tačiau dabar Dievas nori 
šį gyvenimą reikšti regimu būdu. Jis nori šventyklos, 
kad jo buvojimas tarp izraelitų būtų kasdien pergyvena- 
mas kaip esamybė čia pat ir dabar. Tarp šventyklos ir 
Viešpaties buvojimo tarp žmonių esama esminio ryšio, 
ir šį ryšį atskleidžia pats Dievas. ; 

Nepaprastai būdinga dar ir tai, kad pats Dievas įsako 
izraelitams pagaminti jam šventyklą „buto pavyzdžiu“ 
(Iš 25, 9). Jis pats vadina savo gyvenvietę bulu (Iš 26, 
1), kuris turįs būti įrengtas taip, kaip ir žmonių butai: 
„Jūsų įrangos pavyzdžiu“ (/š 25, 9): O kadangi dyku- 
mose klajoją izraelitai gyveno palapinėse, lai ir Viešpa- 
ties butas turėjo būti palapinės išvaizdos, tiesa, išklotas 
brangiais kilimais, išpuoštas auksu ir brangakmeniais, 
užsklęstas uždanga „iš mėlyno ir raudono purpuro“ (Iš 
26, 36), nes tai buvo Aukščiausiojo būstas. Vis dėlto tai 
buvo būstinė, panaši į žmonių būstines. Pirmoji tad ap- 
reikštosios religijos šventykla buvo sukurta žmogaus buto 
pavyzdžiu, būtent kaip nomadų palapinė. 

Čia kaip tik ir aiškėja šventyklos esmė. Šventykla yra 
Dievo gyvenvietė tarp žmonių, todėl ji gauna ir žmogaus 
buto išvaizdą. Dievas nenori savo transcendencijos arba 
nuotolio nuo žmonių pabrėžti kokios nors keistos buvei- 
nės pavidalu. Būdamas arti žmonių, su jais ir tarp jų, 
jis renkasi palapinę kaip savo Namų „stilių“, nes šio sti- 
liaus anuo metu buvo visi izraelitų butai. Be abejo, Izra-- 
elis šiai palapinei kaip Dievo buveinei aukojo aukso, 
sidabro, purpuro, brangakmenių, kilimų, akacijos medžio 
lentų ir daugybę įvairių kitų daiktų, kad Viešpaties namai 
virstų tikru meno veikalu; pals Dievas nurodė net meni- 


446 


ninkus, „Beseleelj, Urio sūnų“ ir „Ooliabą, Achisameko 
sūnų“ (Iš 31, 2—6), kurie turėjo jam butą jrengli, žadė- 
damas pripildyti juos „Dievo dvasios išmintimi ir įžvalga, 
kad kiekvienam darbui apmestų planų ir juos įvykdytų 
aukse, sidabre ir varyje“ (Iš 31, 3—4). Dievo gyvenvietė 
turėjo būti verta savo Seimininko. Nepaisant betgi viso 
šio puošnumo, pirmoji Izraelio šventykla buvo palapinė, 
panaši į visas kitas klajoklės tautos palapines. 

Kaip griežtai šis šventyklos panašumas į žmogaus gy- 
venvietę buvo paties Dievo saugojamas, regime Antrojoje 
Karalių knygoje, būtent pokalbyje tarp pranašo Natano 
ir karaliaus Dovydo. Nugalėjęs savo priešus bei varžovus, 
Dovydas sustiprino Izraelio valstybę ir pasistatė net rū- 
mus. Vieną dieną jis tarė pranašui Natanui: „Štai aš gy- 
venu namuose iš kedrų, o Sandoros skrynia tebestovi 
palapinėje“ (2 Sam 7, 2). Tuo Dovydas norėjo pasakyti, 
kad jis esąs pasiryžęs ir Viešpačiui pastatyti namus iš 
kedrų. Pranašas Natanas tuoj pat sutiko su šiuo planu: 
„Daryk visa, kaip tau atrodo, nes Viešpats yra su tavimi“ 
(7, 3). Tačiau dar tą pačią naktį „prabilo Dievas Nata- 
nui“ ir atmetė Dovydo sumanymą. Natanas turėjo eiti 
pas Dovydą ir jam Viešpaties vardu pranešti: „Tu no- 
rėtum pastatyti man namus kaip gyvenvietę? Aš niekad 
nesu gyvenęs namuose nuo to laiko, kai išvedžiau Izraelio 
vaikus iš Egipto, lig pat šios dienos. Aš keliavau su jais 
kartu palapinėje. Argi kada nors bent žodeliu aš prasi- 
tariau Izraelio vadams: kodėl nepastatote man namų iš 
kedrų medžio?“ (/ Sam 7, 6—8). 

Dievo atsakymas Dovydui labai aiškus: Viešpats ne- 
nori, kad jo gyvenvietė skirtųsi nuo žmonių gyvenviečių. 
Kol izraelitai gyveno palapinėse, fol ir Dievas gyveno 
palapinėje, nors šioji ir buvo 'puošnesnė negu kitos. Tie- 
sa, izraelitai dabar jau virto sėsliais, pradėjo statytis pa- 
stovių namų. Tačiau iai dar tik pradžia. Dar per anksti 
statyti ir Dievui pastovius namus. Iš esmės Dievas Do- 
vydo sumanymo neatmetė. Jis tik kalbėjo, jog pats Do- 
-vydas dar neprivaląs statyti jam šventyklos pastovių na- 
mų pavidalu. Tai padarysiąs Dovydo įpėdinis: „Jis pa- 
statys Namus mano Vardui“ (2 Sam 7, 13). Ir iš tikro 
Saliamonas pastatė didingą šventovę kaip „Namus Vieš- 
pačiui“ (7 Kar 6, I), į kuriuos buvo perkelta Sandoros 
skrynia (plg. / Kar 8, 6) ir padėta „po cherubinų spar- 
nais“ (t.p.). Sėslia tapusioje tautoje ir šventykla turėjo 
būti jau pastovūs namai. . 

2. Sveniyklos pobüdis 


Sventykla tad yra Dievo gyvenvietė žmonių istorijoje. 
Kokiu būdu Dievas šventykloje gyvena, priklauso nuo 
atitinkamos religijos nusistatymo bei jos teologijos: stab- 
meldiškosiose religijose Dievas gyvena šventykloje pa- 
prastai paveikslo būdu; Izraelio religijoje jis gyveno 
simboliniu Sandoros skrynios pavidalu; katalikų Bažny- 
čios šventyklose Dievas gyvena /ikroviskai Sv. Sakra- 
mente. Kiekvienu tačiau atveju šventykla reiškia daugiau 
negu tik maldos namus. Šventykla visų pirma yra Dievo 
Namai, o kaip tokie kartu ir maldos namai, kuriuose visa, 
kas proianiška, neturi rasti vietos, kadangi malda pačia 
savo prigimtimi yra sakralinis dalykas. Ji nėra žmogaus 
susitelkimas prieš darbą; ji nėra savo vargo apmąstymas; 
ji nėra gilinimasis į pasaulio ar gyvenimo prasmę; malda 
yra asmeninis pokalbis su pačiu Dievu kaip savuoju Tu. 
Gi šventa yra visa, kur Viešpats gyvena ir kur Žmogus 
ateina atskleisti jam savo širdies. Abu šie sandai — gy- 
venimas iš Dievo pusės ir meldimasis iš žmogaus pusės — 
yra šventi savyje, todėl jie pašvenčia ir šventyklą su visa 
jos įranga. Jie išskiria maldos namus iš profaninės sri- 
ties todėl, kad tai yra Dievo Namai. Štai kodėl ir izraelitų 
pirmoji šventykla, nors ir būdama tik palapinė, vis dėlto 
buvo kitaip įrengia negu visos kitos kasdieninės pala- 
pinės. 

Šis sakralinis šventyklos pobūdis ir išėjo aikštėn 
Kristaus santykyje su Jeruzalės šventykla. Visi keturi 
evangelistai liudija, kaip Kristus išvarė pirklius iš šven- 
tyklos, vadindamas ją Tėvo Namais, o tuo pačiu ir savo 
Nemais, kurių nedera paversti prekybos namais: „Neda- 
rykite iš mano Tėvo namų prekybos namų“ (Jn 2, 16). 
Kadangi tačiau „aš Tėve ir Tėvas manyje“ (Jn 14, 10), 
ir visa, kas yra Tėvo, yra sykiu ir Kristaus (plg. /n /7, 
10), tai Kristus ir sako: „Mano Namai vadinsis maldos 
namais, o jūs padarėte iš jų galvažudžių olą“ (Mt 21, 
13; plg. Mk 11, 17; Lk 19, 46). Sventykloje reikia ne 
prekiauti, moderniškai kalbant, ne diskutuoti, ne politi- 
kuoti, ne linksmintis, o melstis, Melstis gi reikia joje 
todėl, kad. čia gyvena Dievas. Būdamas istorijos Dievas 
ir Dievas istorijoje, jis pats reikalauja sau regimybės 
šiam buvojimui, vadinasi, reikalauja šventyklos, kuri šiam 
tikslui esti žmogaus sukuriama ir Bažnyčios pašventina- 
ma. Šventykla nekyla iš maldos, bet malda eina į šven- 

tyklą, kadangi ši yra tinkamiausia jai vieta. ` 

Santykis tarp šventyklos ir maldos kaip tik ir paryš- 
kina šventyklos sampratą bei reikšmę. Kas laiko šven- 
tyklą nereikalinga, tas suvokia ją lik kaip maldos namus 
ir yra teisus sava pažiūra, nes melstis reikia iš tikro 
„dvasia ir tiesa“ (Jn 4, 24). Maldai kaip tokiai, vadinasi, 
žmogaus kalbai su Viešpačiu, nereikalinga jokia erdvė — 
nei gamtinė, nei kultūrinė. Kas gi šventyklą pripažįsta, 
las suvokia ją kaip Dievo regimybę istorijoje, kaip iš- 
raišką Viešpaties buvojimo tarp žmonių, kaip erdvę, ku- 
rion šie sueina Dievui nusilenkių ir jį pagarbintų. Sia 
prasme šventykla yra neatstojama. Šia prasme ji yra 
būtinas pradas kiekvienos religijos, kuri pergyvena Dievą 
kaip buvojantį istorijoje. Todėl prieštaravimas yra pripa- 
žinti Dievo įsikūnijimą bei jo pasilikimą su mumis „iki 
pasaulio pabaigos“ (Mt 28, 20) ir sykiu neigti šventyklos 
. reikalingumą arba laikyti ją tik praeinančios maldos 
erdve, kurią po valandėlės galima paversti susirinkimo 
ar net ir šokių vieta. 

Šventyklos ir maldos santykiu galima išaiškinti ir dia- 
lektinį Jėzaus santykį su šventykla: jis neigia šventyklos 
būtinybę maldai, tačiau teigia šventyklą kaip jo Tėvo ir 
jo paties Namus. „Ateina valanda ir dabar jau yra, kai 
tikri garbintojai garbins Tėvą dvasią ir tiesa“ (Jn 4, 23). 
Antra vertus: „Iš mano Tėvo namų nedarykite prekybos 
namų (Jn 2, 16)... Mano namai vadinsis maldos namai“ 
(Mt 21, 18; plg. Mk 11, 17; Lk 19, 46). Tai reiškia: Kris- 
tus leidžia žmogui garbinti Dievą savo viduje — nebūti- 
nai „ant šio kalno ir ne Jeruzalėje“ (Jn. 4, 21). Tačiau 
jis draudžia paversti šventyklą pasaulinių reikalų erdve 
arba ana „plėšikų lindyne“ (Mi 21, 13) kaip šių reikalų 
simboliu. Tikrieji maldos namai yra žmogaus dvasia, ła- 
čiau tikrieji Dievo Namai arba Dievo buveinė istorijoje 
yra šventykla. Čia glūdi pagrindas, kodėl pirmieji krikš- 
čionys meldėsi visur: „savo namuose čia vienur, čia kitur 
jie laužydavo duoną, drauge vaišindavosi, džiugia ir tauria 
širdimi garbindami Dievą“ (Apd 2, 46—47). Bet jau net ir 
persekiojimų metu jie pradėjo statytis šventyklų, taip kad 
persekiojimai lietė ne tik asmenis, bet ir šventyklas, jas 
griaunant D, i 

Logos įsikūnijimu Dievas jejo į istoriją. ypatingu būdu, 
gi pažadas pasilikti su tikinčiaisiais „iki pasaulio pabai- 
gos“ (Mt 28, 20) Viešpaties buvojimą istorijoje padarė 
visiškai egzistencinj. Todėl krikščioniškoji šventykla kaip 

tik ir turėjo šį Dievo pasilikimą istorijoje regimai vaiz- 
duoti bei skelbti ir tuo pačiu kurti erdvę, kurioje likin- 
čiųjų bendruomenė Viešpaties buvojimą išpažintų ir kulto 
apeigomis reikštų. Krikščioniškoji Evangelija bei teolo- 
gija savaime vedė krikščionis į šventyklos kūrimą bei 
ugdymą. Užtat ir pradinis stabmeldžių priekaištas, esą 
krikščionys šventyklų neturį, truko tik trumpą laiką. Jei 
Dievas gyvena istorijoje, tai jis turi ir Namus, kurie šį 
jo gyvenimą vaizduoja. Krikščioniškoji šventykla rymo 
ant pagrindinio Krikščionybės įvykio, kad Logos „tapo 
kūnu ir gyveno tarp mūsų“ (Jn 1, 14). Nuosekliai tad 
šveniyklos sampratos išblukimas yra ženklas, kad ir jsi- 
kūnijimo tiesa mūsų sąmonėje yra apiblukusi, nes šiuodu | 
dalyku yra neatskiriamu vienas nuo kito. Įsikūnijimas 
veda į šventyklą, ir šventykla išreiškia įsikūnijimą. 

Bet čia pat kyla klausimas: ką gi krikščioniškoji šven- 
tykla privalo regimai vaizduoti? - Kitaip tariant, kokiu 
pavyzdžiu ji privalo būti statoma? Senojo Testamento 
šventykla, kaip sakėme, buvo įrengta žmogaus buto pa- 
vyzdžiu: pradžioje kaip palapinė, vėliau kaip gyvenamieji 
namai. Dievo gyvenvietė Senajame Testamente esmiškai 

viena epocha atsiskleidžia šventyklų statyboje savo po- 
būdžiu, tačiau formų jvairumas visados remiasi tos pa- 
čios tikėjimo tiesos vienybe. Kokia tad tikėjimo tiesa slypi 
krikščioniškosios šventyklos statyboje? Ne kuri kita, kaip 
tik Kristaus buvojimas istorijoje arba anas pažadas pasi- 
likti su žmonėmis „iki pasaulio pabaigos“ (Mi 28, 20). 
Betgi kokiu pavidalu Kristus buvoja istorijoje ir ką šis 
jo buvojimas reiškia? Štai klausimas, kurį naujoji religija 
privalėjo atsakyti, kad jos šventykla nenustotų - prasmės. 
l 3. Sventykla kaip simbolis . 
Tačiau atsakyti į šį klausimą nelengva todėl, kad pri- 
sikeldamas ir įžengdamas į dangų Kristus istoriją regėmai 
kaip tik paliko. Senajame Testamente Dievas gyveno tarp 
izraelitų Sandoros skrynios prasmenimi: tai buvo visiškai 
konkretus daiktas, kuris Dievui atstovavo, pats nebüda- 

mas Dievas. Todėl šis daiklas ir reikalavo tam tikros erd- 
vės kaip Dievo gyvenvietės. Betgi Krikščionybėje? Jėzus 
iš Nazareto kaip žmogumi tapęs Dievas buvo irgi visiškai 
konkreli asmenybė, kurios buvimas istorijoje nekėlė jokių 
sunkenybių. Tačiau ši asmenybė kentėjo, mirė, prisikėlė 
ir grįžo pas savo dangiškąjį Tėvą. Kaip tad gyvena Kris- ` 
tus istorijoje po šio grįžimo? O jeigu jis iš tikro tarp 
žmonių gyvena, tai kaip privalo būti ši jo gyvenvietė 
regimai vaizduojama? Senajame Testamente Dievas gy- 
veno tarp žmonių kaip būsimojo Mesijo viltis, Mesijo, 
kuris turėjo Izraelio tautą gelbėti bei ugdyti. Nūnai gi 
šis Mesijas jau yra atėjęs, jau sujungęs Žmoniją su Dievu 
ir tuo savo pasiuntinybę įvykdęs. Ką tad reiškia tolimes- 
nis jo buvojimas istorijoje? Atrodo, kad ana viltis, kuria 
buvo grindžiamas Dievo gyvenimas Izraelio tautoje, yra 
dingusi nuprasminant tuo būdu ir Kristaus pasilikimą 
žemėje. Poat l 
O vis dėlto šis jspüdis yra apgaulus. Jis būtų tikras, 
jei Kristaus grįžimas pas Tėvą būtų galutinis. Tačiau jis 
kaip tik nėra nei galutinis, nei visiškas. Galutinis jis nėra 
todėl, kad Kristus pažadėjo vėl grįžti pasaulio teisių ir 
istorijos užbaigtų — didžia galybe bei didenybe“ (Mt 24, 
30). Visiškas jis nėra todėl, kad Kristus kiekvieną sykį, 
švenčiant Eucharistiją, nužengia į mūsąjį būvį ir gyvena 
tarp mūsų fikroviniu būdu. Tai rodo, kad ir po savo įžen- 
gimo į dangų Kristus istorijos nepaliko taip, jog jo čia 
nebūtų jokia prasme; jis tik pakeitė savo buvojimo būdą: 
„Štai aš esu su jumis visas dienas“ (Mt 28, 20) — iki pat 
antrojo savo atėjimo, įvyksiančio ne nakties slaptoje, kaip 
Betliejuje, bet visų tautų akivaizdoje (plg. Mt 24, 30). 
Nuosekliai tad dabartinis Kristaus buvojimas istorijoje 
yra taip lygiai pagrįstas laukimu bei viltimi, kaip ir Iz- 
raelio tautoje. Yra pasikeitęs lik laukimo objektas. Izrae- . 
lis laukė ateinant Mesijo kaip Gelbėtojo; krikščionys lau- 
kia to paties Mesijo kaip Atbaigėjo bei Teisėjo. Pasaulio 
perkeitimas yra krikščioniškosios vilties objektas; vilties, 
kuri yra laiduojama kaip tik Kristaus buvojimu istorijoje 
arba pasilikimu „visas dienas“. Tuo, kad Kristus prisikėlė 
ir įžengė dangun, jis nė kiek nesumenkino savo santykio 
su istorija. Kaip Senajame Testamente Sandoros skrynia 
buvo nuolatinis skelbimas, jog Viešpats gyvena tarp iz- 
raelitų ir jog jis tesės savo pažadą siųsti Mesija, taip ir 
Kristaus buvojimas istorijoje Eucharistijos pavidalu yra 
laidas, kad pasaulio atbaigimas iš tikro įvyks. Savo įsi- 

kūnijimu pasaulio išganymą pradėjęs, Kristus užbaigs jį 
antruoju savo atėjimu. Ir štai kaip tik šio atėjimo viltimi 
jis ir gyvena tarp mūsų, kaip tarp izraelitų gyveno Me- 
sijo viltimi. 

Tuo atsakome į klausimą, kaip turi būti statomos bei 
įrengiamos krikščioniškosios šventyklos. Krikščioniškoji 
šventykla, kaip ir bet kuri kita, yra regimybė Dievo bu- 
vojimo istorijoje. Tai visuotinė ir pati giliausia jos pras- 
mė, kuri niekados neprivalo būti prarasta. Tačiau Kris- 
taus buvojimas istorijoje vyksta antrojo jo atėjimo švieso- 
je arba, kitaip tariant, eschalologiniu atžvilgiu. Tai reiš- 
kia: Kristus gyvena istorijoje ne kaip istorinė asmenybė, 
kaip kad jis gyveno žemiškosios savo būties metu Pa- 
lestinoje; jis taip pat negyvena nė kaip prasımuo Sando- 
ros skrynios pavidalu, kaip tai buvo Senajame Testamen- 
te; jis negyvena nė kokio nors paveikslo pavidalu, kaip 
tai randame stabmeldžių šventyklose. Kristus gyvena 
likroviniu Eucharistijos sakramento būdu, kuris yra mūsų 
švenčiamas jo atminimui, „iki jis- ateis“ (/ Kor 11,.26). 
Eucharistija visados esti švenčiama eschalologiškai, va- 
dinasi, žvelgiant į Kristų kaip į tokį, kuriam duota „visa 
valdžia danguje ir žemėje“ (Mi 28, 18), kad jis ją, atėjus 
antrajai laiko pilnybei, išskleistų visaloje ir tuo atiduotų 
Tėvui visuotinę karalystę. Kristaus sėdėjimas Tėvo deši- 
nėje yra ne kas kita, kaip perkeistosios ir atbaigtosios bū- 
ties vaizdas. Nužengdamas ant mūsų altorių Eucharistijos 
šventimo metu, Kristus skelbia, kad tiek mūsų pačių, tiek 
viso pasaulio būtis eina atbaigimo linkui ir kad mūsų 
buvimas pakeliui (in via) iš tikro yra buvimas pakeliui 
į perkeitimą. Krikščioniškoji šventykla yra strėlė, rodanti 
šio perkeitimo kryptimi. 

Jei tad krikščioniškoji šventykla yra regimybė Kristaus 
„buvojimo istorijoje, tai reiškia, kad ji privalo būti stato- 
ma ir įrengiama perkeistosios būties, arba eschatologijos, 
šviesoje. Eschatologinis bruožas yra ta gairė, kuri turi 
vadovauti visai krikščioniškosios šventyklos sarangai. 
Konkrečiai kalbant, tasai pavyzdys arba modelis, pagal 
kurį krikščioniškoji šventykla privalo būti kuriama, yra 
būsimas perkeistasis pasaulis, nes Kristus, grįžęs pas Tė- 
vą, jau gyvena šiame perkeistajame pasaulyje. Nuosekliai 
tad ir jo buveinė mūsų žemėje turi būti ne kuri kita, kaip 
tik anos perkeistosios būties nužengimas į mūsų erdvę 
ir šios erdvės apipavidalinimas žmogiškuoju būdu. Krikš- 
čioniškoji šventykla turi būti būties perkeilima išraiška 

žmogiškuoju kūriniu. Užtat jei šio atžvilgio, statant krikš- 
čioniškąją šventyklą, nėra paisoma, tai ir pats statinys 
kaip šventykla netenka savos prasmės. Eschatologijos ne- 
atspindinti šventykla klastoja Kristaus buvojimą istorijo- 
je, Sventykla Krikščionybėje nėra jokia atsitiktinybė, kaip 
ji nėra atsitiktinybė nė vienoje religijoje. Todėl ir jos 
regimas vaizdas negali būti kuriamas savavališkai, pra- 
žiurėjus ar net paneigus tikrąją jos prasmę.-— Ką visa tai 
betgi reiškia. kasdienoje? 5 

Perkeistoji būtis arba albaigtasis pasaulis Krikščiony- 
bės yra nusakomas Dievo Miesio arba Naujosios Jeruzalės 
prasmenimi. Tai vaizdas, kurį šv. Jonas apaštalas mums 
yra perteikęs savais regėjimais: „Aš, Jonas, mačiau Sven- 
tajį Miestą, Naująją Jeruzalę, nužengiančią iš dangaus nuo 
Dievo“ (Apr 21, 2). Šis šventasis miestas arba Jeruzalė 
turįs „didelį ir aukštą mūrą su dvylika vartų“ (2/, 14); 
visais savo mastais jis esąs lygus: „jo ilgis, aukštis ir 
plotis“ yra toks pat (21, 16); jo sienos pastatytos „iš 
jaspio akmens“, o pats miestas „iš. gryno aukso“; miesto 
pamatai išpuošti „visokiais brangiais akmenimis“; miesio 
gatvės —,grynas auksas, kaip perregimas stiklas“; mies- 
tui apšviesti nereikia „saulės ar mėnulio“: jį apšviečia 
Dievas iš vidaus, „ir ju žiburys yra Avinėlis“ (Apr 21, 
18—23). Be abejo, visa tai nėra Dievo Miesto „architek- 
türa“; tačiau tai pradai, kurie perkeistojoje bütyje išeina 
aikštėn, būtent: dalių darna, vidinio grožio prasiveržimas, 
šviesa iš vidaus. Naujoji Jeruzalė kaip atbaigtojo pasau- 
lio prasmuo slepia savyje visa, ką.tik gražaus žmogaus 
vaizduotė gali sukurti, nes grožis yra perkeitimo regimy- 
bė; grožio pralenkti nebegalima. Atbaigiasis buvimas yra 
buvimas grožiu. , l 

Sisai Dievo Miesto aprašas ir turėjo lemiančią reikš- 
mę krikščioniškųjų šventyklų statymui bei įrengimui. Ir 
visiškai pagrįstai, nes jei krikščioniškoji šventykla privalo 
būti statoma perkeistojo. pasaulio pavyzdžiu ir jei šio 
perkeistojo pasaulio vaizdas yra Naujoji.Jeruzalė, tai sa- 
vaime aišku, kad šio. šventojo Miesto vaizdas virsta ir 
krikščioniškosios šventyklos pavyzdžiu. Būdama Kristaus 
buvojimo istorijoje regimybė, krikščioniškoji šventykla 
tuo pačiu yra ir Naujosios Jeruzalės regimybė. Statant 
krikščioniškąją šventyklą ir ją įrengiant, Naujoji Jeruzalė 
įsikūnija kūrybinėse žmogaus pastangose. Šitaip tad ir 
buvo, pradedant 4-uoju šimtmečiu, kai krikščionys galėjo 
laisvai savas šventyklas kurti. Šitaip jie jas suprato ir 

šitaip jie jas statė: žemiškieji Dievo Namai lurejo būti 
ne kas kita, kaip alvaizdas dangiškųjų Dievo Namų. Baž- 
nyčios tėvų raštuose ši samprata yra sutinkama kiekvie- 
name žingsnyje. Ji išeina aikštėn ir naujos bažnyčios 
šventinimo liturgijoje, kuri yra ir šiandien ta pati tiek 
Vakarų, tiek Rytų Bažnyčiai. Visi šios liturgijos veiksmai, 
visos maldos ir giesmės kalba, kad čia įrengiamas šven- 
tasis Dievo Mieslas, kuriame gyvena mūsų Viešpats. 

Tuo kaip tik ir yra atsakomas ankstesnis klausimas, 
ką krikščioniškoji šventykla iš tikro privalo vaizduoti ir 
ar ji gali būti panaši į žmogaus buveinę, kaip tai yra 
buvę Izraelio religijoje. Atsakymas, kaip matome, yra 
neigiamas. Krikščioniškoji šventykla nebevaizduoja že- 
miškosios žmogaus gyvenvietės, vis tiek ar ši būtų pa- 
lapinė, ar namai, ar rūmai. Krikščioniškoji šventykla 
vaizduoja amžinąją buveinę, kuri, pasibaigus žemiškajai 
kelionei, bus žmogui sava. Tai daugiau nei tik pakilnin- 
tas ar papuoštas žmogiškasis butas. Tai būstas, kurio žmo- 
gus laukia pasaulio istorijos gale. Tai būsimoji žmogaus 
gyvenvietė kurioje Dievas bus viskas viskame. Krikščio- 
nis pergyvena šventyklą kaip nuorodą į baigties būseną, 
kurios linkui jis ir pats keliauja. Šventykla jam yra nuo- 
latinis priminimas, kad tikroji jo buveinė yra ne jo su- 
sikurtieji namai plačiausia šio žodžio prasme, bet anasai 
Dievo Miestas, kurį šventykla savimi kaip tik ir atspindi. 

Kiekvienas tad eschatologinio šventyklos pergyvenimo 
menkinimas ar tai liturgijos prastinimu, ar šventyklos 
paskirties iškreipimu, paverčiant ją daugiatiksle sale žmo- 
nėms rinktis, yra nusikaltimas keleiviniam krikščioniško- 
sios egzistencijos pobūdžiui. Krikščioniškoji šventykla yra 
izraelitines šventyklos priešingybė. Senajame Testamente 
ji buvo pakilnintas žmogaus butas: čia Dievas tarsi „mo- 
kėsi“ iš žmogaus, kaip turi būti įrengta jo gyvenvietė. 
Krikščioniškoji šventykla yra žemiškųjų sąlygų suinen- 
kintas amžinasis Dievo Miestas perkeistojoje būtyje: čia 
žmogus tarsi „mokosi“ iš Dievo, kaip reikia įrengti jam 
buveinę žemiškojoje istorijoje. Šventyklos teologija yra 
vienintelis kelias suvokti šventyklos prasmei, o tuo pačiu 
ir jos sąrangai — tiek architektūros, tiek joje vykstančios 
liturgijos atžvilgiu. „Šventykla yra užuobėga būsimosios 
santaikos, ano naujo dangaus ir naujos žemės, kai visi 
kūriniai susirinks aplinkui Kūrėją“ ®. "Tat pagrindinis 
šventyklos teologijos principas ir sykiu pagrindinė gairė 
krikščioniškajai šventyklai kurti. : 

Ketvirtas skyrius 


VIENUOLINIO GYVENIMO PRASME 


uf 


Nagrinėjant Bažnyčios ir kultūros klausimą, reikia 
kreipti dėmesį ir į tą krikščioniškojo gyvenimo formą, ku- 
rią vadiname vienuolynų ir kurios prasmė šiandien yra 
ne tik aptemusi, -bet, atrodo, net visiškai dingusi. Vienuo- 
lynas juk esąs istorinė Bažnyčios skleidimosi . apraiška, 
todėl ji galinti praeiti, kaip ir kiekviena kita istorinė ap- 
raiška. Jau esame minėję, kad vienuolynai yra buvę krikš- 
čioniškosios europinės . kultūros pirmaeiliai kūrėjai bei 
skleidėjai. Dar daugiau: jie išgelbėjo Europai ir stabmel- 
diškosios graikų bei romėnų kultūros“ vertybių visetą, 
jugdydami šį visetą į krikštijamų europinių tautų dvasią 
bei kuliūrinę sąrangą. Tai nepaneigiamas vienuolynų nuo- 
pelnas. ! WE a 

Tačiau šis nuopelnas priklauso praeičiai. Naujoji eu- 
ropinė kultūra, pradedant Renesansu, kūrėsi užu vienuo- 
lyno vartų ir dažniausiai net priešingai vienuolynų dva- 
siai. Tai esame irgi minėję ir sakę, kodėl taip įvyko. Kal- 
bėti tad šiandien apie vienuolynus kaip kultūros židinius 
reiškia kalbėti apie a/gyveną: ji yra buvusi ir -žydėjusi, 
tačiau jau atgyvenusi ir nužydėjusi. Kas tad liko vienuo- 
lynams? Bėgioti paskui kultūrinę pasaulio veiklą? Jungtis 
į tokius darbus, kokie atliekami ir be vienuolių? Michelis 
van Parys, kalbėdamas apie vienuolynų krizę, pastebi, kad 
„jei vienuolynų (monachisme) krizės esama, tai jos ieš- 
koti reikia ne tiesiog pašaukimuose, vadinasi, Viešpaties 
kvietime, o pasaulio išvaizdoje (masgue), kuri kinta ir 
praeina“ 1. Kitaip, tariant, vienuolyno santykis su pasau- 
liu yra tai, kas vienuolinę būseną arba laiko, arba žlugdo. 
Koks tad privalo būti šis santykis, kad vienuolinė būsena 
būtų ne tuščiavidurė forma, o pilnaprasmė žmogiškoji 
būtis? į į f : 

1. Vienuolynas kaip skirtina būsena 


Žinomas prancūzų teologas dominikonas Yves M. J. 
Congaras norėtų vienuolyne regėti „idealinį dvasinės ku- 
nigystės“ arba „gryną karališkosios krikšto bei malonės 
kunigystės įvykdymą“ *. Kadangi tačiau dvasine arba 
karališkąja kunigyste vadiname bendrąją kunigystę, bü- 
dingą kaip tik pasauliškiams (plg. / Pt 2, 9), tai, pagal 
Congaro sampratą, vienuolis būtų ne kas kita, kaip pasau- 
liškio tęsinys ir atbaiga. Juodu skirtųsi tik tos pačios 
dvasinės arba karališkosios kunigystės laipsniu, kaip kad 
kunigas skiriasi nuo vyskupo tos pačios sakramentinės ku- 
nigystės laipsniu. Pasauliškyje ši dvasinė kunigystė esan- 
ti tik pradėta, todėl neišsivysčiusi, dažnai kasdienybės 
aptemdyta ir net sutepta. Vienuolyne gi ji esanti sukles- 
tėjusi, stipri; gryna ir pakilusi ligi savo idealo. Tokiu 
atveju pasauliškio siekinys — tai nuosekli išvada iš Con- 
garo pažiūrų — būtų kuo greičiausiai susivienuolinti: 
arba tiesiog stojant vienuolynan, arba bent prisiimant 
vienuolinį gyvenimo būdą, kaip tai yra buvę „pasaulinių 
brolių“ sąjūdyje viduriniaisiais amžiais (12 Simtm.), ku- 
rio šalininkai eidavę į miškus, apsigyvendavę toli nuo 
bendruomenės, vertęsi rankų darbu, laikęsi celibato ir 
neigę bet kokią nuosavybę3. Simboliškai šis pasauliškio 
siekinys susivienuolinii išeina aikštėn kaip dažnas Rytų 
Bažnyčios paprotys mirus būti palaidotam vienuolio dra- 
bužiais. Šitaip suprantant vienuolyną, jis nustoja buvęs 
skirtinos bažnytinės būsenos nešėjas bei atstovas, virsda- 
mas tik tobulesne bei ryškesne pasauliškio būsenos lytimi. 

Betgi priešingai Congarui Vatikano II susirinkimas 
laiko vienuolį ypatinga būsena Bažnyčioje, skirtinga tiek 
nuo dvasiškio, tiek nuo pasauliškio. Vienuoliai, pasak 
Susirinkimo, „nėra tarpinis luomas tarp kunigų ir pasau- 
liškių. Dievas ir iš vienų, ir iš kitų pašaukia kai kuriuos 
tikinčiuosius naudotis tąja specialia dovana Bažnyčios 
gyvenime“ *. Vienuolis „nauju, ypatingu pagrindu pa- 
skiria save Dievo tarnybai ir garbei“ (t.p.). Tiesa, Su- 
sirinkimas neneigia, kad ana speciali dovana arba anas 
naujas pagrindas yra giliai įsišaknijęs „krikšto konsekra- 
cijoje ir pilniau ją išreiškia“ (II, 119), nes Krikšto sak- 
ramentas yra visų dovanų, pašaukimų ir tarnybų sąlyga. 
Betgi tai anaiptol nereiškia, kad vienuolinė būsena išsi- 
semtų pakeliant krikšto malonę į idealinį jos lygį. Vie- 
nuolinė būsena yra ypatinga dovana, kurianti todėl ir 

ypatingą krikščionio padėtį Bažnyčios“ gyvenime bei jos 
sąrangoje. Viešpats teikia šią dovaną tiek dvasiškiams, 
tiek pasauliškiams, išskirdamas juos iš jų luomo ir per- 
vesdamas.j naują luomą. „Iš gavusiųjų įvairiausias dova- 
nas išsiskiria visi tie, kurie yra Dievo pašaukti laikytis 
evangelinių patarimų ir juos ištikimai vykdo“,— pastebi 
Vatikano Il: susirinkimas (II, 116). Laikyti tad vienuolį 
idealiniu pasauliškiu reiškia užtrinti specialų jo pobūdį 
ir tuo nuskurdinti Bažnyčios įvairybę bei šiosios pras- 
mingumą. ; Kë 

Tačiau kas gi sudaro vienuolio būsenos būdingumą? 
Vatikano II susirinkimas skelbia, kad tai įžadai arba ki- 
tokie į įžadus panašūs ryšiai, kuriais krikščionis „jsi- 
pareigoja sekti trimis evangeliniais patarimais“ (I, 77): 
vienuolis yra tasai, kuris „daro neturto, skaistybės ir kłus- 
numo įžadus“ (H, 115). Tai formalinė vienuolio žymė, 
jam vienam sava ir jį skirianti nuo visų kitų Bažnyčios 
luomų, kuriuose įžadų nėra, nes net ir kunigas šventimų 
metu, išskyrus klusnumą savam vyskupui, jokių kitų 
įžadų nedarydavo. Tik pop. Paulius VI -motu proprio „Ad 
pascendam“ (1972 m. rugp. 15 d.) yra įsakęs pažadėti 
celibatą viešomis apeigomis diakonato šventimų metu. 
Įžadai kaip formaline vienuolio žymė yra visiems žinomas 
dalykas. - 

Tai betgi, kas mums beveik nežinoma, yra šios žymės 
arba įžadų sąsaja su išganymo istorija, kitaip sakant, jos 
objekiyvi prasmė. Vienuolinė būsena yra juk Bažnyčios 
luomas, iš Bažnyčios išaugęs ir joje laikąsis. Šis „luomas, 
kuris kyla iš pasižadėjimo sekti Evangelijos patarimais, 
nors ir nėra hierarchinė Bažnyčios santvarkos dalis, ne- 
paneigiamai priklauso prie jos gyvenimo ir šventumo“ — 
moko Vatikano II susirinkimas (I, 78). Tai reiškia: vie- 
nuoliai nėra Bažnyčiai atsitiktinybė, o sudedamoji jos gy- 
venimo dalis, kuri, tiesa, yra istorijoje atsiradusi ir išau- 
gusi, kuri betgi apreiškia Bažnyčios vidinį skleidimąsi ir 
todėl turi daugiau reikšmės negu kuri kita istorinė atsi- 
tiktinybė, pvz., popiežiaus valstybė net ir dabartiniu Va- 
tikano pavidalu. Kadangi tačiau Bažnyčios gyvenimas ap- 
ima visą išganymo istoriją, todėl savaime kyla klausimas, 
ką ir kaip vienuolis šioje istorijoje reiškia bei vykdo. Kas 
gi giliausia prasme yra Bažnyčioje įvykę, kylant joje vie- 
nuolių luomui? Atsakyti į šiuos klausimus galima tik su- 
vokus evangelinių patarimų prasmę, nes tik šie patarimai, 
paversti -egzistenciniais žmogaus įžadais, sudaro vienuo- 
linės būsenos būdingumą. 

2: SOEN palatimų pobūdis 


: Evangeliniy patarimy Bažnyčia nesukūrė: ji gavo juos 

iš paties Kristaus. Jis pats kalbėjo apie nevedybas „dėl 
dangaus karalystės“ (Mt 19, 12); jis pats patarė tam, 
kuris „nori būti tobulas“, parduoti visa, išdalinti betur- 
čiams ir sekti juo (Mt 19, 21); jis pats skelbė, kad „kas 
jūsų klauso, ias manęs klauso“ (Lk 10, 16). Visi vienuo- 
lio daromi įžadai — skaistybės, neturto, klusnumo — yra 
įsišakniję Evangelijoje kaip Kristaus mokslo dalis ar 
gal net ir kaip jo dvasia. Tai atoliepis į į Kristaus kvietimą 
eiti jo keliu ligi galo. 

O vis dėlto šie patarimai. nėra įsakymai. Pats Kristus 
aiškiai skiria įsakymus nuo. patarimų: „Jei nori jeiti į 
ias vadinasi, išgelbėti savo sielą, „laikykis įsaky- 

būteni: „Neužmuši, nesvetimoteriausi, nevogsi, ne- 
liudysi netiesos“ ir t.t. (Mt /9,-17—19). Amžinam gyve- 
nimui-Idimėti viso to pakanka. Jei betgi. klausiame toliau 
tardami: „Visa tai laikiau nuo savo. jaunystės, ko man 
dar, trūksta?“ (Mt 19, 20), tuomet Kristus atsako nuro- 
dydamas į patarimus: „Jei nori būti tobulas“ (Mi 19, 21), 
nevesk ir netekėk, išdalink vargšams savo turtus, paklusk 
pašvęstiems ir pasiųstiems žmonėms kaip Tėvo valios reiš- 
kejams (plg. Jn 5, 30). Taigi savotiška priešstata: vie- 
noje-pusėje amžinasis gyvenimas ir įsakymai jam pasiekti, 
kitoje — tobulybė ir. patarimai jai Vykdyti. Tai skirtumas, 
padarytas paties Kristaus, o paskui Bažnyčios skelbtas 
visais amžiais. Tačiau /eologiškai -šis skirtumas liko ne- 
paaiškintas nei paties Kristaus, nei neatskleistas Bažny- 
čios. Jis buvo tik pabrėžiamas nenurodant, kokią subiek- 
tyvią reikšmę žmogui turi įsakymų laikymasis ir kokią — 
patarimų vykdymas. Vienuolių luomas renkasi evangelinius 
patarimus, padarydamas juos šavos būsenos turiniu, kar- 
tu betgi nepašalindamas tų :sunkenybių, kurios netikėtai 
kyla, iš minėto teologinio neaiškumo. ` 

Kas gi yra ana tobulybe, apie kurią Kristus yra kal- 
bėj jęs jį klaususiam turtingam jaunikaičiui (plg. Mi 19, 
16—20)? Iš sykio atrodo, kad tai asmeninis šventumas: 
šitaip -tobulybė buvo suprantama ilgus- amžius, šitaip ji 
buvo - vaizduojama asketiniuose raštuose, šitaip ji buvo 
vienuolių vykdoma savame gyvenime. Trumpai sakant, 
evangeliniai- patarimai esą kelias į asmeninį šventumą. 
Bažnyčios praktika betgi rodo visai ka "kita. Bažnyčia 
niekad nėra mokiusi, kad evangelniar, patarimai yra ar 

vienintelė, ar būtina sąlyga asmeninei tobulybei. Atvirkš- 
čiai. Bažnyčia yra paskelbusi šventaisiais ištisą būrį ir 
vedusių vyrų bei ištekėjusių moterų, ir turėjusių nemaža 
turto, ir valdžiusių kitus, kaip tai yra buvę šventųjų ka- 
ralių ar kunigaikščių atvejais. Rytų Bažnyčioje esama 
net ypatingos šventųjų grupės, vadinamos „šventieji prin- 
cai“, kurių gyvenimo vaizdas anaiptol nėra panašus į 
vienuolio vaizdą *. Visi šie žmonės neišsižadėjo nei ve- 
dybų, nei nuosavybės, nei savos valios, o vis dėlto pasiekė 
asmeninio tobulumo ir net altoriaus garbės. Tai aiškus 
nurodymas, kad asmeninis šventumas yra suderinamas ir 
su šeima, ir su turtu, ir su savos valios pasilaikymu bei 
jos reiškimu. Kitaip tariant, galima vesti bei lekėti irgi 
dėl dangaus karalystės; galima turėti turto ir vis dėlto 
sekti Kristumi; galima sava valia taip pat vykdyti dan- 
giškojo Tėvo valią. Evangeliniai patarimai asmeniniam 
šveniumui nėra būtini. ; 

Ar jie palengvina žmogui šio šventumo siekti? Tai 
klausimas, liečiąs jau atskiro asmens sielos nuotaiką, jo 
polinkius, jo paveldėjimą, išauklėjimą, apskritai visą jo 
prigimtą ir įsigytą dvasios sąrangą. Vieniems gali evan- 
geliniai patarimai tobulumo siekimą palengvinti, kitiems 
jie gali jį apsunkinti ar net ir visiškai sukliudyti, nes 
pasaulis kaip gundymas slypi net ir dvasingiausiuose da- 
lykuose — net ir maldoje, net ir pasninke, net išmaldoje 
(ypač šioje!), kaip į tai yra nurodęs pats Kristus (plg. 
Mi 6, 1—18). Jis slypi ir evangeliniuose patarimuose, ir 
niekas negali būti tikras, kad jis, padaręs skaistybės, ne- 
turto ir klusnumo įžadus, asmeniškai tobulybę pasieks. 
„Aš mačiau žmonių,— rašo savo atsiminimuose Atos kalno 
vienuolis Siluanas (S. I. Antonovas),— kurie buvo geri, 
kol nebuvo vienuolyne, o įstoję į jį visiškai sugedo“ 6. 

Jei betgi asmeninio šventumo galima siekti bei pasiek- 
ti ir be evangelinių patarimų, tai kas gi yra ana tobulybe, 
su kuria Kristus šiuos patarimus sieja? Tai ne kas kita, 
kaip objeklyvi padelis, vadinasi, tobulybė ne atskiro as- 
mens, o žmogiškosios egzistencijos kaip tokios. Tai tobu- 
lybė, kurią evangeliniai patarimai ne tiek kuria, kiek 
apreiškia ir į ją nurodo. Kitaip tariant, tai eschalologinė 
Tobulybė pačios žmogaus būties, kurios visi laukiame ir 
kuri evangeliniuose patarimuose išeina aikštėn jau čia 
pat, mūsojoje istorijoje, bent simboliniu būdu. Štai ko 
mes dažniausiai vienuolinėje būsenoje nepastebime ma- 
nydami, esą vienuolinė būsena Bažnyčioje susikūrusi 

subjektyviam reikalui. Iš tikro gi ji savimi apreiškia 
visiškai objektyvų išganymo istorijos tarpsnį, būtent bū- 
ties perkeitimg, ir todėl turi eschatologinę prasmę, nes 
eschatologija Krikščionybei yra ne koks atsitiktinis prie- 
lipas, o krikščioniškojo tikėjimo atspalvis, kuris tarsi bū- 
simos dienos aušra nudažo visą būtį (J. Moltmannas). 
Kas tad yra atskiri vienuolio įžadai šios eschatologinės 
aušros šviesoje? . 


3. Neturto eschalologija 


Jeigu Evangelijos minimas turtingas jaunikaitis (pig. 
Mt 19, 16—22) iš tikro būtų pasielgęs taip, kaip Kristus 
jam patarė, vadinasi, jei jis būtų savo turtą pardavęs. ir 
pinigus išdalijęs vargšams, tai nežinia, ar jis asmeniškai 
būtų dėl to pasidaręs tobulesnis, nes subjektyviai tobu- 
lybei reikia dar- daug ir kitų dalykų, ne lik vieno neturto, 
pvz., nusižeminimo, susivaldymo, sugyvenimo dvasios, pa- 
tarnavimo nuotaikos bei darbų, maldingumo ir t.t. Ar 
anas jaunikaitis visų šių asmeniniam šventumui būtinų 
savybių būtų įsigijęs, netekdamas turto, niekas negali pa- 
sakyti. Viena tačiau aišku: pardavęs visa, ką turėjo, ir 
pinigus išdalijęs vargšams, jis būtų objektyviai atsidūręs 
tokioje padėtyje, kurioje savęs aprūpinimas yra sudedamas 
į kilo rankas. Apsirūpinti reikia kiekvienam ir kiekvienu 
atveju, nes pati mūsų prigimtis priklauso nuo medžiaginio 
pasaulio. Žmogus -yra verste verčiamas apsirūpinti, kad 
galėtų pasaulyje iš viso išsilaikyti. Atsisakydami apsirū- 
pinti patys savu turtu ar uždarbiu, savaime esame nu- 
kreipiami į kitą, kuris teikia mums reikalingų dalykų — 
maisto, drabužių, pastogės, globos ligoje ir įvairių kitų 
gėrybių. l D EE 

Kas yra šisai „kitas“? Kristaus prasme tai dangiškasis 
Tėvas. Kalno pamoksle Jėzus aiškiai pabrėžė, esą nerei- 
kia baimingai rūpintis, ką valgysime, kuo' vilkėsime, ką 
gersime, kuo apsiklosime (plg. Mi 6, 25—31), nes dan- 
giškasis Tėvas „žino, kad viso to reikia“ (Mi 6, 32). To- 
dėl jis visu tuo mus ir aprūpins, kaip aprūpina „dangaus 
sparnuočius“ ir „laukines lelijas“ (Mt 6, 20,28). Neturtas 
yra ženklas tokios būsenos, kurioje pats. Dievas tampė 
mūsų aprūpintoju. Neturtas anaiptol nepasalina.bütinybes 
apsirūpinti. Jis tik apreiškia padėtį, kurioje mūsų: apsirü- 
pinimas esti sudedamas į: Viešpaties rankas. +++ p ": 

Kada betgi Dievas gali büti müsy fiesioginis aprüpin- 
tojas? Tik tada, kai Zeme virsta jo padangte, kai jis gy- 
vena su žmonėmis kaip „jų Dievas“, kai nušluosto „nuo 
jų akių kiekvieną ašarą“, kai mirties daugiau nebėra, „nei 
dejavimo, nei šauksmo, nei skausmo“; trumpai tariant, kai 
praeina „pirmasis dangus ir pirmoji žemė“ arba visa, „kas 
buvo pirma“ (Apr 21, 1—4). Kaip tiesioginis mūsų ap- 
rūpintojas Dievas pasirodo tik perkeistame pasaulyje. Nuo- 
sekliai tad ir neturtas kaip savęs aprūpinimo patikėjimas 
Viešpačiui yra nuoroda į šį perkeitimą: nelurlas yra 
perkeistosios būklės šauklys. Pačia savo esme jis yra 
eschatologinio pobūdžio. Ir tik šio pobūdžio šviesoje jis 
yra objektyviai prasmingas bei subjektyviai vertingas kaip 
priemonė: tobulėti gyvenant ano perkeistojo pasaulio vil- 
timi ir jį savu neturtu reiškiant. - 

Atsietas nuo büties perkeitimo ir perkeltas j dabartinj 
pasaulį, neturtas virsta arba utopija, arba apgaule. Uto- 
pija jis virsta todėl, kad neperkeistoje žemėje aprūpinimas 
niekad neateina tiesiog iš Dievo, o tik iš mūsų pačių ar 
iš mūsų artimo. Kitaip manyti ar elgtis reikštų laukti 
aiškaus stebuklo ir tuo Dievą gundyti. Jei kas šitokią uto- 
piją iš tikro vykdytų, būtų ne tobulybės keliu einąs krikš- 
čionis, bet lengvapėdis kitų triūso išnaudotojas.— Apgaule 
neturtas virsta todėl, kad, atsisakius apsirūpinimo. asme- 
niškai, jis yra pasiekiamas visuomeniškai, susitelkus ben- 
druomenėn ir jos vardu kaupiant žemiškąsias gėrybes ne 
tik šiai, bet ir rytojaus dienai: tokiu atveju apsirūpinimas 
virsta užtikrinta apdrauda. Atsisakius turto, laimimas 
aprūpinimo tikrumas, kadangi bendruomenė visados yra 
galingesnė negu atskirai gyvenantis asmuo. Kad tai tikras 
pavojus bei gundymas, matyti ir iš Vatikano II susirin- 
kimo įspėjimo vienuolynams „vengti bet kokios praban- 
gos, perdėto pelno ieškojimo (vienuolijų turimas turtas ir- 
gi duoda pelno.— Mc.) ir turtų krovimosi“ (II, 125): visi 
šie dalykai vienuolijų istorijoje yra buvę ir dažnu atveju 
dar ir šiandien tebėra. Šiuo atžvilgiu teisingai pastebi 

Vatikano II susirinkimas pageidauja, „neturtėlių dvasios“ 
(II, 125). O neturtėlių dvasios jie galės būti lik tada, 
kai savą apsirūpinimą, gaunamą iš kilo, pergyvens kaip 
auką, vadinasi, kaip laisvai teikiamą dovaną, o ne kaip 
uždarbį ar užmokestį, ar atlyginimą už religinį, pedago- 
ginį, socialinį, mokslinį ar kurį kitą patarnavimą, kaip 
tai šiandien įprasta, nes tik laisvai teikiama auka, priimta 
kaip malonė, virsta ženklu, jog Dievas yra „su jais“ (Apr. 
21,5) kaip jų aprüpintojas. Nesirūpinti rytdiena — o tai ir 
sudaro neturto esmę — reiškia gyventi viltimi, jog Vieš- 
pais pažadins artimo širdį teikti auką laisvos dovanos 
pavidalu. Gi bet kokia vienuolio leise į užmokestį, į atlygį, 
į apdrauda- ar pensiją, kylanti- iš pasaulinių įstatymų, 
yra neturto klastojimas, kadangi /eisė sunaikina auką. O 
sunaikinta auka sunaikina ir neturtą kaip ženklą, jog 
mano aprūpintojas yra dangiškasis Tėvas: vienuolis pen- 
sininkas yra tokio ženklo priešingybė ir net, religiškai 
kalbant, išjuoka. Neturto įžadas nėra nei ekonominis, nei. 
socialinis, o giliausiai religinis, todėl jis negali būti 
siejamas su aprūpinimo tikrumu bendruomenės sąranga. 
Minėtasis Paulius Simonas tad ir teigia, jog „asketiniai 
žmonės šiandien būtų tik tie, kurie atsisakytų aprūpinimo 
tikrumo, taip mėgstamo buržuazinio pasaulio“ (p. 168). 
Tik tada neturtas būtų išraiška to, ko laukiame, kai praeis 
senasis dangus ir senoji žemė. Tai būtų tikrovinis pasiti- 
kėjimas Viešpaties pažadu aprūpinti rytdieną. Kai neturto 
įžadas yra grindžiamas bei vykdomas šios eschatologinės 
vilties šviesoje, jis iš tikro virsta nuoroda į tai, jog nau- 
jasis dangus ir naujoji žemė nėra tik priešais mus, bet 
jau ir su mumis. Tai būsimojo amžiaus skelbimas — ne 
žodžiu, o pačia žmogiškąja būsena, sudėta į Viešpaties 
rankas mažiausiojo brolio pavidalu, nes šiame brolyje 
Kristus gyvena ne tik ligonio ar kalinio būdu, bet ir būdu, 
kuriuo pavalgydinamas alkstantysis, aprengiamas nuogasisı 
ir apnakvydinamas pakeleivis (plg. Mt 25, 35—89). Per 
mažiausiojo brolio auką byloja Viešpats kaip rytdienos 
aprüpintojas. Daryti tad neturto įžadą reiškia suvokti savo 
būseną kaip patikėtą kito malonei. 


4. Skaisiybes eschalologija 
Tas pat tartina ir apie skaistybes įžadą. Kaip apsirü- 
pinimas žemiškosiomis gėrybėmis, taip ir vedybos yra 
dabartinės mūsų žemės būtinybė, kad žmonija galėtų augti 

bei apvaldyti pasaulį (plg. Pr /, 28). Pakėlęs moterystę 
į sakramento rangą, Kristus pašventė lyčių sąjungą taip 
giliai, jog vyro ir moters santykiai virto atvaizdu Kristaus 
ir Bažnyčios santykių (plg. Ef 5, 22—28). Tai reiškia: 
vedybos yra ne fik kūrimo, bet ir atpirkimo istorijos da- 
lykas. Kūrimo istorijos todėl, kad su jų pagalba vyksta 
Viešpaties skirtas uždavinys pripildyti pasaulį ir jį žmogui 
palenkti; atpirkimo istorijos todėl, kad sakramentinė mo- 
lerystes malonė tampa būdu vedusiems save pašvęsti. 
Vedybos .nėra žmogui tarsi kažkoks atsitiktinis priedas 
jo būviui, bet pirmykštis ir nepraeinantis pats šis būvis, 
apimąs visą jo sąrangą: fizinę, psichinę ir religinę — 
„proles, fides, sacramentum — vaikai, ištikimybė ir sakra- 
mentas“, kaip tai nusakė jau šv. Augustinas. 

Bet štai Kristus abejojantiems apaštalams, esą „ne- 
verta vesti“, jei nevalia paleisti sykį vestos žmonos, at- 
sakė: esama nevedančiųjų, „kurie tokie gimę iš motinos 
įsčių“ (invalidai); esama nevedančiųjų, „kurie žmonių pa- 
daryti“ (eunuchai); bet esama ir nevedančiųjų, „kurie 
patys save tokius padarė dėl dangaus karalystės“ (Mt 19, 
10—12), vadinasi, laisvai apsisprendė nevesti bei netekėti 
. nepaisydami, jog moterystė yra Dievo Kūrėjo įsteigta ir 
Dievo Aitpirkėjo pašvęsta ir jog ji yra „tobuliausias pa- 
veikslas tos vienybės, kuri yra tarp Kristaus ir Bažny- 
čios“ (pop. Pijus XI, encikl. „Casti connubii“, nr. -14). 
Tačiau ir vėl klausiame: kas gi yra ta dangaus karalystė, 
kuria yra grindžiamos nevedybos kaip evangelinis pata- 
rimas? Į tai atsakė irgi pats Kristus, sadukėjų klausiamas, 
kieno būsianti moteris po prisikėlimo, turėjusi žemėje 
septynis vyrus: „Prisikėlusieji iš mirusiųjų jų neves ir 
netekės, o bus kaip Dievo angelai danguje“ (Mk 12, 25; 
plg. Mi 22, 30). Tai reiškia: kas atsisako vedybų dėl dan- 
gaus karalystės, vaizduoja būseną po prisikėlimo. Nevesti 
dėl dangaus karalystės reiškia virsti prasmenimi perkeis- 
tosios tvarkos, kurioje žmonijos dauginimasis bus nebe- 
tekęs prasmės, kadangi kūrimu pradėtas pasaulio tapsmas 
bus virtęs amžinu palaimintuoju būsmu. 

Šia prasme Vatikano II susirinkimas ir skelbia, kad 
„Skaistybė yra ypatingas dangiškųjų gėrybių ženklas“ 
(II, 125) ir kad jos laikydamiesi tikintieji „visiems krikš- 
čionims primena tas nuostabias Dievo sudarytas jungiuves 
tarp Bažnyčios ir jos vienintelio Sužadėtinio Kristaus“ 
(Il, 124). Kalbėdamas gi apie kunigų celibatą, Susirin- 
kimas dar labiau paryškina eschatologinį .skaistybės po- 

būdį: „Celibatu kunigai gyvai primena būsimąjį pasaulį, 
jau dabar čia esantį tikėjimu ir meile; pasaulį, kuriame 
prisikėlusieji nei ves, nei tekės“ (II, 201). Tai pabrėžia 
ir Y. M. J. Congaras pastebėdamas, esą skaistybė „luri 
ypatingą eschatologinj ryšį su naująja kūrinija“ *. 

„ Štai kodėl skaistybei apsisprendusio žmogaus gyveni- 
mas ir yra vadinamas — ypač Rytų Bažnyčioje —,,angeliš- 
kuoju gyvenimu — bios aggelikos“; ne todėl, kad skaistus 
žmogus būtų virtęs kažkokia beküne dvasia, o todel, kad 
jis yra tapęs objekiyviu prasmeniu to, kas išganymo is- 
torijoje visų laukia po visuotinio perkeitimo: būti „kaip 
Dievo angelai“ (Mt 22, 30). Kaip neturtas yra medžiagi- 
nės tvarkos perkeitimo prasmuo, taip skaistybė yra nuo- 
roda į biologinės tvarkos perkeitimą, kuriame pasilieka 
žmogiškojo asmens lytiškumas, tačiau jau be uždavinio 
daugintis ir pripildyti žemę. Šv. Augustinas yra gražiai 
pastebėjęs, kad „tasai, kuris abi lytis sukūrė, jas abi ir 
atstatys — qui utrumque sexum instituit, utrumque ac 
restituet“. Žmonės po prisikėlimo nebus belyčiai. Vis dėlto 
būsimojo amžiaus lytiškumas reikš asmens pilnatvę be 
biologinio įos pašaukimo, nes „pirmoji žemė“, kuriai šis 
pašaukimas buvo skirtas, jau bus praėjusi (plg. Apr 2], 
1). Skaistybės įžadas kaip tik ir skelbia „naujos žemės“ 
atėjimą arba aną „angeliskajj gyvenimą“ biologinės san- 
klodos atžvilgiu. Vedybos yra šventas dalykas tiek pasau- 
lio kūrimo, tiek atpirkimo tvarkoje, tačiau jos yra ne ga- 
lutinies, ne amžinos, todėl tikinčiajam ir ne vienintelės. 
Jos.yra praeinamos, kaip ir visa kūrimo bei atpirkimo są- 
ranga. Skaistybės įžadas ir yra šio vedybų praeinamumo 
šauklys ir būsimos angeliškosios tvarkos prasmuo. 

Tai vienintelis żikras pagrindas, kuris pateisina bei 
įprasmina skaistybės įžadą vienuolinėje būsenoje. Visi kiti 
motyvai, kurių tiek yra prisirinkę celibato istorijoje, kri- 
tikos neišlaiko: nei nepadalinta tarnyba Viešpačiui, nei 
nekliudoma malda, nei lengvesnė sielovada, nei dvasinis 
atvirumas visiems, o ne tik vienam, nes visi šie motyvai 
galų gale susibėga į vieną, būtent: vengti šeiminės naštos. 
Darantieji skaistybės įžadą — ir net prašalaičiai — papras- 
tai mano, esą šiuo įžadu jie atsisakę šeiminės laimės. 
Tačiau tai gryna tariamybė. Nė vienam vedančiajam lai- 
mė nėra laiduojama, kaip ji nėra laiduojama nė vienam 
kitam pašaukimui. Tai, kas žmogui šioje žemiškojoje bū- 
senoje tikrai. yra laiduojama, yra našta, kurią vedantysis 
krikščionis prisiima ir įsipareigoja nešti lig pat savo 

gyvenimo galo. Nėra reikalo čia šios naštos kiek giliau 
sklaidyti: ji visiems yra žinoma ir kiekvieno vedusiojo 
patiriama. 3 d 

Šią tad naštą skaisiybes įžadas nuo vienuolio (ar ku- 
nigo Vakarų Bažnyčioje) ir nuima, Našta, kilusi iš paties 
skaistybės įžado — nėra būsenos žemėje be naštos, — jau 
yra visiškai kitokia, kurios su Seimine našta palyginti ne- 
įmanoma, nes skaistybė įpareigoja ne tik ją Viešpačiui 
pažadėjusius vienuolius ar kunigus, bet ir milijonus tų 
krikščionių, kurie dar yra nevedę ar dėl kurių nors prie- 
žasčių lieka nevedę. Sį dalyką dažnokai pamirštame, todėl 
kažkodėl manome, esą vienuolio skaistybė esanti ypatinga 
našta, o nevedusiojo krikščionio — tik kasdienybė. Abiem 
ji yra našta to paties būdingumo ir abiem ji yra visiškai 
skirtinga -nuo šeiminės naštos. Abu — ir vienuolis, ir pa- 
prastas nevedęs krikščionis — šeiminės naštos neturi, nėra 
jos patyręs ir ją nešęs. ` e 

Jei skaistybės įžadas, kaip regime, netenka eschatolo- 
ginės prasmės vaizduoti lyčių santykį būsimajame gyve- 
nime, jis tampa grynai neigiamas: vengti, krikščioniškai 
kalbant, kryžiaus, kuris kyla iš Moterystės. sakramento. 
Kiekvienas juk sakramentas teikia atperkamaja malonę tik 
per kryžių: visų pirma per Kristaus kryžių, o istorijoje 
per jo skleidimąsi visų mūsų kryžiuose. Pro vieną tokį 
kryžių, būtent pro šeimos kryžių, skaistybės įžadas vie- 
nuolį kaip tik ir praveda, neuždėdamas jo ant vienuolio - 
pečių. O jei šis įžadas aptemsta ar net esti paneigiamas 
kaip eschatologinis prasmuo, jis virsta gryna neigiamybe 
ir net psichologiniu patogumu, kaip ir apsirūpinimo tikru- 
mas, atsisakius turto. Galimas. daiktas, kad kaip tik šiame 
skaistybės įžado nueschatologinime ir slypi priežastis, ko- 
dėl celibatas tampa ne vienam tikru pavojumi suskursti 
dvasia: celibatininkas be eschatologinio ženklo yra ne 
kas kita, kaip senbernis ar senmergė. 


5. Klusnumo eschalologija 


Tokią pat prasmę turi ir klusnumas, atremtas į Kris- 
taus žodžius: „Kas jūsų klauso, manęs klauso“ (LA 10, 
16). Tai reiškia: klusnumas savo esmėje yra kreipiamas 
ne į žmogų, bet į patį Kristų. Pasak Vatikano II susirin- 
kimo, vienuoliai „klusnumo įžadu“ visiškai paveda „Die- 
vui savo valią“ (II, 125): Išganymo istorija juk ir yra 
ne kas kita, kaip Viešpaties valios skleidimasis laike bei 

erdvėje: „Tebūnie Tavo valia“ (Mt 6, 10). Kiekvienas, ku- ` 


"ris šioje istorijoje dalyvauja, savaime, pasak Vatikano II 


susirinkimo, „susijungia su išganomąja Dievo valia“ 
(t. p.), tapdamas jos vykdytoju. Aukščiausią bei tobuliau- 
sią išraišką šis susijungimas yra pasiekęs Kristuje, kuris, 
nors ir pabrėždamas, esą jam „duota visa valdžia dan- 
guje ir žemėje“ (Mt 28, 18), vis dėlto pergyveno savo 
pasiuntinybę kaip dangiškojo Tėvo valios vykdymą: „Aš 
neieškau savo valios, bet valios to, kuris yra mane siun- 
tęs“ (Jn 5, 80; plg. Jn 4, 34). Šią Tėvo valią Kristus vykdė 
ligi pat galo, net mirties akivaizdoje, sukniubęs Alyvų 
kalne: „Tebūnie ne mano, o Tavo valia“ (Lk 22, 42). 
Kristaus keliu eina ir vienuoliai, darydami klusnumo 
įžadą: „Vienuoliai seka jo pavyzdžiu“, — pastebi Vatikano 
l! susirinkimas (H, 126). Kitaip tariant, savo klusnumu 
vienuoliai vykdo ne ką kita, kaip dangiškojo Tėvo valią. 
Skirtumas tik tas, kad Kristus Tėvo valią vykdė tiesiog, 
o vienuoliai ja vykdo netiesiog, būtent nusilenkdami „vy- 
resniesiems, kuriuos tiki esant Dievo atstovais“ (II, 126), 
ir jų klausydami, „kaip reikalauja regula ir konstitucijos“ 
(t. p.). Dieviškoji valia vienuolio būsenoje reiškiasi virši- 
ninko valia. Tiesa, Vatikano II susirinkimas įspėja vie- 
nuolynų vyresniuosius valdyti „jiems pavestuosius Dievo 
vaikus“, gerbiant „jų asmenį“, padedant „jiems savano- 
riškai paklusti“, paverčiant jų klusnumą „aktyviu ir at- 
sakingu klusnumu“ (t.p.). Iš kitos tačiau pusės, susirin- 
kimas pabrėžia, kad vienuolyno vyresnysis turi pasilai- 
kyti „galią spręsti ir įsakyti, kas darytina“ (t.p.). Vadi- 
nasi, paskutinis žodis priklauso vyresniajam, ir klusnu- 
mo įžadą padaręs vienuolis turi šiam žodžiui nusilenkti. 
Čia tad ir slypi vienuolinės būsenos savotiškumas. 
Juk jeigu klusnumo įžadu įsipareigotą savos valios pa- 
lenkimą vyresniajam svarstytume tik dabartinės žemiš- 
kosios tvarkos atžvilgiu, tai klusnumas neišvengiamai: virs- 
tų žmogiškojo asmens paneigimu, nes vyresniojo valia 
kasdienoje yra iš tikro jo paties valia. Tai išraiška jo pa- 
žiūrų, jo nusistatymų, jo būdo ir net jo nuotaikos. Ji 
anaiptol nėra koks Sv. Dvasios įkvėpimas. Ji nėra nė hie- 
rarchijos valia didžiųjų Bažnyčios sprendimų atvejais, 
sakysime, skelbiant: dogmas, įsakmiau pabrėžiant dorovės 
dėsnius, vykdant reikalingas pakaitas. Tokiais atvejais iš 
tikro galima regėti paties Dievo valią. Gi vienuolyno vy- 
resniojo valia yra kasdieninių elgesių ar veiksmų apspren- 
dimas savo žmogiškęja valia. Jei tad vienuolis šiai valiai 

paklūsta, tai tuo pačiu jis savo valią palenkia kito žmo- 
gaus valiai, atsisakydamas savų pažiūrų bei įsitikinimų, 
net jei šie objeklyviai ir būtų geresni negu vyresniojo 
įsakytieji. | 

„Atsakingas klusnumas“, kuriuo Vatikano II susirin- 
kimas mėgina apibūdinti vienuolio klusnumo pobūdį, nie- 
ko neišsprendžia, kadangi aisakingumas pačia savo esme 
liečia tik mano paties sprendimą, ne sprendimą mano vy- 
resniojo. Vykdydamas kito valią, atsakau tik už patį vyk- 
dymą (ar vykdau ir kaip vykdau), ne už šio vykdymo tu- 
rinį. Už šį turinį yra atsakingas tasai, kuris man liepė 
jį vykdyti. Klusnumo įžadas nuima nuo vienuolio atsa- 
kingumų už vyresniojo įsakymų objektyvinę vertę. Vie- 
nuolis neatsako už tai, kokios bus šių įsakymų pasekmės, 
nors jos ir kyla iš jo paties veiksmų. Karlas Rahneris, 
pasakodamas apie savo kaip teologo išsivystymą, pastebi, 
kad galėję būti ir visai kitaip: jis galėjęs būti pasiųstas 
į kokį negrų kaimelį kaip misininkas, ir visa dabartinė 
jo teologija (14 tomų) būtų tapusi nebuvėle °. 

Klusnumas Kristui gali būti vykdomas klusnumu žmo- 
gui tik tuo atveju, kai pro klusnumą švyti kita būsena, 
būtent ta, kurioje Kristus tikrai yra „karalių Karalius ir 
viešpataujančiųjų Viešpats“ (Apr /9, 16), vadinasi, kurio- 
je jo valia yra reiškiama tiesioginiu būdu. Tik šitokioje 
būsenoje galimas savos valios palenkimas kitam, savęs 
nenuasmeninant. Būdamas mūsų pirmavaizdis, pagal kurį 
esame sukurti, Kristus neša savyje giliausią mūsų esmę. 
Todėl jam paklusti reiškia paklusti šitai mūsų pačių 
esmei: Kristaus valia yra pati gilioji mūsų pačių valia. 
Tik eschatologinės būsenos šviesoje paklusimas kitam žmo- 
gui paklūstančiojo negniuždo, o tobulina, kaip tai skelbia 
Vatikano II susirinkimas: „Vienuolio klusnumas ne tik 
nemažina žmogaus asmens vertės, bet dar ją subrandina 
didindamas Dievo vaikų laisvę“ (II, 126), nes Dievo 
vaikų laisvė yra perkeistosios tvarkos laisvė, kai visa 
kūrinija „bus išvaduota iš sugedimo vergijos“ (Rom 8, 
21). Trumpai tariant, klusnumas nenuasmenina tik tada, kai 
jis yra eschatologinio pobūdžio; kai jis yra pergyvenamas 
bei vykdomas kaip perkeitimo ženklas mūsosios žemės 
sąlygomis. Tokiu atveju iš tikro galima pro žmogiškąją 
vyresniojo valią regėti paties Kristaus valią. Tokiu atveju 
žmogiškosios valios netobulybės ištirpsta perkeitimo žė- 
rėjime, ir vienuolis jaučiasi laisvas ana perkeistąja Dievo 
vaikų laisve. Vykdymas įkyrių, neprotingų ar net erzi- 

nančių vyresniojo įsakymų netenka kasdieniškosios slėgos, 
kaip kad keleivis ima nebejausti nuovargio, išvydęs savo 
kelionės tikslą. Gi klusnumas be eschatologijos yra dva- 
sinis abuojumas, kuriam yra visai vis tiek, kas įsakoma 
ir kas vykdoma. Tai „valios laidotuvės“ (J. Klimax). 


. 6. Vienuolio vaidmuo išganymo istorijoje 


Evangelinių patarimų sklaida, nors ir gana trumpa, 
Todo, kad tobulybė, siejama su šiais patarimais, nėra nei 
subjektyvus šventumas, nei dorinė taisyklė dabartinėje 
pasaulio tvarkoje. Ji nėra subjektyvus šventumas, kadangi 
jo galima pasiekti ir be evangelinių patarimų, o evange- 
liniai patarimai patys savaime jo nelaiduoja. Ji nėra nė 
dorinė elgesio taisyklė, nes vykdoma šioje žemėje ji 
virsta arba neatsakinga utopija (neturtas), arba patogumų 
ieškojimui (skaistybė), arba abuojumu viskam (klusnu- 
mas). Su evangeliniais patarimais rišama tobulybė reiškia 
objektyvią perkeistosios būties tobulybę, kurią evangeliniai 
patarimai skelbia, į ją nurodo ir ją prasmens būdu jau 
šioje tvarkoje išreiškia. Visi evangeliniai patarimai luri 
eschalologinę prasmę. Čia glūdi jų reikšmė Kristaus moks- 
le ir jų vertė Bažnyčios gyvenime. Todėl pastarųjų de- 
šimtmečių teologija ir stengiasi vis giliau diegti krikš- 
čionio sąmonėn eschatologine vienuolinės būsenos savy- 
be 1%, kadangi tik ši savybė vienuolius kaip luomą išga- 
nymo istorijoje pateisina ir Bažnyčios sąrangoje įteisina. 

„Ši savybė atskleidžia mums' ir vienuolio vietą bei 
vaidmenį pačioje išganymo .istorijoje kaip žemiškajame 
vyksme.. Būdami eschatologinio pobūdžio ir kartu suda- 
rydami vienuolinio gyvenimo turinį, evangeliniai patarimai 
savaime padaro, kad vienuolinis luomas virsta perkeisto- 
sios büsenos arba išganymo atbaigos prasmeniu. Kalbė- 
damas apie Bažnyčią dabartiniame pasaulyje, Vatikano 
Il susirinkimas pačioje pradžioje pastebi, kad pasaulis 
„yra patekęs į nuodėmės .vergiją“ (I; 170), tačiau yra 
„Nukryžiuotojo ir prisikėlusiojo Kristaus išvaduotas, kad 
būtų perkeistas ir atbaigtas“ (t.p.). Šie žodžiai yra aiškus 
nurodymas, kad dabartinė pasaulio padėtis, nors Kristaus 
ir išvaduota, nėra galutinė; kad ji yra praeinanti ir kad 
todėl ir po Kristaus visi mes esame pakeliui (in via). Tuo 
būdu ir Bažnyčia, sako Vatikano II susirinkimas, „bus 
pilnai atbaigta vien: dangaus garbeje, kai ateis visų da- 
lykų atnaujinimo metas“ .(I, 81). Si atbaiga yra visos 

išganymo istorijos, o tuo pačiu ir Bažnyčios galutinis sie- 
kinys. Be abejo, pastebi susirinkimas, mes „nežinome, ko- 
kiu būdu pasaulis bus perkeistas“ (I, 207), tačiau mes 
tikrai žinome, „kad Dievas ruošia naują buveinę ir naują 
žemę“ (L. p.). Tai vienas iš pagrindinių krikščioniškojo 
tikėjimo lūkesčių. Atbaigos sąmonė niekad neprivalo iš- 
blėsti krikščionyje, nes kitaip išganymo istorija virstų 
„beprasme begalybė“ (S. Bulgakov), vadinasi, galo ne- 
turinčiu vyksmu Žemėje, net jei šį vyksmą ir laikytume 
aipirktu. Alpirkimas be perkeitimo kaip užbaigos yra iš- 
ganymo istorijos sekuliarizacija. Todėl mes nuolatos ir 
kalbame: „Laukiu: mirusiųjų prisikėlimo ir ateisiančio am- 
žinojo gyvenimo — expecto resurrectionem mortuorum et 
vitam venturi saeculi“. 

Šisai laukimas, paprastai vadinamas eschatologine nuo- 
taika, buvo, kaip žinome, ypatingai gyvas pradinėje krikš- 
čionijoje. „Pasaulio galas netoli — štai pradinės Krikščio- 
nybės įsitikinimas“, — rašo O. Cullmannas ‘t. Apie šį įsiti- 
kinimą bei jo prasmę yra pastaraisiais metais daug rašy- 
ta, ypač vokiečių protestantų ir prancūzų katalikų teolo- 
gu ©. Mūsų reikalui galima čia tik trumpai pridurti, kad 
pirmiesiems krikščionims visa istorija, kaip tai apibūdina 
Cullmannas, atrodė esanti „išganymo istorijos interim 
(kol kas) nepaisant, kaip ilgai ji truktų“ 9 Naujojo Tes- 
tamento tyrinėtojai ginčijasi, ar Kristaus mokiniai ir pir- 
mieji jo sekėjai iš tikro laukė jo atėjimo jau savos kartos 
trukmėje. Greičiausiai yra taip, jog jie suvokė, kad istorija 
po Kristaus yra įžengusi į paskutinį savos eigos tarpsnį, 
vadinasi, į galo tarpsnį, nors paties galo dar ir nėra. Po 
Kristaus yra prasidėjusi „paskutinė valanda“ (/ Jn 2, 18). 
Kada ši valanda iš tikro baigsis, žino „tik vienas Tėvas“ 
(Mk 13, 32). Tačiau ji baigsis tikrai (plg. Mk 13, 21). 
Užtat reikia budėti (plg. Mk 13, 3383—37); reikia laukti ir 
šiuo lūkesčiu gyventi. Juo pradinė krikščionija ir gyveno 
nesistengdama - nustatinėti kalendorinių šiai pabaigai ter- 
minų, kaip tai yra buvę ne sykį viduriniaisiais amžiais 
tiek Vakarų, tiek Rytų Bažnyčioje. , 

Skaidantis' pirminei krikščioniškajai. bendruomenei į 
tris luomus — dvasiškių, vienuolių ir pasauliskiy,— pabai- 
gos lūkestis liko ryškiausias kaip tik vienuolių luome. Dar 
daugiau: vienuolių. luomas tiesiog -įsipareigojo gaivinti 
Bažnyčioje eschatologine nuotaiką arba aną: atbaigos lū- 
kestį; jį-savo gyvenimu reikšti ir. būti regimu jo nešėju 
žemiškosios istorijos eigoje; įsipareigojo tuo, kad. prisi- 

ėmė minėtus tris evangelinius patarimus, kurie visi, kaip 
sakyta, yra eschatologinio pobūdžio. Šiuo atžvilgiu vie- 
nuolių luomas anaiptol nėra protestas prieš dvasiškių ėji- 
mą į pasaulį imperatoriaus Konstantino suteiktos laisvės 
keliu, kaip kai kas mėgina aiškinti vienuolių kilmę bei 
išsivystymą. Jis yra tesinys. pradinio eschatologinio Baž- 
nyčios lūkesčio, išreikšto jau Naujajame Testamente: „Ir 
Dvasia, ir Sužadėtinė sako: Ateiki... Ateiki, Viešpatie Jė- 
zau!“ (Apr 22, 17—20). Tai nėra krikščioniškosios kul- 
iūros neigimas; tai tik šios kultūros nušvietimas perkei- 
timo spinduliais. Visa vienuolių kultūra, kurios yra tokia 
gausybė'*, vyksta kaip tik anos „paskutinės valandos“ 
akivaizdoje ir todėl įgyja ypatingą skaidrumą. 

Tai ypač įspūdingai išreiškia viena Bažnyčios malda 
graikiškų vienuolio įžadų metu. Viešpats prašomas pada- 
ryti, kad išrinktasis jo tarnas „taptų skambiomis Šv. Dva- 
sios kanklėmis ir kad jis, dirbdamas ar budėdamas, ilsė- 
damasis ar keldamasis, vis prabiltų psalmėmis bei gies- 
mėmis angelų būdu Dievo akivaizdoje“ mz Čia liturgiškai 
keliama ta pati mintis, kurią teologiškai kėlė Konstanti- 
nopolio patriarchas Jeremijas II savo susirašinėjime (1578) 
su protestantų teologais M. Crusium ir J. Andrea, abejo- 
jančiais vienuolinės būsenos verte. Patriarchas teigia, esą 
vienuolis, pasirinkęs „angelų gyvenimą“, turįs „nepaju- 
dinamai bei nuolatos žvelgti į dieviškąjį Veidą“ !9. Vadi- 
nasi, vienuolis turįs tarsi užbėgti už akių (anticipare) 
tam, ko Krikščionybė laukia asmeniškai po mirties, o is- 
toriškai po visuotinio perkeitimo, būtent regėti Dievą, 
kaip jis yra savyje (plg. Apr 22, 3). Be abejo, žemėje to 
negalima pasiekti tikroviškai, užtat galima tai išreikšti 
prasmeniškai. Vienuolis tad ir yra šios prasmeninės Dievo 
Veido regimybės išraiška. Viršiniu savo pavidalu vienuo- 
lio veiksmai yra tokie pat kaip ir visų žmonių, tačiau bū- 
dami vykdomi Viešpaties akivaizdoje, jie virsta palaimin- 
tojo regėjimo uZuobega (anticipatio) simboliškai. „Vie- 
nuolis, vis tiek ar jis gyventų vienas, ar bendruomenėje, 
yra ateisiančios Kristaus. karalystės liudytojas ir prana- 
šas“,— šitaip apibūdina vienuolinę būseną Rytų Bažnyčios 
teologas Johannes Meyendorfas 17. 

Todėl Vatikano II susirinkimas ir sako, kad „evangeli-“ 
nių patarimų vykdymas yra tarsi rodyklė“ (I, 78) — visų 
pirma doriniu atžvilgiu, nes ji „turinti paskatinti visus 
Bažnyčios narius uoliai atlikti savo krikščioniškojo pa- 
šaukimo pareigas“ (t.p.). Tačiau dorine paskata vienuo- 

line būsena anaiptol neišsisemia jau tik todėl, kad dorybės 
pavyzdžių vienuolių Juome yra taip lygiai reta, kaip ir 
kituose luomuose. Tai Vatikano II susirinkimas žino, kaip 
ir mes visi. Užtat jis čia pat kelia kitą, žymiai gilesnę 
vienuolinės būsenos prasmę, būtent: „vienuolinis luomas. . . 
liudija Kristaus atpirkimo atneštą naują ir amžiną gyve- 
nimą, skelbia būsimąjį prisikėlimą ir dangaus karalystės 
garbę“ (t.p.). Ir kitoje vietoje: „Dvasios dovanos yra 
įvairios; vienus ji pašaukia akivaizdžiai liudyti dangiško- 
sios buveinės troškimą ir išlaikyti jį gyvą žmonijos šei- 
moje“ (1, 206). Kitaip tariant, šalia dorinės rodyklės arba 
dorinio pavyzdžio, kuris reiškiasi asmeniniu vienuolio gy- 
venimu, vienuolinė būsena yra dar ir eschatologine ro- 
dyklė, kuri reiškiasi pačiu luomu, esančiu perkeistosios 
būties prasmeniu. Gali atskiri šio luomo nariai būti ir 
labai neskaidrūs, neduodami tikintiesiems tinkamo pavyz- 
džio, pats luomas kaip toks arba pati vienuolinė būsena 
nenustoja dėl to nė kiek objektyvinės savo vertės bei 
prasmės. i ` l : 

„ Šitokia. vienuolinės būsenos prasmė būtų betgi labai 
abejotina, jei pamirstume, kad perkeitimas, būdamas iš- 
ganymo istorijos tikslas, glūdi ne grynoje ateityje, vadi- 
nasi, dar tik kažkur priekyje, bet kad jis yra jau ir čia 
pat dabartyje, vadinasi, pačioje kūrinijoje kaip pradinis 
Viešpaties sumanymas. „Eschatologinis atbaigimas yra 
jau įdėtas į visatos sukūrimą“,— pasiebi F. Mussneris '®. 
Kitaip tariant, pasaulio atbaiga glūdi jo pradžioje, ir pa- 
saulio pradžia įvyksta jo atbaigoje !9, „Finis est primus in 
intentione, ultimus in executione — tikslas yra pirmasis 
sumanant ir paskutinysis vykdant“, skelbia sena taisyklė. 
Visatos atbaiga, būdama Viešpaties sumanyta, glūdi kaip 
tikslas visuose tiek kūrimo, tiek išganymo istorijos įvy- 
kiuose ir apsprendžia visus krikščionio žygius. Todėl iš- 
ganymo istorija ir turi būti, pasak S. Bulgakovo, „svars- 
toma aleisiančiojo galo arba eschatologinės pilnatvės 
šviesoje, tai savotiška amžinybės muzika“, teikianti vi- 
siems istoriniams įvykiams bei veiksmams „ypatingą pras- 
me, jjungdama juos amžinybės perspektyvon“ 20. 

Vienuolių luomo paskirtis kaip tik ir yra skelbti per- 
keitimo artumą ir gyvai priminti krikščionijai, kad šis 
perkeitimas vyksta jau ir mūsojoje dabartyje ir kad todėl 
gyvenama dabartis privalo būti matuojama ana amžiny- 
bės perspektyva. Vienuolis-yra gyva nuoroda į tai, kad 
Viešpats, kaip prasmingai sako Y. M: J. Congaras, „nori 

padaryti- pasaulį 'savo. galybės bei garbės - šventykla“ 2!. 
Vienuolis yra „liudijimas, kur link žmonės turi kreipti sa- 
vo žvilgį“; tai „strėlė, rodanti žmonių istorijos kryptį“ 22. 
Visatos perkeitimas sudaro vieną iš išganymo istorijos 
sudedamujy pradų, o vienuolių luomas visa savo są- 
ranga bei dvasia kaip tik ir telkiasi aplinkui šį pradą, jį 
sava būsena vaizduoja ir tuo būdu randa vietos tiek Baž- 
nyčioje, tiek ir kultūroje, kuri, kaip autorius kitoje vietoje 
yra dėstęs, savais siekimais irgi jungiasi į eschatologiją 
daiktų atbaigimo prasme: eschatologija slypi kiekvieno 
kultūrinio kūrinio prigimtyje Si. Eschalologinė sąmonė su- 
daro neišdildomą krikščioniškojo tikėjimo bei veikimo sa- 
vybę. Regima ši šios sąmonės išraiška, objektyvuota kon- 
krečia būsena, ir yra vienuolių luomas. Kaip Krikščionybė 
„yra neįmanoma be ryšio su paskučiausiais dalykais arba 
su eschatologine atbaiga“ *, taip lygiai ji yra neįmanoma 
ir be vienuolinės būsenos. Vienuolių luomas yra daugiau 
negu tik istorinė Bažnyčios išsivystymo apraiška, galinti 
atsirasti ir vėl pranykti. Vienuolių luomas yra eschatolo- 
ginio prado regimybė Bažnyčioje kaip keleivėje visuoti- 
nės atbaigos linkūi (plg. „Lumen gentium“, nr. 8, 9, 13). 


7. Vienuolynų krizės priežastis 


Jei tad pasitaiko tarpsnių, kai eschatologinio prado 
regimybė äptemsta Ir sąsaja su ateisiančiuoju pasauliu 
suyra, tada ateina vienuolinės būsenos krizė, kurią šian- 
dien kaip tik jaučiame beveik visuose kraštuose ir kuri 
reiškiasi pašaukimų mažėjimu, išstojimų didėjimu, vidinės 
santvarkos svyravimu, viršinio veikimo neaiškumu. Tada 
„neigiama ne tik kai kurie išorės dalykai, pvz., vienuoli- 
niai drabužiai, vienuoliniai vardai, klauzūra, privilegijos, 
pasiruošimą neatitinkančios pareigos, bet suabejojama 
ir pačia vienuolinio gyvenimo esme“ 35. Vienuolis, kaip ir 
kiekvienas krikščionis, yra apspręstas savotiškos dialekti- 
kos: kaip vienuolis jis yra perkeitimo prasmuo ir gyvena 
būsimojo gyvenimo lūkesčio regimybe; kaip keleivis že- 
mėje betgi jis dalijasi visų žmonių likimu bei rūpesčiais. 
„Gramatika ir eschatologija“ — štai vienuolinio gyvenimo 
dialektikos poliai, kaip juos vaizdingai ir sykiu prasmin- 
gai yra nusakęs J. Leclercgas, kalbėdamas apie mokslą 
ir Dievo troškulį 28. „Gramatikos“ vardu čia reikia supras- 
ti bet kokią kultūrinę vienuolio veiklą. Ir kai ši veikla 

rySkiai persisveria „gramalikos“ pusen, kai eschatologija 
virsta tik teoriškai žinomu bei dogmatiškai tikimu, tačiau 
egzistencialiai beveik nebejaučiamų pradu, tuomet vienuo- 
lio sąmonėje ir kyla visą jo būtį sukrečiąs klausimas: „Ar 
yra prasmės atskiram žmogui, jei šis pasišvenčia Die- 
vui?“ 2?” Pašalinti šią abejonę ir tuo pačiu atstatyti išti- 
kusią krizę gali ne pastangos dar labiau stiprinti „gra- 
matiką“ ir luo būdu dar stipriau įsijungti į dabartinį 
amžių (aion), bet atvirkščiai, gilinti eschatologinę sąmonę 
ir kaip tik ja išsiskirti iš dabartinio amžiaus, nes prasmuo 
visados yra kelrodis į ateitį, vienuolio atveju gyvas kel- 
rodis į būsimąjį amžių, niekad neišsisemiąs gyvenama 
dabartimi. 

Neneigiant iad reikalo derintis „prie pasikeitusių laiko 
sąlygų“, kaip io pageidauja Vatikano II susirinkimas (II, 
117), reikia vis dėlto pabrėžti, kad mūsų dienomis nepa- 
kanka paprasto liudijimo krikščioniškuoju gyvenimu. Mū- 
su dienomis, sako C. Gefire, „reikalinga žmonių, kurie 
pačia savo būsena įkūnytų gyvenimo prasmę ir ją per- 
žengtų, telkdami šiam tikslui visas jėgas. Tuo jie įrodytų, 
jog atsidavimas Dievui keičia žmogaus gyvenimą jau čia 
žemėje. Šie žmonės turėtų žadinti liturginę sąmonę, sły- 
pinčią kiekviename žmoguje, t. y. kurtų plotmę garbei bei 
padėkai“ 28, Ir jei ši plotmė vienuolių gyvenime taptų 
spinduliuojanti, ji patrauktų savęspi širdis tų, kurie bo- 
disi pasaulio faktiškumu, laukdami „Dievo vaikų garbės 
apreiškimo“ (Rom 8, 19 

Tuo gal išsispręstų ir vienuolinių pašaukimų klausi- 
mas. Eschatologinės sąmonės įžiebimas, jos atnaujinimas, 
jos Zerejimas vienuolinėje būsenoje yra vienintelė jėga 
dabartinei vienuolynų krizei nugalėti, nes ši sąmonė juk 
ir reiškia tai, ko Vatikano II susirinkimas reikalauja kaip 
pagrindinės atsinaujinimo sąlygos, būtent: nuolatos grįžti 
„į kiekvieno krikščioniškojo gyvenimo šaltinį bei pradi- 
nę vienuolijos dvasią“ (II, 117). Iš eschatologinės sąmo 
nės kilę, eschatologinę sąmonę sava būsena vaizdavę, į 
eschatologinę pasaulio atbaigą pranašiškai rodę vienuo- 
lynai gali klestėti tik tada, kai pro jų vykdomą „grama- 
tiką“, vadinasi, pro visus pasaulinius jų darbus bus ga- 
lima regėti būsimąjį perkeitimą kaip visos išganymo is- 
torijos tikslą. Tik tada vienuolinė būsena taps tikruoju 
„angeliškuoju gyvenimu“, prasmingu savo viduje ir pa- 
traukliu savo paviršiumi. Tik tada atsiras ir jaunuolių, 
kurie trokš daugiau nei tik vienos „gramatikos“. 

SUDARYfOJO PASTABOS 


Didžiausią A. Maceinos filosofinės -kūrybos dalį sudaro dacbai, 
kuriuose svarstomi religiniai būties klausimai, Jiems skirta net kele- 
tas stambių studijų ciklų, kurie paskelbti A. Maceinos „Raštų“ I11--V 
tomuose. Tačiau tai buvo arba literatūros kūrinių religinės interpre- 
tacijos, arba religinio gyvenimo bei religinės praktikos aktualijų ap- 
ee 

iame „Raštų“ tome spausdinami teoriniai religijos filosofijos 
darbai, kuriuos sudėdami į vieną vietą siekėme išryškinti A. Maceinos 
religinės filosofijos sistemą ir jos specifiką, nusakytą veikale „Re- 
ligijos filosofija“. Ji konstruojama pagal „veiksmo įr atoveiksmio“ 
principą — Dievo šlinktis (veiksmas) žmogaus link ir žmogaus slinktis 
(atoveiksmis) Dievo link. Religijos Dievo slinkčiai žmogaus link ir 
skirta „Religijos filosofijos“ 1 dalis (išleista 1976 m. Putname; antras 
fotografuotinis leidimas išleistas Vilniuje 1990 m.). Antroji jos dalis 
turėjo būti skirta žmogaus slinkčiai Dievop, tačiau A. Maceina nej- 
gyvendino savo sumanymo. Iš dalies šios problemos analizę kom- 
pensuoja studija „Dievas ir laisvė“ (išleista 1985 m. Čikagoje). O 
trečiasis veikalas „Ora et labora“ (išleistas 1987 m. Perudžijoje) 
skirtas kulto filosofijai, kuri tarsi ir užbaigia A. Maceinos religijos 
filosofijos sistemą, parodydama žmogaus apsisprendimą religijos Die- 
vo atžvilgiu. Tuo kaip tik realizuojama ir ener religija bei 
jprasminama žmogaus būtis. 3 

Kaip ir kituose „Raštų“ tomuose, A. Maceinos darbų kalba nere- 
daguota — tik ištaisytos korektūros klaidos, sudabartinta rašyba ir 
skyryba, suvienodinta tikrinių vardų rašyba bei įvairios nuorodos. 
Visų tome spausdinamų veikalų bibliografinės išnašos pateiktos tomo 
pabaigoje ir suredaguotos pagal dabar Lietuvoje vartojamą biblio- 
grafinių nuorodų standartą. Ė b 

